
Lukijalle 

Hitler hyökkäsi Puolaan 1.9.1939 ja kolmea päivää myöhemmin 
länsivallat julistivat sodan Saksalle. Näin alkoi toinen maailmanso¬ 
ta, joka levisi nopeasti yli Euroopan ja vähitellen koko maailmaan. 
Sodan uhka saapui Suomeen lokakuun alussa, kun ulkoministe¬ 
ri V. Molotov lähetti kollegalleen Eljas Erkolle kiijeen ja pyysi tä¬ 
tä heti saapumaan Moskovaan neuvottelemaan Neuvostoliittoa ja 
Suomea koskevista tärkeistä kysymyksistä. 

Suomen hallitus ryhtyi silloin varotoimenpiteisiin: reserviläisiä 
kutsuttiin ylimääräisiin kertausharjoituksiin (YH alkoi) ja eräiden 
Kaijalan kannaksen ja Laatokan Kaijalan rajakuntien väestön siir¬ 
täminen pois kotiseudultaan aloitettiin. Näin alkoivat tapahtumat 
Suomessa ja erityisesti Kamalassa vyöryä: tuloksettomien Mosko- 
van-neuvottelujen jälkeen syttyi 30.11.1939 talvisota Neuvostolii¬ 
ton hyökätessä Suomen rajan yli lakalla rintamalla. Vaikka väes¬ 
tön evakuoiminen rajaseuduilta oli syksyllä vain varotoimenpide, 
se jäi monen kohdalta pysyväksi, syksyllä 1939 alkaneelta »evakko¬ 
tieltä» ei enää palattukaan kotiin, vaikka Kaijala saatiinkin sotaon¬ 
nen käännyttyä kesällä 1941 väliaikaisesti takaisin. 

Meillä syntyi syksyllä 1939 ja talvella 1940 sodan siirtoväen on¬ 
gelma, kun yli 400 000 kaijalaista siirtyi kodeistaan ja kotiseuduil¬ 
taan ja menetti omaisuutensa sekä toimeentulomahdollisuuten¬ 
sa. Kun kaijalainen väestö keväällä 1940 Moskovan rauhan jäl¬ 
keen valitsi Suomen ja toisen kerran syyskuussa 1944, se ei ole tä¬ 
tä valintaansa katunut. Se kävi kostoa hautomatta sodan päätyttyä 
kaikin voimin rakentamaan uutta tulevaisuutta suomalaisen isän¬ 
maan supistuneiden rajojen sisällä. Lyhyessä ajassa, vaaassa kym¬ 
menessä vuodessa, tämä suuri ongelma saatiin onnellisesti rat¬ 
kaistuksi. Talvisodasta puhuttiin maailmalla »Suomen ihmeenä» 
- karjalaisen siirtoväen sijoittuminen suomalaiseen yhteiskuntaan 
ilman suuria järkytyksiä oli tähän ihmeeseen verrattava tapahtu¬ 
ma. 

Vuosina 1939-44 kaijalainen siirtoväki joutui omakohtaisesti 
kokemaan sotaonnen vaihtelut ja rintamalinjojen muutokset. So¬ 
dan uhkan alta rajaseudun väestön poissiirtäminen aloitettiin lo¬ 
kakuussa 1939, mutta talvisota ja Moskovan rauha estivät kotiinpa¬ 
luunpa seurasi puolisentoista vuotta kestänyt erittäin raskas väli- 



rauhan kausi. Kaijalaisen väestön sijoittaminen suomalaiseen yh¬ 
teiskuntaan aloitettiin nopeasti ja aktiivisesti heti rauhanteon jäl¬ 
keen. Säädettiin siirtoväen pika-asutuslaki, jonka toimeenpano al¬ 
koi - tosin kaijalaisten mielestä liian hitaasti - kesällä 1940. Lop¬ 
pukesällä saatiin valmiiksi myös menetetyn omaisuuden korvaus- 
laki, mutta vasta kiivaan, jopa kiihkeän taistelun jälkeen. Kesäkuu¬ 
hun 1941 tultaessa oli noin kymmenesosa maataloussiirtoväestä 
saanut oman tilan, mutta korvausten maksamista ei vielä ehditty 
aloittaa. 

Kaijalaisten aseman jäljestämistä koskevien lakien kovin hidas 
toimeenpanoja talvisodan aikana vallinneen uhrimielen nopeas¬ 
ti unohtuessa hermostuneisuus ja tyytymättömyys alkoivat levitä 
siirtoväen keskuudessa. Sitä oli omiaan lisäämään se, että valtio¬ 
valta syiji siirtokaijalaisia. Maan hallitukseen ei talvisodan jälkeen 
otettu yhtään siirtokaijalaisten edustajaa ja heidän voimamiehen- 
sä Urho Kekkonen ja Juho Niukkanen joutuivat koko Risto Rytin 
valtakaudeksi pois hallituksesta. Rangellin hallitukseen nimitet¬ 
tiin tammikuun alussa 1941 siirtoväen ministeri - siirtoväkeä 
edustavien kansanedustajien enempää kuin Kaijalan Liitonkaan 
mielipidettä kysymättä. Mutta hänen hoidettavakseen ei annettu 
siirtoväkeä koskevia keskeisimpiä kysymyksiä, ja myöhemmin hä¬ 
nen vastuualuettaan vielä supistettiin. 

Myöhäiskeväälläja alkukesästä 1941 tyytymättömyys muuttui yl¬ 
lättäen ja äkillisesti suureksi optimismiksi: Hitler olikin muuttanut 
strategiaansa, alkoi tihkua tietoja siitä, että Saksan hyökkäyksen 
pääsuunta oli kääntymässä lännestä itään, sen tarkoituksena oli 
nujertaa ensin Neuvostoliitto ja kääntyä sen jälkeen uudestaan 
länteen tai pakottaa länsivallat rauhaan. 

Kaijalaisten mieliin nousi nyt uusi toive: saamme Kaijalan ta¬ 
kaisin, otamme omamme, mikä meiltä väkivalloin riistettiin. Tal¬ 
visota oli jättänyt niin suurta katkeruutta jälkeensä, ettei ole ih¬ 
mettelemistä, jos tavalliset kansalaiset innostuivat Saksan hyök¬ 
käyksestä itään. Samanlainen intoja - kuten pian nähtiin - epä¬ 
realistinen usko Saksan voittoon oli vallannut Suomen hallituk¬ 
sen ja kansan suuren enemmistön. Silloin ei pysähdytty harkitse¬ 
maan todellisia voimasuhteita: toisella puolella Hitlerin Saksa 
harvoine ja osittain heikkoine liittolaisineen, toisella puolella lä¬ 
hes koko maailma, ennen muuta Yhdysvallat, jonka mukaantulo 
ratkaisi toisen maailmansodan lopputuloksen, kuten ensimmäi¬ 
senkin. 

Kesällä ja syksyllä 1941 suomalaiset joukot vai tasivat Karjalan ta¬ 
kaisin ja Suomen lippu nostettiin Viipurin linnan Pyhän Olavin 
torniin. Kaijalaiset halusivat malttamattomina palata heti kotei¬ 
hinsa hävitettyyn ja raiskattuun maakuntaan. Ennennäkemättö¬ 
mällä voimalla rakennettiin Karjalaa kesään 1944 saakka, vaikka 
mielen pohjassa eli koko ajan epäily: onko tämä kaikki totta ja voi¬ 
ko tämä kestää? 

Se ei kestänyt, neuvostoarmeijan suurhyökkäys alkoi kesäkuun 
9. päivänä 1944, ja vajaassa parissa viikossa Kaijalan kannas Viipu¬ 
ria myöten oli menetetty. Rauhan työ loppui siihen paikkaan, 
edessä oli uusi lähtöjä nyt lopullinen. 

Teokseni Karjalaiset Suomen kohtaloissa perustuu omiin muistiin¬ 
panoihini ja vuosina 1939-50 väestönsiirroissa ja siirtoväen jäl- 
leenrakennustehtävissä saamiini kokemuksiin. Jouduin koko mai¬ 
nitun ajanjakson olemaan aktiivisesti ja keskeisillä paikoilla näitä 
asioita hoitamassa. 

Minua karjalaisena ja Karjalan molemmat luovutukset oma¬ 
kohtaisesti kokeneena on jatkuvasti kiinnostanut näiden tapahtu¬ 
mien alkusyy: talvisota ja siihen johtaneet tekijät. Syksyllä 1939 
Moskovan neuvottelujen epäonnistumisen jälkeen syttyneen tal¬ 
visodan aloittamisen on itänaapurimme pannut aina viime aikoi¬ 
hin saakka Suomen syyksi. Kuluvan vuoden aikana he ovat myön¬ 
täneet itse sen aloittaneensa Josef Stalinin vaatimuksesta. 

J.K Paasikivi oli syksyllä 1939 »toisinajattelija». Hän arvosteli 
Suomen 1920-ja 1930-luvuilla harjoittamaa idänpolitiikkaa ja oli 
vakuuttunut siitä, että talvisota olisi vältetty, jos olisimme menneet 
pitemmälle Stalinin ehdotuksia vastaan. 

Oliko Paasikivi oikeassa? Hän oli sitä mieltä, että Stalinin loka¬ 
kuussa 1939 tekemä ehdotus itärajan siirtämisestä Karjalan kan¬ 
naksella Valkjärven Lipolasta Koiviston saarelle kulkevalle linjalle 
oli todeksi tarkoitettu. Se olisi siirtänyt Suomen itärcyaa noin 
40-50 kilometriä kauemmaksi Leningradista, jonka turvallisuus 
siihen aikaan oli itänaapurillemme todellinen huoli. Suomi olisi 
tämän ehdotuksen mukaan joutunut luovuttamaan alueen, jon¬ 
ka pinta-ala oli noin 2 300 km 2 , lisäksi Suomenlahden ulkosaaret 
ja tukikohdan Suomenlahden pohjoisrannalta Hangon seudulta. 
Vastikkeeksi Stalin tarjosi noin 5 500 km 2 :n laajuista aluetta Pora- 
järveltä ja Repolasta. 

Moskovan rauhassa 12.3.1940 raja vedettiin suunnilleen samal¬ 
le linjalle kuin Uudenkaupungin rauhassa 1721 ja rajan taa jäi 

noin 23 500 km 2 Viipurin läänistä. 

Teoksessani kuvaan, historiallisen katsauksen jälkeen, lähinnä 
syksyllä 1939 syntynyttä tilannetta, talvisodan aikaa sekä Moskovan 
rauhan ja kesäkuun 1941 välisen ajan siirtoväkipolitiikkaa. Lyhyt 
välirauhan aika loi siirtoväelle uuden ja hyvin vaikean tilanteen. 
Pian osoittautui että elintilan saaminen yli 400 000 henkeen nou¬ 
sevalle siirtokaijalaiselle väestölle vaati todella voimakkaita toi¬ 
menpiteitä, ajoittain todellista taistelua. 

Tänä ajankohtana nousi esille kolme kysymystä: 

- siirtoväen väliaikainen majoittaminen ja toimeentulo, josta 
käytettiin nimitystä »siirtoväen huolto», 

- väestön lopullinen ja pysyvä majoittaminen, vaikein oli maa- 
taloussiirtoväen asuttaminen sekä 

- menetetyn omaisuuden korvauskysymys. 

Näiden pääongelmien lisäksi nousi mainittuna aikana luonnol¬ 
lisesti monia muitakin tärkeitä ongelmia esille, kuten luovutetun 
alueen kuntien ja seurakuntien toiminnan järjestäminen, siirto¬ 
väen vapaiden järjestöjen toiminta, kaupunkien ja muiden asu¬ 
tuskeskusten työntekijöiden ja toimihenkilöiden sijoittaminen se¬ 
kä siirtoväen osallistuminen sijoituspaikkakuntiensa yhteiskun¬ 
nalliseen toimintaan. 

Mutta kaikkein tärkeimpiä olivat edellä mainitut kolme suurta 
ongelmaa, joiden ympärille siirtoväen, sen keskusjäijestön Kaija- 
lan Liiton ja väestön poliittisten edustajien työ keskittyi. 

Suurista vaikeuksista huolimatta näiden perusongelmien rat¬ 
kaisua varten saatiin jo kesän 1940 kuluessa eduskunnassa aikaan 
lainsäädäntö, joka turvasi siirtoväen tasaveroiset kansalaisoikeu¬ 
det Suomessa. 

Tätä lainsäädäntöä laadittaessa Suomen eduskunta osoitti suur¬ 
ta ymmärtämystä siirtokarjalaisia kohtaan, kun taas silloiset halli¬ 
tukset, varsinkin korvauslain osalta, tekivät ehdotuksia, jotka he¬ 
rättivät tyytymättömyyttä kaijalaisissa. Voidaan todeta, että juuri 
Suomen kansaa edustavat maan eri osien kansanedustajat käsitti¬ 
vät sodan siirtoväen ongelman oikealla tavalla: siirtoväelle oli 
mahdollisimman nopeasti luotava edellytykset päästä takaisin itse¬ 
näiseen yritystoimintaan ja työhön yhteisen isänmaan hyväksi. Tä¬ 
mä eduskunnan asennoituminen takasi sen, ettei karjalainen 
väestö ryhtynyt rettelöimään ja kapinoimaan, se säilytti joka vai¬ 
heessa uskon Suomeen ja oli valmis toisten kanssa jakamaan yh¬ 
teiset kohtalot. Se ei muodostanut omia puolueitaan, se ei eristäy- 

tynyt, vaan halusi niin nopeasti kuin mahdollista päästä itse vastaa¬ 
maan toimeentulostaan. 

Meillä ei syntynyt pakolaisleirejä, kuten monissa Lähi-idän 
maissa eikä siirtoväkiongelmaa käytetty poliittisena painostuskei¬ 
nona. Sodan siirtoväen ongelmaa ratkaistaessa tuli esille Suomen 
parlamentaarisen jäijestelmän voima ja kyky tajuta nopeasti yh¬ 
teiskunnan muutosten synnyttämät ongelmat. Kun nykyään aika 
yleisesti arvostellaan eduskuntaa, ettei se pystyisi ratkaisemaan 
suuria kysymyksiä eikä vetämään linjaa kansakunnan yhteisiä tule¬ 
vaisuuden tavoitteita varten, vuosien 1940-45 tapahtumat osoitta¬ 
vat, että näiltä väitteiltä puuttuu asiallinen pohja. Eduskunta 
osoitti mainittuina vuosina olevansa todella suomalaisen kansan¬ 
vallan korkein elin, ja se loi suurilla periaateratkaisuillaan lujan 
pohjan koko kansan yhteistyölle. 

Samanlaista voimaa eduskunta osoitti vuosina 1945-48, joita on 
kutsuttu vaaran vuosiksi. Silloin eduskunta - maaliskuun 1945 
vaalien jälkeen - valitsi Suomen kansan linjan, se asettui puolus¬ 
tamaan omaa parlamentaaris-demokraattista jäijestelmäänsä ja 
toijui sitä vastaan kohdistuneet ulkoparlamentaariset hyökkäyk¬ 
set. Nimenomaan kaijalaisella siirtoväellä on jatkuvasti syytä tun¬ 
tea kiitollisuutta eduskuntaa kohtaan, se ymmärsi ylivoimaisten 
vaikeuksien keskellä kamppailevaa kotinsa ja kotiseutunsa menet¬ 
tänyttä heimoa ja teki kaikkensa, jotta se väliaikaisuuden tila, jos¬ 
sa siirtoväki joutui elämään niin talvisodan jälkeen kuin syksystä 
1944 lähtien, muodostuisi mahdollisimman lyhyeksi. 

Tämä teokseni ei pyri olemaan historia eikä se voi käsitellä so¬ 
dan siirtoväen ongelman kaikkia puolia. Se on lähinnä mukana 
olleen kuvaus tapahtumista, omien käsitysten esittämistä tehtyjen 
ratkaisujen johdosta ja eräiden johtopäätösten tekemistä noilta 
vaikeilta, nyt jo kauas taaksejääneiltä ajoilta. Minun on ollut pak¬ 
ko rajoittaa kuvaukseni ajallisesti ja keskittää se käytännössä talvi¬ 
sodan ympärille. En selosta syksyn 1944 tapahtumia yksityiskoh¬ 
taisesti, esitän sen jälkeiseltä ajalta vain eräitä yhteenvetoja, lähin¬ 
nä sijoitus-ja korvauskysymyksistä. En myöskään tässä teoksessa 
voi puuttua perusteellisesti palautetun Karjalan jälleenrakentami¬ 
seen vuosina 1941-44 enempää kuin siirtoväen huoltokysymyk- 
siinkään vuosilta 1944-48. Toimin vuosina 1941-44 päämajan so¬ 
tilashallinto-osaston väestönsiirtotoimiston päällikkönä palautta¬ 
massa väestöä Kaijalaan ja sitten armeijasta lomautettuna vuosina 
1943-44 johtamassa palautetun alueen maatilatalouden jälleen- 

rakennustyötä. Välirauhan teosta 19.9.1944 lähtien toimin sisä¬ 
asiainministeriön siirtoväenasiainosaston osastopäällikkönä vuo¬ 
den 1948 loppuun johtamassa siirtoväen majoitusta ja huoltoa. 
On otettava huomioon, että vuosina 1940-41 ennen uutta sotaa 
suoritetut toimenpiteet loivat lainsäädännöllisen pohjan siirtovä- 
kiongelman ratkaisulle. Syksystä 1944 lähtien jouduttiin tavallaan 
toistamaan se, mitä oli vuosina 1940-41 tehty - ja kaijalaisen siir¬ 
toväen tilanne oli silloin paljon helpompi kuin keväällä 1940. 

Maa oli kyllä syksyllä 1944 vielä paljon köyhtyneempi kuin ke¬ 
väällä 1940 ja rauhanehdot raskaammat kuin 12.3.1940. Mutta 
Suomen kansa oli varsinkin kesän 1944jälkeen kypsyneempi tun¬ 
nustamaan tosiasiat kuin ennen. Venäläisten suurhyökkäys kesä¬ 
kuussa 1944 osoitti, ettei kaijalaisilla ollut paluuta kotiseudulleen, 
heidät oli pakko sijoittaa supistuneeseen Suomeen. Tästä var¬ 
maan johtui se, ettei nyt syntynyt sellaisia vastarintavoimia kuin 
keväällä 1940. Koko kansa alkoi vähitellen ymmärtää, että oli elet¬ 
tävä rauhassa itäisen naapurin kanssa ja tehtävä siitä oikeat johto¬ 
päätökset, se oli nyt kaikkea muuta hallitseva realiteetti. Toinen 
suuri realiteetti oli sodan siirtoväen ongelman nopea ja onnistu¬ 
nut ratkaisu. 

Vironperällä kesällä 1988 

Johannes Virolainen 

I 


Karjala 

j a 

Suomen 

itäraja 


Pähkinäsaaresta 1323 
Stolbovaan 1617 


Kaijalaiset ovat jo ajanlaskumme ensimmäisten vuosisatojen aika¬ 
na asuneet laajalla alueella, joka ulottuu Suomenlahdesta Laato¬ 
kan ja Aänisjärven kautta aina Vienanmerelle saakka. Ennen 
vuotta 1000jKr. he elivät riippumattomina niin idän kuin lännen¬ 
kin holhouksesta. Kamalassa oli silloin alueellisia heimoryhmiä, 
jotka rakensivat alueittensa suojaksi linnoja. Näistä huomattavin 
lienee ollut Tiurin linna Vuoksen varrella. He taistelivat silloin 
ruotsalaisia, hämäläisiä ja novgorodilaisia vastaan ja tekivät ryöstö¬ 
retkiä sekä pohjoiseen että länteen. Vuonna 1178 he hyökkäsivät 
Turun tienoille ja veivät mukanaan kristityn piispan ja hiukan 
myöhemmin, vuonna 1187, tekivät luultavasti virolaisten kanssa 
sotaretken Ruotsiin ja polttivat Sigtunan kaupungin. 

Kaijalaiset olivat noina aikoina etevää merenkulkijakansaa, he 
purjehtivat Itämerellä, Suomenlahdella ja Laatokalla ja kulkivat 
veneillään Suomen jokia pitkin ja yli järvikannasten Laatokan seu¬ 
duilta ylöspäin. Nämä veneretket ulottuivat Pohjanlahden peru- 
koihin ja sieltä edelleen aina Ruijan raukoille raoille saakka. 

Itään karjalaiset kulkivat Laatokalta Syvärin kautta Ääniselle, 
sieltä pohjoiseen Vienaan sekä etelään Volgan latvoille ja sieltä 
edelleen virtaa pitkin etelämmäksi. 

Kaijalaiset kehittivät korkeatasoisen kulttuurin. He osasivat ra- 




kentaa hirrestä savupirttejä, takoa raudasta työkaluja ja aseita ja 
heidän taitavat hopeaseppänsä valmistivat kauniita koruja. Naiset 
kutoivat kankaita ja tekivät tyylikkäitä pukuja. 

He haijoittivat maanviljelyä ja kaijanhoitoa, mutta myös met¬ 
sästys ja kalastus sekä kauppa muodostivat tärkeän toimeentulon 
ja vaurauden lähteen. 

Tuo aika oli Kaijalan mahtavuuden aikaa ja eräät tutkijat usko¬ 
vat, että Kalevalan runot, jotka pelastettiin vasta 1800-luvulla Kar¬ 
jalasta, kertovat Karjalan vapauden ajoista tai että ainakin runojen 
on täytynyt saada vaikutteita näistä ajoista. 1 Tätä käsitystä perustel¬ 
laan mm. sillä, että Keski-Euroopassa kukoisti jo 700-luvulta läh¬ 
tien sankarirunous. Viikinkiajalla se näyttää elpyneen myös Poh¬ 
joismaissa. Suomalaisilla ja karjalaisilla oli omia sankaritarinoi¬ 
taan ja Karjalassa kehittyivät monet kertovat runot, itkuvirret ja 
loitsut runomuotoisiksi. Tämä kehitys jatkui Karjalassa vielä sen¬ 
kin jälkeen, kun kristinusko alkoi saapua karjalaisten asuma-alu¬ 
eille ensin idästä ortodoksisena, sitten lännestä roomalaiskatolise¬ 
na uskontona. 

Selostaessaan karjalaisten alkuperää Kirkinen mainitsee, että 
geenitutkimuksen mukaan sekä suomalaisten että karjalaisten 
geenipohja on pääasiassa läntinen, mutta itäinen geeniaines on 
Karjalassa runsaampaa kuin Länsi-Suomessa. Karjalan ja karjalais¬ 
ten kohdalla on tällöin otettava huomioon paitsi Laatokan Karja¬ 
lan myös paljon laajemman Itä-Karjalan vanha jo kivikautinen 
väestöpohja. Tälle ei voida osoittaa läntistä alkuperää ja toisaalta 
geeniperinnön muovautumiseen on vaikuttanut tuhansien vuo¬ 
sien kuluessa tapahtunut eri väestöainesten yhteensulautuminen, 
jossa läntinen aines voi olla ainakin osittain vasta keskitän, jopa 
uuden ajan perua. 

Kertoessaan Novgorodin valtion varhaisvaiheista Venäjän van¬ 
hat kronikat mainitsevat 800-1000-luvuilla tsuudit ja vepsäläiset 
Novgorodin valtioon kuuluvina heimoina. Ne kertovat myös »tai¬ 
paleen takaisista tsuudeista», jotka asuivat Vienanmeren rannikon 
lähettyvillä. Näihin asukkaisiin kuului tunnettuja karjalaisia suku¬ 
ja. 

Tsuudeilla tarkoitettiin ilmeisesti useita itämerensuomalaisia 
väestöryhmiä, joita asui Novgorodin rajoilla itäisestä Virosta Inke¬ 
rinmaalle, Laatokan ympäristöön ja Vienanmerelle asti. Jo 1100- 
luvulla alueen vanhaan väestöön oli sekoittunut siirtolaisia Bal¬ 
tiasta sekä Suomenlahden ja Laatokan kaakkoisrannan suunnilta. 

Heidän asuma-alueellaan oli nimi »Korela» (Kaijala) ja asukkaat 
olivat »kaijalaisia». Alueen väestöllä oli oma identiteetti, joka ku¬ 
vastuu vanhassa kaijalaisessa kulttuurissa. 

Kaijalaiset joutuivat kristinuskon kanssa tekemisiin 1000-luvul- 
la. Kun Novgorodissa kreikkalaiskatolinen uskonto oli tullut valti¬ 
on uskonnoksi jo 900-luvulla, Novgorod aloitti aktiivisen käänny¬ 
tystyön lähialueillaan noin sata vuotta myöhemmin. Näin Laato¬ 
kan rannoilla asuneet kaijalaiset joutuivat uskonnollisen paineen 
kohteeksi huomattavasti aikaisemmin kuin muut suomalaiset. 

Suomen kielen ensimmäiset kristilliset lainasanat on saatu 
venäjän kielestä: »risti», »pappi», »pakana», »raamattu» ja 
»kummi». 

Näistä ajoista alkaen kaijalaiseen kulttuuriin ja elämään on vai¬ 
kuttanut itäinen kulttuuriaines, alkuaan Bysantista lähtenyt ja ni¬ 
menomaan Venäjän ortodoksisen kirkon kautta levitetty uskonto 
ja elämänkatsomus. Tämä varhainen aika saattoi myös Karjalan 
itäisen osan väestön läheiseen yhteistyöhön Novgorodin kanssa 
useiden vuosisatojen ajaksi. 

Suomen heimot, kaijalaiset, savolaiset, hämäläiset ja varsinais¬ 
suomalaiset eivät muodostaneet valtiota, vaikka he puhuivat sa¬ 
maa kieltäjä ilmeisesti muissakin suhteissa olivat lähellä toisiaan. 
He elivät hajanaisina heimoina ja kahakoivat keskenään. Kun ul¬ 
kopuoliset valloittajat Ruotsi ja Novgorod alkoivat tunkeutua hei¬ 
dän asuma-alueilleen, he eivät silloinkaan pystyneet kokoamaan 
voimiaan taisteluun ulkoa tunkeutuvia vastaan, vaan liittyivät 
usein hyökkääjiin ja taistelivat omiansa vastaan. 

Kun Ruotsi alkoi laventaa valtaansa itää kohti ja oli vallannut 
Suomen läntiset osat 1100-luvulla, se seuraavalla sataluvulla lähti 
armeijan ja kirkon voimalla valtaamaan lisää alueita idän suun¬ 
nasta. Ristiretki Hämeeseen tehtiin 1239 ja sen seurauksena pe¬ 
rustettiin vallattuja alueita suojaamaan Hämeenlinna. Vuosisa¬ 
dan lopulla ehdittiin jo Kaijalan kannakselle, jonne tehtiin kol¬ 
mas ristiretki vuonna 1293 ja Torkkeli Knuutinpoika perusti 
Ruotsin vallan turvaksi Viipurin linnan. Ruotsi ja sen mukana saa¬ 
punut roomalaiskatolinen kirkko kohtasivat Itä-Suomessa orto¬ 
doksisen kaij alaisen asutuksen ja joutuivat taistelemaan heitä vas¬ 
taan saadakseen jalansijaa ortodoksisten karjalaisten hallussa ol¬ 
leilla alueilla. 

Myös Viipurin seudut olivat ennen kolmatta ristiretkeä Novgo¬ 
rodin kanssa yhteistyössä olleiden kaijalaisten asuma-aluetta. Lin- 

nan perustaminen kaijalaiselle alueelle oli sotilaallinen toimenpi¬ 
de, jonka tarkoituksena oli hyökkäystukikohdan rakentaminen 
Ruotsin offensiiville itään päin. 

Hyvällä syyllä voidaan sanoa, että kolmas ristiretki merkitsi pit¬ 
källisen sodan alkamista Ruotsin ja Novgorodin välillä Kaijalan 
omistamisesta. Tämä taistelu Karjalasta jatkui vuosisatojen ajan, 
yli kuusisataa vuotta. Siinä tehtiin monta rauhansopimusta, jotka 
eivät kuitenkaan lopettaneet taisteluja eivätkä tuoneet kestävää 
rauhaa. Jos ei avoin sota ollut käynnissä, jatkuivat pienemmät ka¬ 
hakat ja Kaijala hävitettiin perusteellisesti. Ensimmäinen rauhan¬ 
sopimus tehtiin vuonna 1323 Pähkinäsaaressa. Tässä rauhassa 
Karjala jaettiin Ruotsin ja Novgorodin välillä. Ruotsi oli saavana ja 
Novgorod luovuttavana puolena. Rauhansopimuksen mukaan 
Novgorodin ruhtinas Juri luovutti Ruotsille ystävyydenlahjana 
kolme kaijalaista pogostaa (kirkkopitäjää): Äyräpään, Jääsken ja 
Savilahden. Niiden asukkaat oli jo siihen aikaan käännytetty orto¬ 
doksiseen uskontoon. Jääski ja Savilahti sijaitsivat pohjoiseen ja 
Äyräpää etelään Viipurista, josta tuli ruotsalaisen vaikutuksen kes¬ 
kus. 

Suomalaiset ja venäläiset historiantutkijat ovat esittäneet Viipu¬ 
rin seudun alkuperästä erilaisia käsityksiä. Kun Neuvostoliiton 
joukot valtasivat kesäkuussa 1944 Viipurin, alkoivat neuvostoliitto¬ 
laiset esittää Viipuria vanhana venäläisenä kaupunkina ja sen lin¬ 
naa vanhana venäläisenä linnana. Nyttemmin perestroikan aika¬ 
kaudella he ovat tarkistaneet käsityksiään. Kuluvan vuoden aika¬ 
na eräs inkeriläinen arkeologi on kertonut venäläisessä lehdessä, 
että Viipurin linnan alueelta on kaivauksissa löydetty jäännöksiä 
puusta rakennetusta linnasta, joka olisi rakennettu huomattavas¬ 
ti ennen vuotta 1293. Tämä vanha puulinna on mainitun arkeolo¬ 
gin mukaan läntistä alkuperää. 

Saamieni tietojen mukaan Viipurin linnan portilta olisi poistet¬ 
tu venäläisten sodan jälkeen asettama taulu, jossa kerrottiin lin¬ 
nassa kävijöille, että se oli vanha venäläinen linna. 

Viipurin seudun asutus on ennen ruotsalaisten tuloa ilmeisesti 
ollut ortodoksisten kaijalaisten asuma-aluetta ja siellä sijainnut 
karjalaisten rakentama linnavarustus on ollut Novgorodin kanssa 
yhteistyössä olleiden ortodoksikarjalaisten rakentama. Koska he 
olivat yhteistyössä Novgorodin kanssa, heidät on yritetty leimata 
venäläisiksi, joita he eivät koskaan olleet. 

Neuvostoliitossa esiintyi vuosina 1944-55, siis Stalinin aikana ja 

heti sen jälkeen, yllättäviä käsityksiä karjalaisista, heidän alkupe¬ 
rästään ja asemastaan Suomessa. Vuonna 1952 ilmestyi D.I. Arhi- 
povin Finljandia-niminen kiijanen, jossa tekijä esittää, että 91,2 % 
Suomen väestöstä on suomalaisia ja kaijalaisia ja 8,6 % ruotsalai¬ 
sia sekä 0,2 % muita kansallisuuksia. Hänen käsityksensä karjalai- 
sista ilmenee hänen todetessaan: »On kuitenkin tarpeen huo¬ 
mauttaa, että suomalaisen väestön keskuudessa on noin 350 000 
karjalaista, joita taantumus-sovinistiset piirit pyrkivät väkisin suo¬ 
malaistamaan. He kieltävät heitä käyttämästä äidinkieltään ja tun¬ 
nustamasta ortodoksista uskontoaan sekä sovelluttamalla karjalai- 
siin siirtolaisiin sellaista politiikkaa, että heidät sijoitetaan pieninä 
ryhminä hajalleen suomalaisen väestön keskuuteen.» 2 

Tekijän mukaan maamme kaakkoisosassa Neuvostoliitolle luo¬ 
vutettujen alueiden -ja mahdollisesti myös jäljellejääneiden Suo- 
men-Katjalan osien - väestö ei siis ollutkaan kansallisuudeltaan 
suomalaista, vaan kaijalaista. Tämä väestö puhui omaa kieltään ja 
tunnusti ortodoksista uskontoa. Hän puhuu teoksessaan »Suo¬ 
men karjalaisesta ja suomalaisesta väestöstä», joka jo 1808-09 so¬ 
dassa avusti venäläisiä joukkoja taistelussa ruotsalaisia vastaan. 

Selostamani artikkeli ilmestyi niinkin myöhään kuin kahdek¬ 
san vuotta Moskovan välirauhan jälkeen, ja Pariisissa oli viisi vuot¬ 
ta aikaisemmin allekirjoitettu lopullinen Suomen ja Neuvostolii¬ 
ton välinen rauhansopimus. Arhipovin kirjoitus ilmestyi Neuvos¬ 
toliitossa noin 100 000 kappaleena leviävässä historiateoksessa, 
jonka perusteella Suomen ulkoministeriö, jonka raportista olen 
esittämäni tiedot saanut, epäili ettei kirjoitus ilmestynyt sattumal¬ 
ta vaan että sillä olisi ollut määrätty tarkoitus. 

Ulkoministeriö viittaa epäilystensä tueksi Neuvostoliiton tie¬ 
deakatemian kirjallisuus-ja kielitieteellisen osaston aikakauskir¬ 
jassa ilmestyneeseen Väinö Kaukosen artikkeliin, 3 jossa käytettiin 
Suomen rajojen sisällä asuvaa väestöä tarkoittaen sanontaa »karja- 
lais-suomalainen kansa». Ulkoministeriöllä ei ollut tietoa siitä, oli¬ 
ko tri Kaukonen käyttänyt tätä sanontaa vai oliko aikakauskirjan 
toimittaja itse sen keksinyt. 

Vahvistettu raja kulki Karjalan kannaksen halki, vain vähän 
matkaa Viipurin itäpuolelta, Vuoksen kautta Saimaalle, ja jatkui 
ns. järvikapeikon kautta ylös maan keskiosiin ja sieltä Pohjanlah¬ 
den rannalle nykyisen Raahen paikkeille. Kun raja vedettiin kar¬ 
jalaisten nautinta-alueille, niin maan keski- kuin pohjoisosissakin 
ja rajan itäpuolelle jäi edelleen laajoja alueita heidän käyttöönsä, 

karjalaisille turvattiin rajan pinnassa ollut vesitie, jota pitkin he 
saattoivat kulkea aina Pohjanlahden rannikolle saakka. 

Karjalaiset taistelivat maahan tunkeutuvia ruotsalaisia vastaan, 
mutta heidän voimansa eivät riittäneet ja he joutuivat peräyty¬ 
mään. Novgorod ei pystynyt antamaan riittävästi apua karjalaisil¬ 
le. 

Pähkinäsaaren raja käytiin maastossa ja se myös merkittiin 
maastoon. Ilmeisesti rajan eteläpäässä merkintä oli aika selvää ei¬ 
kä suuria riitoja syntynyt rajan paikasta. Mutta mitä pitemmälle 
pohjoiseen mentiin, sitä heikommin raja oli maastoon merkittyjä 
rajan kulusta syntyi jatkuvia kiistoja. Mainittakoon, että kun Viipu¬ 
rin linnan isäntä Erik Akselinpoika Tott alkoi vuonna 1475 raken¬ 
taa Savon vesikapeikkoon Olavinlinnaa, karjalaiset eivät sitä hy¬ 
väksyneet. He väittivät, että linna rakennetaan heidän alueelleen. 
Linnan rakentaminen oli myös vastoin rauhansopimusta, jonka 
mukaan hyökkäystukikohtia ei saanut mihinkään rajaseudulle 
pystyttää. Karjalaiset yrittivät häiritä linnan rakennustöitä teke¬ 
mällä hyökkäysretken alueelle, mutta he kärsivät tappion ja linna 
kohosi suunnitelmien mukaan. Se katkaisi lopullisesti karjalaisten 
pohjoiseen johtavan vesitien, mikä ilmeisesti olikin eräs rakenta¬ 
misen päätavoite. 

Pähkinäsaaren rajasta muodostui tärkeä kulttuuriraja, koska se 
jakoi ensimmäisen kerran virallisesti karjalaisten asuma-alueen 
itäiseen ja läntiseen osaan. Pääosa karjalaisista jäi rajan itäpuolel¬ 
le, siis Novgorodin vaikutuspiiriin. Rauhansopimuksen mukaan 
kahden uskonnon välille muodostui valtioiden määrittelemä rcya, 
jota ei aikaisemmin ollut. Vaikka määriteltyä rajaa ei silloin voitu¬ 
kaan valvoa yhtä tarkasti kuin nykyään, ja ilmeisesti asukkaat sen 
molemmin puolin saattoivat ylittää rajan aika vapaasti, raja oli kui¬ 
tenkin olemassa. Jos rajasopimusta rikottiin, ja varsinkin jos perus¬ 
tettiin pysyvää asutusta rajan toiselle puolelle, toisen valtakunnan 
alueelle, siitä syntyi riitoja. 

Karjalan jako heijastuu yhä tänään murteissa ja kansankulttuu¬ 
rin yleiskuvassa. Karjalaiset saivat runsaasti itäisiä vaikutteita ja hei¬ 
dän kauttaan itäinen vaikutus tuntuu yhä tänään koko suomalais¬ 
kansallisessa kulttuurissa. Oikeastaan jo näistä joista lähtien voi¬ 
daan puhua »kahdesta Karjalasta», Venäjän Karjalasta (Novgoro¬ 
din valta siirtyi Venäjän hallitsija Iivana III:lle 1479) ja Suomen 
Karjalasta eli Viipurin Karjalasta. 

Läntinen Karjala alkoi Pähkinäsaaren rauhan jälkeen hahmot- 

tua Viipurin linnan ympärille. Sen elämä perustui roomalaiskato¬ 
liseen uskontoon ja Ruotsin yhteiskunnallisiin instituutioihin. Vii¬ 
purin Karjalaa voidaan myös kutsua Etelä-Karjalaksi, joka jo 1300- 
luvulla ulottui Suomenlahden rannikolta ja Karjalan kannakselta 
Käkisalmen läänin rajaan, sieltä Vuoksen varsille ja Saimaan ran¬ 
nalle. Sen vaikutus levisi aika pitkälle länteen, Kymenlaaksoon ja 
Itä-Uudellemaalle saakka. Etelä-Kaijalaan liittyi läheisesti Savo, jo¬ 
hon samoin juurtuivat muun Suomen mukana Ruotsin ylivalta, 
sen uskonto, yhteiskuntajärjestys ja Ruotsin lait. 

Viipuri sai kaupunginoikeudet vuonna 1403ja siitä alkoi kehit¬ 
tyä, paitsi Ruotsin voimakas rajalinnoitus, myös vilkas satamakau¬ 
punki. Se oli paitsi Etelä-Karjalan talouselämän keskus myös tär¬ 
keä kaupan ja merenkulun risteyskohta. Se loi yhteyksiä paitsi 
Novgorodin, myös Baltian ja Saksan kaupunkien kanssa. Luon¬ 
nollisesti sillä oli yhteys myös Ruotsiin. Kauppayhteyksien muka¬ 
na Viipuriin levisi kansainvälisiä kulttuurivaikutteita. Vaikka mo¬ 
net sodat häiritsivät kaupungin ja sen ympäristön Etelä-Kaijalan 
kehitystä, Viipurista muodostui jo varhain Suomen kansainvälisin 
kaupunki. Siellä olivat ikkunat auki sekä länteen että itään ja kau¬ 
punkiin saapui runsaasti ulkomaalaisia, siellä oli enemmän kuin 
missään muussa maamme kaupungissa keskimaita lähtien ruotsa¬ 
laisia, saksalaisia ja venäläisiä, jotka vaikuttivat sen kehitykseen. 

Savo laajeni näinä aikoina voimakkaasti ja paine Pähkinäsaares- 
sa sovittua rajaa kohtaan oli voimakas. Yleisenä suuntauksen oli, 
että raja painui jatkuvasti itään päin. 

Se osa Kaijalaa, joka jäi rauhanteossa edelleen Novgorodin yh¬ 
teyteen, toipui hitaasti niistä rasituksista, joita ennen rauhan te¬ 
koa käydyt sodat olivat aiheuttaneet. Alueen puolustusta varten 
1200-luvulla rakennettua Käkisalmen linnaa vahvistettiin vuonna 
1360. Käkisalmesta muodostui kaupan ja käsiteollisuuden keskus 
sekä ortodoksisen kirkon tukikohta. Laatokan saarille ja rannikol¬ 
le perustettiin useita luostareita, joista merkittävin oli Valamo. Se 
oli perustettu luultavasti jo 1100-luvulla. 

Toinen merkittävä luostari oli Konevitsan luostari Laatokan 
saarella, se oli lähellä Pyhäjärven Sortanlahden kylää. Alueen 
muita huomattavia keskuksia olivat Kurkijoki ja Sortavala sekä 
Laatokan itärannalla Aunus. Laatokan Kaijalan asutus levisi ny¬ 
kyiseen Pohjois-Kaijalaan, Ilomantsin pogosta muodostettiin jo 
1300-luvulla. 

Nimenomaan ortodoksinen uskonto muovasi olosuhteita Nov- 

gorodin eli Venäjän Kamalassa toisenlaisiksi kuin Viipurin Karja¬ 
lassa. Kun Novgorodin asema keskiajan lopulla heikkeni, myös sii¬ 
hen kuuluneen Laatokan Kaijalan taloudellinen asema heikkeni. 
Venäjän Kaijala jäi jälkeen Suomen eli Viipurin Karjalan talou¬ 
dellisesta ja kulttuurikehityksestä. Karjalan jako Novgorodin ja 
Ruotsin välillä Pähkinäsaaren rauhassa syvensi ajan mukana ero¬ 
ja näiden Karjalan kahden osan välillä. 


Raja siirtyy itään 

Pähkinäsaaren rauha oli Ruotsin Mauno-kuninkaan ja Novgoro¬ 
din ruhtinas Jurin välillä tehty »ikuisiksi ajoiksi», mutta raja »eli» 
ja »liikkui» koko ajan. Ruotsi oli laajeneva valtakunta ja Novgorod 
oli lähes jatkuvasti vaikeuksissa. Se alistettiin 1400-luvun lopulla 
Venäjän Moskovalle, jonka hallitsijat tulivat sen jälkeen Suomen 
ja Ruotsin idänpolitiikassa Novgorodin tilalle. Venäjän puoli vaa¬ 
ti jatkuvasti, että rajan oli seurattava alkuperäistä linjaansa, »Retu- 
saaresta ja Siestajoesta Vuokselle ja sieltä Suonenjoen, Keiteleen, 
Kolimajärven ja Pyhäjoen kautta Pohjanlahteen». Kun ruotsalai¬ 
set eivät sanoneet löytäneensä maastosta riittävästi rajan kulkua 
osoittavia rajamerkkejä, venäläinen osapuoli esitti että maastossa 
toimitettaisiin uusi rajankäynti. Ruotsin puoli kuitenkin viivytteli 
uutta rajankäyntiä, koska se tiesi, että sen puolelta oli tietoisesti 
viety rcyaa kohti itää. 

Ehkä nopeimmat muutokset tapahtuivat Savon osalta. Savolai¬ 
set olivat silloin, kuten myöhemminkin, Suomen »taitavimpia uu¬ 
disasukkaita». He tunsivat parhaiten kaskiviljelyn vaatimukset, he 
osasivat rakentaa taloja ja muuta asutusta kauas asumattomiin erä¬ 
maihin ja valitsivat asuinpaikoikseen jatkuvasti alueita Pähkinä- 
saaren rauhan rajan itäpuolelta. Myös pohjalaiset uudisasukkaat 
siirsivät rajaa ja valtasivat vanhat karjalaisten eränautinta-alueet 
pohjoisessa. 

Tästä aiheutuneista jatkuvista kiistoista on todettava, että Nov¬ 
gorod ei ollut kovin kiinnostunut Karjalan rajakiistoista, sillä sen 
päämielenkiinto oli kohdistunut Baltiaan ja Liettuan-Puolan ra¬ 
jakysymyksiin. Novgorodin karjalaiset vaativat itse varsinkin 1400- 
luvun lopulla, että heidän vanhat alueensa, jotka Ruotsi oli vallan¬ 
nut, oli saatava takaisin. Kun Moskova peri Novgorodin vallan, se 

kiinnostui ensi kertaa Karjalan raoista 1495-97, jolloin se Tans¬ 
kan liittolaisena yritti valloittaa takaisin karjalaisten menettämät 
alueet. 

Hyökkäys Viipuria vastaan kuitenkin epäonnistui (Viipurin pa¬ 
maus), ja Moskova jätti Karjalan rauhaan kahden sukupolven 
ajaksi. Ruotsi pystyi puolustamaan Suomen etuja Viipurin Karja¬ 
lassa paremmin kuin Moskova auttamaan venäjänkaijalaisia saa¬ 
maan takaisin Ruotsille menetettyjä alueita. Suomalaisten, niin 
savolaisten kuin pohjalastenkin, asutus laajeni 1500-luvulla Ou¬ 
lunjärven seuduille ja pohjalaiset valtasivat karjalaisten nautinta- 
alueet niin Pohjanlahden rannalla kuin pohjoisessakin. Kahakat 
ja heimotaistelut nimenomaan karjalaisten ja savolaisten välillä 
jatkuivat noin sadan vuoden ajan. Molemmat osapuolet kärsivät 
suuria menetyksiä, ja on muistettava, että nämä taistelut käytiin 
kahden suomalaisen heimon, savolaisten ja karjalaisten, välillä. 

Kun Venäjä oli varmistanut rauhan muilla suunnilla, oli Ruot¬ 
sin vuoro 1555-57, mutta käydyssä sodassa kumpikaan osapuoli ei 
saavuttanut ratkaisevaa voittoa. Rauhassa vahvistettiin entiset ra¬ 
jat. Taas kerran päätettiin, että maastossa tehtäisiin rajankäynti, 
mutta Ruotsi onnistui tälläkin kerralla väistämään sen. 

Sodista ja levottomuuksista huolimatta suomalainen asutus levi- 
si vähitellen, ei suurin harppauksin, mutta asteittain ja vääjäämät¬ 
tä harvaanasutuissa erämaissa. Ne sijaitsivat tosin rajan itäpuolel¬ 
la ja ne oli sopimuksen mukaan tunnustettu karjalaisten eränau- 
tinta-alueiksi, mutta karjalaiset asuivat kaukana ja asuttajat lähellä. 
He kaskesivat maita, rakensivat talojaan ja jäivät sinne asumaan. 
Karjalaiset valittivat, he vastustivat kehitystä ja tekivät hyökkäysret- 
kiä näille uusille alueille ja hävittivät minkä ehtivät. Mutta he eivät 
voineet viipyä alueilla pitkään, ja kun he olivat lähteneet, asutus ja 
elämä jatkuivat. Asutuksen vauhti kiihtyi varsinkin 1540-ja 1550- 
luvulla jolloin raja siirtyi jopa 200 kilometriä itään. 

Ruotsin ja Venäjän välillä puhkesi uusi sota 1570, kun ne kävi¬ 
vät kiistaa Baltiasta. Tämä sota laajeni sitten myös Karjalaan, mis¬ 
sä Ruotsi yritti laventaa valtaansa Nevalle ja Laatokalle sekä aina 
Vienanmerelle saakka. Tämä ns. pitkä viha päättyi Täyssinän ky¬ 
lässä Inkerinmaalla lähellä Narvan kaupunkia 18.5.1595 tehtyyn 
Täyssinän rauhaan. 

Ruotsi palautti sodan aikana valloittamansa Käkisalmen läänin 
rajankäynnin jälkeen. Raja tuli siihen, mihin se käytännössä oli 
asettunut suomalaisten vanhan rajan itäpuolelle levinneen asu- 


21 



tuksen johdosta. Raja vedettiin Kuusamon Iivaaraan ja Kitkajär- 
veen saakka, mutta sitten erimielisyydet tulivat niin suuriksi, erityi¬ 
sesti rajan paikasta Lapissa, että rajankäynti keskeytyi. Vain pitkän 
painostuksen jälkeen Ruotsi palautti Venäjälle Käkisalmen vasta 
1597. Savo ja Pohjois-Pohjanmaa siirtyivät virallisesti Ruotsin 
omistukseen. Rajankäyntiä pohjoisessa ei saatu valmiiksi. 

Käkisalmen läänissä alkoi nyt voimakkaan kehityksen aika, Ve¬ 
näjän valtio alkoi tukea sitä mm. verohelpotuksia myöntämällä. 
Lahjoituksia annettiin esimerkiksi luostarien rakentamiseen. Ta¬ 
louselämä elpyi nopeasti, väestö alkoi lisääntyä ja hallintoajaettiin 
pienempiin alueisiin. 


Stolbovan rauha - Ruotsista suurvalta 


Täyssinän rauhaa seuranneen lyhyen rauhan kauden aikana ke¬ 
hitys rajan molemmilla puolilla koijasi nopeasti ja tehokkaasti so¬ 
dan suuria tuhoja. Varsinkin Viipurin asema satamakaupunkina 
vahvistui ja Viipurin Kamalassa niin maatalous kuin muutkin elin¬ 
keinot elpyivät. Pitkästä aikaa olot paranivat myös Venäjän Kama¬ 
lassa. Sodan aikana Venäjälle siirtynyt väestö palasi takaisin, kirk¬ 
koja ja luostareita rakennettiin, kauppa elpyi ja olot yleensä nor¬ 
malisoituivat. 

Rauha järkkyi jo 1600-luvun alussa, kun Venäjällä useat vallan¬ 
tavoittelijat taistelivat tsaarin kruunusta. Tilannetta pahensi se, et¬ 
tä ulkopuoliset maat Puola ja Ruotsi sekaantuivat Venäjän sisäi¬ 
seen valtataisteluun. Puola hyökkäsi maahan ja Ruotsi taijosi 
apuaan puolalaisten karkottamiseksi, jos se saisi palkaksi Käkisal¬ 
men läänin. Tsaari Vasili Suiski hyväksyi Ruotsin tarjouksen. 
Ruotsi ja Venäjä tekivät Viipurissa vuonna 1609 asiasta salaisen so¬ 
pimuksen: yhdentoista viikon kuluttua siitä, kun Ruotsin joukot 
saapuvat Venäjälle, Käkisalmen lääni luovutetaan Ruotsille. Palk- 
kasoturipäällikkö Jaakko De la Gardie marssi suomalaisjoukkoi- 
neen Moskovaan 1610, mutta ei onnistunut voittamaan puolalai¬ 
sia, vaan joutui peräytymään takaisin. Siitä huolimatta hän vaati 
luvatun palkkion ja kun Käkisalmen lääniä ei annettu, hän valloit¬ 
ti sen lähes kokonaan vuonna 1611, joskin taistelut jatkuivat vielä 
usean vuoden ajan. Stolbovan rauhassa 1617 Venäjä luovutti 

Ruotsille Inkerinmaan ja Käkisalmen läänin. Ruotsista tuli nyt 
suurvalta, johon liitettiin koko Kaijalan kannas, Laatokan Kaijala 
ja nykyinen Pohjois-Kaijala. 

Kahdessa verisessä sodassa Venäjän Kaijala oli hävitetty perus¬ 
teellisesti, ensin pitkän vihan aikana 1570-95 ja sitten vuosina 
1610-17. Molemmilla kerroilla ruotsalais-suomalainen armeija 
oli sen miehittänyt, armeija oli ryöstänyt ja hävittänyt kaiken tai lä¬ 
hes kaiken, mikä oli mahdollista. Alueen asutus oli sodassa pai¬ 
koin hävinnyt lähes olemattomiin, sen elinkeinot liimassa ja hen¬ 
kinen kulttuuri lähes kuollut. Ruotsi hävitti valloittamaltaan alu¬ 
eelta ortodoksiset luostarit ja suuren määrän kirkkoja. Länsi-Kar¬ 
jala ja Savo olivat päässeet heimosodassa voitolle ja ne käyttivät si¬ 
tä hyväkseen, vaikka olivatkin samaa kansaa kuin voitetut. Mur- 
heellisinta tässä suomalaisten heimosodassa olikin, että vieraiden 
valtioiden etuja puolustaessaan karjalaiset rajan molemmin puo¬ 
lin taistelivat toisiaan vastaan ja surmasivat toisiaan. Suomen sekä 
Venäjän kaijalaisten läheiset sukulaiset, savolaiset hyökkäsivät vi¬ 
hollisena heimoveljiensä ortodoksikarjalaisten kimppuun. 

Tuskin milloinkaan on Venäjän Karjalaa hävitetty niin pitkään, 
niin laajalta alalta ja perusteellisesti kuin pitkän vihan ja Ruotsin 
intervention aikana. Rauhakaan ei tuonut Käkisalmen läänin kar¬ 
jalaisille helpotuksia. Varsinkin henkinen ja uskonnollinen pai¬ 
nostus oli kovaa ja raakaa, ruotsalaisten hallintovirkamiesten ote 
oli tiukkaa ja raskasta. 

On suuri ihme, että kaijalainen kulttuuri kaikista vaikeuksista 
huolimatta vielä elpyi ja säilytti luovan kykynsä. Osaltaan tähän 
vaikutti sekin, että Novgorodin Lapin, Vienan Karjalan ja Pohjan¬ 
maan välisissä suurissa erämaissa kaijalainen väestö sai elää rau¬ 
hassa sekä lännen että idän valtiailta. Nuo laajat seudut säästyivät 
sodan hävityksiltä ja niihin pakeni asukkaita sekä Venäjän Kalja- 
lasta että Suomen puolelta. Varsinkin nuijasodan jälkiselvittelyt ai¬ 
heuttivat pakolaistulvan itärajan taa. Muuttajien joukossa oli alku¬ 
perältään itäsuomalaisia ja kaijalaisia sukuja, mutta myös muita 
suomalaisia. Näillä alueilla säilyi siten kaijalaisen kulttuurin kor¬ 
vaamaton perintö, joka Kalevalan sankarirunojen muodossa an¬ 
toi pohjaa koko Suomen kansallisen kulttuurin nousulle. 

Niiden noin kolmensadan vuoden aikana, jolloin Ruotsin vai¬ 
kutus suuntautui voimakkaana itään, Suomen itäraja siirtyi jatku¬ 
vasti. Vaikka tänä aikana käytiin useita sotia, raja siirtyi itään suu¬ 
rimmaksi osaksi rauhanomaisen asutuksen tietä. Ennen Stolbo- 

van rauhaa tehdyt rajasopimukset kohdistuivat kaijalaisten asu¬ 
miin alueisiin, joista Ruotsi valloitti yhä suuremman osan. Vaati¬ 
mukset rajan muuttamiseksi eivät perustuneet kansallisten näkö¬ 
kohtien tai kielellisten vähemmistöjen vaikutukseen, koska rajan 
molemmin puolin asui sama kansa. Ruotsin vaatimusten pohjana 
olivat yksinomaan sen valtapoliittiset edut, se halusi laajentamalla 
alueitaan saada uusia raaka-ainelähteitä ja lisää väestöä. Sen voi¬ 
mat eivät kuitenkaan riittäneet alueensa laajentamiseen linjalle 
Laatokka-Aänisjärvi-Vienanmeri. 

Siitä riippuen, kumpi valtio pystyi enemmän tukemaan rajan lä¬ 
heisyydessä asuneiden suomalaisten ja kaijalaisten vaatimuksia, 
raja siirtyi. Koska Ruotsi oli keskimaita aina Stolbovan rauhaan 
salakka vahvempi ja tunsi suurempaa mielenkiintoa Suomen kar¬ 
jalaisten kuin Novgorod-Venäjän rajan itäpuolella asuvien karja¬ 
laisten vaatimuksia kohtaa, raja siirtyi itään. Suomalaiset tutkijat 
puhuvat usein »idän uhkasta», kun he selostavat Kaijalan raoista 
käytyjä taisteluja. Kirkinen on huomauttanut, että vähintään yhtä 
suurella syyllä voitaisiin puhua »lännen uhkasta», sillä rajasodissa 
oli pääasiassa kysymys Ruotsin ja suomalaisten hyökkäyksistä 
itään, karjalaisten asumille alueille. 

Ruotsi antoi yleensä täyden tukensa näille hyökkäyksille samoin 
kuin sille asutustoiminnalle, joka rauhanomaisesti laajensi suo¬ 
malaista asutusta yli itärajan ja toi näin ollen uusia alueita Ruotsin 
vallan alle. Hyökkäykset idästä kaijalaisten aikaisemmin hallitse¬ 
mien alueiden palauttamiseksi olivat yleensä kaijalaisten itsensä 
aloitteesta tehtyjä ja Novgorod lähti niihin mukaan vastahakoises¬ 
ti. Vain 1495-97 sodassa Moskova tuli mukaan sotaan tavoittee¬ 
naan valloittaa takaisin Ruotsille menetetyt Kaijalan alueet. Nov- 
gorod-Venäjän intressit olivat yleensä, kuten edellä on todettu, 
etelämpänä, Itämerellä ja Baltiassa. Samoin Venäjä puolusti tiu¬ 
kasti Itä-Kaijalan alueita sekä Vienanmeren rannikkoa. Ruotsalai¬ 
set pääsivät muutaman kerran Ääniselle ja Vienanmerelle saakka, 
mutta eivät milloinkaan saaneet näiltä alueita pitempiaikaista ja¬ 
lansijaa. Ruotsin itäraja ei siten ole ulottunut kauemmaksi kuin 
siihen kaijalaisten alueen halki vedettyyn rajalinjaan, joka Stolbo¬ 
van rauhassa vahvistettiin. 

Sodan aikana ennen Stolbovan rauhaa Ruotsin joukot pitivät 
hallussaan huomattavia Venäjän alueita. Käkisalmen läänin ohel¬ 
la he olivat miehittäneet myös Novgorodin. Kustaa II Aadolfilla 
oli silloin mielessään suuria suunnitelmia. 

Kuningas esitti idänohjelmansa: Laatokan koillispuolelta oli 
saatava alueita Vienanmertä myöten ja Laatokan eteläpuolelta iso 
kappale, parhaassa tapauksessa itse Novgorodkin. Venäläinen on 
nyt - esitti Oxenstiema rauhanneuvottelijoille kuninkaan ajatuk¬ 
set - niin lyöty, että »suurin ja paras osa hänen maistaan on vihol¬ 
lisen hallussa tai hävitettynä ja hyödyttömänä, jota paitsi enin osa 
hänen parasta väestöään on viime aikoina lyöty kuoliaaksi, niin et¬ 
tä tuskin on muuta kuin metsärosvoja jäljellä. Päästää hänet nyt ir¬ 
ti, jopa auttaa häntä jaloilleen ilman, että hänestä nypitään joita¬ 
kin höyheniä ja hänen asemaansa heikennetään ja meitä taas jon¬ 
kin verran vahvistetaan, näyttäisi olevan sekä vahingollista että 
moitittavaa.» 

Mutta rauhanneuvotteluissa Ruotsi tyytyi siihen, että se sai Käki- 
salmen läänin lisäksi vain Inkerinmaan ja mitättömän sotakor¬ 
vauksen. Kukaan ei olisi uskonut, että Ruotsin kuningas antaa ta¬ 
kaisin suuren Novgorodin valtakunnan niin vähäisestä rahasum¬ 
masta. Sitä ihmettelivät eräät vihollisetkin. 4 

Kustaa Aadolf oli haaveillut - kuten jo isänsä Kaarle IX - Jääme¬ 
ren herruudesta, mutta tyytyi vähäisiin alueluovutuksiin. Moskova 
oli myös yllättynyt sille edullisesta rauhasta ja Ruotsin valtiopäivä- 
edustajat olivat pettyneitä. Puolustaessaan rauhansopimusta val¬ 
tiopäivillä Kustaa Aadolf osoittautui realistiseksi, sillä säädyille pu¬ 
huessaan hän kuvaili Venäjän mittaamatonta laajuutta, sen rik¬ 
kauksia ja puijehduskelpoisia virtoja, joiden avulla se saattoi koo¬ 
ta sotavoimansa. Venäjän kanssa oli pidettävä hyviä välejä ja omaa 
valtakuntaa vahvistettava muilla suunnilla. Hän korosti, että nyt 
muodostuneita valtakunnan rajoja, myös Suomen osalta, oli help¬ 
poa puolustaa, mikä osoittautui oikeaksi arvioksi. Yhdeksän seu- 
raavan vuosikymmenen aikana Suomi joutui paljon vähemmän 
hyökkäysten kohteeksi kuin sitä ennen tai sen jälkeen. 

Vallatut alueet olivat ns. voittomaita, niiden väestöllä ei ollut oi¬ 
keutta valita edustajiaan valtiopäiville, niihin ei sovellettu asevel¬ 
vollisuutta ja verot annettiin läänitysherrojen koottavaksi. Asuk¬ 
kaat olivat suomalaisia, karjalaisia, vatjalaisia ja venäläisiä. 

Stolbovan rauha jakoi taas Karjalan kahtia: se erotti Käkisalmen 
läänin vanhoista kulttuuriyhteyksistään ja liitti sen Ruotsiin. Se 
muutti tämän karjalaisen alueen historian kulkua enemmän kuin 
mikään aikaisempi tapahtuma. Ruotsin uskonto, tavat ja tottu¬ 
mukset olivat erilaisia kuin Käkisalmen läänissä. Luterilainen 
kirkko alkoi pakolla käännyttää ortodokseja luterilaiseen uskoon. 

Alueelle perustettiin luterilaisia seurakuntia, joihin ortodoksien 
oli liityttävä, ja rakennettiin luterilaisia kirkkoja, joiden rakenta¬ 
miskustannuksiin ortodoksien oli osallistuttava. Ruotsalaiset val¬ 
loittajat olivat uskonnollisesti ahdasmielisiä ja jyrkän suvaitsemat¬ 
tomia, mikä aiheutti läänin väestölle suuria kärsimyksiä. 

Myös elinkeinotoiminta vaikeutui rauhan teon jälkeen, sillä 
kaupankäynti Käkisalmen läänin maaseudulla oli vapaata, mutta 
Ruotsin lain mukaan se oli kiellettyä. Ruotsissa noudatettiin edel¬ 
leen merkantilistismin zyan jäykkää ja kaupunkikeskeistä jäijestel- 
mää, joten alueen liittäminen Ruotsiin merkitsi selvää taantumis¬ 
ta. 

Jo ennen Stolbovan rauhan tekoa Kustaa II Aadolf lähetti vuon¬ 
na 1616 Käkisalmen ruotsalaiselle linnanpäällikölle käskykirjeen, 
jossa ankarasti kiellettiin kaikki maakauppa, koskipa se hamppua, 
pellavaa, humalaa, kalaa, suolaa, nahkoja, vuotia tai mitä tahansa. 
Väestön piti tuoda kaikki myytävä tavara kaupunkeihin ja sallittui¬ 
hin kauppasatamiin, maksaa tavaroista tulli ja tehdä kaikki kaup¬ 
pansa kaupungeissa. Kaijalaiset olivat tottuneet vapaaseen kaup¬ 
paan ja tällaiset kiellot olivat heille hyvin vastenmielisiä. 

Läänin väestöstä pakeni suuri osa Venäjälle, mistä tsaari oli lu¬ 
vannut heille asutusalueita Moskovan eteläpuolelta Tverin kuver- 
nementista. Sinne siirtyi kymmeniä tuhansia ortodoksikaijalaisia 
Käkisalmen läänistä ja he asuttivat siellä useita kymmeniä kyliä. 
Vielä meidän päivinämme tällä alueella on kaijalaiskyliä, missä 
ortodoksinen uskonto on säilynyt, samoin kuin kansan tavat ja tot¬ 
tumukset, jossain määrin kaijalan kielikin, jota myös nuorin pol¬ 
vi ainakin osittain puhuu. Asukkaita muutti myös Aunukseen. 

Ruotsin valtio siirrätti Venäjälle muuttaneiden tilalle asukkaita 
Suomen puolelta rajaa ja vaikka uudet asukkaat olivat kanta-asuk¬ 
kaiden heimolaisia - pääasiassa kaijalaisia rajan länsipuolelta, jou¬ 
kossa tosin savolaisiakin - uusien ja entisten asukkaiden väliset 
suhteet pysyivät pitkään jännittyneinä, sillä uusi hallinto alkoi suo¬ 
malaistaa maakuntaa jopa väkivaltaa käyttämällä. 

Rajankäynti maastossa Ruotsiin liitetyn uuden alueen itärajasta 
muodostui aikaavieväksi ja erittäin vaikeaksi. Sitä hankaloitti myös 
se, että Ruotsi esitti jatkuvasti uusia aluevaatimuksia. Kun rauha 
oli tehty helmikuun 27. päivänä 1617, Kustaa Aadolf käski jo seu- 
raavassa kuussa Käkisalmen käskynhaltijaa tutkimaan, ulottuiko 
Käkisalmen lääni mahdollisesti Vienanmereen saakka ja missä itä- 
rcya kulki. Kun rajan molemmin puolin täälläkin asui karjalaisia, 

jotka viljelivät kaskiaan ja tekivät heinää rajan molemmin puolin, 
oli hyvin vaikea määritellä rajan tarkkaa kulkua, ilmeisesti rajaa ei 
ollut harvaan asutuissa erämaissa maastossa tarkoin määritelty¬ 
kään. Nimenomaan Lapissa vanhaa rajaa oli lähes mahdotonta 
määritellä, sillä alueen asukkaat olivat maksaneet verojaan eri 
paikkoihin eri aikoina sen mukaan, mikä oli käytännössä helpoin¬ 
ta. Niinpä Repolan asukkaat olivat maksaneet veroja toisinaan Kä¬ 
kisalmeen ja toisinaan Kuolaan. Suojärven ns. Hyrsylän mutkan 
kohdalla syntyi suuri riita ja sen tuloksena oli, että rajaan tuli täs¬ 
sä suuri ja vaikeasti käsitettävä mutka, joka säilyi samana aina vii¬ 
meiseen alueluovutukseen saakka syksyyn 1944. Repolan ja Pora- 
järven osalta kiisteltiin pitkään, sillä ruotsalaiset väittivät, että Po- 
rajärvi kuului Käkisalmen lääniin, koska siellä oli Valamon luosta¬ 
rille kuuluvaa maata ja Repola oli maksanut veroa Käkisalmelle. 
Venäläiset toijuivat nämä väitteet, asia jäi auki ja vasta kesällä 1620 
Kustaa Aadolf antoi määräyksen, että nuo kiistanalaiset pitäjät oli 
annettava Venäjälle - hän valmistautui sotaan Puolassa eikä ha¬ 
lunnut Venäjän siirtyvän Puolan puolelle. 

Mitä pitemmälle venäläiset pystyivät viivyttämään rajankäynnin 
valmistumista, sitä tärkeämpänä pidettiin Ruotsissa voimien kes¬ 
kittämistä Puolaa vastaan. Kuningas katsoi, ettei »kappale vähäar¬ 
voista kaijalaista erämaata» saanut lykätä suurta sotaretkeä Puolaa 
vastaan. 

Tästä kuninkaan lausumasta ilmenee hänen ja sittemmin koko 
Ruotsin ulkopoliittisen linjan muutos: Ruotsin päähuomio siirtyi 
idästä etelään. Siitä oli seurauksena, että ote idässä herpautui. Ar¬ 
vi Korhonen katsoo, että tämä suunnanmuutos oli hyvin kohtalo¬ 
kas Suomelle, joka jäi Ruotsin politiikassa »selän taakse, se alen¬ 
nettiin valtakunnan takaeteiseksi, jolla oli sotilaspoliittisesti vain 
se merkitys, että se antoi erittäin käyttökelpoista sotilasainesta ja 
että sen voitiin laskea hidastuttavan vihollisen pääsyä valtakunnan 
keskukseen ja pääosaan». 5 

Käkisalmen läänin itäraja vedettiin pääosaltaan taitavien venä¬ 
läisten neuvottelijoiden vaatimusten mukaan. 

Rajankäynti keskeytyi useaan kertaan ja vaikka rauha oli tehty jo 
helmikuussa 1617, rajankäynti maastossa saatiin valmiiksi vasta 
elokuussa 1621, jolloin allekiijoitettiin yhteinen rajapöytäkirja. 

Ruotsi menetti Stolbovan rauhanehdot hyväksyessään viimei¬ 
sen mahdollisuutensa saada Itä-Kaijala Vienanmertä myöten alu¬ 
eeseensa. Jos se olisi silloin keskittänyt voimansa Suomen itärajan 

vetämiseen sinne, mihin kuningas sen alun perin halusi, siihen il¬ 
meisesti olisi ollut mahdollisuuksia. Olisiko Ruotsi pystynyt alu¬ 
een pitämään, on jo toinen asia. Puola oli silloin tärkeämpi ja Eu¬ 
roopan politiikka, uskonsota Saksassa houkutteli suurvallaksi 
nousevaa Ruotsia. Ehkä zyateltiin, että ehkä voitaisiin Stolbovassa 
tehty virhe koijata - mutta siihen ei myöhemmin ollut mitään 
mahdollisuuksia. 

Ruotsi oli liian pieni, jotta se olisi voinut laventua lähes joka 
suuntaan ja pitää hallussaan valtaamiaan alueita. Sen kuninkaat 
seikkailivat Itämeren eteläpuolella ja kaukana Venäjällä koko 
1600-luvun loppupuolen ja 1700-luvun alun. Kaarle XII jätti Suo¬ 
men oman onnensa nojaan, minkä seurauksena tsaari Pietari al¬ 
koi vuodesta 1703 - perustettuaan uuden pääkaupungin Nevan 
suulle Suomenlahden pohjukkaan - nopeasti edetä Suomen 
suuntaan. Kaarle XII lähti liian syvälle Venäjälle ja tuhosi suurval- 
ta-Ruotsin. Syvälle Venäjälle ovat hänen esimerkkiään seuraten 
hyökänneet Napoleon ja Hitler - jotenkin yhtä huonoin tulok¬ 
sin. 

Venäjä on niin suuri maa, ettei vieras valta pysty sitä hallitse¬ 
maan, vaikka onnistuisi Moskovankin valtaamaan. 


Ruotsin resurssit ovat liian pienet 
- suurvalta-asema menetetään 


Ruotsin laajenemispolitiikka itään päättyi Stolbovan rauhaan. Tä¬ 
män jälkeen se pystyi noin sadan vuoden ajan säilyttämään niin 
idän kuin etelänkin suunnalla tekemänsä valtaukset. Tuntuu lä¬ 
hes uskomattomalta, että niin pieni ja resursseiltaan rajoittunut 
maa kuin mitä Ruotsi oli 1600-luvulla pystyi valtaamaan suuria 
alueita Venäjältä, Puolalta, Tanskalta ja Saksalta. Se oli hankkinut 
itselleen herruuden Itämerellä ja koko Pohjois-Euroopassa. Se 
hallitsi tärkeitä asemia Itämeren rannoilla, mikä teki sille mahdol¬ 
liseksi kontrolloida Venäjän, Puolan ja Pohjois-Saksan Itämeren- 
kauppaa. 

Mutta realistisesti arvioiden Ruotsin suurvalta-asemalla ei ollut 
vakaata materiaalista perustaa. 6 Saskolski (1983) huomauttaa, et- 

tä Ruotsi oli 1600-luvulla pieni ja vähävarainen maa, jolla oli jäl¬ 
keenjäänyt maatalous ja yksipuolisesti kehittynyt teollisuus. Sen 
väestö oli 1600-luvun alussa noin miljoona henkeä ja vuosisadan 
lopussa vain noin 1,5 miljoonaa. Sitä vastassa oli valtioita, joilla oli 
monimiljoonainen väestö, valtavat alueet ja runsaat luonnonvarat 
ja niiden mukana suuret taloudelliset resurssit. Yksinomaan Ve¬ 
näjällä oli tuona aikana noin 6 miljoonaa asukasta. 

Ruotsin kuninkaat ja hallitusmiehet pystyivät käyttämään taita¬ 
vasti hyväkseen kansainvälisiä ristiriitoja, sisäistä sekasortoa ja sisäl¬ 
lissotia naapurimaissa. Tästä johtuen he onnistuivat valloittamaan 
Viron Saksalaisen ritarikunnan hajotessa, Inkerinmaan ja Käkisal¬ 
men läänin Venäjän »sekasorron» aikana ja osan Saksan rannik¬ 
koa 30-vuotisen sodan aikana. Ruotsi saattoi pitää valloittamansa 
alueet mainittujen valtioiden sisäisen heikkouden ja niiden välis¬ 
ten ristiriitojen vuoksi. Saksa pysyi feodaalisesti hajanaisena, Puo¬ 
lassa valtiovallan huomion veivät sisäiset taistelut ja Venäjä kärsi 
valtiollisen rakenteen ja talouden jälkeenjääneisyydestä. Suurim¬ 
man osan 1600-lukua Venäjän ja Puolan ulkopolitiikka oli sidot¬ 
tu taisteluun länsivenäläisistä, ukrainalaisista ja valkovenäläisistä 
alueista, jotka kuuluivat silloin Puolan alaisuuteen. Ruotsin vas¬ 
tustajat eivät kyenneet 1700-luvun alkuun saakka muodostamaan 
ruotsalaisvastaista koalitiota, joka olisi pystynyt palauttamaan niil¬ 
le takaisin Ruotsin valtaamat alueet ja siten hävittämään Ruotsin 
suurvalta-aseman. 

Kun Ruotsin vastustajat 1700-luvun alussa yhdistivät voimansa, 
Ruotsi jäi pian alakynteen. Se saattoi vielä menestyksellisesti tais¬ 
tella yhtä vastustajaansa vastaan - tämä kävi selvästi ilmi myös 
Kaarle XII:n aikana. Hän voitti taistelun naapuriaan Tanskaa vas¬ 
taan, löi Puolan, erotti sen kuninkaan ja menestyi aluksi myös 
tsaari Pietaria vastaan käymässään Narvan taistelussa 1700. Mutta 
varsin pian tämän »sankarikuninkaan» komean nimen saaneen 
ruotsalaisen taistelijan voimat alkoivat ehtyä. Hän kärsi Pultavalla 
Venäjällä murskatappion vuonna 1708, menetti armeijansa ja pa¬ 
keni Turkkiin. Pultavaan loppui käytännössä suurvalta-Ruotsi. 

Suomen kannalta Pultavan tappio merkitsi käännekohtaa: Pie¬ 
tarilla oli nyt vapaa tie Suomen suunnalla. Ruotsin kuningas oli 
ulkomailla ja ruotsalaisia joukkoja oli Suomessa niin vähän, että 
ne joutuivat jatkuvasti peräytymään venäläisten edestä. 

Suomen osalle tuli sotavuosina huomattava osa sodankäynnin 
aiheuttamista kustannuksista, Ruotsin hallitus ja sen virkakunta 

säästivät maanmiehiään ja sälyttivät Suomen väestölle suurempia 
rasituksia kuin omilleen. 

Juuri suuren pohjan sodan aattona vuosina 1695 ja 1697 Suo¬ 
mea kohtasivat raskaat katovuodet ja väestöstä kuoli nälkään 
20-30 %. Vasta 1698 saatiin normaali satoja talous alkoi korjaan¬ 
tua. Ruotsalaiset joukot poistuivat Suomesta vuonna 1714 ja sii¬ 
hen mennessä oli Suomesta otettu palvelukseen yhteensä noin 
60 000 miestä. Kun armeijan huolto-olot olivat huonot, sen taiste¬ 
lukunto heikkeni ja sotilaiden karkaamiset tulivat yleiseksi. 

Venäläiset valtasivat Viipurin 1710 ja vasta 1713 he jatkoivat 
maan valtausta. Suomi vallattiin nopeasti vuoteen 1714 tultaessa 
eikä suurempia taisteluja enää käyty. Ruotsalaisjoukkojen taistelu- 
kunto oli alhaalla, kun kuningas oli yhä Turkissa. 

Pietarin sodan päämääristä Suomen osalta venäläiset tutkijat 
korostavat, ettei hänen tarkoituksenaan missään vaiheessa ollut 
liittää koko Suomea Venzyään. Yliamiraali Apraksinille, joka joh¬ 
ti sotaretkeä, Pietari ilmoitti, että Suomen valtaus oli tarpeen vä¬ 
liaikaisena toimenpiteenä. Pietari halusi sillä riistää Ruotsilta yh¬ 
den sen tärkeimmistä materiaalisten ja inhimillisten voimavaro¬ 
jen lähteistä. 7 Hän halusi painostaa Suomen tilapäisellä valtauk¬ 
sella Ruotsia ja luopuessaan Suomesta tämän myönnytyksen hin¬ 
nalla varmistaa Venäjälle tärkeämmät alueet Baltiassa ja Nevan 
rannoilla. 

Kun sota vuoden 1714 jälkeen jatkui vielä monta vuotta, venä¬ 
läiset miehitysjoukot yrittivät päästä paikallisen väestön kanssa 
normaaleihin suhteisiin, jotta hallintoasiat olisi voitu hoitaa. 

Suomalaiset ja ruotsalaiset tutkijat ovat antaneet näistä isonvi¬ 
han vuosista erittäin synkän kuvan. Venäläiset tutkijat korostavat, 
että suomalaisilta ei kannettu veroja muuta tarkoitusta varten 
kuin miehitysarmeijan ylläpitoon, eivätkä siihen kannetut verot 
riittäneet, vaan huoltoa varten oli joka vuosi tuotava tavaraa Venä¬ 
jältä. Samalla venäläiset korostavat, että oloja pyrittiin kaikin kei¬ 
noin palauttamaan entiselle kannalle niin maallisen kuin kirkol- 
lisenkin hallinnon osalta. Jopa elinkeinoja elvytettiin perustamal¬ 
la uusia teollisuuslaitoksia. 

Myös suomalaiset historioitsijat ovat viime aikoina alkaneet an¬ 
taa isonvihan ajoista ja venäläisen sotaväen käyttäytymisestä Suo¬ 
messa vähemmän synkän kuvan kuin aikaisemmin. Niinpä viime 
sodan jälkeen ilmestyneessä Suomen historiassa todetaan, että olot 
maan eri osissa vaihtelivat huomattavasti eikä maata suinkaan hä- 

vitetty siinä määrin kuin ennen esitettiin, eihän se olisi ollut venä¬ 
läisten etujen mukaistakaan. 8 

Suomea tarvittiin tukialueena mahdollista hyökkäystä varten 
Ruotsia vastaan. Eräillä alueilla tapahtui väkivallantekoja siviili¬ 
väestöä vastaan runsaastikin, mutta yleensä ylemmän päällystön 
tietämättä tai ainakin tahtomatta. Ei maanviljelykään ollut täysin 
lamassa. Varsinaisen hyökkäysvaiheen jälkeen vuodesta 1714 läh¬ 
tien esimerkiksi kylvöalat olivat eräissä Lounais-Suomen pitäjissä 
jopa yli 70 % vuoden 1710 kylvöalasta. Tällaista viljelyä ei voi har¬ 
joittaa piilopirteistä käsin, asukkaat olivat hyökkäysvaiheen jäl¬ 
keen yleensä palanneet koteihinsa arkisiin askareisiin. 

Tämä kaikki osoittaa, että Pietarin kirjeessään Apraksinille esit¬ 
tämä käsitys, ettei hänen tarkoituksenaan ollut vallata koko Suo¬ 
mea, piti paikkansa. Sen jälkeen kun isoviha loppui vuonna 1721 
tehtyyn Uudenkaupungin rauhaan, venäläiset joukot vedettiin so¬ 
vitulle rajalle. 

Rauhanneuvotteluja käytiin jo keväällä 1718 Ahvenanmaalla. 
Silloin kaavailtiin uuden itärajan kulkevan siten, että se jättäisi Ve¬ 
näjälle Viipurin ja Kannaksen, mutta liittäisi Suomeen melkoisia 
alueita Itä-Karjalasta. 9 Nämä neuvottelut kuitenkin raukesivat. 

Rauhaneuvotteluissa venäläiset ensimmäisen kerran puhuivat 
Pietarin turvallisuudesta. Uutta rajaa Venäjän ja Ruotsin välille ve¬ 
dettäessä venäläiset katsoivat, että Venäjän oli saatava riittävä alue 
Kamalasta suojelemaan tsaarin Venäjän uutta pääkaupunkia Ruot¬ 
si-Suomen taholta uhkaavaa hyökkäystä vastaan. Yhä tänään voi¬ 
daan kysyä, mikä oli syynä, että silloin vielä varsin vaatimattoman 
Venäjän pääkaupungin suojaksi piti ottaa Viipuri ja sen lisäksi 
Laatokan länsipuoli kokonaan. Laatokasta muodostui venäläinen 
sisäjärvi, raja vedettiin kauas Sortavalan taaja koko suomalainen 
Laatokan Kaijala liitettiin Venäjään. Venäläiset rauhanneuvotteli¬ 
jat antoivat kertoman mukaan suuria lahjuksia saadakseen Ruot¬ 
sin neuvottelijoilta myönnytyksiä. Ratkaisevassa vaiheessa Ruotsin 
pääneuvottelija ilmoitti, ettei hänellä ollut valtuuksia luovuttaa 
Viipuria venäläisille. Silloin venäläiset huomauttivat: »Mutta mei¬ 
dän tietojemme mukaan Ruotsi on valmis luovuttamaan Viipu¬ 
rin.» Ilmeisesti Ruotsi oli silloin niin suuressa heikkouden tilassa, 
että siellä ei edes ollut yhtenäistä kantaa siitä, mille pohjalle rau¬ 
ha olisi rakennettava. 

Kaijalan muuttunut asema 
- Vanha Suomi 


Kun Pietari Suuri oli valloittanut Kaakkois-Suomen ja se oli liitet¬ 
ty Venäjään, Ruotsi oli hävinnyt sodan Venäjää vastaan ja sen 
suurvalta-asema oli romahtanut, Ruotsi alkoi nyt tuntea suurem¬ 
paa kiinnostusta Suomea kohtaan kuin aikaisemmin. Suurvalta- 
kauden loppupuolella Suomen puolustus lyötiin laimin ja sen li¬ 
säksi Ruotsi verotti Suomea omaa etelässä taistellutta armeijaansa 
varten erittäin raskaasti. Ei ole ihme, että Suomessa tunnettiin 
katkeruutta Ruotsia kohtaan, kun Pietari Suuri pääsi varsin va¬ 
paasti Suomen alueella etenemään. Mutta ei kulunut kauankaan 
Kaarle XII:n kuolemasta, kun häntä jo Ruotsissa palvottiin sanka¬ 
rina, ja sitä on voimaltaan ja muodoltaan vaihdellen jatkunut mei¬ 
dän päiviimme saakka. Tukholmaan hänelle on pystytetty suuri 
muistopatsas, missä hän suuntaa miekkansa itään! 

Suomessa Kaarle XII ei ole saanut hyvää nimeä, päinvastoin. 
Suomenruotsalainen historioitsija Eirik Hornborg sanoo hänes¬ 
tä: »Valtakuntansa Kaarle XII jätti tuuliajolle, mutta hän vaati, et¬ 
tä Ruotsi-Suomen piti sokeasti antaa kaikki voimansa hänen käy¬ 
tettäväkseen. Joukkojaan hän kohteli säälimättömästä, mutta 
odotti, että nämä tunteettomina seuraisivat häntä minne hän hei¬ 
dät veisikin. Puolan hän polki jalkoihinsa, mutta uskoi, että siitä 
tulisi luotettava liittolainen Venäjää vastaan. Tsaari Pietarille hän 
antoi vapaat kädet Suomen suunnalla kahdeksaksi vuodeksi, mut¬ 
ta luuli, että tämän sotilaallinen voima pysyisi samalla tasolla, mil¬ 
lä se oli Narvan taistelun aikoihin vuonna 1700. Silloinhan Kaar¬ 
le XII löi Pietari Suuren armeijan.» 10 

Ruotsissa eli varsin laajoissa piireissä ajatus, että sopivan tilaisuu¬ 
den tullen Suomi vallattaisiin takaisin. Sovitteluin ja myönnytyk¬ 
sin oli pidettävä Venäjää, tätä vaarallista naapuria, hyvillä mielin, 
kunnes aika ja suhdanteet toisin myöntäisivät. Kun eräs myssypo- 
liitikko vastusti Suomen linnoittamista, hän päätti lausuntonsa sa¬ 
noihin: »On odotettava hetkeä, jolloin nykyinen ajanjakso Venä¬ 
jän kansan vaiheissa muuttuu ja Herrajumala armollisesti suvait¬ 
see antaa sellaiset olosuhteet, jotka voivat muodostua Ruotsille 
edullisiksi.» 

Suomen asema oli Uudenkaupungin rauhan jälkeen täysin 

muuttunut, se oli suorastaan järkkynyt. Suomi oli menettänyt etu¬ 
maastonsa Inkerinmaan, Kaijalan kannaksen kapeikon ja päälin- 
noituksensa Viipurin. Sen uusi strategisesti epäedullinen raja oli 
tyystin varustamaton. Se oli emämaahan verrattuna tavattomasti 
heikentynyt, koska siitä oli lohkaistu runsasväkisiä ja siihen van¬ 
hastaan kuuluneita alueita, kun taas emämaa oli säilyttänyt aikai¬ 
semmin valloitetut eteläiset maakunnat ja niiden mukana merira¬ 
jansa. 

Miltei koko Suomen virkamiehistö oli ollut maanpaossa Ruot¬ 
sissa ja tottunut siellä puhumaan yksinomaan ruotsia. Moni oli 
jäänyt sille matkalle ja näiden tilalle saapui uutta virkamiesaines- 
ta Ruotsista. Rauhan palattua sivistyneiden luokkien ruotsalaistu- 
minen jatkui nopeasti. Vielä 1700-luvun alussa suuri osa virkamie¬ 
histöä, papistoa, useimmat säätyläiset maaseudulla sekä suuri osa 
Suomen kaupunkien kauppiaista ja porvareista käyttivät keskinäi¬ 
sessä keskustelussaan pääasiassa suomen kieltä. Nyt tilanne oli kie¬ 
lellisesti kokonaan muuttunut. Kansa ja virkamiehet lakkasivat 
ymmärtämästä toisiaan, ja kysymys virkamiesten kielitaidosta tuli 
polttavaksi. 

Kun Ruotsin valta-asema Itämeren piirissä oli romahtanut ja 
vaikka Suomesta vain pieni osa oli jouduttu luovuttamaan Venä¬ 
jälle, Suomessa usko Ruotsin valtioon väheni aivan silmissä. Kan¬ 
salaisten mielet täytti pelko siitä, että koko maa ennen pitkää tu¬ 
lisi liitetyksi Venäjään. Ruotsalaiset virkamiehet raportoivat Tuk¬ 
holmaan, että Suomen kansalaiset varsin helposti alistuisivat venä¬ 
läisten valtaan, koska mielialat olivat niin masentuneita. 

Tämä herätti luonnollisesti Ruotsissa suurta levottomuutta ja 
sen hallituksen huomio kääntyi nyt Suomeen aivan ainutlaatuisel¬ 
la tavalla. Ilman Suomea Ruotsi ei olisi Ruotsi, lausui kruununpe¬ 
rillinen Aadolf Fredrik ja suomalaisia alettiin poliittisissa piireissä 
kiittää siitä, että he olivat pysyneet Ruotsin kruunulle yhtä uskol¬ 
lisina vaikeina aikoina kuin mikä tahansa Pohjanlahden länsipuo¬ 
lella ollut maakunta. Siksi oli välttämätöntä tehdä Suomen asuk¬ 
kaista tyytyväisiä alamaisia ja lisäksi osoittaa, että emämaa sekä ha¬ 
lusi että pystyi heitä puolustamaan. 

Sisäpoliittinen taistelu jyrkän linjan ja myöntymyslinjan edusta¬ 
jien välillä johti siihen, että Ruotsin valtiopäivillä alettiin käyttää 
ulkopolitiikkaa häikäilemättä sisäpolitiikan välineenä. Jyrkän lin¬ 
jan edustajat hatut ja Venäjään nähden myöntyväisyyspolitiikkaa 
noudattavat myssyt iskivät häikäilemättä yhteen. Viimeksi maini- 

tut eivät kaihtaneet asettumasta läheiseen yhteistoimintaan venä¬ 
läisten kanssa. He jopa ehdottivat venäläisille, että keisarikunta 
esiintymällä uhkaavasti pakottaisi Ruotsin panemaan armeijansa 
liikekannalle, mistä seuraisi kansalle suuria rasituksia. Jos nämä 
keinot eivät vielä riittäisi hattujen johtaman hallituksen kukista¬ 
miseen, olisi Venäjän miehitettävä koko Suomi. 

Kun myssyjen maanpetoksellinen toiminta paljastui, hatut julis¬ 
tivat heinäkuussa 1741 sodan Venäjää vastaan. Sodan päämäärät 
olivat mahtavat: parhaassa tapauksessa oli vallattava kaikki suures¬ 
sa pohjan sodassa menetetyt maakunnat sekä Laatokan ja Vienan¬ 
meren välinen alue, pahimmassakin tapauksessa Kaakkois-Suomi 
ja kappale Inkeriä. 

Sodan ensimmäinen suuri taistelu käytiin Lappeenrannan luo¬ 
na Ruotsi-Suomen puolella rajaa. Se päättyi täydelliseen katastro¬ 
fiin, venäläiset löivät Ruotsi-Suomen joukot sekasortoiseen pa¬ 
koon ja se jäi sodan ensimmäiseksi sekä viimeiseksi taisteluksi. Ve¬ 
näläiset joukot valtasivat tärkeimmät suomalaiset varuskunnat 
yleensä ilman taistelua, joukkojen puolustustahto loppui. Niinpä 
Hämeenlinnan komentaja ammutti kunnialaukauksia luovuttaes¬ 
saan viholliselle linnoituksensa avaimet. Suomessa alkoi uusi mie- 
hityskausi, ns. pikkuviha. Tällä kerraa virkamiesten suuri enem¬ 
mistö jäi kotimaahan ja yritti rakentaa suhteita miehitysarmei¬ 
jaan, joka vältti väkivallantekoja. 

Hattujen sota oli sisäpoliittisista syistä aloitettu kostosota, jonka 
tärkeä tavoite oli Kaakkois-Suomen takaisinvaltaus. Sillä ei ollut 
vähäisiäkään mahdollisuuksia onnistua ja ennakolta oli selvää, et¬ 
tä se päättyisi tappioon. Mutta tässä sodassa käytettiin Ruotsin ja 
Venäjän välillä ensimmäistä kertaa ns. Suomi-korttia. 

Jo sodan alkupuolella 18.3.1742 keisarinna Elisabet antoi ns. 
manifestin, jossa tuotiin esille ajatus Suomen itsenäisyydestä. Eli¬ 
sabet syytti Ruotsia sodan aloittamisesta, mutta hän ei halunnut 
panna suomalaisia vastuuseen hyökkäyksestä, vaikka hänen oli 
pakko sallia sotajoukkojensa tunkeutuminen Suomeen. Hän ko¬ 
rosti, ettei halunnut »jalan leveyttä» vierasta maata. Hän käytti jo¬ 
tenkin samaa sanontaa, mitä Josef Stalin käytti syksyllä 1939, kun 
hän vaatiessaan Kannakselta ja Suomenlahden pohjoisrannalta 
tukikohtia väitti, ettei hän halunnut kämmenen leveyttä Suomen 
aluetta. Kun Stalinilta tiedusteltiin, minkä vuoksi hän sitten katsoi 
välttämättömäksi, että Suomi luovuttaisi hänelle omia alueitaan, 
hän sanoi, että tässähän on kysymyksessä vaihtokauppa! Hän an- 

taa Suomelle yli kaksi kertaa niin suuren alueen Itä-Karjalasta 
kuin mitä ehdotti otettavaksi. 

Elisabet korosti, että hän on valmis antamaan apua suomalaisil¬ 
le, jos Suomen »suuriruhtinaskunta» haluaisi olla »vapaa, ei ke¬ 
nenkään vallan alla olevainen maa». Näihin houkutteluihinsa kei¬ 
sarinna liitti uhkauksen: jos suomalaiset tukisivat Ruotsin armei¬ 
jaa, hän hävittäisi maan »tulen ja miekan terän kautta». Kun venä¬ 
läiset sitten sodan aikana olivat miehittäneet maan, ei Suomen 
autonomiasta enää puhuttu mitään. Suomalaisten oli kuitenkin 
pakko tarttua tähän itsenäisyysajatukseen, koska ainoana vaih¬ 
toehtona tuntui silloin olleen maan joutuminen kuvernementti- 
na Venäjän yhteyteen. Maa oli vallattu vaivattomasti ja ilman että 
suomalaiset itsekään tekivät juuri mitään vastarintaa. Keisarinnal¬ 
la ei enää propagandasyistäkään ollut tarvetta puhua Suomen it¬ 
senäisyydestä. Elisabet oli päätynyt siihen käsitykseen, että »itse¬ 
näinen Suomi» ei pysyisi keisarikunnalle uskollisena, ellei Venäjä 
pitäisi Suomessa vahvoja sotavoimia. 

Hattujen epärealististen valtakuvitelmien aloittama, täydellises¬ 
ti epäonnistunut sota päättyi Turussa elokuussa 1743 allekirjoitet¬ 
tuun rauhansopimukseen. Kaakkois-Suomea ei saatu takaisin, 
taas jouduttiin kappale Suomea luovuttamaan Venäjälle. Uusi itä¬ 
raja kulki nyt Kymijokea pitkin, leikkasi Saimaan vesistöväylän kol¬ 
mesta kohdasta ja yhtyi sitten Parikkalan paikkeilla Pietari Suuren 
rajaan. Suomen väkiluku supistui noin 10 prosentilla ja uusi raja 
oli puolustuksen kannalta huomattavasti epäedullisempi kuin 
vanha raja. Itä-Suomen yhteydet merisatamiin, joita jo Uuden¬ 
kaupungin rauhan raja oli pidentänyt, katkesivat nyt kerrassaan 
jäljellejääneen laajan Itä-Suomen talouselämän vahingoksi. 

Venäläiset joukot poistuivat miehityksen jälkeen ja asettuivat 
rauhansopimuksessa määrätyille rajoille. Ruotsi oli heikkoja sisäi¬ 
sesti rikkinäinen, sillä puoluetaistelu jatkui entistä kiivaampana ja 
myöntyväisyyssuunnan miehet kävivät suorastaan kauppaa venä¬ 
läisten kanssa maan kohtalosta. 

Kustaa III:n vallankaappaus kesällä 1771 ja uuden hallitusmuo¬ 
don julistaminen 1772 muuttivat tilanteen täydellisesti. Tällä hal¬ 
litusmuodolla oli Suomelle paljon suurempi ja pitkäaikaisempi 
merkitys kuin Ruotsille. Suomen autonominen olemassaolo riip¬ 
pui yli sadan vuoden aikana tämän lain varsin sekavien pykälien 
tulkinnasta. Ehkä tämän vanhan hallitusmuodon huomattavin 
sovellus Suomessa tapahtui syksyllä 1918, kun monarkistit yrittivät 

muuttaa Suomen tasavaltaisen hallitusmuodon monarkistiseksi. 
He valitsivat tynkäeduskunnassa Suomelle kuninkaaksi saksalai¬ 
sen prinssin Friedrich Karlin juuri vuoden 1772 hallitusmuotoon 
vedoten. 

Suomessa oltiin yleensä varsin tyytyväisiä kuninkaan hallitus¬ 
kauden alkuvuosiin, mutta kun Kustaa III alkoi hautoa ulkopoliit¬ 
tisia seikkailuja, Suomessa kasvoi pelko hänen aikomuksiaan koh¬ 
taan. Kustaa III neuvotteli Katariina II:n kanssa 1783 Haminassa 
siitä, pysyisikö Venäjä puolueettomana, jos Ruotsi valloittaisi 
Tanskalta Norjan. Katariina ei tähän suostunut, mutta Ruotsin so¬ 
tilaspiireissä alettiin sen jälkeen puhua siitä mahdollisuudesta, et¬ 
tä Ruotsi sittenkin valloittaisi Noijan ja tyydyttääkseen Venäjää an¬ 
taisi tälle koko Suomen. Venäläiset ruokkivat omalta puoleltaan 
taitavasti tätä kannunvalantaa Suomessa. He liittivät siihen taas 
epämääräisiä lupauksia maan itsenäisyydestä Venäjän suojeluk¬ 
sessa, kuten oli tapahtunut Elisabetin aikana. Suomessa pelättiin 
Venäjän vallan alaisuutta kuin orjuutta, mutta itsenäisyyttäkään ei 
kannatettu, koska arveltiin että Suomi ei olisi muuta kuin suupa¬ 
la Venäjälle haukata milloin sen päähän juolahtaa. Mutta nämä 
huhut synnyttivät tyytymättömyyttä Ruotsia kohtaan, jota tyyty¬ 
mättömyyttä lisäsi se, että Suomen linnoitustyöt, joita aikaisem¬ 
min oli aktiivisesti toteutettu, keskeytettiin kokonaan. Kustaa III:n 
1785 hyväksymän puolustussuunnitelman mukaan oli armeijan 
heti - jos sota syttyisi Venäjän kanssa - vetäydyttävä Helsinkiin 
saakka ja hätätilassa koko Suomi Pohjanmaata lukuun ottamatta 
oli luovutettava viholliselle. Kaakkoisella rajaseudulla, joka par- 
haassakin tapauksessa voisi heti joutua venäläisten käsiin, oli lu¬ 
kuisilla aatelisilla upseereilla omat maatilansa ja nämä upseerit 
pyrkivät keinoista piittaamatta estämään sodan syttymisen Venä¬ 
jän kanssa. 

Suomalaiset eivät voineet olla havaitsematta, että Venäjä tuli 
vuosi vuodelta Ruotsiin verrattuna yhä mahtavammaksi. He tiesi¬ 
vät myös, että Venäjäjo aikaisemminkin oli ilmoittanut tavoitteek¬ 
seen koko Suomen valloittamisen ja se oli esittänyt vihjauksia Suo¬ 
melle myönnettävästä laajemmasta tai suppeammasta itsenäisyy¬ 
destä. Ei ole ihme, että Suomessa alkoi syntyä sellainen ajatustapa, 
että kun Suomi joka tapauksessa ennemmin tai myöhemmin jou¬ 
tuu Venäjän yliherruuteen, olisi edullisinta alistua siihen riittävän 
ajoissa ja vapaaehtoisesti. Niin kauan kuin Suomi olisi Ruotsin 
osa, se joutuisi jatkuvasti olemaan sotanäyttämönä Venäjän ja 


36 




Ruotsin välisissä sodissa. Suomalaisten oli otettava ohjakset omiin 
käsiinsä ja ryhdyttävä välittömiin kosketuksiin Venäjän hallituk¬ 
sen kanssa. 

Tältä pohjalta Suomessa syntyi ensimmäisen kerran 1780-luvul- 
la ns. separatistinen liike. Sen kannatus rajoittui varsin suppeisiin 
aatelispiireihin. Liikkeen johtaja oli Kustaa III:ta hänen vallan¬ 
kaappauksessaan auttanut eversti Göran Magnus Sprengtporten. 
Hän löi poikki suhteenpa kuninkaan kanssa, koska katsoi että tä¬ 
män puolustussuunnitelma ei turvannut Suomen rajoja ja että 
Kustaa oli laiminlyönyt Suomen kehittämisen. Hän erosi Ruotsin 
palveluksesta ja esitti Hollantiin siirryttyään Venäjän Haagin lä¬ 
hettiläälle suunnitelman Suomen erottamiseksi Ruotsista. Suomi 
oli niin lähellä Venäjän pääkaupunkia, että se herätti Ruotsin 
osana epäluuloja keisarikunnassa, ja niin etäällä Ruotsissa, että 
emämaa ei pystynyt sitä suojelemaan. Suomen itsenäisyys oli pois¬ 
tava kummankin epäkohdan tekemällä mahdolliseksi luottamuk¬ 
sellisten välien syntymisen Venzyän ja Ruotsin välillä. Suomalais¬ 
ten oli aloitettava kapina Ruotsia vastaan talvella, jolloin yhteys 
Ruotsiin oli hankalin, ja keisarinna Katariina II:n oli annettava 
nuorelle valtiolle sotilaallista ja taloudellista apua sekä taattava sen 
valtiomuoto. Venäjän lähettiläs toimitti kyllä Katariinalle Sprengt- 
portenin ehdotuksen, mutta epäili itsekin sen realistisuutta. Kata¬ 
riina yhtyi lähettiläänsä mielipiteeseen ja sanoi että suomalaisten 
asiana on pudistaa harteiltaan Ruotsin ies ja että tämän tapahdut¬ 
tua kaikki muu käy itsestään. Hän kuitenkin toivotti Sprengtpor- 
tenin tervetulleeksi Venäjän palvelukseen, jonka tämä tekikin 
1786. 

Kustaa III joutui säätyjen kanssa vaikeuksiin ja kun hän sai tie¬ 
toja Suomen separatistisesta liikkeestä, hän päätti puolestaan 
aloittaa sodan Venäjää vastaan, sillä voitollinen sota, niin hän toi¬ 
voi ja kuvitteli, vahvistaisi hänen asemaansa. Kesäkuussa 1788 Kus¬ 
taa III saapui Helsinkiin, otti ylipäällikkyyden käsiinsä ja lähetti 
Venäjälle nootin, jossa vaadittiin Uudenkaupungin ja Turun rau¬ 
hassa menetettyjä alueita takaisin. 

Kustaa III:n aloitettua sodan eräät johtavat suomalaiset upsee¬ 
rit solmivat Anjalan liiton ja yrittivät päästä yhteistyöhön keisarin¬ 
na Katariina II:n kanssa. Nytkään Katariina ei ollut tähän yhteis¬ 
työhön innostunut. Anjalan liiton miesten suunnitelmat itsenäi¬ 
sen aseman saamiseksi Suomelle jäivät turhiksi kuvitelmiksi. 

Seuraavana vuonna 1789 heinäkuun 9. päivänä Kustaa III saa- 

vutti ainutlaatuisen voiton Venäjän laivastosta Ruotsinsalmen me¬ 
ritaistelussa. Venäjän laivasto menetti kokonaista 52 alustaja 9000 
miestä, kun taas Ruotsi-Suomen laivaston menetykset olivat vähäi¬ 
siä. Tämän jälkeen Katariina II suostui rauhaan, joka tehtiin Värä- 
lässä 1790. Rajat pidettiin ennallaan, joskin Katariina lupasi vähäi¬ 
siä rajan tarkistuksia. Tämä Kustaa III:n sota osoitti, että Ruotsi- 
Suomi ei kyennyt lyömään Venäjän luoteisarmeijaa edes sellaises¬ 
sa tilanteessa, jossa keisarikunnan päävoimat olivat sidotut muual¬ 
le. 

Aleksanteri I 
ja autonomian aika 

1809-1917 


Karjala palaa Suomen yhteyteen 


Ruotsin yritykset saada Uudenkaupungin rauhassa menetetyt alu¬ 
eet takaisin olivat turhia. Maa oli siinä määrin heikentynyt ja Ve¬ 
näjä vahvistunut, että hyökkäykset tsaarin Venäjää vastaan olivat 
suorastaan itsemurhapolitiikkaa. Suomen kysymystä käytettiin 
Ruotsissa 1700-luvulla lähinnä sisäpolitiikan välineenä ja siihen 
syyllistyivät molemmat johtavat puolueet, samoin kuin kuningas 
Kustaa III:kin. 

Euroopan tilanteen muuttuminen Ranskan vallankumouksen 
ja sitä seuranneen Napoleonin valtakauden aikana vaikutti ratkai¬ 
sevalla tavalla Suomen ja Kaijalan kohtaloihin ja johti siihen, että 
Suomi liitettiin tsaarin Venäjän yhteyteen. 

Kustaa III:n seuraaja Kustaa IV Aadolf joutui keskelle Napoleo¬ 
nin synnyttämää Euroopan suurpoliittista myrskyä eikä pystynyt 
siitä selviytymään. Ruotsi yritti aluksi pysyttäytyä Ranskan ja Eng¬ 
lannin välisessä kiistassa puolueettomana, mutta ajautui vähitel¬ 
len Englannin puolelle. Syntyneessä tilanteessa Ruotsissa tultiin 
siihen tulokseen, ettei kriisin sattuessa enää kyettäisi puolusta¬ 
maan Suomea. Siksi armeijaa oli säästettävä ja sen oli väistyttävä 
ylivoiman tieltä, jos vihollisen hyökkäys tapahtuisi talvella. Koko 
Suomi Svartholmaa, Viaporia ja Pohjanmaata lukuun ottamatta 
oli silloin luovutettava venäläisille. Vasta keväällä Ruotsin laivasto 
voisi antaa apua Suomelle ja silloin Ruotsi ryhtyisi toimenpiteisiin 
talvella menetettyjen alueiden takaisin valtaamiseksi. 

Suomalaisten silmissä tällainen suunnitelma oli todistus alistu¬ 
misesta, se oli Suomen kannalta kyyninen, eivätkä suomalaiset 



voineet sitä hyväksyä. Maan sivistyneistö, joka saattoi seurata Eu¬ 
roopan kehitystä, totesi että Suomi oli ollut jo kaksi kertaa venä¬ 
läisten miehittämä ja viimeisten viiden, kuuden vuosikymmenen 
aikana oli lähes jatkuvasti puhuttu maan liittämisestä Venäjään. 
Sivistyneistö menetti lopullisesti uskonsa Ruotsiin ja piti realistise¬ 
na sitä, että Suomi liittyy tai liitetään tsaarin Venäjään. Pääosa kan¬ 
saa näki tämän mahdollisuuden edelleen suurena uhkana, mut¬ 
ta sille ei nähty vaihtoehtoa. 

Suomen kohtalo tuli ratkeamaan maailmanpolitiikan kehityk¬ 
sen mukaisesti, se määrättiin meidän ulkopuolellamme meitä 
kuulematta, meiltä mitään kysymättä. Kesällä 1807 suurvaltojen 
johtajat Napoleon ja Aleksanteri I sopivat Tilsitissäja sittemmin 
Erfurtissa, että Ruotsi oli erotettava Englannista. Jos se ei siihen 
vapaaehtoisesti suostuisi, Venäjä valtaisi Suomen. Aleksanteri lu¬ 
pasi vastahakoisesti tehdä tämän, sillä hänen johtamansa maan, 
Venäjän, mielenkiinto kohdistui voimakkaammin Balkanin suun¬ 
nalle kuin Pohjolaan. Hän viivytteli hyökkäystä Suomeen, mutta 
kun Kustaa IV Aadolf ei taipunut, hän antoi määräyksen joukoil¬ 
leen ja nämä ylittivät Suomen rajan helmikuussa 1808. Venäjän 
osalta tässä oli kysymys liittolaisvelvollisuuden täyttämisestä Ruot¬ 
sia vastaan. Hyökkäyksen syynä ei ollut Suomen valloittaminen, 
korosti Aleksanteri I. Tämä ilmeisesti pitikin paikkansa. Tarkoi¬ 
tuksena oli vallata Suomi ja pitää sitä hallussa niin kauan kuin 
Ruotsin kuningas tekisi sovinnon Napoleonin kanssa. Tässä Alek¬ 
santeri käytti samantapaista sanontaa kuin Pietari Suuri 1710-lu- 
vulla miehittäessään Suomen. Pietari veti joukkonsa sodan jäl¬ 
keen pois sovitun rajan taa - mutta Aleksanteri piti Haminan rau¬ 
hassa koko Suomen. 

Samanlainen Euroopan johtajien karttojen koijailu jatkui toi¬ 
sessa maailmansodassa. Hitler ja Stalin tekivät elokuussa 1939 so¬ 
pimuksen, jossa määräsivät mistä kahden suurvallan vaikutusalu¬ 
eiden rajat kulkisivat. Suomi liitettiin tässä sopimuksessa Neuvos¬ 
toliiton vaikutusalueeseen, ainakin maan kaakkoisosa. 

Sodan aikana Aleksanteri oli toistanut ennen venäläisten jouk¬ 
kojen maahan hyökkäystä, että Suomen miehitys olisi vain väliai¬ 
kainen. Tämän lupauksensa hän voitollisen sodan jälkeen unoh¬ 
ti, venäläiset joukot jäivät Suomeen. Suomea ei miltään osalta nyt 
palautettu Ruotsille, kuten oli tapahtunut 1700-luvun sotien jäl¬ 
keen. Koko Suomi alistettiin tsaarin Venäjän ylivaltaan. Ehkä 
Aleksanterin ennen sotaa ja sen aikana antamat lupaukset kuiten- 

kin vaikuttivat siihen, että hän kohdisti Suomeen erikoiskohtelun 
maansa muihin, varsinaisiin venäläisiin alueisiin verrattuna. 

Aluksi venäläiset joukot etenivät varsin nopeasti, mutta kesään 
tultaessa Suomen armeija alkoi menestyä sekä läntisellä että itäi¬ 
sellä sotanäyttämöllä ja vastustushenki siviiliväestön keskuudessa 
oli lujittumassa. Vaikka venäläinen ylipäällikkö vaati valaa kaikilta 
valtaamansa alueen virkamiehiltä, monet kieltäytyivät valaa van¬ 
nomasta ja Turun yliopiston rehtori Matias Calonius puolusti 
rohkeasti niitä, jotka eivät taipuneet. Kun piispa Tengström vaati 
yhteisymmärrystä venäläisten kanssa, hän tuli niin vihatuksi kan¬ 
san keskuudessa, että katsoi parhaaksi piiloutua. Tämä suomalais¬ 
ten kova vastarinta vaikutti tsaari Aleksanteriin. Hän ilmoitti, että 
hän halusi pitää huolta suomalaisista ja toivoi, että nämä lähettäi¬ 
sivät Pietariin valtuuskunnan, jossa olisi edustajia kaikista neljästä 
säädystä. Delegaatio valittiin, mutta samalla korostettiin, että lähe¬ 
tystö ei edustanut valtiopäiviä. Ennen kuin tämä valtuuskunta eh¬ 
ti saapua Pietariin, venäläiset olivat valloittaneet koko Suomen ja 
Aleksanterilla oli vapaat kädet Suomeen nähden. 

Aleksanterin mielenkiinto oli kohdistunut hänen laajan valta¬ 
kuntansa sisäisten olojen uudistamiseen. Koska hän oli tietoinen, 
että monet valtakunnan läntiset reuna-alueet, erityisesti myös 
Suomi, olivat kehittyneempiä kuin laaja sisämaa, hän oli valmis 
antamaan näille alueille erikoisoikeuksia. Hänen neuvonantajan¬ 
sa Speranski sai tehtäväkseen suunnitella valtakunnan länsirajalle 
vyöhykkeen, jonka hallinnossa otettaisiin huomioon paikalliset 
mm. kansalliset ja uskonnolliset eroavuudet varsinaisesta Venäjäs¬ 
tä. Tämä läntinen alue käsitti Puolan, Baltian maat ja Suomen, ja 
sitä voitiin pitää eräänlaisena kokeilukentätnä, missä Aleksanteri 
oli valmis soveltamaan Euroopasta omaksumiaan valistusaatteita. 

Kun Suomen valtuuskunta sitten saapui Pietariin ja ilmoitti, et¬ 
tei se voinut toimia valtiopäivävaltuuksin, keisari vastasi, että val¬ 
tiopäivät kutsuttaisiin kohdakkoin koolle. Samalla hän 1. päivänä 
joulukuuta 1808 määräsi, että Suomen asiat oli esiteltävä suoraan 
hänelle ohi Venäjän ministerien. Tämä päätös loi edellytykset 
Suomen erikoisaseman syntymiselle, mutta se ei perustanut Suo¬ 
men valtiota, sillä autonomialla ei vielä ollut sisältöä. Myöntyvyys- 
miehet panivat suotuisan lopputuloksen voittajan jalomielisyyden 
ja voitettujen viisaan alistumisen tiliin. Keisarin politiikassa oli kui¬ 
tenkin sodan aikana tapahtunut käänne - ilmeisesti Suomen ar¬ 
meijan voittoisan etenemisen aikana. Toisaalta maailman tapah- 

tumat vaikuttivat Suomen kohtaloihin voimakkaammin kuin ai¬ 
kalaiset osasivat aavistaa. Osansa autonomian saavuttamisessa oli 
myös Sprengtportenin taitavalla toiminnalla. 

Sprengtporten osasi elämänsä loppuvuosina yhdistää toimin¬ 
nassaan reaalipoliittisen ajattelun ja Suomen etujen ajamisen. En¬ 
nen sodan syttymistä hän heitti kokeeksi esille ajatuksen, että 
Suomesta muodostettaisiin erillinen valtio, jota hallitsisi joku kei¬ 
sarihuoneen jäsen. Tähän keisari Aleksanteri ei kuitenkaan suos¬ 
tunut, mutta se julistus, joka jo sodan alussa annettiin Suomen 
kansalle ja jossa vakuutettiin, ettei venäläisten tarkoitus ollut val¬ 
loittaa Suomea, oli Sprengtportenin käsialaa. Toisaalta hän sodan 
aikana sitkeästi ja taitavasti vaihtelevien poliittisten ja sotilaallisten 
tilanteiden mukaan piti yllä ajatusta valtiopäivien koolle kutsumi¬ 
sesta. Kun tsaari Aleksanteri syksyllä 1808 lupasi kutsua valtiopäi¬ 
vät koolle, Sprengtporten voi pitää tätä ehkä elämäntyönsä mer¬ 
kittävimpänä saavutuksena. 

Eurooppalaisen sotatilanteen kehitys kehotti Aleksanteria kii¬ 
ruhtamaan Suomen valtiopäivien koollekutsumista, vaikka rau¬ 
haa Ruotsin kanssa ei vielä ollut tehty. Valtiopäivät kokoontuivat 
maaliskuussa 1809 ja Porvoossa perustettiin silloin autonominen 
Suomen valtio. Erittäin merkittävää oli se, että Aleksanteri julisti 
pitävänsä Suomessa voimassa kaikki Ruotsin vanhat lait, joista tär¬ 
keimpiä oli vuoden 1772 hallitusmuotoja sitä eräissä olennaisissa 
kohdissa muuttanut yhdistys-ja vakuuskiija. Suomalaisten jo var¬ 
hain omaksuman käsityksen mukaan valtiopäivillä solmittiin kak¬ 
sipuolinen sopimus: Suomen kansa vannoi uskollisuutta Venäjän 
keisarille ja Venäjän keisari vahvisti »maan uskonnon ja perustus¬ 
lait sekä ne erikois-ja muut oikeudet, joita itse kukin sääty maini¬ 
tussa suuriruhtinaskunnassa erittäin ja kaikki sen asujaimet yhtei¬ 
sesti niin ylhäisemmät kuin alhaisemmat tähän asti ovat nautti¬ 
neet». Keisari totesi itse lopettajaispuheessaan, että Suomen kan¬ 
sa oli nyt korotettu kansakuntien joukkoon. Yritys tulkita keisarin 
sanaa »kansakunta» pelkästään etniseksi kansaksi raukeaa sekä fi¬ 
lologiseen että lähdetieteelliseen mahdottomuuteen. Kansa etni¬ 
sessä mielessä suomalaiset olivat aina olleet kenenkään hallitsijan 
tarvitsematta tai voimatta heitä kansaksi korottaa. Hiljattain on 
osoitettu, että Aleksanteri I käytti ranskankielisessä kirjeenvaih¬ 
dossaan »nation»-sanaa valtiokansan merkityksessä. Näitä keisa¬ 
rin sanoja pidettiin muutamaa vuotta myöhemmin Suomen po¬ 
liittisen olemassaolon perustana. 

Rauha Ruotsin kanssa allekiijoitettiin vasta vuoden 1809 syys¬ 
kuussa Haminassa. Ruotsi luovutti kuningaskunnan itäisen puo¬ 
liskon Venäjälle. Valtakuntien välinen raja määrättiin kulkemaan 
Muonion- ja Tornionjokea myöten, missä vanhastaan kulkivat 
Suomen ja Ruotsin paikallisten hiippakuntien rajat. Ruotsi teki 
kaikkensa säilyttääkseen Ahvenanmaan, jopa vetosi Napoleoniin 
saadakseen sen pitää, mutta turhaan. Kun venäläisten nimen¬ 
omaisena vaatimuksena sopimuskirjasta jätettiin pois suomalais¬ 
ten oikeuksia koskeva pykälä, ei Suomen asemaa vahvistettu mil¬ 
lään kansainvälisellä sopimuksella, kuten oli sittemmin laita Ve- 
nzyän toisen voittomaan Puolan osalta. 

Autonomisen Suomen hallintoa jäljestettäessä malliksi otettiin 
Ruotsin laitokset ja muutettiin niitä, missä muuttaminen oli tar¬ 
peen hallitsijan henkilökohtaisen poissaolon vuoksi. Vuonna 
1809 asetettiin Suomen ylimmäksi hallintoelimeksi Suomen kan¬ 
salaisista muodostettu hallituskonselji ja Porvoon valtiopäiviltä 
pyydettiin lausuntoa sen ohjesäännöstä. Vuonna 1816 keisari an¬ 
toi tälle hallintoelimelle senaatin nimen osoittaakseen, että laitos 
ei ollut Venäjän ylimmän hallintoviraston alainen, vaan pikem¬ 
minkin siihen rinnastettavissa. 

Aleksanteri I on säilyttävä aina merkittävän sijan Suomen kan¬ 
san historiassa. Hänen toimenpiteensä Porvoon valtiopäivillä oli¬ 
vat todella historialliset. Lähes saman vertainen oli hänen toimen¬ 
piteensä, jolla vuonna 1812 ns. Vanha Suomi liitettiin takaisin 
Suomeen. On perin harvinaista, että voittaja luovuttaa alueita voi¬ 
tetulle maalle, olkoonkin, että viimeksi mainittu on jäänyt tämän 
yliherruuden alaisuuteen. Toimenpiteen muodollis-juridiseksi 
edellytykseksi voidaan esittää suuren Venäjän ja pienen Suomen 
välillä syntynyttä eräänlaista personaaliunionia. Tässä valtio teossa 
voidaan nähdä esimerkki tapauksesta, jossa keisari-suuriruhtinas 
piti ensi sijassa silmällä suuriruhtinaskunnan etuja eikä pääosin 
Venäjän valtakunnan etuja. Aleksanteri I oli omakohtaisesti va¬ 
kuuttunut siitä, että olot olivat paljon paremmat ruotsalaisessa eli 
Uudessa Suomessa kuin venäläisessä eli Vanhassa Suomessa. 
Ruotsalais-suomalaisen yhteiskuntajäijestyksen juuresta oli pakol¬ 
la yritetty saada kasvamaan venäläinen muodostelma. Pelkkä huo¬ 
lenpito paristasadasta tuhannesta alamaisesta tai pelko siitä, että 
nämä olisivat havaintoesimerkkinä Uuden Suomen asukkaille sii¬ 
tä, mikä oli oleva viimeksi mainittujen kohtalo Venäjän vallan alai¬ 
suudessa, ei olisi saanut keisaria astumaan näin yllättävää askelta. 

Siihen vaadittiin monenlaisia tekijöitä ja monia suosittajia. Napo¬ 
leon valmisteli parhaillaan hyökkäystä Venäjälle ja hän taijoili jäl¬ 
leen Suomea Ruotsille, jossa revanssisodan ajatus sai voimakasta 
kannatusta. Oli itsestään selvää, ettei Venäjä missään tapauksessa 
sallisi Ruotsin ulottuvan Pietarin liepeille saakka. Ruotsalaisten 
toiveiden toteutuessa vastikään valloitettu Suomi joutuisi jälleen 
silvotuksi ja suomalaisilla oli painava syy vastustaa tällä kertaa van¬ 
han emämaansa hyökkäystä Suomeen. Varmaan keisarilla oli yh¬ 
tenä vaikuttimena pyrkimys muodostaa kansallisesti ja uskonnol¬ 
lisesti yhtenäisiä hallintoalueita. Ainakin kolme, ellei neljä vaiku¬ 
tusvaltaista neuvonantajaa puolsi Vanhan Suomen jälleenyhdistä¬ 
mistä Suomeen. Heitä olivat Sprengtporten, jonka Suomen so¬ 
dan aattona kaavailemaan suomalaiseen valtioon myös Venäjän 
aikaisemmin valtaamien alueiden tulisi kuulua, Suomen asiain 
komitean puheenjohtajaksi nimitetty Armfelt, Vanhasta Suomes¬ 
ta kotoisin oleva Venäjän palvelukseen antautunut diplomaatti, 
kreivi Alopaeus, kenties myös keisarin puolalainen suosikki ruhti¬ 
nas Sartoryski. 

Vanhalla Suomella samoin kuin osittain Virolla ja Liivinmaalla 
oli 1700-luvulla ollut jossakin määrin erilaiset yhteiskunnalliset 
laitokset kuin Venäjän venäläisissä kuvernementeissa. Niinpä täy¬ 
dellistä maaoijuutta ei siellä ollut toteutettu. Olipa läntisimmän, 
vasta Turun rauhassa 1743 Suomesta Venäjään liitetyn alueen 
asukkaille itse rauhansopimuksessakin taattu eräitä erikoisoi¬ 
keuksia. Silti yhdistyminen merkitsi melkoisia muutoksia tälle 
Ruotsi-Suomesta lähes sadan vuoden ajan irrotettuna olleelle alu¬ 
eelle. Vaikeimmaksi osoittautui vuonna 1812 ja sen jälkeen kysy¬ 
mys feodaalisista lahjoituksista, joita tsaarit olivat antaneet venäläi¬ 
sille ylimyksille. Näihin lahjoitusmaihin kuului kolmannes Van¬ 
han Suomen talonpojista. Ruotsi-Suomesta feodaalilaitos oli hä¬ 
vinnyt jo 1600-luvun lopussa ja yleisesti odotettiin, että jälleenyh¬ 
distymisen tapahduttua venäläisten kartanoherrojen oikeudet 
Vanhan Suomen talonpoikiin rajoitettaisiin tai ainakin tarkoin 
säädettäisiin. 

Päinvastoin kuitenkin kävi, sillä vuonna 1826 entisen Vanhan 
Suomen feodaaliset alueet julistettiin maanomistajaherrojen täy¬ 
delliseksi omaisuudeksi. 

Samana vuonna, jolloin Viipurin lääni palautettiin muun Suo¬ 
men yhteyteen, keisari teki toisenkin kauaskantoisen päätöksen: 
autonomisen suuriruhtinaskunnan pääkaupungiksi määrättiin 

pieni linnoituskaupunki Helsinki, jota Viaporin tykit suojasivat ja 
joka oli etäämpänä Ruotsista kuin rajakaupunki Turku. Uusi pää¬ 
kaupunki oli saava korkean arvonsa mukaisen ulkomuodon ja 
sen suunnittelua helpotti vähän aikaisemmin sen keskiosassa rie¬ 
hunut tulipalo. Kaupungin suunnittelua johti senaattori J. A. Eh- 
renström ja tärkeimmät julkiset rakennukset piirsi saksalaissyntyi¬ 
nen arkkitehti Engel. Vain keisarin henkilökohtainen mielen¬ 
kiinto - hän mm. tarkasti itse kaikki tärkeimmät piirustukset - te¬ 
ki mahdolliseksi sen, että tämän 4 000 asukkaan kaupungin kes¬ 
kus suunniteltiin niin monumentaaliseksi, että se puolustaa paik¬ 
kaansa vielä 1900-luvun lopun kaupunkiarkkitehtuurissa. 

Autonomian zyan kehityksen perustana oli Aleksanteri I:n suu¬ 
ri valtiomiesteko, autonomian takaaminen Suomelle. Toisaalta 
Vanhan Suomen palauttaminen takaisin Suomen yhteyteen loi 
perustan itäisen Suomen myönteiselle kehitykselle. Suomi sai 
elää pitkän rauhan kauden, sen yhteiskunnalliset ja valtiolliset lai¬ 
tokset kehittyivät nopeasti, ja sadan vuoden aikana, vuosina 
1809-1917, Suomi kehittyi nopeammin kuin milloinkaan ennen. 
Ensimmäiseen maailmansotaan tultaessa Suomi omasi joka suh¬ 
teessa itsenäisen ja riippumattoman valtion toiminnan edellytyk¬ 
set. Ehkä tärkein tsaarinvallan aikaan tapahtunut reformi oli 
eduskuntauudistus. Ensimmäiset yleiseen ja yhtäläiseen äänioi¬ 
keuteen perustuvat yksikamarisen eduskunnan vaalit pidettiin tal¬ 
vella 1907. Naiset saivat näissä vaaleissa ensimmäisinä Euroopassa 
äänioikeuden ja ensimmäisinä koko maailmassa vaalikelpoisuu¬ 
den. 

Suomen suhde Venäjän hallitsijaan oli aina 1800-luvun lopun 
ja 1900-luvun alun sortokausiin saakka myönteinen, kansa oli us¬ 
kollinen lailliselle hallitusvallalle. Mutta kun tsaari rikkoi lupauk¬ 
sensa ja Venäjän hallitus yritti lopettaa Suomen autonomiaan liit¬ 
tyvät erityisoikeudet ja toteuttaa niin Suomessa kuin muissakin 
tsaarin Venäjän läntisissä maissa yleisvenäläisen jäijestelmän, Suo¬ 
mi nousi vastarintaan. Suomessa syntyi liike, jonka tarkoituksena 
oli ensimmäisen maailmansodan luomissa oloissa irrottaa Suomi 
Venäjästä - tarvittaessa aseelliseen vastarintaan turvautuen. 


45 



III 


Toisiaan 

epäilevät 

naapurit 

1917-1939 


Itsenäinen tasavalta 


Suomen eduskunta julisti kuudentena joulukuuta 1917 Suomen 
Venäjästä riippumattomaksi, itsenäiseksi tasavallaksi. Sille lähdet¬ 
tiin välittömästi hakemaan tunnustusta ulkovalloilta. Suomen hal¬ 
lituksen valtuuskunta matkusti Svinhufvudin johdolla joulukuun 
lopulla Pietariin pyytämään tunnustusta Leninin johtamalta, vas¬ 
ta parisen kuukautta sitten vallan ottaneelta bolsevikkihallituksel- 
ta. Lenin oli ennen vallankumousta vakuuttanut, että hänen joh¬ 
tamansa hallitus olisi valmis siihen, että Suomi halutessaan voisi ir¬ 
rottautua Venäjästä. Nyt odotettiin hänen kannanottoaan hyvin 
suuren jännityksen vallassa. 

Lenin piti lupauksensa ja ajoi päättävissä elimissä läpi päätök¬ 
sen Suomen tunnustamisesta. Hän ojensi 31.12.1917 Suomen val¬ 
tuuskunnalle, porvarillisen hallituksen edustajille, itse allekiijoit- 
tamansa päätöksen, jolla Neuvosto-Venäjä tunnusti Suomen itse¬ 
näisyyden. Se oli erittäin merkittävä, historiallinen ratkaisu ni¬ 
menomaan Sumen tasavallan kannalta. Mutta se oli tärkeä päätös 
myös itäisen naapurimme kannalta, koska se osoitti, että Lenin 
noudatti toisenlaista kansallisuuspolitiikkaa kuin tsaarien halli¬ 
tukset. Mutta Suomessa ei Svinhufvudin johtama hallitus, edus¬ 
kunnan porvarillinen enemmistö sen enempää kuin kansakaan 
tajunnut päätöksen ratkaisevaa merkitystä. Suomen poliittiset 
johtajat olivat ilmeisesti siinä määrin pettyneet tsaarien kauden 
viimeisten vuosien politiikkaan - olihan heistä moni, mm. Svin- 



hufvud, suljettu Venäjän vankiloihin tsaarin hallituksen laitto¬ 
mien päätösten vastustamisen vuoksi - etteivät he luottaneet 
myöskään maan uusien johtajien puheisiin. Leninin päätös tun¬ 
nustaa Suomen itsenäisyys ei kuitenkaan ollut vain puhetta, se oli 
suuri valtiomiestekoja se olisi pitänyt ottaa vakavasti. 

Suomessa arveltiin, että Leninin käyttäytyminen oli vain hetken 
taktinen ja tilapäiseksi tarkoitettu ratkaisu. Kun tulisi ensimmäi¬ 
nen sopiva tilaisuus, hän olisi valmis valtaamaan Suomen ja liittä¬ 
mään sen Neuvosto-Venäjään. Suomalaisten puolustukseksi on 
todettava, että joulukuussa 1917 Suomen sisäinen tilanne oli levo¬ 
ton, jopa uhkaava. Sisällissodan merkit olivat jo selvästi nähtävissä. 
Kun maassa oli huomattava määrä venäläisiä joukkoja, joiden 
pois siirtymisestä ei ollut itsenäisyysjulistuksen jälkeenkään mi¬ 
tään tietoa, valkoisen puolen itäistä naapurimaata kohtaan tunte¬ 
mat pelot lisääntyivät. Pelättiin, että aseellisen selkkauksen sattu¬ 
essa venäläiset joukot voisivat - jopa Leninin määräyksestä - se¬ 
kaantua voimien mittelyyn punaisten puolella. Sisällissodan puh¬ 
jettua tammikuun lopussa 1918 venäläiset joukot eivät kuiten¬ 
kaan heti puuttuneet taistelujen kulkuun. Punaiset saivat kyllä 
monin paikoin tukea venäläisiltä joukoilta, ensi sijassa aseita ja 
ammuksia. Kun punaisten tappio oli selvä, suuri osa heidän joh¬ 
tajistaan pakeni rajan yli Neuvosto-Venäjälle. Heidät otettiin siel¬ 
lä aatetovereina vastaan, ja se lisäsi suomalaisten naapurimaata 
kohtaan tuntemaa epäluuloa ja epäluottamusta. Varsin pian Suo¬ 
mesta paenneet punajohtajat perustivat Pietarissa Suomen Kom¬ 
munistisen Puolueen, joka ryhtyi perustamisestaan lähtien julista¬ 
maan uutta hyökkäystä Suomen valkoista hallitusta vastaan. Huo¬ 
mattavien suomalaisten johtama puolue olikin vuosina 1918-39 
eräs merkittävä epäluottamuksen lietsoja ja ylläpitäjä Suomen ja 
Neuvostoliiton välillä. 

Leninin asenne Suomea kohtaan joulukuussa 1917 oli myön¬ 
teinen ja Neuvosto-Venäjän antama tunnustus itsenäiselle Suo¬ 
men valtiolle oli joka tapauksessa kumoamaton tosiasia, jota mit¬ 
kään epäilyt tai vähättelyt eivät voi mitätöidä. Suomen hallitus te¬ 
ki virheen, kun se ei antanut tälle ratkaisulle sille kuuluvaa arvoa. 
Vasta Neuvosto-Venäjän antaman tunnustuksen jälkeen muut 
suurvallat tunnustivat Suomen itsenäisyyden. Oikeastaan Suo¬ 
messa on alettu tajuta Leninin ratkaisun merkitys vasta toisen 
maailmansodan jälkeen. Sekä Paasikivi että Urho Kekkonen ko¬ 
rostivat useissa yhteyksissä tämän ratkaisun suurta merkitystä. Se 

olisi luonut lujan pohjan näiden kahden naapurimaan luotta¬ 
muksellisten suhteiden kehitykselle. Mutta sitä pohjaa ei osattu, ei 
kai aina haluttukaan, käyttää. Maittemme välisten suhteiden ke¬ 
hittyminen lähti siten jo vuonna 1918 väärille raiteille. Puolin ja 
toisin, myös Suomen puolella, tehtiin jatkuvasti ratkaisuja, jotka 
eivät lisänneet luottamusta, päinvastoin lisäsivät epäluuloja ja epä¬ 
luottamusta. Ensimmäisiä näistä virheratkaisuista oli oikeiston ku¬ 
ningasseikkailu vuonna 1918. 


Oikeiston kuningasseikkailu 


Vapaussodan vielä jatkuessa eräät oikeisto-ja aktivistipiirit alkoivat 
käydä keskustelua siitä, oliko tasavaltainen hallitusmuoto sitten¬ 
kään sovelias Suomelle, vai olisiko palattava monarkiaan. Silloin 
olisi mahdollista saada maahan riittävän luja hallitusvalta. Vasem¬ 
miston aloittamaa kapinaa pidettiin näissä piireissä osittain liialli¬ 
sen eduskuntavaltaisuuden tuloksena. Eduskunnan voimasuh¬ 
teethan saattavat vaihdella hyvinkin nopeasti, jolloin vakaa kehitys 
häiriintyy. Nämä monarkiaa jo talvella voimakkaasti kannattaneet 
piirit katsoivat samalla, että nuorella valtakunnalla oli ratkaistava¬ 
naan niin paljon ja niin suuria uiko-, sisä-ja talouspoliittisia ongel¬ 
mia, että parhaaseen tulokseen päästäisiin, jos maassa olisi suuril¬ 
la valtuuksilla varustettu valtionpäämies, kuningas. Liiallisesta 
eduskuntavaltaisuudesta olisi päästävä irti, sillä kansa ei vielä 
omannut sellaisia tietoja ja sitä vastuuta, että sen valitsemalle edus¬ 
kunnalle voitaisiin antaa lähes rajaton valta, kuten sosiaalidemo¬ 
kraatit olivat ennen sisällissotaa vaatineet 

Monarkiaa kannattivat sekä vanhasuomalaiset että Ruotsalai¬ 
nen Kansanpuolue. Ne aloittivat aktiivisen toiminnan hallitus¬ 
muodon muuttamiseksi maalis-huhtikuussa 1918 ja väittivät, ettei 
Suomea koskaan ollutkaan virallisesti muutettu tasavallaksi, se oli 
niin Ruotsin kuin tsaarin Venäjän vallan aikana monarkian osa. 
Vaikka se nyt oli tullut itsenäiseksi, ei valtio-ja hallitusmuotoa voi¬ 
da jollakin julistuksella muuttaa. 

Tämä monarkistien esiintyminen nostatti vastalauseita tasaval- 

taa kannattavien taholta. Huomattavin tasavaltarintaman edusta¬ 
ja oli professori K.J. Stahlberg. Hän kirjoitti huhtikuussa 1918 pit¬ 
kän artikkelin nimeltä »Tulevaisuuden lähtökohtia». Se julkais¬ 
tiin heti sodan päätyttyä ja sitä pidettiin yhtenä hänen kaikkein 
merkittävimmistä sanomalehtiartikkeleistaan. Se oli voimakas pu¬ 
heenvuoro tasavaltaisen hallitusmuodon puolesta. Artikkelinsa 
alussa Stahlberg toteaa, että maailmanhistorialliset tapahtumat 
olivat tehneet Suomen itsenäisyyden mahdolliseksi, mutta sosia¬ 
listisen puolueen johto nostatti venäläisten kehotuksesta aseelli¬ 
sen vallankumouksen laillisesti valittua eduskuntaa vastaan. Nyt 
oli kuitenkin normaali elämä saatava käyntiin, sodan haavat pa¬ 
rannettava, vauriot korjattava ja pyrittävä luomaan yhteiskunnalli¬ 
sesti eheä kansa. Yksikamarinen eduskunta ja yleinen ja yhtäläi¬ 
nen äänioikeus oli säilytettävä koskemattomina ja tasavaltainen 
hallitusmuoto oli valtiosäännössä vahvistettava. Ne kunnalliset ja 
yhteiskunnalliset uudistukset, jotka oli toteutettu ennen sisällisso¬ 
taa, oli pidettävä voimassa. Suomen työväestöä ei saanut rangais¬ 
ta sen johtajien vallankumouksesta, kapinaan osallistuneiden vas¬ 
tuullisuutta oli arvioitava voimassaolevan oikeuden mukaan ja 
kun eduskunta oli vaillinainen, oli pidettävä uudet vaalit mahdol¬ 
lisimman nopeasti. 

Hän asettui voimakkaasti vastustamaan monarkian puolesta 
tehtyjä ehdotuksia ja totesi, että ulkomaisen monarkin valitsemi¬ 
nen veisi Suomen vieraan maan johdon ja holhouksen alaiseksi ja 
itsenäinen Suomi voisi olla vain ohimenevä unelma. Stahlbergin 
artikkeli aiheutti raivokkaan ja häntä henkilökohtaisesti häpäise¬ 
vän arvostelun. 

Dagens Press -lehdessä aktivisti Rafael Eklund katsoi, että Stahl¬ 
bergin ohjelma on ahdistava ja vastenmielinen. Innostavan näke¬ 
myksen, kansallisen nousun, kunnian ja loiston asemesta Stahl- 
bergilla oli tarjottavanaan vain vanha perustamme, yksikamarisen 
kina ja puhetulva, se maaperä, josta bolsevismin taimi oli noussut 
Tasavaltaa voivat kannattaa vain tietämättömät massat, mutta kan¬ 
sanarmeijalle oli singottava vetoomus: Antakaa meille kuningas! 
Eklund solvasi avoimesti Stahlbergia syyttämällä häntä jo ohimen¬ 
neiden ajatusten esittämisestä. Hän vertasi artikkelin kirjoittajaa 
oksennukselleen palaavaan koiraan! 

Tämä osoittaa, että mielialat olivat jo keväällä 1918 jyrkästi ja¬ 
kautuneita. Keväästä 1918 lähtien aina heinäkuuhun 1919 saalia 
maassa käytiin eräs kiihkeimpiä poliittisia kamppailuja, mitä itse- 

näisyytemme aikana on milloinkaan koettu. Silloin oikeisto yritti 
tosissaan vastoin kansan enemmistön mielipidettä toimien ajaa 
maahan saksalaissyntyisen kuninkaan. 

Puuttumatta kovin syvällisesti tämän koomisiakin piirteitä saa¬ 
neen kamppailun yksityiskohtiin on syytä kosketella niitä peruste¬ 
luja, joita monarkistit esittivät, koska ne liittyivät läheisesti myös 
kysymykseen Suomen itärajasta ja lisäsivät Neuvosto-Venäjän epä¬ 
luuloja Suomea ja sen politiikkaa kohtaan. 

Monarkistien rintama vahvistui sen jälkeen kun P.E. Svinhufvu¬ 
din johtama senaatti palasi toukokuun alussa 1918 Vaasasta Hel¬ 
sinkiin. Svinhufvud itse ja enemmistö senaatin jäsenistä olivat jo 
silloin monarkian kannalla. Saksan Suomen vapaussotaan lähet¬ 
tämä kreivi von der Golzin johtama apujoukko, Itämeren divisi¬ 
oona, vahvuus noin 10 000 miestä, lisäsi kansalaisten myötätuntoa 
Saksaa kohtaan ja tuki monarkisteja. Länsiliittoutuneiden kanta 
Suomeen oli aina syksyyn 1918 - Saksan romahtamiseen saakka - 
hyvin pidättyvä, jopa vihamielinen. Tämä oli omiaan viemään 
suurten sisäisten vaikeuksien kanssa kamppailevaa Suomea yhä 
lähemmäksi Saksaa. 

Vuoden 1918 keväästä aina syksyyn saakka Suomessa vallitsi 
eräänlainen Saksan ja saksalaisuuden ihailun tunnelma. Tämä 
johtui osaksi myös siitä, että juuri itsenäistynyt valtio tunsi itsensä 
heikoksi. Sen johtajilta puuttui itseluottamus ja siksi oli turvaudut¬ 
tava apuaan antavan suurvallan tukeen. Varsinkin konservatiivien 
keskuudessa saksalaisihailu versoi voimakkaana kypsyttäen ajatus¬ 
ta saksalaisen prinssin saamisesta Suomen kuninkaaksi. Saksalai¬ 
sen kuninkaan valitsemista puolsi silloin myös painava suomalais¬ 
kansallinen tekijä: aktivisti-ja oikeistopiirit pitivät välttämättömä¬ 
nä, että Itä-Karjala - ainakin merkittäviä osia siitä - voitaisiin liittää 
Suomeen ja se olisi mahdollista vain Saksan avulla. 

Saksalaissuuntauksen päätaistelija oli kieltämättä Svinhufvud, 
joka meni niin pitkälle, että hän oli valmis keväällä 1918 melkein 
heti Helsingissä 16.5.1918 pidetyn sodan juhlaparaatin jälkeen 
erottamaan Mannerheimin ja antamaan armeijan organisoimi¬ 
sen saksalaisten tehtäväksi. Se oli Mannerheimille liikaa, hän ha¬ 
lusi pitää armeijan johdon suomalaisten käsissä. Svinhufvud ko¬ 
rosti voimakkaasti, että Itä-Karjalan liittäminen Suomeen oli vält¬ 
tämätöntä, koska Suomi saisi silloin strategisesti edullisen itära¬ 
jan. Sieltä saataisiin niin paljon taloudellista tukea - erityisesti rik¬ 
kaat metsävarat olivat tärkeitä - että Suomi pystyisi Itä-Kaijalan tu- 

elia ylläpitämään riittävän vahvaa armeijaa puolustaakseen rajo¬ 
jaan niitä uhkaavaa bolsevismia vastaan. 

Svinhufvudin johdolla Suomi oli keväällä 1918 niin tiiviisti si¬ 
dottu Saksaan, että Max Jakobson katsoo silloisen hallituksen alis¬ 
taneen juuri vähää aikaisemmin itsenäiseksi julistautuneen Suo¬ 
men niin taloudellisesti kuin sotilaallisesti Saksan satelliitiksi. 1 Tal¬ 
vella 1918 kapinan aikana punainen kansanvaltuuskunta oli teh¬ 
nyt Neuvosto-Venäjän kanssa sopimuksen, joka asetti vallanku¬ 
mouksellisen solidaarisuuden kansallisten etujen edelle. Kumpi¬ 
kin osapuoli tunsi vuonna 1918 asemansa niin heikoksi, että kat¬ 
soi välttämättömäksi sitoa Suomen suurvaltaan, punainen puoli 
itään, valkoinen puoli länteen. 

Vaikka hallitus tunsi asemansa heikoksi, yksityiset aktivistiryh- 
mät olivat sitäkin rohkeampia, ne jatkoivat sodan päättymisen jäl¬ 
keen rajanloukkauksia. Niinpä toukokuun alussa 1918 eräs yksi¬ 
tyinen ryhmä tunkeutui Petsamoon ja yritti vallata sen. Mutta se 
sai sieltä äkkilähdön, kun venäläiset, punakaartilaiset ja englanti¬ 
laiset olivat vähällä tuhota koko joukon. Se pelastautui hädin tus¬ 
kin Norjan puolelle. Suurvalta Englanti oli suomalaista ryhmää 
karkottamassa. Suomen hallitus ei suinkaan esittänyt Englannille 
valitteluaan rajanloukkauksen vuoksi, vaan lähetti sille paheksu¬ 
van nootin jossa vetosi siihen, että Aleksanteri II oli vuonna 1864 
luvannut antaa Suomelle Jäämeren rannikolta korvauksen, kun 
Suomen alueesta oli erotettu maata Siestaijoen asetehdasta var¬ 
ten. Ei Aleksanteriin vetoaminen kuitenkaan vähääkään muutta¬ 
nut sitä tosiasiaa, että suomalaiset yksityiset seikkailijat olivat syyl¬ 
listyneet vakavaan rajanloukkaukseen. 

Ei ole toisaalta ihmettelemistä siinä, että Englanti epäili Petsa¬ 
moon tunkeutuneen suomalaisen ryhmän olleen saksalaisten asi¬ 
alla, sillä Suomen silloinen Berliinin-lähettiläs Edvard Hjelt oli jo 
talvella 1918 raportoinut Saksan tuntevan mielenkiintoa Jääme¬ 
ren rannikkoa ja Muurmannin rataa kohtaan. 

Sisällissodan päätyttyä eduskunta oli vajaalukuinen, sosiaalide¬ 
mokraattisesta ryhmästä oli jäljellä vain Matti Paasivuori, mutta 
Svinhufvudin johtama hallitus ei jäljestänyt uusia vaaleja vuonna 
1918, kuten Stahlberg oli edellä mainitussa kiijoituksessaan vaati¬ 
nut. Svinhufvud valittiin kesällä 1918 valtionhoitajaksi ja hänen 
jälkeensä tuli pääministeriksi senaatin talousosaston varapuheen- 
johtajaJ.K. Paasikivi. Tämän hallituksen päätehtäväksi tuli monar¬ 
kistisen hallitusmuodon voimaansaattaminen, läheisen yhteis- 

työn jatkaminen Saksan kanssa ja Itä-Kaijalan liittäminen Suo¬ 
meen. 

Nyt monarkistien taistelu tasavaltaa vastaan kiihtyi, eikä kautta 
maan aloitetussa kampanjassa sanoja säästetty. Propagandassa 
Suomi kuvattiin lännen etuvartijana, jonka tehtävänä oli suojella 
lännen rajoja »aasialaiselta ryövärijoukolta ja sen hävityshimon 
ruttotartunnalta». 2 Länsi oli Saksa ja monarkian suomalaiset vas¬ 
tustajat olivat ympärysvaltojen agentteja, jotka olivat ottaneet pu¬ 
nakaartin paikan. Kampanjan pääpaino oli suunnattu talonpoi- 
kaisväestöön, jonka varassa vapaussota oli käyty ja joka nyt piti pe¬ 
lastaa monarkian puolelle. Monarkisteille ei merkinnyt mitään se, 
että itsenäisyysjulistus oli annettu tasavallan nimeen ja että sitä en¬ 
nen käydyssä keskustelussa oli pidetty itsestään selvänä asiana, et¬ 
tä itsenäinen Suomi olisi tasavalta. Hyökkäys kohdistui voimak¬ 
kaimpana tasavaltaa puolustaviin keskustan johtajiin, ennen mui¬ 
ta Stahlbergiin, Alkioon ja Holstiin. 

Stahlberg asettui päättävästi vastustamaan kaikkia edellä mai¬ 
nittuja hallituksen itselleen asettamia tavoitteita: monarkiaa, kiin¬ 
teätä yhteistyötä Saksan kanssa ja Itä-Kaijalan valloittamista. Stähl- 
berg korosti, ettei ollut mitään syytä lähteä hallitusmuotoa muut¬ 
tamaan. Hän vastusti liittymistä Saksaan ja katsoi kesällä 1918, et¬ 
tä Suomen olisi noudatettava samaa puolueettomuuden linjaa, 
joka oli ollut yhteisenä tavoitteena vuonna 1917, kun maa julistau¬ 
tui itsenäiseksi. Hän vastusti jyrkästi Itä-Kaijalan valtaamista ja sa¬ 
noi, että ainoa mahdollisuus alueiden saamiseen itärajan takaa 
olisi neuvottelu ja sopiminen Neuvosto-Venäjän kanssa. Kaikki 
muut tiet olisivat hyvin vaarallisia. Vaikka monarkistit painottivat 
Itä-Kaijalan tärkeyttä, Stahlberg korosti, että Suomen kansa ja sen 
etu oli vieläkin tärkeämpi kuin lisäalueiden saaminen idästä. Sa¬ 
malla hän uudestaan painotti sisäisen sovinnon välttämättömyyt¬ 
tä, ja kun eräät oikeistolaiset suunnittelivat punavankien lähettä¬ 
mistä Saksan kalkkikaivoksiin, Stahlberg piti tällaisia suunnitel¬ 
mia mahdottomina. Ne olivat Suomen rikoslain vastaisia ja vaaral¬ 
lisia myös maan ulkoista asemaa ajatellen. Hän vastusti jyrkästi 
kaikenlaista seikkailupolitiikkaa, jonka noudattaminen saattaisi 
saavutetun itsenäisyyden vaaraan. 

Vaikka hallitus oli vielä toukokuussa vakuuttanut, ettei tasaval¬ 
taista hallitusmuotoa lähdettäisi muuttamaan, vaan että eduskun¬ 
nalle annetun tasavaltaisen hallitusmuodon käsittelyä jatkettai¬ 
siin, toukokuun lopussa monarkistit keskeyttivät asian käsittelyn 

perustuslakivaliokunnassa ja hallitus antoi uuden esityksen, joka 
tarkoitti kuningasvallan perustamista Suomeen. 

Stahlberg, Santeri Alkio ja muut tasavallan puolustajat tekivät 
kyllä kaikkensa estääkseen monarkistien aikeiden toteutumisen, 
mutta he jäivät vähemmistöön. Näin jälkeenpäinkään ei ole yllät¬ 
tävää, että Paasikivi siihen aikaan puolusti sinnikkäästi kuningas- 
valtaa, hänhän sanoi olevansa monarkisti vielä silloinkin, kun hä¬ 
net oli valittu tasavallan presidentiksi. Hän perusteli kantaansa 
1950-luvulla pääasiassa sillä, että kuningas on valtionpäämiehenä 
vakaa ja luotettava eikä hänen tarvitse kosiskella äänestäjiä, kuten 
määrävuosiksi valittavan presidentin. Lisäksi hän piti pahana sitä, 
että ennen vaaleja ehdokkaat joutuvat ankaran kritiikin kohteek¬ 
si. Siinä tapahtuu paljon ylilyöntejä, jotka vievät ehdokkaiden ar¬ 
vovallan. Kuka heitä sen jälkeen voi arvostaa, kun yksi ehdokkais¬ 
ta joka tapauksessa valitaan? Sen sijaan Paasikiven osalta herättää 
enemmän ihmetystä se, että hän 1918 niin innokkaasti kannatti, 
jopa vaati Itä-Karjalan liittämistä Suomeen. Hän ilmeisesti uskoi 
silloin, kuten Svinhufvud ja Carl Gustaf Mannerheim - molem¬ 
mat myöhemmin tasavallan presidenttejä -, ettei Leninin johta¬ 
ma bolsevikkien valta olisi pitkäikäinen. Voidaan myös kysyä, mi¬ 
ten laillisia menettelytapoja kunnioittava ja konsensusta noudat¬ 
tava Paasikivi - tämä ilmeni hänen presidenttikaudellaan kaikista 
hänen ratkaisuistaan - saattoi 1918 menetellä vastoin jo siihen ai¬ 
kaan noudatettua parlamentaarista käytäntöä ja kannattaa sellais¬ 
ta lain ylitsekäymistä, jota kuninkaan vaali vuonna 1918 mer¬ 
kitsi? 

Suomessa omaksuttu Itä-Kaijalan vapauttamispyrkimyksiä tu¬ 
keva asenne oli varmaan vaikuttamassa siihen, että Aunuksessa ta¬ 
pahtui keväällä 1918 kansannousu bolsevikkihallitusta vastaan ja 
Suomen hallitus alkoi kansannousua tukea. Englanti ja Ranska il¬ 
moittivat silloin, etteivät ne salli Suomen hallituksen suoranaista 
puuttumista Itä-Kaijalan asioihin. Tämäkin oli omiaan lisäämään 
Saksan vaikutusta Suomessa, koska sen avulla kuviteltiin aina syk¬ 
syyn 1918 saakka voitavan ratkaista Suomea koskevat ulkopoliitti¬ 
set ongelmat. 

Paasikiven hallitus zyoi läpi eduskunnassa monarkistisen halli¬ 
tusmuodon (8.10.1918) mutta ei saanut riittävää enemmistöä lain 
julistamiseksi kiireelliseksi. Esitys hyväksyttiin äänin 74-34, mutta 
äänestettiin yli vaalien. Silloin hallitus turvautui hätäkeinoon, se 
päätti suorittaa seuraavana päivänä kuninkaanvaalin Ruotsin vuo- 

den 1772 hallitusmuodon mukaan. Hallitus luki lokakuun 10. 
päivänä 1918 eduskunnalle seuraavan kirjelmän: 

Suomen Eduskunta ylimääräisille valtiopäiville kokoon¬ 
tuneena tekee tiettäväksi, että koska Suomi on tullut it¬ 
senäiseksi valtakunnaksi ja Eduskunta elokuun 21 päi¬ 
vänä vuonna 1772 annetun hallitusmuodon 38 §:n mu¬ 
kaan on velvollinen valitsemaan Suomelle kuningassu¬ 
vun, on Eduskunta lokakuun 9 päivänä 1918 valinnut 
Hänen Korkeutensa Hessenin prinssi Friedrich Karlin 
Suomen kuninkaaksi hallitsemaan Suomen kuningas¬ 
kuntaa sen valtiosäännön lakien mukaan. 

Monarkistien menettely oli laitonta, se oli häpeällistä koko suo¬ 
malaisen kansanvaltaisen järjestelmän kannalta. Kuninkaan valit¬ 
semista kannatti 9.10.1918 tynkäeduskunnassa suoritetussa äänes¬ 
tyksessä vain 64 kansanedustajaa ja sitä vastusti 41. 

Milloinkaan tätä ennen enempää kuin tämän jälkeenkään ei 
suomalaista kansanvaltaa ole parlamentin vähemmistön toimesta 
siinä määrin loukattu kuin tässä lokakuun alussa 1918 suoritetus¬ 
sa »vaalissa». 

Ennen kuninkaan»vaalin» toimittamista niin Stahlberg kuin 
Alkiokin vaativat, että sitä koskeva kysymys olisi asetettava kansan¬ 
äänestykseen. Monarkistit toijuivat nämä vaatimukset tilapäiseen 
enemmistöönsä turvautuen. 

Murheellista tässä kampanjassa oli se, että Stahlbergin oman 
puolueen, nuorsuomalaisen puolueen rivit hajosivat, monarkis¬ 
tien suostuttelujen ja uhkausten edessä osa nuorsuomalaisia tai¬ 
pui, mutta Alkion johtama Maalaisliitto pysyi loppuun saakka ta¬ 
savallan kannalla. 

Kun hallituksen edellä mainittu kiijelmä oli eduskunnassa luet¬ 
tu, Maalaisliiton taholta ehdotettiin, että saksalaiselle prinssille, 
tulevalle kuninkaalle, lähetettävässä tiedotuksessa olisi ilmoitetta¬ 
va, että vain vähemmistö eduskunnan jäsenistä oli häntä kannat¬ 
tanut. Mutta tämäkin ehdotus hylättiin äänin 75-25. Tästä havai¬ 
taan, että vaaliin osallistui vain puolet eduskunnan jäsenistä, mut¬ 
ta vaalin todellista tulosta ei ilmeisesti uskallettu prinssille kertoa. 

Eduskunta lähetti puhemies Lauri Ingmanin ja Ernst Nevanlin¬ 
nan Saksaan ilmoittamaan valitulle kuninkaalle vaalista ja pyytä¬ 
mään häntä saapumaan valtakuntaansa. Mlätyksekseen Ingman 

totesi ennen lähtöään, että innokkaat kuninkaantekijät Svinhuf¬ 
vud ja Paasikivi olivatkin menettäneet rohkeutensa, koska vaali oli 
mennyt kehnosti. Ingman mainitsee myöhemmin, että varsinkin 
Paasikivi oli alkanut epäillä koko kuningashommaa prinssin hei¬ 
kon kannatuksen ja muuttuneen kansainvälisen tilanteen vuoksi. 

Ingman ja Nevanlinna sekä Frankfurtiin ennen heitä matkusta¬ 
nut Antti Tulenheimo tapasivat valitun kuninkaan lokakuun 17. 
päivänä. Kuultuaan Ingmanin selostuksen prinssi oli pitänyt saa¬ 
maansa kannatusta perin epätyydyttävänä, minkä vuoksi hän ar¬ 
veli että näyttäisi pahalta, jos hän näin vähäisen kannatuksen va¬ 
rassa tulisi Suomeen. Kun Saksa oli silloin vaikeuksissa, sanottai¬ 
siin, että hän pyrki helpompiin oloihin. Siksi prinssi sanoi voivan¬ 
sa antaa lopullisen vastauksen vasta jonkin ajan kuluttua. 

Ingmanin muistiinpanojen mukaan prinssi oli tehnyt häneen 
hermostuneen ja jossakin määrin väsyneen miehen vaikutuksen. 
"Yleisvaikutelmanaan Ingman, taitava suomalainen poliitikko ja 
monissa asioissa suuri realisti, toteaa: »Harkitseva, tasapuolinen, 
hieno mies mutta miten soveltunee semmoiseen mylläkkään, mi¬ 
kä hänellä on edessään meillä?» 

Ennen lähtöään Frankfurtista Ingman sai tiedon Suomen Ber- 
liinin-lähetystön Tulenheimolle osoittamasta sähkeestä, josta il¬ 
meni, että Englanti vastusti saksalaisen prinssin tuloa Suomen ku¬ 
ninkaaksi. Ranskan antama nootti, joka oli jätetty Suomen ulko¬ 
ministeriölle Ingmanin ja Nevanlinnan lähdön jälkeen, saapui 
hänelle myös. Siinä Ranskan hallitus, todettuaan tunnustaneensa 
Suomen tasavallan itsenäiseksi, huomautti ettei se voinut antaa 
tukeaan maalle, joka suostui olemaan Saksan vallan alainen. Tä¬ 
mä valtakunta yritti nyt lännessä kärsimänsä täydellisen tappion 
korvaukseksi ulottaa valtaansa ennen Venäjälle kuuluneilla alueil¬ 
la. Nootissa todettiin lopuksi, että Ranskan väliaikaisesti suoma it¬ 
senäisyyden tunnustus ei voinut kohdistua uuteen hallitusmuo¬ 
toon, jota ei voitu toteuttaa muulla tavalla kuin loukkaamalla pe¬ 
rustuslain säännöksiä, todellisen vallankaappauksen avulla. Vaik¬ 
ka Paasikiven hallitus ei ottanut huomioon oman opposition va¬ 
roituksia, se ei voinut mitään sille, että läntisen suurvallan hallitus 
syytti sitä vallankaappauksesta: kuninkaanvaali oli suoritettu pe¬ 
rustuslain vastaisella tavalla, se oli suoranainen vallankaappaus. 

Ingman joutui olemaan Saksassa aina marraskuun neljänteen 
päivään saakka, jolloin pidetyssä neuvottelussa prinssi Friedrich 
Karl ilmoitti Suomen eduskunnalle lähetettävässä kirjeessä, että 

eräät seikat jotka eivät olleet hänen määrättävissään pakottivat hä¬ 
net vielä joksikin aikaa lykkäämään lopullista ratkaisuaan. Prinssi 
huomautti tässä khjeessään, että koska hänen vaalistaan näytti 
kasvavan este Suomen itsenäisyyden tunnustamiselle (Englanti ja 
Ranska ilmoittivat myöhemmin, etteivät ne hyväksy prinssiä Suo¬ 
men hallitsijaksi ja että prinssin luopuminen oli itsenäisyyden tun¬ 
nustamisen ehto), hänen mielestään Suomelle oli erittäin tärkeä¬ 
tä saada hyvät suhteet myös niihin suurvaltoihin, jotka eivät vielä 
olleet itsenäisyyttä tunnustaneet 

Ingman pääsi lähtemään kotimatkalle 5.11.1918. 

Nevanlinna oli palannut Helsinkiin jo ennen Ingmaniapa hän 
otti heti yhteyttä Paasikiveen ja muihin puoluetovereihinsa. Hän 
totesi silloin, että sekä Svinhufvud että Paasikivi olivat nyt jyrkästi 
sitä mieltä, ettei valittu kuningas saisi missään tapauksessa tulla 
Suomeen. Svinhufvud uhosi, että jos hän tulee tänne, hänen on 
heti lähdettävä takaisin Saksaan. Paasikivi oli aivan vauhko, kertoo 
Nevanlinna: »Hän oli mitä kiihkoisimmalla tuulella, kiihtyi yhä 
enemmän, haukkui itseään ja kaikkia muita, kulki ympäri huo¬ 
netta kiljuen: Hän ei saa tulla tänne, se on estettävä! En katsonut 
mahdolliseksi ruveta herrojen kanssa keskusteluun, sovittiin, että 
annan raporttini myöhemmin. Kun saman päivän iltapäivällä esi¬ 
tin raporttini senaatille, Paasikivikin oli jossain määrin rauhoittu¬ 
nut. Hän oli keskustellut eräiden kollegojensa kanssa eikä enää 
vastustanut prinssin tuloa, mutta heitti esiin aivan uuden ajatuk¬ 
sen. Prinssin olisi annettava manifesti: hän haluaa jäädä Suomen 
kuninkaaksi ainoastaan, jos Suomen kansan enemmistö kansan¬ 
äänestyksellä (tai uusilla vaaleilla) osoittaa tahtovansa sitä ja jollei 
hänen jäämisensä estä Suomen ja ulkovaltojen välien lopullista 
jäljestämistä maan etujen mukaisella tavalla.» 3 

Ulkoministeri oli jo silloin sitä mieltä, että prinssin olisi kieltäy¬ 
dyttävä. Senaatin jäsenet olivat yleensä kannattaneet Paasikiven 
manifestiehdotusta, vain Renvall oli prinssin saapumisen kannal¬ 
la. Valtionhoitaja Svinhufvud ei sanonut mitään, ilmeisesti hän oli 
samaa mieltä kuin aamulla, prinssin ei pitäisi tulla Suomeen. Paa¬ 
sikiven käyttäytyminen oli todella yllättävää: ensin paa väellä ja 
voimalla kuninkaan valitsemista, ei suostu Stahlbergin ja Alkion 
vaatimukseen kansanäänestyksestä, sitten asettaa kansanäänestyk¬ 
sen kuninkaan tulon ehdoksi! 

Sen sijaan Ingman eduskunnan puhemiehenä katsoi, että kun 
eduskunta oli valinnut kuninkaan - sillä oli siihen oikeus - kunin- 

kaan pitäisi saapua valtakuntaansa. Marraskuun 11. päivänä Ing¬ 
man esitti prinssin kirjeen eduskunnalle, jonka pöytäkiijoihin se 
liitettiin. 

Euroopan kehitys meni kuitenkin Suomen kuninkaantekijöi- 
den ohi. Marraskuun 9. päivänä Saksa teki aselevonpa keisari oli 
paria päivää aikaisemmin luopunut vallasta. Ingman totesi 7.11. 
prinssille lähettämässään kiteessä, että Saksan tapahtumat olivat 
muuttaneet myös Suomen tilannetta: monarkistien on ollut pak¬ 
ko tehdä toisten porvarillisten puolueiden kanssa sisäinen asele¬ 
po. Sopimuksen mukaan hallituskysymys ratkaistaan uusien vaa¬ 
lien jälkeen laillista tietä, monarkian toimeenpaneminen nykyi¬ 
sessä tilanteessa johtaisi sekasortoon. Tietoja oli tullut siitä, että 
Neuvosto-Venäjä valmistelee hyökkäystä. Lopuksi hän lausui toi¬ 
vomuksen, että eduskunnan valitsema kuningas voisi mahdolli¬ 
simman pian nousta Suomen valtaistuimelle. Tämä toive ei mil¬ 
loinkaan toteutunut. 

Svinhufvud erosi ja hänen tilalleen tuli Mannerheim. Myös 
Paasikiven hallitus erosi 27.11.1918, ja uuden hallituksen päämi¬ 
nisteriksi tuli Ingman. Hallituksessa oli yhä niukka monarkistien 
enemmistö. Mutta tilanne oli täysin muuttunut, eikä monarkis¬ 
teilla ollut tämän jälkeen mitään mahdollisuuksia toteuttaa tasa¬ 
valtaisen hallitusmuodon muuttamista. 

Joulukuun 14. päivänä 1918 Friedrich Karl ilmoitti luopuvansa 
Suomen valtaistuimesta. 

Helsingissä kerrottiin, että heti kuninkaanvaalin jälkeen alet¬ 
tiin uudelle päämiehelle etsiä linnaa asuttavaksi ja hovihenkilö- 
kuntaa häntä palvelemaan. Edelleen suunniteltiin aateliston luo¬ 
mista, jopa kreivikuntien perustamista. Tasavaltalaiset lehdet ker¬ 
toilivat tarinoita monarkistien puuhailuista, mm. siitä että »Sata¬ 
kunnan kreivikunnan» perustamisen valmistelut olivat lokakuun 
alussa edistyneet jo aika pitkälle. Sitä kuuleman mukaan tarjottiin 
nuorsuomalaisista monarkisteihin siirtyneelle E.N. Setälälle. Ku¬ 
ninkaan virkaanastujaisjuhlia varten tilattiin lokakuussa 1918 ilo- 
tulitustarvikkeita, jotka sitten pari vuotta myöhemmin eräiden 
juhlien yhteydessä päästettiin ilmaan »pois lauhtumasta». 

Jos monarkistit olivat kovassa vauhdissa, kyllä monarkian vastus¬ 
tajatkin toimivat aktiivisesti. Tätä osoittaa mm. se, että he lähetti¬ 
vät heti vaalin jälkeen kirjastonhoitaja Georg Schaumanin Sak¬ 
saan. Alkio antoi Schaumanille valtakirjan, jonka perusteella hän 
informoi prinssi Friedrich Karlia Suomen tasavaltalaisten mielipi- 

teistä. Vaikka Suomen lehdissä oli heti vaalin jälkeen ollut suuria 
uutisia siitä, että prinssi oli suostunut ottamaan kuninkaan viran 
vastaan ja että Suomen Saksan-lähettiläs onnistui estämään Schau¬ 
manin pääsyn prinssin puheille, Schauman ei jättänyt tehtävään¬ 
sä kesken. Hän kirjoitti kuninkaalle pitkän kirjeen, jossa perus¬ 
teellisesti selvitti Suomen tilanteen. Tämä varmaan lisäsi kunin¬ 
kaan epäilyjä. Schauman antoi asiasta laajan selostuksen myös 
Saksan lehdistölle. Nyt alkoi Saksassakin syntyä arvostelua maan 
hallitusta vastaan sen liiallisesta sekaantumisesta Suomen sisäisiin 
asioihin. 


Suomen tasavalta ja KJ. Stahlberg 


Saksan keisarikunnan romahtaminen merkitsi uuden ajanjakson 
alkamista sekä Suomen sisä- että ulkopolitiikassa. Itsenäisen tasa¬ 
vallan ensimmäiset eduskuntavaalit pidettiin maaliskuun alussa 
1919. Sosiaalidemokraatit palasivat takaisin eduskuntaan (80 paik¬ 
kaa) ja Maalaisliitto, joka oli johdonmukaisimmin puolustanut ta¬ 
savaltaa, nousi suurimmaksi porvarilliseksi puolueeksi (42 paik¬ 
kaa), Kokoomus oli seuraavaksi suurin (28 paikkaa) ja Edistys¬ 
puolue neljännellä tilalla (26 paikkaa). Vaalien jälkeen pääminis¬ 
teriksi tuli Edistyspuolueen Kaarlo Castren ja hallitus otti ohjel¬ 
maansa kohdan, jossa se lupasi valmistella ja antaa eduskunnalle 
esityksen tasavaltaisesta hallitusmuodosta. Esitys hallitusmuodok¬ 
si annettiin eduskunnalle toukokuussa ja kun siinä esitettiin pre¬ 
sidentin valinta annettavaksi eduskunnalle, Mannerheim merki¬ 
tytti eriävän kantansa valtioneuvoston pöytäkirjaan. 

Hallituksen esitys käsiteltiin eduskunnassa varsin nopeasti ja jo 
kesäkuun 14. päivänä esitys hyväksyttiin kolmannessa käsittelyssä, 
mutta vähemmistö äänesti sen yli vaalien. Silloin asia otettiin esil¬ 
le uudestaan edustaja Ritavuoren aloitteen pohjalta, ja kesäkuun 
21. päivänä 1919 kiireellisyyttä vastaan äänesti enää ruotsalaisten 
ryhmän pääosa ja neljä kokoomuslaista. Hallitusmuodon hyväksy¬ 
misen takasi sosiaalidemokraattien asettuminen kokonaisuudes¬ 
saan sen taakse. 

Uusi laki ei tyydyttänyt Mannerheimia, joka viivytteli kuukau- 

den verran lain vahvistamista. Aktivistit, Ahdin mukaan uusaktivis- 
tit, suunnittelivat kesällä 1919 osallistumista Pietarin valloittami¬ 
seen ja houkuttelivat Mannerheimia suomalaisten joukkojen ko¬ 
mentajana osallistumaan tähän pelastusoperaatioon, jonka tar¬ 
koituksena oli hävittää Pietari ja pelastaa länsimainen sivistys 
bolsevismilta. 4 

Eduskunnan enemmistö alkoi olla valtionhoitajalle kiukkuinen 
hänen viivyttelystään ja vasemmisto-keskustaiyhmittymä suunnit- 
teli Mannerheimin valtionhoitajavaltuuksien peruuttamista, ellei 
hän vahvistaisi lakia. Toisaalta aktivistit suunnittelivat - niin aina¬ 
kin eräät tutkijat väittävät (mm. Ahti) - ettei hallitusmuotoa vah¬ 
vistettaisi, että oikeisto tekisi heinäkuussa 1919 Mannerheimin 
johdolla vallankaappauksen, eduskunta hajotettaisiin ja Suomen 
armeija hyökkäisi Mannerheimin johdolla yhdessä Venäjän »val¬ 
koisten kenraalien» joukkojen kanssa Pietariin. Martti Ahti väit¬ 
tää, että tästä käytiin kesällä 1919 pitkiä neuvotteluja aktivistien 
edustajien ja Mannerheimia lähellä olleiden kanssa. 5 

Mannerheim neuvotteli asiasta myös Kokoomuksen johtomies¬ 
ten kanssa. Ratkaiseva neuvottelu pidettiin 17.7.1919. Siinä olivat 
mukana mm. Ingman, Nevanlinna, Paasikivi, Setälä, Hugo Suo¬ 
lahti ja Artturi H. Virkkunen. Ingmanin kanta muodostui hyvin 
ratkaisevaksi hänen todettuaan: »Bolsevismi merkitsee meille 
'helvetillistä menoa’ ja Pietari 'saastan lähdettä’, mutta meidän 
voimamme eivät riitä Pietarin tuhoamiseen.» 

Paasikivi asettui jyrkästi vastustamaan hyökkäystä Pietariin, kos¬ 
ka Suomi saisi tällaisella operaatiolla niskaansa maailman yleisen 
mielipiteen, »kaiken maailman demokraatit» syyttäisivät meitä. 
Operaation rahoittaminen olisi mahdotonta ilman eduskuntaa, 
jonka tukea ei saada. Setälä ja Suolahti olivat valmiit hyökkäyksen 
aloittamiseen. 

Kuultuaan johtavien kokoomuslaisten epäilyt, Mannerheim oli 
todennut lyhyesti: »Minä vahvistan hallitusmuodon tänään kello 
neljä.» Sotilas ei voi toimia politiikassa ilman jonkin merkittävän 
puolueen tukea. Ja niin tapahtui, samana päivänä hallitusmuoto 
vahvistettiin - ja se on pääosiltaan yhä tänään voimassa. 

Vaikka Mannerheim kieltäytyi lopulta houkutuksista eikä lähte¬ 
nyt johtamaan hyökkäystä Pietaria vastaan, Suomen aktivistit oli¬ 
vat liikkeellä Pietarissa räjäyttämällä maalis-huhtikuussa samana 
vuonna pommin vesijohtolaitoksessa onnistuen aiheuttamaan vä¬ 
häisiä häiriöitä vedenjakelulle. 6 Apuna he käyttivät inkeriläisiä, 

joita kiireesti koulutettiin tihutöitä varten. Suomalaisten aktivis¬ 
tien tarkoituksena ei kuitenkaan ollut ensi sijassa bolsevikkien 
aseman heikentäminen, vaan koska Suomen monarkistit uskoi¬ 
vat, että Venäjän valkoiset kenraalit palaisivat pian valtaan (nämä 
eivät kannattaneet Suomen itsenäisyyttä), valkoisten kenraalien 
asemaa oli vaikeutettava ja tehtävä elämä Pietarissa mahdotto¬ 
maksi. Silloin Venäjän pääkaupunki saataisiin siirtymään pois en¬ 
tiseltä paikaltaan, liian läheltä Suomen rajaa. Täytyy sanoa, että 
kyllä olivat mutkikkaita aktivistien ajatuksenjuoksut - eihän Luo¬ 
jakaan kiellä suurista ajatuksista! 

Tänään tuntuu käsittämättömältä, että suomalaiset vakavissaan 
puhuivat Pietarin tuhoamisesta tai ainakin pääkaupungin siirtä¬ 
misestä pois liian läheltä Suomen rajaa. Ei tämä silloin ollut vain 
aktivistien käymää keskustelua. Itse Mannerheim puhui keväällä 
1919, 7 että Pietarista ei enää koskaan voi tulla Venäjän pääkau¬ 
punkia. Se on liian lähellä Suomen rajaa. Olisi kaikin voimin py¬ 
rittävä vähentämään Pietarin merkitystä. Moskova tai Kiova sopi¬ 
sivat venäläisten pääkaupungiksi, mutta ei Pietari. 

Tämän mukaan Mannerheim olisi tarkoittanut silloin, että Pie¬ 
tari uhkasi Suomen turvallisuutta, kaksikymmentä vuotta myö¬ 
hemmin Stalin oli kääntänyt ongelman kokonaan toisin päin: 
Suomi uhkasi Leningradin turvallisuutta. 

Huhtikuussa 1919 tehtiin hyökkäys yli rajan Aunukseenpa vaik¬ 
ka hallitus oli suhtautunut hankkeeseen pidättyvästi, jopa kieltei¬ 
sesti, 17.4.1919 nimitetty Castrenin hallitus joutui yleisen mielipi¬ 
teen ja aktivistien painostuksen edessä taipumaan ja antamaan 
tälle harkitsemattomalle operaatiolle tukensa. 

Eduskunta suoritti presidentinvaalin heinäkuun 25. päivänä 
1919. Vaalissa oli kaksi ehdokasta, KHO:n presidentti K.J. Stähl- 
berg ja kenraali Mannerheim. Stählbergia pidettiin »tavallisena 
suomalaisena miehenä», kuten Santeri Alkio korosti. Hän oli tul¬ 
lut tunnetuksi Suomen laillisten oikeuksien puolustajana, harkit- 
sevanaja tiukkana laki-ja hallin tomiehenä sekä järkkymättömänä 
tasavallan kannattajana. Mannerheim oli korkea-arvoinen ja ansi¬ 
oitunut sotilas ja hänellä oli suuret ansiot maan vapauttamisessa 
valkoisen armeijan ylipäällikkönä. Hänen tiedettiin suhtautu¬ 
neen tasavaltaiseen hallitusmuotoon epäillen ja häntä pidettiin 
kansasta kaukana olevana, mieleltään ja kieleltään ruotsalaiseen 
yläluokkaan kuuluvana. Oli selvää, etteivät sosiaalidemokraatit 
missään tapauksessa asettuisi häntä tukemaan. Hallitusmuototais- 

telun aikana myös Alkio ja Maalaisliitto olivat etääntyneet Man¬ 
nerheimista, ja niin sosiaalidemokraatit kuin keskusta asettuivat 
tukemaan Stahlbergin valintaa. Sillä oli vaalin tulos jo ennakolta 
selvä. Kokoomus ja ruotsalaiset jäivät kannattamaan Mannerhei¬ 
mia. Stahlberg sai 143 ääntä ja Mannerheim 50. 

Vaalin tulos oli Mannerheimille suuri yllätys. Rudolf Walden oli 
Castrenin hallituksen puolustusministerinä ja hän suorastaan 
loukkaantui Mannerheimin puolesta. Kun Stahlberg antoi edus¬ 
kunnan edessä juhlallisen presidentin vakuutuksen 26.7.1919, 
hän joutui mielenosoituksen kohteeksi: hallitus oli poistunut Hei¬ 
molan istuntosalista puolustusministeri Waldenin vaatimuksesta 
ja kaikki kolme Mannerheimin adjutanttia, everstit Kekoni ja Lin¬ 
deman sekä taidemaalari Akseli Gallen-Kallela pysyivät poissa uu¬ 
den presidentin suuresta ja merkittävästä tilaisuudesta. Adjutantit 
pitivät Stahlbergin valintaa presidentiksi vapaussodan ylipäällikön 
syrjäyttämisenä, eivätkä he halunneet palvella presidenttiä joka 
heidän mielestään ei riittävästi arvostanut vapaussotaa ja sodan 
sankaritekoja. 

Ester Stahlberg kertoo vuonna 1987 ilmestyneessä muistelma¬ 
teoksessaan värikkäitä yksityiskohtia Stahlbergin presidenttikau¬ 
den alkuajoista. 8 

Stahlberg oli tullut Heimolaan taksiautolla kotoaan Tehtaan¬ 
kadulta ja pyytänyt taksia odottamaan. Kun tilaisuus oli loppunut, 
ei mitään autoa ollut häntä odottamassa, Ruotsin lähettiläs oli sen 
taksin ottanut. 

Uuden presidentin annettua juhlallisen vakuutuksen Heimo¬ 
lan istuntosalissa puhemies Lauri Kristian Relander piti hänelle 
puheen, jonka jälkeen presidentti lähti etsimään hallitusta. Vah¬ 
timestari ohjasi hänet samassa talossa siihen huoneeseen, johon 
hallitus oli siirtynyt ja pääministeri Castren piti aika nolona lyhyen 
puheen presidentille. Tilaisuuden jälkeen presidentti ei kävellyt 
kotiinsa Tehtaankadulle, kuten tarina kertoo - puolustusministe¬ 
ri Walden luovutti hänelle auton joka vei hänet kotiin. 

Mannerheim pahoitti mielensä häviönsä vuoksi ja kantoi Stahl- 
bergille kaunaa, kertoo Ester Stahlberg. Vasta talvisodan jälkeen 
keväällä 1940, kun vietettiin suurta kansalaisjuhlaa Messuhallissa, 
Mannerheim oli ensimmäisen kerran tullut ystävällisesti tervehti¬ 
mään Stahlbergia ja hänen vaimoaan. Hän ei käynyt onnittele¬ 
massa presidenttiä vaalin jälkeen, mutta kesällä hän pyysi presi¬ 
dentiltä suomalaisia joukkoja hyökätäkseen Pietariin. Stahlberg 

kieltäytyi jyrkästi antamasta joukkoja. Mannerheim kirjoitti Parii¬ 
sista samasta asiasta syksyllä 1919 ja pyysi uudestaan joukkoja, 
mutta Stählbergin kanta oli muuttumaton. 

Stählbergin valitseminen presidentiksi lopetti siten spekulaa¬ 
tiot valkoisten venäläisten kenraalien auttamisesta ja merkitsi pyr¬ 
kimystä idänsuhteiden normalisoimiseksi. Samalla sisäpolitiikka 
siirtyi askelen oikealta kohti keskustaa, sillä Stählberg nojasi lähin¬ 
nä keskiryhmiin sekä myös sosiaalidemokraatteihin, joilla ei vielä 
1920-luvun alussa ollut mahdollisuuksia tulla hallitusvastuuseen. 
Sovintopolitiikka tuli kesästä 1919 lähtien näyttelemään keskeistä 
osaa Suomen sisäpolitiikassa. 

Vuoden 1918 johtavat »valkoiset» tunsivat tulleensa petetyiksi, 
kun Stählberg valittiin presidentiksi, kun sosiaalidemokraatteja 
ymmärrettiin ja Neuvosto-Venäjän hallitusta alettiin kohdella ar¬ 
vostavasti. Ahti katsoo vapaussodan jälkeistä aktivismia tutkies¬ 
saan, että sovintopoliitikot menivät Stählbergin aikana ja myö¬ 
hemminkin 1920-luvulla liian pitkälle ja liian nopeasti. Vapausso¬ 
dan aikana johtoasemissa olleet voimat oli tungettu syrjään, he 
olivat voimattomia, katkeroituneita ja seurasivat epäluuloisina, 
kun uudet voimat astuivat maan johtoon. He eivät voineet mil¬ 
loinkaan antaa tätä anteeksi Stählbergille ja keskusta-vasemmisto- 
voimille, he alkoivat hautoa kostoa. Alkaneen 1920-luvun lopulla 
he näkivät tilaisuuden tulleen, kun lapuanliike aloitti hyökkäyk¬ 
sen kommunismia vastaan. He liittyivät siihen ja olivat suorastaan 
hurmioituneita siitä, että nyt avautui tie viedä vapaussodan »val¬ 
koinen perintö» lopulliseen toteutumiseen: Suomi puhdistettai¬ 
siin kommunismin ja yleensäkin marxilaisen vasemmistolaisuu¬ 
den saastasta. 

Martti Ahti käyttää vuosien 1918-19 Suomen idänpolitiikasta 
nimitystä »hyökkäävä idänpolitiikka». 9 Esittämäni lyhyt katsaus 
kuningasseikkailusta ja vaatimuksista Itä-Karjalan liittämisestä 
Suomeen, jatkuvista rajanloukkauksista sekä Suomen tukeutumi¬ 
sesta avoimesti Saksaan vuoden 1918 loppuun saakka osoittavat, 
että idänpolitiikka oli todella hyökkäävää. Tämän hyökkäävän po¬ 
litiikan takana ja tukena oli ennen muuta äärioikeisto, muu oi¬ 
keistoja ns. aktivistit, mutta se sai osittain kannatusta myös keskus- 
taryhmiltä, varsinkin heimoaatteeseen perustunut vaatimus Itä- 
Karjalan liittämisestä Suomeen. Myös Mannerheim antoi tälle po¬ 
litiikalle tukensa ja vaati kesällä ja syksyllä 1919, että sitä aktivoitai¬ 
siin. 

Monet silloiset ratkaisut oli välittömästi tai välillisesti suunnattu 
Neuvosto-Venäjää vastaan. Kun perehtyy näiden itsenäisyyshän 
ensimmäisten vuosien tapahtumiin, joutuu pakosta ihmettele¬ 
mään, miten kaikki oli mahdollista. Suomen johdossa ei näyttänyt 
olleen yhtään poliitikkoa, joka olisi varoittanut harkitsemattomis¬ 
ta asenteista tai toimenpiteistä. 

Mannerheim, Svinhufvud ja Paasikivi olivat kaikki innostuneita 
Itä-Kaijalan valtaamisesta, Svinhufvud ja Paasikivi ajoivat jopa ky¬ 
seenalaisiin keinoihin turvautumalla saksalaissyntyisen kunin¬ 
kaan valitsemista Suomen valtion päämieheksi. Tekojen ja asen¬ 
teiden neuvostovastaisuutta ei haluttu mitenkään peitellä, pidet¬ 
tiin aivan luonnollisena, että Suomi avoimesti haki tukea Saksalta. 
Kun Stalin syksyllä 1939 totesi Paasikivelle: »Emme me Suomea 
pelkää, pelkäämme sitä, että eurooppalainen suurvalta (Saksa) 
vziltaa Suomenlahden rannalta alueita ja käyttää sitä tukikohtana 
hyökkäykseen Leningradia vastaan», hänen pelkonsa ja epäilyk¬ 
sensä saattoivat perustua myös niihin kokemuksiin, joita naapu¬ 
rimme oli saanut vuosilta 1918-19 ja Suomen käyttäytymisestä sil¬ 
loin. 

Ei kukaan 1920-luvun alkuvuosina ennen Tarton rauhaa puhu¬ 
nut maittemme ja kansojemme välisestä luottamuksesta, niin tär¬ 
keätä kuin se olisi jo silloin ollut, ja viimeistään kun tultiin tilan¬ 
teeseen syksyllä 1939. 


Keskustelu itärajasta ennen Tarton neuvotteluja 

Vapaussodan päättymisen jälkeen toukokuussa 1918 tilanne itära¬ 
jalla oli varsinkin Karjalan kannaksella epäselvä ja levoton. Valtiol¬ 
lista rajaa osoittavaa raja-aukiota ei läheskään kaikkialla ollut avat¬ 
tu, näkyvät rajamerkit olivat harvassa ja puuttuivat eräin paikoin 
kokonaan. Kun ei myöskään ollut riittävästi varoja r^an vartioin¬ 
tiin, oli varsin helppoa pimeän aikana ylittää r^a, varsinkin asu¬ 
mattomilla seuduilla. 

Jo kesäkuussa 1918 eräät venäläiset lehdet alkoivat kirjoittaa ra¬ 
jan siirtämisestä Karjalan kannaksella. Viipurissa ilmestyvä Karja¬ 
la kertoi 9.6.1918, että venäläiset lehdet olivat vaatineet, että eräät 
r^a-alueet - Ino ja Raivola - olisi irrotettava Suomesta ja liitettävä 
Neuvosto-Venäjään. Ino kuului Uudenkirkon ja Raivola Kivenna- 

van pitäjään, joista jo tsaarin aikana oli vaadittu alueita liitettäväk¬ 
si Venäjään. Karjala oli tiukasti tällaisia vaatimuksia vastaan: »Suo¬ 
men hallitus ja eduskunta eivät koskaan saata kallistaa korvaansa 
tällaisille houkutuksille. Sitä ei kansan itsetunto tule sallimaan», 
lehti korosti. 

Lisäksi lehden mielestä Saksan kanssa jo solmittu rauhansopi¬ 
mus, jossa maamme alue julistettiin koskemattomaksi, estää puut¬ 
tumisen maamme rajoihin. Samassa kiijoituksessa paheksutaan 
liittolaisvaltojen toijuvaa suhtautumista Suomen yrityksiin tukea 
rajantakaisten heimolaistemme vapauspyrkimyksiä. »Rajantakai¬ 
set kuulumiset eivät siis ole erikoisen lohdullisia. Me luotamme 
siihen, että maamme hallitus, jolla on tarkat tiedot rajantakaisista 
suunnitelmista, selviytyy niistä onnellisesti ja voi saattaa levotto¬ 
man itärajan rauhalliseksi ja turvalliseksi.» 

Vapaussodan jälkeen Karjala, Viipurin ja Kannaksen kaijalaisia 
edustava laajalevikkinen Kokoomuksen äänenkannattaja, piti ai¬ 
van kuin itsestään selvänä, että Suomen hallituksen oli valvottava 
Itä-Karjalan väestön oikeuksia. 

Mutta vaikka rauhanneuvottelut itäisen naapurimaan kanssa 
eivät vielä olleet alkaneetkaan, keskustelu Kaijalan rajasta kävi 
vilkkaana. Parin viikon kuluttua lehti joutui palaamaan Kaijalan 
itärajaan uudestaan, sillä venäläiset olivat suunnitelleet Suomen 
Kaijalan liittämistä »Jäämeren-Onegan tasavaltaan», jonka nimi¬ 
sen tasavallan muodostamisesta oli naapurimaassa puhuttu. Täl¬ 
laiseen suunnitelmaan olivat englantilaiset lehden mukaan suh¬ 
tautuneet myönteisesti. Karjala sai tämän johdosta aiheen kysyä: 
»Onko siis ihme, että välit liittolaismaihin yhä kylmenevät ja lujit¬ 
tuvat sen maan kanssa, joka on osoittanut ymmärtävänsä asemam¬ 
me ja pyrkimyksemme sekä sen mukaisesti toiminut.» 

Samana kesänä Suomen ja Neuvosto-Venäjän edustajat tapasi- 
vat Berliinissä 2.8.1918. Sieltä saatiin tieto, että venäläisten edusta¬ 
jat esittivät Suomenlahden ulkosaarien ja koko Kannaksen luo¬ 
vuttamista itäiselle naapurille. Lehti piti tällaisia vaatimuksia ja eh¬ 
dotuksia aivan mahdottomina ja katsoi, ettei niiden esittämiselle 
ollut mitään tosiasioihin perustuvia syitä. 

Näissä rauhattomissa ja levottomissa oloissa rajanloukkaukset 
nimenomaan idästä päin olivat yleisiä ja lisäsivät levottomuutta ra¬ 
jan kansan keskuudessa. Sen vuoksi annettiin marraskuussa 1918 
asetus, jolla kahdeksan rajakuntaa asetettiin sotilashallinnon alai¬ 
siksi. Se rajoitti siviiliväestön liikkumista näissä kunnissa ja alueet 

joutuivat muutenkin erityisvalvonnan kohteiksi. Mutta tämäkään 
rauhan aikana hankala toimenpide ei lopettanut laittomia rajan¬ 
ylityksiä nimenomaan Kaijalan kannaksella. Rajojen vartiointi oli 
jätetty pääosiltaan paikallisten suojeluskuntien tehtäväksi. Kan¬ 
naksen väestön keskuudessa syntyi suurta tyytymättömyyttä sen 
mielestä liian pitkään jatkuneen poikkeuksellisen tilanteen vuok¬ 
si. 

Levoton tilanne rajalla kuitenkin jatkui ja seuraavana vuonna 
jännitys purkautui melkein avoimeksi sodaksi, kun venäläiset ke¬ 
säkuussa 1919 ampuivat kiivaasti Suomen puolelle pitkin rajaa ai¬ 
na Suomenlahdesta Laatokkaan saakka. 

Tilannetta kiristi edelleen se, että vapaussodan ylipäällikkö ken¬ 
raali Mannerheim toimitti syksyllä 1919 maan sanomalehdille jäl¬ 
jennöksen tasavallan presidentille lähettämästään kiijeestä, jossa 
hän Lontoosta ja Pariisista saamiinsa vaikutelmiin vedoten esitti 
varmana vakaumuksenaan: Suomen on otettava osaa bolsevik¬ 
kien pääaseman Pietarin kukistamiseen. Mannerheimin mielestä 
Pietarin kohtalo oli silloin suomalaisten käsissä, sen valloittamista 
ei ollut pidettävä suomalais-venäläisenä, vaan maailman kysymyk¬ 
senä lopullisen rauhan aikaansaamiseksi ja ihmisyyden palvelemi¬ 
seksi. Kun samanaikaisesti Nikolai Judenitsin armeija oli etene¬ 
mässä Pietaria kohti ja kolkutti jo sen portteja, ei ole ihme, että tä¬ 
mä Mannerheimin harkitsematon ja epärealistinen julistus innos¬ 
ti varsinkin oikeistopiirejä, ns. myöhäisaktivisteja, jotka vapausso¬ 
dan päättymisestä lähtien olivat kiihottaneet kansaa »bolsevikkien 
hirmuvaltaa vastaan». 

Kaijalassa ei innostuttu Pietarin valloittamiseen. Se johtui pää¬ 
asiassa siitä, että tsaarin kenraalien käymään sotaretkeen ei luo¬ 
tettu. Tiedettiin, etteivät nämä »valkoiset kenraalit» kannattaneet 
Suomen itsenäisyyttä. Erityisesti Kaijalan kannaksella pelättiin 
vuosina 1918 ja 1919 sekä vielä 1920 aina rauhantekoon saakka, 
ettei Venäjällä olisi hallitusta joka pystyisi täyttämään sovitut rau¬ 
hanehdot. Samalla pelättiin, että Suomi joutuisi luovuttamaan 
alueita Kannakselta. Jo mainittuina vuosina Karjala esitti sen vaa¬ 
timuksen, joka sitten syksyllä 1939 tuli koko kansan yhteiseksi tun¬ 
nukseksi: omaa maata ei saa luovuttaa tuumaakaan! 


3 Karjalaiset Suomen kohtaloissa 


65 



Tarton rauha 14.10.1920 


Suomen vapaussota oli päättynyt keväällä 1918, Neuvosto-Venäjä 
oli tunnustanut Suomen itsenäisyyden jo vuoden 1917 lopussa ja 
se oli valmis vuoden 1918 aikana aloittamaan rauhanneuvottelut 
Suomen kanssa. Eräitä yhteenottoja olikin Suomen ja Neuvosto- 
Venäjän välillä sekä vuosina 1918 että 1919. Mutta Suomessa oli 
paljon niitä, jotka vastustivat liian aikaista rauhantekoa itäisen 
naapurin kanssa, sillä näinä vuosina uuden neuvostovaltion ase¬ 
ma oli heikko, interventiot jatkuivat ja valkoiset kenraalit yrittivät 
jatkuvasti kaataa bolsevikkihallituksen. 

Rauhanteko Neuvosto-Venäjän kanssa tuli ensimmäisen ker¬ 
ran ajankohtaiseksi elokuussa 1919, kun bolsevikit olivat saaneet 
Viron pohtimaan tekemäänsä rauhanneuvottelutaijousta. Suo¬ 
men presidentin ja hallituksen neuvoteltua siitä, olisiko Suomen¬ 
kin pyrittävä aloittamaan neuvottelut, lähetettiin pääministeri ja 
ulkoministeri Tallinnaan ottamaan selvää tilanteesta ja ilmoitta¬ 
maan sinne kokoontuneille Baltian valtioiden edustajille, mikä 
oli Suomen kanta neuvotteluihin ryhtymisestä. Kun Neuvosto-Ve¬ 
näjä juuri Tallinnan neuvottelujen aikana teki Suomellekin neu- 
vottelutaijouksen, Suomi hyväksyi sen vaihtoehdon, että se olisi 
valmis yhdessä entente-valtioiden kanssa neuvottelemaan Neu¬ 
vosto-Venäjän kanssa rauhasta. Kuitenkin hallituksen jäsenistä 
vain yksi oli rauhanteon kannalla, muut olivat sitä mieltä, ettei 
edellytyksiä vielä ollut lopullisen rauhan solmimiselle. Hallitus 
esitti kantansa eduskunnalle, joka hyväksyi sen, vain sosiaalidemo¬ 
kraattien ryhmä oli jo silloin sitä mieltä, että rauhanneuvottelutar- 
jous olisi hyväksyttävä ja pyrittävä tekemään rauha mahdollisim¬ 
man pian. 

Oikeisto oli syyskesällä 1919 sitä mieltä, että rauhan tekeminen 
bolsevikkien kanssa oli samaa kuin »vihkiminen kuolinvuoteella», 
sillä oikeistosta näytti siltä, että valkoisten venäläisten Pietaria vas¬ 
taan aloittama hyökkäys johtaisi Leninin hallituksen kukistumi¬ 
seen. Jo lokakuun alkupäivinä oli Arkangelin kuvernementin 
pohjoisosissa vallan saavuttanut Pohjois-Venäjän hallitus ehdotta¬ 
nut yhteistyötä Suomen hallitukselle. Suomi ei sitoutunut mihin¬ 
kään tämän, enempää kuin muidenkaan valkoisten venäläisten 
hallintoelinten kanssa, ilmoittaen samalla ettei osallistu hyökkäyk¬ 
seen Pietaria vastaan. Suomen hallitus kehotti Suomen hallussa 
olleiden Porajärven ja Repolan asukkaita noudattamaan valkoi- 

siin venäläisiin passiivisen vastarinnan periaatetta, kun nämä uh¬ 
kasivat toimittaa asevelvollisten kutsunnat Repolassa ja Porcyärvel- 
lä. 

Suomen hallitus noudatti syksyllä 1919 varovaista ulkopoliittis¬ 
ta linjaa eikä lähtenyt seikkailupolitiikan tielle. Kaikenlainen seik¬ 
kailupolitiikka oli täysin vierasta Stahlbergille. Valkoisten venäläis¬ 
ten hyökkäysvoima alkoikin vähitellen ehtyä ja Stahlberg teki ai¬ 
van oikein, kun hän ei myöskään Mannerheimin pyynnöistä, jopa 
kehotuksista, huolimatta lähtenyt syksyllä 1919 sekaantumaan Ve¬ 
näjän sisäisiin taisteluihin. 

Ainoastaan Petsamon suunnalla Stahlberg suostui siihen, että 
sinne lähetettiin majuri KM. Walleniuksen johtama osasto, joka 
saapui Petsamon satamaan 10.2.1920. Bolsevikit karkottivat seu- 
raavassa kuussa osaston Petsamon alueelta. 

Vuoden 1920 alkupuolella liittoutuneet kehottivat lopetta¬ 
maan sodan Neuvosto-Venäjää vastaan ja lupasivat Suomelle apua 
mahdollisissa vaikeuksissa. Mutta kun ulkoministeri Holsti, ken¬ 
raali Enckell ja varapuhemies Kotonen kävivät huhtikuun alussa 
neuvottelumatkalla Lontoossa, Pariisissa ja Roomassa, he havaitsi¬ 
vat, ettei mitään varsinaista tukea ollut saatavissa Suomelle Neu¬ 
vosto-Venäjää vastaan. Suomi oli rauhanteossa taas jäänyt yksin. 

Huhtikuun 7. päivänä Suomi ilmoitti olevansa valmis aselepo- 
neuvotteluihin. Niitä käytiin parisen viikkoa tuloksettomina. Ne 
kuitenkin osoittivat, että tie rauhaan oli ilmeisesti löydettävissä. 
Huhtikuun puolivälissä presidentti asetti eri puolueista kokoon¬ 
pannun komitean valmistelemaan rauhanneuvotteluissa nouda¬ 
tettavaa politiikkaa, muista puolueista oli yksi edustaja kustakin, 
mutta sosiaalidemokraateista ja Kokoomuksesta kaksi kummasta¬ 
kin. Seuraavan toukokuun puolivälissä Neuvosto-Venäjän hallitus 
tarjosi Suomelle rauhaa. Se oli joutunut Puolan menestyneen 
hyökkäyksen johdosta vaikeuksiin ja halusi rauhoittaa tilanteen 
Suomen suunnalla. Neuvottelut alkoivat Tartossa 10.6.1920. 

Neuvottelut kestivät aina lokakuun puoliväliin saakka, siis neljä 
kuukautta. Niissä tuli esille monia riitakysymyksiä, mutta aluekysy¬ 
mykset muodostuivat kaikkein vaikeimmiksi. Suomen valtuus¬ 
kunta oli lähtenyt Tarttoon mukanaan ohjeet, että Suomen oli 
saatava Repola ja Porajärvi, jotka olivat Suomen miehittämiä. Li¬ 
säksi oli saatava Petsamoja itäkaijalaisten oli saatava päättää kan¬ 
sanäänestyksellä kohtalostaan. 

Saamiensa ohjeiden mukaan Suomen valtuuskunnan puheen- 

johtaja Paasikivi esittikin ensimmäisessä neuvottelussa, että Petsa¬ 
mo, Venäjän Lappi ja Itä-Kaijala Petroskoita myöten liitettäisiin 
Suomeen. Täytyy sanoa, ettei Suomen valtuuskuntaa enempää 
kuin sen johtajaakaan vähääkään pelottanut esittää näin mahtavia 
vaatimuksia: Suomi vaati itselleen alueita, jotka eivät milloinkaan 
olleet siihen kuuluneet. Vain Repolan ja Porajärven kunnat Itä- 
Karjalasta Suomi oli omilla joukoillaan miehittänyt niiden asuk¬ 
kaiden pyynnöstä 1918 ja 1919. Ne olivat siten olleet yhteydessä 
Suomeen ennen Tarton rauhaa toinen parisen vuotta ja toinen 
vuoden. Petsamo oli, kuten jo mainittiin, luvattu meille tsaari 
Aleksanteri II :n aikana, mutta kaikki mainitut alueet olivat kuulu¬ 
neet Novgorod-Venäjä-Neuvosto-Venäjään koko historiallisen 
ajan, yli 800 vuotta. Tällaisten ehdotusten tekeminen oli mahdol¬ 
lista vain sen vuoksi, että naapurimaamme oli heikko. 

On selvää, etteivät Neuvosto-Venäjän neuvottelijat suostuneet 
Suomen vaatimuksiin. He puolestaan esittivät, että Pietarin turval¬ 
lisuuden vuoksi olisi rajaa Karjalan kannaksella siirrettävä kauem¬ 
maksi Pietarista, ja Suomenlahden ulkosaaret luovutettava Neu¬ 
vosto-Venäjälle, jotta laivakulku Pietariin voitaisiin turvata. 

Presidentti Stahlberg omaksui rauhanneuvotteluissa kovan rea¬ 
listisen linjan: oli yritettävä saada Suomelle Petsamoja lisäalueita 
Itä-Karjalasta, mutta sitä ei saanut tehdä omia alueita luovuttamal¬ 
la. Hän katsoi, että Suomen alue oli säilytettävä koskemattomana, 
se oli pääasia, uusien alueiden saaminen oli vasta toisella sijalla. 

Kuukauden ajan Suomen valtuuskunta piti kiinni alkuperäisis¬ 
tä vaatimuksistaan eikä halunnut aloittaa neuvotteluja muista rau¬ 
haan liittyvistä kysymyksistä. Se oli todella harvinainen ja Suomen 
historiassa ainutlaatuinen tilanne: pieni 3,5 miljoonan asukkaan 
Suomi lateli vaatimuksia suurvallalle ja vaati siltä suuria alueita an¬ 
tamatta vastikkeeksi mitään! Neuvostovaltio oli suuren heikkou¬ 
den tilassa, kun joutui kuuntelemaan ja kestämään tällaisia louk¬ 
kauksia. Suomalaiset odottivat, että Puolan hyökkäys edistyisi ja 
vastaneuvottelijat sen johdosta pehmenisivät. Mutta sotaonni 
näytti kääntyvän ja Neuvosto-Venäjän valtuuskunta ehdotti 14.7.1920 
että neuvotteluissa pidettäisiin kahden viikon tauko. Englanti eh¬ 
dotti neuvottelujen siirtämistä Lontooseen, mutta Neuvosto-Ve¬ 
näjä sai tämän ehdotuksen toijutuksi. Tilanne tauon aikana oli 
parantunut huomattavasti Neuvosto-Venäjän kannalta. Kun neu¬ 
votteluja 17.8. jatkettiin, venäläiset pitivät mahdollisena Petsamon 
luovuttamista, mutta vaativat kompensaationa osia Karjalan kan- 

nakselta ja eräitä ulkosaaria. Valtuuskunta oli valmis luovutta¬ 
maan Seiskarin, Peninsaaren ja Lavansaaren sekä Ollilan ja Kuok¬ 
kalan kylät Terijoelta. Mutta presidentti Stahlberg ei tähän suos¬ 
tunut, hän piti yhä kiinni siitä periaatteesta, että »askeltakaan 
maa-alueesta ei anneta». 

Seuraavassa tapaamisessa venäläiset esittivät ne ehdot, joilla 
Petsamo annettaisiin Suomelle: muutama ulkosaari lisää siihen 
mitä oli luvattu, Suomelle jäävien ulkosaarten neutralisoiminen, 
Repolan ja Porajärven palauttaminen Venäjälle ja eräitä taloudel¬ 
lisia etuja. Presidentti oli edelleen lujana omalla kannallaan: tuu¬ 
maakaan omaa aluetta ei luovuteta, mutta Repola ja Porajärvi voi¬ 
tiin palauttaa Neuvosto-Venäjälle, vaikka niistä oli pidetty siihen 
saakka tiukasti kiinni. Niiden vastapainoksi oli saatava Petsamo. 
Näillä perusteilla sopimus syntyi lokakuun 14. päivänä. 

Näin lopputulokseksi muodostui, että raja Karjalan kannaksel¬ 
la, Pietarin alueella, pysyi entisellään. Paasikivi on jälkeenpäin eri 
yhteyksissä arvellut, että raja vedettiin silloin liian lähelle Pietaria 
ja että se olisi ollut eräs talvisodan syy. Suomi sai Petsamon alueen, 
joka oli hyvin merkittävä saavutus. Sopimuksen mukaan suoma¬ 
laisten joukkojen oli poistuttava Repolasta ja Porajärveltä viimeis¬ 
tään 31.12.1920 ja linnoituslaitteet Suomenlahden rannikolla, 
Inossa ja Puumalassa oli hävitettävä. Aluevesiraja Suomenlahden 
itäisellä rannikolla vedettiin vain puolentoista meripeninkulman 
päähän Suomen rannikosta, minkä vuoksi parhaat kalastusalueet 
menetettiin. 

Näistä myönnytyksistä huolimatta tämä itsenäisen tasavallan 
ensimmäinen rauhansopimus oli paras Suomea koskevista rau¬ 
hansopimuksista. Paasikivi korosti presidenttikaudellaan, että 
Tarton rauhansopimus oli ehkä liian hyvä Suomelle. Pieni valtio 
oli vaatinut ja saanut itselleen liikaa, se oli onnistunut nöyryyttä¬ 
mään suurvaltaa, joka ei sellaisia ratkaisuja anna anteeksi. Sen on 
ennemmin tai myöhemmin palautettava arvovaltansa. Neuvosto¬ 
liitto oli vuosina 1917-20 heikkouden tilassa, uuden hallituksen 
voitettavana oli suunnattomia vaikeuksia. Sen vuoksi se oli valmis 
Suomen suunnalla tekemään myönnytyksiä, joista eräät menivät 
sen mielestä ilmeisesti liian pitkälle. Kun suurvalta vahvistui, se pi¬ 
ti välttämättömänä korjata ja korvata mielestään kohtuuttomat 
menetykset. 

Suomessa ei tsenäisyytemme alkuvuosina pysähdytty lähemmin 
tarkastelemaan ja analysoimaan itärajan kulkua Karjalan kannak- 

sella nimenomaan siltä osin kuin raja kulki Valkjärven ns. Lipolan 
mutkasta Rajzyoelle. Etäisyys Rajajoelta Leningradin kaupungin 
rajalle oli, kuten Stalin syksyllä 1939 moneen kertaan huomautti, 
vain 32 km. Me emme vielä silloinkaan ottaneet asiaa riittävän va¬ 
kavasti. Vasta kun Porkkalan laivastotukikohta 1944 muodostet¬ 
tiin Helsingin läheisyyteenpä matka keskustasta alueen rajalle oli 
vain 20 kilometriä, me tajusimme mitä merkitsee kun vieraan val¬ 
tion alue ulottuu liian lähelle pääkaupunkia. Paasikivi korosti 
useaan otteeseen, että Porkkalan tukikohdan lopettaminen ja 
alueen palauttaminen Suomelle poisti maan itsenäisyyttä pahiten 
häiritsevän rajoituksen, oikeastaan tahran. Ei Porkkalaaja itärajaa 
Kannaksella voi suoraan verrata toisiinsa, mutta se on jokaisen tä¬ 
nään myönnettävä, että vuoden 1939 olosuhteissa Stalinilla oli 
syytä olla huolissaan, että Suomen raja oli vain 32 kilometrin pääs¬ 
sä suurkaupungin rajasta. 


Stählbergin »häpeärauha» 

Tarton neuvottelujen aikana kävi jo ennen sopimukseen pääsyä 
ilmeiseksi, ettei Itä-Kaijalaa saataisi ja että Repola ja Porajärvi, jot¬ 
ka olivat suomalaisten hallinnassa, jouduttaisiin luovuttamaan. 
Rauhan valtuuskunnan jäsenillä oli vielä syksyllä se käsitys, että nä¬ 
mä kaksi pitäjää olisi voitu pitää, jos Suomi olisi ollut valmis anta¬ 
maan korvausta Kaijalan kannakselta ja ulkosaarista. Koska Stahl- 
berg piti tiukasti kiinni siitä, ettei itsenäisen valtakunnan alueesta 
saanut tuumaakaan luovuttaa, oli rauhanteon edellytyksenä luo¬ 
puminen Repolasta ja Porajärvestä. 

Kun tiedot rauhan lopullisista ehdoista alkoivat tihkua suuren 
yleisön tietoon, nousi kautta Suomen voimakasta protestimieli¬ 
alaa rauhaa vastaan. Yijö Blomstedt kertoo Stahlberg-elämäker- 
rassa, että vastustajia olivat etenkin »liikemiehet, ylioppilaat ja 
Karjalan-miehet». 10 »Kaijalan miehillä» hän tarkoittaa niitä, jotka 
vaativat alueita Itä-Kaijalasta. Hän lisää näihin vastustajiin myös 
Mannerheimin, joka oli lausunut »huono rauha» ja haukkunut 
Paasikiven, Alexander Freyn ja Waldeninkin! Eräät entiset »ka- 
gaalit», kuten Svinhufvud, K Grotenfelt, Th. Homen ja Kokoo¬ 
muksen entiset nuorsuomalaiset, mm. Setälä, Renvall ja Arokallio 
asettuivat vastustamaan rauhansopimuksen ratifioimista. He piti- 

vät yhteisiä neuvotteluja saadakseen eduskunnassa riittävästi voi¬ 
maa estääkseen rauhansopimuksen voimaantulon. Viimeksi mai¬ 
nitut kuuluivat yleensä Kokoomuksen nuorempaan polveen, 
mutta varsinaiset Kokoomuksen »vanhasuomalaiset», joihin Paa¬ 
sikivikin kuului, olivat sopimuksen hyväksymisen kannalla. Lauri 
Ingman oli tämän ryhmän johtajia ja hän korosti, ettei ollut mi¬ 
tään mahdollisuutta pitää kiinni Repolasta ja Porajärvestä, rau¬ 
hansopimusta ei olisi saatu aikaan, jos niistä ei olisi luovuttu. Ne¬ 
vanlinna puolestaan ei antanut juuri mitään arvoa »näille vaivaisil¬ 
le valttikakkosille», joilla ei ollut rauhanteossa juuri mitään arvoa. 
Tähän on sanottava, että niillä oli kyllä se arvo, että kun niistä luo¬ 
vuttiin, saatiin Petsamo. 

Maalaisliitossa oli joukko vanhoja aktivisteja, jotka eivät voineet 
rauhaa hyväksyä, samoin eräitä Ruotsalaisessa Kansanpuolueessa. 
Mutta ratkaisevassa äänestyksessä vastustajia oli vain vajaat kolme¬ 
kymmentä. Äänestys oli eduskunnalle sikäli helppo, ettei tarvin¬ 
nut luovuttaa »tuumaakaan» Suomen alueesta. 

Stahlberg ei varmaankaan osannut odottaa, että Tarton rauhaa 
vastaan kohdistuva kritiikki jatkuisi vielä sen jälkeen kun eduskun¬ 
nan suuri enemmistö oli ratifioinut rauhansopimuksen. Edus¬ 
kunnassa vastaan äänestäjiä oli vain pieni ja hajanainen ryhmä. It¬ 
se hän katsoi menetelleensä menestyksellisesti: Suomen elinetuja 
ei tarvinnut panna alttiiksi eikä askeltakaan Suomen aluetta luo¬ 
vuttaa. Ne rajoitukset, joihin oli pitänyt suostua, saattoivat olla 
omiansa vähentämään vastaisuudessa uhkaavia vaaroja ja lujem¬ 
min turvaamaan sekä sisäisesti että ulkonaisesti sitä, mitä meillä 
oli. 

Tällä sanonnalla hän ilmeisesti tarkoitti sitä, että kun itäinen 
naapurimme ei joutunut luovuttamaan alueita Itä-Karjalasta, siltä 
suunnalta kohdistuva uhka Suomea kohtaan vähenisi. Hänkin 
osasi Paasikiven tavoin ottaa huomioon sen, ettei suuri Venäjä jat¬ 
kuvasti pysyisi heikkouden tilassa. Toisaalta Stahlberg tahtoi saada 
normaalit suhteet itäiseen naapurimaahan joka tasolla: sekä dip¬ 
lomaattisella, poliittisella että sotilaallisella tasolla. Oikeiston tuke¬ 
mat erilaiset ryhmittymät - jopa Suomen armeijan palveluksessa 
olleiden upseerien johdolla - tekivät lähes jatkuvia hyökkäyksiä 
itärajan yli. Näitä rajanloukkauksia ymmärsi ja tuki suuri osa por¬ 
varillisista puolueista - myös Stahlbergin oma entinen puolue - 
aina puolueen johtomiehiä myöten. Tästä huolimatta Stahlberg 
säilytti koko kautensa zyan asiallisen, naapurimaan sisäisiin asioi- 

hin puuttumattomuuden linjansa, jonka hän oli omaksunut jo 
syksyllä 1917. 

Stahlberg sai vastaansa ankarimman arvostelun sen johdosta, 
että hän neuvottelujen ratkaisuvaiheissa luopui Repolastaja Pora- 
järvestä. Kaikki Suomen porvarilliset puolueet olivat kiinnostu¬ 
neita Itä-Kaijalan liittämisestä Suomeen. Kuviteltiin, kuten jo 
edellä mainittiin, että näin saataisiin helpommin puolustettava 
itäraja. Kun Itä-Karjalan liittäminen yhdistettiin saksalaissyntyisen 
kuninkaan valitsemiseen, hanke tavallaan tältä osin kaatui jo syk¬ 
syllä 1918, kun keisarillinen Saksa romahti. Mutta heimoaate oli 
saanut Suomen poliittisissa piireissä niin voimakkaan jalansijan, 
ettei se kaatunutkaan saksalaisen kuninkaan mukana. Myös järk¬ 
kymättä tasavallan kannalla koko ajan pysynyt Maalaisliitto oli hei- 
moasialle innostunut, varsinkin tulisieluinen »profeetta» Santeri 
Alkio, kun taas Kyösti Kallio suhtautui heimoasiaan paljon realis¬ 
tisemmin kuin Alkio. Rauhansopimuksen ollessa käsiteltävänä 
eduskunnan ulkoasiainvaliokunnassa puolueen »heimoaktivistit» 
Alkio, Juutilainen ja Wuorimaa pitivät itäkaijalaisille myönnettyä 
itsemääräämisoikeutta välttämättömänä rauhanteon ehtona. Kun 
tästä vaatimuksesta oli pakko luopua, Alkio piti sitä »inhottavana 
tekona». Itäkaijalaisille ei rauhansopimuksessa myönnetty itse¬ 
määräämisoikeutta, venäläiset lukivat allekirjoittamistilaisuudes- 
sa vain paperin, jossa luvattiin itsemääräämisoikeus, mutta se ei si¬ 
sältynyt itse sopimukseen. Tästä Alkio oli tietoinen ja arvosteli so¬ 
pimusta eikä kannattanut sen hyväksymistä valiokunnassa. Samaa 
mieltä olivat Maalaisliiton valiokunnan jäsenet Juutilainen ja 
Wuorimaa. Kallio oli ainoa valiokunnan maalaisliittolaisista jäse¬ 
nistä, joka kannatti sopimuksen hyväksymistä. Eduskunnassa 
maalaisliittolaiset eivät enää äänestäneet vastaan. 

Sopimuksen jyrkkiin vastustajiin lukeutuivat myös monet kaija- 
laiset. Karjala julkaisi loka-marraskuun vaihteessa 1920 viisiosai¬ 
sen artikkelisaijan, jossa se käsitteli yksityiskohtaisesti rauhanneu¬ 
votteluja, puolin ja toisin tehtyjä esityksiä sekä lopputulosta, joka 
ei saanut vähääkään armoa lehden silmissä. 

Lehti sanoo vastustaneensa neuvottelujen aloittamista bolsevik¬ 
kien kanssa, koska he eivät pysty vastaamaan tilanteesta. Kaakkoi¬ 
sella rajalla oli keväästä 1918 lähtien jatkunut levoton tilanne, 
idän puolelta saapui rajan yli terroristeja vahinkoa tekemään. 
Lehti sanoi jo kesästä 1918 saakka seuranneensa niitä ehdotuksia, 
joita itänaapuri oli tehnyt alueiden luovuttamiseksi Kaijalan kan- 

nakselta. Ne olivat aivan mahdottomia vaatimuksia eikä itsenäi¬ 
nen valtio voi ajatellakaan niihin suostumista. 

Onneksi suomalaiset neuvottelijat saivat kaikki naapurin alue- 
luovutusvaatimukset tomutuiksi. Mutta tästä huolimatta rauhan¬ 
sopimus ei kaijalaisia tyydyttänyt, korosti lehti vuodenvaihteessa 
1920-21 artikkelissaan. »Itäinen rajamme on oleva meidän pie¬ 
nelle kansallemme miltei ylivoimaisen vaikeasti puolustettavissa. 
Kulku-ja rautateiden puute noin 1200 kilometriä pitkällä maara¬ 
jalla vaikeuttaa sen puolustusta vieläpä tehden sen suoranaiseksi 
uhkaksi kansalliselle olemassaolollemme.» 

Erittäin pahana puutteena Karjala piti sitä, että aluevesien rajat 
Suomenlahden itäosissa oli vedetty liian kapeiksi, vain 1,5 meripe¬ 
ninkulman levyisiksi. Inon ja Puumalan linnoitusten hävittämisen 
ja Kannaksen linnoittamiskiellon lehti sanoi merkitsevän sitä, et¬ 
tä olimme riisuneet itsemme putipuhtaiksi varustuksista ja teh¬ 
neet koko maamme alttiiksi venäläisten hyökkäykselle milloin ta¬ 
hansa. 

Lehti arvosteli ankarasti sitä, että Tarton sopimus jätti heimoky- 
symyksen avoimeksi. Lehti kertoi yksityiskohtaisesti heimokysy- 
myksen käsittelyä vuosina 1918-20 ja totesi, että suuri osa Suomen 
kansaa oli ollut huolissaan itäkarjalaisten kohtalosta ja pyrkinyt 
heitä pyyteettömästi auttamaan. Siksi vuosina 1918 ja 1919 jäljes¬ 
tettiin retkiä Vienan Karjalaan ja Aunukseen, ja Repolan sekä Po- 
rajärven kunnat ilmoittivat liittyvänsä Suomeen. Kun kaikki Itä- 
Kaijalan alueet oli palautettava, Karjala piti sitä ei vain tappiona, 
vaan häpeänä. 

Karjalan kirjoitus heimokysymyksestäja siitä pettymyksestä, jota 
Suomen kansan laajoissa piireissä tunnettiin heimoasian kariutu¬ 
essa Tarton rauhan mukana, osoittaa miten tärkeänä tätä kysy¬ 
mystä pidettiin itsenäisyytemme alkuvuosina. 

Heimokysymyksen voimakas esilläpitäminen karjalaisten ää¬ 
nenkannattajassa osoitti, että varsinaisen Karjalan, niin Karjalan 
kannaksen kuin Laatokan Karjalan, asia tuli Tartossa hoidetuksi 
hyvin. Lehdelle ei tullut mieleenkään, että Itä-Karjalan kysymys ja 
rajakysymys Karjalan kannaksella jollakin tavoin kytkeytyisivät toi¬ 
siinsa, suomalaiset halusivat molempia! Kannakselta ei luovutettu 
tuumaakaan, mutta Itä-Karjala oli saatava. Syksyyn 1939 tultaessa 
havaittiin, että Itä-Karjalan jatkuva esilläpitäminen vuosina 1920-39 
kasvatti Neuvostoliiton epäluuloja ja epäluottamusta ja lisäsi pai¬ 
neita Karjalan kannasta kohtaan. 

Kun maan johtavat poliitikot uskoivat ja uskottelivat kansalle, 
että Suomella oli mahdollisuuksia »pelastaa» itäkaijalaiset bolsevis- 
min tuhotulvalta ja rauhanteossa sitten todetaan, ettei siihen ollut 
mitään realistisia mahdollisuuksia, ei ole ihme, että pettymys val¬ 
tasi mielet. Oli selvää, että presidentti, hallitus ja neuvottelijat oli¬ 
vat tehneet parhaansa. Mutta kun usko Itä-Kaijalan tai sen osan 
liittämisestä Suomeen perustui harhakuvitelmiin, muu tulos ei ol¬ 
lut mahdollinen kuin se mikä päätettiin Tartossa 14.10.1920. 

Kuitenkin Karjala kiijoittaessaan Kaijalan kysymyksestä ja hei- 
moasiasta pettymyksensä jälkeen totesi: »Kun rauha on solmittu, 
ei saata tulla muu kysymykseen kuin rauhallisen kanssakäymisen 
aloittaminen entisen vihollisen kanssa.» Näin eivät suinkaan lä¬ 
heskään kaikki Tarton rauhan vastustajat ajatelleet ja toimineet, 
heistä sopimus oli häpeärauha, joka oli muutettava niin pian kuin 
mahdollista. Suurin syntipukki huonoon rauhaan oli jäykkä ja it¬ 
sepäinen Stählberg. 


Akateeminen Kaijala-Seura 
ja »vihan veljet» 

Tarton rauhaan kohdistunut oppositio sai voimakasta tukea Itä- 
Karjalan epäonnistuneesta kapinayrityksestä vuonna 1922 palan¬ 
neiden ylioppilaiden perustamasta Akateemisesta Kaijala-Seuras- 
ta. Seuran päätarkoitus sen perustamisen aikoina oli heimokan¬ 
sojen kansallisten pyrkimysten tukeminen. 

Lauri Hyvämäki kertoo seuran perustamisen taustasta: Tarton 
rauhassa »Suomi menetti viimeisenkin otteensa Itä-Kaijalaan: 
vuosina 1918-19 Suomeen liittyneet Repolan ja Porajärven kun¬ 
nat luovutettiin ryssille.» 11 Joulukuun viimeisenä päivänä 1920 vii¬ 
meiset suomalaiset joukot poistuivat Repolasta, mutta pitäjän 
nuori suomalainen nimismies Bobi Siven ei halunnut pettää kar¬ 
jalaisia, hän uhrasi mieluummin nuoren elämänsä kuin lähti pois 
ja jätti kaijalaiset heimoveljensä. 

Hyvämäen mukaan se oli mieleenpainuva vastalause Suomen 
hallituksen heikkoa heimopolitiikkaa kohtaan. 

Sivenistä tuli AKS:n heimopolitiikassa ylevä symboli. Uhraamal¬ 
la elämänsä hän symbolisoi sitä intoa ja uskollisuutta, jota nuori 
akateeminen polvi tunsi itäkarjalaisia kohtaan, sitä kansallishen- 
keä, jota mikään mahti maailmassa - raudalla enempää kuin ve¬ 
rellä - ei pysty tuhoamaan. 

Tarton rauhan jälkeen levottomuudet itärajan takana jatkuivat, 
marraskuussa 1921 Itä-Kaijalassa kansa nousi vielä viimeisen ker¬ 
ran, ja suomalaisia vapaaehtoisia saapui kaijalaisten avuksi. Mutta 
taistelu oli alusta lähtien toivoton. Helmikuun 16. päivänä 1922 
vienankaijalaisten oli luovuttava taistelusta ja jäljelle jääneet pe¬ 
räytyivät Suomen puolelle. Suomen hallitus oli vuonna 1921 jou¬ 
tunut suuriin vaikeuksiin Neuvosto-Venäjän kanssa Itä-Kaijalan 
kysymyksen vuoksi, kun Suomen puolelta sinne matkusti kiihotta- 
jia, Suomen armeijan upseereita ja sotilaita nostattamaan kansaa 
bolsevikkeja vastaan. Suomen puuttuminen Itä-Karjalan kysymyk¬ 
seen, jonka toinen osapuoli katsoi tulleen ratkaistuksi Tarton rau¬ 
hassa, oli vaarallisena painolastina muutenkin monien epäluulo¬ 
jen ylikuormittamissa suomalais-venäläisissä suhteissa. 12 

Suomi selviytyi vuonna 1921 rajanloukkauksista noottien vaih¬ 
dolla. Mutta Suomi vei Itä-Karjalan kysymyksen syksyllä 1921 Kan¬ 
sainliittoon, jota Neuvosto-Venäjä piti vihollisenaan ja loukkaan¬ 
tui pahoin Suomen toimenpiteestä. 

Pahin jännitys oli maittemme välisissä suhteissa kuitenkin ohi¬ 
tettu, kun AKS perustettiin talvella 1922. Järjestö lähti liikkeelle 
kolmen ylioppilaan aloitteesta. Pohjalainen Elias Simelius (Simo¬ 
joki) ja karjalaiset ylioppilaat Reino Vähäkallio sekä Erkki Räikkö¬ 
nen saapuivat helmikuussa 1922 Helsinkiin opintojaan jatka¬ 
maan. He kokoontuivat 22.2.1922 Karjalaisessa Osakunnassa ja 
tätä kokoontumista pidetään seuran perustavana kokouksena. 

Itä-Karjalan sotatoimien alkaminen marraskuussa 1921 tuli hei- 
moaatetta harrastaville ylioppilaille yllätyksenä, minkä vuoksi so¬ 
tatoimiin ei osallistunut kuin pieni määrä suomalaisia ylioppilaita. 
Lisäksi opiskelijoiden keskuudessa vallitsi sotaväsymys, vapausso¬ 
dan ja sen jälkikauden synnyttämä henkinen lamaannus. Mutta 
niissä ylioppilaspiireissä, jotka olivat olleet mukana vapaussodassa 
ja aikaisemmissa heimosodissa, arvosteltiin ankarasti Suomen hal¬ 
lituksen Itä-Karjalan politiikkaa ja Tarton rauhaa. Katsottiin, että 
hallituksen epämääräinen kanta oli aiheuttanut Aunuksen ret¬ 
ken onnettoman päätöksen. Vaikka Tarton rauhan asiakirjoihin 
perustuvia tosiasioita ei vielä syvemmin ymmärrettykään, tajuttiin 

kuitenkin tämän rauhanteon nöyryyttävä ja Suomelle epäedulli¬ 
nen luonne. 

Rajan takaa palaavien mielialaa katkeroittivat ne valvontatoi¬ 
menpiteet, joihin viranomaisemme sisäasiainministerin (Ritavuo- 
ri) määräyksestä ryhtyivät. Taistelujen aikana ei virallisen Suomen 
apua kuulunut ja nyt häviön jälkeen ryhdyttiin palaavia joukkoja 
ensi töiksi riisumaan aseista. »Epäiltäviä» saatettiin pitää pitkiäkin 
aikoja pidätettyinä ennen kuin he saivat jatkaa matkaansa. 

Suomen pääkaupungissa kuunneltiin melko välinpitämättömi¬ 
nä rajan takaa saapuvia suruviestejä. Mutta ne nuoret »akateemi¬ 
kot», jotka palasivat »kuolevan laulun mailta», konekiväärien räti- 
nästä, veren ja lumen keskeltä, ajattelivat ja tunsivat toisin. He tun¬ 
sivat välttämättömäksi toimia vieläkin Kaijalan puolesta. Ja niin 
syntyi AKS. 

Seuran toiminta keskittyi aluksi Itä-Kaijalasta Suomeen siirty¬ 
neiden pakolaisten välittömään tukemiseen. Heille varattiin asun¬ 
toja ja työpaikkoja, jäljestettiin heidän koulutustaan ja hoidettiin 
muita käytännön kysymyksiä. Mutta varsin pian toiminta sai myös 
poliittisia päämääriä. Jo maaliskuussa 1922 seura lähetti Itä-Kaija- 
lasta siirtyneille aktivisteille kirjeen, jossa sanotaan mm. näin: 

»Me allekiijoittaneet Akateemisen Kaijala-Seuran jäse¬ 
net kuulumme niihin lujauskoisiin, jotka ovat varmasti 
vakuuttuneita siitä, että Kaijalalle koittaa vielä valoisam¬ 
pi tulevaisuus, koittaa vapaus. Kaijalan asia ei ole vielä 
lopussa. Kaijala kulkee vapautensa päivää kohden, vaik¬ 
ka sen täytyisi vielä raskaat uhrit antaa, suuret kärsimyk¬ 
set kärsiä ja vaikka tuo päivä toivottoman kaukaiselta 
näyttäisikin ... Ryhtykäämme kehittämään Karjalan omis¬ 
ta nuorista miehistä sellaisilla henkisillä edellytyksillä va¬ 
rustettu kantajoukko, että se on valmis ja kykenevä toi¬ 
mimaan silloin, kun Kaijalan vapauden puolesta taistel¬ 
laan.» 

Tällainen kannanotto oli täysin sen hengen vastaista, mistä Tar¬ 
tossa oli rauhaa tehtäessä sovittu Neuvosto-Venäjän kanssa. Naa¬ 
purimme oli vuonna 1921 lähettänyt jyrkkäsävyisiä nootteja sen 
vuoksi, että suomalaiset - kuten venäläiset epäilivät - Saksan ke¬ 
hotuksesta tekivät kiihotustyötä Itä-Karjalassa. Kun kansannousua 
siellä pidettiin spontaanina, ei Stahlbergkaan sitä uskonut, vielä 

vähemmän tietysti venäläiset. Vaikka vuoden 1922 alussa oli Suo¬ 
men ja Venäjän välillä sovittu, että rajan yli ulottuva kiihotustyö lo¬ 
petetaan, juuri perustettu AKS otti sen jatkamisen keskeiseksi ta¬ 
voitteekseen. 

Tästä Hyvämäen artikkelista ilmenee riittävän selvästi AKS:n 
poliittinen pääsuunta, voimakas neuvostovastaisuus, joka ei anta¬ 
nut mitään arvoa Stahlbergin ja hänen johtamansa keskusta-ja va¬ 
semmistosuuntauksen jämälle viralliselle ulkopolitiikalle. 13 Tä¬ 
mä luonnollisesti havaittiin alusta lähtien naapurimaassamme. 
AKS ei ollut mikään tavallinen ylioppilaiden vapaa yhteenliittymä, 
se oli tiukan sotilaallisesti järjestäytynyt iskujoukko. Talvisotaan 
tultaessa kolmisentuhatta akateemista kansalaista oli sen päämää¬ 
rät omaksunut, naisia ja miehiä oli koulutettu, jäijestö sai jo 1920- 
luvulla enemmistön Helsingin yliopiston ylioppilaskunnassa, joka 
oli maan suurin ja vaikutusvaltaisin. Seuraavan vuosikymmenen 
alkupuolella se oli levittäytynyt oppikouluihin, myös sotilasoppi- 
laitoksiin, niin reserviupseerikouluun kuin kadettikouluunkin. 
Kun järjestö asettui läheiseen yhteistyöhön lapuanliikkeen ja sit¬ 
temmin Isänmaallisen Kansanliikkeen kanssa ja antoi tukensa 
Mäntsälän kapinalle, hallitus kielsi vuonna 1934 upseereita kuu¬ 
lumasta tähän järjestöön. 

Kukaan ei voi kieltää, etteikö seura tehnyt aktiivista maanpuo¬ 
lustustyötä jäsenistönsä keskuudessa ja tämän työn vaikutus ulot¬ 
tui paljon laajemmalle kuin akateemisiin piireihin. Mutta kaikkea 
seuran kasvatus-ja valistustyötä leimasi usko Itä-Kaijalan vapautta¬ 
misen mahdollisuuteen, Suur-Suomen luomiseen ja vihan lietso¬ 
miseen paitsi venäläisiä, ryssiä, myös kaikkea slaavilaista vaikutus¬ 
ta vastaan. Ryssänvihan nimissä vannottiin valoja ja sitä varten seu¬ 
ran piirissä toimi erityinen »vihan veljien» salainen veljeskunta, 
jonka jäsenet vannoivat normaalin jäsenvalan lisäksi valan, jossa 
elämänsä loppuun saakka vakuuttivat rakastavansa Suomea ja vi- 
haavansa ryssiä. 

Matti Klinge on lavasti käsitellyt tätä ongelmaa ja todennut, et¬ 
tä vihan lietsominen itää vastaan oli seuran ohjelmassa sen perus¬ 
tamisesta lähtien, ja sen ehkä voimakkain edustaja oli Elias Simo¬ 
joki. 14 Vihan veljet -veljeskunnan julistukset olivat harkitsematto¬ 
mia, jopa käsittämättömiä. Klinge katsoo, ettei tämä vihan kylvö 
itää vastaan saanut varsinaisen kansan keskuudessa laajempaa 
kannatusta, mutta myöntää, että tämäkin oli eräs tekijä lisäämään 
idässä epäluuloja Suomen pyrkimyksiä kohtaan. 

R.G. Rallia kiijoitti seuran 15-vuotisjuhlakirjassa: 15 

»Kaiken yläpuolelle kohoaa täten valmistautuminen 
puolustamaan isien maata slaavien tuhotulvaa vastaan 
ja että se taistelu voi päättyä vain siten, että bolshevismi 
vihdoin saa pahan palkan pahoista töistään. Tämä on 
tapahtuma, jota odotamme ja se on omiaan antamaan 
yhä suurempaa pontta valmistautumistyölle.» 

Näin ollen Rallia korostaa, että maanpuolustusta tarvitaan ennen 
muuta ulkoista uhkaa vastaan. Mutta ARS taisteli myös »sisäisellä 
rintamalla» missä suurin uhka oli »puoluevalta», luokkapuolue- 
parlamentarismi, joka oli tuhottava. Vasta sen jälkeen kun näin 
olisi tapahtunut, oli mahdollista toteuttaa yhteiskunnallinen oi¬ 
keudenmukaisuus. 

Seuran jäsenet puhuivat Tarton rauhan jälkeen yleensä hyvin 
halveksivasti Stahlberg-Plootuvuoresta ja häpeärauhasta. Heidän 
kiihotustyönsä oli osaltaan syynä siihen, että Itä-Kaijalan lopulli¬ 
sen menettämisen jälkeen sisäministeri Ritavuori murhattiin tal¬ 
vella 1922. Se onkin toistaiseksi ainoa ministerinmurha yli 70 
vuotta kestäneen itsenäisyytemme aikana. 

Kaijalan tulevalle vapaudelle oli mitä tärkeintä, korosti ARS, et¬ 
tä Suomessa olleet heimopakolaiset ja Suomen kansa tuntisivat, 
että heitä yhdistävät sekä veren siteet että yhteisen perivihollisen, 
ryssän taholta uhkaava vaara. »Hehkuva ryssänviha» oli seuran 
johdon ja jäsenten mielessä tunne, jonka olemassaolo vasta pystyi 
takaamaan lujan puolustustahdon ja oikean kansallistunnon. 
»Isänmaanrakkaus ja ryssänviha ovat saman mitalin kaksi eli puol¬ 
ta.» Tätä vihaa oli tietoisesti pidettävä yllä ja uusia jäseniä siihen 
kasvatettava, sen seuraukset oli ulotettava kaikkeen julkisessa elä¬ 
mässä ilmenevään ryssäläisyyteen. Näin kiijoittaa seuran johtava 
historioitsija, myöhemmin Helsingin yliopiston apulaisprofessori 
Lauri Hyvämäki vuonna 1937 AKS:n 15-vuotishistoriassa. 16 

Vähitellen seuran toiminnassa ajatus Kaijalan vapauttamisesta 
lakeni ajatukseksi Suur-Suomesta, johon kuuluisi myös vapaa In¬ 
keri. Tällä ei käsitetty vain maantieteellisesti suurta Suomea vaan 
erityisesti juuri sisäisesti suurta Suomea. 

AKS:n arvostelu Stählbergia ja Tarton rauhaa vastaan jatkui ai¬ 
na talvisotaan saakka. Arvostelun pohjaksi ei kuitenkaan pystytty 
esittämään mitään todellisia syitä. Puhuttiin vuosina 1918-20 val- 

linneen edullisen tilanteen käyttämättä jättämisestä. Siinä yhtey¬ 
dessä vedottiin Stolbovan rauhaa edeltäneeseen aikaan, jolloin 
Kustaa II Aadolf jätti ottamatta Itä-Karjalan Äänisjärvestä Vienan¬ 
mereen ja käänsi Ruotsin mielenkiinnon etelään. 17 

Suomella olisi ollut AKS:n mielestä vapaussodan yhteydessä ti¬ 
laisuus Suomen ulkopoliittisen tradition toteuttamiseen, ja sellais¬ 
ta tilaisuutta ei enää ehkä koskaan taijoutuisi. Itä-Kaijalan ja Inke¬ 
rin liittäminen Suomeen olisi antanut maallemme sen jo kauan 
aikaisemmin tavoittelemat luonnolliset rajat ja kansamme vapau¬ 
delle sen parhaimman takeen. Luonnollinen itäraja olisi asetta¬ 
nut maamme sotilaallisessa suhteessa täysin toisenlaiseen ase¬ 
maan kuin nykyinen suunnattoman pitkä itärajamme. Tämän ta¬ 
voitteen saavuttaminen oli sotilaallinen välttämättömyys. Suomen 
nykyisen valtion vapauttaminen olisi muodostunut koko Suomen 
heimon vapaussodaksi. Samoin noiden maantieteellisesti maa¬ 
hamme kuuluvien alueiden vapauttamisen tietä maastamme oli¬ 
si luotu sellainen taloudellinen kokonaisuus, että luonnonrikkau¬ 
det olisi voitu tehokkaasti käyttää koko suomalaisen kansan hyö¬ 
dyksi. Suomi olisi silloin muodostanut maantieteellisen, kansalli¬ 
sen ja taloudellisen kokonaisuuden, jotka ominaisuudet ovat itse¬ 
näisen valtion tulevaisuuden tärkeimpiä edellytyksiä. AKS syytti 
laiminlyönneistä Stählbergia ja hallitusta. 

Mutta ulkopolitiikkamme silloinen johto ei ollut kyllin kauko¬ 
näköinen käyttääkseen niitä lukuisia tilaisuuksia, joita varsinkin 
vapaussodan jälkeen ja englantilaisten vetäydyttyä pois Kamalasta 
taijoutui Karjalan kysymyksen suotuisaksi ratkaisemiseksi. Se ei 
aktiivisesti ottanut aloitetta käsiinsä, päinvastoin se asetti esteitä 
Karjalassa taistelevien suomalaisten vapaaehtoisten ja vapautensa 
puolesta taistelemaan nousseitten kaijalaisten aktivistien toimin¬ 
nalle. Maassamme vallinnut liberalistinen henki vaikutti siihen, 
että korkeimmat viranomaisemme löivät hetken pienten etujen 
tähden laimin kansan tulevaisuudesta huolehtimisen. He olivat 
yhtä lyhytnäköisiä kuin useat aikaisemmat Ruotsin hallitsijat olivat 
idän politiikassaan olleet. He olivat yhtä kylmiä kansallisille pää¬ 
määrillemme ja heimolaistemme kärsimyksille rajan takana kuin 
ruotsalaiset vallanpitäjät aikoinaan. Silloiset poliitikkomme eivät 
olleet oppineet mitään historiamme opetuksista, vaan tyytyivät sii¬ 
hen luonnottomaan rajaan, joka jakaa maantieteellisen, kansalli¬ 
sen ja taloudellisen kokonaisuuden muodostaman Suur-Suomen 
kahtia ja suo vihollisellemme mitä suotuisimmat hyökkäysmah- 

dollisuudet maatamme vastaan. Tarton rauha esivaiheineen muo¬ 
dostaa siten erään historiamme pimeimpiä lukuja, totesi AKS:n 
ulkopolitiikan asiantuntija Niilo Elo Stahlbergia arvostellessaan. 18 

Tämän tavoitteiden asettelun ja arvostelun jälkeen Elo ei pysty 
kuitenkaan esittämään mitään keinoa, millä Suomi olisi voinut 
Tarton rauhassa saada Itä-Kaijalan tai osia siitä. Hän ei voi keino¬ 
ja esittää, koska niitä ei ollut 1918-20 eikä myöhemmin. Ei myös¬ 
kään pienellä Ruotsilla 1600-luvulla enempää kuin Suomellakaan 
vapaussodan jälkeen tai nimenomaan vuosina 1941-44, ollut fyy¬ 
sisiä edellytyksiä pitää jatkuvasti hallussaan Venäjä-Neuvostoliitol¬ 
le kuuluneita strategisesti sille tärkeitä alueita. Suomi ja Ruotsi 
ovat siihen liian pieniä. 

Elon artikkeli on kiijoitettu vuonna 1937. Aina talvisotaan saak¬ 
ka ja sen jälkeen syksyyn 1944 AKS teki propagandaa Itä-Kaijalas- 
ta ja Suur-Suomesta. Seura täytti kaksikymmentä vuotta helmi¬ 
kuussa 1942. Suomalaiset joukot olivat miehittäneet edellisenä 
syksynä Aunuksen ja Petroskoin, ja AKS vietti silloin suurta juh¬ 
laansa Äänislinnassa, jonka nimen suomalaiset olivat Petroskoille 
antaneet. 

Seuran vuosijuhlaa vietettiin voitonhuuman hengessä. Seuran 
päällikkö reservivänrikki Vilho Helanen esitti katsauksen Itä-Kar¬ 
jalan tilasta toteamalla, että suomalaisten joukkojen tultua syksyl¬ 
lä 1941 Itä-Karjalaan he tapasivat kansan alennustilassa: »Harmai¬ 
ta autioituneita kyliä, huonosti hoidettuja tai kesannoksi jätettyjä 
peltoja, väestöä, jonka keskuudesta asekuntoiset miehet ovat ko¬ 
konaan poissa ja suurin osa nuorista naisistakin, bolshevismin ki¬ 
ro-oppiin kasvanutta nuorisoa ja villiintyneitä lapsia.» 19 

Helasen antama kuva oli todella masentava ja hän kysyikin sen 
annettuaan: Onko turhaa tämän rappioituneen maan ja raiska¬ 
tun kansan puolesta verta vuodattaa? Oikea vastaus olisi luonnol¬ 
lisesti ollut: Olemme erehtyneet, turhaan tänne tulimme. Mutta 
Helanen ei tätä myönnä, hän syyttää Suomea Itä-Kaijalan tappios¬ 
ta. »Itä-Karjalan kansa nousi kaksi vuosikymmentä sitten ja pyysi 
vapautuakseen apua Suomesta, jonka vallassa olisi ollut antaa 
apua niin paljon, että taistelu olisi voitettu. Suomi ei antanut 
apua, sisäiset puoluetaistelut olivat sille silloin tärkeämmät kuin 
veljien pelastaminen ja oman turvallisuuden lujittaminen. »Me, 
juuri me», hän toistaa puheensa lopussa, »olemme syyllisiä, Itä- 
Kaijala on syntiemme sovituspaikka.» 20 

Täysin käsittämätöntä julistelua, vaikka ottaisikin huomioon, 

että se on esitetty kun voitonhuuma ja luottamus saksalaisiin asei¬ 
siin vielä sekoittivat ajatuksia. Kyllähän jokaisen AKS:n edustajan, 
joka tuli syksyllä 1941 Itä-Karjalaan, piti oivaltaa ettei meillä ollut 
sinne asiaa eikä mitään mahdollisuuksia kasvattaa kansaa uusiin 
oppeihin. Tulimme aseellisina valloittajina ja tulimme liian myö¬ 
hään. Yritimme riistää suurvallalta alueita, joita se piti strategises¬ 
ti erittäin tärkeinä. Sodan jatkuttua jo riittävän pitkään jokaisen 
olisi pitänyt tajuta, että tilaisuus Neuvostoliiton lyömiseen oli me¬ 
netetty. Mitä pitemmälle sota jatkuisi, sitä nopeammin tasapaino 
kääntyisi Neuvostoliiton hyväksi ja Saksan vahingoksi. 

Helasen heittoa siitä, että Itä-Kaijalan rappio olisi ollut Suomen 
syytä, on pidettävä lähinnä halpana propagandatemppuna. Suo¬ 
men resurssit huomioon ottaen suomalaisten rajanloukkaukset 
vuosina 1918-22 samoin kuin vanhan rcyan ylitys kesällä 1941 oli¬ 
vat suuria virheratkaisuja kummallakin kerralla. Ne saattoivat 
maan itsenäisyyden suureen vaaraan ja saamme olla tyytyväisiä, et¬ 
tä kummallakin kerralla Luoja meidät pelasti. 

AKS viettämässä suurta juhlaansa Itä-Kaijalan pääkaupungissa 
suomalaisten joukkojen valtaamassa Äänislinnassa! Se oli tämän 
jäijestön suuri tähtihetki. Jatkosota oli kestänyt jo kesäkuusta 
1941 helmikuuhun 1942, mutta mielialat olivat yhä korkealla ja 
usko Suur-Suomeen luja. Saksan kesähyökkäys oli juuttunut ensin 
liejuun ja sitten pakkaseen Moskovan edustalla syksyllä 1941, ja 
muitakaan päätavoitteita ei ollut saavutettu. Mutta talvella 1942 
uskottiin lujasti, että uusi kesähyökkäys korjaa kaiken, vaikka 
asiantuntijoille alkoi jo silloin olla selvää, että Saksa häviäisi toisen 
maailmansodan - kuten se oli hävinnyt ensimmäisenkin. 

V.A. Koskenniemi oli innostunut tuosta suuresta AKS:n juhlati¬ 
laisuudesta ja antoi Valvoja - Ajassa siitä suorastaan haltioituneen 
lausunnon. 21 Juhlan ympärillä »humisi kahden vuosikymmenen 
suomalaisen ylioppilasidealismin kauneinta, luovaa historiaa». 
Runoilijaprofessorilla eivät tahtoneet sanat riittää kuvaamaan juh¬ 
lan tunnelmaa: »Epäilystä ei voi olla siitä, että tämän maan par¬ 
hain nuoriso ei ole usein voinut viettää siihen verrattavaa sadon- 
kotjuujuhlaa.» Ojentaessaan juhlivalle jäijestölle laakeriseppe¬ 
leen Koskenniemi pahoittelee sitä, että seppeleeseen on tarttunut 
myös veren, nuoren veren punaista väriä. Mutta sitä seppelettä 
ympäröi myös katoamattoman kunnian hohde. Nuori usko, nuo¬ 
ri toivoja nuori rakkaus ovat saaneet palkintonsa. 

Toinenkin professori, aitosuomalainen V.A. Heiskanen, joka 

oli ollut 1930-luvun alussa Maalaisliiton kansanedustajana, eikä 
ollut Koskenniemen aateveli poliittisesti, puhkesi ylistykseen Suo¬ 
malaisessa Suomessa onnitellessaan juhlivaa seuraa. Hän oli roh¬ 
kaistunut siitä, että seuran marssin sanat »Vienanlahdesta Laatok¬ 
kaan, me piirrämme miekalla rajan» on nyt toteutunut, se raja on 
piirretty! Muut eivät siihen uskoneet, mutta AKS:n nuoret uskoi¬ 
vat ja haave toteutui. Hän vertasi AKS:aa jääkäriliikkeeseen: Jääkä¬ 
rien usko toi Suomelle itsenäisyyden, AKS:n nuorison usko tekee 
Suomesta Suur-Suomen. 22 

AKS:n enemmistöasemaa ei ylioppilaspolitiikassa 1920-luvun 
lopulta aina talvisotaan saakka mikään mahti voinut järkyttää. 
Mäntsälän kapinan jälkeen siitä erosi noin satakunta johtavaa 
älykköä - mm. Urho Kekkonen, Lauri Puntila, Martti Haavio, V.J. 
Sukselainen, Yijö Kilpeläinen, Kustaa Vilkuna - mikä oli seuralle 
raskas henkisten voimien menetys - vaikka Koskenniemi edellä 
mainitussa tervehdyksessään vähättelee sen merkitystä. 

Eronneiden ympärille syntyi erinimisiä oppositioryhmittymiä, 
joita olivat mm. Kärki-Seura ja Suomalaiskansanvaltaiset ylioppi¬ 
laat. Niihin kokoontui ylioppilaita kaikista porvarillisista ryhmistä 
- Edistyspuolueesta, Maalaisliitosta ja joitakin myös Kokoomuk¬ 
sesta. Me maalaisliittolaiset perustimme vuonna 1937 oman yh¬ 
distyksemme Maalaisliittolaiset ylioppilaat ry:n ja osallistuimme 
sen asettamilla listoilla vaaleihin porvarillisen opposition vaalilii¬ 
tossa. Kun olin itse vuodesta 1936 lähtien aktiivisesti mukana Hel¬ 
singin yliopiston ylioppilaskunnan politiikassa ja tulin valituksi 
edustajistoon sekä hallitukseenkin, on myönnettävä, että opposi¬ 
tion kannatus jäi pieneksi. Meillä oli esimerkiksi vuosina 1936-37 
hallituksen 20 paikasta vain neljä ja ruotsalaisilla suunnilleen sa¬ 
man verran. AKS:lla, joka vaaleissa esiintyi osakuntien listoilla, oli 
yksin enemmistö. 

Näinä vuosina havaitsin, että AKS osasi käyttää enemmistöään 
määrätietoisesti ja eräissä vaiheissa diktatorisesti. Jos me oppositi¬ 
on edustajat esitimme hallituksen kokouksessa ylioppilaskuntaa 
ja sen jäseniä koskevia parannusehdotuksia, niitä ei yleensä kuun¬ 
neltu. Mutta jos seuraavassa kokouksessa enemmistön edustoja te¬ 
ki saman tai samansisältöisen ehdotuksen, se hyväksyttiin. 

Suurimmat kiistat kuitenkin käytiin maan politiikasta, joka ei 
välittömästi kuulunut ylioppilaskunnan hallituksen toimivaltaan. 
Maan hallitus, talvella 1937 muodostettu punamultahallitus, oli 
epäluotettava ja varsinkin entinen AKS:n jäsen, nyt sisäministerik- 

82 



si nostettu luopio Urho Kekkonen oli petturi. Hän oli »kääntänyt 
takkia» ja se oli suurimpia rikoksia, mitä suomalainen poliitikko 
voi tehdä. Hyökkäykset Kekkosta vastaan kiihtyivät kun hän yritti 
lakkauttaa IKL:n. Vastenmielisyys ja viha parjattua poliitikkoa 
kohtaan ilmeni kautta koko ylioppilasrintaman. Hänestä keksit¬ 
tiin pilkkalauluja, hänestä tehtiin ennen sotaa ja myös sen jälkeen 
sketsejä, revyitä ja muita teatteriesityksiä, joissa yritettiin kuvata 
minkälaisia pelureita poliitikot ovat, miten heihin ei rehellinen 
ihminen voi luottaa. 

Tämä 1930-luvulla Kekkosen AKS:aan jääneiden entisten aate- 
tovereiden lietsoma ja ylläpitämä Kekkosviha vaikutti osaltaan sii¬ 
hen, että Kekkonen jätettiin pois Risto Rytin 1.12.1939 muodosta¬ 
masta hallituksesta. Kun hän syksyllä 1943 tarkisti ulkopoliittista 
kurssiaan Neuvostoliittoon nähden ja syksyllä 1944 Paasikiven tu¬ 
kijana ja läheisenä työtoverina korosti ulkopoliittisen linjan muut¬ 
tamisen välttämättömyyttä, muutaman vuoden latenttina ollut 
kekkosviha puhkesi uudestaan. 

Toimin vuosina 1952-53 pääministerin sihteerinä ja kävin läpi 
Kekkosen päivittäin saaman postin. En milloinkaan ole nähnyt ja 
lukenut niin raakoja uhkauskirjeitä, loukkaavia lausuntoja ja kiih¬ 
keitä purkauksia, joita silloiselle pääministerille lähetettiin. Suo¬ 
men kansa on itsenäistä ja itsepäistä. Edes hävitty sota ei vielä sil¬ 
loin ollut avannut kaikkien silmiä näkemään, missä maa oli. Kek¬ 
kosta syytettiin kaikesta, mikä oli epämiellyttävää, vaikeaa ja han¬ 
kalaa. Edwin Linkomies oli sodan jälkeen realisti sanoessaan: »Mi¬ 
nun entinen puolueeni syyttää tappiostamme Kekkosta, Kekko- 
nenhan yrittää koijata niitä vahinkoja, joita sota aiheutti.» Tämän 
käsittivät Kekkosen paijaajat vasta paljon myöhemmin. AKS:n vai¬ 
kutus kesti vielä pitkään hävityn sodan jälkeen, mutta sen arvoste¬ 
lu ei enää voinut perustua siihen, että Suomi olisi ollut tappioon 
syypää, niin kuin väitettiin Tarton rauhan jälkeen 1920-ja 1930-lu- 
vuilla. 

Vastenmielisyys Kekkosta kohtaan jatkui aina 1960-luvun puoli¬ 
väliin saakka, jolloin niin sosiaalidemokraattien kuin Kokoomuk¬ 
senkin oli pakko tunnustaa Kekkosen olleen vuodesta 1943 läh¬ 
tien oikeassa. Siitä lähtien Kekkosen nimi alkio kirkastua kansam¬ 
me keskuudessa - ehkä entiset AKS:n jäsenetkin jo silloin myön¬ 
sivät hiljaisessa mielessään, että heidän uhonsa Kekkosta vastaan 
oli perustunut vääriin argumentteihin. 

AKS:n vastenmielisyys ei kohdistunut vain itäiseen suuntaan, se 

alkoi 1930-luvun lopulla - Hitlerin vallan kasvaessa Saksassa - 
panna poikki suhteita myös länteen. Ensin lopetettiin kanssakäy¬ 
minen Ruotsin kanssa, sitten minunkin ollessani mukana ylioppi¬ 
laskunnan edustajistossa pantiin suhteet poikki myös Englantiin 
ja muihin anglosaksisiin maihin. Kun ratkaisun tästä tehneessä 
edustajiston kokouksessa Raoul Palmgren, joka oli läsnä Mauri 
Ryömän varamiehenä, ja minä puheenvuoroissamme vastustim¬ 
me suhteiden katkaisemista länteen, saimme osaksemme ylimie¬ 
listä hymyilyä, jopa naurua. 

Saksa oli silloin se ainoa maa, johon suomalaisten ylioppilaiden 
kannatti pitää yhteyksiä. Suhteiden käytännöllinen hoito oli Suo¬ 
men ylioppilaskuntien liiton tehtävä, jonka johto oli luonnollises¬ 
ti myös tiukasti AKS:n käsissä. Se piti lämpimiä yhteyksiä Itä-Preus- 
siin Königsbergin yliopistoon. Neuvostoliittoon ei haluttu pitää 
mitään yhteyksiä. Minulla ei ole tietoa, tapasivatko Suomen ja 
Neuvostoliiton ylioppilaat toisiaan edes missään kansainvälisissä 
konferensseissa, Suomen taholta ei ainakaan tehty aloitteita. Jos 
me opposition edustajat olisimme sellaista pyhyyden loukkausta 
yrittäneet, kukaan ei tiedä, mitä olisi seurannut. Sodan jälkeen 
saatiin yllättäen tietää, että eräät Königsbergin ylioppilasjohtajista, 
joiden kanssa suomalaiset olivat yhteistyössä ennen sotia, olivat so¬ 
dan aikana toimineet keskitysleirien johtotehtävissä. Tieto vaikut¬ 
ti uskomattomalta. 

Me viipurilaiset ylioppilaat emme esiintyneet 1930-luvun yliop¬ 
pilaspolitiikassa läheskään yhtä jyrkkinä kuin esimerkiksi pohja¬ 
laiset ja hämäläiset. Meidän edustajiamme ei myöskään ollut kor¬ 
keilla johtopaikoilla enempää AKS:ssa kuin ylioppilaspolitiikassa¬ 
kaan. Jo RUKssa totesin 1932-33, että meitä Kymijoen itäpuolel¬ 
ta tulleita katsottiin hiukan »nenänvartta» pitkin, meidän isän¬ 
maallisuuttamme epäiltiin, vaikka vapaussodan ensimmäiset lau¬ 
kaukset oli ammuttu Viipurin seudulla, missä ns. Venäjänsaaren 
miehet olivat rohkeina aloitteentekijöinä ja sota oli päättynyt vas¬ 
ta silloin, kun Inon patterit olivat vaienneet. Karjalaisten osuutta 
ei kukaan voinut vähätellä. 

Kouluaikana olin saanut ensimmäisen kosketuksen oikeistolai¬ 
siin piireihin, kun Lapuan yhteiskoulun toverikunta kehotti mei¬ 
tä viipurilaisia koululaisia yhtymään Mäntsälän miehiin keväällä 
1932. Olin silloin koulun toverikunnan puheenjohtaja ja vasta¬ 
simme, ettemme lähde kapinoitsijoita tukemaan. Kun lapualaiset 
olivat sitä mieltä, että oli kysymys vapaussodan viemisestä loppuun 

ja vetosivat pohjalaisten ja karjalaisten aseveljeyteen vuodelta 
1918, me vastasimme, että vapaussota oli päättynyt jo kauan sitten 
eikä Karjala enempää kuin sen nuoriso lähde rettelöimään laillis¬ 
ta hallitusta vastaan. Saimme jonkin zgan kuluttua kiukkuisen vas¬ 
tauksen, jossa vihjattiin aika rumasti, että tuntuu siltä että ryssän 
hzyu on jo tarttunut viipurilaisiin koulupoikiinkin. 

En koskaan voinut innostua AKS:n suuriin puheisiin ja harkit¬ 
semattomiin tempauksiin itäistä naapuria vastaan. Kannatin, ku¬ 
ten me kaikki opposition edustajat kannatimme, AKS:n toimintaa 
maanpuolustushengen vahvistamiseksi ja puolustusvalmiuden pa¬ 
rantamiseksi. Osallistuin kesällä 1939 Kannaksen linnoitustöihin 
elokuun alussa viikon aikana Oinolassa, Muolaassa. Se oli kaikki 
aivan hyvää ja tärkeätä työtä, mutta en voinut silloinkaan hyväksyä 
sitä uhoa ja meteliä, jota AKS:n määräämät ryhmän johtajat ja 
muut innokkaat pitivät »ryssää vastaan». Lauantaina iltapäivällä 
viikon urakan päätyttyä mentiin kuorma-auton lavalla Rajajoelle 
ja sen rautatiesillalle saakka. Siellä eräät innokkaat vannoivat valo- 
jaan ja heristelivät nyrkkejään itään päin. Meno-ja tulomatkalla 
lauletuin vertatihkuvia lauluja. Se oli tyhmää menettelyä, ja taval¬ 
liset kannakselaiset tätä seuratessaan pudistelivat päätään: eikö vä- 
hempikin riittäisi? 

Minua kiusasi AKS:n politiikassa myös se, että he Karjalasta pu¬ 
huessaan tarkoittivat rajan takaista Karjalaa. Meidän Karjalastam¬ 
me, Karjalan kannaksesta ja Laatokan Karjalasta he puhuivat hy¬ 
vin harvoin. Heidän puheensa ja esiintymisensä antoi koko maa¬ 
ilmalle väärän kuvan Karjalasta. Itse olin neljänä kesänä, 1936, 
1937,1938ja 1939 tutkimassa Kaijalan kannaksen taloustilannet¬ 
ta, jolloin sain tutustua Kaijalan kannaksen kuntien kysymyksiin 
ja erityisesti niihin vaikeuksiin, joita rajan sulkeutuminen vuonna 
1918 ja sitten lopullisesti Tarton rauhassa 1920 oli aiheuttanut 
monille rajakunnille. Kiijoitin saamieni tietojen perusteella vuo¬ 
sina 1936-39 eräitä tieteellisluontoisia artikkeleita ja sanomaleh- 
tikiijoituksia. Perustimme Viipurilaiseen Osakuntaan Kannas- 
kerhon, jonka ohjelmaan kuului Kannaksen taloudellisten ja 
henkisten ongelmien selvittely, yhteydenpito osakunnan ja koti¬ 
maakunnan välillä ja Kaijalan kannaksen erityisongelmien julki¬ 
suuteen tuominen. Mutta tämä käytännön työ Karjalan ja kaija- 
laisten hyväksi ei yleensä kiinnostanut AKS:n suuria johtajia. He 
olivat kiinnostuneempia Suomen hallituksen ja eduskunnan vää¬ 
rästä politiikasta, jota oli jatkuvasti arvosteltava ja vastustettava. 

Isänmaanrakkaus ja ryssänviha leimasivat yhä AKS:n imagoa. 

Ehkä monen mielestä kritiikkini AKS:n työstäjä tavoitteista tun¬ 
tuu liiankin ankaralta. Miten se oli vetänyt vaikutuspiiriinsä niin 
suuria ylioppilasjoukkoja ja oikeistohenkisen sivistyneistömme ai¬ 
na Koskenniemeä myöten, jos sen toiminta rakentui epärealistisil¬ 
le perusteille? Asenteeni johtuu paljolti siitä, että jouduin läheltä 
seuraamaan osakunnassa ja ylioppilaspolitiikassa AKS:n käytän¬ 
nön työtä ja totesin sen perustuvan suurelta osalta taitavasti tois¬ 
tettuihin kuvitelmiin ja toiveisiin, joilla ei ollut pohjaa arkitodelli¬ 
suudessa. 

Seuran esiintymis-ja menettelytavat mm. tasavallan presidentin 
ja hallituksen osalta olivat usein sopimattomia, jopa loukkaavia. 
Tästä esimerkkinä kerrottakoon ylioppilaskunnan vuosijuhlasta 
lokakuun lopussa 19S8, johon presidentti Kyösti Kallio oli kutsut¬ 
tu kunniavieraaksi. Vanhan ylioppilastalon juhlasali oli ääriään 
myöten täynnä yleisöä, kun tervehdyspuheen pitäjä tohtori Niilo 
Pesonen kovin sanoin arvosteli hallituksen politiikkaa, jota hän 
syytti velttoudesta ja puolueitsekkyydstä. Seurasin Kallion ilmeitä; 
hän tunsi olonsa epämiellyttäväksi, siirteli polveaan toisen päälle 
ja vaikutti hyvin kiusantuneelta. Kun väliaika tuli, presidentti oli 
saanut tarpeekseen ja poistui. 

Väliajan jälkeen AKS:n puheenjohtaja Vilho Helanen piti juh¬ 
lapuheen, jossa hän kovin sanoin löylytti hallitusta ja muita päät¬ 
täjiä. Hän vertasi Suomen päättäjiä 1810-luvun päättäjiin, jotka 
pyrkivät yhteistyöhön Aleksanteri I:n hallinnon kanssa. Arvvidsson 
oli heitä arvostellut, hän piti yhteistyötä venäläisten kanssa sopi¬ 
mattomana ja vertasi silloisia päättäjiä susiin ja kettuihin. Kun 
kuulijat käsittivät, että Helanen tarkoitti »susilla ja ketuilla» myös 
1930-luvun päättäjiä, presidenttiä, eduskuntaa ja hallitusta, hän 
sai valtavat suosionosoitukset! 

Aleksanteri I:n vetäminen esiin, jotta häneen vedoten voitaisiin 
pilkata punamultahallitusta ja presidentti Kalliota oli kyllä täysin 
virheellinen rinnastus. Historia osoittaa, että Aleksanteri I (kuten 
edellä olen esittänyt) nosti Suomen kansan kansakuntien jouk¬ 
koon antaessaan maallemme autonomian. Silloin alkanut auto¬ 
nomia toi mukanaan valtavan kehityksen ajan Suomelle. Vasta 
vuosina 1809-1917 Suomi syntyi valtiona, se sai kaikki tärkeimmät 
itsenäisen valtion valtioelimet: eduskunnan, oman senaatin, oman 
rahan, syntyi sanomalehdistö, koululaitos kehittyi ja liikenneyh¬ 
teydet paranivat. Alettiin rakentaa rautateitä ja avattiin Saimaan 

kanava. Lisäksi tsaari liitti Uudenkaupungin rauhassa erotetun 
Kaijalan, Vanhan Suomen, takaisin muun Suomen yhteyteen. 
Sellainen hallitsija tulee aina säilyttämään arvokkaan sijansa Suo¬ 
men historiassa, joten väärin oli AKS:n johtajan häneen vetoamal¬ 
la yrittää halventaa silloista punamultahallitusta. 

Juhlan jälkeen me opposition edustajat päivällispöytään siirryt¬ 
täessä ilmaisimme tyytymättömyytemme siitä, että kutsutaan tasa¬ 
vallan presidentti ylioppilaskunnan juhlaan ja sitten haukutaan 
hänet sopimattomalla puheella. Eräs teologian ylioppilas - myö¬ 
hemmin Kokoomuksen kansanedustaja 1940-luvulla - loihe mi¬ 
nulle uhoamaan: »Älkääpäs te patkulit leveilkö. Kun Simojoki on 
presidentti ja Helanen pääministeri, teille patkuleille on varattu 
oma paikka ja omat tehtävät. Joudutte Heinäsaarille ja tehtävän¬ 
ne on linnun lannan kärrääminen!» 

AKS:n tähtihetket päättyivät syksyllä 1942, kun Saksan uusi 
hyökkäys epäonnistui, Neuvostoliitto pysäytti Stalingradissa Hitle¬ 
rin joukkojen etenemisen, saarsi Paulusin armeijan ja tuhosi sen 
vuodenvaihteessa 1942-43. Sodan kulku kääntyi selvästi ja se oli 
jokaisen nähtävissä. Kysymys oli vain siitä, miten kauan Saksa kes¬ 
täisi. Se kesti vielä kaksi vuotta, mutta Leningradin motti purettiin 
jo keväällä 1944, ja Suomen aika tuli irrottautua sodasta. Suur- 
hyökkäys Karjalan kannaksella kesäkuussa 1944 pakotti Manner¬ 
heimin vetämään joukot pois Itä-Kaijalasta. Mitä merkitystä oli 
nyt »strategisesti luonnollisella rajalla», josta AKS oli puhunut va¬ 
paussodasta lähtien? Eipä juuri mitään, ainakin hyvin vähäinen 
merkitys. Itä-Karjalasta oli saatava joukkoja mahdollisimman no¬ 
peasti täyttämään Karjalan kannaksella sitä murtumaa, jonka neu¬ 
vostoarmeija oli juhannukseen mennessä iskenyt valtaamalla Vii¬ 
purin. 

Voi hyvin kuvitella AKS:n johtajien tunnelmia kesällä 1944, kun 
Itä-Kaijala oli jätettävä, kun Äänislinna taas muuttui Petroskoiksi 
ja se valistustyö, jota oli tehty syksystä 1941 hajosi muutamassa päi¬ 
vässä taivaan tuuliin. Jos oli lähtö Repolasta niin vaikeaa 1920, et¬ 
tä Siven ampui itsensä, se oli varmasti 1944 vaikeaa monelle. Mut¬ 
ta nyt oli opittu siinä määrin realismia, ettei tietääkseni kukaan it¬ 
seään ampunut, mutta suuri määrä suomalaisia kyllä kaatui peräy- 
tymisvaiheen aikana, joskin paljon useammat olivat menehtyneet 
syksyllä 1941, kun Itä-Kaijala piti vallata. 

Nyt ei voitu syyttää ketään, ei ainakaan Suomen liberaalista hal¬ 
litusta (kuten Tarton rauhan jälkeen) siitä, ettei olisi yritetty. Nyt 

yritettiin, mutta se oli turha yritys, sen onnistumisesta ei alun pe¬ 
rinkään ollut mitään varmuutta - ainoa tekijä oli usko Saksan voit¬ 
toon. Se oli väärä uskoja Suomi joutui siitä kalliisti maksamaan. 

Syksy 1944 merkitsi AKS:n Itä-Kaijala-ja Suur-Suomi-haaveiden 
lopullista romahtamista. Samalla AKS:n johtajat menettivät us¬ 
konsa yli kahden vuosikymmenen aikana heitä innostaneisiin aat¬ 
teisiin, jotka eivät sopineet siihen voiman ja väkivallan Euroop¬ 
paan, mihin myös AKS:n kannattajien oli pakko herätä syksyllä 
1944. Monet innokkaista aatteen kannattajista olivat uppoutu¬ 
neet niin syvälle ja niin tiukasti tämän aatteen juoksuhautoihin, 
etteivät pystyneet sieltä koskaan nousemaan. Suuri osa AKS:n kas¬ 
vattamista Suomen johtajista toipui ajan mukana siinä määrin, et¬ 
tä he liittyivät aikaisemmin inhoamaansa puoluepolitiikkaan ra¬ 
kentamaan yhdessä tavallisten suomalaisten kanssa sodan köyh- 
dyttämää ja silvottua Suomea. 


Epärealistinen, mutta sitkeä kuvitelma 
Suur-Suomesta 

Tänään ei meillä varmaankaan ole moniakaan kansalaisia, jotka 
kuvittelisivat, että Suomella olisi mahdollisuuksia vaatia Neuvosto¬ 
liitolta alueita, jotka eivät milloinkaan ole meille kuuluneet. Syk¬ 
syn 1944jälkeen ei Itä-Karjalan kysymyksestä ole juuri julkisuudes¬ 
sa puhuttukaan. Miten sitten oli mahdollista, että vuosina 1918-20 
ja sen jälkeen elatus Suur-Suomesta innosti kokonaisia nuoriso- 
polvia, nimenomaan suomalaisia ylioppilaita? Kun itse olen jatku¬ 
vasti korostanut, että ajatus Suur-Suomesta ja Itä-Kaijalan liittämi¬ 
sestä Suomeen on kerta kaikkiaan epärealistinen zyatus, se ei mer¬ 
kitse sitä, etteikö Suur-Suomen puoltajilla olisi ollut myös sellaisia 
argumentteja, joita voi pitää oikeina. 

Viime vuosisadalla kysymys Suomen sukuisten kansojen ase¬ 
masta ja kohtaloista oli yleisen keskustelun kohteena. Euroopassa 
varsinkin vuoden 1848 vallankumous toi esille kansallisuuskysy¬ 
mykset hyvin voimakkaasti. Kansallisuusvaltioiden muodostami¬ 
nen asetettiin kautta Euroopan erääksi tavoiteltavaksi päämääräk¬ 
si. Myös Suomessa heräsi aktiivinen kiinnostus heimokansoihin ja 

nimenomaan Karjalaan vanhan Kalevalan ilmestyessä vuonna 
1835. 

Kalevala merkitsi Lauri Viljasen mukaan »kansallisen mennei¬ 
syyden löytöä yleiseurooppalaisen romantiikan suureen tyyliin». 
Sivistyneistön oli Ruotsista eron jälkeen vähitellen pakko hakeu¬ 
tua omalle kansalliselle pohjalle, nyt Kalevala ja sen rikas kansan¬ 
runojen aarteisto taijosi jotakin omaa, johon maan sivistyneistö 
saattoi nojautua. 

Mielikuvituksen siivittämä ihailu suunnattiin siihen muinaisuu¬ 
den salaperäisyyttä henkivään maan ääreen, mistä tämä runous 
oli lähtöisin. Sivistyneistön keskuudessa syntyi silloin innostus Kar¬ 
jalaan, jota pidettiin perisuomalaisen hengen, kaiken aidosti ko¬ 
toisen sadunomaisena tyyssijana. Kaijalaa ei silloin käsitetty vain 
Suomen puolella rajaa olevana alueena. Arvid Järnefelt toteaa 
(1900), että Kaijala ei silloin ollut rajojen jakamaa, Suomi ylettyi 
idässä yli Laatokan ja Äänisjärven taa määrättömiin kaijalaismet- 
siin. Tällaisena laajana alueena Kaijala alkoi tunkeutua Suomen 
sivistyneistön tietoisuuteen ja kasvaa kiinni kansalliseen kulttuuri¬ 
pääomaan. 

Tästä lähti kehittymään kiinnostus paitsi Karjalaan, koko suo¬ 
mensukuisia kansoja kohtaan. Suomalaiset kansatieteilijät suun- 
tasivat tutkimusmatkojaan yhä kauemmas itään, mistä he löysivät 
suomalaisia heimoja toisen toisensa jälkeen. Oli aivan kuin luon¬ 
nollista, että alettiin puhua heimojen sivistyksellisestä vuorovaiku¬ 
tuksesta, mutta rohkeimmat alkoivat nähdä myös valtiollisten 
muutosten mahdollisuuksia. Ahlquist-Oksanen lauloi tästä tavoit¬ 
teesta: 


Aänisjärvi, Pohjanlahti 
Auransannat, Ruijansuu 
Siin on suomalainen mahti 
jok ei oo kenenkään muun. 

Vuosisadan loppupuolella, 1870-luvulla, kiinnostus Kaijalaan al¬ 
koi nousta uudelleen. Ylioppilaat olivat silloin, kuten aikaisem¬ 
minkin, aktiivisesti tässä harrastuksessa mukana. Ajatus Suur-Suo¬ 
mesta ei enää ollut kaukana, sillä 1870-luvulla alettiin erityisesti 
korostaa Itä-Kaijalan merkitystä toisten sukukansojen joukossa. 
Se rajoittui Suomeen ja kun sen luonto kasvistoineen ja eläimis- 
töineen oli sama kuin Suomessa ja kansakin oli samaa kansaa, oli 

aivan kuin itsestään selvää, että sen olisi pitänyt myös kuulua sa¬ 
maan valtioon. 

Näin tiedemiesten ja taiteilijoiden mielissä syntyneet ajatukset 
jäivät elämään viime vuosisadalta. Ne nousivat uudelleen esiin va¬ 
paussodan jälkeen vuosina 1918-20, ja kun Tarton rauhassa haa¬ 
veet romahtivat, ajatus Suur-Suomesta - joka ei milloinkaan ollut 
realistisella pohjalla - nousi uudestaan esille ja valtasi suomalaiset 
ylioppilaspolvet vuosina 1922-39-41. 

Tämä vain osoittaa, miten ihmismieliä valtaava aate saattaa levi¬ 
tä ja saada suurta kannatusta, vaikka sillä loppujen lopuksi ei oli¬ 
si elämisen mahdollisuuksia. Näin kävi AKS:aa elähdyttävälle aat¬ 
teelle, joka lähti siitä, että Venäjä-Neuvostoliittoon aina kuulunut 
laaja maantieteellinen alue olisi pitänyt sodan avulla liittää Suo¬ 
meen. 


Epäluottamus oli molemminpuolinen 
- seurauksena avoin kriisi 

Suomen ja Neuvostoliiton välinen epäluuloja epäluottamus eivät 
onneksi vuosina 1920-39 milloinkaan päässeet puhkeamaan 
avoimeksi kriisiksi. Keijo Korhonen käsittelee teoksessaan Naapu¬ 
rit vastoin tahtoaan maiden välisten suhteiden kehitystä vuosina 
1920-32ja on sitä mieltä, että Suomi kyllä suhtautui itäiseen naa¬ 
puriinsa jatkuvasti epäillen, jopa vihamielisesti, mutta ei missään 
vaiheessa vienyt asioita avoimeen kriisiin. 23 Kertaakaan ei 1920-lu- 
vulla syntynyt tilannetta, jossa olisi nähty asettuisiko Suomi hyök¬ 
käävän suurvallan käytettäväksi vai osoittautuisit Helsingin va¬ 
kuuttama itsenäinen ulkopolitiikka pitäväksi myös Neuvostoliit¬ 
toon nähden. Tätähän Stalin epäili, kun hän lokakuussa 1939 il¬ 
moitti Paasikivelle pelkäävänsä, että jokin suurvalta ottaisi Suo¬ 
men alueelta tukikohdan hyökätäkseen sen kautta Neuvostoliit¬ 
toa vastaan. Paasikiven vakuutus siitä, ettei Suomi luovuta aluet¬ 
taan vieraan vallan käyttöön, ei tehnyt mitään vaikutusta Staliniin, 
kuten edellä on huomautettu. 

Tällainen tilanne saattoi jatkua niin kauan kuin Euroopan 
yleistilanne ei ollut tullut sodan asteelle. Kun sota syttyi, se ei kes- 

tänyt, sillä maittemme välillä ei ollut niin paljon luottamusta, että 
se olisi riittänyt vakuuttamaan suuremman naapurin Suomen vil¬ 
pittömyydestä. Jos menemme itseemme, on myönnettävä, että 
luottamusta vähentäviä toimenpiteitä, asenteita, esiintymisiä, pu¬ 
heita ja tekoja oli kyllä riittävästi synnyttämään Stalinissa epäluu¬ 
loja. Akateemisen Kaijala-Seuran aatteellinen ja käytännön ohjel¬ 
ma sekä vuosikausia kestänyt neuvostovastainen esiintyminen oli 
eräs tekijä epäluulojen ja epäluottamuksen lisäämiseksi. 

Moskovan välirauhansopimuksessa 19.9.1944 kiellettiin neu¬ 
vostovastaisina järjestöinä mm. suojeluskunta-ja lottajärjestöt, ja 
talvisodan yhteydessä perustetut asevelijäijestöt ja niiden toimin¬ 
ta lopetettiin pian sodan jälkeen. Jos verrataan esimerkiksi aseve- 
lijärjestöä, jonka tehtävänä oli aseveliperheiden huoltotoiminta 
AKS:aan, niillä oli suuri ero. Kukaan ei voi kieltää, etteikö ARS oli¬ 
si ollut neuvostovastainen jäijestö. Asevelijäijestöt käsittivät, että 
Suomen ulkopolitiikan keskeinen tehtävä oli hyvien suhteiden yl¬ 
läpitäminen Suomen ja Neuvostoliiton välillä. Kun Kekkonen 
yritti lakkauttaa IKL:n vuonna 1938, hän olisi suurin piirtein sa¬ 
moilla perusteilla voinut lakkauttaa myös AKS:n. 

Alioikeus kaatoi IKL:n lakkautuspäätöksen - ja samalla tavalla 
olisi varmaan käynyt, jos sisäministeri Kekkonen - entinen AKS:n 
jäsen - olisi yrittänyt 1930-luvulla lakkauttaa AKS:n. 

Ei suomalaisia voi yksin syyttää siitä, ettei maittemme välille syn¬ 
tynyt vuosina 1918-39 luottamusta, vaan epäluottamus ja epäluu¬ 
lot kasvoivat jatkuvasti. Tukemalla kapinan jälkeen Suomesta 
Neuvostoliittoon paenneita punaisia, jotka harjoittivat jatkuvasti 
kiihotusta Suomessa yhteiskuntajärjestelmämme kumoamiseksi, 
Neuvostoliitto omalta osaltaan ylläpiti Suomessa epäilyä ja pelkoa 
sen todellisista aikomuksista. Suomen Sosiaalidemokraattinen 
Puolue oli maan demokraattisista ryhmistä se, joka jo 1920-luvul- 
la korosti idänsuhteitten tärkeyttä. Varsinkin lapuanliikkeen ja si¬ 
tä seuranneen IKL:n aikana sosiaalidemokraatit ja myös heidän 
johtajansa Tanner vastustivat voimakkaasti niitä laittomuuksia, 
joihin äärioikeistolaiset ryhtyivät. Sosiaalidemokraatit olivat myös 
ainoa puolue, joka äänesti 1930-luvun alussa säädettyjä ns. kom- 
munistilakeja vastaan. Niillä laeilla kommunistit ajettiin pois kai¬ 
kesta julkisesta toiminnasta, myös eduskunnasta. Mutta Mosko¬ 
vassa tiedettiin, että sosiaalidemokraattien johto oli puolueen oi¬ 
keistosiiven käsissä, heihin suhtauduttiin pidättyvästi, jopa viha¬ 
mielisesti. Tämä ilmeni myös syksyn 1939 neuvotteluissa. Kun Väi- 

nö Tanner lähetettiin hallituksen edustajana Paasikiven kanssa 
Moskovaan ja ajateltiin, että Tanner suomalaisten työläisten edus¬ 
tajana otettaisiin suopeasti vastaan, näin ei tapahtunutkaan. Ker¬ 
rotaan, että kun Tanner neuvotteluissa ensimmäisen kerran tapa¬ 
si Stalinin ja tervehti häntä tokaisten leikillään venäjäksi: ja 
mensevik - olen mensevikki, hän tietämättään loukkasi Stalinia. 
Mensevikit olivat bolsevikkien pahimpia vihollisia vuonna 1917 - 
ja tällä yhdellä sanonnallaan Tanner menetti mahdollisuutensa 
Stalinin silmissä. 

Meillä ei ole varmaa tietoa siitä, miten suuri arvo ja merkitys 
Kuusisen johtamille Venäjällä vuosina 1918-39 toimineille emi- 
granttikommunisteille annettiin. Stalin arveli sen jälkeen kun 
neuvottelut Suomen hallituksen kanssa olivat päättyneet ilman 
tuloksia, että Kuusisen johtama suomalaisperäisten kommunis¬ 
tien hallitus olisi käyttökelpoinen verho Suomea vastaan tehtäväl¬ 
le hyökkäykselle. Tämä hänen käsityksensä oli täysin väärä, suo¬ 
malaisten tiukka vastarinta ja maailman yleinen mielipide pakot¬ 
tivat hänet jo talvella 1940 luopumaan Kuusisesta. Tänään Mosko¬ 
vassa esitetään avoimesti, 24 että Stalin Zdanovin tukemana aloitti 
hyökkäyksen Suomea vastaan ja että talvisota on ollut Neuvostolii¬ 
ton historian aikana ainoa Neuvostoliiton aloittama hyökkäyssota. 
Hitlerin kanssa elokuussa 1939 tehty sopimus antoi Stalinille tilai¬ 
suuden hyökätä. Nyt myös mainittu sopimus Neuvostoliitossa tuo¬ 
mitaan ja se lisätään Stalinin syntilistaan. 

Julistauduttuaan itsenäiseksi tasavallaksi Suomi selviytyi erin¬ 
omaisesti ehkä kaikista muista ongelmistaan, joita 1920-1930-lu- 
vuilla nousi esille, mutta suhteet lähimpään naapuriin Neuvosto¬ 
liittoon olivat jo vuodesta 1918 lähtien ajautuneet väärille raiteil¬ 
le. Suomen poliittiset johtajat vuosina 1917-20 eivät Stahlbergia 
ehkä lukuun ottamatta tajunneet, että Venäjä oli suurvalta myös 
heikkoina vuosinaan. Ei voida kieltää, että Neuvosto-Venäjä oli 
Suomen itsenäisyyden saavuttamisen aikana ja vielä sen jälkeen 
usean vuoden ajan yleisessä heikkouden tilassa ja sen oli pakko 
tehdä myönnytyksiä eri tahoille, myös Suomelle, kuten Tarton 
rauhakin osoitti. Mutta meidän johtajamme, erityisesti Manner¬ 
heim, Svinhufvud ja Paasikivikin arvioivat väärin bolsevikkien 
mahdollisuudet aina 1920-luvun alkuvuosiin saakka. 

Vaikka asioita ei päästettykään avoimeen kriisiin, ei ryhdytty mi¬ 
hinkään toimenpiteisiin epäluulojen poistamiseksi ja luottamuk¬ 
sen rakentamiseksi. On hyvin luultavaa, että mainittuja kolmea 

Suomen johtajaa kohtaan tunnettiin naapurimaassamme suurta 
epäluottamusta, vaikka he eivät olleetkaan niitä pahimpia neuvos¬ 
tovastaisia johtajia. 

Itsenäisyyden alkuvuosien valtakunnallisista johtajista nousee 
Stahlberg huomattavasti merkittävämmäksi kuin miksi häntä on 
yleensä arvioitu. Hän omaksui ulkopoliittisesti tiukan puolueetto- 
muusasenteen jo syksyllä 1917, hän noudatti sitä levottomina vuo¬ 
sina 1918-20 eikä missään vaiheessa lähtenyt Itä-Kaijalan kysy¬ 
myksessäkään painostuksesta huolimatta seikkailupolitiikan tiel¬ 
le. 

Stahlberg oli vuosina 1918-20 nuoren itsenäisen valtakunnan 
vaaran vuosina kahdessa tärkeässä asiassa, valtiomuototaistelussa 
ja suhtautumisessa Neuvosto-Venäjään omaksunut linjan, joka 
osoittautui oikeaksi ja maan etujen mukaiseksi. Jos hän olisi 
omaksunut saman kannan kuin Mannerheim, Svinhufvud ja Paa¬ 
sikivi, tilanne olisi muodostunut erittäin vaikeaksi, jopa itsenäisyys 
olisi joutunut vaaraan. Oikeiston ja sen johtajien kuningasseikkai¬ 
lu oli vakava virhe maan kannalta. Vasta Saksan romahduksen jäl¬ 
keen ja länsivaltojen ilmoitettua, että luopuminen saksalaisesta 
kuninkaasta oli itsenäisyyden tunnustamisen ehto, oikeiston oli 
pakko peräytyä. Stahlbergin johdonmukainen kanta molemmis¬ 
sa näissä kysymyksissä toi hänelle oikeiston vastustuksen ja vähät¬ 
telyn, eikä hänen työtään ole riittävästi arvostettu. 

Stahlberg suhtautui presidenttikautensa alusta lähtien kunni¬ 
oittavasti itäiseen naapurimaahamme ja sen edustajiin ja pyrki 
kelikin keinoin estämään ne provokatoriset esiintymiset, joihin ää¬ 
rioikeisto erehtyi 1920-luvun alussa. 

Kun osittain samat johtajat joutuivat määräävällä tavalla vaikut¬ 
tamaan siihen kehitykseen, joka päättyi syksyn 1939 kriisiin, tulee 
mieleen ejatus olisiko tilanne voinut olla toinen, jos Stahlberg oli¬ 
si voittanut Svinhufvudin 15.2.1931? Svinhufvudin kielteinen kan¬ 
ta itäiseen naapurimaahan pysyi koko hänen elämänsä ajan järk¬ 
kymättä muuttumattomana. Mannerheim ja Paasikivi olivat 1930- 
luvulla toista mieltä kuin vuosina 1918-20, jolloin he ajoivat sak¬ 
salaissyntyistä kuningasta ja Itä-Karjalan valloittamista. He tajusi¬ 
vat, että silloin heikko Neuvosto-Venäjä oli syksyllä 1939 vahva 
suurvalta-Neuvostoliitto. Mutta kun maantiede ei ollut vähääkään 
muuttunut, Suomen oli osattava elää myös supervallan naapuri¬ 
na. 

Kun Mannerheim ja Paasikivi joutuivat ratkaiseviin johtoase- 

miin Suomen irrottautuessa sodasta 1944-45ja johtamaan köyhtyneen 
ja silvotun maan jälleenrakennustyötä, heitä varmaan auttoi se 
kokemus, jonka he olivat saaneet itsenäisyyden ajan alkuvuosilta. 
Silloin he molemmat olivat tehneet vakavia virheitä suhtautumi¬ 
sessaan Neuvostoliittoon, Nyt heillä oli lähes ainoina suomalai¬ 
sina edellytykset johtaa sitä uutta ulkopolitiikkaa, joka perustui 
vallitsevien tosiasioiden huomioon ottamiseen ja luottamuksen 
rakentamiseen Suomen ja Neuvostoliiton välisissä suhteissa. 

Suomen 
ja Karjalan 
synkkä syksy 


1939 


Hitler muuttaa Euroopan kartan 


Saksa hävisi ensimmäisen maailmansodan. Länsivallat tahtoivat 
pitää sen sodan jälkeen mahdollisimman kauan voimattomanaja 
aseettomana. Tämä synnytti Saksan kansassa tyytymättömyyttä ja 
katkeruutta. Kun heikkouden tila jatkui 1920-luvulla ns. Weima- 
rin tasavallan aikana, alkoi Adolf Hitler nostattaa kansaa vastarin¬ 
taan ja saarnata kostoa. Hitlerin kiihotuspuheet saivat voimakasta 
vastakaikua, vuoden 1933 parlamenttivaaleissa hän sai enemmis¬ 
tön ja presidentti Paul von Hindenburg nimitti hänet liittokansle¬ 
riksi. 

Hitler laajensi ja voimisti perustamaansa puoluetta, Saksan kan¬ 
sallissosialistista työväenpuoluetta, lopetti pian muut puolueet ja 
alkoi hallita Saksaa diktaattorina. Julkaisemassaan teoksessa Mein 
Kampf hän jo 1920-luvulla hahmotteli valloitusohjelmansa. Tul¬ 
tuaan liittokansleriksi hän alkoi sekä sisä- että ulkopolitiikassa to¬ 
teuttaa teoksessaan esittämiään tavoitteita. Niitä olivat: 

- Itävallan liittäminen Saksaan talvella 1938 

- Tsekkoslovakian sudeettialueiden liittäminen Saksaan Miinche- 
nin sopimuksen mukaan 1938 syksyllä ja koko maan miehitys 
1939 

- hyökkäys Puolaan syksyllä 1.9.1939. 

Sitä ennen Hitler oli aloittanut Saksan laajamittaisen varustami¬ 
sen ja oman asetuotannon. Samalla hän poistaakseen työttömyy¬ 
den toimeenpani harvinaisen suurimittaisia tienrakennus-ja mui- 



ta yleisiä töitä. Hitlerin sisäpolitiikka menestyi - hän lopetti muu¬ 
tamassa vuodessa työttömyyden, ja kansan elintaso alkoi nousta. 
Kun myös ulkopoliittiset aloitteet näyttivät onnistuvan, Saksan 
kansan suuret joukot alkoivat innostuneina seurata ja kannattaa 
Hitlerin politiikkaa. 

Hitler ravisteli Eurooppaa samaan tapaan kuin Napoleon 
Ranskan vallankumouksen jälkeen 1800-luvun alussa. Länsivalto- 
jen oli ratkaistava, jatkaisivatko ne peräytymistään Hitlerin edessä, 
jonka ruokahalu oli pohjaton, vai panisivatko ne lopultakin kovan 
kovaa vastaan. Jo syksyllä 1938 alkoi kaikille olla selvää, ettei Sak¬ 
san diktaattoria pysäytettäisi ilman sotaa. 

Ensimmäinen maailmansota alkoi Itävallasta, silloisesta Saksan 
liittolaismaasta, Saksan tuella ja yllytyksellä. Saksa aloitti myös toi¬ 
sen maailmansodan. Kun toisen maailmansodan jälkeen ns. »kyl¬ 
män sodan» päivinä puhuttiin pelon vallassa siitä, että kolmas 
maailmansota oli lähellä ja se voisi alkaa milloin tahansa, presi¬ 
dentti Paasikivi oli vakuuttunut siitä, että jos se alkaa, se alkaisi nyt¬ 
kin Saksasta. 

Kevääseen 1939 tultaessa Euroopan poliittinen jännitys oli hui¬ 
pussaan, sota lähestyi vääjäämättä. Englanti ja Ranska yrittivät 
neuvotteluilla Neuvostoliiton kanssa vahvistaa omia asemiaan ja 
zyaa Hitler kahden rintaman sotaan, kuten tapahtui ensimmäisen 
maailmansodan aikana. 

Stalin tunsi kesällä 1939 näiden neuvottelujen aikana maansa 
aseman niin vahvaksi, että hänen vaatimuksensa menivät yli sen, 
mihin länsivallat olivat valmiit. Hän vaati mm. Suomen osalta va¬ 
paita käsiä - ja esitti saman vaatimuksen Puolan ja Baltian valtioi¬ 
den kohdalta. Länsivallat eivät voineet näihin vaatimuksiin suos¬ 
tua. Nyt Hitler näki oman tilaisuutensa tulleen. Hän oli valmis 
menemään Stalinia vastaan paljon pitemmälle kuin Lontoo ja Pa¬ 
riisi. Varsin nopeasti syntyi elokuussa 1939 Moskovassa Stalinin ja 
Hitlerin välinen sopimus, jonka ulkoministerit Joachim von Rib- 
bentrop ja V. Molotov allekiijoittivat. 

Nyt oli kenttä vapaa Hitlerille toteuttaa alueensa laajentaminen 
Puolan kustannuksella. Stalin sai osan Puolaa ja vapaat kädet Bal¬ 
tian ja Suomen suunnalla. 

Ei tämä sopimus suinkaan ollut mikään rakkaudentunnustus 
kahden diktaattorin välillä, se oli järkiavioliitto, jossa kumpikin 
osapuoli yritti olla ovelampi kuin toinen - ja aluksi näytti siltä, et¬ 
tä molemmat todella hyötyisivät! 

Sopimus vapautti Hitlerin toimimaan Puolassa ja syyskuun alus¬ 
sa hänen joukkonsa ylittivät Puolan rajat. Se oli länsivalloille lii¬ 
kaa, ne eivät enää voineet niellä nöyryytystään ja pettää sitoumuk¬ 
siaan Puolalle. Hitler oli häikäilemättömyydessään mennyt liian 
pitkälle ja Englanti sekä Ranska julistivat Hitlerin Saksalle sodan 
3.9.1939. 

Toinen maailmansota alkoi ja sen aikana kymmeniä miljoonia 
ihmisiä - sotilaita ja siviilejä - tuhoutui, Eurooppa taas kerran sil¬ 
vottiin ja tuhlattiin kymmenien vuosien resurssit, joita olisi kipeäs¬ 
ti tarvittu rauhanomaisiin tarkoituksiin. 


Pietari Suuren perintö 
nousee arvoonsa 

Stalin johti kovalla kädellä 1930-luvulla Neuvostoliiton talouden 
kehittämistä ja armeijan varustamista. Vaikka tsaarien valta oli 
1930-luvun puoliväliin saakka ollut »paholaisesta kotoisin», alet¬ 
tiin Pietari Suurta pitää poikkeuksena. Hänestä luotiin suuri isän¬ 
maallinen sankarihahmo, joka oli laskenut perustan Venäjän Itä- 
meren-politiikalle. Samalla alkoi propagandasota Suomea vas¬ 
taan. Niinpä Leningradin kaupunkineuvoston puheenjohtaja ar¬ 
vosteli Suomea syksyllä 1936 pitämässään puheessa siitä, että se va¬ 
rustautui enemmän kuin maan oma turvallisuus vaati asettaak¬ 
seen Saksan ja Neuvostoliiton välisen selkkauksen sattuessa oman 
alueensa tai osan siitä, esimerkiksi lentokentät, Saksan käytettä¬ 
väksi. Hitlerin vallan kasvaminen alkoi herättää pelkoa Neuvosto¬ 
liitossa. Stalinin syksyllä 1939 esittämät aluevaatimukset Leningra¬ 
din turvallisuuden takaamiseksi perustuivat siten todelliseen pel¬ 
koon. Samalla naapurivaltioiden uhkasta puhuttaessa siihen lii¬ 
tettiin vakuutus, että puna-armeija ehtii kyllä antaa ensimmäisen 
iskun ja murtaa vihamielisten naapurien vastarinnan. 

Suomessa ei tällaisia puheita ja niissä esitettyjä uhkauksia uskot¬ 
tu, luultiin, että naapurimaan asenteet johtuivat väärinkäsityksistä 
ja Suomea kohtaan tunnetusta liiallisesta epäluulosta. 

Neuvostoliitto seurasi tarkoin Suomen sisäpoliittista kehitystä 
1930-luvulla. Svinhufvudin aika ja maata hallinnut Kivimäen hal- 

litus eivät herättäneet luottamusta Suomen aikeiden vilpittömyy¬ 
teen. Vaikka IKL:n voima alkoi 1930-luvun puolivälissä nopeasti 
vähetä, sen toiminta kuitenkin jatkui. 


Suomen viimeiset yritykset lisätä 
luottamusta Moskovassa 

Saksalaisantipatioistaan tunnettu Rudolf Holsti tuli Suomen ulko¬ 
ministeriksi syksyllä 1936. Itäisen naapurimaamme toiveet Suo¬ 
men linjan muuttumisesta Neuvostoliittoa enemmän ymmärtä¬ 
väksi lisääntyivät. Holstin vierailu Moskovassa helmikuussa 1937 
oli merkkitapaus Suomen ja Neuvostoliiton välisissä suhteissa. 
Suomen ulkoministeri otettiin protokolläärisesti korkeimmalla 
tasolla vastaan ja hän tapasi useimmat suuret johtajat - Molotovia, 
Vorosilovia ja Litvinovia myöten - Stalin ei kuitenkaan suonut 
Suomen ulkoministerille kunniaa tavata itse suurinta johtajaa. 

Vaikka Jakobson hiukan vähättelevästi toteaa, että »Holstin vie¬ 
railun tulokset jäivät laihoiksi», on mielestäni korostettava, että 
Holstin aloite oli 1930-luvulla ensimmäinen merkittävä yritys Suo¬ 
men taholta lisätä luottamusta kahden naapurimaan välillä - jos¬ 
kin se tuli kovin myöhään. 1 

Sisäministeri Urho Kekkosen päätös lakkauttaa vuonna 1938 
IKL sen demokratiaa halveksivan ja laittomuutta suosivan politii¬ 
kan vuoksi meni Helsingin raastuvanoikeudessa nurin - ja kor¬ 
keimpaan oikeuteen tehtyjä valituksia ei ehditty käsitellä ennen 
talvisotaa. Kekkosen toimenpide otettiin Moskovassa vastaan var¬ 
maankin myönteisenä osoituksena siitä, että Suomi pyrki estä¬ 
mään maassaan kaikkein räikeimmän Neuvostoliittoa vastaan 
suuntautuneen kiihotuksen, mutta vuoden 1939 syksyn tilannet¬ 
ta ajatellen Holstin aloite tuli liian myöhään. 

Sekä Holstin että Kekkosen aloitteita voidaan pitää ensimmäi¬ 
sinä yrityksinä etääntyä liian läheisistä suhteista Saksaan, parantaa 
Suomen mainetta Neuvostoliiton silmissä ja suhtautua länsival töi¬ 
hin ymmärtäväisesti. Näitähän voisi kutsua ensimmäisiksi yrityk¬ 
siksi noudattaa sodan jälkeen omaksuttua »Paasikiven-Kekkosen 
linjaa». 


98 



Kaikesta päättäen Moskova antoi suuren arvon ulkoministeri 
Holstin vierailulle ja sen aikana käydyille keskusteluille. Ehkä so- 
raäänenä oli lähinnä se, että Holsti oli tunnettu Kansainliiton ak¬ 
tiivisena tukijana - kun taas Neuvostoliitto oli aina katsonut, että 
Kansainliitto oli ennen muuta länsivaltojen, Englannin ja Rans¬ 
kan, käsissä oleva jäijestö, jolta Neuvostoliitto ei voinut odottaa 
muuta kuin kielteisiä ratkaisuja. 

Holstin matkan luoma suojasää ei kestänyt kauan, koska saman 
vuoden elokuussa saksalainen sukellusvenelaivue vieraili Helsin¬ 
gissä. Virkamiehet pitivät tapausta tavallisena rutiinina eivätkä 
edes puhuneet Holstille asiasta. Neuvostoliiton lähettiläs tuli vi¬ 
hastuneena ulkoministerin luoja kyseli, kuinka tällainen on mah¬ 
dollista. Holsti ei hämmästyneenä pystynyt vastaamaan kysymyk¬ 
seen, joka oli ratkaistu matalammalla tasolla. Seurauksena oli, et¬ 
tä neuvostolehdistö alkoi jatkaa propagandasotaansa ja väitti 
mm., että Suomi muka kalastusoikeuden varjolla oli antanut Sak¬ 
salle sotilaallisia tukikohtia Petsamosta - perätön väite, joka kui¬ 
tenkin lietsoi naapurimaamme yleistä mielipidettä Suomea vas¬ 
taan. Holsti oli kyllä Moskovassa käydessään arvostellut saksalaisia, 
mutta se ei riittänyt Kremlille, se vaati Suomelta jotakin konkreet¬ 
tisempaa. 

Saksa ei pitänyt Holstin asenteista enempää kuin hänen pu- 
heistaankaan. Holsti joutui eroamaan ulkoministerin paikalta 
vuonna 1938 ja hänen seuraajakseen nimitettiin saman puolu¬ 
een, Edistyspuolueen, edustaja Eljas Erkko, joka ei jatkanut Hols¬ 
tin linjaa Suomen ja Neuvostoliiton suhteissa. 

Mitkä olivat Holstin eron tai erottamisen perussyyt? Ilmeisesti 
hänen vastenmielisyytensä Hitleriä ja tämän kansallissosialistisia 
oppeja kohtaan. Kerrotaan, että hän olisi nimittänyt Hitleriä - to¬ 
sin suljetussa seurassa - vesikauhuiseksi kapiseksi koiraksi, sekin 
vuoti saksalaisten tietoon! Kyösti Skyttä yritti 1970-luvulla selvittää 
tätä kysymystä ja tiedusteli Kekkoselta, mikä mahtoi olla Holstin 
eron syy, kun Skytän saamien tietojen mukaan Holsti edusti ni¬ 
menomaan Suomen ja Neuvostoliiton suhteissa samoja ajatuksia 
kuin Tekin, Herra Presidentti. Kekkonen vaikenija kun häneltä 
ei tullut vastausta, Skyttä jatkoi: »Vai oliko syynä hänen dieettin- 
sä?» Vähän ajan kuluttua Kekkonen tokaisi: »Kyllähän se oli aika 
paha, kuten yleisesti tiedettiin.» Skyttä kertoi minulle, että kaksi 
ulkoasiainministeriön virkamiestä, kansliapäällikkö Aaro Pakas- 
lahti ja Suomen Berliinin-lähettiläs Aarne Vuorimaa painostivat 

Holstia eroamaan, nimenomaan saksalaisten Holstia kohtaan 
tunteman epäluottamuksen, jopa vastenmielisyyden, vuoksi. Kun 
molempia mainittuja herroja pidettiin Urho Kekkosen ystävinä, 
Skyttä halusi saada tästä selvää, mutta ei saanut. 


Hitler ja Stalin päättävät Suomen 
kohtalosta 


Suomen hallitus ä usko sotaan 

Pienet valtiot ovat suurten kaupoissa välirahaa - niin oli Napoleo¬ 
nin luvatessa Aleksanteri I:lle Tilsitissä ja sitten Erfurtissa vuonna 
1807 Suomen - ja samalla tavalla kävi elokuussa 1939, kun Hitler 
antoi Stalinille vapaat kädet paitsi Baltian valtioissa myös Suomessa. 

Stalin pelkäsi Hitleriä ja lähetti 1938 lähetystösihteeri Boris 
Jartsevin epävirallisesti keskustelemaan Suomen hallituksen kans¬ 
sa Suomenlahden ulkosaarista, ja lähettiläs Stein saapui Helsin¬ 
kiin keväällä 1939 keskustelemaan samoista asioista. 

Suomen hallitus ei ottanut näitä »viestintuojia» riittävän vaka¬ 
vasti. Suomessa ei vielä kesällä 1939 uskottu sodan syttymiseen. 
Suomi luotti Kansainliittoon, vaikka hallitus sai omilta edustajil¬ 
taan varoittavia raportteja. 

Rudolf Holsti kirjoitti Genevestä raportissaan ulkoasiainminis¬ 
teriölle (2.7.1939) mm. seuraavaa: 2 

Luotettava lähteeni kertoi minulle Saksan hallituksessa 
tehdystä salaisesta päätöksestä, jonka mukaan Saksa on 
tarjonnut Venäjälle, paitsi suurta luottoa, yhteistoimin¬ 
taa Puolan, Liettuan, Latvian ja Viron itsenäisyyden kus¬ 
tannuksella estääkseen Venäjää yhtymästä Ranskan ja 
Englannin liittoon: Puola jaettaisiin Saksan ja Venäjän 
kesken ja Venäjä saisi anastaa Liettuan, Latvian ja Viron. 

Tämän varsin paikalleen osuneen informaation jälkeen Holsti 
kuitenkin lausuu omana käsityksenään: »En usko sotaan, uskon 

rauhan säilymisen mahdollisuuteen!» Näin siis Holsti heinäkuun 
alussa 1939. 

Lähes kaksi kuukautta myöhemmin hän toistaa edellä mainitut 
Saksan Venäjälle antamat lupaukset ja kertoo läntisten diplo¬ 
maattien Genevessä pelkäävän, että Saksa ja Venäjä löytävät pian 
toisensa - kuten kuun lopussa tapahtuikin. 3 Holsti alkoi itsekin 
uskoa, että näiden maiden välille syntyy sopimus raportissa 2.7. 
mainituilla perusteilla. 

Samaa asiaa hän toistaa vielä raportissaan 5.9. ja esittää siinä sa¬ 
laisen sopimuksen saksankielisen tekstin, jonka mukaan Saksa lu¬ 
paa Venäjälle täyden omistusoikeuden Baltian maihin (Besitzrecht 
iiber die baltischen Staaten -Estland, Lettland und Litauen - aber nicht 
Finnland). Vaikka saksalaiset diplomaatit väittivät, ettei Saksan ja 
Venäjän mahdollinen sopimus koskenut Suomea, Holsti alkoi 
epäillä (raportti 5.9.1939) - Genevessä eräiden diplomaattien 
kanssa elokuussa käymiensä keskustelujen perusteella - että neu¬ 
votteluissa oli puhuttu myös Suomesta (tämä kävi asiakirjoista il¬ 
mi vasta paljon myöhemmin). 

Varsinkin englantilaiset - jotka Moskovassa käymissään neuvot¬ 
teluissa kieltäytyivät antamasta Neuvostoliitolle »vapaita käsiä» 
Suomeen nähden - kertoilivat syksyyn 1939 tultaessa ja Ribbent- 
rop-Molotov-sopimuksen allekirjoittamisen jälkeen - varsin avoi¬ 
mesti, että heidän tietojensa mukaan Suomi kuului sopimuksen 
piiriin eivätkä vain Puola ja Baltia. 

Sen sijaan saksalaiset vielä syyskuussa kielsivät tämän jyrkästi. E. 
Palin raportoi Riiasta 14.9.1939, että Saksan paikallinen lähettiläs 
vakuutti hänelle, ettei sopimuksessa sovittu mistään Suomea tai 
Baltian maita »vahingoittavasta». 4 Lähettiläs lisäsi ruotsiksi Palinil- 
le: »Det är klart, att vi inte vill det, men det är inte sagt att man i 
alla situationer ocksä kan sätta sig pä tvärs för att effektivt hindra 
det man inte vill» (On selvää, että me emme halua sitä, mutta ei 
ole sanottu, että kaikissa tilanteissa voi asettua poikkiteloin estääk¬ 
seen sitä, mitä ei tahdo.) Tämä osoittaa, että saksalaiset diplomaa¬ 
tit olivat loppukesällä ja syksyllä 1939 erittäin hankalassa tilantees¬ 
sa: he varmaan tiesivät Hitlerin ja Stalinin välisestä sopimuksesta, 
että Saksa siinä oli valmis antamaan Venäjälle vapaat kädet tai ai¬ 
nakin varsin suuren toimintavapauden Suomessa, mutta eivät ha¬ 
lunneet sitä kertoa ja turvautuivat sen vuoksi totuuden salaami¬ 
seen suomalaisilta kollegoiltaan. 

Hitlerin myötätunto saattoi olla Suomen puolella, mutta kun 

hän halusi varmistaa selkänsä länsivaltoihin päin, hän oli valmis 
menemään Stalinia pitkälle vastaan - eikä siinä pieni Suomi sil¬ 
loin paljon painanut. 

Holsti raportoi 13.9.1939 Genevestä ja kertoi keskustelleensa 
Kansainliiton venäläisen virkamiehen Sokolinin kanssa, joka suo¬ 
rastaan närkästyneenä torjui väitteet Venäjän valtausaikeista. 5 
Meillä ei ole »mitään syytä ottaa takaisin Baltian maitaja Suomea, 
alueita jotka Venäjä menetti 1. maailmansodan jälkeen». Sokolin 
väitti samalla, että Venäjä tulee olemaan »tiukasti puolueeton Eu¬ 
roopan sodassa». 

Kun englantilaiset jatkuvasti puhuivat syksyllä Venäjän uhkasta 
Suomea kohtaan, ulkoministeri Erkko lähetti edustustoille säh¬ 
keen, jossa kehotti jyrkästi toijumaan »perättömät huhut» ja sa¬ 
noi, ettei Suomea tällaisilla huhuilla säikytetä. 

Harri Holma raportoi Pariisista 24.9. ja 26.9., että siellä liikkui 
tietoja, joiden mukaan Viron jälkeen on Suomen vuoro ja että 
Moskova ottaa esille Ahvenanmaan kysymyksen. 6 

Samanlaisia huhuja alkoi liikkua myös Tukholmassa syyskuun 
lopulla ja lokakuun alussa. 

Syyskuun lopulla (29.9.1939) Saksan Helsingin-lähettiläs von 
Bliicher kävi ulkoministerin luona vakuuttamassa, ettei Suomeen 
kohdistu mitään uhkaa, vaikka Viro jo oli tehnyt sopimuksen 
Moskovan kanssa. 7 »Suomen asema on aivan erilainen kuin Vi¬ 
ron. Suomi on selvästi erottautunut reunavaltiopolitiikasta, ja 
kuulunut kauan pohjoismaihin», vakuutti von Blucher. 

Suomen ulkoministeri oli näin syksyyn 1939 mennessä saanut 
omilta diplomaattiedustajiltaan runsaasti tietoja siitä, että kehitys 
Euroopassa kulki nopeasti kohti sotaa. Neuvostoliiton kauppami¬ 
nisteri A. Mikojan esitti jo maaliskuussa 1939 Suomen kauppaval¬ 
tuuskunnalle Moskovassa, että kauppasopimus voitaisiin heti alle- 
kiijoittaa, kun ensin keskusteltaisiin Suursaarta koskevasta ehdo¬ 
tuksesta. Suomen valtuuskunnan puheenjohtaja ilmoitti silloin, 
ettei hänen johtamallaan kauppavaltuuskunnalla ollut mitään oi¬ 
keutta neuvotella kauppavaihtoon kuulumattomista ehdotuksis¬ 
ta. Hän lisäsi Mikojanille, etteivät neuvostoliittolaiset ymmärrä 
suomalaisten psykologiaa, kun he yrittävät saada poliittisia myön¬ 
nytyksiä taijoamalla vastikkeeksi kaupallisia etuja. Mikojan näytti 
hämmästyneeltä ja keskustelu loppui siihen, kertoo Johan Ny- 
kopp, joka oli mukana kauppaneuvotteluissa. 8 

Kauppasopimuksen kytkeminen Suursaarta koskevaan neuvot- 

102 



teluun oli suomalaisten mielestä nöyryyttävää eikä se yhtään aut¬ 
tanut neuvottelujen edistymistä. Nykopp huomauttaa, ettei tämä 
suinkaan ollut ensimmäinen kerta poliittisessa historiassa, kun 
suurvalta taijoaa taloudellisia etuja jonkin alueen korvauksena. 
Tsaari myi aikoinaan Yhdysvalloille Alaskan - hyvin halvalla hin¬ 
nalla. Mutta kaupanteko Suomen alueista oli keväällä 1939 - ku¬ 
ten myöhemmin saman vuoden syksylläkin - yleiselle mielipiteel¬ 
le kauhistus. Suomalaiset elivät silloin syvää rauhan aikaa, heillä ei 
ollut aavistustakaan siitä, mitä suurpolitiikan kello oli lyönyt. 

Mannerheim oli kaukonäköisempi kuin johtavat poliitikot. 
Hän oli jotenkin varma siitä, että suursota oli tulossa ja hän suo- 
sitteli hallitukselle Neuvostoliiton Suursaarta koskevan ehdotuk¬ 
sen hyväksymistä, koska kriisin sattuessa sitä oli mahdoton puolus¬ 
taa. Häntä ei kuitenkaan kuunneltu. Vaikka Suomi olisi antanut 
Suursaaren, Stalinille ei tämä ratkaisu varmaankaan olisi riittänyt, 
sillä hänen Saksan kanssa elokuussa tekemänsä sopimuksen no¬ 
jalla hän alkoi ottaa takaisin Venäjän 1918 Itämeren piirissä me¬ 
nettämiä alueita. Stalin oli eri yhteyksissä ilmaissut pitäneensä 
Brest-Litovskin rauhaa »häpeärauhana», jonka häpeä oli poistet¬ 
tava - nyt kun Neuvostoliitto oli vahva eikä heikko, kuten ensim¬ 
mäisen maailmansodan loppuvaiheissa. 

Suomen ulkoministeriön virkamiehet, ammattidiplomaatit, kyl¬ 
lä uskoivat omien lähettiläiden raporteissaan esittämiä johtopää¬ 
töksiä siitä, että Ribbentrop-Molotov-sopimus kosketti myös Suo¬ 
mea ja vaikutti ratkaisevalla tavalla Suomen kohtaloihin. Alkoi 
näyttää yhä selvemmältä, että tässä sopimuksessa oli toteutunut 
Suomen kannalta pahin mahdollinen vaihtoehto. Saksa oli jättä¬ 
nyt Suomen Stalinin armoille. Suomi oli syksyllä 1939 sodan Eu¬ 
roopassa puhjettua jäänyt aivan yksin. 

Vaikka Suomen osuus sisältyi sopimuksen salaiseen ja julkaise¬ 
mattomaan liitteeseen, sen sisältö vuoti varsin nopeasti diplo¬ 
maattien tietoon ja syyskuun lopulla pidettiin jo yleisesti todennä¬ 
köisenä, että Hitler ja Stalin olivat sopineet, että Suomi jää etupii- 
rijaossa Neuvostoliiton puolelle. 

Saksan hyökättyä syyskuun alussa Puolaan tämä mahtavana pi¬ 
detty maa tuhoutui parissa viikossa. Suomen sanomalehdet julkai¬ 
sivat suuria kuvareportaaseja siitä surkeudesta, mihin suurvallaksi 
pyrkinyt Puola oli saksalaisen sotakoneiston hyökkäyksen johdos¬ 
ta joutunut pystymättä edes aloittamaan kunnon vastarintaa. Häi- 
käilemättömintä oli se, että Stalin iski puolalaisten selkään. 

Suomen hallitus ei vieläkään tehostanut toimenpiteitään puo¬ 
lustuksen lujittamiseksi ja siviiliväestön suojelemiseksi. Se aivan 
kuin fatalistisena odotti syyskuun lopun ja lokakuun alun jännitys¬ 
tä täynnä olevina päivinä, mikä olisi Neuvostoliiton seuraava siirto. 


Moskovan neuvottelut 
loka-marraskuussa 1939 

Suomi oli saanut istua katsomossa toisen maailmansodan ensim¬ 
mäisen kuukauden ajan, ihmetellä ja pelätä. Mutta lokakuussa 
jouduimme itse näyttämölle ja mitä pitemmälle syksy kului, sitä 
suurempana maailman huomio pieneen Suomeen kohdistui. 
Odottelu loppui lokakuun alussa, kun Suomen ulkoministeri El¬ 
jas Erkko sai kollegansa V. Molotovin lähettämän kirjeen, jossa 
Erkkoa pyydettiin saapumaan ensi tilassa Moskovaan neuvottele¬ 
maan tärkeistä Suomea ja Neuvostoliittoa koskevista ongelmista. 

Kuvaavaa hallituksen keskuudessa vallinneille mielipiteille oli, 
että vielä syys-lokakuun vaihteessa eräät ministerit uskoivat, että 
sodan vaara oli silloin kauempana kuin kesällä. Saksan ja Neuvos¬ 
toliiton sopimus turvaisi ainakin toistaiseksi rauhan meidän suun¬ 
nallamme ja koko Pohjois-Euroopassa. Mitkä muut valtiot voisivat 
näillä alueilla aloittaa sotaa kuin Saksa tai Neuvostoliitto? Kun he 
olivat tehneet sopimuksen, rauha jatkuisi ainakin toistaiseksi eikä 
meillä olisi mitään vaaraa. 

Erkko itse ei Moskovaan lähtenyt eikä kukaan muukaan halli¬ 
tuksen jäsenistä. Tehtävään pyydettiin valtioneuvos J.K Paasiki- 
veä. Hän oli joutunut eroamaan - toisten tietojen mukaan hänet 
oli erotettu - Kansallis-Osake-Pankin pääjohtajan tehtävästä vuori¬ 
na 1934, muutamaa vuotta ennen eläkeikää. Hän oli Suomen lä¬ 
hettiläänä Tukholmassa vuodesta 1936 lähtien. Paasikivi otti teh¬ 
tävän vastaan ja lähti Moskovaan 9.10.1939. 

Molotov kiukutteli Suomen lähettiläs Yrjö-Koskiselle siitä, ettei 
Suomen ulkoministeri lähtenyt kiijeen saatuaan heti ensimmäi¬ 
sellä junalla Moskovaan, vaan Suomen valtuuskunta saapui vasta 
monta päivää myöhemmin. Baltian maiden ulkoministerit olivat 
tulleet käskynjaolle heti kutsun saatuaan. Erkon viivyttelyn syynä 
oli varmaan halu pitää selvää eroa Baltian valtioihin. 

Paasikiven mukana ei ollut suurta seuruetta, ainoastaan eversti 
Paasonen jajaostopäällikkö Nykopp. Paasikiven lähtö sai Suomen 
kansan kohahtamaan: tiedettiin, ettei Moskovasta ollut odotetta¬ 
vissa hyviä uutisia, varmasti siellä meiltä vaadittaisiin jotakin. Hel¬ 
singin asemalla suuri ihmisjoukko oli Paasikiveä saattamassa. Ih¬ 
misten ilmeistä kuvastui vakavuus, kertoo Nykopp ja syysyön pi¬ 
meydessä kaikunut laulu loi historiallista tunnelmaa. 9 Ilmassa 
tuntui, että Suomen kohtalonhetki oli koittamassa. Mutta levotto¬ 
muutta tai pelkoa ei ollut havaittavissa. Kun juna lähti liikkeelle, 
ihmisjoukko alkoi spontaanisti laulaa »Jumala ompi linnam¬ 
me ...» 

Useimmilla suurilla asemilla, missä juna pysähtyi, lähtijät kohta- 
sivat suuria väkijoukkoja - ne olivat vakavan tunnelman vallassa, 
mutta samalla ihmisten mielet täytti vahva päättäväisyys, kansa 
osoitti saumatonta yksimielisyyttä isänmaan vaaran ja koettele¬ 
musten edessä. Kaikkein voimakkaimpana laulu kaikui Viipurin 
asemalla, kaijalaiset tunsivat ja tiesivät, että sota uhkasi välittö¬ 
mimmin heidän kotiseutuaan, Karjalaa, kuten niin monta kertaa 
aikaisemminkin. Totuus vaikeni heille säälimättömänä ja masen¬ 
tavana. Mutta se ei lannistanut, vakava tilanne lisäsi päättäväisyyt¬ 
tä, se aivan kuin hitsasi suomalaiset yhteisrintamaan ja se rintama 
oli lujimmillaan Karjalassa. Viipurin asemalla ei tyydytty laula¬ 
maan virsiä, siellä kaikui: »Kuullos pyhä vala, kallis Suomenmaa, 
Sinuun koskea ei väkivalta saa. Sua suojelemme, verin varjelem¬ 
me, ollos huoleton, poikas valveill on!» 

Paasikivelle pidettiin puhe missä tulkittiin karjalaisten ajatuksia 
ja tunteita: me emme ole rikkoneet ketään vastaan, meidän koti¬ 
seutuamme ei saa lähteä kauppaamaan, ei pitkää, ei kylää, ei ve¬ 
denalaista luotoakaan! Tämä sama vaatimus toistui syksyn 1939 ai¬ 
kana kaikissa karjalaisten mielenilmauksissa. Paasikivi kuunteli 
lauluja ja puheita selvästikin kyllästyneen näköisenä. Junan jatka¬ 
essa matkaansa hän oli seurueelleen tokaissut: »Jos asiat voitaisiin 
lauluilla hoitaa, kyllä me silloin pärjäisimme!» 

Hän muisti jälkeenpäin tarkoin tämän kohtauksen Viipurin 
asemalla lokakuussa 1939. Tultuaan pääministeriksi 17.11.1944 
hän arvostellessaan Suomen sotien edellisiä hallituksia vetosi syk¬ 
syn 1939 neuvotteluihin: oli oltu liian jyrkkiä ja itsepäisiä! »Ja te 
karjalaiset olitte niitä pahimpia. Eihän se Karjala niin kovin pit¬ 
kään ollut Suomea, sehän kuului suurimman osan historiallisesta 
ajasta Venäjään.» Ja kun me karjalaiset vuosina 1944-56 halusim- 

me pitää Karjalan rajakysymystä esillä ja saada rajaa tarkistetuksi, 
hän saattoi kivahtaa: »Muistakaa, että Turun rauhaa (1743) seura¬ 
si Haminan rauha (1809) ja siinä koko Suomi joutui Venäjälle!» 


Stalinin vaatimukset 13.-14.10.1939 

Moskovan asemalle saapunutta Suomen valtuuskuntaa oli isän¬ 
tien puolesta vastassa vain protokollapäällikkö. Mutta kaikki poh¬ 
joismaiden lähettiläät olivat paikalla. He olivat saaneet hallituksil¬ 
taan tehtäväksi vedota Suomen puolesta Molotoviin -jolla ei ollut 
aikaa ottaa heitä vastaan! Yhdysvaltojen lähettiläs, joka Roosevel¬ 
tin toimeksiannosta yritti antaa Suomelle diplomaattista tukea, 
sentään pääsi mahtavan Molotovin puheille - edustihan hän sen¬ 
tään suurvaltaa. Pohjoismaiden lähettiläät toimittivat vetoomuk¬ 
sensa Molotoville kirjeitse - liekö ulkoministeri viitsinyt niitä lu¬ 
kea, mitään näkyvää hyötyä niistä ei ainakaan Suomelle ollut. Sii¬ 
hen aikaan vain »divisioonat olivat realiteetteja». 

Suomen valtuuskunnan saavuttua Moskovaan Molotov ei pitä¬ 
nyt kiirettä sen vastaanottamisessa, vaikka oli tyytymätön, että val¬ 
tuuskunta hänen mielestään viivytteli tuloaan. Vasta 13.10.1939 - 
neljän vuorokauden odotuksen jälkeen - Kremlin ovet avautuivat 
suomalaisille. Vastapuolen neuvottelijat olivatkin sitten sitä kuu¬ 
luisampia: itse Stalin johti Neuvostoliiton neuvottelijoita ja hänen 
lisäkseen ulkoministeri Molotov, Suomen lähettiläs Derevjanski jä 
varaulkoasiainkomissaari Poteinkin olivat paikalla. Paasikiven 
mukana Helsingistä tulleiden Paasosen ja Nykoppin lisäksi oli läs¬ 
nä lähettiläs Yrjö-Koskinen. 10 

Jo ensimmäisessä neuvottelussa Stalin suorasukaiseen tapaansa 
esitti Neuvostoliiton päävaatimukset. Tärkeintä oli maan toiseksi 
suurimman kaupungin Leningradin turvallisuuden takaaminen. 
Eivät he Suomea pelkää, Stalin sanoi, vaan sitä että jokin suurval¬ 
ta (ilmeisesti Saksa) valtaisi Suomelta alueen Suomenlahden ran¬ 
nalta ja käyttäisi sitä hyökkäyksen tukikohtana Neuvostoliittoa vas¬ 
taan. Tämä oli se peruskysymys, jonka ympärillä keskustelu kiersi 
koko niiden kolmen matkan ajan, jotka Paasikivi teki Moskovaan 
ja neuvotteli venäläisten kanssa 13.10.-6.11.1939 välisenä aikana. 

Stalin puhui avoimesti siitä, että raja oli liian lähellä Leningra¬ 
dia. Rajajoelta oli Leningradin kaupungin rajalle vain 32 kilomet¬ 
riä. Nyt olisi rajaa Karjalan kannaksella siirrettävä noin 35-40 ki- 

lometriä kauemmaksi, jolloin etäisyys Suomen rcyalta Leningra¬ 
din rzyalle olisi noin 70 kilometriä. Hän piirsi sormellaan edes¬ 
sään olevalle suurelle, venäjänkieliselle kartalle linjan, jota pitkin 
hänen ehdottamansa uusi raja kulkisi. Se linja oli seuraava: 

Sen lähtökohtana oli valtakunnan itärajalla Valkjärven pitäjän 
Lipolan kylä - se jatkui sieltä Muolaan järvikannasten ja Perkjär- 
ven aseman pohjoispuolitse Kuolemajärven aseman kautta Koi¬ 
viston Saarenpäähän. Samalla hän ilmoitti, että he olivat valmiit 
tekemään pieniä muutoksia tähän rajalinjaan, mutta Koiviston 
saarta hän piti välttämättömänä. 

Sitten Stalin jatkoi puhettaan ja mainitsi: »Meillä on tykkejä, joi¬ 
den kantomatka on 50-60 km - en tiedä onko teilläkin. Sotilait- 
temme mielestä sataprosenttinen Leningradin turvallisuus vaati¬ 
si, että raja siirrettäisiin Pietari Suuren (Uudenkaupungin rauhan 
raja) rajaan saakka, mutta», jatkoi Stalin, »sotilashenkilöillähän 
on aina liian suuret vaatimukset! Tässä meidän ehdotuksessam¬ 
me on tingitty paljon sotilaiden vaatimuksista. Hekin ovat tinki¬ 
neet ja esittävät, että heidän minimivaatimuksensa on linja, jonka 
voidaan ajatella kulkevan Suvantoa ja Vuoksea pitkin Johannek¬ 
seen. Mutta neuvostohallitus ei ole halunnut ehdottaa Suomelle 
tätäkään linjaa, koska se tietää, että Suomen hallituksen olisi vai¬ 
kea hyväksyä sitä arvovaltasyistä.» Hän huomautti vielä siitä, että 
Neuvostoliiton vaatimukset Karjalan kannaksella Leningradin lä¬ 
hellä ovat hyvin vaatimattomia, eikä Neuvostoliitto ehdota Suo¬ 
melle vastikkeetonta luovutusta. »Olemme valmiit antamaan Suo¬ 
melle hyvityksenä Repolasta ja Porajärveltä alueen, joka on yli 
kaksi kertaa niin suuri kuin teiltä pyytämämme alue.» 

Paasonen kysyi neuvottelujen 14.10. jo päätyttyä Stalinilta, mi¬ 
ten aluevaatimukset käyvät yksiin hänen mietelauseensa kanssa, 
ettei Neuvostoliitto halua tuumaakaan vierasta maata, mutta ei 
myöskään luovuta vaaksaakaan omastaan kenellekään. Stalin vas¬ 
tasi isälliseen sävyyn: »Herra eversti, Puolassa otimme takaisin 
vain omaa maatamme, teiltä me emme ota mitään, me haluam¬ 
me vain vaihtaa!» 

Paasikiven ensimmäisen matkan aikana tulivat esille kaikki 
Neuvostoliiton Suomelle esittämät vaatimukset tai kuten Stalin 
jatkuvasti korosti, ehdotukset. Neuvostoliiton, lähinnä Leningra¬ 
din, turvallisuus edellytti, että laivareitti läpi Suomenlahden ei 
missään oloissa sulkeutuisi. Siksi Neuvostoliiton olisi saatava alue 
Itämeren pohjoisrannalta laivastotukikohtaa varten. Stalin ehdot- 

ti, että Suomi vuokraisi kolmeksikymmeneksi vuodeksi Hangon - 
myöhemmin hän ehdotti että jos Suomi ei olisi valmis vuokraa¬ 
maan Hankoa, voisi tulla kysymykseen myynti tai vaihto tai Han¬ 
gon vaihtaminen eräisiin nimeltä mainittuihin saariin. Kun Paasi¬ 
kivi jo silloin huomautti, ettei Suomi salli merialueensa kautta 
minkään vieraan valtion hyökkäävän Neuvostoliittoa vastaan, Sta¬ 
lin oli tähän lyhyesti tokaissut: »Ei sitä teiltä kysytä.» Stalin ilmoit¬ 
ti myös, että Petsamon raja oli keinotekoinen ja sitä olisi tarkistet¬ 
tava. Vielä hän esitti, että Suomen ja Neuvostoliiton olisi tehtävä 
sotilaallinen liittosopimus ja hävitettävä Kannakselta rajan mo¬ 
lemmin puolin linnoitukset. 

Suomenlahden ulkosaaret olisi myös luovutettava ja Stalin luet- 
teli ensimmäisessä kohtaamisessa ne. Kun luetteloon sisältyivät 
myös pienet Somerin ja Narvin saaret, suomalaiset huomauttivat, 
että ne ovat erittäin tärkeitä Suomen merenkulun kannalta. Sil¬ 
loin Stalin otti taskustaan kynän ja veti niiden nimien yli viivan - 
näin ne jäivät luettelosta pois. 

Paasikivellä ei ollut valtuuksia lähteä edes keskustelemaan Sta¬ 
linin tekemistä ehdotuksista. Siksi hän palasi Helsinkiin ja selosti 
16.10.1939 tilannetta hallitukselle ja ylimmälle sotilasjohdolle. 
Vaikka Paasikivestäkin vaatimukset tuntuivat raskailta, hän ensim¬ 
mäisen matkansa jälkeen arveli, että Stalin olisi valmis tinkimään, 
kun varsinaiset neuvottelut alkaisivat. Siinä Paasikivi kyllä erehtyi, 
Stalin ei tehnyt enää myönnytyksiä. Kun Tanner lähetettin Paasi¬ 
kiven mukana hänen toiselle matkalleen 21.10. ja kolmannelle- 
kin 31.10., se oli ehkä virhe. Paasikivi, vanha suomettarelainen, 
pystyi tulemaan Stalinin kanssa paljon paremmin toimeen kuin 
suoranuottinen Tanner. 

Neuvostoliiton vaatimusten luettelo oli seuraavanlainen. 


Yhteenveto Neuvostoliiton vaatimuksista 

Stalin esitti 13.-14.10.1939 Paasikivelle, että 

1. Olisi tehtävä Suomen ja Neuvostoliiton välinen keskinäinen 
avunantosopimus tai paikallinen avunantosopimus Suomenlah¬ 
den puolustamisesta. 

2. Suomi vuokraisi 30 vuodeksi Neuvostoliitolle, myisi tai vaih¬ 
taisi, Hangon sataman ja sen ympärillä olevan alueen 5-6 meripe¬ 
ninkulman säteellä pohjoiseen ja länteen. Neuvostoliitto perus- 

taisi Hankoon merisotilaallisen tukikohdan. Sen varuskunta käsit¬ 
täisi 4000 miestä, yhden jalkaväkirykmentin, kaksi ilmatoijunta- 
patteristoa, kaksi lentorykmenttiä, joissa yhteensä 100 lentokonet¬ 
ta, ja yhden hyökkäysvaunupataljoonan. Maavoimat poistettaisiin 
heti, kun englantilais-ranskalainen sota olisi päättynyt. 

Vaihtoehtona Hangon alueelle olisi sen itäpuolella olevien saa¬ 
rien luovuttaminen Neuvostoliitolle. Näitä saaria olisivat Her- 
mansö, Koö, Hästö, Busö, Längskär, Puruskär, Ekö sekä eräät pie¬ 
net saaret. Neuvostoliiton merivoimilla olisi oikeus käyttää ankku¬ 
ripaikkana Lappohjan satamaa. 

3. Suomi luovuttaa Neuvostoliitolle seuraavat Suomenlahden 
saaret: Suursaari, Seiskari, Lavansaari, Tytärsaari ja Peninsaari. Li¬ 
säksi olisi luovutettava Koiviston saari. 

4. Raja Karjalan kannaksella siirretään kauemmaksi Leningra¬ 
dista siten, että se kulkisi Koiviston saarelta Koiviston sataman ete¬ 
läpuolelta Kuolemajärven pohjoispuolitse järven pohjoiskärjestä 
Kaukjärven pohjoiskärkeen, sieltä Perkjärven pohjoispuolitse ja 
Muolaanjärven eteläpuolelta Parkkilanjärven kautta Yskjärven 
eteläpuolitse Kirkkojärven eteläkärkeen ja sieltä suoraan ns. Lipo- 
lan mutkaan valtakunnan rajalle. 

Tämän ehdotuksen Stalin teki 13.10., mutta veti seuraavana 
päivänä linjaa etelämmäksi siten, että raja olisi kulkenut Kuole¬ 
majärven eteläpuolitse ja samoin Kaukjärven ja Perkjärven etelä¬ 
puolitse ja sen jälkeen raja olisi yhtynyt hänen edellisenä päivänä 
hahmottelemaansa rajaan ja jatkunut sitten Lipolaan. Lipola ja 
Koiviston saari olivat Stalinin ehdotuksessa itäinen ja läntinen ää- 
ripiste, niiden välillä voitiin tehdä muutoksia. Mutta neuvotteluis¬ 
sa ei milloinkaan päästy niin pitkälle, että näistä muutoksista oli¬ 
si keskusteltu. 

Stalinin Kaijalan kannakselta ehdottaman alueen kokonaisala 
oli noin 2300-2400 km 2 . Jos Suomi luovuttaisi tämän alueen, Sta¬ 
lin lupasi, että Neuvostoliitto antaisi sen vastikkeeksi Itä-Kaijalasta 
Repolasta ja Porajärveltä alueen, jonka kokonaisala olisi noin 
5700 km 2 . 

5. Kaikki rajalinnoitukset Kaijalan kannakselta, molemmin 
puolin rajaa, hävitettäisiin. 

6. Jos Suomi suostuisi näihin Neuvostoliiton ehdotuksiin, Neu¬ 
vostoliitto ei vastustaisi Ahvenanmaan linnoittamista, mikäli Suo¬ 
mi tekisi sen omin voimin. 

7. Suomen olisi luovutettava Tarton rauhassa saamastaan Pet- 

samon alueesta Kalastajasaarennon länsiosa, koska - kuten Stalin 
huomautti - raja on siellä »luonnoton». 

Stalin korosti vielä, että Karjalan kannaksella ja Suomenlahden 
rannikolla ja ulkosaarilla hänen tekemänsä ehdotukset alueluo¬ 
vutuksista johtuivat yksinomaan Leningradin turvallisuuden ta¬ 
kaamisesta. 

Tilanne muodostui oikeastaan jo 14.10. pidetyssä toisessa neu¬ 
vottelussa lopulliseksi: Paasikivi ilmoitti silloin, että Suomi oli val¬ 
mis luovuttamaan ulkosaarista Seiskarin, Lavansaaren ja Penin- 
saaren. Tähän Stalin ja Molotov totesivat, että niillä oli Leningra¬ 
din turvallisuuden kannalta vain vähäinen merkitys. Ratkaisevaa 
oli, että Neuvostoliitto voisi turvata Leningradiin johtavan reitin 
myös Suomenlahden pohjoisrannalla olevan tukikohdan avulla. 
Stalin korosti uudelleen, että Suomen raja oli vain 32 km:n pääs¬ 
sä Leningradin kaupungin rajasta. 

Perustellessaan ehdotustaan rajan siirtämiseksi kauemmaksi Le¬ 
ningradista Stalin huomautti: »Katsokaa saksalaisia. Kysyin Ribben- 
tropilta, miksi Saksa aloitti sodan Puolaa vastaan. Hän vastasi, että 
Puolan länsiraja on 180 kilometrin päässä Berliinistä. Me haluam¬ 
me siirtää rajaa vain noin 70 kilometrin päähän Leningradista.» 

On syytä huomauttaa siitä, että Tarton neuvotteluissa 1920, kun 
Neuvosto-Venäjä oli heikko, se useissa yhteyksissä esitti rajan siir¬ 
tämistä kauemmaksi Pietarista. Se teki erilaisia ehdotuksia, vaa¬ 
tien milloin Inoa, milloin Raivolaa, Suomenlahden saaria tai osaa 
niistä, eräissä ehdotuksissa jopa koko Kannaksen luovuttamista. 
Silloin Suomi torjui jyrkästi nämä mielestämme aiheettomat, mi¬ 
hinkään lakiin tai sopimukseen perustumattomat ja kohtuutto¬ 
mat ehdotukset. Silloin me olimme vaatijoina eikä heikko naapu¬ 
rimaamme. Lopulta sovittiin siitä, että raja Kannaksellajää paikal¬ 
leen, siihen missä se oli ollut jo kolmesataa vuotta Stolbovan rau T 
hasta lähtien. 

Nyt syksyllä 1939 Neuvostoliitto oli mahtava suurvalta. Sen oli 
Euroopassa syntyneessä tilanteessa peikko huolehtia turvallisuu¬ 
destaan. Luoteisrajan naapuriin Suomeen ei ollut luottamista, 
sen virallinen taho oli epäilyttävä ja suuri osa yleisestä mielipitees¬ 
tä oli neuvostovastainen, jopa vihamielinen naapuriaan vastaan. 
Stalin tarvitsi takeita. Sotilaiden mielestä ratkaisu oli selvä: Suo¬ 
men itäraja oli palautettava Uudenkaupungin rauhassa 1721 ve¬ 
detylle linjalle, silloin maan toiseksi suurimman kaupungin Le- 

ningradin asema olisi turvattu. Stalin oli kuitenkin valmis Suo¬ 
men kanssa kompromissiin, hänen mielestään oli mahdollista 
mennä aika pitkälle Suomea vastaan. Tältä pohjalta katsoen Sta¬ 
linin 13.10.1939 tekemä ehdotus, jota hän seuraavana päivänä 
vielä lievensi vetämällä esittämäänsä rajaa länsipäästään eteläm¬ 
mäksi siten, että Kuolemajärven kirkonkylä ja asema, Kaukjärvi ja 
Perkjärvi siirtyivät Suomen puolelle (kartta), oli erittäin merkittä¬ 
vä myönnytys, ja Neuvostoliiton johto oli ilmeisesti tämän ehdo¬ 
tuksen hyväksynyt. 

Stalinin Paasikivelle 13.-14. lokakuuta 1939 tekemä ehdotus 
uuden rajan paikasta Kaijalan kannaksella oli Leningradin turvalli¬ 
suuden kannalta looginen ja asiallisesti perusteltu. On nimittäin 
huomattava, että kahden rajakunnan Metsäpirtin ja Raudun osalta 
raja olisi jäänyt ennalleen. Leningradista on matkaa näiden pitä¬ 
jien etelärajalle n. 70 kilometriä. Nyt Stalin esitti, että Lipolasta jyr¬ 
kästi etelään kääntyvä raja, joka Terijoen pitäjän Rajajoella oli vain 
vähän yli kolmenkymmenen kilometrin etäisyydellä Leningradista, 
nostettaisiin suunnilleen samalle etäisyydelle, missä se oli mainit¬ 
tujen kahden Kannaksen rajapitäjän kohdalla. Sen mukaan Suo¬ 
mi olisi luovuttanut Terijoen, Kivennavan ja Kanneljärven pitäjät 
kokonaan, pienen osan Valkjärveä, osan Muolaasta, suurimman 
osan Uuttakirkkoa, Kuolemajärven eteläosan ja osan Koivistoa. 

Oheinen kartta osoittaa Stalinin 13. ja 14.10.1939 tekemät eh¬ 
dotukset rajan sijainnista Kaijalan kannaksella: 

Stalin ja Molotov korostivat, että rajan siirto Karjalan kannaksel¬ 
la oli hyvin vaatimaton. Kun sen vastikkeeksi taijottiin Itä-Karjalas¬ 
ta yli kaksi kertaa niin suurta aluetta Repolasta ja Porajärveltä, oli¬ 
si luullut Suomen hallituksen olleen erityisen kiinnostunut näistä 
Itä-Kaijalan kunnista. Niitähän oli haviteltu vuosina 1918-20 niin 
innokkaasti, että maan itsenäisyys joutui vaaraan. Silloin Suomen 
voima ei niiden pitämiseen riittänyt, nyt Neuvostoliitto olisi anta¬ 
nut ne vapaaehtoisesti, sopimuksen perusteella. Kokonainen suo¬ 
malainen ylioppilaspolvi oli vannonut Itä-Kaijalan nimeen ja kii¬ 
hottanut mielialoja niiden vaijolla lähes kaksikymmentä vuotta 
itää vastaan. Kun Stalin syksyllä 1939 tarjosi niitä vaihtona puolta 
pienempiin Kannaksen raja-alueisiin, ei yksikään innokas AKS:n 
johtomies korottanut ääntään taijouksen hyväksymisen puolesta. 
Mutta kahden vuoden kuluttua samat piirit olivat intoa täynnä 
valmiit hyökkäämään yli itärajan valloittamaan asein sitä, mikä ei 
sopimuksen perusteella kelvannut. 

Suomen hallitus ei ollut valmis vakaviin neuvotteluihin Stalinin 
ehdotusten pohjalta. Se oli jo Paasikiven ensimmäisen matkan ai¬ 
kana valmis luovuttamaan muutamia ulkosaaria, joille Stalin ei 
antanut paljonkaan arvoa. Ennen Paasikiven ja Tannerin uutta 
matkaa lokakuun 21. päivänä hallitus antoi heille valtuudet luva¬ 
ta ns. Kuokkalan mutkan, joka olisi siirtänyt rajaa 12 kilometriä 
kauemmaksi Rajajoelta. 

Toinen matka päättyi 24. päivänä lokakuuta ja maan hallitus, 
erityisesti ulkoministeri, kehotti neuvottelijoita pysymään jyrkkinä 
- kyllä vastapuoli vihdoin peräytyy. 

Venäläiset epäilivät, että kun Paasikivi ja Tanner lähtivät 24.10. 
kotiin, he eivät enää palaisikaan neuvotteluja jatkamaan. Mutta 
he tulivat vielä kerran, lokakuun viimeisenä päivänä. Nytkään ei 
tapahtunut mitään, kun neuvottelijoilla oli oikeus siirtää itärajaa 
vain Vammelsuuhun saakka. Sotilasjohto olisi silloin ollut valmis 
menemään hiukan pitemmälle. Suomenlahden saaret olisi halli¬ 
tus lopulta ollut valmis luovuttamaan, mutta rzya Kannaksella jä 
Hanko olivat lopulta ne pääkysymykset, joihin neuvottelut katke¬ 
sivat. Neuvottelut eivät oikeastaan virallisesti päättyneet, niitä vain 
ei enää jatkettu. Kun Molotov 31.10.1939 pitämässään puheessa 
saattoi Neuvostoliiton vaatimuksetjulkisuuteen ja suuntasi raivok¬ 
kaan hyökkäyksen Suomen hallitusta vastaan, oli jokaiselle selvää, 
ettei Neuvostoliitto peräytyisi esittämistään vaatimuksista. 

Kun neuvottelujen jatkosta ei ollut tietoa, Paasikivi ja Tanner al- 

koivat tehdä lähtöä kotiin Moskovasta. Heillä oli jyrkästi erilainen 
käsitys tilanteen kehityksestä: Paasikivi oli luonteelleen uskollise¬ 
na syvän pessimismin vallassa, mutta Tanner uskoi, että jos neu¬ 
vottelut olivat keskeytyneet, niitä voitaisiin jatkaa myöhemmin ei¬ 
kä sotaa syttyisi. Vaikka neuvotteluja ei enää käyty, valtuuskunta jäi 
Moskovaan odottelemaan. Se sai kutsun Kremlin vallankumous¬ 
juhlaan 7.11.1939. Siellä isäntien tunnelma oli korkealla. Saksan 
länsivalloille tekemä rauhantarjous oli torjuttu, Neuvostoliiton ul¬ 
kopoliittinen korkeapaine näytti jatkuvan. Vain Saksan lähetystön 
neuvos Tippelskirch oli jo silloin ollut sitä mieltä, ettei kriisi Suo¬ 
men ja Neuvostoliiton välillä voi päättyä muuhun kuin Stalinin 
hyökkäykseen Suomeen, minkä hän kertoi Nykoppille. 11 

Marraskuun yhdeksännen ja kymmenennen päivän välisenä 
yönä Molotov vielä lähetti Paasikivelle kiijeen, jossa ehdotti että 
Suomi myisi Hangon alueen Neuvostoliitolle, silloin maan halli¬ 
tus ei syyllistyisi valtakunnan alueen luovuttamiseen. Tämä aina¬ 
kin viittasi siihen, että Stalin yhä yritti saada aikaan sopimusta ei¬ 
kä ollut vielä tehnyt lopullista ratkaisua Suomen suhteen. Paasiki¬ 
vi vastasi kiijeellä Molotoville, ettei Suomi voi enempää myydä 
kuin vuokrata alueitaan. Paasikivi ja Tanner lähtivät kotimatkalle 
13.11.1939 ja ilmoittivat lähdöstään Stalinille sekä Molotoville lä¬ 
hettämällään kirjeellä, jossa toivoivat, että myöhemmin voitaisiin 
neuvotteluja jatkaa ja saada aikaan molempia osapuolia tyydyttä¬ 
vä sopimus. 

Jälkeenpäin on kysytty, olisiko tilanne muuttunut ja sodan alku 
ainakin lykkäytynyt, jos Suomen neuvottelijat olisivat jääneet Mos¬ 
kovaan. Ehkä Stalin olisi halunnut vielä tehdä uusia ehdotuksia ja 
pyrkiä rauhanomaiseen ratkaisuun. Tämä olisi edellyttänyt sitä, 
että Suomen hallitus olisi ollut valmis tekemään uusia myönnytyk¬ 
siä. Sekä Kannaksen rajakysymys että Hangon alueen vuokraus 
olivat perusongelmiaja niiden osalta hallituksen olisi ilmeisesti pi¬ 
tänyt osoittaa pitemmälle menevää myöntyvyyttä. 

Paasikivi oli koko neuvottelujen ajan sitä mieltä, että olisi pitä¬ 
nyt mennä pitemmälle Stalinia vastaan kuin mitä tapahtui. Myös 
Mannerheim kannatti suurempia myönnytyksiä. Molemmat tiesi¬ 
vät jo silloin, että sodan sattuessa Suomi olisi aivan yksin ja sen va¬ 
rustautuminen oli erittäin puutteellinen. 

Paasikivi uskoi siihen, mitä Stalin neuvotteluissa sanoi: Kannak¬ 
sen osalta oli kysymys Leningradin turvallisuudesta ja vain siitä. 
Politiikassahan on luotettava vastapuoleen ja siihen, mitä hän sa- 

noo, muutenhan ei sisäpoliittisia ja vielä vähemmän ulkopoliitti¬ 
sia sopimuksia kannata yleensä tehdä ja kaikelta politiikalta pu¬ 
toaa pohja pois. Paasikivi nojautui historiallisiin tapahtumiin, nii¬ 
hin ratkaisuihin, joita Venäjä-Neuvostoliitto oli tehnyt aikaisempi¬ 
na ajanjaksoina Suomen osalta. Kun syksyllä 1939 yleisesti pelät¬ 
tiin, että suostuminen Stalinin aluevaatimuksiin olisi vain ensim¬ 
mäinen askel koko Suomen liittämiseksi Neuvostoliittoon, Paasi¬ 
kivi huomautti, että historian aikana Venäjällä olisi ollut monta ti¬ 
laisuutta liittää Suomi väkivalloin valtakuntaansa, mutta se ei ole 
sitä tehnyt. Hän vetosi siihenkin, että kun Viipuri ja suuri osa Kar¬ 
jalaa liitettiin 1721 tsaarin Venäjään, se johtui suureksi osaksi 
Ruotsin ja Venäjän sotilaista, jotka hoitivat rauhanneuvottelut. Sa¬ 
moin nyt syksyllä 1939 sotilaat vaativat vuoden 1721 rauhan rajan 
palauttamista, mutta Stalin oli tehnyt oman ehdotuksensa, joka 
olisi pitänyt hyväksyä. 

Ilman muuta on tänään selvää, että Stalinin ehdotus rajan pai¬ 
kasta Kannaksella olisi pitänyt hyväksyä. Olisiko se taijonnut toi¬ 
sen rauhanomaisen vaihtoehdon myös muiden Stalinin vaatimus¬ 
ten osalta, on ongelma johon ei tänäänkään kukaan osaa vastata. 

Toisaalta on todettava, että vaikka Paasikivi oli toista mieltä 
kuin Suomen ulkoministeri ja hallitus syksyllä 1939, hän ei asetta¬ 
nut omaa asemaansa vaakalaudalle. Jos hän olisi sen tehnyt ja var¬ 
sinkin jos Mannerheim ylipäällikkönä olisi vaatinut neuvottelujen 
jatkamista ja myönnytysten tekemistä, lopputulos olisi saattanut 
olla toinen. 

Suomen hyväuskoisen hallituksen oli pakko herätä kylmään ar¬ 
kipäivään, kun 30.11.1939 - vuoden kuluttua viisikymmentä vuot¬ 
ta sitten - ensimmäinen venäläisten ilmahyökkäys suuntautui niin 
Viipuriin kuin Helsinkiinkin. Sota oli alkanut - eikä se enää ollut 
vain hermosotaa, se oli totisinta totta. 


Laiminlyöty maanpuolustus 


Syyskuun alussa käytiin eduskunnassa laaja keskustelu seuraavan 
vuoden budjetista. Puolustusministeri Niukkanen vaati lisää ra¬ 
haa puolustusmenoja varten, mutta valtiovarainministeri Tanner 

vastusti jyrkästi määrärahalisäyksiä. Tästä syntyikin lähetekeskus¬ 
telussa Niukkasen ja Tannerin välille ankara riita. Budjettiesitys 
oli valmisteltu kesällä ennen Hitlerin hyökkäystä Puolaan eikä sii¬ 
nä ollut otettu huomioon sodan syttymisen vaatimia lisäyksiä va¬ 
rustelumenoihin. Sen vuoksi Niukkanen vaati budjettiin suuria li¬ 
säyksiä aseiden hankkimista varten. Tanner kimpaantui tästä ja 
käytti heti puheenvuoron missä huomautti, että Niukkasen pu¬ 
heenvuoro oli joko hänen yksityinen tai puolustusministeriön 
kanta, mutta ei hallituksen kanta. Hallitus ei edes ollut käsitellyt 
koko asiaa sen jälkeen, kun budjettiesitys oli annettu eduskunnal¬ 
le. 

Tanner piti budjettiesitystä varsin »raskaana» muutenkin ja 
epäili, voisiko hän jatkaa valtiovarainministerinä, jos Maalaisliitto 
myöntyy puolustusneuvoston ja erityisesti sen puheenjohtajan, 
Mannerheimin, vaatimuksiin. Tämä oli kovaa puhetta, se oli uh¬ 
kaus jota hän vielä tehosti toteamalla, että hän oli harkitsemassa 
sosiaalidemokraattien lähtöä hallituksesta. 

Tanner oli alkusyksystä henkilökohtaisesti varma siitä, ettei so¬ 
taa tule. Tämän vielä jotenkin ymmärtää, mutta kun hän 30.11.1939 
venäläisten pommitettua Helsinkiä kuvitteli, että kyseessä oli her¬ 
mosota, se oli täysin käsittämätöntä. Tilanne Euroopassa oli mar¬ 
raskuun lopulla aivan toinen kuin syyskuun alussa ja Tanner oli 
ollut Paasikiven mukana Moskovassa neuvottelemassa venäläisten 
kanssa. Kuinka hän sodan alettua voi yhä kuvitella, että Neuvosto¬ 
liitto vain »leikillään» lähetti joukkonsa yli Suomen rajan laajalla 
rintamalla ja pommitti suurta tuhoa tuottaen Helsinkiä, Viipuria 
ja monia muita asutuskeskuksia? Tanner oli suuri sosiaalidemo¬ 
kraattinen valtiomies, sitä ei kukaan voi kieltää, mutta kyllä hänen 
ulkopoliittinen arviointikykynsä oli vähintäänkin kyseenalainen. 

Budjetin lähetekeskustelussa myös oikeisto-oppositio arvosteli 
kovin sanoin valtiovarainministeriä siitä, että hän oli estänyt puo¬ 
lustusmäärärahojen nostamisen välttämättömälle tasolle. Ne oli¬ 
vat aivan riittämättömiäja koko vuoden 1940 budjettiesitys oli vää¬ 
rin rakennettu. Samoin oppositio arvosteli Tanneria siitä, ettei ol¬ 
lut ryhdytty juuri mihinkään toimenpiteisiin varmuusvarastojen 
lisäämiseksi poikkeuksellisia aikoja varten. 

Tilanne oli erityisen vaikea polttonesteiden osalta, niiden 
myynti oli jo kesän aikana kasvanut nopesti, mutta varastojen kar¬ 
tuttamiseen ei hallitus ollut ryhtynyt. Tanner vastasi arvostelijoil¬ 
leen hänelle tyypilliseen tapaan tokaisten: 

»Niin jäljettömiksi ei kukaan ole voinut uskoa suurvaltojen joh¬ 
tavia henkilöitä, että he mitättömän asian takia päästäisivät asiat 
niin kireälle, että valtava sota syttyisi.» Ehkä Tanner mitättömällä 
asialla tarkoitti Danzigiaja Puolan käytävää, joita Saksa jo pitkään 
oli vaatinut itselleen. 

Varusteiden hankkimisen laiminlyönti on synnyttänyt myös jäl¬ 
keenpäin kiistelyä siitä, kenen syytä se loppujen lopuksi oli. Jokai¬ 
sen piti jo syksyllä 1939 tietää ja tajuta, että Suomi oli erittäin huo¬ 
nosti varustautunut sitä vaihtoehtoa varten, jota sota merkitsi. 
A.K Cajanderin elokuussa 1939 Viipurissa pitämä puhe on tehnyt 
hänestä suurimman syntipukin - jota hän ei missään tapauksessa 
ollut. Hän oli ainakin pienempi syntinen kuin Tanner, jonka joh¬ 
tama puolue 1920-luvulla ja vielä 1930-luvullakin, tultuaan vuon¬ 
na 1937 hallitusvastuuseen, taisteli puolustusmäärärahojen lisäyk¬ 
siä vastaan. Tämä vastarinta oli niin jääräpäistä, että sille on vaikea 
löytää asiallisia perusteita ainakaan syksyllä 1939, kun Suomen 
hallitus omaksui jyrkästi toijuvan kannan Stalinin esittämiin alue¬ 
vaatimuksiin. Sosiaalidemokraatit ja Tanner olivat toisten hallitus¬ 
puolueiden kanssa samaa mieltä siitä, ettei aluemyönnytyksiä teh¬ 
dä, mutta siitä huolimatta puolustusta ei haluttu panna kuntoon. 

Punamultahallitus laati pian liikkeellelähdettyään perushan- 
kintaohjelman, jonka mukaan vuosina 1938-43 käytettäisiin yh¬ 
teensä 2911 miljoonaa markkaa. Tanner vaati joka vuosi siihen su¬ 
pistuksia. Kesään 1939 tultaessa Juho Niukkanen esitti, että ohjel¬ 
man määrärahoja lisättäisiin heti 500 miljoonalla markalla ja li¬ 
säys otettaisiin jo vuoden 1940 budjettiin. Mannerheimin lisäys¬ 
ehdotukset olivat huomattavasti suurempia. Tanner tuohtui tästä 
ja kirjoitti heinäkuussa 1939 - budjetin valmistelujen ollessa vielä 
kesken - presidentti Kalliolle henkilökohtaisen kirjeen, jossa pur¬ 
ki tyytymättömyyttään tällaiseen perusteettomaan vaatimukseen. 
Se ei voi johtua muusta kuin »hysteriasta», arveli Tanner. Mutta 
hän jatkoi: »Tietysti asema on erilainen, jos sota todella puhkeaa, 
silloinhan täytyy panna kaikki rievut pyykkiin, mutta käyttää ny¬ 
kyistä paniikkimielialaa täyden militaristisen ohjelman läpiajami¬ 
seen, siihen ei sd-puolue voi antaa apuaan.» 

Niukkanen oli itsepäinen vaatiessaan puolustusmäärärahojen 
lisäämistä, ilmeisesti vähintään yhtä itsepäinen kuin Tanner niitä 
vastustaessaan. Kesäkuussa 1939 oli asetettu Suomen Pankin pää¬ 
johtajan Risto Rytin puheenjohdolla komitea tekemään ehdotus¬ 
ta, miten perushankintaohjelman mahdollinen lisäys rahoitettai- 

siin. Se teki syksyllä - budjetin käsittelyn eduskunnassa jatkuessa - 
ehdotuksen, että hankittaisiin erityisverolla yhteensä 1,2 miljardia 
markkaa lisävaroja. Mutta Tanner ei tätä hyväksynyt - ei sitten¬ 
kään, vaikka oli Paasikiven mukana palannut Moskovasta marras¬ 
kuun puolivälissä ja sodan syttyminen näytti erittäin todennäköi¬ 
seltä, monen mielestä varmalta. Niukkanenkaan ei antanut perik¬ 
si, hän ryhtyi puolustusministerinä - oma-aloitteisesti ja myös 
omavaltaisesti - ylittämään johtamansa ministeriön määrärahoja 
aseiden hankintaa varten. Hän toi asian valtioneuvoston ylimää¬ 
räiseen istuntoon 30.11.1939, jolloin venäläiset koneet olivat jo 
pommittaneet Helsinkiä. Vajaalukuinen valtioneuvosto siunasi 
silloin Niukkasen määrärahaylitykset - eikä oikeuskansleri vaati¬ 
nut Niukkasen asettamista lain rikkojana valtakunnanoikeuteen. 
Eduskunta käsitteli näitä määrärahaylityksiä vasta talvisodan jäl¬ 
keen, seuraavan vuoden syksyllä. Se ei tämän ylityksen johdosta 
esittänyt Niukkaselle muistutusta. 

Näin puolustusministerin omavaltaisella - oikeastaan laittomal¬ 
la - toiminnalla hankittiin maan puolustajille aseitaja pelastettiin 
monen sotilaan henki, kun taisteltiin talvisodan aikana rajaseutu¬ 
jen hangilla puutteellisin varustein, kun aseita oli liian vähän ja 
ammusten puute vieläkin suurempi. 

Miten suuri oli se armeija, jonka piti puolustaa maata suurval¬ 
lan miljoona-armeijan hyökkäystä vastaan? Marraskuun lopussa 
1939 esitettiin seuraavat tiedot joukkojemme määrästä ja tärkeim¬ 
mistä puolustusaseista: 

Aseissa oli yhteensä 337 000 miestä, mutta käytettävissä vain 
254 000 kivääriä. Muitakin käsiaseita oli niukalti, 4000 konepis¬ 
toolia, 4000 pikakivääriä ja 18 200 pistoolia. Konekiväärejä oli 
2400, kranaatinheittimiä 360, jalkaväki-ja panssaritoijuntatykkejä 
128, ilmatorjuntatykkejä 257 ja raskaampia kenttätykkejä 420. 
Lentokoneitakin oli kourallinen, 128. 

Luvut osoittavat, että aseistuksemme oli todella huolestuttavan 
heikko, voi sanoa mitätön. Vertauksen vuoksi mainittakoon, että 
kesäkuussa 1944 neuvostoarmeijan kesähyökkäyksen aikana Kar¬ 
jalan kannaksella venäläiset käyttivät 800 kenttätykkiä kilometriä 
kohti Valkeasaaren läpimurtotaisteluissa. 

Talvisodassa ei näin suuria voimia käytetty, mutta venäläisten ty¬ 
kistö on kautta aikojen ollut korkealaatuista ja tehokasta. Näin oli 
myös talvisodassa, missä heidän tykistöylivoimansa oli murskaava. 
Juuri tykistön ja ammusten puute oli panssarivoimien ja niiden 

toijunta-aseiden puutteen lisäksi suurimpia tekijöitä siihen, että 
Summan torjujat vihdoin väsyivät ja rintama murtui helmikuun 
puolivälissä 1940. Seurauksena oli suomalaisten joukkojen peräy¬ 
tyminen ja rintaman siirtyminen Viipurin tienoille. 

Muukin aseistus oli puutteellista: venäläisillä oli rajaton ylivoi¬ 
ma ilmassa ja erityisesti suuret panssarivoimat tuottivat suomalai¬ 
sille suuria tappioita. Suomen ilmatoijunta oli selvästi parempi 
kuin panssaritorjunta. Kun tehokkaita panssaritoijunta-aseita ei 
ollut, suomalaiset joutuivat turvautumaan polttopulloihin, jotka 
pian saivat nimekseen sittemmin ympäri maailman levinneen ni¬ 
men »Molotovin cocktail». 

Rannikkopuolustus pystyi ehkä parhaiten täyttämään oman 
puolustustehtävänsä. Rannikkopuolustuksella oli käytössään ras¬ 
kaita tykkejä, joista merkittävä osa oli peräisin venäläisiltä, näiden 
ennen vuotta 1918 rakentamista rannikkopattereista. Laivastoa 
oli jossakin määrin vahvistettu itsenäisyyden aikana. 

Aseistuksen puute oli korvattava miesten kunnolla, rohkeudel¬ 
la, taitavuudella ja kestävyydellä. Tämä oli sotilaita ajatellen häi¬ 
käilemätöntä ja raakaa menettelyä. Ei pienellä kansalla ole varaa 
korvata aseita miehillä, sillä elävä voima on meillä minimitekijä, 
jota on säästettävä kaikin keinoin. Ne päättäjät, jotka 1930-luvulla 
löivät laimin armeijamme varustamisen riittävällä, sodan vaati¬ 
mukset täyttävällä aseistuksella, kantavat suuren ja raskaan vas¬ 
tuun. Tämä on kovaa puhetta ja sitä voidaan aina sanoa jälkivii¬ 
saudeksi. Mutta vaikka meitä tänään lohduttaisi tieto siitä, että tal¬ 
visodan aloittaja olikin Stalin, kuten Neuvostoliitossakin esitetään, 
Suomen armeijan kehno varustautuminen ei ollut Stalinin syy. 
Suomen puolustuslaitoksen heikko varustus, erityisesti tärkeiden 
nykyaikaisen sodankäynnin vaatimien aseiden puute oli kyllä jo 
vuosikausia maan hallitusten tiedossa. Tästä huolimatta ei vielä 
kesällä 1939 ryhdytty riittävän tehokkaisiin toimenpiteisiin tilan¬ 
teen parantamiseksi. Silloin siihen olisi vielä ollut viimeinen mah¬ 
dollisuus. 

Tunnelmat maan hallituksessa olivat vähintään sekavat, kun ve¬ 
näläisten hyökkäys alkoi 30.11.1939. Tanner kuvaa mielialoja seu¬ 
raavasti: 12 

»Menin yhdessä von Fieandtin kanssa 30.11. klo 9.20 keskeyty¬ 
neen valtioneuvoston istunnon jälkeen minun työhuoneeseeni. 
Olimme molemmat rauhallisia ja kuvittelimme, että alkaneet 
hyökkäykset olivat vain sen hermosodan jatkoa, jota parisen vii- 

kon ajan olimme päivä päivältä kiihtyneempänä saaneet kokea!» 

Sen sijaan Paasikivi pauhasi »täydeltä laidalta»: »Tähän on siis 
jouduttu. Olemme antaneet valtakunnan liukua sotaan Neuvos¬ 
to-Venäjän jättiläisen kanssa, vaikka meidän kaikkien edessä olivat 
seuraavat tosiasiat: 

1. Suomella ei ollut luvassa apua miltään taholta, olimme aivan 
yksin. 

2. Neuvostoliitolla oli tässä tilanteessa meihin nähden vapaat 
kädet. 

3. Puolustuslaitoksemme oli suuresti puutteellinen.» 

Se totta tosiaan tuskin oli tarkoituksenmukaista ulkopolitiik¬ 
kaa. Valtiolaivalta puuttui johto, korosti Paasikivi, tätä idänpoli- 
tiikkaa arvostellessaan. Kukaan ei tehnyt mitään estääkseen maan 
luisumisen sotaan ja suureen onnettomuuteen. Arvostellessaan 
hallitusta hän syytti erityisesti Erkkoa taitamattomuudesta ja yli¬ 
mielisyydestä. 

Paasikivi tuli Rytin hallitukseen salkuttomaksi ministeriksi ja 
syytökset jatkuivat: »Saamme selkäämme», uhosi Paasikivi, »tähän 
ei olisi saanut asioita päästää. Sanoin jo syksyllä», jatkoi Paasikivi, 
»ettei Erkko kykene selvittämään tätä vyyhteä. Hän oli koko ajan 
arvioinut väärin Suomen asemaa, tehnyt erehdyksen toisensa jäl¬ 
keen. Hallituksessa Tanner on ainoa, joka voi tulla ulkoministe¬ 
riksi», 13 kirjoitti Paasikivi sodan alettua. Edvin Linkomies kertoo 
muistelmissaan, että Paasikiven pessimismi herätti ärtymystä Ko¬ 
koomuksessa, hän ei vuoden 1939 loppuun mennessä tehnyt mi¬ 
tään positiivista puolustustaistelun onnistumiseksi tai tilanteen 
muunlaiseksi pelastamiseksi. 14 

Suomessa oli vallalla loka-marraskuussa 1939 eräänlainen fata¬ 
listinen sallimukseen, Korkeimman johdatukseen luottava mieli¬ 
ala, tiedostamaton usko oikean asiamme voittoon. Ei tahdottu tai 
osattu ajatella edessä olevien tapausten mahdollista, vieläpä to¬ 
dennäköistä kulkua ja kehitystä. Jollakin kummallisella ja selittä¬ 
mättömällä tavalla uskottiin ja toivottiin, että me kyllä pelastuisim¬ 
me, kunhan itse tekisimme velvollisuutemme, kuvasi Paasikivi 
myöhemmin tilannetta todeten, ettei Suomi tehnyt kaikkea, mitä 
se olisi voinut tehdä sodan välttämiseksi. 

Kun näitä marraskuun 1939 tapahtumia on käsitelty jälkeen¬ 
päin, niistä on esitetty hyvinkin erilaisia mielipiteitä. Niinpä jatko¬ 
sodan aikainen pääministeri Linkomies pitää selvänä, että Suomi 
syksyllä 1939 oli menossa sotaan valtionjohdon olematta tietoi- 

nen siitä, mitä oli tulossa tai haluamatta edes ajatella passiivisuu¬ 
tensa seurauksia. Linkomies esittää myös sen rohkean väitteen, et¬ 
tä hallitus olisi niin halutessaan voinut taivuttaa eduskunnan ja 
kansan suurempien myönnytysten taakse sodan välttämiseksi. 15 
Hän pitää kuitenkin tehtyä ratkaisua oikeana ja talvisotaa moraa¬ 
lisena välttämättömyytenä. Se oli nuoren valtion miehuuskoe, jo¬ 
ka oli kestettävä, että olisimme todistaneet itsellemme, entiselle 
emämaalle ja koko maailmalle olevamme itsenäisyytemme arvoi¬ 
sia. Kokoomuspuolueen presidenttiehdokas vuoden 1968 presi¬ 
dentinvaaleissa, pääjohtaja Matti Virkkunen esitti vaalikampanjas¬ 
saan samantapaisia ajatuksia. Myös Jakobson kirjassaan Diplomaat¬ 
tien talvisota näyttää kallistuvan samalle kannalle, että talvisota oli 
todella välttämätön. 

Linkomies yhtyy siten Paasikiven käsitykseen siitä, että talvisota 
olisi ehkä voitu välttää, jos Suomen hellii tus olisi tehnyt suurempia 
myönnytyksiä kuin mihin se oli loka-marraskuussa 1939 valmis. 
Tähän Linkomiehen käsitykseen kyllä omalta osaltani voin yhtyä. 
Mutta en hyväksy Linkomiehen, enempää kuin toistenkaan esittä¬ 
miä käsityksiä siitä, että talvisota (ja ilmeisesti myös jatkosota) oli¬ 
si lopullisesti kypsyttänyt Suomen kansan itsenäisyyteen ja osoitta¬ 
nut meidät kansana itsenäisyytemme arvoiseksi. Suomen kansa 
osoitti jo itsenäisyytensä kahden ensimmäisen vuosikymmenen ai¬ 
kana riittävän selvästi koko maailmalle, että olimme itsenäisyy¬ 
temme ja vapautemme arvoinen kansa. Niin merkittäviin saavu¬ 
tuksiin Suomen kansa pystyi sekä henkisen että taloudellisen kult¬ 
tuurin eri aloilla 1920-ja 1930-luvuilla, ettei niiden lisäksi enää tar¬ 
vittu sotaa ja suuria kärsimyksiä todistamaan kansamme kykyä 
elää itsenäisenä. 

Linkomiehen käsitys sisältää sen väitteen, että sota olisi hyväk¬ 
syttävä vaihtoehto kansojen välisten kiistakysymysten ratkaisuissa. 
Se ei ollut välttämätön, vielä vähemmän hyväksyttävä vaihtoehto 
1940-luvulla, se oli jo silloin virheellinen ja väärä vaihtoehto. Ni¬ 
menomaan tänään 1980-luvun lopulla se on väärä käsitys. Yhä 
useammat maailman valtiot ja kansat ovat vakuuttuneita siitä, et¬ 
tei sota pysty ratkaisemaan kansojen välisiä ongelmia, vain rau¬ 
hanomaiset keinot ovat hyväksyttäviä ja niitä olisi pitänyt käyttää 
myös syksyllä 1939, kun Suomen edustajat neuvottelivat Mosko¬ 
vassa Suomen ja Neuvostoliiton välisistä tärkeistä kysymyksistä. 

Puolustusvalmiuden vahvistaminen oli 1930-luvulla päättäjien 
taholta pahasti laiminlyöty. Kun pahat päivät koittivat ja armeija 

joutui heikosti aseistettuna ja muutenkin huonosti varustettuna 
ankaraan taisteluun, tykkituleen, toijumaan hyökkäysvaunuja ja 
lentokoneita lähes olemattomilla aseilla, ei ole ihme, että rinta¬ 
milla arvosteltiin maan poliittista johtoa kovaa kieltä käyttäen. 

Tunnettu talvisotaa teoksissaan käsitellyt, sotien aikana rinta¬ 
majoukoissa taistellut eversti W. Halsti julkaisi ennen talvisotaa te¬ 
oksen Suomen puolustaminen . 16 Kirjassaan Halsti ennakoi, että 
Neuvostoliitto tulee esittämään Suomelle aluevaatimuksia. Hän 
perusteli käsitystään sillä, ettei naapurimaamme luottanut Suo¬ 
men puolueettomuuteen eikä se sitä paitsi uskonut Suomen pys¬ 
tyvän puolustamaan aluettaan jonkin läntisen vallan hyökätessä 
Suomen kautta Neuvostoliittoa vastaan. Se halusi sen vuoksi tur¬ 
vata Leningradin edustan itse. Toisaalta Suomi ei luottanut Neu¬ 
vostoliittoon vuoden 1918 tapahtumien seurauksena. Tosiasia¬ 
han on, että Venäjä aseisti punakaartin ja se, joka antaa aseet, on 
samalla yllyttäjä. (Tämä nähdään tämänkin päivän vapautusliik¬ 
keiden kohdalla.) Suomi ei voinut luottaa siihen Neuvostoliit¬ 
toon, joka syntyi vuonna 1917 ja joka oli vielä 1939. Tänä päivänä 
sitä Neuvostoliittoa ei enää ole olemassa. 

Halsti katsoi vuonna 1939, että Stalinin ehdot olivat yhtä vähän 
lopullisia Suomen kohdalla kuin ne olivat Baltian maiden kohdal¬ 
la. 

Hallitus ei antanut 1939 kansalaisille informaatiota naapuri¬ 
maamme turvallisuuspolitiikan perusteistapa sen esittämät vaati¬ 
mukset olivat salassa aina syksyyn 1939 saakka, vaikka hallituksel¬ 
la oli niistä vihjeitä jo vuotta aikaisemmin. 

Halsti korostaa 1979 julkaisemassaan artikkelissa, että eräät 
Suomen johtajat elivät hybriksen vallassa vielä sodan jälkeenkin - 
he painottivat, miten ehdottomasti ulkopoliittinen neuvottelutai¬ 
to käy kaiken muun edellä ja miten mitättömiä maanpuolustus- 
politiikan ja siitä vastaavan puolustuslaitoksen merkitykset sen rin¬ 
nalla ovat. 17 Tässä toistui 1930-luvun poliittisten johtajiemme so¬ 
keus, joka ensin johti maanpuolustuspolitiikan ja sen instrumen¬ 
tin laiminlyömiseen ja sitten ulkopoliittiseen vararikkoon, jolloin 
laiminlyötyä puolustusinstrumenttia käytettiin mahdottomaan 
tehtävään. 

Halsti kertoo, miten maa eli juuri sodan alla täydessä rauhassa, 
vaikka jokaiselle näkevälle ihmiselle olisi pitänyt olla selvää, että 
aikaa sodan puhkeamiseen oli vain muutamia päiviä. Hän itse sai 
marraskuussa 1939 tehtäväkseen divisioonan huoltopäällikkönä 

tiedustella Viipurin läheltä tiloja divisioonan rauhanomaista talvi- 
majoitusta varten. Siviiliviranomaiset vaativat kertausharjoituksiin 
kutsuttujen joukkojen supistamista, koska maalla ei ollut varaa pi¬ 
tää täydellistä liikekannallepanoa ja miksi ylläpitää sitä, koska sii¬ 
hen ei ollut mitään syytä. Kouluja avattiin ja evakkoja päästettiin 
kotiin. Hän kertoo, että jopa divisioonan alueeseen kuuluvan 
Kuolemajärven Summan kylän asukkaat palasivat kohteihinsa 
29.11.1939 - kukahan siitäkin kantoi vastuun? 

Vaikka Halsti sanoo odottaneensa venäläisten hyökkäystä, hän 
kertoo, että venäläisten hyökätessä 30.11.1939 suuttumus joukko¬ 
jen keskuudessa oli voimakas: miksi 250-miljoonainen kansa keh¬ 
taa hyökätä 3,5-miljoonaisen kansan kimppuun? Esittäessään pe¬ 
rusteluja hyökäykselleen se valehtelee, vääristelee, syyttelee ja räh¬ 
jää. Tunteiden kuohua oli mahdoton voittaa, vaikka itse olisi 
kuinka järkeillyt, että näinhän tässä tulisi käymään. 

Halsti kertoo apulaisensa, erään luutnantin purkauksen, kun 
venäläiset hyökkäsivät 30.11.1939: 

»Kyllä tämä maa on saatananmoinen paikka asua. Idässä ryövä¬ 
rit, lännessä pelkurit!» 

Ei ole ihme, että Suomen armeijan upseeri, joka tarkoin tunsi 
sekä yleistilanteen että armeijamme aseistuksen ja varustelutason, 
päätyi jyrkkään arvioon maan johdon toimettomuudesta. Mutta 
kaikesta huolimatta oli yritettävä puolustaa maata parhaansa mu¬ 
kaan. Ja siihen työhön kyllä Suomen armeija arvelematta ryhtyi. 

Kuviteltiinko Neuvostoliitossa, että Suomen armeijan henki oli¬ 
si ollut huono, että vuoden 1918 juopa punaisten ja valkoisten vä¬ 
lillä olisi yhä olemassa ja armeijan taistelumoraali tästä johtuen 
huono? Tämä oli erehdys, jonka varaan ainakin osittain perustui 
Kuusisen hallituksen perustaminen Terijoelle talvisodan alussa. 
Tehdessään yya-sopimuksen Kuusisen hallituksen kanssa Neuvos¬ 
toliitto lupasi sille Karjalan, jonka asutus oli samaa kuin Suomen. 

Josef Stalin viisaana johtajana ei varmaan voinut kuvitellakaan, 
että neuvostoarmeija otettaisiin rajan ylitettyään vastaan vapautta¬ 
jana ja että kulku Helsinkiin olisi riemumarssia. Neuvostoliitossa 
suomalaiset emigranttikommunistit elivät kyllä vielä 1939 Suo¬ 
men osalta harhakuvitelmien vallassa. Mutta suurvallan toimintaa 
johtaa - Paasikiven sanoja käyttääkseni - arvovalta ja pelko kasvo¬ 
jen menettämisestä. Kun jyrä oli kerran pantu liikkeelle, sitä ei 
voitu pysäyttää. Sen tiellä olleet esteet oli raivattava ja jos joukko¬ 
ja tarvittiin enemmän kuin alun perin oli laskettu, niitä riitti ja nii- 

tä lähetettiin rintamalle tarpeen mukaan. Hitlerin kanssa solmi¬ 
mallaan sopimuksella Stalin oli saanut Suomen osalta vapaat kä¬ 
det ainakin vuoden ajaksi. Kaijalaa ei voinut pelastaa mikään. 

Venäläisten hyökkäys 30.11.1939johti heti Cajanderin hallituk¬ 
sen eroon, jota erityisesti Tanner zyoi - informoimatta edes halli- 
tustovereitaan. Uuden hallituksen pääministeriksi saatiin pitkän 
suostuttelun jälkeen Suomen Pankin pääjohtaja Risto Ryti. Uu¬ 
desta hallituksesta jätettiin pois molemmat Edistyspuolueen edus¬ 
tajat, pääministeri ja ulkoministeri sekä sisäministeri Urho Kekko¬ 
nen. Kekkosen poisjääntiin vaikutti ilmeisesti se, että hallitus pyr¬ 
ki saamaan myös IKL:n kannatuksen, ja Kekkonenhan tunnettiin 
jyrkimpänä tämän puolueen vastustajana. Niukkanen jäi vielä hal¬ 
litukseen talvisodan ajäksi, mutta hänkin sai lähteä sodan jälkeen. 
Ryti ei pitänyt enempää Niukkasesta kuin Kekkosestakaan. 

Eroava hallitus antoi 30.11.1939 eduskunnalle selostuksen 
Moskovan neuvotteluista, ja nyt Erkko - aika yllättäen - ilmoitti, 
että »neuvottelijoilla olisi ollut valtuudet ratkaista, mitä vaatimuk¬ 
sia he katsoivat voivansa hyväksyä». Tanner väitti, että tämä ei pi¬ 
tänyt paikkaansa, sillä neuvottelijoilta kiellettiin viime vaiheessa 
enempien myönnytysten tekeminen. Siksi hän oli sitä mieltä, et¬ 
tä Erkon olisi muutettava se eduskunnan pöytäkiijan kohtalossa 
tämä esitti Tannerin mielestä väärän väitteen. Erkko ei kuiten¬ 
kaan tätä tehnyt. 

Marraskuun viimeisenä päivänä pidettiin Helsingissä eduskun¬ 
nan syysistuntokauden viimeinen istunto, jonka jälkeen eduskun¬ 
ta muutti Kauhajoelle. 

Neuvostoliiton hyökkäys ei pelottanut suomalaisia, päinvastoin, 
se nostatti Suomen kansan taistelutahtoa, sillä kaikki näkivät nyt, 
että sota oli ainoa vaihtoehto. Ei enää voitu ajatella, minkälaisia 
uhreja sota vaatisi eikä sitäkään, miten sota päättyisi. Oltiin valmii¬ 
ta panemaan kaikki yhden kortin varaan, ottamaan kansan tule¬ 
vaisuuden ja valtakunnan olemassaolon puolesta hirvittävän suu¬ 
ri riski. Kolmen ja puolen kuukauden kunniakkaan, mutta ras¬ 
kaan ja verisen puolustustaistelun jälkeen oli pakko hyväksyä pal¬ 
jon raskaammat rauhanehdot kuin ne ehdotukset edellyttivät, jot¬ 
ka Stalin ja Molotov tekivät loka-marraskuussa 1939. 

Miksi eduskunta syijäytettiin 
syksyllä 1939? 


Hyväuskoinen hallitus - tietämätön eduskunta 

Eduskuntavaalit pidettiin heinäkuussa 1939. Niissä molemmat 
johtavat hallituspuolueet sosiaalidemokraatit ja Maalaisliitto voit¬ 
tivat. Edellinen lisäsi paikkalukuaan kahdella ja sai yhteensä 85 
kansanedustajaa ja jälkimmäinen 56 paikkaa, kolme enemmän 
kuin vuoden 1936 vaaleissa. Kokoomus sai 25 paikkaa, viisi enem¬ 
män kuin edellisissä vaaleissa. IKL kärsi suuren tappion saaden 
kahdeksan paikkaa, menetys oli kuusi paikkaa. 

Tämä eduskunta istui aina vuoden 1945 maaliskuussa pidettyi¬ 
hin eduskuntavaaleihin saakka, siitä tuli ns. »pitkä parlamentti». 
Sen aikana maassa istui yhteensä kahdeksan hallitusta. 

Uusi eduskunta ei pitänyt kokoontumisellaan kiirettä, se saapui 
Helsinkiin syyskuun alussa, muutamaa päivää sen jälkeen kun 
Hider ja Stalin olivat Moskovassa tehneet yhteistyösopimuksensa. 
Maalaisliiton eduskuntaryhmän pöytäkiijat osoittavat, että asioita 
puitiin rauhan ajan tunnelmissa. Ryhmän ensimmäisessä kokouk¬ 
sessa syyskuun 1. päivänä 1939 edustajat kiistelivät valiokuntapai- 
koista. Erityisesti valtiovarainvaliokunnan paikat olivat haluttuja - 
kuten sitä ennen ja myös sen jälkeen ovat aina olleet. Vanhemmat 
edustajat vetosivat virkavuosiinsa ja katsoivat, että jo yksin niiden 
perusteella heillä oli oikeus päästä tähän tavoiteltuun valiokun¬ 
taan, »senaattiin», jonka jäsenillä on sekä arvovaltaa että mahdol¬ 
lisuus vaikuttaa asioihin. 

Syyskuun 12. päivänä pidetyssä ryhmäkokouksessa sana »sota» 
esiintyy tällä vaalikaudella ensimmäisen kerran, kun rovanieme¬ 
läinen Lauri Kaijalainen valitteli että Lapissa oli kutsuttu reservi¬ 
läisiä palvelukseen ja viety heidät kodeistaan keskellä yötä. 18 »Tä¬ 
mähän on aivan tavatonta», korosti Kaijalainen, »kun ei heille 
edeltäpäin kerrottu asiasta mitään. Eihän tämä tällainen sovi mi¬ 
hinkään», hän pauhasi, »ei ollut käytettävissä edes kunnon rauta¬ 
tievaunuja, vaan härkävaunuissa oli lähdetty miehiä kuljetta¬ 
maan!» 

Tästä seurasi innokas, kiivaskin keskustelu, ja ryhmä paheksui 

syvästi tällaista raakaa menettelyä. Ryhmän paheksuva kanta pää¬ 
tettiin saattaa puolustusministeri Juho Niukkasen kautta puolus¬ 
tusvoimain johdon tietoon. Sisäministeri Kekkonen tuumi kes¬ 
kustelua kuunneltuaan, että sodan aikana täytyyjoskus lähteä no¬ 
peasti - yölläkin! Tässä samassa kokouksessa kiristynyt tilanne Eu¬ 
roopassa tuli esille ensimmäisen kerran, kun puolustusministeri 
Niukkanen antoi ryhmälle aika perusteellisen tilannekatsauksen: 

»Sotilaspoliittinen tilanne Suomen osalta on hyvin vahva», ko¬ 
rosti puolustusministeri. »Jos kolmiliitto (Englanti, Ranska, Neu¬ 
vostoliitto) olisi syntynyt, sota olisi jo ehkä alkanut ja me ilmeises¬ 
ti joutuneet sodan jalkoihin. Hitlerin ja Stalinin liitto saattaa lykä¬ 
tä suursodan alkua ainakin vuodella meidän osaltamme.» Hän 
vaati, että nyt on satsattava kaikki rahat puolustusvalmiuden pa¬ 
rantamiseen ja sotakaluston hankkimiseen. Meidän on pystyttävä 
puolustamaan puolueettomuuttamme, korosti puolustusministe¬ 
ri. Ulkopolitiikkaa on nyt hoidettava erityisen varovasti eikä naa¬ 
puria saa ärsyttää. Niukkanen toivoi että meille riittäisi »armonai¬ 
kaa» ehtiäksemme koijata varustuksissamme olevat puutteet. 

Mutta ei Niukkasen oikeaa ja painavaa puhetta ja kovaa asiaa si¬ 
sältänyt tilannekatsaus vieläkään herättänyt ryhmää tajuamaan ti¬ 
lanteen vakavuutta. Syyskuun 21. päivänä pidetyssä kokouksessa 
oltiin kovasti tyytymättömiä siihen, että juuri perustetun kansan- 
huoltoministeriön johtoon oli nimitetty »pankkiherra ja suuren 
rautakonsernin puheenjohtaja» (Rainer von Fieandt), jota eräät 
ryhmän jäsenet eivät alkuunkaan hyväksyneet. Samalla arvostel¬ 
tiin puolueen ministereitä siitä, että he olivat ryhmälle mitään pu¬ 
humatta hyväksyneet demari Väinö Salovaaran kulkulaitosminis- 
teriksi ja näin lisänneet demarien muutenkin suurta valtaa halli¬ 
tuksessa. 

Niukkanen ja Kekkonen rauhoittelivat ryhmää korostamalla, 
että kansanhuoltoministerin vakanssi on niin hankala, ettei siihen 
pidä panna omaa miestä haukuttavaksi. Ministeriön tehtävänä tu¬ 
lee olemaan - kertoivat omat ministerit - kulutuksen supistami¬ 
nen, korttijärjestelmän käyttöönottoja yleensä puutteen jakami¬ 
nen. Ei siihen pidä omia miehiä panna. Mitä taas Salovaaraan tu¬ 
lee, se vakanssi on demarien vakanssi, eikä meidän sovi lähteä sel¬ 
laisessa asiassa määräilemään. 

Ilmeisesti tilanteen vakavuus alkoi kuitenkin syyskuun kuluessa 
vaikuttaa ja tuntua myös eduskuntaryhmissä, kun samassa 12.9. 
pidetyssä kokouksessa muutamat ryhmän jäsenet vaativat, että 

»punamultapohjaa» olisi laajennettava ja varattava myös Kokoo¬ 
mukselle hallituspaikkoja. 

Niukkanen epäili Kokoomuksen mukaan ottamisen aiheutta¬ 
van vaikeuksia lausuen: »Ryssien kannalta on vaarallista mennä 
mukaan oikeistohallitukseen.» 

Syyskuun viimeisessä kokouksessa 26.9.1939 Kekkonen vetosi 
vakavasti ryhmään, että se hyväksyisi yli vaalien äänestetyn tasaval¬ 
lan suojelulain, joka oli parhaillaan perustuslakivaliokunnan käsi¬ 
teltävänä. 19 Kun maassa ei voitu julistaa sotatilaa sotatilalain perus¬ 
teella, oli tasavallan suojelulaki välttämätön. Ryhmä hyväksyi Kek¬ 
kosen kannan ja päätti yksimielisesti äänestää lain hyväksymisen 
puolesta. 

Vielä lokakuun ensimmäisessä kokouksessa 5.10. puhuttiin 
tuntikausia Pohjois-Suomen tieasioista ja Rovaniemi-Petsamo- 
maantien rakentamisesta eikä sanaakaan maata uhkaavasta sodas¬ 
ta. 20 Mutta seuraavassa kokouksessa, joka pidettiin ilmeisesti 
10.10., tunnelma oli kokonaan toinen. 21 Silloin valittiin ryhmän 
kolme puheenjohtajaa edustajiksi laajaan eduskuntaryhmien val¬ 
tuuskuntaan, joka kaikkien eduskuntaryhmien puolesta seuraa ti¬ 
lanteen kehitystä. Ryhmä päätti sen jälkeen kokoontua joka päivä 
klo 17 saadakseen tietoja ennen muuta Moskovan neuvotteluista, 
jotka olivat juuri alkamassa. Selmalla ryhmä päätti, että näissä ko¬ 
kouksissa ei toimiteta nimenhuutoa eikä niistä edes panna ilmoi¬ 
tustaululle kokousilmoitusta! 

Opetusministeri Uuno Hannula antoi tässä kokouksessa ulko¬ 
poliittisen tilannekatsauksen. Hän tarkasteli erityisesti Puolan ta¬ 
pahtumien merkitystä. Hän oli käynyt Virossa muutamaa päivää 
aikaisemmin ja kertoi vaikutelmiaan. Lisäksi hän informoi ryh¬ 
mää hallituksen toimenpiteistä ja siitä erityisen suopeasta vastaan¬ 
otosta, jonka Suomi oli saanut ulkomailla ryhtyessään puolustau¬ 
tumaan. Sotatarviketilauksemme ulkomailta ovat saaneet myön¬ 
teisen vastaanoton, olemme saaneet uusia ystäviä, kertoi Hannu¬ 
la! 

Hallitus oli perustanut erityisen tiedotuskeskuksen uutta tilan¬ 
netta varten ja omassa maassa oli nousemassa voimakas puolus¬ 
tustahto. Mm. ARS oli asettanut voimansa hallituksen käytettäväk¬ 
si, korosti Hannula. Tämä tilanne on hermosotaa, totesi ministe¬ 
ri, ja meidän asemamme on aivan toinen kuin Baltian maiden. 
Moskovan neuvotteluista ei ole tullut mitään tietoja, lopetti ope¬ 
tusministeri selostuksensa. 

Hannula oli tunnetusti eräs tiukimpia äärioikeiston vastustajia 
Maalaisliitossa. Hän kiijoitti vuonna 1933 kiijan Me teemme mitä 
tahdomme, missä hän jyrkästi tuomitsi lapuanliikkeen laittomuu¬ 
det. 22 Ehkä hän senkin vuoksi piti hyvänä, että AKS, joka oli 
aina ollut lähellä lapuanliikettäja IKL:ää, oli nyt muuttanut kan¬ 
taansa. 

Samassa kokouksessa sisäministeri Kekkonen antoi selostuksen 
siviiliväestön suojaamisesta ja aloitetuista evakuoimistoimenpiteis- 
tä. Hän valitti, ettei Suomessa ollut ryhdytty siviiliväestön suojele¬ 
miseksi juuri mihinkään toimenpiteisiin, mikä olisi ollut välttämä¬ 
töntä jo aikoja sitten. Taloihin ei yleensä ollut rakennettu riittäviä 
väestönsuojia, minkä vuoksi tilanteen kiristyessä oli pakko kehot¬ 
taa väestöä siirtymään vapaaehtoisesti pois Helsingistä, Viipurista 
ja neljästä rajapitäjästä Kaijalan kannaksella. Sodan aikana väes¬ 
tönsiirtojen suorittaminen olisi vaikeata, jopa mahdotonta, arveli 
Kekkonen. 

Hallitus antoi kysymyksessä oleville lääninhallituksille luvan ke¬ 
hottaa niitä ihmisiä, joiden ei välttämättä tarvinnut oleskella mai¬ 
nituissa kaupungeissa eikä neljän kunnan, Terijoen, Kivennavan, 
Raudun ja Metsäpirtin rajakylissä, siirtymään pois näiltä alueilta. 
Kekkonen arveli, että nyt aloitettu vapaaehtoinen evakuointi saa¬ 
daan toteutetuksi muutamassa päivässä. 

Ihmisistä siirtyy lähes puolet omalla kustannuksellaan, ja toisel¬ 
le puolelle annetaan vapaa rautatielippu. Mainittujen rajakuntien 
lisäksi on Suomenlahden saarten asukkaille annettu samanlainen 
kehotus ja he ovatkin alkaneet siirtyä pois omilla aluksillaan. 

Väestön sijoituspaikkoina olivat pääosiltaan Hämeen ja Mikke¬ 
lin läänit. 

Lokakuun 14. päivänä pidetyssä kokouksessa kerrottiin, että 
Kokoomukselle oli taijottu tilaisuutta tulla hallitukseen, mutta se 
oli kieltäytynyt. 23 Kun von Born meni hallitukseen ja hänen tilal¬ 
leen oli valittava eduskunnan toinen varapuhemies, ryhmä katsoi, 
että olisi äänestettävä tälle paikalle Kokoomuksen ehdokasta, oli¬ 
sipa se vaikka Paavo Virkkunen, jolla tunnetusti oli hyvin huono 
nimi Maalaisliitossa. Kun ryhmästä kuului murinaa Virkkusta vas¬ 
taan, sihteeri on pöytäkirjaan kirjoittanut: »Nyt on tunteileminen 
jätettävä!» Tästä huolimatta Leppälä, Kämäräinen ym. ehdottivat, 
että ratkaisu henkilöstä jätetään seuraavaan kokoukseen. 

Seuraavana päivänä eli 15.10. pidetyssä kokouksessa keskustel¬ 
tiin taas Moskovan neuvotteluista, joiden sävyn sanotaan olleen 

»suopea». 24 Venäläisten asettamia ehtoja ei voida saattaa edus¬ 
kunnan tietoon, mutta neuvottelut jatkuvat. Suomalaisille neu¬ 
vottelijoille oli annettu ohjeet, ettei meidän puolestamme neuvot¬ 
teluja saa katkaista. Yhdysvaltain lähettiläs oli hallitukselle ilmoit¬ 
tanut, ettei Neuvostoliiton tarkoituksena ole loukata Suomen su¬ 
vereniteettia. Vai ei? 

Ryhmän kokouksessa 16.10. ilmoitetaan, että Virkkunen on 
kieltäytynyt varapuhemiehen paikasta ja Kokoomus ehdottaa täl¬ 
le paikalle Linkomiestä. 25 Ryhmä hyväksyy hänet yksimielisesti. 

Tässä kokouksessa Kekkonen esitti selostuksen edellisenä päi¬ 
vänä 15.10.1939 Kannakselle Laatokasta Suomenlahden ranni¬ 
kolle tekemästään matkasta. Hän kertoi, että puheena olevalla 
alueella oli satoa vielä aika runsaasti korjaamatta, mutta sadon¬ 
korjuu saataneen muutamassa päivässä loppuun. Mutta jos sota 
syttyisi, jäisi suuri määrä kotieläimiä (ehkä jopa 10 000 lehmää) ja 
myös viljaa poiskuljettamatta. Kuljetusvälineitä ei ole riittävästi 
käytettävissä. Kannaksella on yhä rajan ja puolustusvarustusten vä¬ 
lissä tuhansia ihmisiä, jotka on saatava pois. Tänään on näiltä alu¬ 
eilta määrätty väestö siirrettäväksi pois. Kunnat ovat myös ryhty¬ 
neet toimenpiteisiin väestön, kaljan ja muun omaisuuden siirron 
jouduttamiseksi. (Tällä matkalla tapasin Kekkosen Viipurissa.) 

Kekkonen korosti lopuksi, että Kannaksella väestö on rauhallis¬ 
ta ja suhde siviiliväestön ja alueelle saapuneiden reserviläisten vä¬ 
lillä on hyvä. Venäjän puolelta on havaittu provokatorisia toimen¬ 
piteitä. 

Kekkonen päätti selostuksensa vakuuttamalla, että mitään pa¬ 
niikkia ei ole missään syntynyt. Osa sairaalahenkilökuntaa on 
myös alkanut siirtyä maaseudulle ja virastojen evakuoimisesta on 
puhuttu, mutta sitä ei ole vielä aloitettu. Suomalaiset ovat nyt 
päättäväisiä, odotetaan ja toivotaan. Tämä on valmistautumista 
pahimman varalta, sanoo Kekkonen, mutta kukaan ei sitä pahin¬ 
ta toivo. 

Niukkanen jatkoi heti Kekkosen jälkeen tilannekatsausta ja 
kertoi, ettei Moskovasta ole tullut tietoja - ja mikäli on tullut, ne 
eivät ole huonoja tietoja. Rajaseudulla ei ole parin vuorokauden 
aikana tapahtunut mitään. Venäjän puolella on kyllä käynnissä 
joukkojen siirtoja ja keskityksiä, siitä ei ole epäilystäkään. Puolus¬ 
tusministeriö on ryhtynyt kaikkiin toimenpiteisiin, ettei yllätyksiä 
satu. Ylimääräisiin kertaushaijoituksiin (YH) on kutsuttu melkoi¬ 
nen määrä reserviläisiä, ilmoittaa puolustusministeri, mutta ei tie- 

128 


4 




tystikään kerro, kuinka suuri määrä. Puolueettomuutemme tur¬ 
vaamiseksi on ryhdytty kaikkiin tarvittaviin toimenpiteisiin. Liike¬ 
kannallepano, tämän uuden jäijestelmän (aluejärjestelmän) »ken¬ 
raaliharjoitus» on sujunut todella hyvin. Joukkojen mieliala on 
erinomainen. Vaatteista on siellä täällä ollut puutetta, mutta tilan¬ 
ne tässäkin jäijestyy pian normaaliksi. Aseistuksen suhteen olem¬ 
me verraten tyydyttävässä kunnossa. 

Tässä puolustusministeri esitti tietoisesti ylioptimistisia tietoja. 
Hän tiesi hyvin, että aseistus oli erittäin puutteellinen. Hän kyllä 
myönsi, että tykistössä oli »toivomisen varaa», mutta siinäkin on jo 
ryhdytty toimenpiteisiin. Maahan on tullut ulkoa huomattava 
määrä tärkeitä sotatarvikkeita. 

Niukkasen selostus huokui sitä yleistä toiveikkuutta, joka oli 
ominaista syksyllä 1939 käydyille keskusteluille. Neuvottelut Neu¬ 
vostoliiton kanssa esitettiin myönteisinä, jopa leppoisina: kyllä se 
siitä... Tämä tunnelma ei perustunut tosiasioihin, se perustui 
toiveajatteluun. 

Kun ryhmän puheenjohtaja kysyi Niukkaselta, oliko hallitus al¬ 
kanut jäljestää kertaushaijoituksiin kutsuttujen miesten perhei¬ 
den huoltoa, puolustusministeri vastasi, että haijoituksiin kutsut¬ 
tujen osalta on päätetty toteuttaa kahden kuukauden moratorio 
kaikkien maksujen osalta. Perheavustuksia aletaan heti maksaa. 
Kekkonen huomautti Niukkasen ilmoituksen jälkeen heti, että 
ryhmälle näistä asioista annetut tiedot olivat »luottamuksellisia», 
niistä ei pidä puhua ryhmän ovien ulkopuolella, ettei synny levot¬ 
tomuutta eikä herätetä epäilyjä naapurissa. 

Ryhmässä virisi vilkas keskustelu, ei aseistuksesta, vaan perhei¬ 
den auttamisesta. Väestön huollosta on valtiovallan yhdessä kun¬ 
tien kanssa huolehdittava, ettei vähävaraisen väestön keskuudessa 
pääse syntymään tyytymättömyyttä ja katkeruutta taloudellisen 
puutteen vuoksi. Tässä oli edustajien mieli herkkä ja he olivat tie¬ 
toisia siitä, että vuoden 1918 muistot saattaisivat vielä nousta elä¬ 
viksi, jos valtiovalta ei huolehdi heikossa asemassa olevan väestön 
toimeentulosta. Myös kaijalaiset edustajat toivat esille varsinkin 
Kaijalan kannaksella syntyneen tilanteen. Kuntien asema oli siel¬ 
lä paljon vaikeampi kuin muualla, sinne oli saapunut suuri mää¬ 
rä reserviläisiä ja armeija vaikeutti kuntien ja väestön normaalia 
toimintaa, jonka vuoksi siellä tarvitaan valtiovallan erityistoimen¬ 
piteitä. Kokouksessa syntyi keskustelua myös siitä, mikä elin olisi 
sopivin jakamaan rintamalle kutsuttujen miesten perheille yhteis- 

kunnan tukea ja eräät edustajat olivat sitä mieltä, että se voisi ta¬ 
pahtua suojeluskuntien välityksellä. 

Tätä ei kuitenkaan pidetty sopivana, mm. Kekkonen katsoi, et¬ 
tä sekin voisi herättää ikäviä muistoja, suojeluskuntien asema oli 
vielä varsinkin eräillä seuduilla arkaluontoinen eikä pitänyt lähteä 
»herättämään nukkuvaa karhua». 

Lokakuun 19. päivänä päätettiin Kekkosen ehdotuksesta lähet¬ 
tää ryhmän edustajien kolmihenkinen joukko tervehtimään re¬ 
serviläisiä Kaijalan kannakselle. Seuraavalla viikolla matkan teh¬ 
neet toivat »reippaita ja rohkeita terveisiä» eduskuntaryhmälle. 
Ryhmä suoritti syksyn aikana myös keskuudessaan keräyksiä, ja 
mm. lokakuun 16. päivän keräyksessä saatiin kokoon 500 mark¬ 
kaa, jolla ostettiin armeijalle 500 alusvaatekertaa. Armeijan pääin- 
tendentti kenraali Gustafsson lähetti ryhmälle tästä kiitoskiijeen, 
joka luettiin 27.10.1939 pidetyssä kokouksessa. 

Vielä 24.10.1939 mennessä ei Maalaisliiton eduskuntaryhmä ol¬ 
lut saanut mitään tietoja siitä, mistä Moskovassa oli neuvoteltu. Ei 
tiedetty, mitä venäläiset olivat vaatineet ja mitä Suomen neuvotte¬ 
lijat olivat vastanneet. 

Lokakuun ryhmäkokouksissa oli kyllä varattu tilaaja aikaa neu¬ 
votteluista saatavaa informaatiota varten, mutta sitä ei saatu. Ryh¬ 
mälle kertoi yleisiä tietoja tilanteen kehityksestä pääasiassa edusta¬ 
ja Antti Kukkonen, joka oli ryhmän harvoja ulkopolitiikan harras¬ 
tajia. Ei hän kertonut Moskovan neuvotteluista, joista hänkään ei 
ollut saanut tietoja, vaan pääasiassa Helsingissä olevilta ulkomai¬ 
den lähetystöiltä saamiaan hajanaisia ja epämääräisiä tietoja. 

Kukkonen ilmoitti heti Moskovan neuvottelujen alettua 13.10.1939, 
että mielenmasennukseen ei ole aihetta. Mitään yllättävää ei neu¬ 
vottelujen ensimmäisenä päivänä (tänään) ole sattunut. Mutta 
hallitus katsoo, jatkoi Kukkonen, ettei se voi kertoa mitään, ei sa¬ 
naakaan eduskuntaryhmille neuvottelujen kulusta. Hallitus vaatii 
sen vuoksi ryhmiltä ehdotonta vaiteliaisuutta neuvotteluja koske¬ 
vista kysymyksistä. Mutta hän kertoi sen jälkeen muualta kansain¬ 
välisestä politiikasta kuulemiaan tietoja mm. Saksan sisäisistä 
oloista. Siellä esiintyy ristiriitoja sotilasjohdon ja poliittisen johdon 
välillä. Hän sanoi tietävänsä, että Saksan sotilasjohto suhtautuu 
Suomeen suopeammin kuin poliittinen johto. Tämäkin on yksi 
osoitus silloisesta toiveajattelusta. 

Voi vain kysyä, miksi eduskuntaa pimitettiin niin pitkään, sillä 
Stalin ja Molotov ilmoittivat jo kahdessa ensimmäisessä neuvotte- 

lussa lokakuun 13.-14. päivinä 1939 Neuvostoliiton vaatimukset. 
Rajan siirto Kaijalan kannaksella Leningradin turvallisuuden ta¬ 
kaamiseksi oli eräs päävaatimus. Siitä ei eduskunnalle kerrottu lo¬ 
kakuussa eikä marraskuussa. Niissä ryhmän kokouksissa, joissa 
eräitä tietoja aivan kuin »tihkui», kansanedustajille ei sanallakaan 
selostettu, minkä vuoksi Stalin esitti vaatimuksia. Hänen vaati¬ 
muksillaan Leningradin turvallisuudesta ei katsottu olevan mi¬ 
tään todellisia perusteita, sitä ongelmaa ei edes otettu vakavan ja 
perusteellisen keskustelun kohteeksi. On selvää, ettei tavallisilla 
»rivikansanedustajilla» ollut silloin mahdollisuuksia arvioida, oli¬ 
vatko Neuvostoliiton vaatimukset kohtuullisia vai kohtuuttomia. 

Syksyn 1939 tapahtumat kehittyivät marraskuun lopussa siihen 
vaiheeseen, ettei juuri kukaan suomalainen tiennyt, mihin päädy¬ 
tään. Eduskunta päättää presidentin kanssa sodasta ja rauhasta. 
Eduskunnalla ei ollut mahdollisuutta päättää sodasta enempää 
1939 kuin kesällä 1941. Molemmilla kerroilla maa ajautui, tai, ku¬ 
ten Paasikivi sanoi syksyllä 1939, »liukui» sotaan ilman kenenkään 
tekemiä päätöksiä. Maa oli käytännöllisesti katsoen aivan kuin il¬ 
man johtoa. Rauhaa ei kuitenkaan voitu tehdä ilman eduskun¬ 
nan myötävaikutusta maaliskuussa 1940 enempää kuin välirau¬ 
haa syyskuussa 1944. Molemmissa tapauksissa eduskunta oli pan¬ 
tu tapahtuneiden tosiasioiden eteen, sillä ei ollut muuta mahdol¬ 
lisuutta kuin hyväksyä sille eteen valmiina lyödyt ehdot. Tällainen 
menettely ei voi olla hallitusmuodon mukaista. 

Silloin syksyllä 1939 enempää kun jatkosodankaan aikana ei 
puhuttu kovalla äänellä siitä, että presidentti aika suvereenisti joh¬ 
taa Suomen ulkopolitiikkaa. Näinhän on puhuttu vasta sodan jäl¬ 
keen Paasikiven ja Kekkosen aikoina. Mitenkähän olisi käynyt, jos 
heidän aikanaan olisi jouduttu samanlaiseen tilanteeseen kuin 
syksyllä 1939 tai kesäkuussa 1941? Presidentti syrjäytettiin maalis¬ 
kuussa 1940 - Kallio oli jo silloin sairas mies - ja asioista päättivät 
käytännössä Tanner, Ryti ja Mannerheimin edustaja Walden. 
Myös Paasikivellä oli maaliskuussa 1940 suuri vaikutusvalta. Syksyl¬ 
lä 1944 Paasikivi pantiin syijään ja asiat olivat Tannerin ja Man¬ 
nerheimin käsissä. 

Lokakuun lopulla ryhmä sai joka päivä kuulla vain ylimalkaisia 
kuvauksia Moskovan neuvotteluista. Ne menivät »suotuisasti», »ei 
ollut tapahtunut mitään yllättävän kielteistä», »Stalin suhtautunut 
Suomeen yllättävän ymmärtävästi» jne., olivat toistuvia mitään il¬ 
maisemattomia sanontoja. Ryhmä totesi yleensä lyhyesti: Ryhmä 

tukee hallitustaja luottaa omiin ministereihinsä. Kertaakaan ei lo¬ 
kakuussa enempää kuin marraskuussakaan tästä tärkeästä kysy¬ 
myksestä keskusteltu. Aivan kuin pelättiin puuttua vaikeaan on¬ 
gelmaan, se haluttiin sysätä pois käsistä, ettei tarvinnut ottaa vas¬ 
tuuta itse, jätettiin suurten asioiden hoito kaikkitietävän hallituk¬ 
sen huoleksi! 

Lokakuun lopulla ilmoitettiin ryhmälle uudestaan Suomen 
neuvottelijoille annetusta ohjeesta, ettei neuvotteluja meidän ta¬ 
holtamme saanut missään nimessä katkaista. Ryhmän puheen¬ 
johtaja kertoi mm., että ulkoministeri Erkon selostus ryhmien de¬ 
legaatiolle osoitti, ettei tilanne »missään tapauksessa ollut huo¬ 
no»! 

Uskoa pohjoismaihin yritettiin jatkuvasti pitää yllä. Ryhmän pu¬ 
heenjohtaja Pilppula lohdutteli ryhmää vetoamalla useaan ker¬ 
taan pohjoismaiden pääministerien, ulkoministerien ja valtion 
päämiesten tapaamisiin. Todellisuudessa pohjoismaat, Ruotsi¬ 
kaan, eivät juuri tukeneet Suomea siinä vaikeassa kriisissä, johon 
syksyllä 1939 jouduimme. Oli melko turhaa asettaa pohjoismai¬ 
seen puolueettomuuteen suurta toivoa, kun vastassamme oli 
Neuvostoliitto. Pohjoismaat, varsinkin Ruotsi, pelkäsivät sitä ja va¬ 
roivat tekemästä mitään, mikä olisi sitä ärsyttänyt. 

Itse neuvottelujen sisällöstä ja niihin liittyvistä asioista puhuttiin 
Maalaisliiton ryhmässä marraskuussakin hyvin vähän. Aluekysy¬ 
mykset tulivat kuitenkin ryhmän keskustelussa esille lokakuun lo¬ 
pussa. Kun karjalaiset ja eräät muutkin piirit olivat vaatineet, ettei 
saa lähteä neuvottelemaankaan mistään alueluovutuksista, monet 
ryhmän jäsenet korostivat, että tällainen oli väärä lähtökohta: mei¬ 
dän pienenä kansana on oltava valmis keskustelemaan suuren 
naapurin ehdotuksista, jyrkkä kanta ei auta vähääkään. Mutta ryh¬ 
mässä oli muitakin kuin kaijalaiset, jotka kannattivat ei-tuumaa- 
kaan-linjaa. 

Tämä keskustelu oli aina marraskuun loppupuolelle saakka si¬ 
käli turhaa, että Maalaisliiton ryhmä ei - kuten sihteeri toteaa lo¬ 
kakuun 24. päivänä 1939 pidetyn ryhmäkokouksen pöytäkirjassa 
- tiennyt vieläkään, mistä Moskovan neuvotteluissa itse asiassa oli 
ollut kysymys. 

Kukkonen esitti lähes joka kokouksessa eräänlaisen ulkopoliit¬ 
tisen tilannekatsauksen niiden tietojen perusteella, joita hän oli 
onnistunut saamaan ulkoasiainministeriön ulkopuolelta. Kukko¬ 
sella oli yhteyksiä - paitsi oman ulkoministeriömme virkamiehiin 

- myös eräisiin Helsingissä oleviin ulkomaiden lähetystöihin. Pitä¬ 
mällä näihin yhteyttä hän sai jatkuvasti tietoja edustajien ja heidän 
edustamiensa maiden käsityksistä. Lisäksi hän varmaan sai sellai¬ 
sia tietoja, joita oma ulkoministeriö ei kansanedustajille ja heidän 
ryhmilleen antanut. 

Vielä marraskuun 10. päivään mennessä ryhmä ei ollut saanut 
tietoa mitä Neuvostoliitto vaatii Suomelta. Hallitus piti tiedot omi¬ 
naan eivätkä edes kaikki hallituksen jäsenet varmaankaan olleet 
asioista tietoisia. 

Ryhmä lähetti marraskuun alussa Kukkosen Ruotsiin keskuste¬ 
lemaan sen parlamentin eri ryhmien - erityisesti talonpoikaispuo¬ 
lueen - edustajien kanssa Suomen tilanteesta. Niukkanen kehot¬ 
ti häntä valistamaan ruotsalaisia. Monet yhä vielä silloin uskoivat, 
että kun Ruotsi saa oikeita tietoja Suomen tilanteesta, se ei voi ve¬ 
täytyä syijään ja jättää meitä yksin. 

Kukkonen kertoi palattuaan, että Ruotsin yleinen mielipide 
ymmärsi Suomea ja vaati meidän auttamistamme, mutta puoluei¬ 
den kesken ja myös niiden sisällä oli hyvinkin erilaisia käsityksiä 
Suomen auttamisesta. Ulkoministeri Richard Sandler ja eräät hä¬ 
nen puoluetoverinsa kannattivat aktiivista Suomen politiikkaa ja 
myös joukkojen lähettämistä Suomeen. Sen sijaan pääministeri 
Per Albin Hansson ja sosiaalidemokraattisen puolueen enemmis¬ 
tö ilmoittivat jo silloin avoimesti, ettei Ruotsi voi auttaa Suomea 
joukkoja lähettämällä. Tämä luonnollisesti välillisesti tuki Stalinia 
ja Molotovia. Mutta vapaaehtoisten lähtöä hekään eivät luultavas¬ 
ti estäisi, arveli Kukkonen matkalta palattuaan. Hän arveli, ettei 
myöskään talonpoikaispuolueen puheenjohtaja Axel Pehrsson- 
Bramstorp kannattanut aktiivista Suomen auttamista, hän oli sa¬ 
maa mieltä kuin Hansson. 

Mitä pitemmälle aika kului, sitä selvemmäksi kävi, ettei Suomi 
saisi aktiivista apua miltään suunnalta, jos syttyisi avoin sota Neu¬ 
vostoliiton kanssa. Me olimme auttamattomasti yksin. 

Vaikka Suomen kansa seurasi henkeään pidättäen Moskovan 
neuvotteluja eikä saanut tietoja, mikä kohtalo siellä Suomea odot¬ 
taa, eduskuntaryhmillä oli vielä marraskuussa aikaa keskustella ai¬ 
ka toisarvoisista asioista. Niinpä Maalaisliiton ryhmän kokoukses¬ 
sa 16.11. oltiin tyytymättömiä siitä, että jäkälän vienti oli joutunut 
vaikeuksiin, samoin oli tyytymättömyyttä muurahaisenmunien 
viennissä ilmenneiden vaikeuksien vuoksi 6 Ryhmän puheenjoh¬ 
taja Pilppula, tunnettu säästöpankkimies, oli puolestaan tyytymä- 

tön siitä, että uusia verolakeja tulee lähes joka päivä. Ryhmän oli¬ 
si puututtava ajoissa valtion menojen paisumiseen. Seuraavan päi¬ 
vän, marraskuun 17. päivän kokouksessa ryhmän sihteeri Koivu- 
ranta luki Erkon pitkän kirjelmän Moskovan neuvotteluja varten 
annetuista ohjeista. 27 Kirje oli ehdottomasti luottamuksellinen ja 
siitä huomautettiin useaan kertaan. 

Vasta marraskuun 21. päivänä pidetyssä ryhmän kokouksessa, 
kun Paasikivi oli jo palannut kolmannelta eli viimeiseltä matkal¬ 
taan ja neuvottelut olivat - suomalaisten neuvottelijoiden mieles¬ 
tä - lykkäytyneet epämääräiseen tulevaisuuteen, mutta todellisuu¬ 
dessa päättyneet, Tanner saapui Maalaisliiton ryhmään selosta¬ 
maan käytyjä neuvotteluja. 28 Tämä olikin ensimmäinen kerta, 
kun Maalaisliiton ryhmä sai asiallisen selostuksen tärkeistä neu¬ 
votteluista niissä mukana olleelta ministeriltä. 

Tanner kertoi, että kun Molotovin neuvottelupyyntö lokakuun 
alussa saapui, sitä oli hallituksessajo osattu odottaa, kun Itämeren 
valtioiden - Viron, Latvian ja Liettuan - ulkoministerit olivat jo 
käyneet Moskovassa ja heti allekiijoittaneet sopimukset Neuvosto¬ 
liiton kanssa. Tannerin aika pitkä selostus perustui pääosiltaan 
niihin kirjallisiin selontekoihin, joita ryhmälle oli omien ministe¬ 
rien toimesta luettu aikaisemmin. Tannerin antama selostus oli 
tietysti sikäli mielenkiintoinen, että hän oli kahdella matkalla itse 
ollut neuvotteluissa mukana yhdessä Paasikiven kanssa ja selos¬ 
tuksista ilmeni siten persoonallinen, mukana olleen väritys. Osit¬ 
tain Tanner täydensi niitä tietoja, joita ryhmällä oli jo aikaisem¬ 
min, omilla vaikutelmillaan, mutta ei kuitenkaan esittänyt ryh¬ 
mälle mitään oleellisesti uutta. 

Tanner painotti, että hallitus on neuvottelujen aikana ollut jat¬ 
kuvasti yhteydessä korkeimman sotilasjohdon kanssa ja asioita on 
käsitelty sen kanssa täydellisessä yhteisymmärryksessä. Hän ei se¬ 
lostuksessaan sanallakaan viitannut siihen, että Mannerheim tai 
Paasikivi olisivat joissakin asioissa olleet eri mieltä hallituksen 
kanssa. 

Hän katsoi, että Neuvostoliitto piti Kremlissä Suomen kanssa 
käymiään neuvotteluja ilmeisesti hyvin tärkeinä, mitä hänen mie¬ 
lestään osoitti se, että Stalin, joka on harvoin mukana käytännön 
ongelmista neuvoteltaessa, oli itse koko ajan mukana ja johti neu¬ 
votteluja. Stalin oli Tannerin mielestä esiintynyt miellyttävästi, 
hän oli hillittyjä teki suomalaisiin hyvän vaikutuksen. Ehkä Stali¬ 
nin jollakin tapaa leppoisalta ja hillityltä vaikuttava esiintyminen 

134 



oli hämännyt suomalaiset. Kun Stalin ei kaijunut suomalaisille, 
nämä ilmeisesti luulivat, ettei hän ollutkaan tosissaan esittäessään 
Suomelle vaatimuksia alueluovutuksista. 

Tanner piti kohteliaisuutena sitäkin, että Suomen neuvottelijat 
kutsuttiin vallankumousjuhliin Kremliin 7.11.1939. Eiköhän tä¬ 
män kutsun tarkoituksena ollut osoittaa suomalaisille Neuvosto¬ 
liiton vahvaa kansainvälispoliittista asemaa. Saksan ehdotus länsi- 
valloille neuvottelujen aloittamisesta sodan lopettamiseksi oli tor¬ 
juttu, Neuvostoliiton asema näytti jatkuvasti vahvistuvan ja sen ys¬ 
tävien luku kasvoi päivä päivältä. Ehkä Stalin halusi näyttää Suo¬ 
men edustajille, kutsumalla heidät suureen vallankumousjuh¬ 
laan, miten vahva Neuvostoliiton asema kansainvälisesti oli. Selos¬ 
tuksestaan päätellen ei ainakaan Tanner tätä tarkoitusta tajunnut. 

Tanner kertoi Maalaisliiton ryhmälle tavanneensa vallanku¬ 
mousjuhlassa Kremlissä mm. Mikojanin, joka oli hänelle kerto¬ 
nut: 

»Suomelle on esitetty helppoja vaatimuksia.» »Se on aivan oi¬ 
kein», jatkoi Mikojan, »sillä Suomen kansa on kovaa kansaa ja si¬ 
tä on hellävaroin kohdeltava.» Hän kertoi Tannerille, että Neu¬ 
vostoliiton johto tuntee suurta kiinnostusta Suomea kohtaan. 
»Hallituksessamme on monia vähemmistökansallisuuksien edus¬ 
tajia: Stalin gruusialainen, hän itse armenialainen, ukrainalaisia 
jne. Jos maamme johdossa olisi vain venäläisiä, Suomelle esitetyt 
vaatimukset olisivat olleet toiset», huomautti Mikojan Kremlissä 
Tannerille. 

Mikojan teki ensimmäisen matkansa Suomeen syksyllä 1954. 
Ulkoministerinä toimin silloin hänen oppaanaan, kun kävimme 
teollisuuslaitoksissa mm. Valkeakoskella. Mikojan kertoi silloin 
minulle, että 1939 Kremlissä oli »Suomen kerho», joka puolusti 
Suomea. Tämä puhe oli luonnollisesti pääosiltaan leikkipuhetta, 
mutta vanha sanontahan kuuluu: ei niin suurta pilaa, ettei totta 
toinen puoli. 

Täytyy sanoa, että Mikojan antoi ainakin ulkonaisella käyttäyty¬ 
misellään sen kuvan, että hän todella ymmärsi Suomen ongelmia 
ja oli yllättynyt siitä kehityksestä, joka Suomessa oli vuosina 
1944-54 tapahtunut. 

Tanner tapasi Kremlissä Viron ja Liettuan edustajia, jotka olivat 
tyytymättömiä maittensa Neuvostoliiton taholta osakseen saa¬ 
maan kohteluun. 

Tanner päätti ryhmälle antamansa selostuksen korostamalla, 

ettei kukaan tiedä, missä asemassa Suomi tänään on ja mitä Neu¬ 
vostoliitto tekee. Tuleeko sota - ehkä - vai jatkuuko vain hermo- 
sota - todennäköisesti. 

On mielenkiintoista havaita, että kun Tanner oli lopettanut se¬ 
lostuksensa ja ryhmän puheenjohtaja häntä kiittänyt ja vakuutta¬ 
nut, että Suomen kansa ja eduskunta tukevat hallitusta, puheen¬ 
johtaja tiedusteli, haluaako joku ryhmän jäsen kysyä jotakin tai 
lausua mielipiteensä kuulemansa johdosta. Ryhmästä kuului yh¬ 
teinen vastaus: Me hyväksymme ryhmän puheenjohtajan vastauk¬ 
sen. Tarkkanen oli ainoa, joka pyysi puheenvuoron lausuakseen: 
Me kannatamme hallituksen maanpuolustustoimenpiteitä. 

Kun kukaan muu ei pyytänyt puheenvuoroa, puheenjohtaja lo¬ 
petti kokouksen toteamalla: Ryhmä on yksimielisesti hallituksen 
toimenpiteiden takana ja hyväksyy kaikessa hallituksen toimenpi¬ 
teet. 

Ryhmä otti näinä syksyn 1939 kuukausina vastaan useita lähe¬ 
tystöjä, jotka esittivät huoliaan vakavan tilanteen johdosta. Marras¬ 
kuun 22. päivänä ryhmään saapui kaijalaisten lähetystö. 29 Se edus¬ 
ti Kaijalan kannaksen kuntien edustajistoa ja sen puheenjohtaja¬ 
na oli mainitun edustajiston puheenjohtaja talousneuvos Juho 
Hietanen Uudeltakirkolta. 

Hietanen kertoi, että lähetystö oli saapunut esittämään huolen¬ 
sa eduskuntaryhmille Kaijalan kysymyksen vuoksi. »Tiedämme, 
että se on parhaillaan esillä Suomen ja Venäjän välisissä neuvotte¬ 
luissa Moskovassa. (Todellisuudessa neuvottelut olivat päätty¬ 
neet.) Emme ole saaneet täsmällisiä tietoja neuvotteluista, pu¬ 
humme sen perusteella, mitä olemme kuulleet Suomen hallituk¬ 
sen luvanneen ja Venäjän vaatineen. Meitä kenties syytetään, että 
otamme asian liian kevyesti. Mutta rakkaus kotiseutua kohtaan on 
pannut meidät liikkeelle. Ero synnyinseudustamme olisi liian ras¬ 
kas. Me emme jaksa sitä ymmärtää, että ilman taistelua meidän 
kotimme uhrattaisiin. Olemme koettaneet elää suomalaisina se¬ 
kaantumatta rajan takana olevaan vieraaseen kansaan. Periaat¬ 
teemme on, 'ettei tuumaakaan ole ilman taistelua annettava asu¬ 
maamme isänmaata’. Ennenkin on Venäjä vaatinut, alussa vain 
pari pitäjää, sen jälkeen se on aina lisännyt vaatimuksiaan. Niin se 
tekee nytkin ja vaikkapa lupaisimme sille puoli Suomea, se pyytää 
pian taas lisää.» 

Hietanen luki tämän jälkeen lähetystön khjelmän, jonka se oli 
jättänyt maan hallitukselle. 

Ryhmän puolesta Kukkonen vastasi lähetystölle sanoen mm.: 

»Kannaksen asema on aina ymmärretty tässä ryhmässä, ymmär¬ 
retty se tuska, jota Kannaksen kansa asemamme vuoksi tällä ker¬ 
taa tuntee. Tiedämme sen vastuun, mihin asia meidät edustajina 
asettaa. Se tilanne, jossa nyt isänmaassa elämme, on yksi rengas 
maailmanpolitiikassa ja sen kehitys ratkaisee meidänkin asiam¬ 
me. Nautimme myötätuntoa koko maailman silmissä. Emme tie¬ 
dä, mitä tulevaisuus meille tuo, mutta yksimielisinä meidän tulee 
jättää pulmamme tulevaisuuden ratkaistavaksi ja maan hallituk¬ 
sen harkintaan. Tilanne ei ole huonompi kuin aikaisemminkaan. 
Kansamme on nyt ehjä ja se luottaa oikeuden voittoon, sen luot¬ 
tamus ei ennenkään ole joutunut häpeään idän uhatessa. Kiitän 
lähetystöä, että se on esittänyt huolensa ryhmälle, tämä osoittaa 
myös sen luottavan meihin.» 

On luonnollista, että kaijalaiset puolustivat omaa kotimaakun¬ 
taansa, he katsoivat, ettei rajoja saa muuttaa eikä lähteä lupaa¬ 
maan Karjalasta alueita naapurimaalle, viholliselle, kuten silloin 
jo nähtiin. Ei tuumaakaan saa antaa ilman taistelua, oli silloin 
kansan laajojen piirien yksituumainen käsitys. Samalla suuri osa 
kansaa katsoi, ettei sotaa tule, sitä ei voikaan tulla. 

Jos hallituksessa olisi enemmistö ollut valmis hyväksymään Sta¬ 
linin ehdot, se hallitus olisi joutunut suuriin vaikeuksiin. Manner¬ 
heim olisi kyllä ollut valmis menemään pitemmälle kuin Cajande¬ 
rin hallitus, mutta ei hänkään ollut valmis panemaan voimaansa 
ja vaikutusvaltaansa vaakalaudalle, vaikka hän varmaan epäili ko¬ 
vasti asettua jyrkästi vastustamaan Stalinin ehdotuksia, koska hän 
tunsi puolustuksemme suuret puutteet. 

Ei ollut Maalaisliiton ryhmän puolesta puhuneella Antti Kuk¬ 
kosella paljon luvattavaa kaijalaisille: hän vakuutti ymmärtämystä 
ja myötätuntoa, hän korosti, että kansa on yksimielinen ja viittasi 
siihen, että idän uhkan alla on ennenkin kestetty. Mutta mitään 
kouriintuntuvaa ei Kukkonen enempää kuin ryhmäkään pystynyt 
antamaan. Kaikki oli perustettava uskon ja hyvän onnen varaan. 
Silloin kun suurvallat panevat liikkeelle miljoona-armeijat ja ras¬ 
kaat aseet, uskon varaan ei voida juuri mitään rakentaa. Ainoa tur¬ 
va maan hallitukselle oli silloin luottamus Kansainliittoon ja 
eräänlaisena oljenkortena pohjoismainen puolueettomuus. 

Syksyllä 1939 havaittiin, ettei Neuvostoliitto luottanut Suomen 
kykyyn eikä ilmeisesti haluunkaan puolustaa omaa aluettaan sak¬ 
salaisia vastaan, jos nämä kriisin sattuessa halusivat käyttää Suo- 

men aluetta tukikohtana Neuvostoliittoa, lähinnä Leningradia, 
vastaan suuntautuvalle hyökkäykselle. Tätähän Halsti avoimesti 
painotti vuonna 1939 julkaistussa kirjassaan. 30 Sen vuoksi Stalin 
halusi siirtää rajaa kauemmaksi Leningradista ja hän katsoi, että 
riittäisi jos rzya vedettäisiin suunnilleen linjalle Lipola - Koiviston 
saari. Mutta suomalaiset eivät tätä uskoneet, he eivät luottaneet 
Stalinin lupaukseen. Tämä käy selvästi ilmi myös talousneuvos 
Hietasen edellä mainitusta puheenvuorosta: »... ennenkin se on 
hilussa vaatinut vain pari pitäjää, sen jälkeen se on aina lisännyt 
vaatimuksiaan ... vaikkapa lupaisimme puoli Suomea, se pyytää 
pian lisää.» 

Kukkonen päätti puheensa: »Katsotaan ensin, annetaan sitten 
aseiden puhua, jos on pakko - mutta vapaaehtoisesti emme 
omastamme luovu. Jos vahvempi ottaa sen meiltä voimaa ja väki¬ 
valtaa käyttäen, sillehän emme mitään voi. Mutta olemme säilyttä¬ 
neet kunniamme, olemme osoittaneet arvostavamme maan itse¬ 
näisyyttä ja kansan vapautta niin suuressa määrin, että olemme 
valmiit uhraamaan sen puolesta kaikkemme, myös henkem¬ 
me.» 

Kaijalaisten lähetystön puheenjohtaja, talousneuvos Juho Hie¬ 
tanen oli kokenut kunnallis-ja talousmies. Hän oli maanviljelijä- 
kauppias kotikylässään Uudenkirkon Halilassa, missä toimi sa¬ 
malla Halilan parantolan talousjohtajana. Sitä paitsi hän oli jo sil¬ 
loin Savo-Karjalan Tukkuliikkeen (nyk. Kesko) hallintoneuvos¬ 
ton puheenjohtaja. Hän ei puhunut omiaan, hän ilmaisi puhees¬ 
saan kaijalaisen väestön yksituumaisen kannan: tuumaakaan ei 
anneta, ei ainakaan ilman taistelua! 

Hietasen puheesta kuvastuu sen ajan rauhallisuus ja päättäväi¬ 
syys suomalaisten keskuudessa: me emme ole tehneet mitään pa¬ 
haa kenellekään, me haluamme elää rauhassa emmekä luovuta 
omastamme mitään muille. Mutta kun vastassa oli suurvalta, jo¬ 
kainen käsitti, ettei se peräänny - ainakaan kokonaan - vaatimuk¬ 
sistaan. Mutta jos antaisimme jotakin vapaaehtoisesti, se merkitsi¬ 
si lähtemistä sellaiselle tielle, jonka loppua ei ole näkyvissä. Viron, 
Latvian ja Liettuan kohtalot olivat varoittavana esimerkkinä. Vaik¬ 
ka neuvottelujen kuluessa alkoi jokaiselle järkevälle suomalaiselle 
muotoutua käsitys siitä, että seurauksena meidän taipumatto¬ 
muudestamme voisi olla sota, se ei kansaa pelottanut: antaa sitten 
sodan tulla, jos se on välttämätön! 

Mielialat olivat loka-marraskuussa 1939 tosiaan päättäväiset, jo- 

pa fatalistisen rauhalliset. Ei pysähdytty ajattelemaankaan, miten 
tällaisessa epätasaisten sotilaallisten voimien mittelössä lopulta kä¬ 
visi. Ehkä luotettiin - kuten Kukkonen Maalaisliiton ryhmän puo¬ 
lesta vastatessaan karjalaisten lähetystölle sanoi - kohtaloon ja hal¬ 
litukseen, jota tuki yksimielinen, joskin pieni Suomen kansa. 


Oliko syksyllä 1939 toisinajattelevia? 


Maalaisliiton eduskuntaryhmä kuittasi tiedot Moskovan neuvotte¬ 
luista kokouksissaan hyvin lyhyesti. Asian hoitaminen jätettiin hal¬ 
lituksen käsiin, johon järkkymättä luotettiin. Asioiden yleisen ke¬ 
hityksen suunnasta oltiin kyllä huolestuneita, mutta oma-aloittei- 
seen toimintaan ei ryhdytty. Kun oli asetettu eduskuntaryhmien 
yhteinen neuvotteluelin, parlamentaarinen valtuuskunta, uskot¬ 
tiin, että se pitää asioista huolen. Maalaisliiton ryhmässä oli niin 
vahva karjalaisten edustus kovia ja kokeneita miehiä - Niukka- 
nen, Kekkonen, Luukka, Leppälä, Huittinen ja monet muut - et¬ 
tä heidän vaikutuksensa oli erittäin voimakas, suorastaan suuntaa 
antava. 

Poikkeavia ääniä yleisestä linjasta, siitä ettei »tuumaakaan ilman 
sotaa», ei juuri kuulunut. Minulla oli aikaisemmin sellainen käsi¬ 
tys, ettei niitä ollutkaan. Sitävastoin sosiaalidemokraattien joukos¬ 
sa oli jo syksyllä 1939 eräitä, jotka suhtautuivat puoluejohtaja Väi¬ 
nö Tannerin »non possumus» -linjaan vähintäänkin epäillen. 

Viime vuosien aikana on myös Maalaisliiton keskuudesta alka¬ 
nut ilmetä tietoja, jotka osoittaisivat, etttä tämänkin puolueen 
eduskuntaryhmän keskuudessa oli syksyllä eräitä epäilijöitä. Näi¬ 
hin ilmoittaa kuuluneensa kokenut kansanedustoja Vihtori Veste¬ 
rinen Laukaasta. Hän kertoo vuonna 1984 julkaistuissa Lasse 
Kankaan kirjoittamissa muistelmissa, että hänen kävellessään lo¬ 
kakuussa 1939 eräänä iltana Arkadiankadulla presidentin auto 
pysähtyi hänen kohdalleen ja presidentti Kallio pyysi hänet au¬ 
toonsa. He ajoivat linnaan keskustelemaan vakavasta tilantees¬ 
ta. 31 

»Olemme saaneet Neuvostoliiton ehdotuksen aluevaihdoista.» 
Presidentin työhuoneessa Kallio näytti karttaa, johon oli punaky- 

nällä merkitty kaksi linjaa, jotka osoittivat luovutettavia alueita. 
Vesterinen kertoo, että Kallio oli syvästi huolestunut, jopa rauha¬ 
ton ja se sai myös hänet tajuamaan, miten uhkaava tilanne Suo¬ 
men kannalta oli. 

Toinen viiva osoitti aluetta, jonka Mannerheim oli valmis anta¬ 
maan Neuvostoliitolle. Siitä Kallio sanoi Vesteriselle, ettei hän ol¬ 
lut valmis näin suurta aluetta luovuttamaan. Samalla hän osoitti 
lähempänä rajaa olevan viivan, joka oli hänen oma ehdotuksen¬ 
sa (Kallion ja Mannerheimin ehdotukset käyvät ilmi edellä esite¬ 
tystä kartasta). 

»Mitäs tuumit tästä?» Kallio kysyi Vesteriseltä. 

Mietittyään hetken Vesterinen sanoo vastanneensa presidentil¬ 
le näin: »Kai Sinä maan presidenttinä käsität tilanteen sellaisena 
kuin minäkin. Olemme tavattoman suuren ja vaikean ratkaisun 
edessä. Mutta ilman jonkinlaisia myönnytyksiä emme voi selvitä 
tästä pulmasta.» 

Presidentti myönsi minun olleen oikeassa, mutta jatkoi samal¬ 
la: »Sisäpoliittinen tilanne on myös vakava. Suuremmat alueluo¬ 
vutukset Neuvostoliitolle johtavat äärioikeiston taholta rauhatto¬ 
muuksiin. Kansallisen eheyden säilyttämiseksi meidän on siis luo¬ 
vutettava pienin mahdollinen alue isänmaasta. Me joudumme to¬ 
dennäköisesti luovuttamaan jonkin verran aluettamme suurval¬ 
lan ankaran pakon edessä. Mutta jos sisäinen eheytemme nyt rik¬ 
koutuu», korosti Kallio, »ja olemme kiinni toistemme hiuksissa, 
sitä helpompaa on Neuvostoliiton sanella meille omat ehton¬ 
sa.» 

»Mutta emmehän me valtakuntamme itsenäisyyttä loukkaa, 
vaikka suostuisimme tällaiseen valtakuntien välisten rajalinjojen 
uudelleenjärjestelyyn edellyttäen, että me todella saamme vastik¬ 
keeksi suurempia alueita Repolasta ja Porajärveltä. Ei tässä itsenäi¬ 
syyden loukkaamisesta vielä ole kysymys», kertoo Vesterinen sano¬ 
neensa. 

Kallio oli sitä mieltä, että Vesterisen kannassa oli paljon hyväk¬ 
syttävää, mutta katsoi ettei hän - pakonkaan edessä - voi mennä 
pitemmälle kuin oli jo ilmoittanut. »Tiedän, että Kannaksen seu¬ 
dut ovat tulenarkaa aluetta ja jos luovutusvalmiudestamme huoli¬ 
matta joutuisimme sotaan, valtakunnan eheys ja puolustustahto 
olisivat saaneet pahoja säröjä», korosti Kyösti Kallio. 

Vesterinen sanoo silloin poistuneensa linnasta syvän pessimis¬ 
min vallassa. Hän näki tilanteen sellaisena, että edessämme oli so- 

ta, jossa Suomella ei olisi voimaa toijua suurvallan hyökkäystä, 
vaan sota tulisi päättymään hirvittävään tappioon. 

Tämän mukaan Vesterinen olisi ollut jyrkästikin toista mieltä 
kuin hänen oma Maalaisliiton eduskuntaryhmänsä. Hän sanoo 
asettuneensa ryhmässä 11.11.1939 pidetyssä kokouksessa voimak¬ 
kaasti arvostelemaan hallituksen hyväuskoisuutta. Mainittuna päi¬ 
vänä ulkoministeri Erkkoja puolustusministeri Niukkanen selos¬ 
tivat tilannetta. Vesterinen sanoo Erkon painottaneen, ettei Neu¬ 
vostoliitto »uskalla hyökätä Suomen kimppuun». Seuraavana päi¬ 
vänä Niukkanen selosti tilannetta aivan samoin kuin Erkkokin, 
hänkin oli Vesterisen mukaan sitä mieltä, ettei hyökkäyksen vaa¬ 
raa ole, naapuri ei uskalla hyökätä. Ministerien selostukset rau¬ 
hoittivat kyllä eduskuntaryhmää, sanoo Vesterinen, mutta hän it¬ 
se tunsi kasvavaa levottomuutta. 

Hän kertoo kutsuneensa marraskuun lopulla asuntoonsa muu¬ 
tamia ryhmätovereitaan tilanteesta keskustelemaan ja siellä arvos¬ 
telleensa kovin sanoin hallituksen lyhytnäköisyyttä. Sota näytti ai¬ 
van selvästi olevan edessä, mutta kansaa rauhoitettiin väärillä tie¬ 
doilla. Tämä neuvottelu pidettiin 29.11. ja hän piti tilannetta niin 
vaarallisena, että päätti lähettää vaimonsa seuraavana aamuna ta¬ 
kaisin kotiin Laukaaseen. Mutta seuraavana päivänä alkoivat 
pommit putoilla myös Helsinkiin - ja sota oli tosiasia. 

Olen tutkinut Maalaisliiton eduskuntaryhmän pöytäkiijat syk¬ 
syltä 1939 - niihin ei ole merkitty mitään sellaisia edustajien lau¬ 
suntoja, joista ilmenisi epäilyjä tai suorastaan vastustusta hallituk¬ 
sen silloin toteuttamaa politiikkaa kohtaan. Uskon kuitenkin, et¬ 
tä Vesterinen kuului niihin harvoihin maalaisliittolaisiin, jotka 
epäilivät sotaan ryhtymistä syksyllä 1939, ajoivat mahdollisimman 
nopean rauhan solmimista ja kesällä 1941 epäilivät hyvin suures¬ 
sa määrin uuteen sotaan lähtöä. Vesterinen esitti maaliskuussa 
1940 eduskunnan ulkoasiainvaliokunnassa lausunnon, jossa vas¬ 
tusti länsivaltojen avun hyväksymistä ja piti rauhan solmimista 
mahdollisimman nopeasti välttämättömänä. Hän mainitsee, että 
monet hänen ryhmätoverinsa, mm. Urho Kekkonen, katsoivat, 
että talvisotaa olisi jatkettava ja hyväksyttävä länsivaltojen apu. 

Syksystä 1944 lähtien Vesterinen tuki varauksetta Paasikiven po¬ 
litiikkaa. Hänestä muodostui Paasikiven »luottomies» Maalaislii¬ 
ton ryhmässä. Itse havaitsin tämän tultuani eduskuntaan 1945. 
Vesterinen nautti Paasikiven luottamusta ja edusti mm. Karjalan 
kysymyksessä erittäin varovaista kantaa. Tämän vuoksi me karjalai¬ 

set kansanedustajat arvostelimme häntä ja yritimme saada hänen 
tilalleen meidän luottamustamme nauttivia Maalaisliiton kansan¬ 
edustajia. Näissä pyrkimyksissämme emme yleensä onnistuneet, 
sillä Vesterisellä oli presidentin tuki - se ilmenee myös Vesterisen 
muistelmista. 

Karjalainen 

murhe¬ 

näytelmä 


Ensimmäinen näytös - evakuoiminen 
syksyllä 1939 ennen sotaa 

Itsenäisyytemme kaksi ensimmäistä vuosikymmentä, 1920- ja 
1930-luvut, olivat Suomessa ja erityisesti myös Kamalassa valtavan 
kehityksen ja eteenpäin menon aikaa. Me keskitimme nuoren it¬ 
senäisen valtakunnan voimat rakentavaan rauhan työhön. Olim¬ 
me niin uppoutuneita omiin oloihimme, ettemme juuri havain¬ 
neet ulkopuolellamme Euroopassa tapahtunutta uhkaavaa voi- 
masuhteitten muuttumista ja siitä seurannutta kansainvälistä krii¬ 
siä suurvaltojen välillä. Me suomalaiset ylioppilaatkin elimme vie¬ 
lä 1930-luvun loppupuolella vaarallisten kuvitelmien ja harhaluu¬ 
lojen vallassa. 

Muistan hyvin, kun ulkoministeri Holsti kävi keväällä 1937 pu¬ 
humassa poliittisen ylioppilasyhdistyksemme, Maalaisliittolaiset 
Ylioppilaat ry:n, kokouksessa. Hän varoitti meitä, samoin kuin 
kaikkia suomalaisia ylioppilaita: Suomalaiset ylioppilaat kuvittele- 
vat Suomen asemasta ja merkityksestä aivan liikaa, te luulette, et¬ 
tä maailmanpolitiikan rattaita käännellään Helsingistä käsin! Tä¬ 
mä on suuri harhaluulo. Niitä rattaita kääntävät suurvallatja mei¬ 
dän pienen kansan edustajien on tarkoin seurattava niiden pyöri¬ 
mistä ja tehtävä kaikkemme, ettemme jää rattaiden puristukseen. 

Syksyllä 1939 havaitsimme äkkiä ja yllättäen, että Holstin ennus¬ 
tus kävi karmealla tavalla toteen: olimme jääneet yksin maailman¬ 
politiikan rattaiden väliin - mikä meidät pelastaisi? 

Hider herätti meidät 1939 suorastaan raa’alla tavalla prinsessa 
Ruususen unesta: nukuimme sikeästi kaikki, niin johtajat kuin 
johdettavat. 



Harva maa on niin rajojensa ulkopuolella Euroopassa tapahtu¬ 
vien vallan tasapainon muutosten liikuteltavana kuin syrjäiseksi ja 
omassa rauhassaan eläväksi kuvattu ja kuviteltu Suomi. Tämän 
olemme tiedostaneet ja siitä johtuvat realiteetit tajunneet vasta 
kahden sodan ja niitä seuranneiden vaikeiden ja vaarallisten vuo¬ 
sien jälkeen. Olisiko kehitys ollut toinen, jos olisimme tajunneet 
sen jo ennen sotia? 

Kun Moskovasta saapunut neuvottelupyyntö oli tullut yleiseen 
tietoisuuteen lokakuun alussa 1939, joukkoja alettiin kutsua asei¬ 
siin, »yleisiin kertaushaijoituksiin». Palvelukseen kutsumiseen 
tarkoittavia YH-kortteja jaettiin ensin ns. suojajoukoille, Karjalan 
kannakselle lähetettäville reserviläisille. Suurin osa Viipurin lää¬ 
nin alueen reserviläisistä sai kutsun - yleensä iltaisin ja öisin - lo¬ 
kakuun 8.-15. päivien välisenä aikana. Asevelvollisia, joiden ko- 
tiuttamispäivät sattuivat syksylle 1939, ei kotiutettu, he jäivät jatka¬ 
maan asevelvollisuusaikaansa - ja eräät vapautuivat vasta keväällä 
1945 kun saksalaiset oli karkotettu. 

Kun saksalaiset hyökkäsivät Puolaan 1.9.1939 - siis vain vähän 
toista kuukautta aikaisemmin - meistä tuntui aivan kauhealta se 
sekasorto, joka silloin pääsi vallalle Puolassa. Lehdet olivat täynnä 
liikuttavia tarinoita sotapakolaisista. Kuvissa nähtiin, miten sodan 
jaloista paenneet puolalaiset ryysyisinä, myttyineen ja vähäisine ta¬ 
varoineen yrittivät päästä pois hyökkääjien jaloista ja odottelivat 
rautatieasemilla kuljetuksia - joita ei koskaan tullut. Tunsimme 
syvää myötätuntoa heitä kohtaan ja uskoimme, ettei meille kos¬ 
kaan voisi sellaista tapahtua. 

Mutta jo lokakuun alkupuolella Suomi joutui samanlaiseen tai 
lähes samanlaiseen tilanteeseen. Samanaikaisesti kun joukot siir¬ 
tyivät rajoille, aloitettiin siviiliväestön poissiirto - evakuointi - raja- 
kunnista. Väestön siirto oli välttämätöntä, paitsi ihmisten turvalli¬ 
suuden vuoksi, sen vuoksi, että sotavoimat saattoivat ryhtyä suorit¬ 
tamaan tarpeellisia varustelu-, esteiden rakentamis-ja räjäytystöitä. 

Ensimmäisessä vaiheessa evakuoiminen Karjalan kannaksen ra¬ 
jakunnista ja Viipurista oli vapaaehtoista. Lokakuun 8. päivänä 
1939 Viipurin lääninhallitus antoi kehotuksen, jonka mukaan 
kaikkien niiden - ensi sijassa vanhusten, sairaiden ja lasten - joi¬ 
ta ei toimensa vuoksi välttämättä tarvittu kotiseudullaan, olisi siir¬ 
ryttävä pois mainituilta alueilta. Mielialat olivat jo silloin siinä 
määrin herkkiä, että tätä kehotusta noudatettiin - nurisematta, 
vaiteliaina ja vakavina. Lokakuun 8.-15. päivien välisenä aikana 

pääosa Terijoen, Kivennavan, Raudun, Metsäpirtin ja eräiden 
Suomenlahden ulkosaarten vanhuksista, lapsista ja sairaista siirtyi 
pois uhanalaisilta alueilta. Samanaikaisesti aika suuri määrä Vii¬ 
purin asukkaista muutti pois kaupungista ja samoin osa Sortava¬ 
lan ja eräiden muiden väestökeskusten asukkaita lähti kotoaan. 
Monille lähtö oli lopullinen - he eivät palanneet edes vuosina 
1941-44, jolloin menetetty Karjala oli uudestaan Suomen omis¬ 
tuksessa. 

Kannakselta alkoi saapua vanhuksia, naisia, sairaita ja lapsia Vii¬ 
puriin ja sieltä edelleen junissa kauemmaksi länteen ja pohjoi¬ 
seen. Katselin eräänä kirkkaana lokakuun aamuna sitä tungosta, 
joka vallitsi Viipurin asemalla. Suuri odotussali oli täynnä Kannak¬ 
selta saapuneita »evakkoja». Siellä he istuivat kiinni toisissaan, vie¬ 
rellään nyyttejä, paketteja, matkalaukkuja ja vaneriaskeja. Niihin 
oli sullottu välttämättömiä tavaroita, joita he kukin tarkasti vartioi¬ 
vat. Mieliala vaikutti rohkealta ja reippaalta, mutta kysyin itseltäni 
sitä kaikkea katsellessani: mitä eroa on näillä Kannaksen evakoil¬ 
la puolalaisiin pakolaisiin verrattuna? Meillehän ei pitänyt sitä sa¬ 
maa sattua kuin onnettomille puolalaisille! 

Kun ihminen joutuu lähtemään sotaa pakoon, hän aivan kuin 
menettää identiteettinsä, häneltä putoaa elämän pohja, kun koti 
ja kotiseutu ja kaikki mikä niihin liittyy, menetetään. Vaikka sil¬ 
loin suuri osa näistä ihmisistä uskoi, että lähtö oli vain väliaikai¬ 
nen, kaikkien kasvoista kuvastui epätietoisuus: mitenhän tässä 
mahtaa käydä? 

Tuo Karjalan ensimmäisten sotapakolaisten ulospäin tarjoama 
näky oli todella murheellinen, se oli järkyttävä, jopa masentava. 
Sota oli taas kerran saapumassa Suomeen ja kuten niin monta 
kertaa ennenkin historian aikana Karjala joutui ottamaan vastaan 
raskaimman hyökkäyksen ja karjalaiset olivat sodan ensimmäiset 
uhrit. Kun olin vastuussa varsinkin omaisuuden evakuoimisesta, 
seurasin tarkoin tilanteen kehitystä. Lokakuun 12. päivänä 1939 
tein tarkastusmatkan Kannaksen rajakuntiin. Muistiinpanojeni 
mukaan tilanne oli aika hyvin hallinnassa: 

Terijoelta oli kaikki kotieläimet siirretty pitäjästä pois ja sijoitet¬ 
tu Uudenkirkon kyliin. Juurikasvit ja perunat oli saatu nostetuksi, 
mutta perunoita ei ollut viety pitäjästä vielä pois - niistähän jäi sit¬ 
temmin suurin osa sinne, koska viranomaiset eivät kyenneet päät¬ 
tämään, minkä lain perusteella ne vietäisiin pois. Asukkaat olivat 
jo lähteneet. Vilja oli kaikki saatu puiduksi ja oli kuljetettu alueel- 

ta pois. Syyskynnöt olivat kesken, mutta työvoiman puutteen 
vuoksi niiden jatkaminen oli mahdotonta. 

Kivennavalta oli väestöä siirtynyt pitäjän rajojen ulkopuolelle yl¬ 
lättävän runsaasti. Sokerijuurikas nostamatta ja työvoiman puut¬ 
teen vuoksi ehkä jääkin nostamatta. Kunnan toiminta lamassa, 
kun kunnanjohtaja kutsuttu kertaushaijoituksiin. Yritän jäljestää 
kunnan luottamusmiesten neuvottelun lähipäivinä. 

Metsäpirtti: Väestön siirto sujunut ilman hankauksia, mutta 
syystyöt suureksi osaksi tekemättä, työvoimaa kyllä on, mutta eivät 
ole ryhtyneet reippaasti työhön. Järjestettävä heti kunnan luotta¬ 
musmiesten neuvottelu. 

Rautu: Evakuoiminen aloitettuja sujunut hyvin, kunnan luotta¬ 
musmiehet saatava koolle nopeasti ja omaisuuden evakuoimisen 
valmistelut käyntiin. 

Kävin lokakuun 12. päivänä tekemälläni matkalla myös Sakko- 
lassa, Uudellakirkolla ja Koivistolla, joille ei vielä silloin ollut an¬ 
nettu evakuoimiskehotusta. Havaitsin näissä kunnissa samoja on¬ 
gelmia kuin edellä rajakunnissakin. Kun kuntien johtavia virka¬ 
miehiä oli kutsuttu kertausharjoituksiin, luottamusmiehet olivat 
jollain tavoin neuvottomia. Sen vuoksi kansanhuoltopiiri jäljesti 
lokakuun lopussa mainituissa kunnissa sekä eräissä muissakin 
Kannaksen kunnissa luottamushenkilöiden neuvotteluja, joissa 
käsiteltiin maataloustöiden, lähinnä keskeneräisten syystöiden, 
kiirehtimistä sekä evakuoimisen valmisteluja. 

Vaikka yleisölle ei annettu juuri mitään tietoja Moskovan neu¬ 
votteluista, sisäasiainministeriön alaiset siviiliviranomaiset ja ar¬ 
meijan edustajat pitivät tilannetta sikäli vakavana, että lokakuun 
17. päivänä 1939 aloitettiin pakollinen evakuoiminen Kaijalan 
kannaksella sekä eräissä Laatokan Karjalan rajakunnissa. Silloin 
määrättiin Terijoen pitäjä kokonaan sekä 5-10 km:n levyinen ra¬ 
javyöhyke Kivennavan, Raudun ja Metsäpirtin pitäjistä sekä Suo¬ 
menlahden itäiset ulkosaaret tyhjennettäväksi. Samoin määrättiin 
eräät osat Salmin pitäjästä sekä Suojärven Vegaruksen kylä eva¬ 
kuoitavaksi. Jostakin syystä ei Suojärven ns. Hyrsylän mutkan kyliä 
- ne olivat Hautavaara, Ignoila ja Hyrsylä - määrätty tyhjennettä¬ 
väksi. Sain sisäministeri Kekkoselta kuulla, että hallitus noudatti 
itään päin suurta varovaisuutta Hyrsylän kohdalta. Kun alueelle 
Suomen puolelta johti kapea tie ja joen yli kulkeva silta, itäinen 
naapuri olisi helposti voinut katkaista yhteyden Suomesta Hyrsy¬ 
län mutkan kyliin. 

Suomen viranomaisia on tästä arvosteltu, sillä 30.11.1939 venä¬ 
läiset katkaisivat yhteydet ja asukkaat joutuivat talvisodan ajaksi 
vangeiksi Venäjälle. Siellä heistä kuoli suuri osa. Paikalliset viran¬ 
omaiset arvostelivat paitsi hallitusta ja sisäasiainministeriä, myös 
Viipurin läänin maaherraa, Arvo Manneria, jonka olisi näiden ar¬ 
vostelijoiden mielestä pitänyt tyhjentää Hyrsylän mutkan kylät 
omalla vastuullaan. Siihen olisi maaherralla niissä poikkeukselli¬ 
sissa oloissa ollut mahdollisuus. 

Tämän luvun lopussa on esitetty yhteenveto sisäasiainministe¬ 
riön 17.10.1939-12.3.1940 välisenä aikana antamista evakuoimis- 
määräyksistä. 


Suunnitelmat puuttuvat 
- improvisoidaan 

Annetun käskyn mukaan oli evakuoitavilta alueilta siirrettävä pois 
ne ihmiset, joita ei siellä tarvittu jonkin määrätyn tehtävän - pää¬ 
asiassa sotilasviranomaisten antamien tehtävien - suorittamista 
varten. Käytännössä viranomaiset - tavallisimmin poliisit - ilmoit¬ 
tivat kylien asukkaille, mihin oli kokoonnuttava ja milloin lähtö 
tapahtuisi. Heillä tai kylien evakuoimisesta huolehtivilla luotta¬ 
musmiehillä ei ollut mitään mahdollisuutta käytännössä valvoa, 
noudattivatko ihmiset lähtöilmoitusta. Lähtö oli vapaaehtoinen - 
kuten sittemmin maaliskuussa 1940 ja syyskuussa 1944. Vain ani¬ 
harvoja kaijalaisia jäi luovutetulle alueelle eikä ketään siirretty pa¬ 
kolla. Ihmiset tekivät itse valinnan: jäädäkö vai lähteä. Pois oli siir¬ 
rettävä myös sellainen omaisuus, josta olisi saattanut olla viholli¬ 
selle hyötyä. 

»Tarpeettomia ihmisiä» arveltiin olevan alueella yhteensä noin 
8 000-10 000 henkeä. Koska lähes kaikki omaisuus oli laadultaan 
sellaista, mistä voi olla viholliselle hyötyä, jouduttiin erittäin han¬ 
kalaan tilanteeseen. Alueelta oli jotenkin yritettävä siirtää pois 
kaikki irtain omaisuus - kiinteän omaisuuden siirtohan oli mah¬ 
dotonta. Tilanne oli vaikea myös sen vuoksi, ettei aikaisemmin 
laadituissa suunnitelmissa ollut lainkaan otettu huomioon mah¬ 
dollisuutta siirtää pois omaisuutta. 

Suomen täydellinen valmistautumattomuus syksyn 1939 tilan¬ 
netta varten ilmeni evakuoimissuunnitelmien puutteena. Ensin¬ 
näkään ei ollut valmisteltu organisaatiota tätä erittäin tärkeätä 
tehtävää varten. Sotatilalain mukaan puolustusvoimat ja niiden 
ylipäällikkö vastasivat hallinnosta sodan aikana sotatoimialueella. 
Sotilasviranomaisilla oli muutenkin riittävästi tehtäviä, ja siviiliteh¬ 
tävien hoitaminen sitoi heitä aivan liikaa. Sisäasiainministeriön 
alaiset lääninhallitukset ja niiden alaiset poliisiviranomaiset jäisi¬ 
vät sodan aikanakin virkapaikoilleen mikäli suinkin mahdollista - 
mutta heidän toimintaansa vaikeuttaisivat joka tapauksessa mo¬ 
net rajoitukset. Syksyllä 1939 työnsä alkanut kansanhuoltominis- 
teriö sai poikkeuksellisiin oloihin liittyviä monia hallintotehtäviä 
ja sille haluttiin lykätä erityisesti omaisuudensiirtoasioita. Toisaal¬ 
ta ei ollut varattu kuljetusvälineitä omaisuuden siirtoa varten eikä 
tehty mitään valmisteluja, jotka olisivat helpottaneet omaisuuden 
evakuoimista. 

Evakuoimisen lokakuussa 1939 alkaessa organisaatio oli edellä 
esitetystä johtuen hajanainen ja heikko. Joka tapauksessa näistä 
suurista puutteista huolimatta saatiin toiminta käyntiin loka-mar- 
raskuun aikana niin Karjalan kannaksella ja Viipurin seudulla 
kuin myös Laatokan Karjalassa. Yhteistyö eri viranomaisten kes¬ 
ken alkoi vähitellen sujua - tarvittaessa viranomaiset menettelivät 
omin valtuuksin, ja kun ohjeita ei ollut, he improvisoivat. 

Osoituksena olojen epäsäännöllisyydestä, todellisesta poikkeus¬ 
tilanteesta, kerron tapauksen, joka liittyi perunoiden evakuoimi¬ 
seen useista Kaijalan pitäjistä. Syksyllä 1939 ennen sotaa lähetet¬ 
tiin Andreasta, Viipurin pitäjästä, Lahdenpohjasta, Hiitolasta ja 
Räisälästä suuri määrä perunaa Alkon polttimolle Ensoon. Tili¬ 
tykset tulivat vasta helmikuussa. Kun lähettäjinä olivat evakuointi- 
viranomaiset, he merkitsivät lähettäjäksi kansanhuoltoministe¬ 
rien Viipurin piiritoimiston. Polttimo osoitti rahat, yhteensä noin 
8,5 miljoonaa vanhaa markkaa, minulle toimiston osoitteella Vii¬ 
puriin. Toimisto oli joutunut muuttamaan pois Viipurista ja rahat 
saapuivat väliaikaiseen toimistoomme Ylivedelle, josta olimme 
juuri muuttamassa Jääskeen, sitten Imatralle ja sieltä jatkamassa 
Lappeenrantaan. Kuittasin rahat, joista sain heti toimitetuksi An- 
treaan asianomaisille viljelijöille noin 600 000 mk, Räisälään noin 
110 000 mk ja Hiitolaan noin 72 000 mk. Mutta Viipurin pitäjän 
ja Lahdenpohjan viljelijöiden rahoja en helmikuun lopun seka¬ 
vissa oloissa voinut toimittaa mihinkään, ja kun lähdimme eva- 

kuoimaan piiritoimistoa, jouduin panemaan toimiston koko kas¬ 
san, myös perunarahat, lähes 7,1 miljoonaa markkaa sotilashou- 
sujeni takataskuun. Toimiston kassakaappia emme pystyneet otta¬ 
maan mukaan, se jäi Ylivedelle lähelle Talin ja sittemmin Ihanta- 
lan kuuluisia taistelupaikkoja. Rahat olivat aika epävarmassa »kas¬ 
sakaapissa» parin päivän ajan, ja tunsin mieleni levottomaksi. Kun 
saavutimme ensimmäisen normaalisti toimivan liikepankin kont¬ 
torin, panin perunarahat piiritoimiston tilille tähän konttoriin ja 
sain luonnollisesti kuitin sijoituksestani. Sitten koko tapaus unoh¬ 
tui, se aivan kuin tipahti mielestäni, kunnes alkukesästä 1940 
eräät viljelijät alkoivat kaivata rahojaan. Silloin aloin hakea pankin 
vastakuittia, mutta eihän se tahtonut löytyä, sillä toimiston pape¬ 
rit olivat monen muuton jälkeen pahasti sekaisin. Siksi menin ao. 
pankin Lappeenrannan konttoriin ja tiedustelin rahoja, jotka 
olin sijoittanut luovutetulle alueelle jääneeseen konttoriin. Siellä 
ei tiedetty mainitun konttorin rahoista mitään - menin Helsin¬ 
kiin pääkonttoriin, mutta yhtä huonolla tuloksella. Pääkonttori¬ 
kaan ei löytänyt merkintää noin 7 miljoonan markan perunatili- 
tyksestä. 

Tulin takaisin Lappeenrantaan ja seuraava viikko oli tuskien ai¬ 
kaa: olin saanut haltuuni noin 7 miljoonaa markkaa yhteisiä varo¬ 
ja ja nyt en pystynyt näyttämään, mihin olin ne pannut! Jos en ky¬ 
kenisi todistamaan, että olin sijoittanut ne pankkiin tilille, johto¬ 
päätös olisi, että olin ne pimittänyt! Seurasi uusi ja entistä perus¬ 
teellisempi vastakuitin etsintä - ja löytyihän se lopulta! Piina oli 
päättynyt. Muutaman päivän kuluttua menin iloisena ao. pankin 
pääkonttoriin Helsinkiin ja näytin ylpeänä vastakuittia. 

Virkailija vain tuumi aika välinpitämättömän näköisenä: Mekin 
löysimme kidoistamme ao. tilimerkinnän - joten asia on selvä. 

Minä kysyin itseltäni: miksiköhän he eivät löytäneet merkintää 
kuin vasta sitten, kun minä olin sen ensin löytänyt? 

Tämä osoittaa, miten poikkeuksellisissa oloissa silloin joudut¬ 
tiin työskentelemään. Oma-aloitteisesti oli ratkaistava asioita, ke¬ 
neltäkään ei voinut kysyä ja jos kysyikin, ei saanut vastausta. Siinä 
tuli pakostakin itsenäiseksi, jopa itsepäiseksi. Talvisota ja sen ta¬ 
pahtumat olivat toisaalta niin suuri järkytys - sekä henkisesti että 
aineellisesti - että kun maa siitä selvisi, ei mikään sen jälkeen ole 
voinut järkyttää niiden mielenrauhaa, jotka kestivät talvisodan 
suunnattoman paineen. 

Lokakuun 17. päivänä, pakollisen evakuoinnin alkaessa, elet- 

tiin vielä rauhan aikaa, mutta kukaan ei silloin tiennyt, miten pit¬ 
kään rauhaa kestäisi. Lääninhallitus oli edelleen Viipurissa ja sen 
alaiset poliisiviranomaiset omissa hallintopiireissään. Loka-mar- 
raskuussa lääninhallitus johti yhdessä kansanhuoltopiirin edusta¬ 
jien kanssa väestön ja omaisuuden evakuointia ja siihen saatiin jo 
silloin kuljetusapua armeijalta. Kuljetusvälineet, varsinkin kuor¬ 
ma-autot, olivat alistettuja puolustusvoimille, joka antoi niitä mah¬ 
dollisuuksien mukaan evakuoimiskuljetuksiin. 

Puolustusvoimat otti evakuoimisasioiden hoidon omiin käsiin¬ 
sä siellä, mihin sen joukkoja oli suuremmassa määrin asettunut, 
erityisesti Kannaksen rajakunnissa. Evakuoimisesta armeijan osal¬ 
ta vastasi toisen armeijakunnan alainen Viipurin suojeluskunta- 
piirin esikunta. Armeijakunnan komentajana oli kenraaliluut¬ 
nantti Harald Öhquist ja suojeluskuntapiirin komentajana evers¬ 
tiluutnantti Albert Puroma - molemmat jääkäreitä. Talvisodan ai¬ 
kana Öhquist joutui yhdessä Hugo Östermanin kanssa vastuu¬ 
seen joulukuun 23. päivänä 1939 suuriin tappioihin päättyneestä 
Keski-Kannaksen hyökkäyksestä. Östermanin ura käytännöllisesti 
katsoen päättyi silloin, myös Öhquist joutui Mannerheimin epä¬ 
suosioon. Sen sijaan Puroma nousi jatkosodan aikana ja jäi sodan 
jälkeen eläkkeelle kenraaliluutnanttina ja rajavartioston komen¬ 
tajana. 

Oli tärkeätä antaa väestölle ohjeet siitä, miten pakollisen eva¬ 
kuoimisen alettua olisi meneteltävä. Johtamani Viipurin kansan¬ 
huoltopiirin toimisto yhdessä Viipurin suojeluskuntapiirin kanssa 
improvisoi silloin seuraavanlaiset ohjeet: 

Evakuoimisella tarkoitetaan väestön, kotieläinten sekä 
muun omaisuuden, josta käytetään nimitystä materiaa¬ 
li, siirtämistä pois sodan uhkan tai vihollisen ilmapom- 
mitusvaaran alaisilta seuduilta turvallisemmille alueille 
viranomaisten määräysten mukaan. 

Kun evakuoiminen määrätään toimeenpantavaksi, 
siitä ilmoitetaan väestölle evakuoimiskuulutuksilla, jois¬ 
sa on annettu ohjeet, miten väestön on toimittava. - Jo¬ 
kaisen evakuoitavalla alueella asuvan on otettava selvää, 
missä lähin kuulutus on, ja tutustuttava siihen tarkoin. - 
Evakuoimisen valmisteluhan pituus määrää ratkaisevas¬ 
ti, miten laajasti ja missä jäijestyksessä jäljempänä mai¬ 
nitut toimenpiteet voidaan suorittaa. - Väestön on eva- 

kuoimisen valmistelun ja sen suorituksen aikana erityi¬ 
sesti otettava huomioon seuraavaa: 

1. Väestö siirtyy pois sotilasviranomaisten määrää¬ 
mällä tavalla ja jäijestyksessä. Tällöin on erikoisesti huo¬ 
mattava, että niiden henkilöiden, jotka on varattu eva- 
kuoimistehtäviin, on ehdottomasti jäätävä toistaiseksi 
paikoilleen. Siirtyvien on saavuttava erikseen ilmoitetta¬ 
vana määräaikana väestön kokoontumispaikkaan, josta 
heidät viranomaisten toimesta ohjataan edelleen. 

2. Kuljetus, majoitus ja muonitus tapahtuvat siirron 
aikana valtion kustannuksella. Kuitenkin on jokaisen 
otettava mukaansa: 

- vähintään 5 vuorokauden elintarvikkeet; 

- ruokailuvälineet (lusikka, veitsi, haarukka, ruokai¬ 
lu- ja juoma-astiat); 

- välttämättömät pito-, vuode- ja liinavaatteet sekä 
jalkineet; 

- talvella lumivaipaksi sopiva valkoinen suojapuku 
tai lakana; 

- henkilöllisyys-ja työvoimapaperit; 

- kaikki ostokortit; 

- rahat, arvopaperit, arvoesineet (kulta-, hopea-ym.), 
omaisuutta koskevat omistuspaperit, henki-ja palova- 
kuutuskiijat, talletustodistukset yms.; 

- henkilökohtaiset ensiaputarvikkeet ja -välineet; se¬ 
kä 

- polkupyörä ja talvella sukset. 

3. Omaisuuden merkitseminen ja pakkaaminen 

Väestön on tarkoin ja helposti luettavasti merkittävä kaik¬ 
ki pois siirrettävä omaisuus ennen siirtoa omistajaa 
osoittavilla tunnuksilla. Tunnuksesta tulee ehdottomasti 
ilmetä: 

- omistajan sukunimi, kaikki etunimet ja isännimi; 

- syntymäaika; 

- kotikunta (kaupunki, kauppala), kylä (katu, talon 
N:o); 

- se kunta, mihin omaisuus lähetetään ja purkaus- 
asema, mikäli ne ovat tiedossa; 

- omaisuuden laatu. 

Omaisuuden tarkkaan merkintään on kiinnitettävä 

erityistä huomiota, koska myöhemmin suoritettava omis¬ 
tussuhteiden selvittely perustuu pääasiassa merkintään. 

Merkintä on tehtävä joko itse pois siirrettävään esi¬ 
neeseen tai ellei se ole mahdollista, on esineeseen kiin¬ 
nitettävä nimilippu. 

Koneisiin tehdään merkintä joko puuosiin maalaa¬ 
malla, polttamalla tai leikkaamalla ja metalliosiin maa¬ 
laamalla tai piirtämällä. Myös voidaan nimilippu kiin¬ 
nittää naulaamalla. 

Kotitalousirtaimisto ja huonekalut merkitään joko 
maalaamalla, polttamalla tai kiijoittamalla. Lisäksi nii¬ 
hin kiinnitetään nimilippu. - Vuode-ja pitovaatteita tai 
jalkineita sisältäviin kolleihin tehdään merkintä sa¬ 
moin. Lisäksi voidaan yksityisiin kangasesineisiin om¬ 
mella nimilippu, johon on tehty asianomaiset merkin¬ 
nät. 

Pois siirrettävä omaisuus on erittäin huolellisesti pa¬ 
kattava. Niinpä vaatteet, jalkineet ja ruokatavarat olisi 
pakattava matkalaukkuihin tai laatikoihin. Laatikkoina 
olisi käytettävä laudoista tehtyjä esim. 90 x 50 x 50 sm:n 
kokoisia, jotka olisi siten tiivistettävä, etteivät tavarat 
pääse kostumaan. Laatikkoihin olisi tehtävä edellä mai¬ 
nitut merkinnät maalaamalla tai naulaamalla niihin ni¬ 
milippu ja molempiin päihin tehtävä kantokahvat.* 

4. Kullakin pois siirtyvällä henkilöllä tulee olla taskus¬ 
saan pahvilappu, mihin on merkitty 

- henkilön sukunimi ja etunimet sekä isännimi; 

- syntymäaika; 

- ammatti; - kotikunta (kaupunki, kauppala) ja kylä 
(katu, talon N:o); 

- lähin omainen ja tämän osoite. 

Alle 10-vuotiaille on nämä tiedot sisältävä kangastilk- 
ku ommeltava paidan rintaan tai vastaavat tiedot sisältä¬ 
vä nimilippu sidottava kaulaan. 

5. Siirtyvien henkilöiden edellä 2. kohdassa mainittu 
henkilökohtainen omaisuus kuljetetaan väestön muka- 


* Nimilippuja, korvamerkkejä, paalauslankaa, säkkejä ja säkinsiteitä on 
saatavissa kokoamispaikkojen päälliköiltä ja kunnan evakuoimistoimis- 
tosta. 





na. - Muu omaisuus on luovutettava viranomaisille 
omaisuuden kokoamispaikoissa, missä omistajille anne¬ 
taan todistukseksi tapahtuneesta luovutuksesta vastaan¬ 
ottotodistukset. 

6. Sellaiset eläimet, j oita ei voida siirtää tai jotka omis¬ 
tajat haluavat luovuttaa teuraaksi, on teurastettava. Täl¬ 
löin on omistajien itsensä huolehdittava sikojen, lam¬ 
paiden ja muun pienen karjan teurastuksesta. Sellainen 
liha, mitä omistajat eivät itse käytä, luovutetaan viran¬ 
omaisille materiaalin kokoamispaikoissa, mistä se lähe¬ 
tetään edelleen. Täysikasvuisen nautakarjan kotiteuras¬ 
tusta on vältettävä ja lähetettävä se viranomaisten ilmoitta¬ 
mille teurastamoille . 

7. Pois siirrettävät kotieläimet on merkittävä kiinnit¬ 
tämällä jokaisen nautaeläimen, hevosen ja lampaan 
kaulaan lujasti sitomalla nimilippu, mihin on merkitty 
edellä 3. kohdassa mainitut tiedot. - Sikojen ja lampai¬ 
den kuljetusta varten on omistajien tehtävä kuljetuslaa¬ 
tikot. Sikojen kuljetuslaatikkoon naulataan edellä mai¬ 
nittu nimilippu ja laatikon toiseen päähän tehdään vä¬ 
likkö, johon pannaan ruokinta- ja juottoastiat sekä 
15 kg kaurajauhoja ja saman verran perunaa sikaa koh¬ 
den. Eläimet on omistajien toimesta kuljetettava kokoa¬ 
mispaikkoihin, missä ne luovutetaan viranomaisille, jot¬ 
ka antavat eläimestä vastaanottotodistuksen. 

8. Nautaeläinten, hevosten ja lampaiden rehut kulje- 
tusmatkaa varten on omistajien toimesta paalattava ja. kul¬ 
jetettava kokoamispaikoille. Tällöin on kutakin täysi- 
ikäistä hevosta ja lehmää kohden varattava heinää 
100 kg ja lammasta kohden 15 kg. - Jokaista pois siirret¬ 
tävää 8 nautaeläintä, 5 varsaa, 20 sikaa ja 30 lammasta 
kohden on seurattava yksi hoitaja, jonka on mentävä 
eläinten mukana lopulliseen sijoituspaikkaan saakka. - 
Eläinten omistajien on itsensä varattava kuljettajat. Mi¬ 
käli tämä ei pakottavissa tapauksissa ole mahdollista, on 
asianomaisten käännyttävä viranomaisten puoleen, jot¬ 
ka määräävät eläinten kuljettajat. - Hoitajien on otetta¬ 
va mukaansa vähintään 5 vuorokauden ruokatarpeet, 
ruokailuvälineet sekä lypsy-ja juottoastiat. 

9. Pois siirrettävä vilja on omistajien toimesta säkitet- 

tävä ja kuhunkin säkkiin on lujasti sidottava tai ommel¬ 
tava nimilippu, johon on merkitty edellä 3. kohdassa 
mainitut tiedot. Mikäli säkkejä ei ole aikaisemmin jaet¬ 
tu, niitä on saatavissa kokoamispaikoissa. Vilja on omis¬ 
tajien kuljetettava määrättyihin kokoamispaikkoihin mää¬ 
räaikaan mennessä. Siellä vilja luovutetaan viranomai¬ 
sille, jotka antavat vastaanottamastaan viljasta, samoin 
kuin muustakin materiaalista, erityisen vastaanottoto¬ 
distuksen. 

10. Muu pois siirrettävä materiaali (taloustavarat, ar¬ 
vokkaammat huonekalut, ompelukoneet, maatalous¬ 
koneet, erilainen maatalouskalusto, kuten aurat, äkeet, 
ajo-ja kuljetuskalusto, valjaat, separaattorit, kirnut yms.) 
on omistajien toimesta merkittävä edellä 3. kohdassa 
mainitulla tavalla sekä kuljetettava määrättyyn kokoa¬ 
mispaikkaan määräaikaan mennessä, missä ne luovute¬ 
taan viranomaisille, jotka antavat niistä 9. kohdassa mai¬ 
nitun vastaanottotodistuksen. 

Ensi sijassa pyritään siirtämään pois arvokas omai¬ 
suus. Kaikenlainen romu on jätettävä paikoilleen. Niin¬ 
pä vanhoja ja arvottomia huonekaluja, vähäarvoisia asti¬ 
oita, rikkinäisiä maatalouskoneita ja työkaluja yms. ei 
voida evakuoida. 

Mikäli viranomaisten toimesta siirretään pois sellaista 
omaisuutta, minkä omistajaa ei tavata tai ei tiedetä, kir¬ 
joitetaan siitäkin vastaanottotodistus, joka jää kunnan 
evakuoimistoimistoon. 

11. Ilmavaaran uhatessa on jokaisen oma-aloitteises- 
ti suojauduttava vihollislentäjän näkemiseltä ja mikäli 
vihollislentäjät ampuvat tai pudottavat pommeja, on 
heittäydyttävä maahan. Vaaran ohi mentyä on palattava 
takaisin. - Kaikenlaista ruuhkautumista on vältettävä ja 
eläinten sekä materiaalinkin kuljetuksessa on otettava 
huomioon ilmasuojelulliset näkökohdat. 

12. Evakuoimisviranomaisilla on merkkinä selvästi 
havaittavassa paikassa pahvilippu, mihin on painettu E-kir- 
jain. 

13. Evakuoimisviranomaisten antamia ohjeita ja mää¬ 
räyksiä on ehdottomasti noudatettavajajokaisessa tilan¬ 
teessa säilytettävä mielenmaltti ja rauhallisuus. Toimi- 



kaa määrätietoisesti, auttakaa kanssaihmisiänne, luotta- 
kaa evakuoimis-ja sotilasviranomaisiin. Näin menetel¬ 
len evakuoiminen onnistuu, mistä suurin hyöty koituu 
evakuoitavalle väestölle itselleen. 

Lokakuussa 1939 evakuoimisesta vastaavilla viranomaisilla oli 
aikaa antaa yksityiskohtaisia ohjeita siitä, miten olisi meneteltävä 
evakuoimista valmisteltaessa. Jos annettuja ohjeita olisi voituja eh¬ 
ditty noudattaa, niin asioiden myöhempi selvittely olisi ollut aika 
paljon yksinkertaisempaa ja helpompaa kuin miksi se sodan jäl¬ 
keen, nimenomaan keväällä ja kesällä 1940, muodostui. Silloin 
siirtoväen pelastetun omaisuuden selvittely oli useissa tapauksissa 
ylivoimainen tehtävä. Mutta ennen sodan puhkeamista ihmiset 
eivät ottaneet viranomaisten hyvää tarkoittavia ja yksityiskohtaisia 
ohjeita vakavasti. Harvoissa taloissa maaseudulla valmistauduttiin 
annettujen ohjeiden mukaan, sillä kun perheen miesväki oli 
yleensä armeijassa ja asioita hoitivat vanhukset, naiset ja lapset, 
näille evakuoimisen aloittaminen sodan alettua oli niin suuri jär¬ 
kytys, ettei siinä ehtinyt valmisteluja suorittaa. Tuhannet ja taas tu¬ 
hannet perheet joutuivat lähtemään suinpäin pakoon, kun en¬ 
simmäiset kranaatit alkoivat putoilla kotipihaan tai sen läheisyy¬ 
teen. Silloin oli lähdettävä niin nopeasti kuin suinkin pääsi ja mu¬ 
kaan ehti ottaa vain rippeet niistä tavaroista, jotka olisi voinut saa¬ 
da mukaan, jos olisi huomannut valmistautua lähtöön. 

Evakuoimiskäskyn mukaan väestön siirto aloitettiin kylissä ja 
kunnissa siten, että ihmiset saapuivat ennakolta määrättyihin ko¬ 
koontumispaikkoihin - yleensä rautatien varteen. Kuljetusvai¬ 
keuksien vuoksi annettiin määräys, että kukin poissiirtyvä henkilö 
sai ottaa mukaansa vain kaksi matkalaukkua, jotka itse kantoi ja 
joihin oli sijoittanut kaikkein välttämättömimmät tarvikkeet. Tar¬ 
koituksena oli lähettää siirtyville myöhemmin lisää erilaista kotiin 
tai kokoontumispaikkoihin jäänyttä tavaraa. Tämä jäi kuitenkin 
yleensä tekemättä ja moni sai kodistaan pelastetuksi vain sen, mi¬ 
tä lokakuussa lähtiessään sai viedyksi mukanaan. 

Näin alkoi lokakuussa 1939 Kaijalan väestön evakkotie, kaija- 
laisten vuosikausia jatkunut murhenäytelmä. Se alkoi yllättäen, si¬ 
tä ei kukaan osannut vielä elo-syyskuun vaihteessa aavistaa. »Ei¬ 
hän sellaista, mitä tapahtui Keski-Euroopassa, mitä puolalaiset ko¬ 
kivat ja näkivät, voinut meillä Suomessa tapahtua ...» 

Kaikesta huolimatta väestön mieliala oli luottavainen, se hallit- 

si hermonsa erinomaisella taveilla, se hoiti asiansa päättävästi - jo¬ 
pa hymy saattoi silmissä välähtää kyynelten läpi. »Mennään tässä 
välillä vähän kylään käymään», yritti joku leikkiä laskea. Tilanteen 
todellisesta vakavuudesta ja vaarallisuudesta ei tavallinen kansan 
nainen ja mies ollut tietoinen. Yhä uskottiin, ettei siitä sotaa sitten¬ 
kään tule - ei yksinkertaisesti voi tulla, neuvottelujen on pakko 
päätyä rauhanomaiseen ratkaisuun. Kun se Paasikivi saisi sen Sta¬ 
linin vakuuttuneeksi siitä, miten rauhaa rakastavaa kansaa me 
suomalaiset olemme. Kyllähän maan puolesta aina muutaman 
viikon voi olla pois kotoaan - lohduttauduttiin, kun koti jätettiin. 
Totta kai tiedettiin ja muistettiin, ettei itäiseen naapuriin ennen¬ 
kään historian aikaan aina voitu luottaa. Mutta nyt, syksyllä 1939 
ei sen kanssa näyttänyt olevan mitään todellisia ja ajankohtaisia 
ongelmia. »Emmehän me ketään uhkaa!» Vanhemmat kyllä 
muistivat, miten vapaussodan jälkeen koko 1920-luku oli Kannak¬ 
sen itärajalla ollut levotonta, mutta nythän tilanne oli aivan toi¬ 
nen. 

Siviiliväestön evakuointi ei jäänyt naapurissa huomaamatta. Sa¬ 
manaikaisesti kun väestöä vapaaehtoisesti evakuoitiin, puolustus¬ 
voimat alkoi hankkia lihaa Kaijalan kannakselta kartuttaen lähin¬ 
nä sianlihavarastojaan. Lokakuun 10. päivänä 1939 Kaijakeskus- 
kunnan Viipurin konttori sai sotilasviranomaisilta luvan hankkia 
Kannakselta rajattomasti sikoja ja toimittaa ne Viipuriin teurasta¬ 
molle. Kaijakeskuskunta pani toimeksi, ja eri puolilta alkoi päivit¬ 
täin saapua satoja kuorma-autoja sikalastissa Viipuriin. 

Moskova piti tätä operaatiota epäystävällisenä tekona, 12.10.1939 
- päivää ennen neuvottelujen alkua - Moskovan radio kertoi, et¬ 
tä Suomen hallitus oli ryhtynyt »vihamieliseen tekoon», jopa 
hyökkäyksen valmisteluun, kun se oli ensimmäisinä sotatoimen- 
piteinään mobilisoinut Kannaksen siat! 

Ne Karjalan kannaksen siat olivat korkealaatuisia »rotusikoja» 
ja kyllähän ne suuren kansainvälisen huomion hyvinkin ansaitsi¬ 
vat. Nimenomaan eräät eteläisen Kannaksen pitäjät olivat tunnet¬ 
tuja porsaan tuottajia. Kautta maan oli tunnettu sanonta »Kaikki 
siat Sakkolasta...» 


156 



Evakoille vain menolippu 


Väestölle jaettiin lähtöasemilla matkalippuja, joihin oli merkitty 
henkilön nimi, kotikunta ja -kylä sekä sijoituskunnan ja määräase¬ 
man nimi. Tätä lippua vastaan siirrettävälle väestölle annettiin se¬ 
kä matkan aikana että uusilla sijoituspaikoilla huoltoavustusta, 
jonka suuruudeksi kansanhuoltoministeriö määräsi lokakuussa 
1939 12 mk päivässä aikuisille ja 6 mk lapsille. Kuljetus tapahtui 
erityisissä väestönsiirtojunissa, joiden vaunuista osa oli matkustaja- 
vaunuja, mutta suurin osa tavallisia tavaravaunuja. Suuremmille 
väliasemille oli jäljestetty huolto-ja ruokailupaikkoja, missä kan¬ 
sanhuolto-ja poliisiviranomaiset sekä suojeluskuntalaiset ja lotat 
huolehtivat väestön muonituksesta. Varsinkin Viipurin asema 
muodostui noina päivinä tärkeäksi levähdyspaikaksi, missä par¬ 
haan mukaan yritettiin ruokkia tuhansia ihmisiä. Suuri osa näistä 
ihmisistä näki tällöin viimeisen kerran, ennen vuosien 1941-44 
takaisinmuuttoa, Karjalan vanhan pääkaupungin evakuoimisju- 
nien lähtiessä kuljettamaan rajan väestöä länttä ja pohjoista kohti. 

Väestö saatiin muutamassa päivässä siirretyksi ilman erityisem¬ 
piä hankaluuksia. Säät olivat suotuisat, rautatiekalustoa oli verra¬ 
ten runsaasti käytettävissä, ja ihmisten mieliala oli rauhallinen, jo¬ 
ten kaikki sujui suhteellisen hyvin. 


Ihminen on sama kaikkialla 


Lokakuussa 1939 evakuoitujen raja-alueiden asukkaat sijoitettiin 
Vuoksen pohjoispuolella sijaitseviin Antrean, Kirvun ja Jääsken 
kuntiin sekä pieni osa Lappeelle. Moskovan rauhanteon jälkeen 
heidät oli siirrettävä kauemmaksi länteen, kun mainitut sijoitus- 
kunnatkin oli luovutettava. Kun varsin yleinen käsitys oli, että ra¬ 
jakunnista evakuoitujen oleskelu sijoitustaloissaan kestäisi lyhyen 
ajan, vain muutamia viikkoja, sijoituspaikoissa otettiin omat hei¬ 
moveljet aika myönteisesti vastaan. Mutta kun oleskelu jatkui, al¬ 
koi syntyä vaikeuksia »evakkojen» ja sijoitustalon väen välille. 

Siirretyn väestön asema oli lokakuussa 1939 aika epämääräi¬ 
nen. Hallinto oli hajanaista, niin väestön siirto kuin myös sen 

huolto uusilla sijoituspaikoilla oli lähes kokonaan jäljestämättä. 
Kolme ministeriötä: puolustus-, sisä-ja vasta syksyllä 1939 perustet¬ 
tu kansanhuoltoministeriö olivat työssä mukana eikä työnjaosta 
ollut selvyyttä. Eräitä asioita, lähinnä ihmisten evakuoimista, oli 
hoitamasa liiankin paljon eri viranomaisia, mutta nimenomaan 
siirretyn väestön huolto, siirtoväen toimeentulon järjestäminen 
oli syksyllä 1939 lähes kokonaan jäljestämättä. 

Evakuoitua väestöä alettiin jo lokakuussa 1939 kutsua »siirto¬ 
väeksi», joskin muitakin nimityksiä tuli käyttöön. »Evakuoitu hen¬ 
kilö» oli eräs yleinen nimitys ja lyhyempi muoto »evakko» tuli 
myös aika yleiseksi siirtokarjalaisten nimitykseksi. Itse jouduin 
tehtäviin mukaan kansanhuoltoministeriön Viipurin läänin piiri¬ 
toimiston päällikkönä. Tälle elimelle katsottiin sotilasviranomais¬ 
ten kanssa lokakuussa 1939 käymieni neuvottelujen perusteella 
kuuluvan erityisesti omaisuuden siirrosta huolehtiminen, vaikka 
myös Viipurin lääninhallitus poliisiviranomaisten kautta vastasi 
koko läänin siviiliväestön evakuoimisesta. Jouduin lokakuussa te¬ 
kemisiin II Armeijakunnan alaisena toimineen Viipurin suojelus¬ 
kuntapiirin komentajan jääkärieverstiluutnatti Albert Puroman 
kanssa, ja meidän välillemme muodostui heti luottamuksellinen 
suhde. Se varmaan vaikutti ratkaisevalla tavalla siihen, että Viipu¬ 
rin läänin kansanhuoltopiirin toimisto joutui koko talvisodan 
ajan hyvin kiinteässä ja luottamuksellisessa yhteistyössä alueen so¬ 
tilasviranomaisten kanssa suunnittelemaan, osittain johtamaan ja 
koordinoimaan evakuointia Karjalan kannaksella ja siitä pohjoi¬ 
seen aina Sortavalaan saakka ulottuvalla alueella. 

Tilanteen jatkuessa jännittyneenä, kun kotiinpaluusta ei ollut 
tietoakaan, sekä siirretyt että isäntäväki alkoivat kyllästyä, jopa her¬ 
mostua. Yksi ja toinen perhe alkoi marraskuun puoliväliin tultaes¬ 
sa pyrkiä takaisin kotiin. Vaikka viranomaiset tämän jyrkästi kiel¬ 
sivät, se ei auttanut, vaan monet lähtivät »omalla luvallaan» paluu¬ 
matkalle. Arvion mukaan lähes puolet Kaijalan kannaksen raja- 
alueilta lokakuussa evakuoiduista noin 15 000 hengestä pääsi 
omavaltaisesti koteihinsa marraskuun loppuun mennessä. 

Tästä osoituksena erään Raudun Oijansaaren isännän edesot¬ 
tamukset: 

Isäntä kuljetti lokakuun 10. päivän jälkeen karjansa maitse Sak- 
kolan ja Räisälän kautta Kirvuun, missä hänet karjoineen sijoitet¬ 
tiin lähellä Sairalan asemaa olleeseen taloon. Isäntä ikävystyi toi¬ 
mettomuuteen Kirvussa ja kävi marraskuussa katsomassa, mitä 

158 



kotona tapahtuu. Kun siellä näytti kovin rauhalliselta, hän palasi 
Kirvuun, otti perheensä, kaljansa ja muut tavaransa ja toi maan¬ 
teitse takaisin Orjansaareen. Homma ei sujunut helposti, sillä 
vaikka sotilasviranomaiset antoivat hänelle jonkinlaisen paluupa- 
perin, he eivät antaneet lupaa kaljan palauttamiseen. Paikalliset 
kunnan viranomaiset eivät myöskään uskaltaneet lupaa antaa, 
minkä vuoksi sitä tiedusteltiin Viipurin kansanhuoltopiiriltä. Siel¬ 
täkin anomus evättiin. Silloin isäntä tilasi Sairalan asemalta rauta¬ 
tievaunun ja alkoi lastata kaljaansa ja muuta omaisuuttaan vau¬ 
nuun. Pahaksi onneksi puolustusministeri Juho Niukkanen sattui 
juuri silloin tulemaan asemalle, jonka lähellä hänen tilansa sijait¬ 
si, ja saatuaan tietää mistä oli kysymys, purkautti vaunun. Mutta 
sinnikäs rautulainen rajan asukas ei vielä tästäkään lannistunut, 
vaan lähti seuraavana yönä, joka oli marraskuun 26., yön pimey¬ 
dessä maitse viemään kaljaansa takaisin kotiin. Hän kulki noin 
100 kilometrin maantiematkan kahdessa päivässä ja oli kotonaan 
illalla 28.11. Seuraavana iltana saapui perhekin kotiin. Iloja tyyty¬ 
väisyys oli suuri, kun »herrojen kiusanteosta huolimatta» oli on¬ 
nistuttu pääsemään kotiin. Mutta ilo oli valitettavasti kovin lyhytai¬ 
kaista, sillä yhden yön jälkeen, aamulla 30.11., alkoivat kranaatit 
putoilla pihaan ja edessä oli uusi lähtö, todellinen äkkilähtö. Mut¬ 
ta tie oli jo ennestään tuttu, nyt matkattiin kolmannen kerran taas 
sata kilometriä Kirvuun, siihen samaan sijoitustaloon, mistä oli 
muutama päivä sitten lähdetty. 

Myöhemmin kuulin, että tämä isäntä - johon olin tutustunut - 
palasi myöhään syksyllä 1941 takaisin Raudun Orjansaareen, mis¬ 
sä hänen talonsa oli onneksi säilynyt. Tällä kertaa hän sai asua ko¬ 
dissaan aina kesään 1944 saakka, siis kolmisen vuotta. Mutta sil¬ 
loin olikin edessä lopullinen lähtö. 

Tämä kaikki on osoitus karjalaisen rajan asukkaan sammumat¬ 
tomasta tahdosta elää kotonaan ja kotiseudullaan. Hän piti vii¬ 
meiseen saakka kiinni siitä maasta ja ympäristöstä, jonka tunsi 
omakseen. On ilmeistä, että muualla Karjalassa sattui lukematto¬ 
mia vastaavanlaisia tapauksia: kodissa haluttiin olla niin kauan 
kuin mahdollistaja aina uskottiin, että loppujen lopuksi käy kui¬ 
tenkin hyvin! Se on sitä kaijalaista ikuista optimismia. 

Syksyllä 1939 ehdin jo nähdä, ettei ihmisten välillä ole kovin 
suuria eroja. Marraskuun alussa luokseni Kansanhuoltopiirin toi¬ 
mistoon saapui Kirvun maataloustuottajien lähetystö valittamaan, 
että rajaseudulta heidän taloihinsa sijoitetut evakot aiheuttavat ta- 

vattoman suuria vaikeuksia. Varsinkin evakkojen lehmät, kuten 
lähetystön johtaja - aika huomattava paikallinen jäijestömies - sa¬ 
noi, »heidän kantturansa» tuottavat liian paljon vaivaa. Siksi he va¬ 
kavasti esittivät, että karja joko siirretään muualle, esimerkiksi sel¬ 
laisiin naapurikuntiin, joihin ei vielä ole ollenkaan siirtokarjaa si¬ 
joitettu, tai nuo kantturat teurastetaan. Heidän omiin lehmiinsä 
verrattuina lehmät olivat heikkoja, lypsivät niin vähän, ettei nii¬ 
den teurastamisesta olisi suurta vahinkoa kenellekään. Me emme 
katso velvollisuudeksemme kantaa jatkuvasti rajan evakkojen ai¬ 
heuttamia rasituksia! 

Yritin selittää heille, ettei toistaiseksi voida tehdä juuri mitään, 
koska tilanne oli vähintään yhtä epäselvä kuin kuukausi sitten. 
Mutta lähetystö ei antanut periksi. He vain tiukkasivat minulta lu¬ 
pausta, että Kirvu vapautetaan rasituksesta, jota he olivat kanta¬ 
neet jo yli kuukauden ajan. 

Emme päässeet yksimielisyyteen ja viimeisenä argumenttinani 
sanoin: älkää nyt olko niin tyytymättömiä pitäjäänne sijoitetuille 
evakoille, eihän sitä vielä tiedä, miten meille karjalaisille ja myös 
teille kimalaisille käy, jos vaikka mekin joudumme lähtemään. 

Sekään ei auttanut, sillä lähetystön johtomies tuumi: jos mei¬ 
dän olisi lähdettävä, ampuisimme eläimemme ja panisimme ta¬ 
lomme tuleen. Mutta eihän sellaista voi tapahtua. Tämä keskuste¬ 
lu tapahtui marraskuun loppupuolella. Vajaan neljän kuukauden 
kuluttua kimalaisia odotti sama kohtalo kuin rajan evakkoja loka¬ 
kuussa 1939. Heillä ei ollut mitään muuta keinoa kuin yrittää pe¬ 
lastaa omat lehmänsä, muut eläimensä ja omaisuutensa siinä 
määrin kuin mahdollista. On ilmeistä, että he uusilla asuinsijoil¬ 
laan saivat kuulla samanlaista puhetta, jota itse esittivät marras¬ 
kuussa 1939. Sellainen on ihmisluonto - karjalaisenkin. 

Kun »evakkovuosina» jouduin useita kertoja sovittelemaan siir¬ 
toväen ja sijoituskuntien väestön kesken syntyneitä kahnauksia, 
oli silloinkin pakko todeta, ettei Kamalasta tullut vain hyviä ja so¬ 
puisia ihmisiä. Joukossa oli itsepäisiä häirikköjä - kuten kaikkial¬ 
la muuallakin. Ei rajalla valittu, rajan yli tulivat kaikki. 

Loka-marraskuussa evakuoitavaa vyöhykettä laajennettiin var¬ 
sin vähän. Lokakuun 30. päivänä sisäasiainministeriö määräsi 
Valkjärven yhden rajakylän tyhjennettäväksi ja marraskuun 23. 
päivänä Suomenlahden ulkosaaret Seiskarin, Lavansaaren, Pe- 
ninsaaren, Tytärsaaren ja Pien-Tytärsaaren evakuoitaviksi. 

Sodan puhjettua sitä ennen evakuoitu vyöhyke oli kapea, se oli 

kenttätykin kantaman sisäpuolella ja eräät rajakylät mm. Valkjär¬ 
vellä olivat evakuoimatta, kun ammukset Neuvostoliiton puolelta 
alkoivat aamulla 30.11.1939 putoilla Suomen puolelle. Silloin tu¬ 
li todellakin kiire. Tärkeintä oli pelastaa ihmiset. Omaisuus sai 
yleensä jäädä: kaija ammuttiin navetoihin, viljat jäivät salvoihin, 
rehut vajoihin. Pääasia oli, että väki ehti tulen alta pois. Jos vielä 
lähtiessään ehti tuikata talonsa tuleen, oli mieli kevyt, ettei koti 
jäänyt vihollisen raiskattavaksi. Silloin marraskuun lopussa 1939 
oli varsin yleisesti vallalla käsitys, että jos Kannas ehditään kunnol¬ 
la polttaa, se auttaisi puolustustamme, koska puna-armeijalle ei 
jäisi lämpimiä majoitustiloja! Tämä käsitys osoittautui pian vää¬ 
räksi: mikään muu armeija maailmassa ei ehkä ole pystynyt niin 
hyvin elämään ja toimimaan kylmissä talviolosuhteissa kuin puna- 
armeija. Talvisodan ajan ennätyspakkaset eivät sitä kiusanneet, se 
oli varustautunut kestämään ankaraakin kylmyyttä ja toimimaan 
talvioloissa. Samoin puna-armeijan aseet ja kuljetuskalusto oli teh¬ 
ty erityisesti talviolosuhteita varten. 

Oli suuri ihme, että sodan puhjettua ihmiset saatiin pelastetuik¬ 
si - aivan muutamia aniharvoja lukuun ottamatta. Tiet olivat nyt 
tungokseen saakka täynnä väkeä, kotieläimiä, tavaraa, sotilaita ja 
aseita. Mutta aivan kuin ihmeen kautta kaikki kuitenkin sujui il¬ 
man suurta katastrofia. Lentokoneet ahdistelivat jo sodan ensim¬ 
mäisinä päivinä evakkojunia ja niiden kuormausta. Väitetään len¬ 
tokoneiden pudotelleen kumipalloissa suu- ja sorkkatautia ai¬ 
heuttavia viruksia. Joulukuussa puhkesikin evakuoitavassa kaljas¬ 
sa suu-ja sorkkatauti. Tarkkaa selitystä asiasta ei kuitenkaan saatu. 


Kuittia vastaan jäi omaisuus 

Omaisuuden siirto oli paljon hankalampaa kuin väestön evakuoi¬ 
minen. Huomattava osa omaisuudesta oli sellaista, että sen pois- 
siirtämistä varten olisi jo aikaisemmin pitänyt tehdä lahoja valmis¬ 
tavia toimenpiteitä. Niinpä suuri osa, monissa taloissa enemmän 
kuin puolet viljasta, oli puimatta, puitu vilja säkittämättä, rehut 
paalaamatta, kaija merkitsemättä jne. Sitä paitsi ei ollut mitään 
määräyksiä tai ohjeita, joihin olisi voinut nojautua ja joiden perus¬ 
teella olisi osattu nopeasti toimia. Sen vuoksi täytyi paikallisten vi- 

ranomaisten oma-aloitteisesti yrittää kaikessa kiireessä keksiä me¬ 
nettelytavat, jotka parhaiten veisivät tulokseen. Viipurin kansan- 
huoltopiirin toimisto lähetti lokakuun 18. päivänä evakuoitaviin 
pitäjiin agronomeja, joiden tehtäväksi annettiin yhdessä paikallis¬ 
ten maatalousneuvojien kanssa maatalousomaisuuden siirron val¬ 
misteleminen. Heidän tuli yhdessä nimismiesten ja poliisiviran¬ 
omaisten kanssa määrätä, mitkä kotieläimet siirretään pois ja mi¬ 
ten. He saivat myös jakaa Viipurista ja Sortavalasta kootut viljasä- 
kit evakuoitavalle alueelle ja valvoa, että mahdollisimman suuri 
osa viljasta säkitettiin, koottiin määrättyihin keräilypaikkoihin ja 
kuormattiin asemilla rautatievaunuihin. Säkkejä ei kuitenkaan 
saatu riittävästi, mikä johtui siitä, että jo lokakuun alussa kymme¬ 
niä tuhansia niistä täytettiin hiekalla ja käytettiin väestönsuojien 
vahvistamiseen sekä ikkunoiden ja ovien suojaksi. Agronomien 
piti evakuoitavissa pitäjissä muodostaa työryhmiä viljan puintia ja 
rehujen paalausta varten. Heille jaettiin kansanhuoltopiirin toi¬ 
miston painattamia luovutuskuitteja, joita tuli antaa jokaiselle ta¬ 
varan luovuttajalle, jotta tämä voisi myöhemmin kuittia vastaan 
periä valtiolta korvauksen omaisuudestaan. Jo tällöin aavistettiin, 
että evakuoitavan omaisuuden korvaaminen tulisi myöhemmin 
aiheuttamaan paljon epäselvyyttä, koska tavaroiden omaisuussuh- 
teita ei ehditty tarkasti selvittää. Ilman ylempää annettuja ohjeita 
kansanhuoltopiiri katsoi silloin välttämättömäksi painattaa maini¬ 
tut kuitit, joihin merkittiin: »Maksu viranomaisille luovutetusta ta¬ 
varasta suoritetaan tätä kuittia vastaan myöhemmin ilmoitettava¬ 
na aikana.» 

Oli suorastaan ihmeteltävää, miten rauhallisesti väestö suhtau¬ 
tui määräyksiin, joiden mukaan heidän tuli luovuttaa omaisuu- 
tensa valtiolle. Sinne jäi talo, maat ja metsät; kaijaja muut tavarat 
luovutettiin valtiolle ja käteen annettiin vain pieni kuitti, johon oli 
merkitty: maksu suoritetaan myöhemmin ilmoitettavana aikana! 


Evakuoimisen keskeytyminen 

Moskovan neuvottelut raukesivat marraskuun puoliväliin tultaes¬ 
sa. Ihmiset luulivat, että tilanne oli ratkennut rauhallisesti eikä 
evakuoimista erityisemmin kiirehditty. Tosin suunniteltiin Kaija- 

lan rajakuntien tyhjentämistä kokonaisuudessaan, jolloin puima¬ 
tonkin vilja, rehut, perunat ja maatalousirtaimisto sekä väestön yk¬ 
sityinen irtaimisto olisi siirretty pois. Mutta sittemmin tämän 
suunnitelman toteuttamisesta syystä tai toisesta luovuttiin. Armei¬ 
ja otti jatkuvasti jossain määrin rehuja raja-alueeltaja kansanhuol- 
topiiri toimitti sinne paalauskoneita, jotta olisi voitu lähettää hei¬ 
nää evakuoidulle kaljalle. Jäijestettiinpä mm. Kivennavalle tätä 
varten paalauskurssejakin. Myös muutamia miljoonia kiloja peru¬ 
noita saatiin lähetetyksi perunajauhotehtaille ja polttimoille. Mi¬ 
hinkään alueen täydelliseen tyhjentämiseen ei kuitenkaan pyritty, 
vaikka siihen olisi ollut tilaisuus. Alettiinpa vähitellen epäillä sitä¬ 
kin, oliko viranomaisilla oikeuttakaan siirtää pois ihmisten tava¬ 
roita, jolleivät nämä itse sitä halua. Esimerkkinä ovat edellä jo 
mainitut Terijoen perunat, joiden siirto jäi toimittamatta sen 
vuoksi, että juristien tulkinnan mukaan »puuttui laki, millä peru¬ 
nat olisi voitu kuljettaa pois». 

Näennäinen rauhoittuminen aiheutti sen, ettei vielä marras¬ 
kuussakaan ryhdytty laatimaan yksityiskohtaisempaa evakuoimis- 
suunnitelmaa. Sotilasviranomaiset kyllä vaativat, että rajaseudulla 
olisi 40-50 km:n syvyinen vyöhyke kokonaan tyhjennettävä, mut¬ 
ta tähän ei ryhdytty. Minulla on sellainen käsitys, että siviiliviran- 
omaiset koettivat mahdollisuuksien mukaan välttää evakuoimis- 
alueen laajentamista. Siirrot olivat hyvin suuritöisiä, hankalia ja 
kustannuksia vaativia toimenpiteitä, ja ajateltiin niitä vaikeuksia, 
joihin jouduttaisiin, jos evakuoimista jatkettaisiin pitemmälle 
kuin oli aivan välttämätöntä, mutta sitten sotaa ei tulisikaan! 

Hallituksen ja sen alaisten viranomaisten suhtautuminen asioi¬ 
hin syksyllä 1939 oli kerta kaikkiaan ainutlaatuista. Oliko se fata¬ 
listista piittaamattomuutta vai suurta neuvottomuutta? Ei tiedetty, 
mitä olisi tehtävä ja mitä voitaisiin tehdä, vaikka kysymyksessä oli 
maan itärajalla asuvien satojen tuhansien ihmisten henki ja elä¬ 
mä. Kun silloin vallinnutta tilannetta tutkii, nousee yhä uudestaan 
ja uudestaan mieleen kysymys: mihin Suomen hallitus luotti syk¬ 
syllä 1939? Se kyllä tiesi, ettei se voinut luottaa mihinkään ulkoa 
saatavaan apuun. Saksa oli meidät hylännyt ja Ruotsi pelkäsi siinä 
määrin Neuvostoliittoa, että se oli valmis luopumaan Suomen 
auttamisesta pelastaakseen oman nahkansa - vaikkapa puolet 
Suomea olisi mennyt. Kansainliitto oli voimaton, olisihan Suo¬ 
men pitänyt se tajuta jo 1920-luvulla, kun olimme Itä-Karjalan ky¬ 
symyksessä vedonneet Kansainliittoon. Se antoi asiasta epämää- 

räisiä lausuntoja, joilla oli vain se merkitys, että ne ärsyttivät itäis¬ 
tä naapuriamme. 

Suunnitelman laatiminen rajoittui yhä vain väestönsiirtoihin. 
Niinpä oletettiin, että sodan syttyessä koko Kaijalan kannaksen 
väestö oli kuljetettava pois maanteitä pitkin marssien. Valittiin so¬ 
pivia teitä, suunniteltiin päivämatkojen pituuksia ja pysähdyspaik¬ 
koja. Lisäksi määrättiin Antrean, Kirvun ja Jääsken pitäjiin sijoitus¬ 
paikat lähes 100 000 hengelle. Mutta ruokatavaroiden varaami¬ 
seksi mainittuihin pitäjiin sijoitettavalle väestölle ei annettu varo¬ 
ja. Näitä suunnitelmia ei voitu osaksikaan toteuttaa ja voi hyvin 
kuvitella, mihin olisi jouduttu, jos koko Kannaksen väestöä olisi 
lähdetty marssittamaan 35 km päivässä pohjoista ja länttä kohti! 

On valitettavaa, että evakuoimista ei marraskuun puolivälin jäl¬ 
keen sanottavasti jatkettu, vaan odotettiin päivästä toiseen tapah¬ 
tumien kehitystä. Sekä väestön että viranomaiset oli vallannut sel¬ 
lainen harhaluulo, ettei sotaa tule. Kouluja avattiin ja muutenkin 
valmistauduttiin tavallisiin askareihin. Tämä viranomaisten rau¬ 
hallisuus, jopa toivorikkaus, ilmeni mm. siinä, että vielä marras¬ 
kuun lopussa laadittiin suunnitelmia seuraavan kesän tuotanto- 
kamppailua varten, jolloin oli kolme vaihtoehtoa, nimittäin: 

1. maassa on rauha, 

2. maassa on jatkuvasti YH, 

3. maassa on sota. 

Kolmas vaihtoehto katsottiin kuitenkin kaikkein epätodennä- 
köisimmäksi ja tuotantokamppailusuunnitelmissa se vaihtoehto 
hylättiin. Se oli suuri, jopa anteeksiantamaton erehdys. Hyväus¬ 
koisuus tuli kalliiksi, mutta se huomattiin vasta 30.11.1939. Silloin 
Molotovin mukaan sotilaat alkoivat hoitaa niitä ongelmia, joita 
poliittiset johtajat eivät pystyneet ratkaisemaan. 


Evakuoiminen sodan alkaessa 


Pari päivää ennen sodan alkuajo tosin aavisteltiin, että jotain hy¬ 
vin vakavaa oli tulossa, minkä vuoksi ryhdyttiin valmistelemaan 
kaikkien rajakuntien evakuoimista. Niinpä marraskuun 29. päivä¬ 
nä annettiin Karjalan kannaksen pitäjien kansanhuoltolautakun¬ 
nille puhelinsanoma, jossa kuntien viranomaisia kehotettiin aset- 

tumaan yhteyteen paikallisten poliisiviranomaisten kanssa ja ryh¬ 
tymään valmistelemaan väestön ja omaisuuden siirtoa. Lopullista 
evakuoimiskäskyä ei kuitenkaan ehditty antaa, sillä vihollinen 
aloitti hyökkäyksen jo seuraavana aamuna 30.11.1939. 

Sodan syttyminen pakotti jatkamaan evakuoimista niin nopeas¬ 
ti kuin suinkin, sillä vihollinen oli pian ylittänyt aikaisemmin tyh¬ 
jennetyn 5-15 km:n vyöhykkeen ja moni rajapitäjien asukas herä¬ 
si marraskuun 30. päivän aamuna ammuntaan ja räjähdyksiin. Sil¬ 
loin ei ihmisten auttanut henkensä pelastamiseksi muu kuin pae¬ 
ta niin pian kuin mahdollista ilman erityistä kehotusta. Omaisuus 
sai jäädä, ja moni ei saanut kodistaan mukaansa mitään, eräät jou¬ 
tuivat pakenemaan puolipukeissa! 

Rajan kansa suhtautui näihin vaikeuksiin ihailtavan rauhallises¬ 
ti. Pysyttiin tyyninä, vaikka tuska sydäntä ahdisti ja sai kyynelen sil¬ 
mäkulmaan. Niinpä moni kertoi, että nähdessään kotikylästä läh¬ 
tiessään oman talonsa roihuavan liekeissä, tunsi uhranneensa kai¬ 
ken maallisen omaisuutensa isänmaalle ja näin voi kerta kaik¬ 
kiaan huolista tyhjänä ja puhtaana lähteä kulkemaan tuntema¬ 
tonta tulevaisuutta kohti. Esimerkkinä loistavasta karjalaisesta 
huumorista mainittakoon se kivennapalainen isäntä, joka paetes¬ 
saan sodan jaloista länteen poikkesi Antrean raakasokeri tehtaalle 
ilmoittamaan, että sattuneesta syystä hänen tilalleen Kivennavalle 
ei tarvinnutkaan lähettää sokerijuurikasleikettä! Viranomaisten 
rauhallisuutta kuvaa Uudenkirkon nimismies, joka toisena sota- 
päivänä määräsi pitäjänsä tiet hiekoitettavaksi. 

Parina ensimmäisenä sotapäivänä evakuoimisviranomaisilla oli 
suunnattomasti työtä, sillä siviiliväestöä ja karjaa oli rajaseuduilla 
runsaasti, ja nämä oli nopeasti saatava pois. Väestö oli suuressa 
vaarassa, mutta se oli samalla esteenä sotavoimien toiminnalle. 
Annetuista kehotuksista huolimatta alueella oli vielä huomatta¬ 
van paljon naisia, vanhuksia ja lapsia, mikä muodosti tilanteen en¬ 
tistäkin huolestuttavammaksi. 


Armeija ottaa vastuun 

Siviiliviranomaiset vähäisine voimineen eivät pystyneet enää asioi¬ 
ta hoitamaan. Sen vuoksi lääninhallitus luovutti jo heti sodan 

alussa evakuoimisen johdon ja toimeenpanon armeijalle. Tämä 
oli välttämätöntä senkin vuoksi, että ainoastaan sotilasviranomai¬ 
set olivat tietoisia sotatapahtumien kehityksestä, josta evakuoimi¬ 
nen oli riippuvainen. 

Viipurin läänissä oli kaksi erillistä evakuoimisaluetta, Kaijalan 
kannas ja Laatokan Karjala. Nämä muodostuivat vihollisen pää- 
hyökkäyssuuntien mukaan, jotka Kannaksella olivat Terijoki, Ki¬ 
vennapa, Rautu ja Metsäpirtti, Laatokan Karjalassa Salmi, Impi¬ 
lahti, Suistamo, Suojärvi ja Korpiselkä. 

Myös Kaijalan kannaksella oli kaksi aluetta, Vuoksen eteläpuo¬ 
linen ja sen pohjoispuolinen alue. Edellinen ulottui Vuoksesta 
Suomenlahteen. Se käsitti Terijoen, Kivennavan, Kanneljärven, 
Valkjärven, Muolaan, Äyräpään, Heinjoen, Kuolemajärven, Uu¬ 
denkirkon, Koiviston, Johanneksen ja Viipurin pitäjät sekä Viipu¬ 
rin kaupungin. Jälkimmäinen käsitti Raudun, Metsäpirtin, Sakko- 
lan, Vuokselan ja Pyhäjärven pitäjät. Vuoksen eteläpuolella vihol¬ 
linen pääsi etenemään syvemmälle, minkä vuoksi myös evakuoita¬ 
va alue siellä muodostui huomattavasti laajemmaksi kuin pohjois¬ 
puolella. Vuoksen eteläpuolinen Karjalan kannas kuului toisen 
armeijakunnan alueeseen, jonka tehtäväksi nyt tuli evakuoimi¬ 
nen mainituissa pitäjissä. Rautu, Metsäpirtti ja Vuoksen pohjois¬ 
puolinen Kannas taas kuuluivat kolmannen armeijakunnan alu¬ 
eeseen. Laatokan Kaijalan kuntien Salmin ja Suojärven sekä Im- 
pilahden, Suistamon ja Korpiselän pitäjien evakuoiminen tuli 
neljännen armeijakunnan tehtäväksi. 

Edellä mainituista evakuoimisalueista ensimmäinen oli laajin ja 
väkirikkain, minkä vuoksi myös sen evakuoiminen muodostui vai¬ 
keammaksi kuin muiden. Metsäpirtin ja Raudun suunnalla, kol¬ 
mannen armeijakunnan alueella, evakuoitava alue ei sodan aika¬ 
na muodostunut kovinkaan laajaksi, koska rintama siellä pysähtyi 
Taipaleenjoelle. Se kesti aina sodan loppuun saakka. Laatokan 
Kamalassa, lähinnä Salmin, Suojärven ja Korpiselän pitäjissä, tilan¬ 
ne oli sodan alkupäivinä hyvin vaikea. Siellä väestöjä kaija joudut¬ 
tiin siirtämään maanteitse pitkiä matkoja, kun rautatietä ei voitu 
käyttää. Vihollisen etenevät joukot seurasivat sodan ensimmäisinä 
päivinä poissiirrettävien väestönjoukkojen kannoilla, mikä ai¬ 
heutti suurta levottomuutta ja pelkoa. 

Vallinneissa yllättävissä ja sekavissa oloissa huoli kohdistui en¬ 
simmäisinä sotapäivinä väestön pelastamiseen Salmista, Suojär- 
veltä, Raudusta, Kivennavalta, ja Uudeltakirkolta. Kanneljärveltä- 

kään ei saatu siirretyksi pois kuin väestö, hevosetja pääosa lehmiä. 
Suuri osa lehmistä ja muut kotieläimet täytyi ampua navettaan. 
Ne paloivat rakennusten, koneiden, viljan, rehujen ja muun irtai¬ 
miston mukana. Verraten harvoja kotieläimiä joutui näissä rajapi¬ 
täjissäkään hyökkääjän käsiin elävinä. Muunkin omaisuuden siir¬ 
ron valmisteluja tosin tehtiin ensimmäisinä sotapäivinä kaikessa 
kiireessä. Mm. Kanneljärvellä koottiin huomattavia määriä viljaa 
ja lähetettiin armeijan kuorma-autoja niitä hakemaan, mutta 
omien joukkojen irtaantumiskäsky tuli niin nopeasti, että viljaa ei 
ehditty kuljettaa pois, vaan pääosa siitä oli poltettava. Samalla ta¬ 
valla oli meneteltävä monissa muissakin paikoissa: mitä ei saatu 
pois - se poltettiin! Koko rajaseutu oli näinä ensimmäisinä sota- 
päivinä Viiltävänä tulimerenä, jossa suunnattomat määrät erilaista 
omaisuutta tuhottiin. 

Ensimmäisten sotapäivien kaaosmainen tilanne osoitti, että ar¬ 
meijan oli lähes yhtä vaikeaa kuin lääninhallituksenkin hoitaa 
evakuoimista ilman erityistä organisaatiota. Sitä varten muodos¬ 
tettiin joulukuun alussa erityiset elimet evakuoimista johta¬ 
maan. 

Viipurin suojeluskuntapiirin esikuntaan perustettiin joulukuun 
3. päivänä evakuoimistoimisto, johon komennettiin kansanhuol- 
topiirin kolme reserviupseeria jotka olivat koulutukseltaan agro¬ 
nomeja. Lisäksi kaksi rautatieupseeria ja yksi teollisuuspiirin up¬ 
seeri. Minut määrättiin kansanhuoltopiirin toimistopäällikkönä 
evakuoimistoimiston päälliköksi. Tämä toimisto joutui suunnitte¬ 
lemaan sekä väestön että erilaisen omaisuuden siirrot suojelus¬ 
kuntapiirin komentajan ja esikuntapäällikön valvonnan alaisena 
ja yhteistyössä sotilasviranomaisten kanssa. Alueen sotapoliisi alis¬ 
tettiin tämän toimiston alaiseksi, joten nimismiehet ja poliisiviran¬ 
omaiset olivat välittömästi sen käskettävissä. Lisäksi sen käytettävis¬ 
sä olivat evakuoimistehtävissä Karjalan kannaksen suojeluskun¬ 
nat, kuntien viranomaiset ja suuri määrä työvelvollisia. Joulukuus¬ 
ta lähtien oli evakuoimistehtävissä useita tuhansia miehiä. Nämä 
olivat puolisotilaallisia joukkoja, jotka olivat paikallisten suojelus¬ 
kuntien ja poliisiviranomaisten käytössä. 

Evakuoimiskuljetuksia varten pakko-otettiin noin 100 omni- 
busautoa ja saman verran kuorma-autoja. Työvelvollisista muo¬ 
dostettiin työkomppanioita joiden käyttöön annettiin hevosko- 
lonnia, ja niillä oli useita satoja hevosia. Näin syntyi Karjalan kan¬ 
nakselle varsin tehokas evakuoimisorganisaatio. Ilman sitä väes- 

tön- ja omaisuudensiirto olisi onnistunut vielä epätäydellisem- 
min, kuin mitä nyt tapahtui. Tämä organisaatio jouduttiin muo¬ 
dostamaan nopeasti ja improvisoiden. Jos se olisi ollut käytettävis¬ 
sä jo lokakuussa, olisi saatu pelastetuksi suuri osa siitä omaisuu¬ 
desta, joka nyt jouduttiin tuhoamaan tai jättämään paikoilleen. 


Väestönsiirto 


Rajapitäjissä ei yleensä ehditty antaa evakuoimiskäskyä, ihmiset 
pakenivat sodan jaloista henkensä pelastamiseksi. Vähitellen, 
kauemmaksi rzyasta siirryttäessä, vihollisen eteneminen hidastui 
ja evakuoimisessa saatiin etumatkaa. Suojeluskuntalaisena poliisit 
kävivät taloissa ilmoittamassa, milloin kotoa oli lähdettävä. Läh¬ 
töön valmistautumisaika oli yleensä lyhyt, tunti, pari tai korkein¬ 
taan muutama tunti. Poissiirtyvät ihmiset saivat nytkin ottaa mu¬ 
kaansa vain kaikkein välttämättömimmät tavaransa, pääasiassa 
vaatteita. Suojeluskuntapiirin omnibussit kuljettivat kylien ko¬ 
koontumispaikoilta väestöä asemille, missä he pääsivät erityisiin 
evakuoimisjuniin - eripituisen odotusajan jälkeen. Rautateillä oli 
sodan ensi päivinä suuri ruuhka ja puute vetureista, minkä vuok¬ 
si evakuoimisjunien odotusaika muodostui monelle pitkäksi. Täl¬ 
löin junat joutuivat usein pommitusten ja konekivääritulitusten 
kohteiksi. Niinpä eräs suuri evakuoimisjuna saapui Viipurin ase¬ 
malle toisena sotapäivänä juuri silloin, kun asemaa pommitettiin 
ja seisoi siellä monta tuntia ankaran pommisateen keskellä. Sa¬ 
manlaisia tapauksia sattui Perkjärvellä, Hämärällä ja muillakin 
asemilla. Ihmeellistä kyllä pommitukset eivät aiheuttaneet sanot¬ 
tavia henkilövaurioita. Lisäksi sattui niin onnellisesti, että joulu¬ 
kuun 2. päivänä sää muuttui sumuiseksi ja pysyi pilvisen har¬ 
maana noin viikon zyan. Se esti vihollisen ilmatoimintaa ja helpot¬ 
ti evakuoimista. Joulukuun toisen päivän jälkeisenä viikkona eva¬ 
kuointi sujuikin melko rauhassa, jolloin sodan alussa muodostu¬ 
nut kaaos vähitellen selvisi. 

Evakuoimistoimistossa siunattiin Luojaa näinä sumuisen har¬ 
maina joulukuun päivinä. Oli syytä olla kiitollisia siitä, että korkeat 
voimat olivat Karjalan heimon puolella lähettämällä sumuiset säät 

juuri silloin, kun niitä kaikkein kipeimmin tarvittiin. Myöhemmin 
talvella, kun päivästä päivään ja viikosta viikkoon oli kirkasta ja 
pakkasta, toivottiin hartaasti oikeita »evakuoimisilmoja». Silloin 
olisi saatu katkenneet yhteydet kuntoon ja muodostuneet ruuh¬ 
kat selvitetyiksi. Sumuisia säitä käytettiin hyödyksi mahdollisim¬ 
man tehokkaasti. Siksi otettiin aikamoinen riski, kun uskallettiin 
ryhtyä väestön vesitiekuljetukseen. Samalla kun täpötäydet junat 
keskeytymättä toivat ihmisiä Viipurin kaakkois- ja eteläpuolelta 
Karjalan kannakselta, ryhdyttiin proomuilla siirtämään Koiviston, 
Kuolemajärven rannikon ja Johanneksen asukkaita suoraan Suo¬ 
menlahden pohjukan yli Säkkijärvelle. Tämän rohkean yrityksen 
alkuunpanija oli suojeluskuntapiirin esikuntapäällikkö, joka sitä 
varten otti armeijan käyttöön suuren määrän proomuja. Harvoin 
elettiin evakuoimistoimistossa niin jännittäviä hetkiä kuin niinä 
joulukuun päivinä, jolloin tämä väestön vesitsekuljetus oli käyn¬ 
nissä. Jos näet vihollisen lentäjät olisivat huomanneet proomut ja 
ryhtyneet niitä pommittamaan tai ampumaan konekivääreillä, 
olisi niissä olleita ihmisiä kohdannut varma tuho. Pelokkaina 
odotettiin silloin tiedotuksia vihollislentäjistä Suomenlahden itäi¬ 
sen rannikon suunnalla. Mutta kohtalo oli suopea, ilmat pysyivät 
sumuisina eikä naapuri päässyt selville tästä sodan suurimmasta 
vesistön ylityksestä. Onnellisesti saatiin siirrot toteutetuksi ja tu¬ 
hansia ihmisiä pääsi turvaan. Tämä oli tärkeätä noina joulukuun 
alkupäivinä, jolloin väestönsiirtorintamalla vallitsi armoton kiire 
ja Viipurin kautta kulkevat rautatieyhteydet olivat ylikuormitetut 
ja jatkuvasti pommitusuhan alaisina. 

Samoilla proomuilla siirrettiin myöhemmin Suomenlahden 
vastaiselle rannikolle kaljaa ja viljaa, joista varsinkin kaljan vesitse¬ 
kuljetus oli ymmärrettävistä syistä hyvin vaikeaa. 

Väestön huollon järjestäminen evakuoimisteiden varsilla muo¬ 
dostui vaikeaksi tehtäväksi. Kun Viipurin pohjois-ja länsipuolella 
oleviin pitäjiin sodan alkupäivinä vyöryi katkeamaton ihmisvirta ja 
pitäjien asukasmäärä kohosi moninkertaiseksi, loppuivat kautta- 
kulkupitäjistä muutamassa päivässä elintarvikkeet. Kaupoista ei 
enää saanut ruokatavaroita ja monella siirtolaisella ei ollut rahaa¬ 
kaan, millä niitä ostaa. Tällöin täytyi antaa sellainen määräys, että 
viranomaisten oli otettava ruokatarpeita sieltä, missä niitä suinkin 
olija annettava tarvitseville. Korvauksesta ei nyt ollut aika puhua, 
pääasia oli, etteivät ihmiset kuolleet nälkään. Viipurilaiset kaup¬ 
paliikkeet, joilla sodan alussa oli huomattavan suuret varastot, 

koettivat myös parhaansa mukaan kuljettaa ruokatavaroita eva- 
kuoimisteiden varsille, ja armeija huolehti lähellä rintamaa siviili¬ 
väestönkin muonituksesta. Lotat tekivät niin rintaman lähellä 
kuin kauempanakin kaiken voitavansa siirtoväkeä huoltaakseen. 
On hyvin todennäköistä, ettei kenenkään tarvinnut olla ainakaan 
kovin pitkää aikaa ilman ruokaa. Kun suurella osalla väestöä oli 
mukanaan jonkin verran ruokatarpeita, saatiin tämä puoli huol¬ 
losta ratkaistuksi. Majoituksen järjestäminen näillä väliaikaisilla 
paikoilla oli vielä vaikeampaa. Asuntoja ei läheskään kaikille riit¬ 
tänyt, minkä vuoksi monet joutuivat viettämään useita päiviä sau¬ 
noissa, asemahuoneissa ja tilapäissuojissa, mihin vain oli pienikin 
mahdollisuus sijoittua. 

Evakuoimisviranomaiset eivät ehtineetkään kiinnittää kovin 
paljon huomiota väestön huoltoon. Meidän päätehtävämme oli 
saada siviiliväestö pois rintaman välittömästä läheisyydestä, vaara¬ 
vyöhykkeeltä, joka oli noin 20-30 km:n syvyinen alue rintaman ta¬ 
kana. Viipuri oli ilmapommitusten vuoksi muodostunut vaaralli¬ 
seksi siviiliväestölle. Sen asukasmäärää oli nopeasti vähennettävä. 
Joulukuun ensimmäisen viikon aikana oli sen vuoksi työtä aivan 
määrättömästi. 

Kun jonkin pitäjän väestö oli saatu kootuksi lähtöasemien lä¬ 
heisyyteen, kuormatuksi junaan, juna oli vihdoin päässyt lähte¬ 
mään ja onnellisesti sivuuttanut Viipurin, voitiin tuntea helpotus¬ 
ta. Silloin tiedettiin, että ihmisten kuljetus ja vastaanotto perillä 
kyllä aina jotenkin jäijestyy, kun suurin vaikeus, väestön pelasta¬ 
minen pois rintaman läheisyydestä, oli onnistunut. Myöhemmin 
havaittiin, että siirtoväen vastaanottajat ja sijoittajat eivät suinkaan 
aina ajatelleet näin. Päinvastoin evakuoimisviranomaisia syytettiin 
siitä, että he lähettivät liian paljon väestöä liian nopeasti, mikä vai¬ 
keutti väestön sijoittamista. Muuta mahdollisuutta ei kuitenkaan 
ollut kuin lähettää väestö pois rintaman läheisyydestä niin nopeas¬ 
ti kuin suinkin voitiin. Eihän kukaan silloin voinut tietää, kuinka 
etäälle ja kuinka nopeasti rintama siirtyisi. Lisäksi oli välttämätön¬ 
tä, että rintaman taakse saatiin muodostetuksi tyhjä vyöhyke, mis¬ 
sä armeija saattoi vapaasti toimia. Tämä vyöhyke ei ollut, kuten 
myöhemmin joukkojen peräytymisvaiheen aikana havaittiin, suin¬ 
kaan liian suuri, vaan se oli liian pieni. Ihmiset halusivat elää ko¬ 
tonaan mahdollisimman kauan ja tästä oli seurauksena, että 
10-15 km:n päässä rintamasta olevissa kylissä siviiliväestö eleli kai¬ 
kessa rauhassa eikä tahtonut uskoa, että olisi mitään vaaraa. Keho- 

tuksista huolimatta he hyvin vastahakoisesti lähtivät. Kun rintama 
joulukuussa pysähtyi Mannerheim-linjalle, sen takana ja välittö¬ 
mässä läheisyydessä eräissä Johanneksen, Viipurin ja Heinjoen ky¬ 
lissä asuvat ihmiset jäivät koteihinsa läpimurtoon saakka. Ainoas¬ 
taan muutamissa tapauksissa väestö evakuoitiin ehkä liian aikaisin 
ja liian nopeasti. Sellaista tapahtui mm. eräissä Viipurin pitäjän 
kylissä. Paikalliset sotilasviranomaiset ja nimismies tyhjensivät ky¬ 
lät jo joulukuun alkupuolella niin nopeasti, etteivät ihmiset ehti¬ 
neet ottaa juuri mitään tavaroita mukaansa. Ne kylät saivat olla ai¬ 
na helmikuun puoliväliin saakka verraten normaaleissa oloissa, 
mutta kun niistä vietiin pois lähes kaikki ihmiset, ei tavaroita saa¬ 
tu lähetetyksi pois. Sen vuoksi suuria määriä sellaistakin omaisuut¬ 
ta tuhoutui, mikä olisi helposti saatu pelastetuksi. On luonnolli¬ 
sesti otettava huomioon, että myös viranomaiset olivat sodan alku¬ 
päivinä hermostuneita, mikä johti eräisiin ikäviin tapahtumiin. 

Sodan alkupäivinä rajakuntien väestön siirto oli todella suuri 
ponnistus. Kysymys oli siitä, ehtisikö väestö turvaan vai jäisikö se 
sodan jalkoihin. Myöhemmin joulukuussa ja tammikuussa maa¬ 
seudun kuntien osalta väestönsiirto oli suhteellisen helppo tehtä¬ 
vä. Viipurin väestön evakuoiminen oli huomattavasti vaikeampi. 
Siinä voidaan sodan aikana erottaa kolme eri vaihetta. Ensimmäi¬ 
nen vaihe kesti marraskuun lopusta joulukuun loppuun. Silloin 
Viipurin väestöstä suurin osa siirrettiin pois ja se tapahtui jo jou¬ 
lukuun alkupäivinä. Tammikuussa väestöä alkoi palata takaisin ja 
tätä jatkui aina helmikuuhun saakka. Silloin kaupunki joutui 
suurten ilmapommitusten kohteeksi, minkä johdosta aloitettiin 
Viipurin lopullinen tyhjentäminen. Suuri tuhon päivä oli helmi¬ 
kuun 18. Viipurin rautatieyhteys länteen katkesi silloin kokonaan. 
Kaupungissa oli silloin vielä noin 10 000 henkeä siviiliväestöä, jos¬ 
ta suurin osa joutui omin neuvoin poistumaan. Noina »Viipurin 
viimeisinä päivinä» nähtiin länteen johtavilla teillä katkeamaton 
ihmisvirta väestön pyrkiessä jalan, polkupyörillä ja potkukelkoilla 
pois hävitetystä kaupungista. Näky oli lohduttoman surullinen, ja 
traagisinta tässä oli se, että monet niistä jotka olivat säästyneet Vii¬ 
purin yhtämittaisissa pommituksissa, tapasivat kohtalonsa Tien¬ 
haaran, Hovinmaan, Nurmin ja Simolan verisissä ilmapommituk- 
sissa helmikuun kirkkaina päivinä. 

Omalaatuisen alueen muodosti raja-Karjala. Salmin pitäjässä ja 
osassa Impilahtea oli evakuoimisen kulku verrattavissa edellä se¬ 
lostettuun Kannaksen rajakuntien tyhjentämiseen, mutta Suojär- 

vi piti evakuoida kokonaan toisin kuin oli suunniteltu. Suojärven 
rata jouti jo sodan alkaessa pois käytöstä ja suurin osa tämän väki- 
rikkaan kunnan väestöä täytyi ohjata Värtsilän suuntaan ainoaa 
sinne johtavaa maantietä, Agläjärven-Tolvajärven-Korpiselän tie¬ 
tä pitkin. Kun tämä matka on lähes 100 kilometriä, voi käsittää, 
millaisia vaikeuksia tuotti väestön kuljettaminen, huoltoja majoi¬ 
tus matkan varrella. On muistettava, että tätä samaa tietä käyttivät 
samalla huomattavat sotavoimat, ne joukot, jotka myöhemmin 
pysäyttivät etenevän vihollisen Tolvajärvellä. Suojärveltä evakuoi¬ 
tavaa väestöä lisäsi vielä Korpiselän kiireinen tyhjentäminen. 
Väestö ohjattiin aluksi väliaikaisiin sijoituspaikkoihin Kiteen ja 
Tohmajärven kuntiin ja siirrettiin vasta myöhemmin sieltä edel¬ 
leen. Voitaneen laskea tätä tietä kulkeneen arviolta 6000-8000 
henkeä. 

Siviiliväestö saatiin koko Karjalan alueelta pelastetuksi, vaikka 
ihmiset joutuivatkin monta kertaa kokemaan sodan kauhuja ja 
eräät matkalla menehtyivät. Väestönsiirron päätarkoitus saatiin 
sodan aikana toteutetuksi: ihmiset pelastettiin sodan jaloista, tiet¬ 
tävästi ei ketään jäänyt vihollisen käsiin, edellä mainittuja Suojär¬ 
ven rajakylien asukkaita lukuun ottamatta. 

Väestön pelastuminen johtui pääasiassa siitä, että ihmiset yleen¬ 
sä yrittivät päästä mahdollisimman nopeasti pois evakuoitavalta 
alueelta. Viranomaisten tehtävänä oli siten pääasiassa vain jäljes¬ 
tää ja johtaa tätä ihmisten siirtymistä. Aivan toisin oli kaljan ja 
muun omaisuuden laita. Ne oli kaikki siirrettävä, ja koska aikaa oli 
vähän ja omaisuutta paljon, ei sitä ehditty viedä pois kovinkaan 
suuria määriä. 


Kaijansiirto 


On vaikeata kuvata niitä suuria »kaijamarkkinoita», joiksi kaljan 
evakuoiminen muodostui. Yksityisistä taloista lähdettiin määrätty¬ 
nä aikana ajamaan eläimiä monesti 50-60 km:n päässä oleville 
asemille. Karja kuljetettiin kylätielle, tavarat pantiin rekeen ja niin 
lähdettiin pyrkimään turvallisemmille alueille. Kylätiellä yhtyivät 
joukkoon naapurit karjoineen, yhä lisää eläimiä ja muuttokuor- 

mia tuli mukaan matkan jatkuessa ja pian oli muodostunut Viiltä¬ 
vä kaija-ja väestövirta, joka pääasiassa metsäteitä edeten halki pi¬ 
täjien kulkien hakeutui pohjoista ja länttä kohti. Suuret karjalau- 
mat täyttivät joulukuun alkupäivinä Kaijalan tiet armeijankin liik¬ 
keitä häiriten. 

Kun katseli tuota muuttojoukkoa, jossa oli pääasiassa vanhoja 
ukkoja ja pikkupoikia hevosmiehinä ja nuorempia naisia karjan- 
kuljettajina, valtasi mielen ahdistava tunne. Mutta rauhallisina 
nuo ihmiset kulkivat tiellä kaijoineen ja omaisuuksineen koetta¬ 
en parhaansa mukaan huolehtia siitä, että kaija pysyisi koossa ei¬ 
kä jäisi toisista jälkeen. 

Karjaa siirrettiin useita eri pääreittejä pitkin. Kivennavan, Valk- 
järven ja Muolaan karjat kulkivat Vuoksen eteläpuolista rantaa 
seuraten eräille Valkjärven radan asemille ja Andreaan. 

Läntiseltä Kannakselta, Uudeltakirkolta ja Kuolemajärveltä 
muuttoliike taas suuntautui osaksi Viipurin lähistölle, osaksi Koi¬ 
viston ja Johanneksen rannikolle. Osa viimeksi mainituista eläi¬ 
mistä kuljetettiin proomuilla Viipurinlahden yli, osa taas vietiin 
rautatieasemille. Esimerkkinä siitä kiireestä, jolla karjan siirto oli 
toteutettava, mainittakoon, että joulukuun 3.-10. päivien välisenä 
aikana ehdittiin Valkjärven, Pietarin, Karjalan ja Koiviston ratojen 
asemilta kuormata evakuoimisjuniin ja lähettää länteen kaikkiaan 
yli 30 000 eläintä. 

Kymmenien tuhansien eläinten siirtäminen rintamalta ja sen 
välittömästä läheisyydestä ei suinkaan ollut helppo tehtävä. Eläi¬ 
met lähtivät usein hyvin vastahakoisesti pois navetoistaan. Niinpä 
sattui, että kun karja oli suurella vaivalla saatu ajetuksi lähelle 
kuormausasemaa, varsinkin nuoremmat eläimet lähtivät äkkiä 
juoksemaan takaisin, jolloin niitä ei enää ehditty lähteä uudes¬ 
taan hakemaan. Vielä vaikeampaa oli eläinten huolto, sillä kun 
eräiden asemien läheisyyteen keräytyi karjaa tuhansittain, ei sille 
riittänyt navettoja eikä muitakaan suojia, vaan eläimet oli pakka¬ 
sista huolimatta sijoitettava ulos. Kun vaunustoa oli vähän, joutui 
karja odottamaan sotatalven ankarissa pakkasissa joskus useita 
päiviä, ennen kuin se saatiin kuormatuksi ja matkalle lähetetyksi. 
Lämpimiä karjavaunuja riitti vain pienelle osalle, minkä vuoksi 
eläimiä oli lähetettävä myös avovaunuissa. Rehujen varaaminen 
karjajuniin ei myöskään aina ollut mahdollista, jonka vuoksi eläi¬ 
met olivat joskus nälkiintyneitä jo silloin, kun ne lähetettiin. 

Sikoja, lampaita ja kanoja ei voitu yleensä ollenkaan siirtää, 

vaan ne oli rajapitäjissä armotta teurastettava ja mitä ei ehditty 
teurastaa, ne ammuttiin. Kaijansiirtoon liittyneitä vaikeuksia ei 
sodan alkupäivinä lännessä ymmärretty, jopa ihmeteltiin, miksi 
kaljaa yleensä sinne lähetettiin. Kuvaavana esimerkkinä mainitta¬ 
koon, että eräs maaherra ilmoitti kiukkuisena joulukuun puolivä¬ 
lissä minulle, ettei hän ota lääniinsä vastaan yhtään kaijajunaa, il¬ 
man ylhäältä, sisäministeriöstä tulevaa määräystä. Jos niitä hänel¬ 
tä lupaa kysymättä lähetetään, hän palauttaa ne takaisin tai lähet¬ 
tää eläimet teurastamolle! Tätä uhkaustaan hän ei tosin toteutta¬ 
nut, mutta myöhemmin tuli evakuoimistoimistoon tieto siitä, että 
karjajunat monta kertaa kulkivat läänistä toiseen, kun niitä ei ha¬ 
luttu ottaa vastaan ja eläimet avovaunuissa palelivat ja näkivät näl¬ 
kää, kun vastaanottopaikkoja ei ollut valmistettu. Sijoitusta oli 
omiaan vaikeuttamaan myös se, että siirtokarjassa ilmennyt suu-ja 
sorkkatauti pelotti vastaanottajiajopa siinä määrin, että eräästäkin 
läänistä ilmoitettiin, että mikäli sinne vielä lähetetään rajaseudun 
kaljaa, maanviljelijät odottavat eläimiä tilojensa rajoilla kivääri kä¬ 
dessä ja kun siirtolehmä astuu tilan rzyan yli, se ilman muuta am¬ 
mutaan! Seurauksena olikin, että suuria määriä siirtokaijaa lähe¬ 
tettiin kotialueella ilman viranomaisten lupaa omavaltaisesti suo¬ 
raan teurastamoille, jolloin huomattavia määriä hyviä sodan ja¬ 
loista pelastettuja eläimiä tuhottiin. 

Helmikuun puolivälissä kaijansiirto vaikeutui, sillä rautatieyh¬ 
teydet Viipurista länteen olivat usein katkenneita. Silloin joudut¬ 
tiin kaljaa kuljettamaan pitkiä matkoja Simolan-Lappeenrannan 
ja Antrean-Vuoksenniskan ratojen asemille, missä niitä kuormat¬ 
tiin juniin. Mutta samalla kaljan teurastusta lisättiin, kun näytti sil¬ 
tä, että läheskään kaikkia eläimiä ei saataisi elävinä siirretyiksi. Si¬ 
tä varten määrättiin niissä pitkissä, joiden evakuoiminen alkoi 
helmikuun lopussa, aluksi 30 % ja myöhemmin 50 % karjasta teu¬ 
rastettavaksi. Näitä määräyksiä ei kuitenkaan tarvinnut täydellises¬ 
ti toteuttaa, sillä rauhanteon jälkeen tilanne muuttui kokonaan. 
Maanviljelysseurojen agronomit erottivat tällöin siitoseläimet, jot¬ 
ka oli tarkoitus keinolla millä tahansa säilyttää ja siirtää, jotta kar- 
janjalostustyön tulokset saataisiin säilytetyksi. 

Mutta kotialueella pyrittiin siirtokarjaa jatkuvasti vastoin mää¬ 
räyksiä teurastamaan. Vaikka luovutetun Karjalan lehmämääräs- 
tä, joka oli vuonna 1939 noin 170 000-180 000 kpl, saatiin siirre¬ 
tyksi kotialueelle ainakin noin 100 000-120 000 kpl, se teurastet¬ 
tiin siirron jälkeen niin tarkoin, että vuoden 1940 lopussa siitä oli 

jäljellä enää noin 30 000 eläintä. Tällainen teurastus ei ainoastaan 
aiheuttanut siirtoväelle suuria taloudellisia tappioita, vaan koko 
maan kaijatalous kärsi arvaamattomia menetyksiä, sillä luovute¬ 
tulla alueella oli runsaasti sekä itäsuomalaisia maatiaisia että ayrs- 
hirerotuisiajalostuskaijoja. 


Muun omaisuuden siirto 


Muuta omaisuutta siirrettäessä oli määrättävä eri omaisuuslajien 
arvo-ja kiireellisyysjärjestys. Tämä oli välttämätöntä, sillä vaunus¬ 
toa oli vähän ja rautateiden kuljetuskykykin rajoitettu. Tavaroi¬ 
den siirto oli jaettava siten, että tärkeimmät tavarat kuljetettiin en¬ 
sin ja vähemmän tärkeät myöhemmin. Näin muodostui tavaroi¬ 
den evakuoimisjärjestys, jonka mukaan ensi sijassa siirrettiin elin¬ 
tarvikkeet. Sen jälkeen tuli teollisuuden tärkeiden raaka-aineiden 
vuoro, sitten vaatteet ja jalkineet, erilaiset maatalous-ym. koneet 
ja lopuksi muu yksityinen irtaimisto. Jotta tätäjäijestystä olisi voi¬ 
tu noudattaa, alistettiin evakuoimiskuljetuksiin käytettävä rauta¬ 
tiekalusto sotilasviranomaisten valvontaan. Evakuoitavalta alueel¬ 
ta ei saanut lähettää mitään siviilikuljetuksia ilman evakuoimisvi- 
ranomaisten lupaa. Varsinkin Viipurin kohdalla tällaisen jäijes- 
tyksen määrääminen oli välttämätöntä, sillä sodan alussa asemal¬ 
le muodostui suuri ruuhka, kun väestö yritti lähettää pois yksityis¬ 
tä omaisuuttaan niin paljon kuin suinkin mahdollista. 

Oli luonnollista, että silloisessa tilanteessa elintarvikkeiden pe¬ 
lastaminen katsottiin kaikkein tärkeimmäksi. Evakuoitavilta alu¬ 
eilta oli yritettävä saada siirretyksi vilja, jauhot ja muut ruokatar¬ 
vikkeet. Sodan syttyessä Viipurissa oli suuria elintarvikevarastoja. 
Tämä johtui ennen kaikkea siitä, että Viipurissa ja sen läheisyydes¬ 
sä oli suuria myllyjä, joista mainittakoon SOK-n, Viipurin Valssi- 
mylly OY:n ja Karjalan Mylly OY:n suurmyllyt ja joukko pienempiä 
myllyjä. Jo yksistään näiden varastoissa oli joulukuun alussa noin 
15 miljoonaa kg viljaa ja jauhoja. Tämän lisäksi oli tukkuliikkeillä 
suuria määriä jauhoja, suurimoita, sokeria ja kahviakin. Luulta¬ 
vasti eräiden liikkeiden varastot olivat tällöin tavallista huomatta¬ 
vasti suuremmat, sillä epävarman ajan vuoksi useat liikkeet olivat 

hankkineet varmuusvarastoja. Jo sodan ensimmäiset päivät osoit¬ 
tivat, miten suuria tappioita olisi jouduttu kärsimään, jos elintar¬ 
vikkeita ei olisi saatu nopeasti siirretyksi Viipurista. Toisena sota- 
päivänä ilmapommitus tuhosi Viipurin Valssimyllyn, jonka muka¬ 
na paloi parisataa tuhatta kiloa erilaista viljaa. Minä päivänä ta¬ 
hansa saattoi jokin toinen suurmylly joutua saman kohtalon alai¬ 
seksi. Sen vuoksi oli yritettävä tyhjentää viljavarastot niin nopeas¬ 
ti kuin mahdollista. 

Joulukuun 3. päivänä annettiin määräys, että kaikkien liikkei¬ 
den tuli heti ryhtyä siirtämään elintarvikevarastojaan maaseudul¬ 
le, mieluummin Viipurin läänin ulkopuolelle. Suuremmille liik¬ 
keille toimitettiin apuvoimia ja varattiin rautatiekalustoa, jotta var¬ 
sinkin suurten varastojen tyhjentäminen kävisi nopeasti. Eniten 
työtä aiheutti SOKrn mylly, jossa sodan syttyessä oli viljaa ja jauho¬ 
ja noin 10 miljoonaa kg ja josta päivittäin saatiin siirretyksi vain 
noin 300 000 kg, joten yksin tämän varaston siirtäminen vei aikaa 
kuukauden. 

Samanaikaisesti ryhdyttiin maaseudulla kokoamaan viljaa ase¬ 
mien läheisyyteen, missä se kuormattiin juniin ja lähetettiin »ko¬ 
tialueille». Tässä työssä olivat hyvänä apuna ne kokemukset, joita 
aikaisemmin loka-marraskuussa oli saatu. Monin paikoin vilja oli 
jatkuvasti puimatta, koska miesväki oli jo syksyllä joutunut ylimää¬ 
räisiin kertausharjoituksiin, mistä johtuen työvoimaa ei ollut riit¬ 
tävästi. Sen vuoksi työvelvollisista ja suojeluskuntalaisista muodos¬ 
tettiin työryhmiä ja aloitettiin viljan puinti, mitä sitten jatkui mo¬ 
nin paikoin aina helmikuun puoliväliin saakka. 

On vaikea sanoa, kuinka suuria määriä viljaa ennen sotaa ja so¬ 
dan aikana sekä sittemmin rauhanteon jälkeen Karjalasta pelas¬ 
tettiin, mutta arvioiden mukaan ainakin noin 50 miljoonaa kg eri¬ 
laista viljaa saatiin siirretyksi rajan tälle puolen. Tämä on varsin 
huomattava määrä, kun ottaa huomioon ne olosuhteet, joissa siir¬ 
to jouduttiin suorittamaan. Se osoittaa samalla, että viljaa oli ke¬ 
väällä 1940 maassamme eräillä seuduilla ehkä liiankin runsaasti, 
mikä johti sen tuhlaavaan käyttöön. 

Viljan ohella Viipurista saatiin muutkin elintarvikkeet jotenkin 
tarkoin pelastetuksi. Nämä elintarvikekuljetukset saatiin pääosil¬ 
taan päätökseen tammikuun puoliväliin mennessä. Tällöin lähe¬ 
tettyjen tavaroiden määrää kuvaa se, että yksin Viipurista lähetet¬ 
tiin noin 8000 vaunukuormaa evakuoimistavaraa. Tästä oli huo¬ 
mattava osa juuri elintarvikkeita, mutta joukossa oli myös teol- 

lisuuden tuotteita ja raaka-aineita sekä kauppaliikkeiden varas¬ 
toja, kuten vaatteita ja jalkineita sekä erilaista yksityisten irtaimis¬ 
toa. 

Evakuoimisessa noudatettavaa kiireellisyysjäijestystä eivät kaik¬ 
ki olleet valmiit noudattamaan. Eräät Viipurin tekstiilikauppiaat 
lähtivät joulukuun alussa aktiivisesti liikkeelle, kun heidän tava¬ 
ransa olivat kiireellisyysjärjestyksessä enemmänkin loppupäässä 
kuin alussa. Evakuoimistoimiston ovilla oli jonoja, kun kuljetuksia 
varten oli saatava erityislupa. Ei ollut harvinaista, että upseereilta 
kyseltiin, mikä oli vänrikin tai luutnantin paidan, puseron tai pu¬ 
vun numero, meiltä olisi erityisen halvalla saatavissa aivan sopivia 
kokoja - kunhan vain saisi vaunuja, että voisi heti lähettää tavarat 
pois Viipurista. 

Ihminen on sama aina ja kaikkialla, oma etu on lähinnä ja sitä 
ajettaessa käytetään kaikkia käytettävissä olevia keinoja. Vänrik¬ 
kien ja luutnanttien, samoin kuin muidenkin yleisiä tehtäviä hoi¬ 
tavien on joka vaiheessa pidettävä päänsä kylmänä. Poikkeusaikoi- 
na, kuten syksyllä 1939 ja talvella 1940, houkutuksia oli paljon ja 
raha liikkui herkästi - niin Viipurissa kuin varmaan muuallakin. 

Joulu-ja tammikuussa siirrettiin Kannaksen ja varsinkin Viipu¬ 
rin ympäristön pitäjistä huomattavia määriä maatalouskoneita. 
Näistä on mainittava varsinkin moottorit, puimakoneet, traktorit 
ja elonleikkuukoneet. Myös polkupyöriä ja ompelukoneita saatiin 
suuria määriä pelastetuksi. Sitä vastoin pienempi maatalouskalus- 
to jäi paikoilleen ja siitä suuri osa tuhoutui myöhemmin. Armei¬ 
ja otti käyttöönsä rintaman läheisyydestä kaikki kelvolliset talviajo- 
kalut käyttäen tarpeisiinsa myös muuta omaisuutta, jota taloihin 
oli jäänyt väestön poistuttua. 

Evakuoimisrintamalla kriittisin tilanne oli sodan alussa, joulu¬ 
kuun puoliväliin mennessä viranomaiset olivat jo päässeet tilan¬ 
teen herroiksi, ja tammikuun alussa evakuoimistahti hidastui 
huomattavasti. Kun päämajan tilannetiedotuksissa päivästä päi¬ 
vään kuultiin sanontaa: »vihollisen hyökkäykset torjuttu», yhä 
useammalla taholla tuli mieleen ajatus, että Summa ja Taipale pi¬ 
tävät. Tämä rauhoitti mieliä niin paljon, että evakuoimisen jatka¬ 
mista pidettiin tarpeettomana. Väestö alkoi pyrkiä takaisin Viipu¬ 
riin, vaikka »aavetykki» oli alkanut sitä joulun tienoilla pommit¬ 
taa. Siviiliväestö yleensäkin vastusti enempää evakuoimista. Kun 
väestön ja omaisuuden sijoittaminen länteen tuotti suuria vai¬ 
keuksia, kansanhuoltoministeri© anoi tammikuussa, ettei karjaa 

toistaiseksi lähetettäisi, ja ihme kyllä sotilasviranomaiset suostuivat 
siihen! Näin tammikuun evakuointi pysähtyi lähes täydellisesti, 
vaikka sotilasviranomaisten ja evakuoimistoimistomme taholta 
korostettiin sen jatkamisen välttämättömyyttä. 

Sysäyksen evakuoimisen hidastamiseen antoi ilmeisesti Rytin 
hallituksen valtiovarainministerin, silloisen sosiaalidemokraatin 
Mauno Pekkalan viisikymmenvuotispäivä, jota juhlittiin tammi¬ 
kuun lopulla 1940. Viipurista matkusti sosiaalidemokraatteja puo¬ 
lueen suurta poikaa onnittelemaan, ja heidän joukossaan oli 
myös johtamani kansanhuoltopiirin neuvottelukunnan jäsen, 
maanviljelijä Eno Pusa. Hänellä oli aina helmikuun puoliväliin 
1940, Summan läpimurtoon, saakka järkkymätön usko siihen, et¬ 
tä »linjat kyllä pitävät». Hän toi esille tämän käsityksensä voimak¬ 
kaasti Viipurissa ja kävi useaan kertaan myös evakuoimistoimistos- 
sa esittämässä, ettei evakuoimista enää vuoden 1940 puolella jat¬ 
kettaisi. Kun minä ja minua paljon korkea-arvoisemmat sotilaat 
esitimme Pusalle, että sodassa on otettava ajoissa huomioon myös 
huonoin vaihtoehto, on olemassa aina mahdollisuus, ettei Sum¬ 
ma kestäkään, hän viittasi kädellään ja tuumi: »Olen tavannut 
niin monia Summassa olleita sotilaita, että uskon heitä enemmän 
kuin teitä, sotilaat ovat sitä mieltä, ettei sieltä tulla läpi!» 

Pusa - myöhemmin sodan jälkeen aktiivinen kansanedustaja - 
ei yleensä uskonut »herroihin», hän otti itse asioista selvää, uskoi 
saamiinsa tietoihin ja toimi sen mukaan. Hän puhui Pekkalalle tä¬ 
män suuressa juhlassa vakuuttavasti, että Kaijalan kannaksen eva- 
kuoimisalueen laajentaminen oli aivan tarpeetonta. Ilmeisesti 
Pekkala uskoi Pusaa ja hallitus teki päätöksen, ettei evakuoimista 
jatketa, ei ainakaan yhtä aktiivisesti kuin siihen saakka. Pusa itse 
asui noin 15 km:n päässä Viipurin kaakkoispuolella, ja kun hänen 
tilaltaan tuli lähtö Summan läpimurron jälkeen, hänen karjansa 
oli ammuttava navettaan ja isäntä sai emännän lisäksi pelastetuk¬ 
si vain sen, mitä yhteen rekikuormaan mahtui. Kuka vielä väittää, 
ettei Suomessa kansaa kuunnella? 

Mainittakoon, että syksyllä 1941, kun Kaijala oli vallattu takaisin 
ja päämajan sotilashallinto-osaston väestönsiirtotoimiston päällik¬ 
könä jarruttelin - ylipäällikön ohjeiden mukaan - väestön paluu¬ 
ta Kaijalaan, Pusa vaati Karjalan Liiton ylimääräisessä kokoukses¬ 
sa marraskuussa samana vuonna, että kaikki kotiinpaluun rajoi¬ 
tukset oli heti lopetettava ja julisti: »Karjalaisten suurin vihollinen 
on luutnantti Virolainen!» Kokouksen suuri enemmistö ei kui- 

tenkaan yhtynyt hänen mielipiteeseensä, he kannattivat varovais¬ 
ta linjaa. 

Pian osoittautui, että evakuoimisen hidastaminen oli kohtalo¬ 
kas virhe. Mikäli koko tammikuun aikana olisi jatkettu alueiden 
tyhjentämistä yhtä nopeasti kuin joulukuussa, olisi ehditty pelas¬ 
taa paljon enemmän kuin mitä nyt tapahtui. Sota kiihtyi vastoin 
odotuksia helmikuun alussa ja muuttui meille epäedulliseen 
suuntaan. Rautatieyhteyksiä pommitettiin alituisesti ja kuljetukset 
olivat lähes jatkuvasti poikki. Evakuoimisaluetta oli laajennettava 
varsinkin sen jälkeen, kun joukkojen vetäytyminen Mannerheim- 
linjalta oli helmikuun puolivälissä alkanut. Tilanne vaikeutui var¬ 
sinkin Viipurista länteen. Viipurin ympäristöpitäjissä oli vielä huo¬ 
mattavasti kaljaa ja muuta omaisuutta, jonka pois saaminen kävi 
lähes mahdottomaksi. Säät olivat kirkkaita, eikä kuormauksia il- 
mapommitusten vuoksi voitu päivisin suorittaa. Myös Karjalan ra- 
. taa pommitettiin usein, ja liikennöiminen silläkin oli epävarmaa. 
Liikennettä yritettiin johtaa Virasojan-Elisenvaaran rataa pitkin, 
joka oli huomattavasti rauhallisempi kuin Pietarin ja Karjalan ra¬ 
dat. Laatokan Kamalasta johdettiin liikennettä Joensuu-Viinijär- 
vi-Varkaus-tietä. 

Sodan loppupuolella, helmikuun lopussa ja maaliskuussa tilan¬ 
ne muodostui usein vieläkin huolestuttavammaksi kuin aikaisem¬ 
min, kun yhä suurempia määriä väestöä ja omaisuutta täytyi nope¬ 
asti siirtää pois. Onneksi oli välillä muutamia sumuisia päiviä ja lu¬ 
misateita, jolloin katkenneet yhteydet saatiin kuntoon ja vaikeat 
tilanteet selvitetyksi. Evakuoimisalueitajouduttiin sodan jatkuessa 
huomattavasti laajentamaan. Helmikuun alkuun mennessä tyh¬ 
jennettävä alue käsitti Viipuri-Käkisalmi-linjan kaakkoispuolella 
olevat kunnat sekä osia Andreasta, Kirvusta ja Hiitolasta. Maalis¬ 
kuun alussa se oli laajentunut käsittäen Säkkijärven ja Vahvialan, 
Nuijamaan ja Jääsken sekä viimeisinä sotapäivinä näiden lisäksi 
Virolahden, Ylämaan, Ruokolahden ja Rautjärven. 

Evakuoimisorganisaatio jouduttiin sodan loppupuolella jäljes¬ 
tämään uudelleen. Viipurin suojeluskuntapiirin alue pieneni 
joukkojen vetäytyessä länteen ja käsitti sodan loppuvaiheissa vain 
Viipurin, Viipurin pitäjän, Vahvialan, Säkkijärven ja Antrean. 
Myös evakuoimistoimisto oli maaliskuun alussa »evakuoitava», ts. 
siirrettävä pois itse Viipurista, jonka evakuoiminen nyt täytyi lo¬ 
pettaa, kun armeijan joukot jo olivat saapuneet sinne. Koska toi¬ 
miston työalue oli näin supistunut hyvin vähäiseksi, osa sen työvoi- 

masta liitettiin Kannaksen armeijan esikuntaan, jonka päämaja 
oli Imatralla. Sille oli siirtynyt koko evakuoimisen johto Kauko- 
la-Simpele-linjan eteläpuolella. Tämän esikunnan hallinnollinen 
toimisto johtikin sitten aina maaliskuun loppuun saakka maini¬ 
tun alueen evakuoinnista. Neljäs armeijakunta huolehti edelleen 
Laatokan Kaijalasta. 


Kun kaupunki kuolee ... 

Viipuri oli Kaijalan keskus. Se oli Viipurin Karjalan eli Kannaksen 
pääkaupunki, mutta samalla koko itäisen Suomen metropoli. Sin¬ 
ne päättyi Saimaan kanava, joka pääaortan tavoin pumppasi ver¬ 
ta, elinvoimaa ja virikkeitä keskuksesta, sydämestä, kauas itään ja 
pohjoiseen. Sieltä lähtivät kaikkiin suuntiin rautatiet. Ensin Hel- 
singin-Pietarin rata jo viime vuosisadalla. Sitten Kaijalan rata yli 
Vuoksen Keski-Kaijalaan ja entisen Käkisalmen läänin kautta Sor¬ 
tavalaan ja Kalevalan laulumaille, Koiviston rata ja siitä haara Uu¬ 
raaseen, kaupungin suureen ulkosatamaan. 

Viipuriin keskittyi karjalainen kulttuuri, teatteri, musiikki, kuva¬ 
taiteet, kiijallisuus ja erilaiset kulttuuriharrastukset. Se oli Kama¬ 
lan koulukeskus ja omaa yliopistoa suunniteltiin. Siellä kaikui lau¬ 
luja soitto, iloa ja riemua julistaen, mutta myös murheen säveliin 
hiljentyen. 

Viipuri oli Suomen kansainvälisin kaupunki, se oli valtaosaltaan 
karjalaisen väestön kaupunki, mutta siellä asuivat hyvässä sovussa 
suomalaisten kanssa ruotsalaiset, saksalaiset, venäläiset, juutalai¬ 
set, turkkilaistataaritja mustalaiset. Jos menit Punaisenlähteento- 
rille tai varsinkin jos poikkesit kauppatorille kauniina kesäpäivä¬ 
nä, niin voi sitä kielten sekoitusta, sitä iloa ja tunnelmaa! Ei siellä 
missään ja milloinkaan istuttu tuppisuina, ihmiset olivat veljiä kes¬ 
kenään, ystävällisiä: a mitä siul nyt kuuluu, iha tul hyvä olo ko siut 
pitkäst aikaa tapas! 

Kesä 1939 oli erityisen kaunis, aurinko paistoi ja ihmiset elivät 
rauhassa, eikä sovast liietty mittää. 

Mutta lokakuu toi levottomuuden, suuri osa kaupunkilaisia 
joutui jättämään kotinsa ja kaupunkinsa, alkoi evakuoiminen, en¬ 
sin vapaaehtoinen, sitten pakollinen. Ja marraskuun viimeisenä 

päivänä, sinä Viipurin pamauksen historiallisena päivänä, pamah¬ 
ti taas: venäläiset lentokoneet saapuivat ensimmäisen kerran 
pommittamaan vanhaa kaupunkia, todellista siviilikohdetta. 

Suurimmalle osalle silloisia asukkaita venäläisten ensimmäinen 
lentohyökkäys tuli suurena yllätyksenä, kuten myös tykistökeski¬ 
tykset Kaijalan kannaksen rajakyliin. Koko syksyn ajan oli tosin le¬ 
vottomina odotettu, mitä tuleman pitää, mutta valtion johdon yl¬ 
läpitämä optimismi oli vallannut suuren osan kaijalaisiakin. Vii¬ 
purissa ensimmäisen sotapäivän lentopommitukset aiheuttivat 
voimakkaan paon kaupungista. Itse koin Viipurissa Punaisenläh- 
teentorin ja Torkkelinkadun kulmauksessa elämäni ensimmäisen 
ilmapommituksen. Olin menossa työpaikalleni, joka sijaitsi ns. 
Viljelyksen talossa Punaisenlähteentorin laidalla, Viipurin läänin 
maanviljelysseuran omistamassa rakennuksessa ja tapasin matkal¬ 
la seuran johtajan, agronomi Väinö Huuhtasen. Hän oli ollut 
1930-luvun alussa parisen kautta Maalaisliiton kansanedustajana 
Viipurin läänin itäisestä vaalipiiristäja oli tunnetuimpia kaijalaisia 
maatalousjohtajia. Puhuimme parhaillaan kansanhuoltopiirin 
työstä Kannaksen sadon evakuoimiseksi, kun idästä Pietarinka¬ 
dun suunnasta alkoi kuulua lentokoneiden ääntä. Pian sieltä saa¬ 
puikin kymmenisen konetta, hyvin matalalla lentäen. Onko Suo¬ 
mella noin paljon koneita, ihmettelimme Huuhtasen kanssa. 
Mutta kun konekiväärit alkoivat rätistä ja koneista alkoi sataa pa- 
lopommeja taloihin, juoksimme kiireesti lähellä olleen Pohjois¬ 
maiden Yhdyspankin porttikäytävään suojaan. Ei kestänyt monta¬ 
kaan minuuttia, kun koneet olivat lentäneet länteen kaupungin 
yli. Ilmahälytys annettiin vasta sitten, kun koneet olivat jo kaupun¬ 
gin yllä. 

Olimme hämmästyneitä, suorastaan tuohtuneita. On meillä 
naapuri, hyökkää suurella armeijallaan pienen kansan kimppuun 
ja pudottaa pommeja Viipuriin surmatakseen siviiliväestöä. Mikä 
meidät enää pelastaa? Se oli kerta kaikkiaan uskomaton tunne, 
meidän Viipuriamme aletaan tuhota. Huuhtanen vanhempana 
arveli, ettei meitä pelasta mikään, tilanne oli synkkä, ehkäpä toivo¬ 
tonkin. 

Vähän ajan kuluttua marssi Torkkelinkatua pitkin Patterin- 
mäelle päin ryhmä - ehkä 9-10 miestä - suomalaisia sotilaita. Joh¬ 
tajalla, joka kulki joukon edellä, oli yllään sarkapomppa, jalassa si- 
viilikengät, siviililakki jossa oli kokardi ja vyöllä armeijan leijona- 
soljella varustettu vyö. Hänen jäljessään marssinut ryhmä oli sa- 

maila tavalla »varustettu», kenelläkään ei aseen asetta - lienevätkö 
menneet jostakin asevarastosta aseita hakemaan. Nämä olivat nii¬ 
tä »malli Cajanderin» sotilaita. Näiden poikien piti puolustaa Kar¬ 
jalaa idän jättiläistä vastaan. 

Kaupungissa syttyi useita tulipaloja, ja ihmisiä kuoli tässä ensim¬ 
mäisessä pommituksessa. 

Tuntui uskomattomalta, että sota oli alkanut ja aivan ensimmäi¬ 
nen hyökkäys oli kohdistettu Viipuriin. Mitä pahaa Viipuri oli naa¬ 
purillemme tehnyt, miksi sen siviilikohteita piti pommittaa heti 
ensimmäisenä päivänä? Näihin kysymyksiin ei kukaan vastannut. 

Sodan ensimmäinen päivä lisäsi pakoa kaupungista. Mutta kun 
seuraava viikko oli rauhallisempaa, elämä myös rauhoittui. Vaik¬ 
ka miehet olivat armeijassa ja osa työntekijöitä paennut, kaupun¬ 
gin liikkeet pitivät oviaan auki. Aukioloajat olivat kyllä poikkeuk¬ 
sellisia, jopa ihmeellisiä: Karjakeskuskunta ilmoitti, että sen myy¬ 
mälät olivat auki joka päivä klo 17-22 välisenä aikana, Viipurin 
Osuusliike kehotti asiakkaita katsomaan myymälöiden ovilta, mil¬ 
loin ne olivat auki, kahvi-Paulig piti myymälänsä avoinna klo 
16-20 välisenä aikana ja Savo-Kaijalan Tukkuliike (Keskon edel¬ 
täjä) klo 8-10 ja 16-20 välisenä aikana. Kaikki halusivat palvella ja 
tukea toisiaan, vaikeuksia oli, mutta ne haluttiin yhdessä voittaa. 
Elämä tahtoi Viipurissa jatkua. 

Mutta sille ei kukaan parin viikon kuluttua mahtanut mitään, 
että suurvallan hyökkäys tuntui kasvavana paineena Viipuria vas¬ 
taan, eihän Summan lohkolle ollut matkaa kuin kolmisenkym¬ 
mentä kilometriä. Kaupunki aivan kuin jähmettyi, sen sisäinen lii¬ 
kenne hiljeni, mutta esimerkiksi tiedotusvälineet, kaupungin 
omat sanomalehdet ilmestyivät jatkuvasti. 

Kaupunkia kyllä pommitettiin ilmasta jatkuvasti, mutta joulu¬ 
kuun pilviset säät estivät suurimmat tuhot. Joulun aikaan kaupun¬ 
gissa havaittiin omituinen tapahtuma: ensin kuului kumea jysäh- 
dys jossain kaukana jajonkin ajan kuluttua valtaisa räjähdys. Se oli 
venäläisten aavetykki, Kaukjärvellä hiekkakuoppaan montteerat- 
tu suuri rautatietykki, joka alkoi ampua Viipuriin. Se oli hiljaises¬ 
sa yössä vielä karmeampaa kuin ilmapommitukset päivällä. 

Mutta Stalinhan oli sanonut jo lokakuussa Moskovan neuvotte¬ 
luissa, että heillä oli tykkejä, joiden kantomatka oli yli viisikym¬ 
mentä kilometriä! 

»Aavetykki» oli sattuva nimitys tälle venäläisten häirintäaseelle, 
se todellakin aiheutti enemmän levottomuutta ja henkisiä painei- 

ta kuin todellista vahinkoa - on selvää, että sen ammunta oli aivan 
umpimähkäistä. 

Vuoden 1939joulu oli ensimmäinen sotajoulu Viipurissa, se oli 
monen viipurilaisen viimeinen joulu kotikaupungissaan. Karja¬ 
lan ulkomaantoimittaja kuvaa tunenlmiaan ensimmäisestä sota- 
joulusta ja viimeisestä Viipurissa viettämästään joulusta lehdessä 
seuraavana vuonna 1940 julkaisemassaan kiijoituksessa tähän ta¬ 
paan: 1 

»Jouluaatto sattui 1939 sunnuntaiksi ja lauantaina, aa¬ 
ton aattona kaupungissa pyöri vilkas touhu, kun jäljellä¬ 
oleva väestö valmistautui joulun viettoon ja rintamalta 
kävijöitä oli tavallista runsaammin etsimässä jouluun 
kuuluvia lahjatavaroita vietäväksi sinne, missä miehet 
olivat, korsuihin. 

Mutta lauantaina illan suussa oli tapahtunut jotakin 
aivan omituista. Kaupungissa sattui salaperäisiä räjäh¬ 
dyksiä, joiden alkuperästä ja laadusta kukaan ei ollut 
selvillä. Oli niin kuin kaupunkia olisi pommitettu, mut¬ 
ta eihän yhtään lentokonetta ollut näkyvissä eikä ko¬ 
neen ääntäkään kuultu. Mitä olivat nuo räjähdykset? 
Kotikavaltaja? Laskuvarjomiehiä? Ne hermostuttivat, 
mutta niitä pidettiin tilapäisinä ilmiöinä, joihin ei kan¬ 
nattanut kiinnittää huomiota. Kenenkään päähän ei 
lauantaina pälkähtänyt, että jo silloin Viipuria ammut¬ 
tiin kaukotykillä. Sotilaat olivat juuri lähteneet niin kau¬ 
kana olevalle rintamalle, ettei voitu kuvitella, että tykit 
olisivat kyenneet ampumaan niin pitkälle. 

Tuntematonta alkuperää olleet räjähdykset olivat 
vaatineet ihmishenkiäkin, mutta joulun viettoon val¬ 
mistautuvia ihmisiä huolettivat ensi sijassa joulun ajan 
mahdolliset ilmapommitukset jajoulurauhan rikkoutu¬ 
minen. 

Mitä mahtoivat viipurilaiset ajatella silloin jouluna 
1939, kun perheet olivat hajallaan eikä kotona ollut 
enää jäljellä mitään pyhän illan rauhasta ja viihtyisyydes¬ 
tä? Kaupungissa oli jo pitkään ennen sotaa ollut kau¬ 
niina tapana vaeltaa aattoillan hämärtyessä Jumalan 
puistoihin tervehtimään vainajia ja sytyttämään kyntti¬ 
löitä heidän leposijoilleen. Nimenomaan perheiden 
vanhemmat kävivät näillä kunniakäynneillä, sytyttivät 

kynttilän ja jättivät kauniin tulppaanikimpun lumeen 
tervehdykseksi. Näitä tervehdyksiä olivat sadat viipurilai¬ 
set tuoneet kauniille hautausmaille, jotka hämärtyvässä 
illassa tarjosivat liikuttavan näkymän. Vaikka aattoiltana 
olisi ollut kova pakkanen, näky oli lämmin ja kotoinen. 
Kun sitten kodin ovi aukeni ja vastaan tulvahti lämpöjä 
valo, kuusen ja hyasinttien tuoksu, tuntui kuin vasta sil¬ 
loin Jumalan puistossa lepäävät rakkaat omaisemme 
olisivat jättäneet kuin ovella rakkaat jäähyväisensä ja toi¬ 
vottaneet hyvää joulua. 

Mutta jouluna 1939 oli Viipurissa sota, kynttilöitä ei 
saanut ulkona sytyttää. Vainajat saivat sen joulun nuk¬ 
kua syvässä, tummassa, hiljaisessa rauhassa. Me lehden 
toimittajat olimme jo ennen joulua muuttaneet lehden 
toimitaloon asumaan, mutta jouluaattona kävin illan 
suussa tyhjässä ja autiossa asunnossani. Pimeys, kylmyys 
ja tyhjyys tulivat jo porraskäytävässä vastaan. Mutta yk¬ 
sinäinen vierailija sytytti omassa kodissaan kaikki kyntti¬ 
lät, niin kattokruunussa kuin kynttilänjaloissa - ne eivät 
vilkkuneet kadulle, kun ikkunat olivat pimennettyjä - 
sitten hän istahti tyhjän kiijaston nojatuoliin ja antoi 
katseensa kulkea yli suuren kirjahyllyn: siellä oli suuri 
joukko historianteoksia: Suomen historia, Ruotsin his¬ 
toria, Venäjän historia, Maailman historia. Toimittajan 
pääharrastus oli kansakuntien historia ja hänen sil¬ 
miensä edestä kulki suuri jono historiallisia kuvia ja hän 
tunsi, että nyt juuri oli taas eräs ratkaiseva historian vai¬ 
he menossa. Sitten hän kokosi omaistensa kuvat, katse¬ 
li niitä hetken ja otti mukaansa. Se oli viimeinen per¬ 
heelle ja suvulle kotona omistettu hetki, sillä pian jou¬ 
lun jälkeen talo pommitettiin, se paloi, kuten niin mo¬ 
net Viipurin vanhat talot. 

Toimituksessa ei voitu hiljentyä edes jouluaattona, 
siellä oli liikettä, vieraita rintamalta ja lehtiväkeä niin 
kotimaisia kuin ulkolaisia tuli ja meni, se oli sota-ajan 
poikkeuksellista elämää, missä ei ehtinyt entisiä nor¬ 
maaleja jouluja kaipaamaan - joka ajalla on omat on¬ 
gelmansa. 

Ulkolaisten vieraiden joukossa oli neljä amerikkalais¬ 
ta lehtimiestä ja juuri kun heille tarjoiltiin lottien hau- 


184 



duttamaa erinomaista joulupuuroa, räjähti taas - aave- 
tykki oli aloittanut jouluyönä uuden pommituksen. Se 
oli ulkomaalaisille suuri järkytys, me jatkoimme sotajou- 
lun viettoa kylmäverisesti, olimme fatalisteja. 

Olipa outo jouluaatto tuo viimeinen Viipurissa. Oi¬ 
keastaan kaksiosainen: ensin muistohetki tyhjässä ko¬ 
dissa ja hyvästijättö omaisille ja suvulle sekä kaikelle sil¬ 
le, mikä oli läheistä ja rakasta ... En silloin vielä tajun¬ 
nut, että nämä olivat jäähyväiset omalle suvulle, joka 
useita sukupolvia oli elänyt Viipurissa ja Etelä-Kaijalas- 
sa, niitä rakastaen, niitä palvellen ja niiden tulevaisuu¬ 
teen uskoen. Kun hitaasti sammutin kynttilät ja painoin 
jälleen pimeäksi ja tyhjäksi jääneen kodin oven kiinni, 
minua seurasi vielä pitkään kynttilöiden juhlava tuoksu. 
Mutta toinen osa sen jouluaaton vietosta oli elävääja ko¬ 
vaa sotaelämää: tuloa ja menoa, sotilaiden, lehtimiesten 
ja muiden sodan liikkeellepanemien ihmisten aktiivista 
toimintaa, kielten sorinaa ja kauko- eli aavetykin am¬ 
musten räjähtelyä. Se oli sotajoulun arkea, minun vii¬ 
meinen Viipurin jouluni.» 

Tammikuu jatkui Viipurissa hiljaiselona, evakuoiminen oli koko 
ajan käynnissä, rautatieyhteys toimi ja omaisuutta siirrettiin pois 
niin paljon kuin ehdittiin. Erityistä huomiota kiinnitettiin kau¬ 
pungissa olleisiin suuriin elintarvikevarastoihin. Tammikuussa al¬ 
koi jo olla selvää, ettei Viipurilla ollut jatkuvia elämisen mahdolli¬ 
suuksia. 

Helmikuu oli Kaijalan kannakselle ja Viipurille tuhon kuukau¬ 
si. Summan linjat murtuivat helmikuun puolivälissä ja vihollinen 
pääsi etenemään aivan Viipurin liepeille. Helmikuussa Viipuri 
joutui valtavien lentopommitusten kohteeksi. Tuhoisat pommi¬ 
tukset seurasivat toisiaan. Tuomiokirkko vaurioitui, maaseura¬ 
kunnan kirkko tuhoutui, vanha kaupunki kärsi suuria vaurioita ja 
kadut peittyivät sortuvista rakennuksista. Mutta lopullinen Viipu¬ 
rin tuhon päivä oli aurinkoinen 18. päivä helmikuuta. Silloin sa¬ 
toja venäläiskoneita pudotti pommilastinsa Viipuriin, kaupunki 
paloi aamusta iltaan ja vielä seuraavaan päivään. Tulipaloja oli 
niin paljon, ettei niitä kannattanut edes kaikkia yrittää sammut¬ 
taa. Silloin paloi paljon arvokasta kulttuuriperinnettä, korvaamat¬ 
tomia arvoja tuhoutui. Eivät pommit erottaneet kirkkoja, museoi- 

ta, kouluja ja sairaaloita mahdollisista sotilaskohteista, kaikki mikä 
oli syttyvää, se syttyi ja paloi poroksi. Yhdessä vuorokaudessa Vii¬ 
purissa tuhoutui silloin paljon sellaista, jota oli vuosia, vuosikym¬ 
meniä, jopa vuosisatoja rakennettu. Samana päivänä kaikki kau¬ 
pungin virastot lopettivat toimintansa. 

Helmikuun 18. päivä oli se historiallinen ajankohta, josta läh¬ 
tien sodan alusta alkaen vähitellen hiljentynyt siviilielämä Viipu¬ 
rissa loppui ja sotilaat tulivat itse kaupunkiin. Suurten ilmapom- 
mitusten jäljiltä jäi vielä jäljelle rakennuksia, sillä ei mikään pom¬ 
mitus - ehkä saksalaisten eräitä jättiläispommituksia lukuun otta¬ 
matta - pysty hävittämään kaikkea. Mutta jo neljä päivää helmi¬ 
kuun suurpommitusten jälkeen venäläinen kenttätykistö oli saa¬ 
punut kantomatkan päähän Viipurista. Se aloitti tehokkaan pom¬ 
mituksen, jota jatkui aina maaliskuun 13. päivään saakka. On sel¬ 
vää, että sinä aikana Viipurin tuhoutuminen jatkui. 

Suomalaisetjoukot, 3. Divisioona, jota komensi eversti Kaila, ot¬ 
tivat vastuun Viipurin puolustuksesta. Sotilaat yhdessä kaupun¬ 
kiin jääneiden palokuntalaisten kanssa yrittivät vielä näiden »Vii¬ 
purin viimeisten päivien» aikana sammutella niin suurena tuho- 
päivänä kuin sen jälkeenkin syttyneitä tulipaloja, mutta kaikkia ei 
saatu sammutetuksi ja uusia syttyi jatkuvasti. 

Sekä suomalaisten että venäläisten kannalta Viipurin omistus 
oli jo arvovaltasyistä erittäin tärkeätä. Venäläiset ovat julkaisuis¬ 
saan pitkään väittäneet, että heidän joukkonsa valtasivat Viipurin 
rynnäköllä. Näin ei tapahtunut, suomalaisetjoukot, eversti Heis¬ 
kasen rykmentti, olivat vielä 13.3.1940 tiukasti Patterinmäen ase¬ 
missaan ja kantakaupunki oli suomalaisten hallussa. 

Maaliskuun 13. päivänä 1940 klo 15.30 Suomen sotalippu las¬ 
kettiin alas Viipurin linnan Pyhän Olavin tornista, laskettiin ensin 
puolitankoon, nostettiin uudestaan ylös ja laskettiin sitten lopul¬ 
lisesti. Eversti Heiskanen luovutti sen jälkeen lipun divisioonan 
komentajalle, eversti Kailalle sanoen: »Viipurin puolustajat luo¬ 
vuttavat tämän lipun siksi kunnes se voidaan jälleen asettaa pai¬ 
koilleen.» 

Loppukesällä 1941 lippu nousi tankoon uudelleen, mutta sen 
ura jäi lyhyeksi, syyskuussa 1944 lippu laskeutui lopullisesti. 

Seuraavana päivänä suomalaisetjoukot poistuivat kaupungista. 
Viimeiseksi näyksi jäivät valtavat savupilvet. Ne kohosivat korkeal¬ 
le tulipalosta, joka parhaillaan tuhosi kauppatorin laidassa olevaa 
kauppahallia ja sen lähellä olevaa korttelia. 

Helmikuun kahdeksannentoista päivän »tuhosunnuntaina» 
loppui myös maakunnan suurimman sanomalehden Kaijalan ul¬ 
jas aika, se luhistui aurinkoisena pakkaspäivänä talvisodan jyli¬ 
nään. 

Sanomalehti Karjala oli itsenäisyytemme aikana saavuttanut 
aseman, johon mikään maakuntalehti Suomessa ei ennen vuotta 
1939 ollut päässyt. Sen levikki nousi yli 30 000:n ja se levisi yli maa¬ 
kunnan kaikkiin väestöpiireihin. Se oli taloudellisesti vankalla 
pohjalla ja kehitti tekniikkaansa alan uusimpien saavutusten mu¬ 
kana. Se yritti talvisodan aikana palvella paitsi vakinaisia tilaajiaan 
ja lukijoitaan myös Kannakselle saapuneita reserviläisiä. Mutta 
helmikuun tuhosunnuntaina sen talo pommitettiin, se syttyi tu¬ 
leen ja omaisuus tuhoutui. 

Tällä lehdellä oli suora kohtalonyhteys Kaijalan maakuntaan, 
ennen muuta se oli Viipurin ja viipurilaisuuden sekä Kannaksen 
kaijalaisuuden esitaistelija kotimaakunnassa. Alueluovutuksen 
jälkeen se on ollut lähes viiden vuosikymmenen aikana kaikkien 
siirtokaijalaisten puolestapuhuja. Ensin parin vuosikymmenen 
ajan se taisteli karjalaisten perusoikeuksien puolesta: se piti itses¬ 
tään selvänä, että kaijalaisen talonpojan oli saatava maata nopeas¬ 
ti ja Suomen jäljelle jääneeltä alueelta ihmisten ilmoilta eikä kau¬ 
kaisista peräkorvista, kuten eräät suuromistajat ja ruotsalaiset kar¬ 
tanonherrat vaativat. Menetetystä omaisuudesta oli maksettava 
kunnollinen, mieluummin täysi korvaus eikä mitään pääministe¬ 
ri Risto Rytin keväällä 1940 taijoamia »suolarahoja». 

Sen vaikutus valtakunnallisella tasolla tehtyihin ratkaisuihin 
vuosina 1940-50, jolloin siirtoväen sijoittamiseen liittyvät ongel¬ 
mat olivat kuumimmillaan, oli erittäin suuri. Se työskenteli lähei¬ 
sessä yhteistyössä Kaijalan Liiton kanssa ja ajoi karjalaisten yhteistä 
asiaa, puolueista riippumatta ja käyttäen tandttaessa kovaakin 
kieltä. 

Viimeisten vuosikymmenien aikana Karjala, kuten siirtokaija- 
laisten keskusjäijestö Karjalan Liittoja sen kenttä, on keskittynyt 
puolustamaan ja edistämään karjalaista kulttuuria, vaalimaan ar¬ 
vokkaita perinteitä, informoimaan tämän päivän suomalaisia kai¬ 
kesta siitä, mitä oma rakas kotimaakuntamme Karjala oli, miten 
siellä elettiin, miten tehtiin työtä, kehitettiin ja rakennettiin va¬ 
pautunutta maakuntaa ja miten oltiin valmiit laidasta laitaan puo¬ 
lustamaan omaa kotiseutua. 

Harvan tiedotusvälineen kohdalla on todellakaan syntynyt sel- 

187 



laista persoonallista suhdetta lehden ja sen lukijakunnan välille 
kuin Karjalan osalta on sodan jälkeen tapahtunut. Vaikka lehti on 
jo vuosia sitten muuttunut viikkolehdeksi, se on edelleen siirto¬ 
väen yhteinen, valpas ja vireä äänenkannattaja. Se kertoo kaiken, 
mitä kaijalaiskentältä on kertomisen arvoista - myös sen arvok¬ 
kaan työn tuloksia, joita laaja, viitisensataa paikallista seuraaja yh¬ 
distystä käsittävä liiton kenttä saa aikaan. Nykyään tiedotusväli¬ 
neissä on saanut ehkä liikaakin sijaa kaiken poikkeuksellisen, sen¬ 
saatiomaisen aineksen käsittelyjä levittely. Totta kai demokratias¬ 
sa on välttämätöntä, ettei kansalaisilta salata mitään, mutta Karja¬ 
la on käsittänyt tehtävänsä paitsi tietojen välittäjänä myös Karjalan 
ja karjalaisuuden aatteen edistäjänäpä tästäjohtuen se on menes¬ 
tyksellisesti jatkanut arvokasta työtään kotimaakunnan hyväksi uu¬ 
sissa ja usein hyvin vaikeissa oloissa. 

Luovutetulla alueella oli kaikilla valtakunnan johtavilla puolu¬ 
eilla oma poliittinen äänenkannattaja. Maalaisliitolla oli jo vuon¬ 
na 1908 perustettu Maahansa, joka ilmestyi Viipurissa kuusipäiväi¬ 
senä. Se ei pärjännyt kovassa ltilpailussa Karjalalle. Me nuoret nu¬ 
risimme 1920-ja 1930-luvulla vanhemmillemme siitä, että Maa- 
kansa oli Karjalaan verrattuna kovin pieni ja yksitoikkoinen, siinä 
oli vähän ilmoituksia eikä riittävästi urheilu-uutisia. Mutta Viipu¬ 
rin seudun maalaisliittolaiset olivat periaatteissaan lujia: talonpo¬ 
jalla piti olla oma lehti, oma äänenkannattaja. Äitini veli oli kova 
poliitikko, hän oli vuosikausia Maalaisliiton Viipurin piirijäijeston 
rahastonhoitaja. Kun hänelle asiasta valittelin, vastaus oli selvää¬ 
kin selvempi: »Kuulehan sie, Maahansa o mei lehti. Vaikk se il- 
mestyis almanaka kokosen, se ripustetaa lehtikoukkuu peräsei- 
näl.» Asia oli selvä. 

Sosiaalidemokraateilla oli myös oma lehti Viipurissa, Kansan 
Työ - sekin toimi suurissa taloudellisissa vaikeuksissa. Sen toimit¬ 
tajat olivat 1920- ja 1930-luvuilla puolueen vasempaan siipeen 
kuuluvia - niin Eero A. Wuori kuin J.F. Aaltokin. Myös Penna Ter¬ 
vo kulki aina sotaan saakka enemmänkin siellä vasemman laidan 
paikkeilla. 

Sortavalassa oli kolme lehteä, maalaisliittolainen Karjalan Ääni, 
jota sen johtomiehen, kansanedustaja Matti Pitkäsen mukaan 
kutsuttiin usein Karmalan Ääneksi Matin kotitilan nimen mukaan. 
Kokoomuksella oli Laatokka ja sosiaalidemokraateilla Kansan Voi¬ 
ma. 

Maahansa on siirtokarjalaisista lehdistä ainoa, joka yhä tänään 

jatkaa ilmestymistään poliittisena päivälehtenä. Se on tosin muut¬ 
tanut nimensä Suomenmaaksi. Senkin tie on ollut ohdakkeinen. 
Kun sen kirjapaino tuhoutui jo talvisodassa, se alkoi ilmestyä Lah¬ 
dessa Karjalan Sanowio-nimisenä pian talvisodan jälkeen. Viipuriin 
se muutti, kun Kaijala oli vallattu takaisin. Siellä lehti ilmestyi ai¬ 
na loppukesään 1944 saakka. Sen jälkeen lehti lakkasi pariksi vuo¬ 
deksi, mutta yhtiön johtokunnan puheenjohtajan Niukkasen tar¬ 
mokkaan toiminnan johdosta se alkoi jälleen ilmestyä vuonna 
1946 Helsingissä ja on siitä lähtien jatkanut työtään. Lehti muut¬ 
tui 1960-luvulla Keskustapuolueen pää-äänenkannattajaksi eikä 
se tänään ole karjalaisten talonpoikien äänenkannattaja, kuten 
Viipurissa. Myös Maahansa osallistui aktiivisesti taisteluun siirto- 
kaijalaisten oikeuksien puolesta. Tähän vaikutti osaltaan se, että 
karjalainen väestö oli 1930-luvulla lähettänyt eduskuntaan voi¬ 
makkaita persoonallisuuksia: Juho Niukkasen, Eemil Luukan, Ju¬ 
hani Leppälän ja Urho Kekkosen. Nämä miehet vaikuttivat rat¬ 
kaisevalla tavalla siihen lainsäädäntöön, joka loi perustan siirto¬ 
karjalaisten aseman jäijestämiseksi. 

Vanha Viipuri oli Moskovan raskaiden rauhanehtojen mukaan 
luovutettava taas kerran, mutta se luovutettiin, tämä vielä puoli 
vuotta aikaisemmin elävä ja vireä Karjalan pääkaupunki ja kaija- 
laisen kulttuurin keskus, vaienneena ja kuolleena. 

Itse muutin Viipurista helmikuussa, mutta jouduin siellä käy¬ 
mään aina maaliskuun 10. päivään saakka. Ei voi kuvitella, vielä 
vähemmän kuvailla sitä masennuksen, jopa toivottomuuden tun¬ 
netta, joka valtasi kaijalaisen sydämen, kun näki oman koti- ja 
koulukaupunkinsa, Karjalan ylpeyden, talvisodan aikana sodan 
hävittävien voimien kourissa vähitellen tuhoutuvan ja kuolevan. 


Sota loppui yllättäen - järkyttävä rauha 

12.3.1940 

Maaliskuun alussa evakuoimisalue laajeni yhä, nyt oli evakuoitava 
Jääskikin - pitäjä, jonka Novgorodin ruhtinas Juri luovutti Pähki- 
näsaaren rauhassa 1323 »ystävyyden osoituksena» Ruotsin Mau- 
no-kuninkaalle. Se oli varovaisuuden vuoksi tyhjennettävä - oliko 

Uudenkaupungin raja jo silloin sotilasviranomaisten mielissä 
kummittelemassa? Samalla jatkettiin Kaijalan radan itäpuolisten 
kuntien evakuoimista, kun venäläiset lähestyivät Viipuria. 

Laatokan Karjalassa ei varsinkaan Sortavalan eteläpuolella ole¬ 
via alueita alettu evakuoida, koska Käkisalmen-Sortavalan väliset 
seudut olivat turvassa niin kauan kuin Suomen joukot kestivät 
Taipaleessa. 

Ei voikaan sanoin kuvata sitä hämmästystä ja suurta järkytystä, 
jonka 12.3.1940 tihkuneet ensimmäiset tiedot uuden rajan pai¬ 
kasta aiheuttivat. Imatralla kuulin silloin ensimmäisiä huhuja sii¬ 
tä, että rajalinja kulkisi Virolahden-Nuijamaan-Simpeleen-Värt- 
silän kautta. Näin mahdottomalta tuntuvaan huhuun ei kukaan 
halunnut uskoa. Yritettiin selittää, että se linja olisi jonkinlainen 
»demarkaatiolinja», olivathan suomalaiset joukot eräin paikoin 
vielä lähes 100 kilometrin päässä tuosta linjasta. Yöllä maaliskuun 
kolmattatoista päivää vasten huhut osoittautuivat todeksi, raja kul¬ 
ki todellakin niin kuin huhut olivat ennustaneet. 

Pettymys ja katkeruus valtasivat silloin niidenkin miesten mie¬ 
let, jotka olivat ponnistaneet viimeiset voimansa saadakseen sota¬ 
joukkojen jaloista ihmisten lisäksi pelastetuksi niin paljon kuin 
mahdollista arvokasta omaisuutta, joka syntyneessä tilanteessa oli 
Suomen kansalle vieläkin tärkeämpää kuin normaalioloissa. Oli¬ 
ko kaikki ollut turhaa, turhaanko olimme menettäneet kaatunei¬ 
na yli 25 000 parhaassa iässään ollutta nuorta miestä? Tuhotun 
Kaijalan lisäksi suurvalta riisti meiltä kaukana rintamalta, lähes 
normaaleissa oloissa olleita alueita. 

Yhtä vähän kuin eduskunta pääsi vaikuttamaan neuvotteluihin 
syksyllä, sen panos rauhanneuvotteluissa oli samoin yhtä tyhjän 
kanssa. Sille annettiin valmis paperi: ota tai jätä! Rauha tehtiin vii¬ 
me hetkellä, sillä armeijamme alkoi olla niin väsynyt yli kolme 
kuukautta kestäneen jatkuvan paineen vuoksi, että rauha oli teh¬ 
tävä. Ne jotka silloin vastustivat rauhan solmimista eivät olleet rea¬ 
listeja, he joko eivät tunteneet tilannetta tai heillä oli muita pyrki¬ 
myksiä. 

Kun neuvostojoukot olivat jo ylittäneet Viipurinlahden, nous¬ 
seet maihin Säkkijärvelläja pureutuneet Viipurista länteen vieväl¬ 
le maantielle, oli suomalaisten puolustus tällä suunnalla joutunut 
kestämättömään tilanteeseen. Aseita ja ammuksia ei ollut tai nii¬ 
tä oli liian vähän, riveistä poisjoutuneiden miesten tilalle ei ollut 
asettaa uusia vereksiä voimia, tilanne alkoi näyttää toivottomalta. 

Kysymys oli nyt vain siitä, miten päästä irti sodasta maan itsenäi¬ 
syyttä menettämättä. 

Hallituksessa oli ryhmä Ryti, Tanner ja Paasikivi joulu-tammi¬ 
kuun vaihteesta lähtien etsinyt rauhanteon mahdollisuuksia. Vas¬ 
ta helmikuun lopulla, Summan läpimurron jälkeen, Neuvostoliit¬ 
to alkoi osoittaa merkkejä valmiudesta solmia rauha Rytin halli¬ 
tuksen kanssa. Suomen armeijan tiukka vastarinta oli ilmeisesti 
vaikuttanut siihen, että Stalin vähin äänin luopui Kuusisen »ma- 
rionettihallituksesta» ja oli valmis taas neuvottelemaan Suomen 
laillisen hallituksen kanssa. 

Paasikivi korosti usein, että suurvalta ei voi »menettää kasvo¬ 
jaan». Kun neuvostojoukkojen hyökkäys ensimmäisten kahden 
kuukauden aikana edistyi huonosti - pitkällä itärajalla suomalai¬ 
set hiihtojoukot tuhosivat motittamalla tuhansia neuvostosotilaita 
ja Kaijalan kannaksellakaan ei päästy eteenpäin - Stalin ei voinut 
edes keskustella rauhasta ennen kuin hänen aloittamansa hyök¬ 
käys oli saavuttanut edes joitakin tuloksia. 

Summan läpimurto helmikuun puolivälissä oli ilmeisesti se saa¬ 
vutus, joka antoi aihetta todistaa, että neuvostojoukot olivat saa¬ 
vuttaneet suuren voiton. Rintamaa Koivisto - Kuolemajärvi - 
Summa - Muolaan järvikannakset - Taipale alettiin nimittää 
»Mannerheimin linjaksi», ja sekä sodan aikana että sodan jälkeen 
venäläiset liioittelivat sen vahvuutta ja ylistelivät sotilaidensa saavu¬ 
tuksia, kun läpimurto helmikuussa tapahtui. Tämä puolustuslin¬ 
ja oli todellisuudessa varsin heikosti varustettu ja siinä oli monia 
aukkoja, joissa ei ollut mitään ennalta rakennettuja varustuksia. 
Kannakselle alettiin jo 1920-luvulla rakentaa betonisia konekivää- 
ripesäkkeitä ja sitten 1930-luvulla raskaammankin tulituksen kes¬ 
täviä »kasematteja» - kuten esimerkiksi Summalle. Mutta puolus- 
tustukikohtien varustaminen oli pahasti kesken ja yhtenäinen oli 
ainoastaan kesällä 1939 linnoitustöissä vapaaehtoisin voimin ra¬ 
kennettu kiviestelinja. Se tarjosi vain tilapäisen esteen panssari¬ 
vaunujen etenemiselle. 

Neuvostoliitossa on vuosikausia sodan jälkeen puhuttu yhä 
»Mannerheim-linjasta», jota on verrattu jopa Ranskan »Maginot- 
linjaan». Tutustuin 1960-luvulla ollessani Parlamenttien välisen 
liiton hallituksessa jugoslavialaiseen kansanedustajaan, joka oli so¬ 
tilasarvoltaan kenraali (Pepko Dapcevic). Kun Tito ei vielä ollut 
tehnyt pesäeroa Stalinista 1940-luvulla, hän oli käynyt Moskovas¬ 
sa Frunzen sota-akatemian kurssin. Hän kertoi, että akatemian 

oppilaat vietiin joka talvi Kaijalan kannakselle, missä heille pidet¬ 
tiin oppitunteja ja maastohaijoituksia niillä paikoilla, mistä Suo¬ 
men puolustuslinja talvisodassa oli kulkenut. He joutuivat harjoi¬ 
tuksissaan toistamaan ne sotaliikkeet, joilla neuvostoarmeija oli 
helmikuussa 1940 murtanut »voittamattomana pidetyn» Manner- 
heim-linjan. 

Kyllähän me Suomessakin luotimme aika pitkään siihen, että 
Kaijalan kannaksen linjat pitävät, emmekä osanneet ottaa huomi¬ 
oon, että voimasuhteet olivat alun alkaen meille niin epäedulliset, 
että ajan mittaan rintama pettäisi tekisimmepä me itse melkein 
mitä tahansa. Mutta rintaman kestäminen niinkin kauan - kun 
sota alkoi 30.11.1939, neuvostoarmeija pääsi vasta noin 75 päivän 
jälkeen etenemään - oli kyllä niin suuri saavutus Suomen armei¬ 
jalta, että suoritus hakee vertaistaan. Jos varustelutaso olisi ollut 
parempi, vastarintamme olisi kestänyt pitempään. Kun tilanne 
keväällä 1940 nopeasti muuttui, saattaa olla, että sodan lopputu¬ 
los olisi meidän kannaltamme ollut edullisempi, jos olisimme pys¬ 
tyneet jatkamaan vastarintaamme pääpuolustuslinjalla vielä kuu¬ 
kauden verran, huhtikuun loppupuolelle saakka. 

Muistan hyvin, kun Mannerheim antoi päiväkäskynsä Summan 
murtumisen jälkeen. Hän sanoi vetävänsä joukot »uudelle puo¬ 
lustuslinjalle». Joukot vetäytyivät Summalta metsäteitä pitkin myös 
oman kotikyläni kautta, ja päiväkäskyssä mainittiin senkin nimi 
yhtenä uuden puolustuslinjan osana. Olin muutamaa päivää ai¬ 
kaisemmin käynyt kotikylässäni, missä suojeluskuntapojat ja van¬ 
hat miehet evakuoivat (mm. paalasivat heinää) ja nähnyt, että ky¬ 
län ainoa varustus oli muutaman sadan metrin pituinen kivieste. 

Suomalaiset joukot taistelivat urhoollisesti Summan murtumi¬ 
sen jälkeen vielä kuukauden ajan, mutta sodan lopputulos oli jo 
silloin jokaiselle järkevälle suomalaiselle selvä: me kokisimme kar¬ 
vaan tappion. Kysymys oli ainoastaan siitä, millä ehdoilla Stalin 
olisi valmis tekemään rauhan. Rintamalla ja rintaman välittömäs¬ 
sä läheisyydessä talvisodan aikana toimineet kyllä näkivät hel- 
mi-maaliskuun vaihteessa, että rauha oli tehtävä niin nopeasti 
kuin mahdollista. Tuntuu omituiselta, että yhä tänään spekuloi¬ 
daan länsivaltojen avulla. Siitä puhuminen oli sodan loppuvai¬ 
heissa aivan turhaa. Länsivalloilla olisi ollut mahdollisuus tukea 
meitä ja toimittaa aseita sekä ammuksia ennen sotaa ja vielä sodan 
aikanakin, jos ne olisivat sitä halunneet. Turvautuminen länsival¬ 
tojen apuun olisi todistanut Stalinin epäilyt oikeiksi: Suomi on 

niin epäluotettava naapuri, että se on aina tilaisuuden tullen val¬ 
mis turvautumaan jonkin suurvallan apuun itäistä naapuriaan 
vastaan. 

Kun levisi tieto, että Suomen valtuuskunta oli matkustanut 
Moskovaan ja sen puheenjohtajana oli pääministeri Ryti, kaijalai- 
set alkoivat pelätä, että on tulossa kova rauha: Ryti on kauppamies 
eikä tule kotiin, ennen kuin rauha on tehty - vaikka Suomen pi¬ 
täisi luovuttaa suuriakin alueita. Mistä tämä epäily jo silloin koh¬ 
distui Rytiin, on vaikea sanoa. Kallioon luotettiin, kun oli tiedos¬ 
sa, että hän noudatti syksyllä tiukkaa linjaa - kuten Stahlberg 1920 
Tartossa. Todellisuudessa ei Kallion enempää kuin Rytinkään 
henkilökohtainen kanta paljon merkinnyt: Stalin ja Molotov sa¬ 
nelivat ehdot Suomelle ja Suomen kannalta oli välttämätöntä teh¬ 
dä rauha ja tehdä se mahdollisimman nopeasti. Karjalaisten kan¬ 
taa ei kysyttyjä vaikka olisi kysyttykin, keväällä 1940 sitä ei enää voi¬ 
tu ottaa huomioon, kuten oli tapahtunut muutamaa kuukautta 
aikaisemmin syksyllä 1939. 


Kilpajuoksu ajan ja puna-armeijan kanssa 

Uuden rajan ja rauhanteon aikaisen rintamalinjan välillä oli laa¬ 
joja alueita, joiden tyhjentämiseen annettiin aikaa vain muutamia 
päiviä, ja koko luovutettava alue piti olla tyhjä huhtikuun alussa. 
Viranomaiset olivat hyvin selvillä siitä, että näin lyhyessä ajassa eh¬ 
dittäisiin pelastaa vain pieni osa siitä valtavasta omaisuudesta, joka 
tällä alueella oli poisvietävissä. 

Mutta työhön oli ryhdyttävä. Viimeisellä hetkellä oli yritettävä 
siirtää pois yli 100 000 ihmisen lisäksi kymmeniä tuhansia eläimiä, 
miljoonia kiloja viljaa, suuria liike-ja teollisuuslaitosten varastoja 
sekä suunnaton määrä yksityistä irtaimistoa. 

Kun aikaa oli vain muutamia päiviä, ponnistettiin silloin kaikki 
voimat äärimmilleen ja koetettiin pitää jonkinlaista jäijestystäkin 
tuossa valtavassa muuttoliikkeessä. 

Evakuoimisviranomaiset pyysivät apua joka taholta. Tärkeintä 
oli saada kuljetusvälineitä: autoja, rautatievaunuja ja hevosia tar¬ 
vittiin rajattomasti. Siksi annettiin käsky lähettää kaikki kuorma- 
autot, jotka suinkin voitiin, maan eri osista Kaijalaan. Katkeama¬ 
ton autovirta, kymmeniä, satoja, tuhansia kuorma-autoja suunta- 

si näinä maaliskuun aurinkoisina päivinä kulkunsa kohti itää, Kar¬ 
jalaan. Teille muodostui eräin paikoin ruuhkia, vastaan tuli sota¬ 
väkeä ja länteen muuttavia perheitä tavaroineen, joten mitä lä¬ 
hemmäksi uutta rajaa päästiin, sen hitaammaksi eteneminen 
muodostui. Vasta maaliskuun 15. päivänä alkoi huomattavampia 
määriä autoja saapua Imatralle, missä ne jaettiin evakuoimisalu- 
een eri puolille. Automäärän suuruutta osoittaa se, että yksin 
Imatran kautta tuli noin 4000-5000 autoa. 

Kaikki rautatievaunut uuden rajan länsipuolella, riippumatta 
siitä, mitä niihin oli kuormattu, määrättiin purettaviksi ja lähetet¬ 
täviksi Karjalaan. Siitä huolimatta vaunupula oli koko ajan huuta¬ 
va. 

Yli kymmenentuhatta linnoitustyöläistä määrättiin evakuoimis- 
töihin yksin Kannaksen armeijan alueella. Näiden lisäksi paikka¬ 
kunnan väestö osallistui väsymättä pelastustöihin, mutta vieläkin 
enemmän olisi työvoimaa tarvittu. 

Tuhannet hevoset kuljettivat tavaroita rajan länsipuolelle läh¬ 
tien heti hakemaan uusia kuormia. 

Mutta kaikkea oli liian vähän. Sen suunnattoman suuren omai¬ 
suuden pelastamiseen, mitä esimerkiksi Laatokan Kaijalan pitäjis¬ 
sä, Kurkijoella, Lumivaarassa, Jaakkimassa, Sortavalassaja Sortava¬ 
lan maalaiskunnassa oli, olisi tarvittu melkein rajattomasti kulje¬ 
tusvälineitä ja työvoimaa sekä sen lisäksi aikaa vähintään pari kuu¬ 
kautta, ennen kuin pääosa siirrettävästä omaisuudesta olisi saatu 
pelastetuksi. 

Jos eräissä tapauksissa ennenkin oli evakuoimisrintamalla ollut 
kiirettä, niin nyt syntynyt kiire oli vielä paljon suurempi. Mitään 
evakuoimiskäskyä ei annettu eikä tarvinnutkaan antaa. Tiedettiin 
vain, mihin aikaan omien joukkojen viimeiset osastot jonkin alu¬ 
een sivuuttaisivat, jolloin loppuosa siviiliväestöä viimeistään jätti 
kotinsa. Useimmissa tapauksissa kylät olivat tyhjät jo silloin, kun 
omat joukot alkoivat sinne saapua. 

Kannaksen armeijan alueella siirtoa helpotti huomattavasti se, 
että voitiin käyttää kolmea rautatietä, nimittäin Rajajoen-Simo- 
lan, Kaijalan ja Virasojan-Elisenvaaran ratoja. Sitä paitsi useat 
maantiet johtivat uudelle rajalle. Vaikka maantiet olivatkin ääri¬ 
ään myöten täynnä, liikenne kaikesta huolimatta voitiin tyydyttä¬ 
västi hoitaa. Laatokan Karjalassa tilanne muodostui paljon vai¬ 
keammaksi. Siellä oli vain yksi rautatie, Kaijalan rata, joka joutui 
kuljettamaan myös osan etelästä tulevista tavaroista. Vasta valmis- 

tunut Varkauden-Viinijärven rata kyllä osittain helpotti tilannet¬ 
ta. Sitä paitsi maantieverkosto oli harvaa ja matka uudelle rajalle 
pitkä, jopa yli 100 km. Suurista vaikeuksista huolimatta väestö saa¬ 
tiin nytkin onnellisesti siirretyksi rajan länsipuolelle. 

Kaijan siirto pakkasten yhä jatkuessa oli hankalaa, sillä eläimet 
oli maanteitä pitkin ajettava rajan yli. Niitä ei ehditty edes teuras¬ 
taa rajan itäpuolella, vaan ensin oli kuljettava kymmeniä, jopa yli 
satakin kilometriä ja vasta kun eläimet oli saatu rajaviivan länsi¬ 
puolelle, voitiin ryhtyä teurastukseen. Monia eläimiä menehtyi 
siirtomatkalla, mutta ei kuitenkaan läheskään niin suuria määriä 
kuin oli pelätty. Eräissä tapauksissa, kun eläimet eivät jaksaneet 
enää kulkea, ryhdyttiin pikateurastuksiin. Silloin eläimet ammut¬ 
tiin tai pistettiin kuoliaaksi, kuljetettiin autoilla yli rajan ja vasta sit¬ 
ten teurastettiin. 

Tällainen siirto aiheutti sen, että rajan länsipuolen pitäjiin 
muodostui maaliskuun loppupuolella suuria kaijaleirejä, joissa 
saattoi olla kymmeniä tuhansia eläimiä. Näissä »leireissä» eläimiä 
teurastettiin huomattavia määriä ja lähetettiin sitä mukaa kuin 
vaunustoa saatiin, länteen. 

Viljaa ja muuta omaisuutta koottiin kyläteiden ja maanteiden 
varsille, mistä ne kuljetettiin rajan yli. Teiden varsille muodostui 
valtavia, kilometrien pituisia tavararöykkiöitä, joissa oli mitä erilai¬ 
sinta omaisuutta. Suuri osa näistä tavaroista jäi paikoilleen, kun 
niitä ei ehdittykään siirtää rajan yli. Kun taloista oli tavarat siirret¬ 
ty maantien varteen, jäätiin odottamaan autoja ja saatettiin joskus 
päivä, jopa kaksikin odottaa. Mutta kun autoja ei kuulunutkaan ja 
omat joukot jo saapuivat kylään, täytyi valmistaa muuttokuorma, 
panna siihen välttämättömimmät tavarat, jättää loput tienvarteen 
ja liittyä naapurien ja muiden länttä kohti etenevien joukkoon ... 

Eräissä tapauksissa tilanne muodostui hyvinkin jännittäväksi, 
kilpajuoksuksi etenevien joukkojen kanssa: ehtiikö ennen viholli¬ 
sen joukkojen tuloa pelastaa kaikki vai ei. 

Tästä esimerkkinä mainittakoon OTKm Jääsken myllyn tyhjen¬ 
nys, josta itse jouduin Kannaksen Armeijan esikunnan edustajana 
vastaamaan. Myllyssä oli 13.3.1940 useita miljoonia kiloja leipävil¬ 
jaa, pääasiassa ruista. Viljan poissiirto myllystä oli ehditty aloittaa 
pari päivää ennen rauhantekoa, mutta se oli edistynyt hitaasti. Ar¬ 
meija lähetti avuksi työvelvollisia ja kuorma-autoja sekä varasi riit¬ 
tävästi rautatievaunuja. Myllyn edustajat arvelivat, että työ onnis¬ 
tuisi. Mutta kun oli jäljellä enää kaksi vuorokautta siihen, jolloin 

Jääski oli kokonaan luovutettava Neuvostoliitolle, myllyltä ilmoi¬ 
tettiin, ettei kaikkea viljaa, jota oli vielä jäljellä noin pari miljoonaa 
kiloa, mitenkään saada myllystä pois. Esimieheni, everstiluutnant¬ 
ti Carl Rothe Kannaksen Armeijan esikunnasta lähetti silloin mi¬ 
nut myllylle yrittämään saada mylly tyhjäksi määräaikaan mennes¬ 
sä. 

Kutsuin myllyä tyhjentämässä olleet työvelvolliset ja myllyn 
omat edustajat koolle ja selostin tilanteen korostaen, että maa tar¬ 
vitsee välttämättä kaiken sen leipäviljan, joka luovutettavalta alu¬ 
eelta suinkin saataisiin poissiirretyksi. Samalla vetosin heihin: nyt 
olisi ilman taukoja käytettävä tehokkaasti hyväksi jäljellä oleva ai¬ 
ka. Kerroin heille, että Suomen neuvottelijat yrittäisivät saada ai¬ 
kaan lykkäystä neuvostoarmeijan tulolle, jos tyhjennys menisi niin 
täpärälle, että myllyn tyhjentäminen vaatisi hiukan lisää aikaa. 

Kaikki ryhtyivät työhön ja työtä tehtiin uutterasti ilman taukoja, 
mutta kun aikaa oli vielä jäljellä kuutisen tuntia, sähkövirta katke¬ 
si. Noin puoli miljoonaa kiloa ruista piti laskea säkkeihin kynttilöi¬ 
den valossa. Puna-armeijan joukkojen tuloa saatiin siirretyksi 
muutamalla tunnilla ja puoli tuntia ennen määräaikaa, joka oli 
yöllä kello 1, viimeiset ruissäkit lastattiin rautatievaunuihin, jotka 
paikalle saapunut veturi vei rajan yli Suomen puolelle. Rauhaneh¬ 
dot olivat masentavia, mutta periksi ei annettu, yhteishenki oli vie¬ 
lä maaliskuun lopulla voimakas, yhdessä yritettiin pelastaa, mikä 
suinkin voitiin. 


Evakuoimismääräykset lokakuusta 1939 maaliskuuhun 
1940 

Ensimmäinen päätös pakollisen evakuoimisen toteuttamisesta 
annettiin sisäasiainministeriön 17.10.1939 Viipurin lääninhalli¬ 
tukselle lähettämällä kiijeellä. Siitä tuli jäljennös kansanhuolto- 
ministeriön Viipurin piiritoimistolle. 

Kiijelmä oli seuraava: 

1. Kaikki henkilöt - eivät kuitenkaan valtion tai kunnan viran- tai 
toimenhaltijat, ne henkilöt, jotka sotilas-, poliisi- tai väestönsiirto- 
viranomaiset ovat määränneet tehtäviin, ne henkilöt, jotka yleises¬ 
tä työvelvollisuudesta sodan aikana annetun lain perusteella tai 
muuten on laillisesti määrätty tai varattu suorittamaan maanpuo- 

lustuksen etua välittömästi tai välillisesti tarkoittavaa työtä tai valti¬ 
on, kunnan tai elinkeinoelämän palvelukseen - on poistettava 
seuraavilta alueilta: 

Karjalan kannaksella lähinnä rajaa olevista kylistä takimmaise¬ 
na rajana seuraavat kylät kaikki mukaanluettuina. 

Vammelsuu (joen itäpuolinen osa) - Raivola - Jalkala - Lintu¬ 
la - Ronnunkylä - Holttila - Saaramaa - Siiranmäki - Vehmainen 
- Korpikylä - Vaittila - "Yläntölä - Oijanjsaari - Maanselkä - Riiko¬ 
la - Hatakkala - Saaroinen. 

Evakuoimisen suorittaa lääninhallitus II Armeijakunnan ko¬ 
mentajan määräämien sotilasviranomaisten avustamana. Eva¬ 
kuoiminen käsittää sekä väestön että sellaisen irtaimen omaisuu¬ 
den, jonka jättäminen alueelle voisi tuoda viholliselle huomatta¬ 
via etuja. 

2. Sisäasiainministeriön kiijelmä 25.10.1939 lääninhallitukselle: 
Salmin kunnasta seuraavat kylät: Kaunoselkä, Käsnäselkä, Mans- 

sila, Rajaselkä, Virtala. 

Suojärven kunnasta: Vegarus 

Evakuointi suoritetaan lääninhallituksen toimesta sotilasviran¬ 
omaisten avustuksella. 

3. Sisäasiainministeriön kirjelmä 30.10.1939 Viipurin lääninhalli¬ 
tukselle: 

Valkjärven pitäjän Saijanjoen länsipuolella oleva Halssin kylä ja 
siitä etelään Kivennavan rajaan olevat talot. 

Evakuoiminen suoritetaan lääninhallituksen toimesta sotilasvi¬ 
ranomaisten avustuksella. 

4. Sisäasiainministeriön kirjelmä 23.11.1939 Viipurin lääninhalli¬ 
tukselle: 

Seiskari, Peninsaari, Lavansaari, Tytärsaari, Pien-Tytärsaari. 
Evakuoiminen tapahtuu lääninhallituksen toimesta ja kaikille 
siirtyville saadaan antaa ilmainen väestönsiirtolippu. 

5. Sodan ensimmäisenä päivänä 30.11.1939 sisäasiainministeriö 
lähetti vielä lääninhallitukselle kiijeen Kaijalan kannaksella valta¬ 
kunnan raasta Käkisalmen, Räisälän, Vuoksenrannan, Antrean ja 
Viipurin maalaiskunnan luoteisrajaan ulottuvan alueen sekä Sal¬ 
min, Impilahden, Harlun, Suistamon, Soanlahden, Korpiselän, 
Suojärven ja Kotkan evakuoimisesta. 

Evakuoiminen tapahtuu lääninhallituksen toimesta sotilasvi¬ 
ranomaisten avustamana. 

Sodan alettua annettiin 1.12.1939 määräys Suursaaren, 11.12.1939 

Kymin kunnan Viikarin saarten ja Pyhtään kunnan Kaunissaaren 
evakuoimisesta. Joulukuun 21. päivänä 1939 annettiin määräys 
Kaukolan kunnan ja Kirvun sekä Hii tolan rautatien eteläpuolella 
olevien kylien evakuoimisesta. Sitten pidettiin lähes kuukauden 
tauko. Tammikuussa määrättiin 26.1.1940 Virolahden Pitkäpaasi, 
Martinsaari ja Mustamaa, Vehkalahden kunnan Tammio, Kuor- 
salo ja Suurmusta sekä Kymin kunnan Kirkkomaansaari ja Kuut- 
salo evakuoitaviksi. Helmikuussa evakuoitava alue laajeni yhä, sil¬ 
lä 16.2.1940 määrättiin evakuoitaviksi Säkkijärvi, Vahviala ja Nui¬ 
jamaa. Maaliskuun 2. päivänä oli Jääsken vuoro. Kun rauhaneh¬ 
dot selvisivät 13.3.1940, annettiin määräys, että väestö oli poistet¬ 
tava sotilasviranomaisten määräämässä kiireellisyysjäijestyksessä 
alueelta, joka on Paation saari (Virolahdella) - Enso - Värtsilä - 
Korpiselän kk -linjan (kaikki mukaan luettuna) kaakkoispuolella. 

Moskovan rauha oli masentava niille yli 400 000 karjalaiselle, jot¬ 
ka menettivät kotinsa, kotiseutunsa ja kaiken, mikä liittyy käsittee¬ 
seen koti. Menetyksistä vain taloudelliset vahingot olivat luvuissa, 
markoissa ja pinta-aloissa mitattavissa ja arvioitavissa. Henkiset 
menetykset olivat paljon raskaampia kuin taloudelliset, eikä niitä 
voi näkyvillä mittapuilla mitata. Mutta tästä kaikesta huolimatta 
kaijalaiset tervehtivät rauhan tekoa suurena helpotuksena. Mer- 
kitsihän Moskovan rauha sitä, että itsenäinen Suomi säilyi. Kun 
siirtoväki ilman epäröintiä valitsi maaliskuussa 1940 Suomen, se 
osoitti, että kotiakin arvokkaampi on vapaa isänmaa. 

Karjalainen siirtoväki ei syyttänyt kotiseutunsa menetyksestä ke¬ 
tään. Se iloitsi muiden mukana siitä, että 105 päivää kestäneen so¬ 
dan aikana Suomen kansa oli pystynyt kokoamaan voimansa. Ko¬ 
ko kansa puolusti myös Kaijalaa, mutta ylivoima oli liian suuri, sil¬ 
le emme voineet sodan puhjettua mitään. Jos arvostelua haluaisi 
esittää, se kohdistuisi meidän omaan politiikkaamme ennen so¬ 
taa, aina vuodesta 1918 lähtien. Mutta tästäkään ei keväällä 1940 
kukaan arvostellut istuvaa hallitusta. Sama Rytin johtama hallitus, 
joka johti maata sodassa ja teki raskaan rauhan, jatkoi Moskovan 
rauhanteon jälkeen ja hallitusta uudistettiin vasta myöhemmin. 
Silloin rauhan vastustajat - myös Maalaisliiton Niukkanenja Han¬ 
nula -joutuivat syijään. Niukkanen tuli vielä kerran takaisin hal¬ 
litukseen kesällä 1953 ja valmisteli Kekkosen neljännen hallituk¬ 
sen eduskunnalle antaman ehdotuksen vuoden 1954 valtion tulo¬ 
ja menoarvioksi ns. »Niukkasbudjetin». Siinä Niukkanen päämi- 

nisteri Kekkosen tukemana yritti supistaa valtion menoja kautta 
linjan 10 %:lla. Tämä vakavaksi tarkoitettu yritys kaadettiin Ko¬ 
koomuksen ja sosiaalidemokraattien toimesta. 

Rauhan solmiminen maaliskuussa 1940 merkitsi luonnollisesti 
suurinta järkytystä kaij alaisen siirtoväen kohdalla, mutta Kaijalan 
luovutus oli koko maan kannalta suuri menetys. Se ei johtanut 
mihinkään poliittisiin muutoksiin. Hallituksen ydinvoima, Ryti, 
Tanner ja taustalla Mannerheim, piti edelleen valtaa käsissään. 
Presidentti Kallion sairaus johti siihen, että hänen vaikutuksensa 
asioiden ratkaisuihin väheni jatkuvasti keväästä 1940 lähtien. 

Ei onneksi kestänyt pitkään, kun koko kansa ryhtyi sitkeään työ¬ 
hön menetetyn Kaijalan valtaamiseksi takaisin typistettyjen rajo¬ 
jen sisäpuolelta. Suomen kansa oli vallinneissa oloissa pakotettu 
hyväksymään rauhanehtojen määräykset: Suomi oli edelleen, ku¬ 
ten syksyllä 1939 kansainvälisessä politiikassa aivan yksin, apua ei 
ollut saatavissa miltään taholta. Me valitsimme rauhansopimuk¬ 
sen allekiijoittaessamme oman tiemme, halusimme olla puolu¬ 
eettomia ja pysytellä suurvaltojen riitojen ulkopuolella, emmekä 
suostuneet ottamaan vastaan länsimaiden apua. Se ratkaisu oli 
varmasti oikea, länsivaltoihin turvautuminen olisi maaliskuussa 
1940 ollut seikkailupolitiikkaa, jonka valitseminen olisi ilmeisesti 
varsin pian johtanut umpikujaan. 

Toisaalta Suomen asema oli maaliskuussa 1940 vielä heikompi 
kuin syksyllä 1939, Suomen armeija oli kärsinyt suuria menetyksiä 
ja maa oli aineellisesti köyhtynyt. Suomen hallitus yritti keväällä 
1940 uudestaan lähentyä Ruotsia ja Noijaa ja saada aikaan poh- 
joismaitten välisen puolustusliiton. Mutta kun Neuvostoliitto yhä 
näytti punaista valoa, Ruotsi pelästyi eikä lähtenyt mukaan. Suo¬ 
men hallituksella oli ehdotuksen tehdessään mielessään status 
quon säilyttäminen Pohjolassa - ei Moskovan rauhassa määrättyä 
rcyaa muuttamalla, vaan sitä noudattamalla. Pohjoismaiden puo¬ 
lustusliiton rauhanomaisia tarkoituksia vahvisti vielä se, että kaik¬ 
ki osapuolet sitoutuivat välttämään sotaa, mikäli ei ollut kysymyk¬ 
sessä yhteinen puolustautuminen hyökkääjää vastaan. 

Vastustaessaan pohjoismaista puolustusliittoa Neuvostoliitto toi¬ 
mi omia etujaan vastaan ja paransi Hitlerin edellytyksiä hyökätä 
Tanskaan ja Noijaan. Diplomaattipiireissä kerrottiin jo kesällä 
1940, että Englannin Moskovan-lähettiläs Sir Stafford Cripps oli¬ 
si puhunut pohjoismaiden puolustusliiton puolesta Moskovassa, 
mutta Stalin ei häntä kuunnellut. 

Kevät ja kesä 1940 muodostuivat Suomen ja Neuvostoliiton vä¬ 
lisissä suhteissa uudestaan jännityksen lisääntymisen kaudeksi. 
Neuvostoliitto tunsi asemansa vahvistuneeksi, kun Hider oli sito¬ 
nut Saksan voimia Tanskaan ja Noijaan ja suunnitteli suurhyök¬ 
käystä länteen. Moskova esitti kesäkuun 2. päivänä vaatimuksen, 
että Kaijalan luovutetulta alueelta ja Hangosta pois siirrettyjä lai¬ 
toksia olisi palautettava. Saman kuun lopussa vaadittiin jäijestely- 
jä Petsamon Nikkelin osalta siten, että Neuvostoliitto pääsisi yhti¬ 
öön mukaan ja ennen saman kuun loppua vaadittiin, että Ahve¬ 
nanmaa oli joko demilitarisoitava tai Suomen oli yhdessä Neuvos¬ 
toliiton kanssa ryhdyttävä sitä varustamaan. Suomi katsoi, että 
kaikki nämä vaatimukset olivat rauhansopimuksen vastaisia, mut¬ 
ta tästä huolimatta hallitus oli valmis neuvottelemaan niistä. 

On selvää, että tämä neuvostotaholta tullut painostus lisäsi Suo¬ 
men kansan keskuudessa epäluottamusta, jopa vihamielisyyttä, 
naapurikansaa kohtaan. Suomen hallitus pyrki mahdollisimman 
pitkälle ymmärtämään toisen osapuolen vaatimuksia, mutta sa¬ 
malla ryhdyttiin päättäväisiin toimenpiteisiin puolustusvalmiu¬ 
temme vahvistamiseksi. Rajojen puolustus oli jäljestettävä uudes¬ 
taan, uusia aseita oli nopeasti hankittava ja asevelvollisuusaikaa pi¬ 
dennettiin yhdestä kahteen vuoteen. Nyt eduskunta oli valmis li¬ 
säämään puolustusmäärärahoja, eikä yksikään puolue enää aset¬ 
tunut määrärahalisäyksiä vastustamaan. 

Kesän 1940 kiristyneistä suhteista on vielä mainittava, että Tan¬ 
ner, jota jo silloin pidettiin Moskovassa persona non gratana, ero¬ 
si hallituksesta ja »Neuvostoliiton ystävyysseura» järjesti Helsingis¬ 
sä väkivaltaiseksi muodostuneita mielenosoituksia. Kun mielen¬ 
osoitukset hajotettiin, naapurimaamme lähettiläs esitti pääminis¬ 
terille jyrkän vastalauseen. 

Jos Suomessa ei silloin ollut erityistä ymmärtämystä Neuvosto¬ 
liittoa kohtaan, täytyy sanoa, että kyllä Moskovakin teki jatkuvasti 
virheitä politiikassaan. Vaikka se oli tunnustanut Suomen laillisen 
hallituksen Moskovassa maaliskuussa 1940 allekiijoitetussa rau¬ 
hansopimuksessa eikä sen jälkeen puhunut sanaakaan Kuusisen 
hallituksesta, se tuki melko avoimesti Suomen kommunistien toi¬ 
mintaa Suomen hallituksen kaatamiseksi. 

Neuvostoliiton painostuskausi Suomea vastaan jatkui aina syk¬ 
syyn 1940 saakka. Silloin Molotov teki kuuluisan Berliinin-mat- 
kansa, jonka aikana hän oli vaatinut »vapaita käsiä» Suomeen 
nähden. Tähän Hider ei kuitenkaan suostunut, hänellä oli jo sil- 

loin valmisteilla uusi suunnitelma, jonka mukaan Saksan hyök¬ 
käyksen pääsuunta olikin kääntymässä itään. Se muutti kaiken. 
Jos Hitler olikin elokuussa 1939 antanut Neuvostoliitolle »vapaat 
kädet» Suomen suunnalla, silloinkaan ei ilmeisesti koko Suo¬ 
meen vaan ilmeisesti lähinnä maan kaakkoisosiin, nyt ei ollut 
enää varaa antaa Stalinille vapaita käsiä miltään osin Suomen 
suunnalla. Sen jälkeen Suomi alkoi hengittää vapaammin, sillä 
tietoja Molotovin matkasta alkoi vuoden 1940 loppuun tultaessa 
tihkua Suomessa myös suuren yleisön tietoon. 

Näissä epävarmoissa oloissa oli jo keväällä niin pian kuin mah¬ 
dollista aloitettava yli 400 000 henkeä käsittävän siirtoväen sijoitta¬ 
minen suomalaiseen yhteiskuntaan. Se olisi normaalioloissakin 
ollut valtava tehtävä. Nyt siitä muodostui koko valtakunnalle koh¬ 
talon kysymys. 


Yleisarvio syksyn 1939ja vuoden 1940 evakuoinnista 

Väestöä ja omaisuutta siirrettäessä vuosina 1939-40 todettiin, että 
tärkein siirtojen onnistumiseen vaikuttava tekijä oli aika. Jos aikaa 
on riittävästi käytettävissä, evakuoiminen sujuu yleensä tyydyttä¬ 
västi, mutta mitä vähemmän aikaa on, sitä enemmän evakuoimi¬ 
nen epäonnistuu. Käytettävissä oleva aika taas riippuu sotatapah¬ 
tumien kehityksestä. Onneksi talvisodan aikana tempo meidän 
syijäisellä rintamallamme oli suhteellisen hidas. Tästä johtuen vi¬ 
ranomaiset saivat koko ajan pidetyksi evakuoimisen johtolangat 
käsissään. Meillä ei päässyt muodostumaan sellaisia sekasortoisia 
tilanteita kuin monissa muissa maissa, joissa jouduttiin vuosina 
1939-45 suorittamaan väestönsiirtoja. Yleisenä havaintona voita¬ 
neenkin näin jälkeenpäin todeta, että väestönsiirrot onnistuivat 
meillä ennen talvisotaa, sen aikana ja heti sen jälkeen varsin hy¬ 
vin. Väestö saatiin eräitä poikkeuksia lukuun ottamatta pelaste¬ 
tuksi kotialueelle eikä se jäänyt sodan jalkoihin. Ainoastaan Hyr- 
sylän mutkan asukkaat joutuivat vangiksi ja pääsivät vasta talviso¬ 
dan jälkeen palaamaan kotimaahan. 

Meillä voidaan siten puhua jäijestelmällisestä väestönsiirrosta 
eikä paniikinomaisesta pakenemisesta sodan jaloista, kuten ta¬ 
pahtui monessa muussa maassa. Omaisuuden evakuoiminenkin 
onnistui monin osin hyvin, kuten edellä on esitetty. Mutta kiin- 

teämmällä organisaatiolla, asianmukaisilla valmisteluilla ja eri vi¬ 
ranomaisten paremmalla yhteistyöllä olisivat tulokset ilmeisesti 
olleet paljon parempia. 


Penistuslakivaliokunnan arvio vuosien 1939-40 
evakuoinnista 

Eduskunnan perustuslakivaliokunta antoi 17.12.1941 mietintön¬ 
sä syksyn 1939ja talven 1940 väestönsiirroista. Väestönsiirtoja kos¬ 
keva mietinnön osa liittyi valiokunnan hallituksen toimenpiteis¬ 
tään vuonna 1940 antaman kertomuksen johdosta antamaan 
mietintöön. Valiokunta lausui asiasta näin: 

»Talvisotaan liittyvät väestönsiirrot tapahtuivat kolmessa vai¬ 
heessa, ennen sodan syttymistä, sodan aikana ja rauhanteon jäl¬ 
keen. Ennen sotaa määrättiin tyhjennettäväksi Kaijalan kannak¬ 
sella kapea rajavyöhyke ja eräitä kyliä Laatokan koillispuolella se¬ 
kä Suomenlahden saaria. Evakuoinnin suppeus saa selityksensä 
siitä yleisestä käsityksestä, että uskottiin rauhan säilyvän, mutta sii¬ 
tä oli seurauksena, että laajoilla rajaseudun alueilla jouduttiin sit¬ 
ten sodan puhjetessa suorittamaan evakuointi varsin kiireellisesti 
ja osittain vihollisen tulen allakin. Omaisuutta tuhoutui tai joutui 
vihollisen käsiin. Jatkettaessa sodan aikana evakuointia tuottivat 
vaikeuksia kuljetusvälineiden ja työvoiman puute sekä vihollisen 
uudistuvat ilmapommitukset. Haitallisesti vaikuttivat myös valmis¬ 
tavien, varsinkin omaisuutta koskevien ennakkosuunnitelmien 
puuttuminen ja viranomaisten välisen yhteistyön vaillinainen jär¬ 
jestely. Alueilla, joilta väestö oli jo siirtynyt pois, mutta jotka vielä 
olivat puolustusvoimiemme hallussa, olisi edelleen valiokunnan 
käsityksen mukaan voitu käyttää siellä olevia tarvikevarastoja, ku¬ 
ten rehuja, armeijan tarpeisiin tehokkaammin ja joustavammin 
kuin todellisuudessa tapahtui ja siten välttyä vastaavilta kotialueel¬ 
ta tapahtuvilta kuljetuksilta sekä varastojen jäämiseltä viholliselle. 

»Rauhanteosta johtuvat väestönsiirrot oli pakko suorittaa ver¬ 
rattain lyhyessä ajassa. Niiden yhteydessä ei näin ollen voitu vält¬ 
tää virheitä ja epäkohtia, mutta olisi eräissä tapauksissa, kuten Sor¬ 
tavalan kaupungin evakuoimisessa, parempi yhteistoiminta eri vi¬ 
ranomaisten välillä ja päättävämpi esiintyminen heidän taholtaan 
ollut tarpeellista. Kun rauhan solmiminen oli etukäteen tiedossa, 

olisi alemmille viranomaisille ilmeisesti myös voitu aikaisemmin 
antaa määräys valmistavien evakuointisuunnitelmien laatimises¬ 
ta.» 

Perustuslakivaliokunnan mietinnössä esitetty kuvaus evakuoin¬ 
nista vastaa suunnilleen omaa yhteenvetoani. Valiokunta perusti 
käsityksensä lähinnä kuulemiensa asiantuntijoiden lausuntoihin. 
Näitä olivat sotilasviranomaisista silloiset everstit Mäkinen ja Gus¬ 
tafsson, myöhemmin molemmat kenraaleja, sekä everstit Salmio 
ja Pipping. Siviiliviranomaisia olivat siirtoväen asutustoiminnan 
johtaja Sulo J. Teittinen, Maataloudellisen rajaseututoiminnan 
johtaja agronomi A.E. Korhonen sekä agronomi Johannes Viro¬ 
lainen. 

Valiokunta ei mietinnössään muistuttanut evakuoimisesta, jos¬ 
kin se katsoi, että »olisi alemmille viranomaisille ilmeisesti voitu 
aikaisemmin antaa määräys valmistavien evakuoimissuunnitel- 
mien laatimisesta». Tämä huomautus ei mielestäni perustu tosi¬ 
asioihin. Minulla on koko ajan ollut sellainen käsitys, että rauha 
12.3.1940 tuli yllättäen myös ylemmille viranomaisille. Miten he 
olisivat silloin voineet antaa alemmille viranomaisille määräyksiä 
evakuoimissuunnitelmien laatimisesta? Valiokunta ei mietintönsä 
perusteluissa selosta tätä asiaa sanallakaan, minkä vuoksi sen huo¬ 
mautus ihmetyttää. En ole myöhemminkään saanut miltään ta¬ 
holta tietoa siitä, että edes Kannaksen Armeijan esikunnan kor¬ 
keat upseerit olisivat saaneet ennakkotietoja Moskovassa 12.3.1940 
allekiijoitetusta rauhansopimuksesta ja siinä sovitusta rajasta en¬ 
nen sanottua päivää. Kun tilanne oli tämä, ei ollut myöskään mi¬ 
tään mahdollisuuksia laatia ennakkoon evakuointisuunnitelmia 
sellaisten alueiden - kuten esimerkiksi Sortavalan - osalta, jotka 
sijaitsivat varsin kaukana rauhanteon aikana kulkeneista rintama¬ 
linjoista. 

Sellainen 

oli 

Kaijala 

1918-40 


Yrittäessäni antaa yleiskuvaa menetetystä Karjalasta tiedän oleva- 
ni lähes ylivoimaisen tehtävän edessä. Karjala oli taloudellisesti ja 
henkisesti monipuolinen ja alueellisesti vaihteleva maakunta. 
Kun se oli yli 400 000 ihmisen koti ja kotimaakunta, on selvää, et¬ 
tei yksi kirjoittaja yhdessä kirjoituksessa pysty antamaan sen kai¬ 
kista puolista ja kärsityistä menetyksistä kaikkien hyväksymää ku¬ 
vaa. Lisäksi ei ole olemassakaan ihmistä, joka olisi tuntenut riittä¬ 
vän perusteellisesti tämän aktiivisen ja monella tavalla erikoislaa¬ 
tuisen maakunnan kaikkia puolia. Yksinomaan Kaijalan kauniin 
ja monivivahteisen luonnon kuvaaminen vaatisi alan asiantunti¬ 
jaltakin paljon enemmän tilaa kuin minulla on käytettävissäni. 
Minun on sen vuoksi pakko keskittyä muutamiin välähdyksiin 
Kaijalan taloudesta ja kulttuurista. Siinä yhteydessä puutun joi¬ 
hinkin sellaisiin kysymyksiin, jotka olivat ominaisia vain Karjalal¬ 
le, erityisesti Kaijalan kannakselle. Näitä olivat erityisesti venäläi¬ 
nen huvila-asutus sekä venäläiseltä ajalta peräisin oleva lahjoitus- 
maakysymys. 

Muilta osin tyydyn esittämään pääasiassa tilastotietoja menete¬ 
tyn alueen taloudellisesta kehityksestä, sen kulttuurista, sosiaali¬ 
huollosta, sen kunnista ja seurakunnista ja siitä mitä tämän kai¬ 
ken menettäminen merkitsi Suomelle. 


Karjalan saavutukset 1920-ja 
1930-luvuilla 


Karjala ehti ennen talvisotaa kehittyä hyvin nopeasti joka suhtees¬ 
sa muun Suomen rinnalle, jopa mennä ohikin eräillä aloilla. Se 



oli vuonna 1918 kieltämättä eräissä suhteissa selvästi jäljessä 
muun maan kehityksestä. 

Karjalan maataloudessa tapahtui aivan ilmiömäinen kehitys 
1920- ja 1930-luvuilla. Sen peltoala laajeni nopeammin kuin 
maassa keskimäärin, sen peltoviljely monipuolistui, mm. kevät¬ 
vehnän viljely laajeni, ja korkean ammattitaidon puhuvin osoitus 
oli sokerijuurikkaan viljelyn aloittaminen. Antrean raakasokeri- 
tehdas ehti juuri ennen talvisotaa aloittaa jalostustoimintansa. 

Kotieläintalous meni myös kovalla vauhdilla eteenpäin. Kama¬ 
lan kannakselle perustettiin suuri määrä maidonmyyntiosuus- 
kuntia, jotka keräsivät kylistä maidon ja kuljettivat sen osuusmei- 
jereihin. Niiden toiminta ulottui 1930-luvun lopulla jo jokaiselle 
tilalle. Karjalan kannaksen sikatalous, erityisesti porsastuotanto, 
oli koko maan kuulu. 

Viljelijöiden ammattitaitoa kohotti voimakas maatalouden jär¬ 
jestötyö ja samoin maataloudellinen ja kotitaloudellinen koulu¬ 
tus, joka Karjalan luovutetuilla alueilla laajeni ja monipuolistui 
1920-ja 1930-luvuilla. 

Karjalassa kehittyi itsenäisyysajan ensimmäisillä vuosikymme¬ 
nillä voimakkaasti myös teollisuus. Maan suhteellisesti metsärik- 
kaimmalla alueella, missä kulkuyhteydet mereen olivat erinomai¬ 
set, metsäteollisuus laajeni itsenäisyyden kahden vuosikymme¬ 
nen aikana. Vuoksenlaaksosta Enson tärkeä teollisuuskeskus jou¬ 
tui alueluovutuksessa Neuvostoliitolle. Samoin Viipurin seudulla 
ja Laatokan Karjalassa metsäteollisuus oli laajentunut vuoteen 
1939 tultaessa ja maan ainoa sillaa tuottava tehdas sijaitsi Jääskes- 
sä luovutetulla alueella. Laatokan Kamalassa lakeni myös kaivos¬ 
toiminta sekä metalliteollisuus. 

Tärkein Karjalan vesivoimanlähde olija on edelleen Vuoksi, jo¬ 
hon ennen sotia oli valmistunut kaksi suurvoimalaitosta, Imatral¬ 
le ja Rouhialaan. Metsäteollisuuden ja voimatuotannon osuus 
kokonaiskapasiteetista oli Karjalan luovutetun alueen osalta huo¬ 
mattavasti suurempi kuin luovutetun alueen osuus muuten 
maan keskiarvoista. 

Kaijala oli maan suurimpia pienyritteliäisyyden, käsi-, koti-ja 
pienteollisuuden alueita. Karjalaiset olivat käteviä, heillä oli pe¬ 
rinteitä ja luovaa mielikuvitusta, ja nehän ovat elinvoimaisen 
pienteollisen tuotannon välttämättömiä edellytyksiä. Pien-, koti- 
ja käsiteollisuus oli lataaja monipuolista. Ehkä kuuluisimpia oli¬ 
vat Valkjärven kiesit, rattaat ja reet, Kurkijoen piiskat ja Muolaan 

Kyyrölän saviastiat. Myös naisten käsityötaito oli korkealla tasolla, 
erityisesti karjalaiset värikkäät liinat ja muut kudonta-ja neule- 
tuotteet olivat tunnettuja kautta maan. 

Kauppaa on totuttu pitämään perinteisesti karjalaisten omana, 
ehkäpä omimpana alana. Kun suomalaisista yleensä voitaneen 
sanoa, että olemme parempia hyvien laatutavaroiden tuottajia 
kuin niiden myyjiä, tämä ei vanhastaan ole pitänyt paikkaansa 
karjalaisiin nähden. Tämän ominaisuuden pohjana on ilmeises¬ 
ti karjalaisen herkempi, liikkuvampi, seurallisempi ja iloisempi 
luonteenlaatu kuin hitaiksi moitittujen muiden suomalaisten. 
Historiallinen kehitys on myös vaikuttanut tähän, sillä jo varhaisi¬ 
na aikoina, keskiajan alkupuolella, tärkeät kansainväliset kauppa¬ 
tiet kulkivat idästä länteen ja lännestä itään Karjalan halki. Päätie 
kulki Viipurista nyt maanpinnan kohoamisen vuoksi jo osittain 
umpeen menneitä vesiteitä Käkisalmen kautta Laatokalle ja siel¬ 
tä edelleen Olhavanjokea pitkin pohjoisen Venäjän suureen 
kauppakeskukseen Novgorodiin. Sitä väylää pitkin Karjala välitti 
tavaroita omasta ja muun Suomen, osittain Ruotsinkin, puolesta. 
Ei edes mahtava Hansaliitto kyennyt kontrolloimaan, vielä vä¬ 
hemmän estämään, tätä kauppaa yrityksistään huolimatta. Karja¬ 
la jatkoi kaupankäyntiä idän kanssa satojen vuosien ajan ja loi si¬ 
ten kiinteitä yhteyksiä itäiseen kulttuuripiiriin. 

Sen jälkeen, kun itäraja käytännöllisesti katsoen sulkeutui 
vuonna 1918, Kaijalan yhteydet itään jatkuivat jossakin määrin, 
vaikka luonnollisesti rajoittuneina. 

Rajan sulkeutuminen oli Kamalalle paljon suurempi järkytys 
kuin muulle Suomelle. Pietarin läheisyys ja sinne suuntautunut 
kauppa sekä suurkaupungin tarjoamat erilaiset työtilaisuudet, 
sen synnyttämä huvila-asutus, kalastus, merenkulkuja muu rajan 
yli tapahtuva kanssakäyminen synnytti tuhansia työpaikkoja ja an¬ 
toi vielä suuremmalle väestömäärälle sivuansioita. Nämä toi¬ 
meentulon lähteet loppuivat kuin leikaten kun raja sulkeutui. Lä¬ 
hinnä Pietaria sijaitsevat Karjalan rajaseudut joutuivat silloin erit¬ 
täin suuriin vaikeuksiin, jotka eivät olleet vielä 1939 kokonaan 
loppuneet. Luonnollisesti Karjalan talouselämän oli etsittävä uu¬ 
sia markkinoita. Lännen kauppa alkoi jo 1920-luvulla kasvaa ja ni¬ 
menomaan Viipurin merkitys maan suurimpana puutavaran ja 
metsäteollisuustuotteiden vientisatamana - sen ulkosataman Uu¬ 
raan kautta - kasvoi nopeasti. Vaikka länsikauppa lisääntyi ja kor¬ 
vasi menetettyjä idän markkinoita, karjalaisissa eli koko itsenäi- 

syytemme kahden vuosikymmenen ajan toive saada kauppatiet 
myös itään avatuiksi. Muistan hyvin, miten idän kaupan kehittä¬ 
minen synnytti 1930-luvulla ylioppilasmaailmassa kiihkeitä väitte¬ 
lyjä äärioikeistolaisten voimien kanssa. He lähtivät siitä, ettei idän 
kauppaa pitänyt laajentaa, koska siitä ei olisi Suomelle hyötyä, 
päinvastoin siitä olisi vahinkoa ja siihen sisältyisi suuri vaara, kos¬ 
ka Neuvostoliittoa tällä poliittisella taholla pidettiin jatkuvasti 
epäluotettavana naapurina, jonka sanaa ei saanut ottaa vakavasti, 
kauppaa ei pitänyt ylläpitää, eikä missään tapauksessa laajentaa. 

Vuonna 1936 osakuntaamme perustettu »Kannas-kerho» teki 
mm. talvella 1938 puhujamatkoja Kannaksen kansanopistoihin 
ja maatalousoppilaitoksiin. Uudenkirkon maamieskoulun johta¬ 
ja - silloin IKL:n kansanedustaja - piti minulle kiukkuisen oppi¬ 
tunnin, miten vaarallisella tiellä olin, kun puhuin välttämättö¬ 
myydestä avata kauppaa itään. Katsoin, että se olisi nimenomaan 
Kannaksen talouden kehittämisen kannalta tärkeää. Samoin jou¬ 
duin omassa tiedekunnassani kunnioitetun opettajani nuhdelta¬ 
vaksi samasta asiasta. »Se Maalaisliitto olisi kyllä muuten kanna¬ 
tettava puolue, mutta on kaksi asiaa, joissa se on väärässä. Ensim¬ 
mäinen on yhteistyö marxilaisten sosialistien kanssa ja toinen se, 
että se kannattaa kauppateiden avaamista itään.» Hän piti näitä 
molempia pyrkimyksiä isänmaalle vahingollisina ja vaarallisina. 

Suomi joutui yleismaailmallisen talouspulan kouriin 1920-lu- 
vun lopulla itsenäisyysajan alkuvuosien räjähdysmäisten kehitys- 
vuosien jälkeen. Tiukan ajan vaikutukset tuntuivat myös Kamalas¬ 
sa. Monet maatilat, jotka olivat tehneet liiaksi velkaa, investoineet 
peltoalan laajentamiseen, rakennusten kohentamiseen ja hank¬ 
kineet kotieläimiä sekä maatalousirtaimistoa, joutuivat vaikeuk¬ 
siin, kun hinnat romahtivat, korko nousija raha oli kireällä. Tu¬ 
hansilla tiloilla kuulutettiin pakkohuutokauppoja ja monilla ne 
ehdittiin panna toimeen, ennen kuin valtiovallan elvytystoimet 
vaikuttivat. 

Työttömyys kasvoi, köyhä kansa menetti työpaikkojen ohella 
toimeentulomahdollisuutensa ja kaupunkipaikoissa alettiin ja¬ 
kaa ilmaista ruokaa. »Soppajonot» ilmestyivät silloin ensimmäi¬ 
sen kerran vuoden 1918 jälkeen myös eräisiin kaijalaisiin asutus¬ 
keskuksiin. Poliittinen levottomuus, niin vasemmalla kuin oikeal¬ 
la, alkoi silloin ravistella Suomea. Karjalassa ei ollut huolta kom¬ 
munisteista, suurin piirtein kaikki, rannikon köyhintä kalastajaa 
myöten, olivat suojeluskuntalaisia ja elävän puolustushengen 

edustajia. He eivät kallistaneet korvaansa vallankumouksen suun¬ 
nittelijoiden houkutuksille. Mutta äärioikeisto sai Karjalasssakin 
jonkin verran jalansijaa. Lapuanliike kommunismin vastaisilla ju¬ 
listuksillaan oli monen mielestä oikealla asialla, mutta kun se läh¬ 
ti laittomuuden tielle, se menetti kannatuksensa Kamalassa. 

Karjalaiset eivät silloinkaan menneet mukaan mihinkään re¬ 
päisevään, harkitsemattomaan uhoamiseen itäistä naapuria vas¬ 
taan. »Karhun ärsyttäminen» ei ollut vain tarpeetonta, se oli tyh¬ 
mää. Varsinkin Karjalan kannaksella olivat lahjoitusmaa-aikojen 
kokemukset ja muistot vielä 1920-30-lukujen vaihteessa elävinä 
vanhemman polven mielissä. Miksi hankkia tahallisesti ikävyyk¬ 
siä? Äärimiesten puheet savijaloilla seisovasta jättiläisestä olivat 
pötypuhetta, vakaa kansa tunsi naapurin voiman, se halusi elää 
rauhassa Neuvostoliiton kanssa. 

Kaijalan edustajat olivat mukana säätämässä kommunismin¬ 
vastaisia lakeja 1930, mutta kun lapuanliike muuttui IKL:ksi, se 
menetti alkusuosionsa. Vielä vuoden 1933 eduskuntavaaleissa 
uusi puolue yritti pitää kovaa ääntä. Urho Kekkonen oli silloin 
ensimmäistä kertaa ehdokkaana Viipurin läänin läntisestä vaali¬ 
piiristä. Hän kävi rajun kampanjan nimenomaan Viipurin seu¬ 
dulla, yökausia jatkuivat kiivaat väittelyt IKL:n vaaliryhmien kans¬ 
sa. Kekkonen käytti kovaa kieltä, hän rusikoi vastustajiaan ja pää¬ 
si yleensä väittelyssä »niskan päälle». Hänen vastustajansa - suu¬ 
reksi osaksi nuoria, ylioppilaita ja puoluetoimitsijoita - syyttivät 
häntä »takin kääntämisestä», sillä Kekkonen oli vasta vuotta aikai¬ 
semmin Mäntsälän kapinan aikoihin liittynyt Maalaisliittoon. Ää¬ 
rioikeiston äänekäs vastarinta saattoi vaikuttaa siihen, että Kekko¬ 
nen näissä vaaleissa jäi varamieheksi. Pääsyynä oli kuitenkin var¬ 
maan se, ettei maakunta tuntenut häntä vielä silloin kyllin hyvin. 

Seuraavissa vaaleissa vuonna 1936 yleinen tilanne oli jo aivan 
toinen ja Kekkonen valittiin vaaliliittonsa suurimmalla äänimää¬ 
rällä eduskuntaan. IKL:n uutuudenviehätys oli loppunut, Kokoo¬ 
mus oli tiivistänyt rivejään ja IKL:n kannatus supistui noin 7-8 
%:iin. Viipurissakin näitä mustapaitoja näki enää puolueen yllä¬ 
pitämässä Kultaisen Karhun ravintolassa, mihin he iltaisin ko¬ 
koontuivat laulamaan - oluen siivittämänä ja tukemana - Horst- 
Wesseliä. 

Karjalainen presidentti Lauri Kristian Relander joutui poliitti¬ 
sessa kriisitilanteessa suuriin vaikeuksiin. Mutta hän selvisi niistä 
paljon paremmin kuin yleensä on haluttu esittää. Hänellä ei ollut 

mahdollisuutta asettua liian jyrkästi äärioikeistoa vastaan, sillä sii¬ 
hen aikaan äärioikeistoa ymmärrettiin ja kannatettiin niin suoje¬ 
luskuntien kuin armeijankin keskuudessa. Ne heti vapaussodan 
jälkeen liikkeelle lähteneet »myöhäisaktivistit», jotka keväällä 
1918 katsoivat, että vapaussota oli jäänyt kesken ja ajoivat aina syk¬ 
syyn 1918 Saksan romahdukseen saakka Suomen kuninkaaksi 
saksalaista prinssiä, katsoivat, että lapuanliike ja sen työn jatkaja 
Isänmaallinen Kansanliike tarjosivat mahdollisuudet jatkaa siitä, 
mihin keväällä 1918 oli lopetettu. Näiden piirien toiminta ei tar¬ 
koittanut vain kommunismin hävittämistä Suomesta. Heidän 
mielestään oli aloitettava leppymätön taistelu »marxilaisuuden 
ruttoa vastaan». Siksi he panivat käyntiin laittomat kyyditykset ja 
muun ulkoparlamentaarisen toiminnan. Tämän toiminnan huip¬ 
pu oli presidentti Stählbergin kyyditys syksyllä 1930 - sen jälkeen 
kun Stahlberg oli ilmoittanut asettuvansa ehdokkaaksi seuraavas- 
sa tammikuussa pidettäviin presidentin valitsijamiesvaaleihin. 

Presidentiksi valittiin Svinhufvud - tavallaan kaijalainen hän¬ 
kin, sillä hän oli ollut Luumäellä kihlakunnantuomarina ja asu¬ 
nut suuren osan elämästään Kotkaniemen tilaa. Luonteeltaan 
hän oli juureva, jähmeähkö ja peräänantamaton - ja häneen la¬ 
pualaiset luottivat. He kokivat tosin keväällä 1932 syvän pettymyk¬ 
sen, kun presidentti lopetti Mäntsälän kapinan yhdellä radiopu¬ 
heellaan: suojeluskuntalaiset menkää kotiin! 

Risto Rytin kova, liian kireä rahapolitiikka puri pula-aikana 
myös Kamalassa, ja näin jälkeenpäin voidaan hyvällä syyllä sanoa, 
että vähempikin kireys pankkipolitiikassa olisi riittänyt. Kansa ei 
olisi silloin joutunut kestämään niin rankkaa kuuria. Mutta yllät¬ 
tävän nopeasti pulasta sittenkin toivuttiin. Vuoteen 1934 tultaes¬ 
sa oli pahin ohitettu, ja 1935 oli jo selvää nousun aikaa. 

Vielä tänään minun sukupolveni edustajat muistelevat 1930-lu- 
kua niin Karjalassa kuin koko maassa »hyvänä aikana». Nimen¬ 
omaan vuosia 1934-39 pidetään sellaisena jyanjaksona, jolloin ih¬ 
misillä oli työtä ja kaupoista sai kaikkea tavaraa kohtuuhinnoilla. 
Silloin työnteko kannatti, kansa teki halukkaasti työtä - ja kansan 
lahojen kerrosten elintaso nousi ennennäkemättömällä vauhdil¬ 
la. Sodan päättymisen jälkeen, kun meillä ei ollut mitään tai juu¬ 
ri mitään, muistelimme kaihoten näitä 1930-luvun hyviä vuosia, 
eräänlaista »onnen aikaa», jota Suomen kansa sai elää ja kokea 
omassa maassaan. Silloin alettiin vähitellen päästä irti niistä ras¬ 
kaista kaunoista ja muistoista, jotka liittyivät itsenäisyyden alun si- 

säisiin kiistoihin. Puheet punaisista ja valkoisista alkoivat loppua. 
Ja kun oli vuonna 1936 päästy irti Kivimäen hallituksesta, joka ei 
oikeastaan ollutkaan poliittinen hallitus vaan jota hoitivat talous¬ 
miehet sosiaalidemokraattien, ennen muuta Väinö Tannerin tu¬ 
ella, maassa alkoi myös poliittisesti todellisen kansanvallan, suo¬ 
malaisen demokratian aikakausi. 

Ihminen näkee usein menneisyyden kauniiden muistojen kul- 
taamana aikana, »ei silloin tehty niin väärin kuin nyt tehdään», 
»kyllä silloin oikea oli oikeaa ja väärä väärää», »silloin ei ollut työt¬ 
tömyyttä, ei yrittäminen silloin ollut kannattamatonta», jopa ke¬ 
sätkin olivat todellisia kesiä ja talvet talvia. On luonnollista, että 
menneitä »hyviä aikoja» helposti liioitellaan, mutta minun suku¬ 
polvelleni jäi joka tapauksessa Karjalassa viettämistämme vuosista 
1930-luvun lopulla niin voimakkaasti mieliin painuneet muistot 
etteivät ne ole unohtuneet eivätkä unohdu. Vastakohtaisuus, jo¬ 
ka äkkiä syntyi syksyllä 1939juuri eletyn ja muodostuvan tilanteen 
välillä, jatkui aina 1960-luvulle saakka. Ero oli niin suuri, että se ai¬ 
van pakosta teki 1930-luvusta »menneen hyvän ajan» aikakau¬ 
den. 

Tämä menneen 1930-luvun eräänlainen ihannointi ei ole kos¬ 
kenut vain Karjalaa, se on koskenut koko Suomea. Milloinkaan 
aikaisemmin ennen toista maailmansotaa Suomen kansa ei ollut 
kokenut yhtä hyviä aikoja kuin silloin. Vasta pari vuosikymmentä 
sodan jälkeen päästiin suunnilleen samalle tasolle kuin 1930-lu- 
vun lopulla. Viimeisten kahden vuosikymmenen aikana on men¬ 
neen hyvän ajan elintaso ja silloinen yleinen hyvinvointi reilusti 
ylitetty. 


Kannaksen huvila-asutus 

Helsingin-Pietarin rautatie valmistui vuonna 1870. Viime vuosi¬ 
sadan lopulla, erityisesti 1890-luvulla, tämän radan varteen alkoi 
Suomen puolelle syntyä laajaa pietarilaista huvila-asutusta. Lii¬ 
kenne rataosalla kasvoi niin paljon, että se Pietarista Perkjärvelle 
saakka rakennettiin kaksiraiteiseksi vuosisadan vaihteessa. 

Suomen hallitus suosi 1880-ja 1890-luvuilla venäläisen huvila- 
asutuksen syntymistä ja lähenemistä rajakunnissa, erityisesti Teri¬ 
joella, Kivennavalla ja Uudellakirkolla. Terijoelle arvellaan synty- 

neen kokonaista 5000 huvilaa, Uudellekirkolle ja Kuolemajärvel- 
le yhteensä noin 2000, Kivennavalle muutamia satoja ja kaukai¬ 
simpaan huvilapitäjään Muolaaseenkin viitisensataa. Yksin Teri¬ 
joen pitäjässä vietti kesäänsä tämän vuosisadan alussa, vuoteen 
1918 saakka yhteensä noin 80 000-100 000 kesävierasta, joista 
pääosa oli venäläisiä, mutta suomalaistenkin luku kasvoi vuosi 
vuodelta. Huvila-asutuksen keskus oli Terijoki - se oli todellinen 
metropoli. Vai mitä sanotaan siitä, että Terijoelta lähti joka päivä 
78 junaa Pietariin. Sen asemalla seisoi viisisataa kannakselaista 
ajuria. 

Kannaksen kaunis luontoja erinomainen ilmasto olivat ne tär¬ 
keimmät tekijät, jotka houkuttelivat epäterveen suoilmaston 
huuruissa ja sumuissa elävän suurkaupunkilaisen muuttamaan 
kesäksi maalle, Suomeen, joka venäläisen sivistyneistön mielissä 
oli jo pitkään ollut »eksoottinen» ja »villi». 

Kun huvila-asukkaiden joukossa oli Venäjän vallankäyttäjien 
huippuedustajia, he vasta Suomeen tultuaan havaitsivat, että Suo¬ 
messa vallitsi aivan oma järjestelmä: oma lainsäädäntö, oma kie¬ 
li ja omat tavat. Niinpä heitä hämmästytti, ettei venäläinen saanut 
ostaa Suomesta pientä huvilatonttiakaan ilman keisarin erikois¬ 
lupaa, omaa alkoholiakaan ei saanut vapaasti tuoda maahan, 
vaan siitä oli rajalla maksettava tulli ja rupla oli vaihdettava mar¬ 
koiksi. 

Tämä Pietarin rikkaitten Kannakselle levittäytynyt asutus taijo- 
si paikallisille asukkaille tuhansia työtilaisuuksia. Kun rahdinajo 
Pietariin loppui, avautui omissa kotikylissä riittävästi toimeentulo¬ 
mahdollisuuksia. Rahantulo muodostui suurissa huvilakylissä lii¬ 
ankin helpoksi. Seurauksena oman tilan hoito jäi vähemmälle, 
pienet pellot alkoivat rappeutua. Näille kylille samoin kuin Suo¬ 
menlahden rannikon ja ulkosaarien kalastajille rajan sulkeutumi¬ 
nen 1918 oli tuhoisa. He menettivät kerralla toimeentulomah¬ 
dollisuutensa. Kalastajien vesialueet supistuivat, sillä Suomen 
aluevesiraja vedettiin 2800 metrin päähän rantaviivasta, ja varsi¬ 
naiset kalastusalueet olivat kauempana. 

Mutta karjalainen talonpoika ei jäänyt aikailemaan, hän kävi 
tiukasti ja kovin ottein kiinni lähellä olevaan maahan. Vanha lau¬ 
lu »rehelliselle työnteolle allergisesta karjalaisesta parisniekasta» 
osoittautui olevan väärä. Karjalainen talonpoika osasi tehdä lujas¬ 
ti ja taitavasti työtä. Vuosina 1918-39 hän osoitti työnsä tuloksilla, 
että käsissä oli voimaa ja aivoissa älyä. Monet lännempänä uskoi- 

vat tämän vasta Moskovan rauhan jälkeen, ensin vuosina 1940-41 
ja sitten uuden Moskovan välirauhan jälkeisinä jälleenrakennuk¬ 
sen vuosina. 


Kannaksen lahjoitusmaat 

Isonvihan aikana 1710-luvulla keisari Pietari Suuri lahjoitti suuria 
maa-alueita valtaamastaan Karjalasta omille suosikeilleen, pääasi¬ 
assa sotapäälliköilleen. Jo vuonna 1710, vaikka rauhaa Ruotsin 
kanssa ei vielä ollut tehty, tsaari lahjoitti venäläisille suuren osan 
Muolaata sekä alueita Sakkolasta, Raudusta, Kurkijoelta ja Hiito- 
lasta. Aluksi oli tarkoitus antaa uusille isännille vain veronkanto- 
oikeus, mutta rauhanteon jälkeen lahjoitettiin lääninherroille 
myös alueen talonpojat, sielut, kuten sanonta kuului. 

Ennen vuotta 1812, jolloin »Vanha Suomi» palautettiin muun 
Suomen yhteyteen, noin kolmannes alueen talonpojista oli jou¬ 
tunut lääninherrojen alaisuuteen. Palautuksen jälkeen tilanne 
huononi, sillä Nikolai I antoi kaikkien lahjoitusmaiden talonpo¬ 
jat niiden tilojen omistajille »ikuisiksi ajoiksi». Ei ole ihme, että 
lahjoitusmaatalonpojat osoittivat tyytymättömyyttään vastustamal¬ 
la tilanherroja, jopa kapinoimalla heitä vastaan. Mutta ylivoima 
oli liian suuri, levottomuudet tukahdutettiin kovalla kädellä, ta¬ 
lonpoikia karkotettiin, vietiin Venäjälle ja piestiin. Kannaksella 
oli vielä 1920-luvun alussa jäljellä »piiskapetäjiä», joihin niskuroi¬ 
via talonpoikia sidottiin ja kartanoiden voudit piiskasivat heitä 
lyömällä rangaistukseksi määrätyt ruoskaniskut talonpoikien sel¬ 
kään. 

Lahjoitusmaita oli myös Laatokan Karjalassa, jossa Suojärven, 
Salmin ja Korpiselän pitäjät lähes kokonaan ja osa Ruskealaa - lä¬ 
hes Uudenmaan läänin kokoinen alue - kuuluivat yhdelle venä¬ 
läiselle maanomistajalle. 

Yrityksistä huolimatta ei onnistuttu lakisääteisesti parantamaan 
lahjoitusmaa talonpoikien asemaa ennen kuin vasta Aleksanteri 
II:n koolle kutsumilla valtiopäivillä vuonna 1867. Silloin päätet¬ 
tiin, että valtio ryhtyisi välittämään lahjoitusmaiden lunastamises¬ 
sa. Tästä syntyi pitkä, vuosikymmeniä kestänyt tapahtumasarja: ta¬ 
lonpojilta pakolla riistetyt maat oli ostettava rahalla takaisin - ja 
talonpoikien oli itse maksettava hinta. Valtio antoi onneksi edul- 

lisiä lainoja, joita entiset lahjoitusmaatalonpojat maksoivat takai¬ 
sin vielä maan itsenäisyysaikana. 

Palautettaessa venäläisten talonpojilta ryöstämiä maita Suo¬ 
men valtio omaksui vain välittään osan. Se oli mukana säätämäs¬ 
sä lakeja jajäijesteli kyllä lainoja lahjoitusmaatalonpojille, jotta he 
voisivat ostaa omat tilansa - tai heidän esi-isiltään pakolla otetut ti¬ 
lat takaisin - mutta valtio ei ottanut osaa tilan hinnan maksuun 
puhumattakaan siitä, että olisi palauttanut tilat ilman maksua nii¬ 
den viljelijöille ja entisille omistajille. 

Suomen valtio menetteli tässä samaan tapaan kuin torpparien 
vapautuksessa 1920-luvulla. Kartanoiden torpparien oli lunastet¬ 
tava kovalla rahalla viljeleinänsä lain mukaan itsenäistyneet tilat. 
Useat olivat jo pitkäänkin viljelleet niitä, mutta eivät - eräitä suu¬ 
ria kartanoita lukuun ottamatta - milloinkaan omistaneet. Tosin 
Ruotsin kuninkaatkin olivat luovuttaneet sotapäälliköilleen suuria 
maa-alueita, joihin liitettiin paikallisten talonpoikien maita, mut¬ 
ta torppia voitiin perustaa ja perustettiin myös sellaisten talonpoi¬ 
kien maille, joihin ei ollut liitetty toisten talonpoikien maita. 

Lahjoitusmaita talonpojille luovutettaessa Suomen valtio oli 
muutenkin kitsas. Kaikkia metsiä ei myyty talonpojille, vaan osas¬ 
ta muodostettiin valtion kruununpuistoja. Kaijalaiset talonpojat 
kävivät koko itsenäisyyden ajan oikeustaistelua siitä, että nämältin 
laajat alueet olisi myytävä entisille lahjoitusmaatalonpojille sa¬ 
moilla ehdoilla kuin muutkin maat. Mutta valtio ei luopunut 
omistuksestaan ja talonpojat epäonnistuivat pyrkimyksissään. Ei 
ole ihme, että Kannaksen talonpojat epäilivät valtiovaltaa ja 
yleensäkin »herroja». Eräs muualta Kannakselle muuttanut ra¬ 
kennusmies ryhtyi maanviljelijäksi ja saavutti väestön niin suuren 
luottamuksen, että hänet valittiin ennen ensimmäistä maailman¬ 
sotaa eduskuntaan. Hänen hautajaisissaan paikallinen kunnallis¬ 
mies totesi: »Tämä vainaja ei ollut syntyperältään talonpoika, 
mutta hän omaksui siinä määrin kannakselaisen talonpojan ajat¬ 
telutapaa, että ’hän aina epäili herroja’!» 

Lahjoitusmaapitäjien talonpojat vapautuivat aika myöhään ja 
ehtivät itsenäisesti omistaa ja viljellä tilojaan vain viitisenkymmen¬ 
tä vuotta, eräät huomattavasti lyhyemmän ajan. Lahjoitusmaajär- 
jestelmä ehti jatkua Uudenkaupungin rauhassa 1721 Venäjään 
liitetyssä Kamalassa pitkälti yli sata vuotta. Tällä jäijestelmällä, jo¬ 
ka oli lähellä maaoijuutta, mutta käytännössä vaihteli hyvinkin 
paljon maanomistajasta riippuen, oli kehitystä hidastava ja jopa 

estävä vaikutus. On selvää, että se vaikutti voimakkaasti näiden 
lahjoitusmaiden yleiseen kehitykseen. 

Oliko sillä pysyvää vaikutusta itse väestöön ja sen käyttäytymi¬ 
seen, on kysymys, jota me karjalaiset olemme paljon pohtineet. Il¬ 
meisesti sillä oli vaikutusta eräiden Karjalan kannaksen pitäjien 
talonpoikien käyttäytymiseen. Lahjoitusmaatalonpojan piti olla 
jatkuvasti varuillaan. Hänen piti kaikin tavoin välttää ärsyttämäs¬ 
tä kartanonherroja. Oli parasta myöntyä, vaikka talonherra esitti 
sellaista, jota hänen alustalaisensa ei missään tapauksessa voinut 
hyväksyä. Jos panit vastaan, jouduit vaikeuksiin, jopa ruoskittavak¬ 
si. Eräät Kannakselta kotoisin olevat Karjalan Liiton työssä muka¬ 
na olleet 1880-90-luvuilla syntyneet miehet kertoivat, että heidän 
isänsä olivat joutuneet piinapetäjissä joskus 1840-60-luvuilla ruos¬ 
kittaviksi. 

Tällainen näennäinen myöntyvyys ei voinut olla vaikuttamatta 
lahjoitusmailla asuvien karjalaisten yleiseen elämänasenteeseen: 
oli parempi myöntyä kuin asettua vastarintaan ylivoimaa vastaan. 
Tulokseen pääsi paremmin yrittämällä sovitella ja olemalla sopi¬ 
vassa tilanteessa hiljaa ja rettelöimättä kuin haastamalla riitaa. Jos 
vertasi esimerkiksi kimalaisia, jotka ovat aina olleet talonpoikia, 
muolaalaisiin, jotka asuivat lahjoitusmailla aina viime vuosisadan 
lopulle saakka, heidän käyttäytymisessään saattoi helposti havaita 
eroja. Kimalainen oli suoranuottinen, hänellä oli varmat mielipi¬ 
teet asioista eikä hän helpolla antanut periksi. Muolaalainen oli 
varovainen, hän oli hiljainen sovinnonrakentaja ja osallistui har¬ 
voin riitaan. Totta kai hän epäili itseään ylempiä, herroja, mutta 
eihän niille mitään voinut. Ehkä näiden tyypillisiä edustajia olivat 
Juho Niukkanen ja Emil Luukka. Molemmat olivat lahjakkaita 
karjalaisia ja merkittäviä vaikuttajia. Mutta luonteeltaan ja käyttäy¬ 
tymiseltään he olivat niin erilaisia kuin kaksi ihmistä vain voi olla. 
Niukkanen karski, suorapuheinen, tarvittaessa ärsyttäväkin. Luuk¬ 
ka taitava asioiden sovittelija, aina vastapuolen kanssa yhteisiä nä¬ 
kökohtia hakeva neuvottelija: mitäs myö riiellää, ko ollaa sammaa 
mieltä. 

Vapaussodan jälkeinen kehitys oli entisillä lahjoitusmaa-alueil¬ 
la ehkä vieläkin nopeampaa ja voimakkaampaa kuin muualla. 
Näiden alueiden viljelijöille taijoutui vasta nyt todellinen vapaus 
hoitaa omia asioitaan. Ei pitkä alistamisen kausi sittenkään ollut 
vienyt heiltä aktiivisuutta ja aloitteellisuutta tehdä työtä omien ti- 
lojensa kehittämiseksi ja maataloustuotannon kohottamiseksi. 

Viipurin läänin Neuvostoliitolle 
12.3.1940 luovutettu alue 


Mitkään numerot eivät voi täysin kuvata luovutetun Karjalan ase¬ 
maa ja merkitystä Suomelle. Muuta keinoa kuin lukujen ja nume¬ 
roiden esittäminen ei kuitenkaan ole osoittamaan, mitä karjalai¬ 
set ja koko valtakunta menettivät, kun Moskovan rauhassa maalis¬ 
kuussa 1940 Suomen itäraja vedettiin suunnilleen samalle linjal¬ 
le kuin Uudenkaupungin rauhassa 1721, yli kaksisataa vuotta ai¬ 
kaisemmin. 

Viipurin läänin Moskovan rauhassa Neuvostoliitolle luovute¬ 
tun osan pinta-ala oli yhteensä 22 988,76 km 2 , joka muodosti 
noin 74 % Viipurin läänin maa-alasta ja 6,6 % koko maamme 
pinta-alasta. 

Kokonaan Neuvostoliiton puolelle jäivät Viipurin, Käkisalmen 
ja Sortavalan kaupungit, Koiviston ja Lahdenpohjan kauppalat 
sekä Antrean, Harlun, Heinjoen, Hiitolan, Impilahden, Jaakki¬ 
man, Johanneksen, Kanneljärven, Kaukolan, Kirvun, Kivenna¬ 
van, Koiviston, Kuolemajärven, Kurkijoen, Käkisalmen, Lumivaa¬ 
ran, Metsäpirtin, Muolaan, Pyhäjärven, Raudun, Ruskealan, Räi¬ 
sälän, Sakkolan, Salmin, Soanlahden, Sortavalan, Suistamon, 
Suojärven, Terijoen, Uudenkirkon, Valkjärven, Viipurin, Vuok- 
selan, Vuoksenrannan ja Äyräpään pitäjät sekä osa Virolahden, 
Säkkijärven, Ylämaan, Vahvialan, Lappeen, Nuijamaan, Jääsken, 
Ruokolahden, Rautjärven, Simpeleen, Parikkalan, Saaren, Uu- 
kuniemen ja Korpiselän pitäjiä. 

Osittain luovutetuista pitäjistä Säkkijärvi, Vahviala, Jääski ja 
Korpiselkä menettivät alueensa lähes kokonaan. Uukuniemi me¬ 
netti suurimman osan alueestaan, Rautjärven, Simpeleen ja Pa¬ 
rikkalan kunnat menettivät alueistaan noin puolet, samoin Nui¬ 
jamaa. Virolahti joutui luovuttamaan noin kolmanneksen aluees¬ 
taan. Sen sijaan Ylämaa, Lappee, Ruokolahti ja Saari menettivät 
vain vähäisiä osia alueistaan. Virolahti, Ylämaa, Lappee, Ruoko¬ 
lahti, Nuijamaa, Rautjärvi, Simpele, Parikkala, Saari ja Uukunie¬ 
mi jatkoivat toimintaansa itsenäisinä kuntina, sen sijaan muiden 
jäljellejääneiden kuntien alueet liitettiin naapurikuntiin. Lisäksi 
Neuvostoliitolle luovutettiin Lavansaaren, Seiskarin, Suursaaren 
ja Tytärsaaren kunnat niihin kuuluvine ulkosaarineen sekä Veh- 

kalahden kuntaan kuuluvat Somerin saaret ja Virolahden kun¬ 
taan kuuluva Narrin saari. 

Evakuoidun alueen asukasmäärä oli vuoden 1939 lopussa hen- 
kikiijojen mukaan 418 202 henkeä, joka muodosti noin 67 % lää¬ 
nin väestöstä ja 11,5 % koko maan väestöstä. Luovutetun alueen 
väestöstä asui kaupungeissa 81 336 henkeä eli 19,6 %, kauppa¬ 
loissa 4278 henkeä eli 1,0 % ja maalaiskunnissa 332 588 henkeä 
eli 79,4 %. 


Väestön ammatillinen jakautuminen 

Eri elinkeinojen merkitys luovutetun Kaijalan taloudessa ilme¬ 
nee osittain väestön ammatillisesta ryhmittymisestä. 

Seuraavassa on vuoden 1930 tilaston perusteella Kaijalan luo¬ 
vutetun alueen väestön jakautuminen ammatteihin vuonna 1938. 
Eri kuntien väestömäärät on saatu henkikiijoituksen perusteella 
ja ammattijaotus on laskettu olettaen eri ammatinharjoittajien 
prosentuaalinen osuus samaksi kuin vuonna 1930. 

Luovutetun alueen väestöstä toimi ammateissa yhteensä 380 000 
(perheenjäsenet mukaan luettuina) henkeä. Nämä jakautuivat 
eri ammattien kesken seuraavasti: 



Väestöä 

% ammatissa 
toimineista 

maatalous sivuelinkeinoineen 

223 300 

58,8 

teollisuus 

63 000 

16,6 

liikenne 

17 500 

4,6 

kauppa 

13 600 

3,6 

julkinen toiminta 

16 200 

4,3 

muut ammatit 

7 800 

2,0 

sekalaiset työt 

27 900 

7,3 

väestö ilman eri ammattia 

10 700 

2,8 


n. 380 000 

100,00 


Asetelmasta havaitaan, että pääosa alueen väestöä sai toimeentu¬ 
lonsa maataloudesta ja sen sivuelinkeinoista, joita ovat lähinnä 

kalastus ja metsätalous. Myös teollisuusväestön sekä absoluutti¬ 
nen määrä että suhteellinen osuus oli varsin huomattava. Maata¬ 
lous- ja teollisuusväestön yhteinen lukumäärä muodosti noin 
75 % eli kolmeneljäsosan koko ammatissa toimineesta väestös¬ 
tä. 


Kaijalan tuotantotoiminnan merkitys 
Suomen talouselämässä 


Karjalan maatilatalous 

Neuvostoliiton puolelle jääneen Viipurin läänin yksityisomistuk¬ 
sessa olleet viljelmät jakautuivat vuosina 1929-1930 yleisen maa- 
taloustiedustelun mukaan peltoalan perusteella muodostettui¬ 
hin suuruusluokkiin seuraavasti: 


Suur.lk. 
peltoalan 
mukaan ha 

Viljelmiä 

kpl 

% viljelmien 
luvusta 

% koko maan 
viljelmistä 

0,25-0,50 

1191 

3,3 


0,50-1 

2195 

6,1 


1-2 

4682 

13,0 


2-3 

4604 

12,8 


3-5 

7573 

21,0 


5-10 

9854 

27,4 


10-15 

3677 

10,2 


15-25 

1713 

4,7 


25-50 

419 

1,2 


50-100 

74 

0,2 


100- 

29 

0,1 


Yhteensä 

36 011 

100,0 

n. 12 % 


Esitetyt luvut ovat vuosilta 1929-30. On ilmeistä, että viljelmien 
luku on vuonna 1939 ollut jonkin verran suurempi kuin edellä 

mainittuina vuosina. Mitä viljelmien suuruussuhteisiin vuonna 
1939 tulee, on luultavaa, että viljelmien prosentuaalinen jakautu¬ 
minen eri suuruusluokkiin on ollut suunnilleen sama kuin vuo¬ 
sina 1929-30, sillä toisaalta viljelmien ala on pienentynyt jakotoi- 
mitusten kautta, mutta toisaalta taas niiden ala on noussut uudis¬ 
raivausten ja lisämaiden hankinnan kautta. 

Luvut osoittavat, että pääosa alueen viljelmistä - yhteensä 83,9 
% niiden lukumäärästä - oli pienviljelmiä, joiden peltoala on 
korkeintaan 10 ha. Alue olikin maamme yhtenäisimpiä pienvilje- 
lysalueita. Varsinaisten yli 100 peltohehtaarin suurtilojen luku oli 
hyvin pieni. 

Viljellystä maasta varsinaiset maanviljelijät omistivat suurim¬ 
man osan. Valtion, kuntien, seurakuntien, yhtiöiden ja muiden 
yhtymien omistaman viljelysmaan ala oli vähäinen, mistä voidaan 
päätellä, että maanomistusolot olivat terveellä pohjalla. 

Metsämaa taas jakautui eri suuriin metsälöihin seuraavasti: 


Suuruus 
metsätöiden 
mukaan ha 

Metsätöitä 

kpl 

% metsätöiden 
luvusta 

% koko maan 
metsätöistä 

0,25-2 

6202 

17,2 


2-5 

3096 

8,6 


5-10 

4572 

12,7 


10-20 

7451 

20,7 


20-30 

5165 

14,3 


30-50 

4821 

13,4 


50-100 

3335 

9,2 


100-200 

837 

2,3 


200-300 

149 

0,4 


300-500 

96 

0,3 


500-750 

27 

0,1 


750-1000 

15 



1000-2000 

11 



2000-3000 

5 



3000-4000 

2 



4000-5000 

2 



tuntematon 

282 

0,8 


Yhteensä 

36 068 

100,0 

n. 13 % 

Pääosa metsätöistäkin oli alaltaan pieniä. Sellaisia, joiden pinta- 
ala oli alle 50 ha jajotka lasketaan kuuluviksi ns. pienmetsälöihin, 
oli yhteensä 31 307 kpl eli 87,3 % metsätöiden luvusta. 

Luovutetun Kaijalan metsäalan suuruus oli yhteensä noin 2 
miljoonaa hehtaaria. Tämä muodosti noin 10 % koko maan kas¬ 
vullisesta metsäalasta. Pääosa metsäalasta oli kasvullista metsä¬ 
maata. Alueen metsien puumäärä oli myös noin 10 % koko maan 
metsien kasvusta. 

Luovutetun alueen maatalous oli pääasiassa pienmaataloutta 
ja metsätalous pienmetsätaloutta. Ne antoivat koko alueen talou¬ 
dellisille oloille oman erikoisleimansa. 

Viipurin läänin luovutetun alueen peltoala oli vuonna 1938 
noin 260 000 ha, eli noin 10 % koko maan peltoalasta. On syytä 
huomauttaa, että alueen peltoala oli maamme itsenäisyyden aika¬ 
na lisääntynyt hyvin voimakkaasti. Lisäyksen suuruus oli vuosina 
1920-38 yhteensä noin 95 000 ha eli 57 % ensiksi mainitun vuo¬ 
den peltoalasta. Peltoalan lisäys jakautui verraten tasaisesti alu¬ 
een eri osien kesken, joskin eräissä Karjalan kannaksen ja Laato¬ 
kan Karjalan kunnissa lisäys oli suhteellisesti suurempi kuin kes¬ 
kimäärin. Niinpä Muolaassa peltoalan lisäys oli mainittuina vuo¬ 
sina noin 125 % ja Impilahdella noin 130 %. Peltoalan lisäys oli 
nopeampaa kuin väestön. Tästä johtuen peltoala yhtä asukasta 
kohden oli vuonna 1939 huomattavasti suurempi kuin vuonna 
1920. Kun peltoala asukasta kohden oli vuonna 1920 noin 40 aa¬ 
ria, se oli vuonna 1939 noussut 62 aariin. Peltoalan lisäys aiheut¬ 
ti kokonaissatojen nousun ja myös maataloustuotteiden omava¬ 
raisuusasteen lisääntymisen. Vielä 1920-luvun alkupuolella Kaija- 
la oli maataloustuotteiden alituotantoaluetta, mutta vuonna 
1939 luovutetuista maalaiskunnista 73 % oli omavaraisia tai yli¬ 
tuotantoalueita. 

Alueen maatalouden nopeata kehitystä kuvaa mm. kevätveh¬ 
nän viljelyalan kasvu. Kun mainitun viljan viljelyala vuonna 1929 
oli noin 1100 ha, se oli vuonna 1938 noin 17 000 ha, joten lisäys 
oli noin 15-kertainen. 

Tärkeimpien viljelyskasvien pinta-alat ja kokonaissadot sekä 
niiden osuudet koko maan vastaavista oloista ja sadoista olivat 
vuonna 1939 seuraavat: 

Viljelys- 

kasvi 

Ala 

ha 

% koko maan 
vast. alasta 

Sato 
milj. kg 

% koko maan 
vast. sadosta 

ruis 

27 760 

12,1 

41,0 

12,4 

vehnä 

17 000 

12,6 

25,8 

11,4 

ohra 

8 400 

6,8 

11,4 

5,9 

herne 

880 

7,5 

1,2 

7,2 

kaura 

43 440 

8,8 

70,9 

8,9 

peruna 

11 880 

12,8 

180,0 

11,5 

juurikasvit 

3 070 

11,5 

72,3 

11,8 

heinä 

146 810 

12,6 

432,8 

13,2 


Karjalan luovutetuilta alueilta vuonna 1939 koijatun sadon suur¬ 
uus oli yhteensä noin 415 miljoonaa rehuyksikköä eli noin 11 % 
koko maan rehuyksikkösadosta. 

Esitetyt luvut osoittavat siten, että menetetyn Kaijalan sato oli 
eri viljelyskasvien kohdalla varsin merkittävä. Kun leipäviljaksi las¬ 
ketaan ruis, vehnä, ohra ja herne sekä puolet kaurasadosta, saa¬ 
daan alueen leipäviljasadon suuruudeksi vuonna 1939 yhteensä 
114,4 miljoonaa kg. Tämä määrä vastasi koko kansamme noin 
kolmen kuukauden säännösteltyä leipäviljan kulutusta. 

Myös heinä-ja perunasadon suuruus oli suhteellisen suuri, mi¬ 
kä ilmenee mm. siitä, että Kaijalan heinäsato oli noin kolme ker¬ 
taa niin suuri kuin puolustuslaitoksen vuotuinen heinäntarve. 

Sadon arvo oli vuonna 1938 noin 800 miljoonaa markkaa. 

Luovutetun Karjalan pienviljelyvaltaisessa maataloudessa ko¬ 
tieläintalous muodosti maatalouden päätuotantosuunnan. Ko¬ 
tieläinten, varsinkin nautakarjan, luku peltohehtaaria kohden oli 
suuri ja viljelmien rahatuloista saatiin kotieläintuotteiden myyn¬ 
nistä suurempi osuus kuin peltoviljelystuotteiden myynnistä. 

Eri kotieläinten lukumäärä ilmenee seuraavasta taulukosta: 


Kotieläin- 

laji 

Kpl 

100 peltoheh¬ 
taaria kohden 

Koko maan 
vastaava luku 

% maan vastaavien 
kotieläinten määrästä 

Hevoset 

40 000 

15,4 

14,8 

11 

Nautaeläimet 

180000 

69,0 

74,5 

10 

Siat 

65 000 

25,0 

19,2 

15 

Lampaat 

108 000 

41,0 

39,0 

10 

Siipikarja 

160 000 

61,5 

106,0 

Maidontuotannon on vuonna 1939 laskettu olleen noin 1750 kg 
lehmää kohden vuodessa eli yhteensä noin 240 miljoonaa kg, jo¬ 
ka vastasi noin 9 % koko maan maidontuotannosta. 

Lihantuotannon on mainittuna vuonna arvioitu olleen seuraa- 
va: 



Kg 

% koko maan 
tuotannosta 

sianlihaa 

6,2 milj. 

10,9 

naudanlihaa 

7,2 » 

13,8 

lampaanlihaa 

0,6 *> 

12,8 

muuta lihaa 

0,2 » 

7,0 

Yhteensä 

14,2 milj.kg 

12,3 % 


Lihantuotannosta tuli markkinoille sianlihaa noin 2,9 miljoonaa 
kg, naudanlihaa noin 4,2 miljoonaa kg ja lampaanlihaa noin 0,2 
miljoonaa kg eli noin 13 % koko maan myyntimääristä. 

Munien tuotanto oli Kaijalan evakuoidulla alueella yhteensä 
noin 0,7 miljoonaa kg. 

Evakuoinnin aikana alueen siat, lampaat ja siipikarja jouduttiin 
kokonaan ja nautakarjasta pääosa teurastamaan. Ainoastaan 
noin 30 000 evakuoidulta alueelta siirrettyä nautaeläintä saatiin 
säilytetyksi. 

Koko maan kotieläintalous kärsi, kuten esitetyt luvut osoittavat, 
Kaijalan evakuoimisen ja luovutuksen johdosta suhteellisesti yh¬ 
tä suuren menetyksen kuin peltoviljelykin. Nautakarjan teuras¬ 
tuksen vuoksi menetettiin pääosa niistä monikymmenvuotisen 
karjanjalostustyön tuloksista, joita Karjalassa oli saavutettu. Kuten 
tunnettua, karjalaiset maanviljelijät olivat jo vanhastaan harrasta¬ 
neet innokkaasti kananjalostusta. Alueella oli päästy sekä maa¬ 
tiaisrodun, joka oli itäsuomalaista, että ayrshirekarjan jalostus¬ 
työssä huomattaviin tuloksiin. 

Maatalouteen liittyi Karjalassa läheisesti kalastus, joka monin 
paikoin oli väestön tärkein tulolähde. Koko maan merikalastusta 
haijoittavista ruokakunnista oli vuonna 1938 Viipurin läänissä 
noin 39 %. Viipurin läänin kalastajista taas pääosa asui evakuoi¬ 
dulla alueella Virolahden, Säkkijärven, Vahvialan, Viipurin, Jo¬ 
hanneksen, Koiviston, Kuolemajärven, Uudenkirkon ja Terijoen 
kunnissa sekä Suomenlahden ulkosaarilla. 

Luovutettu Suomenlahden itärannikko oli maan toiseksi suu¬ 
rin talvisilakan pyyntialue. Viipurin läänistä vuonna 1937 saadun 
silakan määrä oli yhteensä 5 miljoonaa kg eli noin 30 % maan ko¬ 
ko silakkasaaliista. Myös joki-ja järvikalastuksella oli luovutetulla 
alueella tärkeä merkitys. 


Luovutetun Karjalan teollisuus 

Vuonna 1939 luovutetulla alueella sijainnutta teollisuutta koske¬ 
vat tiedot perustuvat siihen selvitykseen, joka on esitetty alueen 
teollisuuden elvyttämistä käsitelleen komitean mietinnössä. 

Jäljempänä esitettävään taulukkoon on merkitty luovutettuun 
Karjallaan jääneiden teollisuuslaitosten luku teollisuuslajeittain. 
Toisessa sarakkeessa on teollisuustyöväen lukumäärä ja lukujen 
viereen on merkitty, montako prosenttia se muodosti koko maan 
samaan alaan kuuluvien teollisuuslaitosten työläisten lukumää¬ 
rästä. Lisäksi taulukosta käy ilmi teollisuuslaitosten vuosituotan¬ 
non bruttoarvo sekä sen osuus koko maan vastaavan alan teolli¬ 
suuden vuosituotannon arvosta. 


LUOVUTETUN KARJALAN TEOLLISUUS 


Teollisuuslaji 

Työ- 

Työläisten luku 

Tuotannon 

Bruttoarvo 


paikkoja 

% koko maan 

arvo 

% maan 


kpl 

kpl 

vast.luv. 

mk 

vast.luv. 

Sulatot ym. metallien jalostuslaitokset: 





Sähköuunit 

1 

47 

5,5 

5 550 400 

4 

Marttiinilaitokset 

1 

90 

21,1 

22 951 700 

39,9 

Valssi laitokset 

Naula- ja rautalanka 

1 

136 

24,5 

28 795 100 

12,5 

tehtaat sekä metalli- 
kutomot 

2 

330 

29,1 

57 909 700 

31,4 

Vaski-, läkki- ja 






levysepän tehtaat 

5 

127 

9,0 

6432200 

7,7 

Taidetakomot 

3 

42 

14,6 

976100 

6,3 

Kultasepän työpajat 

3 

48 

5,8 

1 853 200 

3,3 

Yhteensä 

16 

820 


124432400 

Teollisuuslaji 

Työ- 

Työläisten luku 

Tuotannon 

Bruttoarvo 


paikkoja 

% koko maan 

arvo 

% maan 


kpl 

kpl 

vast.luv. 

mk 

vast.luv. 

Konepajat: 






Valimot, konepajat 
ja rautalaivaveistämöt 
Sähkökone-ja 

11 

1020 

5,1 

49 028100 

3,2 

laitetehtaat 

Sähkölaitt. asennus- 

2 

46 

2,8 

2 295 800 

1,6 

ja korjausliikkeet 
Putkijohtojen asennus- 

1 

39 

8,5 

3 364 800 

8,1 

liikkeet 

7 

209 

12,0 

16 324 400 

7,7 

Autokorjaamot 

10 

187 

11,2 

8 367 500 

10,0 

Itsenäiset korjauspajat 
Muiden tehtaiden yhtey- 

8 

401 

11,8 

16 624 500 

10,2 

dessä olevat korj.pajat 

18 

689 

12,6 



Yhteensä 

57 

2591 


96 005100 


Hienompi koneteollisuus: 






Muut soitintehtaat 

1 

47 

6,2 

1 205 000 

1,9 

Kivi-, savi-, lasi- ja 
turveteollisuus: 






Kivilouhimot 
Kivenhakkaamot ja 

3 

44 

8,3 

841 000 

8,4 

hiomot 

Kalkkikivi ja marmori- 

3 

30 

2,0 

973000 

1,5 

louhimot 

1 

234 

18,6 

3 971 500 

6,7 

Kalkkitehtaat 

Vuolukivi (-talkki) 

2 

138 

15,2 

16 089 000 

23,4 

myllyt 

1 

23 

100,0 

1 893 600 

100,0 

Erity isainetehtaat 

1 

9 

4,7 

1 230400 

6,4 

Tiilitehtaat 

12 

411 

12,5 

9 923 100 

9,6 

Sementtivalimot 
Lasinleikkaamot ja 

5 

95 

19,4 

5 169 000 

17,4 

kuvastintehtaat 

2 

12 

8,7 

839 200 

6,9 

Turvepehkutehtaat 

1 

16 

2,9 

174600 

5,0 

Yhteensä 

31 

1012 


41 104400 

Teollisuuslaji 

Työ- 

Työläisten luku 

Tuotannon 

Bruttoarvo 

paikkoja 

% koko maan 

arvo 

% maan 


kpl 

kpl 

vast.luv. 

mk 

vast.luv. 

Kemiallinen teollisuus: 






Lakka-, väri- ja 






vernissatehtaat 

3 

30 

7,6 

8 390 400 

6,9 

Kynttilätehtaat 

1 

42 

52,5 

5 625 000 

49,1 

Saippua- ja suopatehtaat 

1 

82 

29,8 

25 002 000 

27,7 

Luujauhotehtaat 

1 

37 

57,8 

3 932 000 

52,8 

Sysien valmiuslait. 

4 



300 700 

4,4 

Klooritehtaat 

2 

73 

61,9 

16 260 100 

53,1 

Veslasiitehtaat 

1 

15 

75,0 

4 700 000 

95,7 

Lääke- ja teknokemialli- 






set tehtaat 

1 

20 

3,0 

294 600 

0,4 

Yhteensä 

14 

299 


64 504 800 


Nahka-, kumi- ym. teollisuus: ' 





Nahkatehtaat ja 






nahkurin työpajat 

3 

23 

1,3 

1 539100 

0,6 

Jalkinetehtaat 

2 

47 

1,0 

2 649 000 

0,9 

Salkku- ja laukkutehtaat 

1 

37 

9,3 

1 861 000 

7,2 

Hansikas- ym. pukutavara- 






tehtaat 

1 

80 

12,8 

3 621 100 

8,8 

Kumitavaratehtaat 

1 

133 

5,4 

10 834200 

5,2 

Kumitavarakorjaamot 

1 

5 

4,9 

274 700 

5,1 

Yhteensä 

g 

325 


20 779 100 


Kutomo- ja vaatetustarviketeollisuus: 





Villatehtaat 

2 

173 

2,4 

7 833 800 

1,9 

Tekosilkkitehtaat 

1 

634 

100,0 

30 707 000 

100,0 

Trikoo- ja sukankutomot 

7 

375 

6,6 

12 725 100 

3,7 

Paita- ym. tehtaat 

3 

70 

2,7 

2 399 200 

1,6 

Kureliivitehtaat 

1 

5 

2,0 

199 900 

1,4 

Pukutehtaat ja räätälin 






työpajat 

10 

633 

13,3 

47 715 700 

12,9 

Ompeluliikkeet 

3 

50 

4,9 

1 649 500 

3,0 

Lakkitehtaat 

4 

332 

31,5 

16 549 900 

31,3 

Huopatavara- ym. tehtaat 

7 

209 

39,9 

6 768 500 

48,1 

Tilke- ja täpetehtaat 

1 

5 

3,7 

355 100 

3,7 

Kierrekaihdintehtaat 

1 

5 

8,9 

250 000 

5,7 

Värjäämöt 

1 

6 

2,0 

163 500 

1,5 

Yhteensä 

41 

2497 


127317 200 




Teollisuuslaji 

Työ- 

Työläisten luku 

Tuotannon 

Bruttoarvo 


paikkoja 

% koko maan 

arvo 

% maan 


kpl 

kpl 

vast.luv. 

mk 

vast.luv. 

Paperiteollisuus: 
Puuhiomot ja pahvi- 






tehtaat 

7 

715 

15,4 

97609 700 

11,5 

Sulfiittiselluloosatehtaat 

5 

1330 

25,5 

415 286 600 

24,4 

Su Ifaattisel 1 ui oosatehtaat 

2 

634 

21,0 

234535100 

26,4 

Paperitehtaat 

5 

338 

7,1 

66 259 400 

5,4 

Asfaltti huopatehtaat 
Kirjekuori- ja paperi- 

1 

44 

34,1 

13 592 700 

44,4 

pussitehtaat 

Rasia-, laatikko- ja 

2 

34 

10,6 

1 519 700 

6,1 

kotelotehtaat sekä 
kirjansitomot 

6 

666 

20,0 

14 721 000 

12,0 

Tekokukkatehtaat ja 






seppelesitomot 

1 

21 

32,8 

319 700 

14,9 

Yhteensä 

29 

3782 


843 843900 


Puuteollisuus: 

Sahat ja höyläämöt 

65 

3918 

12,8 

287 072 300 

12,7 

Erilliset höyläämöt 

4 

16 

14,4 

3157 500 

7,0 

Halkosahat 
Lastuvillatehtaat ja 

4 

35 

16,0 

9 268 700 

28,0 

pärehöyläämöt 

4 

34 

31,8 

1 087 600 

26,7 

Faneeritehtaat 

Puulaiva- ja vene¬ 

4 

1420 

14,4 

71 395 200 

14,7 

veistämöt 

Puusepän ja huonekalu¬ 

2 

28 

10,9 

961 500 

10,4 

tehtaat 

24 

597 

10,7 

25 160300 

10,4 

Rullatehtaat 

1 

111 

6,0 

2 390 300 

4,5 

Muut sorvaustehtaat 

2 

113 

38,2 

2 260 800 

34,4 

Autokoritehtaat 

2 

42 

5,3 

2 366 900 

4,1 

Laati kkotehtaat 

4 

326 

14,1 

26 975 500 

15,1 

Yhteensä 

116 

6640 


432 096600 


Ravinto- ja nautintoaineteollisuus: 





Jauho- ja suurimomyllyt 

9 

314 

29,9 

215 489900 

30,6 

Väkirehumyllyt 

1 

3 

3,2 

2 579 700 

5,0 

Mallastehtaat 

1 

13 

12,9 

2 440000 

6,3 

Perunajauho- ja tärkkelys 

- 





tehtaat 

2 

82 

30,4 

7 606000 

35,2 


(arjalaiset Suomen kohtaloissa 

Teollisuuslaji 

Työ¬ 

Työläisten luku 

Tuotannon 

Bruttoarvo 


paikkoja 

% koko maan 

arvo 

% maan 


kpl 

kpl vast.iuv. 

mk 

vast.iuv. 

Leipätehtaat ja leipomot 

33 

574 

14,8 

60 188 900 

13,2 

Makaroni tehtaat 

4 

77 


6 979 000 


Margariinitehtaat 

2 

16 


10 978 900 


Makkaratehtaat 

7 

184 


38 583 100 


Säilyketehtaat 

2 

34 


1 067 700 


Raakasokeritehtaat 

1 

307 

63,4 

39 410 800 

41,0 

Makeistehtaat 

3 

271 

14,0 

13 838 400 

9,0 

Kahvipaahtimot 

3 

20 

6,1 

8 790 600 

3,0 

Sikaritehtaat 

1 

18 

6,0 

488100 

15,3 

Kivennäisvesi- ja vir¬ 






voitusjuomatehtaat 

7 

65 

14,4 

3 336 200 

9,6 

Viini- ja mehutehtaat 

1 

5 

3,5 

664 500 

2,6 

Mallasjuomapanimot 

5 

173 

10,4 

18 196 600 

10,3 

Hiiva- ja väkiviinatehtaat 

1 

9 

2,8 

4126 200 

3,8 

Tupakkatehtaat 

1 

45 

2,8 

4 948 000 

1,2 

Yhteensä 

84 

2210 


439 712 600 


Valaistus-, voimansiirto- 

ja vesijohtoteollisuus: 




Kaasutehtaat 

4 

31 

7,3 

6 949 500 

8,1 

Sähkölaitokset 

31 

399 

14,3 

34 822100 

10,5 

Vesijohtolaitokset 

3 

10 

4,4 

7 443 900 

10,1 

Yhteensä 

38 

440 


49 215 500 


Graafinen teollisuus: 






Kirjapainot 

17 

523 

9,5 

24 060 200 

7,7 

Eri teollisuuslajit 

Yhteensä 

453 

21196 


2 261 076800 

n. 10% 


Esitetyt yksityiskohtaiset tilastonumerot osoittavat, että Kaijalan 
luovutetulla alueella oli yhteensä 453 teollisuuslaitosta, joissa 
työskenteli yhteensä yli 21 000 työntekijää. Teollisuuden tuotan¬ 
non arvo oli 2,26 miljardia markkaa vuodessa. Sekä työntekijöiden 
määrä että tuotannon kokonaisarvo vastasi noin kymmenettä 
osaa koko maan luvuista. 1 

Karjalainen mies ei siten vuonna 1939 ollut enää se Topeliuk¬ 
sen kuvaama liukas ja suulas kauppamies, joka ei ottanut rehellis- 

tä työntekoa kovin vakavasti, vaan pyrki enemmänkin elämään 
toisten kustannuksella. Perustuotanto niin maatilataloudessa kuin 
teollisuudessa kehittyi itsenäisyyden kahden alkuvuosikymme¬ 
nen aikana Karjalassa nopeammin kuin maassa keskimäärin ja 
molemmilla aloilla tuotanto vastasi ennen talvisotaa maakunnan 
suhteellista osuutta koko maan saavutuksista. 

Karjalan mukana menetetyn teollisuuden osuus vaihteli huo¬ 
mattavasti eri aloilla. Karjalassa oli eräitä teollisuuslaitoksia, jotka 
muodostivat pääosan koko maan tuotannosta ja monia, joiden 
osuus koko tuotannostamme ei ollut kovin merkittävä. 

Ensiksi on mainittava, että alueella sijainneiden sähkövoima- 
asemien teho nousi 170 680 kW:iin vastaten noin 17 % koko 
maan voima-asemien tehosta. Yksistään Jääskessä sijaitsevan Rou- 
hialan voimalaitoksen osuus tästä oli noin 100 000 kW. 

Sulatoista ja metallien jalostuslaitoksista huomattavimmat oli¬ 
vat Värtsilä-Yhtymä Oy:n omistamat marttiinilaitokset, jotka edus¬ 
tivat 39,9 % koko maan tuotannosta sekä naula-ja rautalankateh- 
taat, joiden osuus oli 31,4 % maan saman alan tuotannosta. Alu¬ 
eella sijaitsi Oy Ferraria AB:n tehdaslaitos, joka valmisti noin 
50 % maan pulttituotannosta. 

Kivi-, savi-, lasi-ja turveteollisuus oli evakuoidulla alueella myös 
varsin huomattava. Tämäjohtui suureksi osaksi siitä, että raaka-ai¬ 
neen saantimahdollisuudet olivat suhteellisen hyvät. Niinpä alu¬ 
een kalkkitehtaat käsittävät 23,4 % ja sementtivalimot 17,4 % ko¬ 
ko maan vastaavien alojen kokonaistuotannosta, jonka lisäksi alu¬ 
eella sijaitsi maan ainoa vuolukivimylly, joka valmisti eräitä lasi- 
tehtaille tärkeitä tuotteita. 

Alueen kemiallinen teollisuus käsitti useita maalle tärkeitä teol¬ 
lisuuslaitoksia. Viipurissa toimineen Havi Oy:n saippua-ja suopa- 
tehtaan tuotanto muodosti 27,7 % koko maan vuosituotannosta. 
Tehdaslaitoksen yhteydessä oli maan ainoa glyseriinin puhdista¬ 
mo. Sama osakeyhtiö omisti Viipurissa myös kynttilätehtaan ja 
luujauhotehtaan, joista edellisen tuotanto muodosti 49,1 % jajäl- 
kimmäisen 52,8 % saman alan kokonaistuotannosta. Tähän ryh¬ 
mään kuuluneista teollisuuslaitoksista on vielä mainittava Enso- 
Gutzeit Oy:n Ensossa ja Pitkäranta Oy:n Impilahdella omistamat 
klooritehtaat, joiden tuotanto oli 53 % ja vesilasitehtaiden 95 % 
maan tuotannosta. 

Kutoma- ja vaatetustavarateollisuus oli Karjalassa varsin voi¬ 
makkaasti kehittynyt. Tärkein tämän teollisuuden laitoksista oli 

Jääskessä sijainnut Kuitu Oy:n omistama, maan ainoa tekosilkki- 
tehdas. Tähän ryhmään kuuluvat myös puku-ja huopatavarateh- 
taat, joista ensiksi mainitut edustivat 12,9 % ja jälkimmäiset 48,1 
% koko maan tuotannosta. Tähän teollisuusryhmään sisältyvistä 
tuotantolaitoksista mainittakoon vielä lakkiteollisuus, jonka tuo¬ 
tannon arvo oli 31,3 % koko maan vuosituotannosta. 

Maan tuotantoarvoltaan suurimman teollisuuslajin, metsäteol¬ 
lisuuden, menetykset muodostuivat evakuoinnin ja luovutuksen 
johdosta varsin raskaiksi. Alueen puuhiomoiden ja paperitehtai¬ 
den tuotanto muodosti 11,5 % koko maan vastaavasta tuotannos¬ 
ta. Sulfiittiselluloosatehtaiden vuosituotannon arvo oli yli 400 
miljoonaa markkaa, eli 24,5 % koko maan sulfiittiselluloosan 
vuosituotannon arvosta ja sulfaattiselluloosan vuosituotannon ar¬ 
vo oli noin 235 miljoonaa markkaa, joka vastasi 26,4 % maan ko¬ 
konaistuotannosta. Varsinaisten paperitehtaiden tuotanto oli sel¬ 
luloosan tuotantoon verrattuna suhteellisen vähäinen, noin 5,4 % 
maan paperitehtaiden tuotannon kokonaismäärästä. Jalostusaste 
metsäteollisuudessa oli vuonna 1939 alhainen. Tähän ryhmään 
kuuluneista teollisuuslaitoksista on vielä mainittava Viipurissa toi¬ 
minut Tienhaaran Kattohuopatehdas, jonka tuotanto yksin vasta¬ 
si 44,4 % maan asfalttihuopatuotannon arvosta. 

Puuteollisuuden ryhmään kuuluneista teollisuuslaitoksista oli¬ 
vat tärkeimpiä sahat ja höyläämöt, joiden tuotanto oli 12,7 % ko¬ 
ko maan vastaavan tuotannon arvosta. Alueen vaneritehtaiden 
tuotanto muodosti 14,3 % maan kokonaistuotannosta. Luovute¬ 
tulla Karjalan alueella toimi huomattava määrä laatikko-ja huo¬ 
nekalutehtaita. 

Luovutetun alueen ravinto- ja nautintoaineteollisuus edusti 
huomattavaa osuutta koko maan vastaavasta tuotannosta. Olihan 
alueen myllyteollisuuden tuotannon arvo 30,5 % koko maan po. 
teollisuuden vuosituotannosta, ja Viipuri oli maan myllyteollisuu¬ 
den tärkeimpiä keskuksia. Alueella sijaitsi kaksi perunajauhoteh- 
dasta, joiden tuotanto oli 35,2 % valtakunnan tuotannosta. An- 
treassa sijainneen, vuonna 1938 valmistuneen raakasokeriteh- 
taan tuotanto taas vastasi 41 % koko maan raakasokerin tuotan¬ 
nosta. 

Vielä on syytä mainita, että luovutetulla alueella sijaitsi eräitä 
varsin huomattavia makaroni-ja margariinitehtaita. 

Palvelujen merkitys Karjalassa 


Kauppa, liikenne ja terveyden- sekä sairaanhoito 

Karjalaiset ovat kautta historian olleet tunnettuja aktiivisina kau- 
pankävijöinä niin omassa kotimaakunnassa, kotimaassa kuin 
maan rajojen ulkopuolellakin. Kaupan keskukset olivat pääosal¬ 
taan Viipurissa, missä oli suuria kauppahuoneita, joista osa har¬ 
joitti myös laajaa meriliikennettä. Viipuri ja sen ulkosatama Uu¬ 
ras olivat maan merkittävimpiä vienti-ja tuontisatamia. 

Ennen vallankumousta yhteydet Venäjälle olivat vilkkaat, maan¬ 
tie-ja rautatieyhteydet sekä laivayhteydet Suomenlahden ja Laa¬ 
tokan kautta. 

Luovutetussa Karjalassa oli kolme kaupunkia, Viipuri, Käkisal¬ 
mi ja Sortavala sekä kaksi kauppalaa, Koivistoja Lahdenpohja. 

Näissä viidessä liikekeskuksessa asui yhteensä noin 85 000 hen¬ 
keä, joista huomattava osa sai toimeentulonsa kaupasta ja liiken¬ 
teestä. 

Vuoden 1930 ammattitilaston perusteella tehdyn arvion mu¬ 
kaan noin 14 000 henkeä sai kaupasta toimeentulonsa, joka muo¬ 
dosti noin 3,6 % ammatissa toimineiden kokonaismäärästä. Lii¬ 
kenteen palveluksessa työskennelleitä oli vuonna 1939 vuoden 
1930 ammattitilaston perusteella suoritetun arvion mukaan noin 
17 500 eli noin 4,6 % ammatissa toimineesta väestöstä. Näin ol¬ 
len kaupasta ja liikenteestä toimeentulonsa saaneita oli yhteensä 
noin 31 500 henkeä eli noin 8,2 % ammatissa toimineesta väes¬ 
töstä. 

Alueen kauppaliikkeiden kokonaislukumäärästä enempää kuin 
niiden vuosimyynnin kokonaisarvostakaan ei ole käytettävissä yk¬ 
sityiskohtaisia tietoja. Suomen Vähittäiskauppiasliiton antamien 
tietojen mukaan toimialueella oli vuonna 1939 yhteensä 993 yk¬ 
sityistä vähittäiskauppiasta, joista 705 oli maaseudulla ja 288 kau¬ 
pungeissa. 

Lisäksi siellä oli 48 sellaista Yleiseen Osuuskauppojen Liittoon 
kuulunutta osuuskauppaa, joiden alue menetettiin kokonaan ja 
7 sellaista, joiden alueesta osa joutui Neuvostoliitolle. Näillä kau¬ 
poilla oli yhteensä 430 myymälää sekä muutamia tuotantolaitok- 

siä. Niiden jäsenmäärä oli vuonna 1939 yhteensä noin 40 000, 
myynnin arvo noin 400 miljoonaa markkaa, rahastojen arvo noin 
46 miljoonaa markkaa ja niiden menettämän omaisuuden arvo 
noin 140 miljoonaa markkaa. 

Kulutusosuuskuntien Keskusliittoon kuuluneista Karjalan osuus¬ 
liikkeistä kymmenen menetti toimialueensa kokonaan ja neljä 
osittain. Näiden jäsenmäärä oli yhteensä noin 32 000, toimipaik¬ 
kojen luku 263, liikevaihdon suuruus vuonna 1939 noin 230 mil¬ 
joonaa markkaa ja niiden menettämän omaisuuden arvo noin 
117 miljoonaa markkaa. 

Luovutetun alueen liikennekeskuksista Viipuri oli tärkein. Sen 
asema oli edullinen, sillä se sijaitsi Saimaan kanavan suussa ja Kar¬ 
jalan radan päätepisteessä ja sillä oli hyvä syväsatama Uuras, mi¬ 
hin Viipurista johti myös rautatie. Viipurin satama olikin ennen 
talvisotaa maan suurimpia ja puutavaran vientisatamana maan 
suurin. Viipurin kautta vietiin esimerkiksi vuonna 1937 tavaroita 
noin 1880 miljoonan markan arvosta eli enemmän kuin min¬ 
kään muun maamme sataman kautta. Tuonti oli vastaavasti kol¬ 
manneksi suurin, Helsingin ja Turun jälkeen. Viipuri-Uuraan 
lisäksi alueella oli kaksi muuta syväsatamaa, Makslahti ja Koi¬ 
visto, jotka molemmat olivat huomattavia puutavaran vientisata¬ 
mia. 

Mainittujen satamien lisäksi Laatokan rannikolla oli Lahden- 
pohjan, Sortavalan ja Sortanlahden satamat. Näistä ensiksi mai¬ 
nittu toimi jälleenlastaus-ja keräilysatamana, mistä tavarat lähe¬ 
tettiin rautateitse vientisatamiin. Sortavalan satama oli lähinnä 
paikallisen matkustajaliikenteen keskus ja Sortanlahden satama 
toimi kalastus-ja hätäsatamana. 

Evakuoidun alueen liikenneväylistä on vielä erityisesti mainitta¬ 
va Saimaan kanava. Tämän kanavan välityksellä koko se laaja Itä- 
Suomi, joka rajoittuu Vuoksen vesistöön, oli suoranaisessa yhtey¬ 
dessä mereen. Saimaan kanavan kautta kulki esimerkiksi vuonna 
1937 yhteensä 7526 alusta eli enemmän kuin minkään muun 
maamme kanavan kautta mainittuna vuonna. Samana vuonna 
Saimaan kanavan kautta kuljetetun tavaramäärän suuruus oli yh¬ 
teensä 887 181 tonnia, joka oli suurempi kuin minkään muun 
maamme kanavan läpi kuljetettu tavaramäärä. Kanava katkesi si¬ 
ten, että sen eteläpää Räihän sululta Viipuriin joutui Neuvostolii¬ 
tolle. Tämä aiheutti sen, että niiden Suomen puolelle jääneiden 
alueiden, joiden tavaroita oli ennen kuljetettu kanavan kautta, oli 

turvauduttava suurempia kuljetuskustannuksia vaativiin reittei¬ 
hin. 

Luovutetun Karjalan rautatie- ja maantieverkko oli varsin ti¬ 
heä. Alueen rautateiden pituus oli yhteensä noin 1000 km, eli 
noin viidesosa koko rataverkostostamme. Tällä alueella oli useita 
suuria asemia ja ratapihoja, joista mainittakoon Viipuri, Koivisto, 
Terijoki, Rajajoki, Sortavala ja Elisenvaara. Rautateistä tärkein 
merkitys oli Karjalan radalla, jonka kautta alueen puunjalostuste¬ 
ollisuuden tuotteista huomattava osa kuljetettiin vientisatamiin. 

Maanteitä oli luovutetussa Karjalassa yhteensä 3551 km. Näi¬ 
den lisäksi alueella oli kunnan teitä 720 km ja kyläteitä 2557 km, 
joten teiden koko pituus oli 6828 km. Osittain tiheästä maantie- 
verkostosta johtuen alueen moottoriajoneuvoliikenne oli varsin 
vilkas ja autoliikenteen merkitys kasvoi vuosi vuodelta. 

Voidaankin todeta, että menetetyn Karjalan liikennesuhteet 
olivat suotuisat ja alueen liikennereittien menettäminen muo¬ 
dostui koko maallemme suureksi tappioksi. 

Luovutetun alueen muillakin kuin talouselämän aloilla kärsit¬ 
tiin huomattavia menetyksiä. Näiden suuruutta ei läheskään joka 
suhteessa konkreettisesti määritellä. Sen vuoksi seuraavassa on¬ 
kin rajoituttu vain muutamiin mainintoihin. 

Luovutetun alueen kuntien ylläpitämiä laitoksia oli runsaasti. 
Suuri määrä kunnalliskoteja ja kunnansairaaloita, lastenkoteja ja 
kuntien toimitaloja menetettiin alueen mukana. Samoin mene¬ 
tettiin huomattava määrä valtion sairaaloita, joista mainittakoon 
Viipurin sotilassairaala, Viipurin lääninsairaala ja Sortavalan sai¬ 
raala sekä Halilan ja Patrun keuhkotautiparantolat. Näiden lisäk¬ 
si huomattavia olivat Viipurin ja Sortavalan diakonissalaitoksen 
sairaalat, Viipurin naistensairaala ja muutamat muut. Alueen sai¬ 
raaloissa oli yhteensä noin 2800 sairassijaa, joista noin 700 oli 
keuhkotautipotilaita varten. Näin muodostuneiden taloudellis¬ 
ten menetysten suuruutta voidaan arvioida, kun tiedetään, että 
sairaaloiden rakennuskustannukset olivat vuonna 1939 keski¬ 
määrin noin 100 000 markkaa sairassijaa kohden. 

Kaijalan kaksi kansankirkkoa: 
evankelis-luterilainen ja 
kreikkalaiskatolinen ortodoksinen 
kirkko ja niiden kärsimät menetykset 

Luovutetulla alueella oli vuonna 1939 yhteensä 46 evankelis-lute- 
rilaista, 17 kreikkalaiskatolista seurakuntaa ja kolme luostaria. 
Ortodoksisessa kirkossa oli Karjalassa noin 54 OOOjäsentä, pappe¬ 
ja oli tämän kirkon palveluksessa luovutetulla alueella 44, kirkko¬ 
ja 75, rukoushuoneita 76 ja hautausmaita 50. Molempien kansan¬ 
kirkkojen omistamat kirkot, rukoushuoneet ja muut rakennuk¬ 
set sekä maa-ja metsäomaisuus menetettiin kokonaan. On arvioi¬ 
tu, että evankelis-luterilaisten seurakuntien menettämän omai¬ 
suuden arvo oli noin 300 miljoonaa markkaa ja kreikkalaiskatolis¬ 
ten seurakuntien noin 500 miljoonaa markkaa. 

Erityisesti ortodoksiselle kirkolle Karjalan menetys oli kohtalo¬ 
kas, sillä pääosa tämän kirkon seurakunnista sijaitsi itäisellä raja- 
seudullaja sen työn pääkohde oli Laatokan Kamalassa ja Raja-Kar¬ 
jalassa, alueilla, jotka ennen vuoden 1617 Stolbovan rauhaa kuu¬ 
luivat Käkisalmen lääniin. Samoin ortodoksinen kirkko menetti 
kaikki luostarinsa ja sille jäi jäljelle jääneen Suomen alueelle - 
Pohjois-Karjalan eräitä seurakuntia lukuun ottamatta - lähinnä 
ne seurakunnat, jotka oli muualle Suomeen perustettu tsaarin ar¬ 
meijan sotilaita varten. 

Myös kumpaankin kansankirkkoon kuulumattomat vapaakir¬ 
kolliset jäijestöt ja muut hengelliset yhdistykset ja yhteisöt kärsivät 
suuria taloudellisia menetyksiä, koska niiden rukoushuoneita, 
muita kiinteistöjä sekä kaupunkitaloja sijaitsi luovutetulla alueel¬ 
la. 


Karjalan koulut ja muut oppilaitokset 

Luovutettu Karjala oli vanhastaan tunnettu aktiivisena koulutuk¬ 
sen edistäjänä. Siellä oli vuonna 1939 28 oppikoulua, joiden yh- 

teinen oppilasmäärä oli noin 7000, ja yli 500 kansakoulua, joissa 
oli noin 16 000 oppilasta. Sitä paitsi alueella toimivat Sortavalan 
ja Suistamon seminaarit ja Kanneljärven, Räisälän, Jamilahden ja 
Itä-Kaijalan kansanopistot sekä Sairalan evankelinen ja Jaakki¬ 
man kristillinen kansanopisto. Näissä oli vuosina 1938-1939 yh¬ 
teensä 430 oppilasta, mikä muodosti kahdeksannen osan koko 
maan kansanopistojen oppilasmäärästä. 

Alueen sivistyselämää kuvaa osaltaan myös se, että siellä ilmes¬ 
tyi vuonna 1939 kahdeksan sanomalehteä, joista Karjala, Maahan¬ 
sa ja Kansan Työ sekä Viborgs Nyheter Viipurissa, Käkisalmen Sano¬ 
mat Käkisalmessa ja Laatokka Sortavalassa. Lisäksi alueella ilmes¬ 
tyi lukuisia pitäjänlehtiä ja eräitä aikakausjulkaisuja. 

Kulttuurihistoriallisesti yksinomaan Viipuri menetys oli korvaa¬ 
maton. Viipuri oli ennen sotaa taide-ja kulttuuriharrastuksiltaan 
Suomen vilkkaimpia kaupunkeja, jolle mesenaattien toiminta ja 
vanhojen sukujen sivistysharrastukset olivat luonteenomaisia. Vii¬ 
purin teatteri oli maan vanhimpia, sillä se oli perustettu jo vuon¬ 
na 1899, ja teatteritalo oli 100-vuotias. Kaupungin taidemuseo ja 
taidekoulu samoin kuin kaupungin kirjastot, erityisesti Alvar Aal¬ 
lon 1930 suunnittelema kirjasto, olivat arkkitehtonisina luomuk¬ 
sinakin huomattavia. Viipurissa oli lisäksi arvokas maakunta-arkis¬ 
to, historiallinen museo, maan parhaimpiin kuulunut musiikki¬ 
opistoja kirkkomusiikkiopisto sekä runsaasti taidekokoelmia. 


Karjalaisten kotien tuhoutuminen 
- korvaamattomat arvot 

Kaikkein raskaimpina kohdistuivat alueluovutuksen aiheuttamat 
menetykset alueen väestöön, jonka kymmenet tuhannet kodit tu¬ 
houtuivat kokonaan, osa jo sodan aikana, osa taas jouduttiin luo¬ 
vuttamaan lähes täydessä kunnossa rauhanteon jälkeen. Näin 
menetettiin huomattava määrä erilaista koti-irtaimistoa, vaatteita, 
huonekaluja, astioita, taideteoksia ja muuta arvokasta omaisuut¬ 
ta. Samalla menetettiin näiden kotien rikkoutuessa myös paljon 
sellaisia arvoja, jotka on laskettava sivistysmenetyksiksi. 

Alueluovutuksen elinkeinoelämän eri aloilla aiheuttamien me- 

233 



netyksien kokonaisarvoa on vaikea määritellä eikä niiden yksityis¬ 
kohtainen selvittely ole mahdollistakaan. Joka tapauksessa voi¬ 
daan todeta, että menetysten arvo kohosi erittäin suureksi. Vuon¬ 
na 1940 annetun korvauslain mukaan oli tarkoitus korvata vähäi¬ 
sin rajoituksin muiden paitsi valtion luovutetulla alueella menet¬ 
tämä omaisuus. Korvauksen saamista varten jokaisen korvausta 
anovan tuli jättää viranomaisille erityinen korvausanomus. Näi¬ 
den korvausanomusten loppusumma nousi vuoden 1939 hinto¬ 
jen mukaan noin 30 miljardiin markkaan. Tähän summaan ei si¬ 
sälly, kuten edellä jo mainittiin, valtion omaisuus, josta yksin¬ 
omaan menetettyjen rautateiden, ratapihojen ja asemien arvo 
muodosti useita miljardeja markkoja. Kun tiedetään, että valtion 
tulo- ja menoarvion kokonaismäärä oli normaalivuosina noin 
5-6 miljardia markkaa, havaitaan, että menetetyn omaisuuden 
arvo oli noin 5-6 kertaa niin suuri kuin valtion tulo-ja menoarvi¬ 
on loppusumma. 

Menetysten suuruutta voidaan verrata myös kansantulon suu¬ 
ruuteen. Suomen kansantulon suuruus oli vuonna 1938, ilman 
palkatonta kotitaloustyötä, 31,3 miljardia markkaa. Menetysten 
arvo oli siis suunnilleen yhtä suuri kuin koko kansantulomme. 

Omaisuusveron alainen omaisuus oli koko maassa vuonna 
1938 yhteensä noin 63 miljardia markkaa, mikä osoittaa, että me¬ 
netysten arvo oli lähes puolet omaisuusverolain mukaan verote¬ 
tusta omaisuudesta. 

Vuoden 1938 tulo-ja omaisuusverotuksessa oli verotetun omai¬ 
suuden arvo evakuoidun alueen osalta 5034 miljoonaa markkaa. 
Tämä summa on ainoastaan noin kuudesosa edellä mainitusta 
menetysten kokonaisarvosta. Ero johtuu siitä, että vain osa alueel¬ 
la sijainneesta omaisuudesta joutui omaisuusverotuksen koh¬ 
teeksi. Vaikka otettaisiinkin huomioon, että korvausanomukset, 
joiden perusteella korvattavien menetysten kokonaismäärä edel¬ 
lä on määritelty, olisivat jossain määrin liioiteltuja ja lisäksi sekin, 
että korvattavaan omaisuuteen sisältyi myös muiden luovutettu¬ 
jen alueiden kuin Karjalan omaisuutta, on kuitenkin ilmeistä, et¬ 
tä Karjalan evakuoimisen ja luovutuksen maallemme aiheutta¬ 
mien taloudellisten menetysten kokonaisarvo nousi noin 30 mil¬ 
jardiin silloiseen markkaan. 

Kaijala - muistojen maa 


Yksi kuva puhuu enemmän kuin sata sanaa - tosiasia, joka pitää 
paikkansa myös menetetyn Karjalan osalta. Karjalan Liitto julkai¬ 
si syksyllä 1940 laajan kuvateoksen menetetystä kotiseudustam¬ 
me. Sen olivat toimittaneet Olavi Paavolainen ja Maija Suova. Kir¬ 
jaa varten koottiin valokuvia menetetyn Karjalan kaikista pitäjistä, 
ja niitä saapui kirjan tekijöille ja Kaijalan Liittoon niin paljon, et¬ 
tä vain osa voitiin käyttää. 

Olavi Paavolainen vastasi kirjan tekstiosasta, jossa oli lyhyt yh¬ 
teenveto menetetyn Karjalan kulttuurin merkityksestä ja talou¬ 
dellisista menetyksistä. Mutta pääasiallisin merkitys olija on edel¬ 
leen teoksen kuvituksella, joka tuo esiin karjalaisen väestön elä¬ 
män aijessa ja juhlassa, elämän vaihtelevat edellytykset menete¬ 
tyn maakunnan eri osissa ja ennen muuta Karjalan luonnon ai- 
nudaatuisen kauneuden. 

Tohtori Martti Haavio kiijoitti vuonna 1940 teoksesta arvoste¬ 
lun eräässä pääkaupungin lehdessä. Se on mielestäni kiinnosta¬ 
vimpia ja kauneimpia kuvauksia Karjalasta ja karjalaisuudesta. Se 
kuvaa erinomaisella tavalla myös niitä tunnelmia, jotka talvisodan 
jälkeen valtasivat muidenkin suomalaisten kuin karjalaisten mie¬ 
let. Haavio sanoo kirjoituksensa alussa, että hän yrittää artikkelis¬ 
saan kuvata teoksen hänessä herättämiä vaikutelmia. Kuvatessaan 
omia vaikutelmiaan Haavio tulee esittäneeksi laajan yhteenvedon 
Kamalasta ja kun se mielestäni on kiijoitettu loistavalla tyylillä ja 
vilpittömällä antaumuksella, on kaikki syy painaa se vielä uudes¬ 
taan lähes viidenkymmenen vuoden kuluttua. 

Näin sanoo Martti Haavio teoksen Karjala - muistojen maa hä¬ 
nessä herättämistä vaikutelmista: 2 

»Kaijalan kannas, joka kesävierastietoisuudessa oli hiek¬ 
karantaa ja laakeata, osaksi raiskattua kanervikkomet- 
sää, osoitetaan siksi, mitä se todellisuudessa oli: hymyi¬ 
levien järvien, aavan Laatokan kumpumaisemien, kor¬ 
keiden mäkien ja peltoaukeamien vaihtelevaksi maak¬ 
si. Raja-Karjala taas paitsi jylhien salojen, korpijärvien ja 
sinertävien vaarojen romanttiseksi seuduksi, myöskin 
edistyväksi suurteollisuuden ja metsätalouden maaksi. 
Metsäpirtti - ottaakseni verraten umpimähkään esi- 

merkin yksityisestä pitäjästä - on kuvattu juuri sellaisek¬ 
si kuin muistan sen eräältä suviselta päivältä v. 1921: sen 
loputtoman latolakeuden yllä on hieman alakuloista 
auerta; yksinäinen mänty, juuret puolittain maan pääl¬ 
lä uhmaamassa. Taipaleenjoen suun hedelmätöntä 
hiekkaa; kalaveneet, purjeet levällään lähdössä Saarois- 
ten satamasta; kirkonkylän aukea täynnä kihupyhän 
viettäjiä. Taipaleen muinaislinnan jäännökset viittaavat 
seudun historiaan; muistoja tämän seudun - ja koko 
Kannaksen - synkistä vuosista liittyy lahjoitusmaatalon- 
pojille pystytettyyn patsaaseen; ja Järisevän patterin 
mainitseminen johdattaa mieleemme noiden seutujen 
osan viimetalvisessa kunniakkaassa vapaustaistelussam¬ 
me. Mutta nykyajan elävä ja hyödyllinen arkihyörinä 
käy Koskivaaran talossa ... Näin voimme tuntea seutu 
seudulta Kannaksen pitäjäyksilöt: Valkjärven Mutajoen 
laakson Viiltävästä viljelysaukeastaan; Kuolemajärven 
hiekkamaistaan ja suurraivaaja Taavetti Inkisestä.» 

(Taavetti Inkinen Kuolemajärven Karjalaisten kylästä kaivoi lapi¬ 
olla kilometrimääriä viemäriä ja kuivatti kylän lähellä olleen suu¬ 
ren suon. Näin peltoala laajeni ja kylästä muodostui eräs pitäjän 
johtavia maatalouskyliä.) 

»... Terijoen kylpyläelämästään, Kivennavan, tuon so¬ 
tien ja rajakahakoiden karkaiseman rajapitäjän, histo¬ 
riallisista muistoistaan ja ladoista näköaloistaan; Koivis¬ 
ton satamastaan, verkoistaan ja veneistään, Sakkolan 
porsaistaan, Muolaan Kyyrölästään - kaikki nuo pitäjät, 
joiden muisto lähtemättömästi on painunut myöskin 
niiden satojentuhansien, muualtakin Suomesta kotoi¬ 
sin olevien miesten mieliin, jotka viime syksyn ja talven 
ankarissa vaiheissa joutuivat juuri näiden seutujen pii¬ 
rissä isänmaata puolustamaan. 

Laatokan pohjoispuolelta valitsen esimerkiksi Sal¬ 
min. Jos minä, joka en ole salmilainen, en voi liikutuk¬ 
setta katsella noita tuttuja, elämää uhkuvia kuvasivuja, 
miten sitten salmilainen! Miinalan pienessä tsasounas- 
sa pappi lukee praasniekkarukousta, jota ukot ja eukot 
kädet ristissä kuuntelevat. Itkijäeukko, käsi silmillä, is- 

tuu suuren puuristin juurella, jonka läpi auringon sä¬ 
teet valahtavat. Helena Kovero leipoo piirakkaa. Varpa- 
kylän karja palaa kotiin. Pellavaa levitetään Miinalan 
joen rannalle. Siinä on se 'sinisen kukan maa’, josta 
Olavi Paavolainen puhuu todella runollisesti teoksen 
tekstiosastossa. Korpiselkä, tuo paljon valokuvattu har¬ 
ju- ja suoidylli, on sekin saanut oivan edustuksen: ja 
edustuksen, joka ei ole tavanomainen: se on juuri tar¬ 
peeksi kansatieteellinen osoittaakseen, että pitäjä on 
muinainen karhunkaatajien, kanteleensoittajien, ru¬ 
nonlaulajien ja taiteellisten kyläkirkkojen eldorado; 
sen maisemakuvissa on sitä karuutta ja tenhoa, joka vie- 
koitteli sen matkailumajoihin yhä lisääntyvän turistien 
virran; mutta sen siistit kyläkujat ja säännöllissarkaiset 
viljelysmaisemat ikään kuin lieventävät sen pelkkää 
nähtävyysluonnetta. 

Yleensäkin voidaan sanoa, että teos (Karjala - muis¬ 
tojen maa) pikemmin koettaa tehostaa luovutetun Kar¬ 
jalan uudenaikaisuutta kuin kaihtaa sitä; se valitsee 
mieluummin kulttuurin kuin luonnon. Kuvien laatuun 
on, varmasti teoksen onneksi, ollut vaikuttamassa Ola¬ 
vi Paavolaisen tunnetusti kulttuurihistoriallinen silmä 
ja tunne. Vaikkakin hän on ennen kaikkea halunnut 
tuoda esiin uudenaikaisen Karjalan, hän ei kuitenkaan 
ole voinut olla näkemättä sitä menneisyyden iltaruskoa, 
joka häämötti sen salojen yllä ja joka vierasseutulaiselle 
ja ulkomaalaiselle oli noiden seutujen suurin viehätys. 
Niinpä näemmekin teoksessa joukon kansatieteellisiä 
kuvia; sarvensoittajan, kupparin, piirakanleipojan, sal- 
milaisen kyläkunnan yhteisen paimenen lehmikarjoi- 
neen, kivennapalaisen ’kuolema’-hahmon, joka saa¬ 
puu joululeikkipirttiin, suistamolaisen kanteleensoitta- 
jan, korpiselkäläisen loitsijan, legendankertojan, itki- 
jäeukon, Valkjärven kuuluja kiesejä ei ole unohdettu, 
mukana ovat Suojärven tyylikkäät novgorodilaistalot ja 
Kannaksen solakat kokot, ukkokokko, akkakokko ja 
poikakokko; Vahvialan uhripetäjä sekä Harlun kakraki- 
vi. Edustettuina ovat niin ikään Raja-Kaijalan maise¬ 
man kaikkein juhlavimmat erikoisuudet, kalmistokuu- 
sikot, jotka ikään kuin yllättäen valtasivat Karjalan mai- 

ta vaeltavan matkamiehen ja siirsivät hänet tuhansien 
vuosien takaiseen suomalais-ugrilaiseen muinaisuuteen 
ja jotka paikkakuntalaisille olivat niin pyhät, ettei oksaa¬ 
kaan niiden ikuisista puista saanut murtaa. 

Mutta sitä runsaammin on kuitenkin uhrattu tilaa 
uuden kulttuurin monimuotoisille ilmauksille. Maan- 
viljelysja karjanhoito, Karjalan valtava teollisuus, alkaen 
Pitkärannan mineraaleista ja päättyen Pölläkkälän suur- 
sahoihin, Suojärven tukkityömaihin ja lukuisiin muihin 
teollistuvan Karjalan laitoksiin, on saanut runsaan ku¬ 
vamäärän. Toimittajat ovat myöskin osanneet suhtau¬ 
tua ainoalla oikealla tavalla kirkon keskeiseen asemaan 
karjalaisen maaseudun kulttuurissa: kirkon kuva on jo¬ 
kaisen pitäjän kohdalla edustavalla paikalla. Mutta 
myöskin koulut, kunnalliset virastot, nuorisoseurat, 
suojeluskunnat, maatalousseurat, laulukuorot ja mo¬ 
net muut Karjalassa niin elinvoimaiset sivistysilmiöt on 
huolekkaasti punottu mukaan muistojen filmiin. Näem¬ 
me Kivennavan kuoron, joka oli Karjalan etevimpiä, 
marssivan Viipurin maakuntajuhliin, näemme hyvin 
tyypillisen, hieman naivin historiallisen kulkueen Kir¬ 
vun maatalousnäyttelyssä, Kauksamon ainutlaatuisen 
kyläkirjastotalon, laulutervehdyksiä sankaripatsaalla, suo- 
jeluskuntalipun vihkiäisiä, voimistelunäytöksiä, opinto¬ 
kerhotyötä, nuorisoseuran kesäjuhlia-paljon noita vil¬ 
pittömän, määrätietoisen, isänmaallisen toiminnan vuo¬ 
sittain uudistuvia muotoja, jotka Karjalassa olivat jo osa 
perinnäistapaa, traditiota. 

Paljon huomiota on osoitettu Kannaksen sotilaalli¬ 
selle merkitykselle: näemme manöövereitä ja harjoi¬ 
tuksia, kasarmeja ja joukko-osastoja, ja ikään kuin kai¬ 
ken symbolina on kuva Suomenlahden kivikkoisella 
rannalla auringonkiloiselle merelle tuijottavasta jäyhäs¬ 
tä suomalaisesta sotilaasta, taikka kuva Rajajoen rannal¬ 
la toimitetusta sotilaan rajakasteesta. 

Oman laajan osastonsa muodostavat kaupungit, joi¬ 
den merkittävimmät nähtävyydet on esitetty. Ja todella 
harvinaisia kuvia on karjalaisesta kartano- ja hovikult- 
tuurista, nimenomaan Viipurin ympäristön arkkiteh¬ 
tuuriltaan useinkin sanomattoman kauniit kartanot 



johdattavat mieleen sen patriarkaalisen säätyläiselä- 
män, jota esim. Aino Kallas on teoksessaan Katinka Ra- 
be kuvannut. 

Teokseen on kerätty talteen myös kiijallisuushisto- 
riaamme tavalla tai toisella liittyvät Karjalan muistot. Si¬ 
ten on kuvattu Katinka Raben kartano, Unto Seppäsen 
Markun tapahtumatalo, Kersti Bergrothin Anun ja Mi¬ 
kon alkuperäinen näyttämö, Edith Södergranin hauta¬ 
patsas, Elma Soinin, Aleksanteri Aavan ja Ilmari Pimiän 
kodit. Ja eräs teoksen kauneimpia sivuja on se, johon 
on jäljennetty sisäkuva Iivo Härkösen Äimäjärven talos¬ 
ta: siinä on ikään kuin hienostuneena paljon siitä sisus- 
tuskulttuurista, mikä oli yleistä Raja-Karjalan piirteille 
anno 19S9. 

Tässä Kaijala-teoksessa Raivolan jättiläismäiset lehti- 
kuusimetsät humisevat, Sortavalan iki-ihanan saariston 
harvinaiset kasvit tuoksuvat, Räisälän vedet solisevat so- 
lisemistaan, Äyräpään tuhannet linnut kirkuvat; Laato¬ 
kan ja Vuoksen aallot vyöryvät teoksen sivuilla. Ja ikään 
kuin jäähyväisiksi vanha bysanttilainen Valamo - joka 
teoksen ainudaatuisissa 'pyhissä’ kuvissa on kuin sala¬ 
peräinen korulipas - toivioretkien saavuttamaton pää¬ 
määrä. 

Kiijan tekijät korostavat, että heidän luomansa teos 
haluaa olla asiallinen ja mahdollisimman totuudenmu¬ 
kainen kuvakertomus maasta, joka jäi itsenäisen Suo¬ 
men uuden kaakkoisrajan taa, sellaisena kuin se muis¬ 
toissamme iäti on säilyvä, iloineen ja suruineen, arkiuu- 
rastuksineen ja juhlahetkineen.» 

Lainattuaan tämän Haavio katsoo, että tekijät ovat vieneet tavoit¬ 
teensa loistokkaaseen päätökseen. 

»Jos pelkkä taiteilija olisi laatinut teoksen, siitä olisi voi¬ 
nut tulla valokuvauksellisesti vielä 'kauniimpi', mutta 
silloin siitä ei olisi tullut sitä, mitä se nyt on, se on 'ele¬ 
gia Tyrtaioksen tapaan’juhlallinen, ylväs, lennokas, esi- 
isien töistä kertova Kaijalan runoelma. Tämä teos joh¬ 
dattaa meidät tuskallisten aikojen taa, maille, jotka nyt 
nukkuvat ja joista me näemme unia. Sen kosketus on 

monelle ehkä liian kipeä. Mutta sen tyyni, asiallinen ku¬ 
vakertomus ja niukka, mutta ylevä ja hellään paatok¬ 
seen kohoava teksti ikään kuin valavat meihin uuden 
ymmärtämyksen ja entistä syvällisemmän rakkauden 
Karjalaan, muistojen maahan.» 

En ole tavannut toista yhtä hienoa kuvausta Karjalasta ja karjalais¬ 
ten sisimmistä tunnelmista vuonna 1940 kuin on tämä Martti 
Haavion kirja-arvostelu. Kun vielä tiedetään, ettei tässä ole kysy¬ 
mys omahyväisyydestä - kiijoittaja ei ole karjalainen, joita aina 
syytetään siitä, että kehuvat liikaa omaansa, vaan syntyperäinen 
länsisuomalainen - on suorastaan yllättävää, että hän on niin sy¬ 
vällisesti oivaltanut kaijalaisen maiseman sisäisen olemuksen 
maakunnan eri osissa, missä luonto vaihtelee mitä suurimmassa 
määrin. 

Haavion loistava esitys antaa osaltaan aineksia kuvaan siitä, 
minkälainen luovutettu Karjala oli. Elämänsä loppuvuosina aka¬ 
teemikoksi kohonnut Martti Haavio oli kirjoituksestaan päätel¬ 
len herkästi tuntenut Karjalan ja kaijalaisen osuuden merkityk¬ 
sen suomalais-kansallisessa kulttuurissa, ja Karjalan menetys oli 
henkisesti riipaissut myös häntä. 

Me saimme Kaijalan tilapäisesti takaisin kesällä 1941 ja elimme 
siellä uudestaan aktiivista toivon aikaa aina kesään 1944 saakka. 
Silloin äkkilähtö oli lopullinen ja nyt - kuten Haavio sanoi jo 
1940 - me matkaamme uudestaan ja uudestaan näille ihanille 
kotiseuduille, jotka nukkuvat mutta jotka ovatjatkuvasti elävinä ja 
todellisina - unissamme. 

VII 


Välirauhan 

vaikea 

aika 


Kaijalan luovutus ja yli 400 000 henkeen nousseen karjalaisen 
väestön siirtyminen kotiseuduiltaan isänmaamme supistuneiden 
rajojen sisälle ja tämän väestön integroituminen suomalaiseen 
yhteiskuntaan oli häviöön päättyneen talvisodan menetyksistä 
kaikkein raskain. Oli ennakolta odotettavissa, että tämän jättiläis- 
ongelman selvittäminen niin sodassa köyhtyneen maan kannalta 
kuin itse siirtoväenkin kannalta tulisi olemaan erityisen vaikeasti 
ratkaistava kysymys. 

Sodan aikana kansamme oli ilahduttavan yksimielinen, ja Mos¬ 
kovan rauhan jälkeen kaikilta tahoilta vakuutettiin valmiutta ja 
auliutta ratkaista karjalaiskysymys mahdollisimman nopeasti ja si¬ 
ten, ettei herkkä kaijalainen väestö tuntisi itseään millään tavoin 
sykityksi. Pian oli kuitenkin havaittavissa, että siirtoväen sijoitta¬ 
minen muun Suomen kansan koteihin, sen aiheuttama hanka¬ 
luus ja siitä johtuvat kustannukset nostaisivat tyytymättömyyttä si¬ 
joitusalueiden väestössä. Johan evakuoimisen aikana sodan alet¬ 
tua monet kotialueen viranomaisetkin olivat haluttomia toimi¬ 
maan riittävän aktiivisesti. 

Välirauhan aika maaliskuusta 1940 kesäkuun loppuun 1941 
muodostui kaijalaisen siirtoväen kohdalta yllättävän vaikeaksi, jo¬ 
pa raskaaksi ajaksi. Jo siirtoväen tilapäinen sijoittaminen kotialu¬ 
eelle, asuntojen varaaminen kaijalaisille, siirtoväen mukanaan 
pelastamien kotieläinten sijoittaminen ennestään täynnä oleviin 
karjasuojiin ja rehujen varaaminen näille eläimille sekä monet 
muut siirtoväen sijoittamiseen liittyvät ongelmat vaikeutuivat päi¬ 
vä päivältä. 

Vielä vaikeammaksi tilanne muodostui, kun siirtoväki piti si¬ 
joittaa pysyvästi siten, että sille luotiin työpaikat. Siirtoväen enem- 



mistö, lähes 60 %, oli saanut toimeentulonsa maatilataloudesta, 
se oli asutettava, mutta asutus oli mahdollista vain ottamalla maa¬ 
ta maanomistajilta. Sodan aikana ja heti sen jälkeen osoitettu yk¬ 
simielisyys ja uhrimieli hävisivät nopeasti, kun tuli käytännössä 
uhrausten aika. Itsekkyys alkoi nostaa päätään, ja se ilmeni sitä 
voimakkaampana mitä vauraammista seuduista ja rikkaammista 
taloista oli kysymys. 

Muun kuin maataloussiirtoväen sijoittuminen riippui koko¬ 
naan siitä, miten nämä ihmiset onnistuivat saamaan uuden työ¬ 
paikan. Kun maataloussiirtoväelle laadittiin pika-asutuslain mu¬ 
kaan erityinen sijoitussuunnitelma, ei muilla aloilla työskentele¬ 
viä ja asutuskeskusten väestöä varten laadittu mitään sijoitussuun¬ 
nitelmaa, vaan tämän väestön oli itse hakeuduttava uusiin työ¬ 
paikkoihin ja sen perusteella valittava myös uusi asuinpaikkansa. 

Rauhanteon jälkeen siirtoväen väliaikaisen ja pysyvän sijoituk¬ 
sen ohella nousi heti esille alueluovutuksen johdosta menetetyn 
omaisuuden korvauskysymys. Maan johtavat talousekspertit, eri¬ 
tyisesti myös silloinen pääministeri Ryti katsoivat, ettei sodanjoh¬ 
dosta kärsityistä menetyksistä kyetä maksamaan varsinaisia kor¬ 
vauksia, milloinkaan ei hävityn sodan jälkeen missään maassa ole 
kyetty maksamaan korvauksia sodasta kärsimään joutuneelle 
väestölle. Valtiovalta pystyi suorittamaan tälle väestölle korkein¬ 
taan vähäistä sosiaalista avustusta ja siten tukemaan hakeutumis¬ 
ta tuottavaan työhön. 

Heti Moskovan rauhan jälkeen pääosa kodeistaan siirtyneistä 
karjalaisista joutui turvautumaan valtion maksamaan siirtoväen 
huoltoavustukseen, jonka maksaminen aloitettiin jo syksyllä 1939 
evakuoimisen alettua. Se ei ollut varsinaisesti sosiaalista avustusta, 
luovutetulla alueella sosiaaliavustusta saaneet saivat myös eva¬ 
kuoimisen jälkeen sitä sosiaaliviranomaisilta. Mutta tätä siirto¬ 
väen huoltoavustusta, joka oli valtion siirtoväelle maksamaa kor¬ 
vausta siitä että oma koti ja työpaikka oli menetetty maan vapau¬ 
den lunnaiksi, maksoivat sisäasiainministeriö ja sen alaiset viran¬ 
omaiset. On selvää, että siirtoväen tilapäistä huoltoa varten perus¬ 
tetun Siirtoväen huollon keskuksen ja sen alaisten lukuisten vi¬ 
ranomaisten työssä oli jatkuvasti epäkohtia, joiden korjaamista 
siirtokarjalaiset vaativat. 

Välirauhan jälkeen keväällä 1940 tulivat siten ensi sijassa esille 
mainitut kolme siirtoväkipolitiikan pääongelmaa: siirtoväen tila¬ 
päinen sijoittaminen ja siihen liittyvä siirtoväen huolto, siirtoväen 

pysyvä sijoittaminen eli asuttaminen sekä menetetyn omaisuu¬ 
den korvauskysymys. 

Näiden kolmen ongelman ympärille keskittyi keväästä 1940 ai¬ 
na kesäkuun loppuun 1941 se toiminta, monta kertaa kova tais¬ 
telu, jota siirtoväki, sen järjestöt ja poliittiset edustajat joutuivat 
käymään, jotta siirtokarjalaiselle väestölle olisi saatu elintilaa ra¬ 
joiltaan supistuneessa Suomessa. Itse olin tässä työssä aktiivisesti 
mukana, ja voin vakuuttaa, että monessa tapauksessa elintilan val¬ 
taaminen siirtoväelle oli hyvin kovan työn takana. Lyhyenä väli¬ 
rauhan aikana luotiin perusta sodan siirtoväen ongelmien nope¬ 
alle ja tulokselliselle ratkaisulle Suomessa. Vuoden 1940 aikana 
siirtoväen majoitusolot paranivat, sen luovutetulta alueelta pelas¬ 
tetut kotieläimet saatiin pidetyksi hengissä sekä yli kevättalven 
1940 että yli seuraavan talven. Tärkein lainsäädäntö siirtoväen py¬ 
syväksi sijoittamiseksi saatiin säädetyksi jo alkukesästä 1940, kun 
siirtoväen pika-asutuslaki valmistui eduskunnasta kesäkuussa 1940. 

Kovin taistelu jouduttiin käymään korvauslaista. Hallituksen 
suorastaan kelvoton esitys saatiin eduskunnassa täydellisesti muu¬ 
tetuksi, ja hyväksytyn lain mukaan karjalainen siirtoväki olisi saa¬ 
nut varsin tyydyttävän korvauksen. 

Pika-asutuslain mukaan ehdittiin muodostaa yhteensä noin 
8000 tilaa ja vajaalle puolelle näistä ottaa asukkaat ennen kesä¬ 
kuuta 1941, jolloin uuden tilanteen synnyttyä lain toimeenpano 
keskeytettiin. Korvauslain mukaan ei ehditty suorittaa yhtään kor¬ 
vausta. Mutta se työ, joka tehtiin välirauhan aikana, oli perustavaa 
laatua. Silloin saatiin luoduksi se luja pohja, jolle siirtoväen tasa- 
arvoisen aseman turvaavat peruslait voitiin pääosiltaan rakentaa 
syksyn 1944jälkeen, kun Karjala oli lopullisesti menetettyjä oli 
säädettävä uudestaan lait siirtoväen asuttamiseksi ja menetetyn 
omaisuuden korvaamiseksi. 

Näitä ongelmia koskeva selostukseni kohdistuu lähinnä väli¬ 
rauhan aikana tehtyihin ratkaisuihin. Syksyn 1944jälkeen ei enää 
yritettykään panna sodan aiheuttamia rasituksia yksipuolisesti 
siirtoväen kannettavaksi, kuten oli yritetty tehdä keväällä 1940. 
Hallitus oli todennut, ettei suurta karjalaisväestöä voitu syrjiä. Sil¬ 
lä oli pitkässä parlamentissa - joka joutui myös uudet lait säätä¬ 
mään - niin voimakas edustus, että se jo takasi tämän suuren väes¬ 
töryhmän oikeudenmukaisen ja tasapuolisen kohtelun. 

Siirtokarjalaisten yhteistyö 


Valmistama toimenpiteitä voimien kohoamiseksi 

Välirauhan aika osoitti, että karjalaisongelmia ratkaistaessa karja¬ 
laisten oma toiminta ja ennen muuta kaikkien karjalaisten yhteis¬ 
työ sekä vahva edustus maan politiikasta päättävissä elimissä, en¬ 
nen muuta eduskunnassa, vaikuttivat ratkaisevalla tavalla tehtyi¬ 
hin päätöksiin. Onneksi karjalaiset itse oivalsivat tämän ja jo so¬ 
dan aikana alkoivat koota hajallaan olleita voimiaan yhteen. 

Talvisotaa oli jatkunut vasta vähän yli kuukauden, vihollinen 
oli pysäytetty Mannerheim-linjalle ja yleistilanne maassa oli rau¬ 
hoittunut. Neuvostoliitto oli siihen mennessä kyllä vallannut jo 
huomattavasti suuremman osan Karjalan kannasta kuin mitä Sta¬ 
lin oli vaatinut loka-marraskuussa 1939, mutta Suomessa ja Kar¬ 
jalassakin mielialat olivat toivorikkaita. Arveltiin, että rintama jäh¬ 
mettyisi paikoilleen ja elämä voisi kevään tultua Karjalassakin jat¬ 
kua. 

Syksyllä 1918 Etelä-Karjalan Nuorisoseuran vuosikokouksessa 
asetetun Kaijalan kannaksen komitean työn tuloksena oli muo¬ 
dostettu Karjalan kannaksen kuntien edustajisto, joka kutsui 10. 
tammikuuta 1940 koolle neuvottelukokouksen pohtimaan poik¬ 
keuksellisten olojen synnyttämiä ongelmia. Kokous pidettiin Toi¬ 
jalassa ja siellä olivat mukana siirtoväen sijoittamisesta vastaavan 
Siirtoväen huollon keskuksen johtaja tohtori Urho Kekkonen ja 
sisäasiainministeriöstä kunta-asioista vastaava hallitusneuvos Erk¬ 
ki Mantere sekä suuri joukko karjalaisia kansanedustajia, edusta¬ 
jiston puheenjohtaja Juho Hietanen ja kuntien edustajia. 

Osoituksena mielialojen toivorikkaudesta oli se, että siellä pää¬ 
huomio kiinnitettiin sodan Karjalan kannaksella aiheuttamien 
vaurioiden koijaamiseen. Paavolainen ja Luukka olivat laatineet 
käsittelyn pohjaksi luonnoksen siirtoväkipolitiikaksi, jota olisi 
alettava toteuttaa heti sodan päättymisen jälkeen. Keskustelun 
jälkeen kokous päätti lähettää valtiovarainministeriölle kiijel- 
män, jossa anottiin varoja Karjalan kannaksen ja muiden itärajan 
kuntien jälleenrakennustyötä varten. Kiijelmässä esitettiin, että 
hallitus asettaisi komitean tekemään selvityksen siitä, mihin toi¬ 
menpiteisiin olisi ryhdyttävä sodan hävittämän maakunnan jäl- 

leenrakentamiseksi. Seuraaviin kysymyksiin oli kokouksen mie¬ 
lestä kiinnitettävä päähuomio: 

1. menetetyn omaisuuden inventoiminen, 

2. mielialan valmistaminen siihen, että hävitetylle alueelle voi¬ 
taisiin väestö palauttaa vain viranomaisten valvonnan alla, 
jäijestelmällisesti ja säännöstellen, 

3. asutussuunnitelman laatiminen, 

4. uusjaon mahdollisuuksien selvittäminen, 

5. rakennusten tarkoituksenmukainen suunnittelu, 

6. rakennustarpeiden ja -työvoiman saannin turvaaminen, 

7. jälleenrakennustyön kustannuslaskelmat, 

8. luottokysymysten järjestely. 

Kiijelmän sisältö jo osoittaa, että kokouksen osanottajien mieliala 
oli optimistinen, uskottiin sotaonnen kääntyvän. Talvisota kui¬ 
tenkin päättyi aivan toisin kuin Toijalan kokouksen osanottajat 
tammikuussa 1940 kuvittelivat, mutta Paavolaisen ja Luukan siir- 
toväkiohjelma ja ehdotetut toimenpiteet Karjalan jälleenrakenta¬ 
miseksi olivat aivan paikallaan, kun Karjala puolentoista vuoden 
kuluttua vallattiin takaisin. Silloin päästiin aloittamaan todellinen 
jälleenrakennustyö hävitetyssä ja raiskatussa kotimaakunnassa. 

Kokouksessa käydyssä keskustelussa tuotiin voimakkaana esiin 
vaatimus, että valtiovallan toimenpiteet siirtoväen hyväksi oli 
suunniteltava ja toteutettava siten, että ne nojautuivat väestön 
omatoimisuuteen ja yrittämiseen. Hallintotehtävissä olisi kautta 
linjan, ylhäältä alas saakka, käytettävä hyväksi väestön omia luot¬ 
tamushenkilöitä, koska näin luotaisiin alusta lähtien luottamuk¬ 
sellinen yhteistyö siirtoväen ja viranomaisten kesken. Tätä Luu¬ 
kan voimakkaasti esiintuomaa zyatusta pyrittiinkin sittemmin 
vuosina 1940-50 noudattamaan mahdollisimman pitkälle. 

Toijalan kokouksessa valittiin väliaikainen toimikunta seuraa¬ 
maan asioiden kehitystä ja tarvittaessa kutsumaan uusi neuvotte¬ 
lukokous koolle. Mutta helmikuun puolivälissä nähtiin yleisesti, 
että sota tulisi päättymään Kamalalle onnettomasti. Sen vuoksi 
alettiin suunnitella kaikkien siirtokaij alaisten voimien kokoamis¬ 
ta samaan taistelurintamaan. Kun eduskunta palasi Kauhajoelta 
Helsinkiin, Toijalan väliaikainen toimikunta otti yhteyttä Helsin¬ 
gin Kaijalaisten Seuraan ja kaijalaisiin kansanedustajiin ja kutsui 
uuden neuvottelukokouksen koolle jo rauhantekoa seuraavana 

päivänä, 14.3.1940, Helsinkiin. Kokouksessa pohdittiin uuden ti¬ 
lanteen vaatimuksia ja valittiin neljän hengen lähetystö saatta¬ 
maan maan hallituksen tietoon siirtokaijalaisten ajatuksia. Lähe¬ 
tystöön tulivat kenraali Aarne Sihvo, kansanedustajat Emil Luuk¬ 
ka ja Erkki Paavolainen sekä hallitusneuvos Viljo Linni. 

Valittu lähetystö jätti 19.3.1940 hallitukselle kiijelmän, jossa kii¬ 
rehdittiin siirtoväen sijoittamiseen liittyviä toimenpiteitä, sekä ta¬ 
loudellisen toimeentulon jäljestämistä että henkisen sopeutumi¬ 
sen tärkeyttä. Kirjelmässä ehdotettiin, että olisi perustettava siirto¬ 
väkeä edustava toimikunta, joka olisi jatkuvana yhteydenpitoeli¬ 
menä siirtoväen ja valtiovallan välillä. Se voisi saattaa siirtoväen 
tarpeet ja toiveet heti valtiovallan tietoon ja helpottaa luottamuk¬ 
sen syntymistä siirtokaijalaisten ja muiden kansalaisten välillä. 
Ehdotus ei johtanut toimenpiteisiin. 

Helsingin Karjalaisten Seura saattoi maaliskuussa 1940 julki¬ 
suuteen voimakkaan vetoomuksen karjalaisen siirtoväen puoles¬ 
ta, jossa sanottiin mm.: »Suurin osa Karjalan heimosta on raskaan 
rauhanteon johdosta menettänyt ikimuistoiset asuinsijansa, ne 
tantereet, joita se oli vuosisadan toisensa jälkeen viljellyt ja puo¬ 
lustanut. Vaikka kova kohtalo on kohdannut lähinnä tätä väes¬ 
tömme osaa, se on yhdessä kestettävä sekä koko maan ja kansa¬ 
kunnan kesken mahdollisuuksien mukaan tasattava. Siirtyneelle 
väestölle on järjestettävä elämisen ja toiminnan edellytykset lä¬ 
hinnä pitäen silmällä niitä oloja, joissa se oli siihen saakka elänyt 
ja toiminut.» Tämä osoittaa, että karjalaiset eivät vähääkään viivy- 
telleet, heti raskaan rauhansopimuksen allekiijoittamisen jäl¬ 
keen pantiin yhteistyö käyntiin ja muistutettiin valtiovaltaa sen 
velvollisuuksista siirtoväkeä kohtaan ja samalla vedottiin koko 
kansaan, että karjalaisten uhri annettiin koko isänmaan puolesta. 

Nämä karjalaisten ajatukset ja esitykset menivät silloin hyvin 
julkisuuteen, jota auttoi vielä se, että maakunnan päälehti Karja¬ 
la alkoi jo maaliskuussa 1940 ilmestyä Helsingissä. 

Mielialat rauhanteon jälkeen olivat todella matalalla. Oli suo¬ 
rastaan mahdotonta käsittää, että naapurivaltio ylivoimaansa tur¬ 
vautuen ja väkivaltaa käyttäen anastaa suuren maakunnan, Kaija- 
lan, ja saattaa satoja tuhansia asukkaita kodittomiksi ja turvatto¬ 
miksi. Mutta vaikka mielissä oli suuri tyytymättömyys, jopa viha 
naapurimaata kohtaan, ei koston ajatuksia ollut. Kaijalaiset eivät 
ole milloinkaan olleet revansisteja. He olivat ehkä paremmin 
kuin kauempana itärajalta asuneet suomalaiset tunteneet Venäjä- 

Neuvostoliiton voiman silloin kun olot siellä olivat normaaleja. 

Isäni oli suorittamassa asevelvollisuuttaan vuosina 1896-98 Vii¬ 
purin tarkkampujatapataljoonassa, ja pataljoona oli kesällä 1897 
ja 1898 leirillä Krasnoje Selossa lähellä Pietaria. Leiri päättyi pa¬ 
raatiin, jonka itse tsaari Nikolai II otti vastaan. Se oli suuri tapaus, 
kertoi isäni. Miehet valittiin tarkasti: pituus piti olla vähintään 175 
cm, jonka isäni juuri ylitti, hyvä ryhti ja mieluummin tuuhea huu- 
liparta. Kapteeni oli sanonut isäni kohdalla: »Virolainen kyllä 
muuten kelpaisi erinomaisesti, vain viikset ovat harvahkot ja liian 
vaaleat, mutta kelpaatte kyllä mukaan.» Paraatissa oli valtava mää¬ 
rä sotilaita, ja kun keisari valkoisella ratsullaan ratsasti kentälle 
ohi pitkien rivistöjen ja sotilaat tervehtivät häntä uraa-huudoilla, 
näytti siltä kuin suuri valtameri olisi aaltoillut, kun rivistöt liikah- 
telivat. »Minulle tuli silloin sellainen käsitys», sanoi isäni, »että Ve- 
näjän tsaarin valta on ikuinen, niin komealta ja lujalta kaikki sil¬ 
loin näytti.» Eikä kulunut kuin kaksikymmentä vuotta, kun tsaa¬ 
rin valta kaatui. Mutta siellä katselmuksessa näyttäytyi suuri, mah¬ 
tava ja voimakas Venäjä, se näkymä säilyi mukana olleiden mieles¬ 
sä kautta elämän. Ei sen kanssa sopinut leikitellä, se oli vakava 
asia. 

Kukaan ei voi eikä halua toisaalta kieltää sitä, että talvisodan jäl¬ 
keen mieliimme jäi salainen toive: jospa tämä lähtö ei kummin¬ 
kaan olisi lopullinen. Maailmansota jatkui eikä sen lopputulok¬ 
sesta silloin keväällä 1940 kukaan osannut esittää varmaa ennus¬ 
tetta. 

Kevään 1940 tilanne oli joka suhteessa erittäin edullinen kaik¬ 
kien karjalaisten voimien yhteenkokoamista varten. Siirtokaija- 
laiset eivät jääneet kädet ristissä odottelemaan valtiovallan tai 
muitten apua, joskin he pitivät alusta lähtien tiukasti kiinni oi¬ 
keuksistaan: olemme joka suhteessa tasa-arvoisia toisten suoma¬ 
laisten kanssa emmekä alistu toisten edessä. 

Maan eteläisissä osissa varsinaisilla kartanoalueilla syntyi jo ke¬ 
väällä 1940 ristiriitoja talojen isäntien ja siirtolaisviljelijöiden välil¬ 
lä. Monet lähisukulaiseni joutuivat evakkoon linjalle Tampe- 
re-Pori satakuntalaisiin pitäjiin. Eräs kova maalaisliittolainen si¬ 
joitettiin IKL:oon kuuuluneen isännän taloon. Huhtikuussa isän¬ 
tä alkoi ehdotella tälle kaijalaiselle pienviljelijälle: »Rupea taloo¬ 
ni muonamieheksi, maksan sinulle normipalkan.» 

Kaijalainen talonpoika suorastaan loukkaantui ehdotuksesta: 
»Ehä mie muonamieheks rupea, mie oo isäntä - niiku siekii.» 

Tähän isäntä: »Mikä isäntä sinä olet, eihän sinulla ole aaria¬ 
kaan maata.» 

»Ei oo nyt», vastasi kaijalainen, »mutta maalaisliitto antaa miul 
maata ja uuve tila. Ja siks toiseks, ehä mie voi muonamieheks ru¬ 
veta ko nää talo muonamiehet o kaik kommunistii, sie oot tehnt 
heist tyytymättömii.» 

Tällä karjalaisisännällä, kuten suurella osalla siirtoviljelijöitä, 
oli se käsitys, että uudet tilat saataisiin heti, käden käänteessä. Jo 
tulevana kesänä luultiin päästävän omia tiloja viljelemään. 

Näin nopeasti eivät asiat keväällä 1940 sujuneet. Oli koottava 
voimat yhteen, jotta olisi saatu omaa elintilaa jäljelle jääneeseen 
Suomeen. 

Siksi eräät karjalaisten johtomiehet panivat todella tuulemaan. 
Maaliskuun 30. päivänä 1940 jäljestettiin Viipurilaisen osakun¬ 
nan huoneistossa uusi neuvottelukokous. Sinne pyrittiin saa¬ 
maan mukaan kaikki mahdolliset karjalaisvoimat. Erkki Paavolai¬ 
nen oli tämän kokouksen johtava henkinen voima. Hän esitti kat¬ 
sauksen tilanteesta ja teki varsin yksityiskohtaisen ehdotuksen 
kaikkien siirtokaijalaisten jäijestöjen yhteistyöstä, joka oli käynyt 
aivan välttämättömäksi siinä erittäin vaikeassa tilanteessa, johon 
yli 400 000 henkeä käsittävä siirtokaijalainen väestö oli joutunut. 

Paavolainen korosti erityisesti, että valtiovallan on pääosin kus¬ 
tannettava jälleenrakennustyö, mutta karjalaisten on itsensä teh¬ 
tävä siinä tarvittava työ ja heidän on oltava aktiivisesti mukana 
edessä olevan jättiläistehtävän kaikissa vaiheissa. 

Paavolainen teki tässä kokouksessa täsmällisen ehdotuksen sii¬ 
tä, että olisi viipymättä muodostettava sellainen koko luovutettua 
Karjalaa edustava keskusjärjestö, joka voisi toimia heimon puoles¬ 
tapuhujana. Sitä varten olisi kutsuttava koolle kaikkia karjalaisia 
yhteisöjä edustava kokous ja sen tehtävänä olisi perustaa tämä uu¬ 
si keskusjärjestö. Kokous hyväksyi yksimielisesti Paavolaisen ehdo¬ 
tuksen ja asetti toimikunnan valmistelemaan suurta kokousta, 
suunnittelemaan kokouksen ohjelmaa, laatimaan sääntöehdo¬ 
tusta perustettavaa keskusjärjestöä varten, määrittelemään järjes¬ 
tön toimialaa, sen erilaisia tehtäviä ja rahoittamista. 

Toimikunta asetettiin ja sen kokoonpano oli seuraava: kansan¬ 
edustajat Erkki Paavolainen, Emil Luukka, Matti Pitkänen, Toivo 
Ikonen ja Arno Tuurna, talousneuvos Juho Hietanen, maanvilje¬ 
lijät A. Rämö, Tuomas Rautiainen, Tahvo Tahvola ja Eno Pusa, 
agronomi Väinö Huuhtanen, kauppalanjohtaja Yrjö Ervola, kau- 

punginjohtaja A. Häyhä, kenraali Aarne Sihvo, kisailija Iivo Här¬ 
könen, maisteri V. Anttilainen ja kunnankiijuri Paul Tulehmo. 


Karjalan Liitto - »itsenäisten ja 
itsepäisten karjalaisten taistelujärjestö» 

Toimikunta teki kuumeisella kiireellä valmisteluja siirtokarjalais- 
ten suurkokouksen koollekutsumiseksi. Tämän kokouksen tär¬ 
kein tehtävä oli kaikkien karjalaisten voimien kokoaminen yh¬ 
teen keskusjärjestöön, jonka myötävaikutusta nyt kipeästi tarvit¬ 
tiin. Vain yhtynein voimin pystyisi hajalle lyöty heimo puolustau¬ 
tumaan ja vetoamaan poliittisiin päättäjiin, ennen muuta maan 
eduskuntaan ja hallitukseen. Eikä nyt riittänyt vetoaminen, rat¬ 
kaisuissa oli otettava huomioon siirtoväen näkökohdat. Erityises¬ 
ti Erkki Paavolainen oli aktiivisesti mukana näissä valmistelutöis¬ 
sä. Hän oli silloin edelleenkin Kanneljärven kansanopiston johta¬ 
ja ja kansanedustoja. Hän tunsi velvollisuudekseen ryhtyä kaik¬ 
kiin mahdollisiin toimenpiteisiin oman heimonsa oikeuksien 
puolustamiseksi, ja hän oli valmistavia toimenpiteitä tehtäessä 
eräs »kirjoitustaitoisia» johtomiehiä, minkä vuoksi hänen taito¬ 
jaan jouduttiin jatkuvasti käyttämään. 

Huhtikuun 4. päivänä 1940 toimikunta julkaisi maan sanoma¬ 
lehdissä kehotuksen, jossa se ensin lyhyesti selosti Karjalan luovu¬ 
tuksen synnyttämää tilannetta todeten mm., että se suurenmoi¬ 
nen kehitys, joka itsenäisyytemme aikana on Karjalassa tapahtu¬ 
nut, on mitä suurimmassa määrin perustunut siihen maakunnal¬ 
liseen itsehallintaan, johon karjalaiset olivat vuosikymmenien ku¬ 
luessa kouliutuneet. Toisaalta ratkaisevaa oli ollut väestön oma- 
aloitteisuutta todistavien elinvoimaisten vapaiden järjestöjen toi¬ 
minto. Oli välttämätöntä, että karjalaisten oloja järjestettäessä 
omilla itsehallintoelimillä sekä vapaalla, oma-aloitteisella kansa¬ 
laistoiminnalla olisi edelleenkin määräävä sananvalta valtiovallan 
toiminnan ohella ja tukena. Tämä oli mahdollista vain sillä edel¬ 
lytyksellä, että omat itsehallintoelimet ja vapaa järjestötoiminto 
saataisiin muuttuneissakin oloissa säilytetyksi Karjalan väestön 
omissa käsissä. 

Tästä ilmenee ratkaisevan tärkeä oivallus ja periaate: siirtokar¬ 
jalaiset halusivat itse olla aktiivisesti mukana päättämässä omien 
asioittensa jäijestämisestäja he halusivat jatkaa omien yhteisöjen- 
sä (lähinnä kunnat ja seurakunnat) sekä vapaitten järjestöjensä 
toimintaa aivan uusissa oloissa. Tämä periaate ajettiin nopeasti lä¬ 
pi ja sillä oli sodan siirtoväen ongelmaa Suomessa ratkaistaessa ar¬ 
vaamattoman suuri merkitys. Sen periaatteen toteuttaminen joh¬ 
ti myös siihen, että siirtoväen ja viranomaisten suhde muodostui 
läheisemmäksi ja luottamuksellisemmaksi kuin mitä muuten oli¬ 
si tapahtunut. 

Lisäksi siirtoväen edustajat katsoivat, että kun saadaan muodos¬ 
tetuksi oma voimakas ja yhtenäinen keskusjäijestö, se pystyisi 
kaikkein tehokkaimmin tuomaan esiin siirtoväen yhteisen tah¬ 
don. 

Esittäessään kutsun saapua siirtokaijalaisten suurkokoukseen 
toimikunta esitti, että kokouksessa tulisivat esille seuraavat kysy¬ 
mykset: 

1. karjalaisten maakunnallinen järjestäytyminen, 

2. asukkaiden väliaikaisen aseman jäljestäminen, 

3. menetetyn omaisuuden korvaaminen, 

4. asutuskysymys, 

5. hallinnollinen ja oikeudellinen asema, 

6. työnhankinta, 

7. kaupunkilaiskysymykset. 

»Kokoukseen kutsumme kaikkien luovutettujen alueiden maa¬ 
laiskuntien valtuustojen puheenjohtajat ja kunnallislautakuntien 
esimiehet sekä heidän ollessaan estyneenä heidän varamiehensä 
samoin kaikkien kaupunki- ja kauppalakuntien vastaavat toimi¬ 
henkilöt», huomautti toimikunta tässä tiedotuksessaan. Kokouk¬ 
seen kutsuttiin myös evankelis-luterilaisten ja kreikkalaiskatolis¬ 
ten seurakuntien edustajat. Samoin se kehotti kaikkia luovutetus¬ 
sa Karjalassa toimineita maanpuolustus-, valistus-, taloudellisia, 
ammatillisia ym. järjestöjä ja laitoksia, jotka tavalla tai toisella oli¬ 
vat toimineet menetetyn maakuntamme kehityksen hyväksi, lä¬ 
hettämään yhden tai kaksi edustajaa kokoukseen. 

Toimikunnan kehotus tapasi voimakasta vastakaikua, sillä ko¬ 
kouksen alkaessa lauantaina huhtikuun 20. päivänä klo 10 Hel¬ 
singin kaupunginvaltuuston juhlasalissa läsnä oli 340 edustajaa. 

He edustivat 52 kuntaa, 14 seurakuntaa sekä 112 erilaista järjes¬ 
töä. Kokous jatkui vielä seuraavana päivänä, joka oli sunnuntai. 
Mieliala oli innostunut ja toiveikas. 

Väliaikaisen toimikunnan puolesta Paavolainen avasi tämän 
suurkokouksen ja teki puheessaan ehdotuksen siirtokarjalaisten 
keskusjäijestön perustamisesta. Keskustelun jälkeen kokous päät¬ 
ti yksimielisesti perustaa keskusjäijestön ja antoi sille nimeksi Kar¬ 
jalan Liitto. 

Liiton säännöissä esitetään liiton tarkoituksena olevan »ylläpi¬ 
tää yhteyttä karjalaisten yhdyskuntien ja vapaiden järjestöjen kes¬ 
ken, tehdä tunnetuksi karjalaisten asiaa sekä heidän omatoimi¬ 
suuttaan edistäen työskennellä alueluovutuksen kautta menetet¬ 
tyjen seutujen väestön elinehtojen parantamiseksi». Tästä ilme¬ 
nee, että jo liiton säännöissä korostetaan väestön omatoimisuu¬ 
den ratkaisevan tärkeää merkitystä. Sekin osoittaa, että siirtokar¬ 
jalaisten lähtökohta oli suuressa määrin toisenlainen kuin esi¬ 
merkiksi Lähi-idän pakolaisten. Karjalaiset lähtivät ensi sijassa it¬ 
se parantamaan asemaansa ja odottivat luonnollisesti valtiovallan 
ja koko kansan tukevan heitä. Monissa muissa maissa pakolaiset 
jäivät leireille vuosikausiksi, jopa vuosikymmeniksipä pakolaisky¬ 
symyksestä tehtiin poliittisen taistelun välikappale. Näin ei Suo¬ 
messa tapahtunut. Siirtoväki ei muodostanut keväällä 1940 eikä 
myöhemminkään omia poliittisia puolueitaan eikä muutenkaan 
eristäytynyt. Se kyllä puolusti omia oikeuksiaan, mutta yritti jo 
alun alkaen sopeutua suomalaiseen yhteiskuntaan. Karjalan Lii¬ 
ton osuus tässäkin työssä on ollut suuntaa antava. 

Liiton jäsenyyttä koskevassa sääntöjen kohdassa sanottiin: 

»Liiton jäseniksi ovat oikeutettuja pääsemään karjalaisten muo¬ 
dostamat kunnat, seurakunnat taikka muut itsehallintoyhdys¬ 
kunnat sekä maakunnalliset rekisteröidyt keskusjärjestöt, jotka 
liiton hallitus on siihen kuuluviksi hyväksynyt. 

»Liittoon voi kuulua myöskin yksityisiä henkilöitä kannattavina 
jäseninä, joilla liiton kokouksissa on puhe- mutta ei päätösvaltaa.» 

Liittoa perustettaessa ei maassa ollut vielä yhtään karjalaisseu- 
raa, joita alettiin jo vuoden 1940 aikana perustaa. Liiton sääntö¬ 
jä muutettiinkin pian siten, että kaijalaisseurat ja muut alueluo¬ 
vutuksen jälkeen perustetut karjalaisten seurat ja yhdistykset ovat 
voineet liittyä liiton jäseniksi. Kun luovutetun alueen kunnat ja 
seurakunnat muutaman vuoden kuluttua syksyn 1944 jälkeen 
lakkasivat (vuonna 1948), Karjalan Liitto on tänään noin viiden- 

sadan karjalaisseuran ja muiden karjalaisia perinteitä vaalivan yh¬ 
teisön keskusjärjestö. Näistä jäijestöistä osa sijaitsee ulkomailla, 
Ruotsissa, Kanadassa, Yhdysvalloissa, jopa Australiassa saakka. 

Liiton hallinto-organisaatio yritettiin tehdä mahdollisimman 
yksinkertaiseksi. Siksi päätettiin, että liiton ylimpänä elimenä on 
kerran vuodessa Kalevalan päivänä kokoontuva vuosikokous, jo¬ 
ka valitsee käytännön asioita hoitamaan liiton hallituksen. Siihen 
kuuluu kolmeksi vuodeksi valitut kaksitoista varsinaista ja kuusi 
varajäsentä. Hallituksen jäsenistä vuosikokous valitsee yhden pu¬ 
heenjohtajaksi ja yhden varapuheenjohtajaksi. Varapuheenjoh¬ 
tajien luku lisättiin jo 1940-luvulla kahdeksi. 

Liiton ripeää liikkeellelähtöä kuvaa myös se, että kun säännöt 
hyväksyttiin kokouksessa 21.4.1940, vielä saman kuun 26. päivänä 
säännöt merkittiin yhdistysrekisteriin ja näin ollen vahvistettiin. 

Tämä liiton perustava kokous valitsi puheenjohtajat ja hallituk¬ 
sen. Puheenjohtajaksi valittiin Kaijalan kannaksen kuntien edus¬ 
tajiston puheenjohtaja talousneuvos Juho Hietanen, entinen ko¬ 
tipaikka Uusikirkko, ja varapuheenjohtajaksi maanviljelijä Eno 
Pusa, entinen kotipaikka Viipurin maalaiskunta. 

Hietanen hoiti puheenjohtajan tehtäviä aina vuoteen 1946, jol¬ 
loin Emil Luukka tuli puheenjohtajaksi. Pusa oli varapuheenjoh¬ 
tajana vain parisen vuotta ja hänen tilalleen sosiaalidemokraatit 
vaihtoivat kansanedustaja Jussi Raatikaisen. Hän toimi varapu¬ 
heenjohtajana kymmenisen vuotta. Pusa kyllä jatkoi aktiivista työ¬ 
tään liiton hallituksessa aina 1960-luvulle saakka. 

Hallituksen kokoonpano muodostui seuraavaksi: 

Varsinaiset jäsenet: 

kansanedustaja, kunnallisneuvos Juhani Leppälä, ent. koti¬ 
paikka Sortavalan mlk 

kansanedustaja, maanviljelijä Juho Niukkanen, ent. kotipaikka 
Kirvu 

emäntä Helena Virkki, ent. kotipaikka Vuoksela 
johtaja S.J. Pitkänen, ent. kotipaikka Sortavala 
kansanopiston johtaja Väinö Kaasalainen, ent. kotipaikka Räi- 
sälä 

agronomi Väinö Huuhtanen, ent. kotipaikka Vahviala 
lääninrovasti V. Heinikainen, ent. kotipaikka Räisälä 
kansanedustaja, päätoimittaja Jussi Raatikainen, ent. kotipaik¬ 
ka Sortavala 

kansanedustoja, kaupunginjohtoja Arno Tuurna, ent. kotipaik¬ 
ka Viipuri 

maanviljelijä Tahvo Tahvola, ent. kotipaikka Kirvu 

Varajäsenet: 

kansanedustoja, maanviljelijä Matti Pitkänen, ent. kotipaikka 
Sortavalan mlk 

kansanedustoja, kunnankirjuri Emil Luukka, ent. kotipaikka 
Muolaa 

kalastaja Kalle Pulli, ent. kotipaikka Koivisto 

kansanedustaja, maanviljelijä Kaapro Huittinen, ent. kotipaik¬ 
ka Kurkijoki 

kansanedustaja, maanviljelijä Toivo Ikonen, ent. kotipaikka 
Antrea 

varatuomari J. Haltia, ent. kotipaikka Salmi 

Hallituksen kokoonpanossa herättää huomiota se, ettei Paavolai¬ 
nen tullut hallitukseen, koska hänet oli tarkoitus valita liiton sih¬ 
teeriksi ja toimiston johtajaksi, kuten tapahtuikin jo 22.4.1940. 
Luukka jäi hallituksen varajäseneksi, mutta hänet valittiin samas¬ 
sa hallituksen kokouksessa, missä Paavolainen tuli sihteeriksi (toi¬ 
minnanjohtajaksi), liiton työvaliokunnan jäseneksi, johon pu¬ 
heenjohtajien Hietasen ja Pusan lisäksi valittiin Leppälä, Tuuma, 
Huittinen, Niukkanen ja Luukka. 

Puheenjohtoja Hietanen edusti Maalaisliittoa ja Pusa sosiaali¬ 
demokraatteja. Hallituksen varsinaisista jäsenistä Leppälä, Niuk¬ 
kanen, Kaasalainen, Huuhtonen ja Tahvola olivat maalaisliittolai¬ 
sia, Raatikainen sosiaalidemokraatti ja Virkki, Pitkänen, Heinikai- 
nen ja Tuurna kokoomuslaisia. Varajäsenet olivat kaikki maalais¬ 
liittolaisia Pullia lukuun ottamatta, joka oli sosiaalidemokraatti. 
Hallitusta koottaessa oli tärkeätä ottaa poliittisten voimasuhtei¬ 
den ohella huomioon luovutetun alueen eri osat mahdollisim¬ 
man tasapuolisesti. Jos alue jaetaan kahteen osaan, Karjalan kan¬ 
nakseen ja Laatokan Karjalaan, Raatikainen, Leppälä, molem¬ 
mat Pitkäset, Huittinen ja Haltia edustivat Laatokan Kaijalaa ja 
kaikki muut Kannasta. Viimeksi mainituilla oli näin ollen selvä 
ylivoima ja myös molemmat puheenjohtajat olivat etelästä. 

Kaksi päivää kestänyt kokous käsitteli silloin lähes kaikkia ajan¬ 
kohtaisia kaijalaiskysymyksiä ja antoi niistä julkilausumia. 

Maatalousväestön asuttamista pidettiin erittäin kiireellisenä ja 
samalla korostettiin, että tämä väestö oli sijoitettava mahdollisim- 

man yhtenäisinä asutusryhminä Etelä-Suomeen entistä kotiseu¬ 
tua vastaaviin olosuhteisiin. Tästä muodostui pika-asutusta toi¬ 
meenpantaessa eräs suuntaa antava kysymys, sillä eräät maan- 
omistajapiirit halusivat asuttaa maataloussiirtoväen maan poh¬ 
joisosien laajoille suoalueille, joita olisi raivattava pelloksi kaija- 
laistiloja varten. 

Kokous piti tärkeänä, että niin karjalaisten henkisen kuin ruu¬ 
miillisen työn tekijöiden työnvälitystä tehostettaisiin ja että tässä 
tarkoituksessa saataisiin aikaan yhteistyötä valtiovallan, talouselä¬ 
män jäijestöjen sekä niin luovutetun alueen kuntien kuin myös 
siirtoväen sijoituskuntien ja kunnallisten keskusjärjestöjen välillä. 
Työpaikan saaminen voisi mitä suurimmassa määrin helpottaa 
kotiseutunsa menettäneen siirtolaisen elämää, ja se olisi omiaan 
rohkaisemaan häntä keskellä suuria vaikeuksia. 

Tässä yhteydessä kokous kiinnitti huomiota siihen, ettei siirto¬ 
väen hädänalaista asemaa käytettäisi hyväksi polkemalla palkkoja, 
kuten eräillä paikkakunnilla oli tapahtunut. Siirtoväkeen kuulu¬ 
via työntekijöitä olisi sosiaalisesti suojeltava eivätkä toiset työnteki¬ 
jät saisi katsoa heitä karsaasti eikä pitää heitä kilpailijoina. 

Siirtoväen majoitusoloja oli nopeasti parannettava. Kokous eh¬ 
dotti, että nimenomaan maan eteläosissa luetteloitaisiin kiireelli¬ 
sesti kaikki asunnot ja parannettaisiin sen perusteella siirtoväen 
majoitusta lopettamalla vielä monin paikoin jatkuva joukkoma- 
joitus. Tämä ehdotus ei johtanut toimenpiteisiin, mutta syksyyn 
1940 tultaessa oli tehty ns. tasoitussiirtoja ja siirtoväki oli jakautu¬ 
nut maan eri osiin siinä määrin tasaisemmin kuin heti sodan jäl¬ 
keen niin, että talvella 1940-41 majoitustilanne oli huomattavas¬ 
ti parantunut. 

Kokous korosti sitä jo aikaisemmin esitettyä vaatimusta, että 
siirtoväen omien edustajien oli oltava mukana siirtoväkeä koske¬ 
vien asioiden valmistelussa ja toimeenpanossa. Valtiovallan oli tä¬ 
mä otettava erittäin vakavasti huomioon. 

Samalla tämä suuri kokous vetosi karjalaiseen siirtoväkeen pi¬ 
täen välttämättömänä, että jokaisen työkykyisen velvollisuus oli 
hakeutua työhön, jos siihen suinkin oli mahdollisuutta, mutta 
siirtoväelle oli maksettava sama palkka kuin vastaavasta työstä 
paikkakunnalla maksettiin. Minkäänlainen keinottelu siirtoväen 
asemaa hyväksi käyttäen ei saanut tulla kysymykseen. 

Kaijalaiset olivat hyvin herkkiä reagoimaan, jos havaitsivat siir¬ 
toväkeä loukattavan. Kekkonen oli 7.5.1940 antanut johtamansa 

Siirtoväen huollon keskuksen nimissä sanomalehdille vetoomuk¬ 
sen, jossa esitti, että Karjalan Liitto puhuisi sen puolesta että siir¬ 
toväkeä saataisiin maataloustöihin. Kaijalaiset eivät pitäneet täl¬ 
laisesta puheestapa liiton hallitus julkaisikin seuraavana päivänä 
Helsingin Sanomissa vastineen Kekkoselle: »Liitto on jo perustavas¬ 
sa kokouksessaan korostanut, että jokaisen kaijalaisen on hakeu¬ 
duttava tuottavaan työhön. Mutta syistä, jotka Siirtoväen huollon 
herra johtaja hyvin tuntenee, olemme samalla vaatineet, että siir¬ 
toväelle on maksettava sama palkka, mikä vastaavasta työstä ao. 
paikkakunnalla maksetaan. Siksi Liitto ei voi hyväksyä niitä palk- 
kaohjeita, joita sisäasiainministeriö on antanut 25.4.1940 lähettä¬ 
mässään kiertokirjeessä. Nämä ohjeet ovat selvästi käypiä palkko¬ 
ja alemmat. Tietoomme on tullut, että siirtokaijalaisille on taijot- 
tu alempia palkkoja kuin muille työntekijöille, minkä vuoksi on 
ymmärrettävää, ettei vapaita karjalaisia ole tarjoutunut työpaik¬ 
koihin niin paljon kuin olisi ollut toivottavaa.» 

Liitto osoitti tyytymättömyyttään Kekkosen johtamaa virastoa 
kohtaan, ettei SHK (Siirtoväen huollon keskus) ollut valvonut si¬ 
tä, että siirtoväkeä joka suhteessa kohdeltaisiin tasapuolisesti. Tä¬ 
mä johtuu lähinnä siitä, ettei SHK ole aina käyttänyt siirtoväen 
omien edustajien asiantuntemusta riittävästi hyväksi. Liitto koros¬ 
ti lopuksi, että se oli aina valmis yhteistyöhön vaikean kaijalaison- 
gelman ratkaisemiseksi, sillä vain valtiovallan ja karjalaisten 
omien elinten yhteistyöllä voidaan saavuttaa kaikkien yhteiset ta¬ 
voitteet. 

Kuntien ja seurakuntien keskeinen merkitys siirtoväen oloja 
järjestettäessä kävi myös selvästi ilmi kokouksen kannanotoista. 
Se korosti, että luovutetun alueen viimeksi valittujen elinten oli 
jatkettava kuntien toimintaa niillä paikkakunnilla, mihin siirto¬ 
kuntien toimistot nyt oli sijoitettu. Tarvittaessa elimiä oli itsehal- 
lintoperiaatetta noudattamalla täydennettävä ja valtion oli mak¬ 
settava tästä aiheutuvat kustannukset. Näin tapahtui ja kunnat jat¬ 
koivat toimintaansa koko välirauhan ajan. 

Seurakuntien toimintaa pidettiin myös niin tärkeänä, että ko¬ 
kouksen julkilausumassa katsottiin, että ainakin toistaiseksi siirto- 
seurakuntien toimintaa oli jatkettava. Näin myös tapahtui. 

On luonnollista, että huomiota kiinnitettiin myös menetetyn 
omaisuuden korvauskysymykseen, josta keskustelu oli alkanut he¬ 
ti rauhanteon jälkeen. Kokous piti välttämättömänä, että kaikes¬ 
ta menetetystä omaisuudesta suoritetaan täysi korvaus vuoden 

1938 hintatason mukaan. Samalla esitettiin, että, mikäli korvaus¬ 
ta ei suoriteta luonnossa - kuten viljelijöille maana ja metsänä - 
korvaukset maksettaisiin pysyväarvoisilla maksuvälineillä. Kor¬ 
vauskysymyksestä syntyi ankara kiista vuosina 1940-41 ja juuri tä¬ 
tä kysymystä käsiteltäessä tuli esiin karjalaisten suuri poliittinen 
voima sekä Kaijalan Liiton tehokas toiminta, sillä eduskunta kir¬ 
joitti hallituksen lakiesityksen kokonaan uudelleen ja paransi rat¬ 
kaisevalla tavalla lain sisältöä. 

Kokoukseen saapuneita satoja karjalaisia rohkaisi ja ilahdutti 
se, että tasavallan presidentti Kyösti Kallio otti ensimmäisenä ko¬ 
kouspäivänä vastaan kaikki osanottajat presidentin linnassa ja tar¬ 
josi siellä - raittiusmies kun oli - iltapäiväkahvit. 

Kallio piti tässä tilaisuudessa siirtoväelle suurta ymmärtämystä 
osoittaen puheen, jossa hän lausui mm.: »Te olette teoissa näyt¬ 
täneet, ettei turve eikä rakkainkaan kotiseutu voi korvata isän¬ 
maata, ellei sen turvana ole lainalainen vapaus ja kansallishengen 
elähyttämä yhteiskuntajärjestys, johon olemme kasvaneet kiinni. 
Näiden kahden perustekijän täytyy virrata kansan suonissa, joka 
pystyy sellaisiin tekoihin, mihin te, Kaijalan kansa, olette pysty¬ 
neet jättäessänne kotinne.» Puheessaan presidentti korosti, että 
niiden kansalaisten asema, jotka menettivät kotinsa, oli nyt kes¬ 
keisin yhteiskuntaamme koskeva kysymys. Sen jälkeen hän toivoi, 
että asutus-ja korvauskysymykset kyettäisiin ratkaisemaan sen sa¬ 
man yksimielisyyden vallassa kuin mikä talvikuukausina vallitsi 
kansamme keskuudessa, mutta samalla hän korosti, että nämä 
olivat niin suuria ja vaikeita ratkaisuja, että ne vaativat perusteel¬ 
lista harkintaa. Vahinkoja ja menetyksiä oli tasattava, totesi Kallio, 
mutta kysymys oli siitä, mihin saakka kansakunnan voimat riittäi¬ 
sivät. 

On selvää, että vastaanotolla mukana olleet siirtokarjalaisten 
edustajat antoivat suuren arvon tasavallan presidentin osoitta¬ 
malle huomaavaisuudelle ja karjalaisten arvostamiselle. Presi¬ 
dentti Kallion lämmin myötätunto karjalaisia kohtaan kävi ilmi 
uudestaan kesällä 1940. Kaijalan Uitto julkaisi loppukesällä ohjel- 
mavihkosen karjalaisjuhlia varten. Liitto pyysi Kyösti Kalliolta ter¬ 
vehdystä tähän karjalaiselle kenttäväelle tarkoitettuun julkaisuun 
ja presidentti lausui antamassaan tervehdyksessä mm. seuraavaa: 

»Olen sodan aikana ja rauhanteon jälkeen eri tilaisuuksissa il¬ 
maissut käsityksenäni, että Karjalan heimo on viime kuukausien 
aikana raskaimmin saanut tuntea Suomen kansan kovat kohta- 

lot. Samoin olen huomauttanut, että meidän kaikkien tulee voi¬ 
miemme mukaan työskennellä siirtoväen vaikeuksien lieventämi¬ 
seksi, tulevaisuudenuskon säilyttämiseksi ja lujittamiseksi. 

»Ja puolueettoman arvostelijan on myönnettävä, että paljon on 
tehty, mutta paljon on yhä tehtävää. Pika-asutuslaki odottaa nyt 
toteuttamistaan, lukuisia määrärahaesityksiä on vireillä siirtoväen 
elämän elvyttämiseksi ja eduskunta käsittelee parhaillaan, missä 
määrin lainsäätäjät velvoittavat meitä kaikkia osallistumaan ny¬ 
kyisten rajojen sisällä uusien kotien pystyttämiseen menetettyjen 
tilalle (viittasi omaisuuden luovutusveroon). 

»Karjalaa koskenut isku on syvin, mutta ei ainoa, sillä koko kan¬ 
sa oli mukana ja seisoi miehekkäästi vartiopaikallaan. Ei ollut 
kansamme kunnon puute, ettemme jaksaneet maamme koske¬ 
mattomuutta suojata ylivoimaa vastaan. Kohtalonyhteys, kansalli¬ 
nen yhteistunto velvoittaa tukemaan niitä, joiden kodit jäivät ra¬ 
jan taakse muistoineen ja arvoineen, joita ei voi rahalla mitata. 

»Mutta elämänusko, Suomen kansa ja meidän yhteinen kotim¬ 
me, isänmaa on jäljellä. Siinä on yhteinen ankkurimme, joka roh¬ 
kaisee ja velvoittaa ponnisteluihin. Se vaatii jokaiselta omakoh¬ 
taista työtä», korosti tasavallan presidentti. 

Hyvällä syyllä voidaan sanoa, että Kaijalan Liiton perustami¬ 
nen oli siirtoväen kannalta välirauhan ajan tärkeimpiä ratkaisuja. 
Järjestön perustamisen tarkoituksena oli koota karjalaisten voi¬ 
mat ja siinä onnistuttiin hyvin. Missään vaiheessa ei tälle keskus¬ 
järjestölle ole lähdetty suunnittelemaan, vielä vähemmän perus¬ 
tamaan, kilpailevaa rinnakkaisjärjestöä, kaikki karjalaiset ovat sen 
riveihin sopineet ja jokaisella on ollut riittävästi työtä. Varsinkin 
alkuvuosina aina 1950-luvun puoliväliin saakka Karjalan Liitto oli 
siirtoväen oikeuksia puoltava taistelujärjestö. Se iski monta kertaa 
lujasti ja sai myös ottaa vastaan iskuja. Varsinkin karjalaisten kak¬ 
si tärkeää kysymystä, maataloussiirtoväen asuttaminen ja menete¬ 
tyn omaisuuden korvauskysymys muodostuivat suuriksi sisäpoliit¬ 
tisiksi kiistoiksi, joissa karjalainen siirtoväki, lähinnä Karjalan Lii¬ 
ton ja omien kansanedustajansa avulla, loppujen lopuksi pääsi 
varsin tyydyttäviin tuloksiin, vaikka vastarinta ajan mukana kasvoi 
ja vahvistui. 

Karjalaisten voimien kokoaminen oman keskusjärjestön piiriin 
oli osoitus heimon yhtenäisyydestä ja realiteettien tajusta. Kun tä¬ 
mä yhteinen voima sai tuekseen eduskunnasta suuren siirtokarja¬ 
laisten ryhmän, johon yli puoluerajojen liittyivät kaikki Viipurin 

läänistä valitut kansanedustajat sekä myös eräitä Kuopion, Oulun 
ja Lapin läänien kansanedustajia, oli siirtoväellä käytettävissään 
merkittävä poliittinen voimaryhmä. Siirtoväen ongelmien ratkai¬ 
sulle luotiin pohja eduskunnan ratkaisuilla. Ensin oli lainsäädän¬ 
nöllä saatava puitteet ratkaisuille, vasta sen jälkeen oli mahdollis¬ 
ta lähteä käytännössä toteuttamaan niitä toimenpiteitä, joilla siir- 
tokaijalaiset yritettiin sijoittaa rajoiltaan supistuneeseen Suo¬ 
meen yhteiskunnan tasa-arvoisina kansalaisina. 

Aivan yhtä suuri saavutus kuin oli voimien kokoaminen keskus¬ 
järjestöön oli käytettävissä olevien poliittisten voimien yhdistämi¬ 
nen ja yhteistyö niiden kesken. Vuosina 1940-41 ja sen jälkeen 
sodan jatkuessa sekä syksyn 1944 jälkeen jälleenrakennustyössä 
vuosina 1944-50 syntyi eduskunnassa yli puoluerajojen voima- 
ryhmittymä: toisella puolen oli siirtoväki yli puoluerajojen, toisel¬ 
la muut. Puolueryhmittymät menivät todella silloin sekaisin ja 
siirtokaijalaisten omissa eduskuntaryhmissä saattoi olla siirtoväen 
pahimpia vastustajia. 


Siirretyn väestön toimeentulon 
turvaaminen 

Ennen syksyllä 1939 aloitettua väestön evakuoimista ei ollut suun¬ 
niteltu, miten tämän väestön toimeentulo järjestettäisiin siirron 
aikana ja sen jälkeen, jos väestö ei pääsisikään palaamaan takaisin 
koteihinsa. Asian hoitamista varten ei myöskään ollut yhtenäistä 
ja tehokasta organisaatiota, johon edellä on jo viitattu. 

Syksyllä 1939 perustettu kansanhuoltoministeriö joutui aluksi 
vastaamaan siirtoväen sijoittamisesta sekä sen huollosta yhdessä 
sijoitusalueiden lääninhallitusten kanssa. Kansanhuoltoministe- 
riön päätehtävät kohdistuivat pääosiltaan muitten asioiden kuin 
siirtoväen huollon hoitamiseen, eikä sillä ollut edellytyksiä vasta¬ 
ta näin suuret mittasuhteet saaneen ongelman ratkaisusta. 

Loka-marraskuussa 1939 evakuoimisalueet olivat suhteellisen 
suppeita, mutta sodan puhjettua marraskuun lopussa 1939 siir¬ 
rettävät väestömäärät lisääntyivät ja samoin pelastetut kotieläimet 
ja muu omaisuus nousivat niin suuriin määriin, että oli pakko 

muodostaa erityinen organisaatio näiden kysymysten hoitamista 
varten. 

Tammikuun 17. päivänä 1940 perustettiin sisäasiainministe¬ 
riöön uusi osasto siirtoväen kysymyksiä hoitamaan. Se sai nimek¬ 
seen Siirtoväen huollon keskus. Sen toiminta kohdistui alusta 
lähtien pääasiassa siirretyn väestön vastaanottamiseen, sijoittami¬ 
seen ja huoltamiseen. On selvää, että kun kodeistaan siirtynyt 
väestö menetti kaiken omaisuutensa sekä tilansa, yrityksensä ja 
työpaikkansa, se ei pystynyt selviytymään ilman valtion tukitoi¬ 
menpiteitä. 

Toisaalta oli otettava huomioon, ettei siirtoväen elämää voitu 
maaliskuussa tehdyn rauhan jälkeen jättää liian pitkäksi aikaa val¬ 
tion toimenpiteiden ja tuen varaan, vaan oli kaikin keinoin yritet¬ 
tävä jouduttaa tämän väestön sijoittamista tuottavaan työhön. 
Maataloussiirtoväen asuttaminen ja kaikkia siirtoväkeen kuuluvia 
koskeneen menetetyn omaisuuden korvauskysymykset muodos¬ 
tuivat sen vuoksi kiireellisimmiksi tehtäviksi. 

Sekä siirtoväki itse että sen edustajat, niin siirtoväen kansan¬ 
edustajat kuin kuntia, seurakuntia ja eri järjestöjä edustava huh¬ 
tikuussa 1940 perustettu Karjalan Liitto kiirehtivät jatkuvasti väes¬ 
tön sijoittamista tuottavaan työhön, jotta olisi päästy irti valtioval¬ 
lan huollosta ja holhouksesta. 


Siirtoväen huollon keskuksen tehtävät 

Valtioneuvoston päätöksen mukaan sisäasiainministeriöön pe¬ 
rustetun osaston tehtävänä oli: 

1) huolehtia väestön ja omaisuuden siirtoa koskevien suunni¬ 
telmien laatimisesta; 

2) johtaa väestön ja omaisuuden siirtojen suorittamista; 

3) huolehtia siirtoväen ja siirrettävän omaisuuden sijoittami¬ 
sesta ja huollosta; 

4) ohjata ja valvoa niiden kuntien toimintaa, joiden alueilta 
väestö oli siirretty muualle; 

5) käsitellä ne muut asiat, jotka johtuivat väestön siirtymisestä 
varsinaiselta kotiseudultaan sodan aiheuttamissa olosuhteissa. 
Osaston päälliköksi nimitettiin lakitieteen tohtori Urho Kekko¬ 
nen. 

Osaston yhteyteen perustettiin myös neuvottelukunta, jonka 
jäseninä oli siirtoväen luottamushenkilöitä. Se antoi yleisluontei¬ 
sia lausuntoja osastolle siirtoväen huoltoa koskevissa asioissa. 

Siirtoväen huoltoja siirretyn omaisuuden hoito kuuluivat kus¬ 
sakin läänissä lääninhallitukselle, joka palkkasi tarkoitusta varten 
tarpeellisen henkilökunnan. Lääninhallitus asetti niihin kundin, 
joihin siirtoväkeä oli sijoitettu, siirtoväen huoltojohtajan, jonka 
tehtävänä oli siirtoväen majoituksen ja huollon järjestäminen se¬ 
kä siirretystä omaisuudesta huolehtiminen. Siirtoväen huoltojoh¬ 
taja sai palkkion valtion varoista ja oli valtion viranomainen. Sekä 
lääninhallitus- että kuntaportaassa viranomaisten apuna oli siirto¬ 
väen luottamushenkilöitä asioita hoitamassa. 

Siirtoväen huoltoviranomaisten tehtävät olivat varsin moninai¬ 
sia. Väestön majoituksen ja muonituksen ohella oli ratkaistava 
mm. kotieläinten sijoitus ja rehujen saannin turvaaminen aikana, 
jolloin rehuista oli suurta puutetta. Edelleen viranomaisten täytyi 
turvata siirtoväen polttopuiden saanti, huolehtia tämän väestön 
sairaanhoidosta, työhönsijoituksesta, maan vuokrauksesta siirto¬ 
väelle, maksaa menetetystä omaisuudesta ennakkoavustuksia ja 
suorittaa korvauksia valtiolle otetusta omaisuudesta. 

Siirtoväen huollon keskuksen perustaminen oli siirretyn väes¬ 
tön kannalta hyvin merkittävä edistysaskel. Siihen saakka kodeis¬ 
taan siirretyt ihmiset tunsivat elämänsä turvattomaksi, heillä ei ol¬ 
lut mitään omia viranomaisia, jotka olisivat hoitaneet heidän asi¬ 
oitaan uusilla asuinsijoilla. Lääninhallitukset ja kunnat vastasivat 
kyllä virallisesti ennen tammikuun 17. päivää 1940 siirtoväen vas¬ 
taanottamisesta ja sijoittamisesta, mutta ne olivat kaukana väes¬ 
töstä ja varsinkin joulukuun 1939 aikana siirtoväki oli tyytymätön¬ 
tä heille järjestettyyn vastaanottoon. 

Kun siirtoväen asioihin keskittynyt ja niistä ylimpänä hallintovi¬ 
ranomaisena vastaava osasto ryhtyi hoitamaan tehtäväänsä, koko 
tämän suuren ja vaikean ongelman hoitaminen tehostui heti. 
Osaston päällikkö, entinen sisäministeri Kekkonen, otti tehtävän¬ 
sä hyvin vakavasti. Hänet oli syrjäytetty edellisen joulukuun alus¬ 
sa muodostetusta hallituksesta, nyt hänellä oli tilaisuus tehdä työ¬ 
tä tärkeällä paikalla ja käyttää tehtävää hoitaessaan hyväksi niitä 
tietoja ja sitä kokemusta, joita hänellä oli. 

Kekkonen teki jo tammikuussa 1940 laajan kiertomatkan Vii¬ 
purin läänin evakuoiduille alueille ja sai viimeiset tiedot vallin¬ 
neesta tilanteesta. Se tietysti osaltaan auttoi häntä vaikean tehtä- 

van hoitamisessa. Koko talvisodan hän piti kiinteää yhteyttä eva¬ 
kuoimista Viipurin läänissä hoitaviin viranomaisiin ja toisaalta 
huolehti siitä, että vastaanottavat lääninhallitukset ja niiden alai¬ 
set siirtoväen huollosta vastaavat viranomaiset eivät enää omalta 
osaltaan jarrutelleet evakuoitujen sijoittamista. Hyvällä syyllä voi¬ 
daan sanoa, että siirtoväen ja sen asioiden hoidon kannalta oli 
suuri saavutus, kun Siirtoväen huollon keskuksen johtajaksi nimi¬ 
tettiin oman läänin kansanedustaja, lakitieteen tohtori Kekkonen. 

Jouduin hänen kanssaan yhteistyöhön jo syksystä 1939 lähtien 
ja sittemmin Moskovan rauhan jälkeen keväällä 1940. Nimen¬ 
omaan vaikeana välirauhan vuonna keväästä 1940 kesään 1941 
Kekkonen toimi erittäin aktiivisesti siirtoväen oikeuksien puoles¬ 
ta. Hän asettui yleensä varauksetta puoltamaan siirtokarjalaisia, 
kun nämä joutuivat vaikeuksiin muiden viranomaisten kanssa. 
Hän tuki karjalaista siirtoväkeä erityisesti asutus- ja korvauskysy¬ 
myksissä, kun siirtoväki ja sen edustajat olivat eri mieltä hallituk¬ 
sen ja sen eri ministerien kanssa. 

Kun siirtoväen majoittaminen ja muut siirtoväen väliaikaiseen 
huoltoon liittyvät ongelmat varsin usein aiheuttivat kiistoja, ei ole 
ihme, että siirtoväki ja heidän keskusjärjestönsä Kaijalan Liitto 
joutuivat usein arvostelemaan siirtoväen huollosta vastaavia viran¬ 
omaisia, eikä arvostelulta aina välttynyt myöskään keskuksen joh¬ 
taja tri Kekkonen. Mutta missään vaiheessa vuosina 1940-41 
enempää kuin myöhemminkään sodan siirtoväen ongelmaa rat¬ 
kaistaessa ei Kekkosen ja karjalaisen siirtoväen välille syntynyt 
epäluottamusta. Siirtoväki luotti Urho Kekkoseen ja hänen toi¬ 
mintaansa Siirtoväen huollon keskuksen johtajana. Hän hoiti tä¬ 
tä tehtävää kevääseen 1943 saakka. 

Siirtoväen huolto-organisaation erityispiirre oli se, että siirto¬ 
väen omia edustajia oli sijoitettu hallintoon ylhäältä alas saakka, 
ministeriöportaaseen, lääninhallituksiin ja kuntiin. Vaikka nämä 
siirtoväen itse valitsemat edustajat eivät tehneet päätöksiä - vaalin 
suorittivat yleensä luovutetun alueen kuntien hoitokunnat - hei¬ 
dän vaikutuksensa asioiden ratkaisuihin muodostui huomatta¬ 
van tärkeäksi, sillä he olivat asiantuntijoita, joiden mielipiteet 
otettiin huomioon. Tämä edisti yhteisymmärryksen syntyä ja yh¬ 
teistyötä siirtoväen ja sen huollosta vastaavan hallintokoneiston 
kanssa. Kekkonen vaikutti hyvin merkittävästi siihen, että siirto¬ 
väen edustajia otettiin mukaan siirtoväen huoltoa koskeviin hal¬ 
lintotehtäviin. 

Heti talvisodan jälkeen siirtoväen huoltohallinto oli varsin laa¬ 
ja, siihen kuului puolisentoista tuhatta toimihenkilöä. Sittemmin 
kesän 1941 jälkeen hallintokoneisto luonnollisesti supistui, kun 
väestö pääsi palaamaaan kotiseudulleen. Uuden, kesän ja syksyn 
1944 evakuoimisen jälkeen huolto-organisaatio oli laajimmillaan, 
siihen kuului vuoden 1944 lopussa noin 2500 henkeä. Sen jäl¬ 
keen organisaatio alkoi nopeasti supistua ja 31.12.1948 sisäasiain¬ 
ministeriön siirtoväenasiainosasto lopetettiin ja koko siirtoväen 
huolto vuotta myöhemmin. Silloin vielä sosiaalihuollossa olleet 
luovutetuilta alueilta muuttaneet henkilöt siirrettiin sosiaalimi¬ 
nisteriön alaisuuteen. 


Siirtoväen majoitus 

Evakuoitu siirtoväki sijoittui kotialueelle laadittujen sijoitussuun¬ 
nitelmien mukaan, joita tehtäessä oli pidetty silmällä ensi sijassa 
rautatiekuljetusmahdollisuuksiaja väestönsuojelunäkökohtia. Se¬ 
kä talvisodan että jatkosodan aikana varattiin maan eteläisistä lää¬ 
neistä Helsingin, Turun ja Tampereen sekä eräiden muiden 
suurten asutuskeskusten mahdollisen tyhjentämisen varalta sijoi¬ 
tusalueita häiden keskusten väestölle, noin 600 000 hengelle. 
Tästä johtuen ei eteläisiin lääneihin siirtoväkeä juuri sijoitettu. 
Seurauksena oli, että siirtoväkeä ohjattiin erityisen paljon Vaasan 
lääniin. Rautateiden välittömässä läheisyydessä sijaitseviin kuntiin 
hakeutui väestöä enemmän kuin kauempana oleviin kuntiin, siir¬ 
toväen sijoitusrasitus muodostui siten hyvin epätasaiseksi maan 
eri osien ja samojenkin läänien eri kuntien kesken. Niissä kunnis¬ 
sa, joihin väestöä jouduttiin sijoittamaan keskimääräistä enem¬ 
män, syntyi suuria majoitusvaikeuksia. 

Sijoitusrasituksen epäkohtia pyrittiin korjaamaan ns. tasoitus- 
siirroilla sekä kesällä 1940 että talvella 1941. Tasoitussiirtojen tar¬ 
koitus oli saada maatalousväestö sijoitetuksi niihin kuntiin, joihin 
se oli määrä asuttaa vuonna 1940 annetun siirtoväen pika-asutus- 
lain ja saman vuoden syksyllä vahvistetun sijoitussuunnitelman 
mukaan. Viipurin ja muiden asutuskeskusten siirtoväkeä eivät vi¬ 
ranomaiset evakuoimisen jälkeen enää siirtäneet kunnasta toi¬ 
seen. Tämä väestö hakeutui työpaikkoihin ja valitsi itse valtioval¬ 
lan toimenpiteistä riippumatta sijoituskuntansa. 

Siirtoväen majoituksessa lähdettiin siitä, että siirtoväelle oli kul¬ 
lakin paikkakunnalla yritettävä hankkia niin tyydyttävät asunnot 
kuin suinkin mahdollista. Siirtoväen huoltoviranomaiset olivat 
vastuussa siitä, että majoitusrasitus kohdistettiin tasapuolisesti 
kaikkiin majoituskelpoisiin rakennuksiin. Ellei asuntoja saatu va¬ 
paaehtoisesti, viranomaisilla oli oikeus käyttää lääninhallituksen 
luvalla pakkomajoitusta. Myös kotieläinten ja muun omaisuuden 
sijoittamisessa oli oikeus käyttää pakkokeinoja. Majoitus saatiin 
yleensä jäljestetyksi vapaaehtoista tietä. Pakkokeinoihin ei tarvin¬ 
nut turvautua kuin harvoissa tapauksissa. Kuitenkin on ilmeistä, 
että mahdollisuus käyttää pakkokeinoja helpotti majoituksen ja 
kotieläinten sijoituksen jäljestämistä. 

Siirtoväen oli itsensä huolehdittava vuokran maksamisesta. Jos 
oli kysymys huoltoavustusta saavasta henkilöstä, hänen tuli mak¬ 
saa saamastaan huoltoavustuksesta asuntonsa vuokra. Välittömäs¬ 
ti evakuoimisen jälkeen talvella 1940 jouduttiin siirtoväkeä sijoit¬ 
tamaan eräin paikoin suuriakin määriä yhteismajoitukseen, seu¬ 
rojentaloille, kansakouluihin jne. Mutta pyrkimyksenä oli saada 
ihmiset perheittäin taloihin ja tässä onnistuttiinkin verraten tyy¬ 
dyttävästi. 

Suurimpia vaikeuksia tuotti asutuskeskusten siirtoväen majoit¬ 
taminen kaupunkeihin ja muihin asutuskeskuksiin. Siirtoväen 
huoltoviranomaisilla oli myös kaupungeissa pakkomajoitusoi- 
keus, mutta sitä käytettiin vielä harvemmin kuin maaseudulla. 
Huoneenvuokralautakunnat majoittivat siirtoväkeä kaupungeis¬ 
sa normaalia tietä. Eräissä lautakunnissa oli muutamina vuosina 
vasta vuoden 1944 jälkeen siirtoväen edustajia, mutta näiden 
mahdollisuudet saada asuntoja siirtoväelle olivat kaupunkien 
erittäin vaikean asuntopulan vuoksi varsin vähäiset. 


Siirtoväen huoltoavustus 

Valtio antoi siirtoväen huoltoavustusta henkilöille, jotka eivät 
kyenneet huolehtimaan toimeentulostaan oman omaisuutensa 
tai työtulojensa perusteella. Tämä avustus oli sotatilalain mukaan 
tarkoitettu vain majoitusta ja muonitusta varten. Huoltoavustuk¬ 
sen myöntämisestä päätti kussakin kunnassa siirtoväen huolto- 
johtaja. Syksystä 1939 kevääseen 1940 huoltoavustuksen suuruus 

sai nousta enintään 12 markkaan aikuista ja 8 markkaan alle 15- 
vuotiasta lasta kohden vuorokaudessa. Se ei ollut sosiaalista tukea 
tai avustusta, Kamalassa sosiaaliavustusta saaneet saivat uusilla si¬ 
joituspaikoillaan edelleen sosiaaliviranomaisten kautta avustusta. 
Nimitys siirtoväen »huoltoavustus» oli sen vuoksi harhaanjohta¬ 
va. Sen nimenä olisi pitänyt olla esimerkiksi »evakuoimiskor- 
vaus», »siirtoväen erikoistuki» tai jokin muu nimitys, joka olisi sen 
selvästi erottanut normaalista huoltoavustuksesta. Eiväthän koti¬ 
seutunsa menettäneet olleet mitään sosiaalisia tapauksia. He oli¬ 
vat normaaleja, joka suhteessa omillaan toimeentulevia tasa-ar- 
voisia Suomen kansalaisia, joilta sota ja alueluovutus riisti kodin, 
asunnon, työpaikan ja toimeentulon. Siirtoväen huolto kuului si¬ 
säasiainministeriön hoidettaviin asioihin tammikuusta 1940 aina 
vuoden 1949 loppuun saakka, mikä jo osoittaa ettei ollut kysymys 
sosiaalihuollosta. Mutta puhuminen »siirtoväen huollosta» oli 
omiaan sekoittamaan käsitteitä. 

Huoltoavustus päivää kohden oli varsin alhainen, mutta sisä¬ 
asiainministeriö totesi 23.2.1940 antamissaan ohjeissa, että nekin 
määrät olivat ehkä liian korkeita. Sen arvion mukaan tavanmu¬ 
kaiseen yksinkertaiseen majoitukseen ja muonitukseen kuuluvis¬ 
ta eduista aiheutuneiden todellisten kustannusten oli todettu eri 
puolilla maata nousseen vain 6-8 markkaan henkeä kohden päi¬ 
vässä. Sen vuoksi maksimimääriä, 12 markkaa aikuiselle ja 8 
markkaa alle 15-vuotiaille, ei saanut yleensä maksaa, vaan 6-8 
markkaa päivässä oli pidettävä yleisinä ohjeina huoltoavustuksen 
suuruutta arvioitaessa. 

Ei ainakaan voida väittää, että valtion varoja olisi tuhlattu siirto¬ 
väen »ylöspitoon». 

Siirtoväen piti käyttää valtiolta saamiaan korvauksia - esimer¬ 
kiksi puolustuslaitoksen YH:n ja sodan aikana ottamasta omai¬ 
suudesta maksamia korvauksia - ensi sijassa omaan elatukseensa. 
Jos siirtoväkeen kuuluva sai jostakin lähteestä korvauksia, huolto¬ 
avustus loppui tai sitä ainakin pienennettiin. Vasta silloin, jos mi¬ 
tään omaisuutta tai tuloa ei ollut, maksettiin huoltoavustusta. 

Seuraavat luvut osoittavat, mikä huoltoavustuksen suuruus oli 
eri aikoina: 

1939-40 aikuiset 12, lapset 8 mk/pv 
1941-43 aikuiset 15, lapset 8 mk/pv 
1945 aikuiset 30, lapset 25 mk/pv 

1948 aikuiset 55, lapset 50 mk/pv 

Lääninhallituksen päätöksellä huoltoavustusta voitiin nostaa 
5-10 markalla henkeä kohden vuorokaudessa ja Siirtoväen huol¬ 
lon keskuksen päätöksellä niin suureksi kuin katsottiin tarpeelli¬ 
seksi. 

Oli luonnollista, että tämän poikkeuksellisen päivärahan tur¬ 
vin elävien määrä oli suurimmillaan heti Moskovan rauhan jäl¬ 
keen. Seuraavat luvut osoittavat huollon varassa olleiden luvun 
vuosina 1940-41: 

1.5.1940 345 000 henkeä 

31.12.1940 165 000 henkeä 

31.12.1941 79 000 henkeä 

31.12.1943 12 000 henkeä 

Lähes 350 000 hengestä, jotka joutuivat turvautumaan siirto¬ 
väen huoltoavustukseen 1.5.1940, luku oli laskenut saman vuo¬ 
den loppuun mentäessä alle puoleen. Kun paluu Karjalaan pää¬ 
si käyntiin, huoltoavustusta nauttivien määrä putosi 12 000 hen¬ 
keen. 

Palautettuun Karjalaan oli 1.3.1944 mennessä muuttanut noin 
61 % siellä vuonna 1939 asuneesta väestöstä, yhteensä noin 
250 000 henkeä. Kun he joutuivat kesällä ja syksyllä 1944 lähte¬ 
mään uudestaan, ei siirtoväen huoltoavustukseen turvautuvien 
luku noussut läheskään samassa suhteessa kuin siirtoväen luku 
kasvoi. Joulukuun lopussa 1944 siirtoväen huoltoavustusta sai yh¬ 
teensä 76 000 henkeä, mikä osoittaa, että luku oli vuodessa lisään¬ 
tynyt 64 000 hengellä. Se vastasi noin neljäsosaa Karjalasta kesäl- 
läja syksyllä 1944 muuttaneista. Näin ollen kolme neljäsosaa väes¬ 
töstä tuli nyt omillaan toimeen, kun talvisodan jälkeen lähes 80 % 
evakuoidusta siirtoväestä joutui turvautumaan valtion maksa¬ 
maan huoltoavustukseen. Karjalaiset eivät tämän mukaan kovin 
mielellään turvautuneet valtion apuun. 

Siirtoväen huoltoavustusta saavien luku aleni vuoden 1944jäl¬ 
keen nopeasti, heidän lukunsa oli 31.12.1945 noin 44 000, kahta 
vuotta myöhemmin enää 14 000 ja siirtoväenasiainosaston laka¬ 
tessa 31.12.1948 11000. 

Siirtokaijalaisten poliittinen voima 


Viipurin läänin itäinen vaalipiiri oli itsenäisyyden aikana Maalais¬ 
liiton valta-alueita. Kaikissa eduskuntavaaleissa vuosina 1919-1939 
Maalaisliitto sai siellä enemmän kansanedustajia kuin kaikki 
muut puolueet yhteensä. 

Viipurin läänin läntisessä vaalipiirissä Sosiaalidemokraattinen 
Puolue oli suurin puolue, mutta Maalaisliitolla oli myös tässä vaa¬ 
lipiirissä vahva asema. 

Seuraava taulukko osoittaa puolueiden edustajamäärät vuo¬ 
sien 1919 ja 1939 vaaleissa: 



Viipurin läänin länt. vaalipiiri 
1919 1939 

Viipurin läänin it. vaalipiiri 
1919 1939 

Maalaisliitto 

4 

5 

9 

10 

SDP 

6 

7 

4 

5 

Kokoomus 

4 

4 

1 

2 

Edistyspuolue 

3 

- 

3 

- 

IKL 

- 

1 

- 

1 

Yhteensä 

17 

17 

17 

18 


Taulukko osoittaa, että Maalaisliiton kannatus oli vuosina 1919-39 
kasvanut kolmestatoista viiteentoista ja sosiaalidemokraattien 
kymmenestä kahteentoista. Kokoomuksella oli kahteen suurpuo¬ 
lueeseen verrattuna varsin vaatimaton kannatus, se sai vuoden 
1919 vaaleissa viisi ja kahtakymmentä vuotta myöhemmin kuusi 
kansanedustajaa. Edistyspuolue oli vuoden 1919 vaaleissa, jotka 
käytiin valtiomuototaistelun merkeissä, jopa suurempi kuin Ko¬ 
koomus saaden kuusi edustajanpaikkaa Viipurin läänistä. Mutta 
vuonna 1939 se ei saanut enää yhtään edustajaa. IKL sai vuonna 
1939 yhden paikan Viipurin läänin läntisestä ja samoin yhden 
itäisestä vaalipiiristä. 

Kesällä 1939 valittu eduskunta, ns. pitkä parlamentti, joutui 
säätämään siirtokarjalaisten sijoittamista koskevat lait ensin väli¬ 
rauhan aikana 1940-41, sitten Kaijalan takaisinvaltauksen aikana 
vuosina 1941-44ja syyskuussa 1944 tehdyn Moskovan rauhan jäl- 

keen aina maaliskuuhun 1945 saakka. Pitkän parlamentin merki¬ 
tys siirtokaijalaisten kannalta oli näin ollen ratkaiseva. 

Viipurin läänistä valitut kansanedustajat - joista suurin osa oli 
syntyperäisiä kaijalaisia - muodostivat keväällä 1940 erityisen yh¬ 
teistyöryhmän, joka paneutui tarkoin siirtoväen ongelmiin ja te¬ 
ki kaikkensa niiden oikeudenmukaisen ratkaisun edistämiseksi. 
Tämä ryhmä oli kokoonpanoltaan seuraava: 

Maalaisliitto: 

Viipurin läänin itäinen vaalipiiri: 
maanviljelijä Juho Niukkanen, Kirvu 
maanviljelijä Matti Pitkänen, Sortavalan mlk 
kunnallisneuvos Juhani Leppälä, Sortavalan mlk 
maanviljelijä Kaapro Huittinen, Kurkijoki 
maanviljelijä Matti Miikki, Ruokolahti 
maanviljelijä Antti Halonen, Jaakkima 
kunnankirjuri Emil Luukka, Muolaa 
maanviljelijä Matti Pärssinen, Pyhäjärvi Vpl 
maanviljelijä Juho Paksujalka, Hiitola 
maanviljelijä Tauno Saukkonen, Parikkala 
Viipurin läänin läntinen vaalipiiri: 

lakit, tri, ministeri Urho Kekkonen, Helsinki 
kunnallisneuvos Elias Tukia, Lappee 
maanviljelijä Antti Kemppi, Viipurin mlk 
maanviljelijä Aapo Inkinen, Kuolemajärvi 
maanviljelijä Anton Suurkonka, Valkeala 

Sosiaalidemokraattinen puolue: 

Viipurin läänin itäinen vaalipiiri: 
talonomistaja Juho Kuittinen, Enso 
päätoimittaja Jussi Raatikainen, Sortavala 
maanviljelijä Yrjö Velling, Kirvu 
kirvesmies Toivo Nokelainen, Vuoksenniska 
toimittaja Jussi Lonkainen, Viipuri 
Viipurin läänin läntinen vaalipiiri: 
tarkastaja Pietari Salmenoja, Helsinki 
rouva Elsa Metsäranta, Kotka 
lääket. lis. Oskar Reinikainen, Viipuri 
kirvesmies Ville Kupari, Kymi 
asutustilallinen Juho Pyy, Viipurin mlk 

maalari Jere Juutilainen, Lappeenranta 
sähkötyömies Kauko Andersson, Kymi 

Kokoomus: 

Viipurin läänin itäinen vaalipiiri: 
insinööri Arvi Oksala, Helsinki 

fil. maist., kansanopiston johtaja Erkki Paavolainen, Kannel- 
järvi 

Viipurin läänin läntinen vaalipiiri: 

toimitusjohtaja Antti Hackzell, Helsinki 
rovasti Kaiku Kallio, Lappeenranta 
kunnallisneuvos, toimittaa Kaapro Moilanen, Viipuri 
kaupunginjohtaja Arno Tuurna, Viipuri 

IKL: 

Viipurin läänin itäinen vaalipiiri: 

everstiluutnantti Paavo Susitaival, Helsinki 
Viipurin läänin läntinen vaalipiiri: 
fil. tri Vilho Annala, Helsinki 

Edustajien luettelo osoittaa, että siirtokarjalaisilla oli vuosina 
1939-45 eduskunnassa useita korkeatasoisia ja kokeneita edusta¬ 
jia. Maalaisliiton edustajista olivatjo vuonna 1939 yleisesti tunnet¬ 
tuja Niukkanen, Kekkonen ja Leppälä, joista kaksi ensiksi mainit¬ 
tua oli istuvan hallituksen jäseniä, Niukkanen puolustusministeri 
ja Kekkonen sisäministeri. Leppälä oli 1920-luvulla ollut parikin 
kertaa ministerinä. Luukka ei ennen vuotta 1939 eikä vielä pitkän 
parlamentin aikoina ollut ministerinä, mutta oli mukana jo elo¬ 
kuussa 1944 muodostetussa Hackzellin hallituksessa. Sen jälkeen 
hän oli 1944-62 keskeisimpiä siirtokaijalaisten edustajia ja oli 
mukana useissa hallituksissa. Samoin Matti Miikki nousi ministe¬ 
rin tasolle 1950-luvulla. 

Kokoomuksen ryhmässä oli entisiä ministereitä kolme, Paavo¬ 
lainen, Oksala ja Hackzell. Paavolainen oli vuonna 1932 sosiaali¬ 
ministerinä, Oksala puolustusministerinä vuosina 1932-37, Hack¬ 
zell vuosina 1932-36 samoin kuin Oksalakin Kivimäen hallituk¬ 
sessa. Hän oli siinä ulkoministerinä sekä elokuussa 1944 päämi¬ 
nisterinä. Pääministerin ura katkesi äkilliseen sairauskohtauk¬ 
seen Moskovassa käytyjen rauhanneuvottelujen aikana. Oksala 
oli tunnettu talousmies ja toimi pitkään Keskuskauppakamarin 

yliasiamiehenä. Tuurna oli Viipurin kaupunginjohtaja ja pitkäai¬ 
kainen kansanedustaja, eduskunnassa tärkeän laki-ja talousvalio¬ 
kunnan puheenjohtaja ja innostava puhuja. 

Korkeatasoinen oli sosiaalidemokraattinenkin karjalaisryhmä, 
ministeritason miehiä olivat Reinikainen (myöhemmin lääkintö¬ 
hallituksen pääjohtaja), Raatikainen (ministeri Fagerholmin I hal¬ 
lituksessa 1948) sekä Salmenoja (toinen kulkulaitosministeri 
1939). Salmenoja toimi pitkän parlamentin aikana parisen vuot¬ 
ta tärkeän valtiovarainvaliokunnan puheenjohtajana ja hänet ni¬ 
mitettiin vuonna 1948 valtiontalouden tarkastusviraston pääjoh¬ 
tajaksi. 

IKL:n Vilho Annala tuli hallitukseen vuonna 1941 toiseksi kul- 
kulaitosministeriksi vuoteen 1943 saakka. Paasikivi nimitti hänet 
vuonna 1951 (Annala oli syntynyt 1888 ja oli nimitettäessä jo 63- 
vuotias) Helsingin yliopiston kansantaloustieteen professoriksi. 

Täytyy sanoa, että Viipurin lääni oli lähettänyt eduskuntaan pä¬ 
teviä, korkeasti koulutettuja akateemisen tutkinnon suorittaneita 
sekä toisaalta pitkän parlamentaarisen ja yhteiskunnallisen koke¬ 
muksen omaavia edustajia. Heillä oli hyvät edellytykset puolustaa 
yli 400 000 henkeen nousevan karjalaisen siirtoväen oikeuksia. 

Jouduin keväästä 1940 lähtien Karjalan Liiton edustajana var¬ 
sin läheiseen yhteistyöhön tämän siirtokarjalaisten yhteistyöryh¬ 
män kanssa. Se piti kokouksiaan niin eduskuntatalossa kuin myös 
joskus Karjalan Liiton toimistossa, joka sodan aikana sijaitsi Uu¬ 
dessa ylioppilastalossa Viipurilaisen osakunnan kerhohuoneessa. 

Viipurin läänistä valittujen kansanedustajien lisäksi tämän siir- 
toväkiryhmän kokouksiin ja toimintaan osallistui eräitä edustajia 
myös Kuopion läänin itäisestä vaalipiiristä sekä Oulun ja Lapin 
läänien vaalipiireistä. Mieleeni ovat jääneet Jalmari Väisänen 
(SDP) ja Matti Tolppanen (ML) Pohjois-Kaijalasta, joka silloin 
kuului Kuopion lääniin. Samoin Oulun läänistä valittu edustaja 
U.A. Virranniemi (ML) Kuusamosta osallistui usein tämän ryh¬ 
män kokouksiin. Lapista valittu Matti Lahtela (ML) Kemijärveltä 
oli myös joitakin kertoja mukana kokouksissa ja muissa neuvotte¬ 
luissa. 

Havaitsin silloin, että jos oli esillä elintärkeä kysymys, kokouk¬ 
siin osallistui suurin osa Viipurin läänistä valituista kansanedusta¬ 
jista. Eräät helsinkiläiset olivat kuitenkin aika passiivisia. Niinpä 
en muistaakseni kertaakaan tavannut näissä neuvotteluissa enem¬ 
pää Hackzellia kuin Oksalaakaan. Hackzellin tapasin henkilö- 

kohtaisesti ensimmäisen kerran maaliskuussa 1940 heti rauhan¬ 
teon jälkeen. Olin silloin evakuoimassa Ensoa. Hackzellilla oli 
maatila Jääskessä lähellä Ensoa, ja hän matkusti Helsingistä Jääs- 
keen huolehtimaan tilan evakuoimisesta. Tällä matkallaan hän 
kävi toimistossani Ensossa ja kertoili käsityksiään silloisesta tilan¬ 
teesta. Mieleeni jäi kuva selkeästi ajattelevasta, rauhallisesta ja rea¬ 
listisesta herrasmiehestä, joka tunsi aitoa huolta siirtoväen kohta¬ 
loista. Oman tilan menetys Jääskessä ei näyttänyt häntä erityises¬ 
ti surettavan. Hän oli jo siihen mennessä hoitanut keskeisillä pai¬ 
koilla suuria valtakunnallisia tehtäviä. Hän oli ollut Viipurin lää¬ 
nin maaherra, Suomen lähettiläs Moskovassa, ulkoministeri, 
STKn toimitusjohtaja ja puunjalostusteollisuuden työnantajalii¬ 
ton toimitusjohtaja. Lisäksi hän oli ollut lukemattomissa talous¬ 
elämän luottamustehtävissä, mistä varmaan johtui se, ettei hänel¬ 
lä ollut aikaa liiemmälti keskittyä kansanedustajan tehtävien hoi¬ 
tamiseen. Sen kuitenkin totesin, ettei Hackzell missään vaiheessa 
asettunut vastustamaan siirtokarjalaisten ehdotuksia. Sen sijaan 
hänen ryhmätoverinsa Oksala, joka eduskunnassa ollessaan oli 
Keskuskauppakamarin yliasiamies, oli eräissä kysymyksissä - eri¬ 
tyisesti maataloussiirtoväen asuttamista koskevissa ratkaisuissa - 
toisella kannalla kuin siirtokarjalaisten edustajat. Korvauskysy¬ 
myksissä hän kyllä taitavasti puolusti siirtoväkeä. Oksala oli edus¬ 
kunnan jäsen vuoteen 1949 saakka, ja 1940-luvun lopulla, kun 
käytiin kiivastakin keskustelua asutustoiminnassa tehdyistä vir¬ 
heistä, hän oli sitä mieltä, ettei maassa olisi pitänyt suorittaa niin 
laajaa asutusta kuin tapahtui. Hän näki virheitä karjalaisten asut¬ 
tamisessa, mutta piti vielä paljon suurempana virheenä sitä, että 
Lappi jälleenrakennettiin. Eräässä puheenvuorossaan hän suosit- 
teli Lapin asukkaiden siirtämistäjohonkin Etelä-Euroopan ranni¬ 
kolle, missä heidän täysihoitonsa tulisi valtiolle halvemmaksi kuin 
Lapin jälleenrakentaminen. 

Oksala ei tyytynyt vain äänestämään puoluetoveriensa teke¬ 
mien ehdotusten puolesta, hän teki itsekin ehdotuksi asutusmää- 
rärahojen vähentämisestä. Esimerkkinä mainittakoon, että vuo¬ 
den 1946 valtiopäivillä hänen ehdotuksestaan eduskunta vähen¬ 
si siirtoväen maanvuokrausmäärärahoista 11 miljoonaa markkaa, 
joka käytännössä pysäytti sinä vuonna maiden vuokrauksen siirto¬ 
väelle. Kun maanhankintalain toimeenpano oli mainittuna vuon¬ 
na vasta päässyt alkuun, olisi ollut hyvin tärkeää, että siirtoviljeli- 
jät olisivat odotusaikana saaneet käytettäväkseen vuokrapalstoja, 

joilla olisivat voineet viljellä perunaa, vihanneksia ja muita tuot¬ 
teita perhettään varten. 

Oksalan esiintyminen vaikutti meistä siirtokarjalaisista aika ta¬ 
valla yllättävältä, sillä hänet oli valittu eduskuntaan siirtokarjalais¬ 
ten äänillä ja hän oli toiminut aina 1920-luvun alusta lähtien vuo¬ 
teen 1937 saakka Sortavalassa ja Laatokan Karjalassa erilaisissa, lä¬ 
hinnä puutavaran uittoon liittyneissä tehtävissä. Siten hän tunsi 
tarkoin luovutetun Kaijalan ja sen väestön olosuhteet. Mutta eh¬ 
kä hänen tehtävänsä tärkeän taloudellisen jäijestön johdossa pa¬ 
ni hänet toimimaan tavalla, jota me toiset siirtoväen edustajat em¬ 
me aina voineet ymmärtää. 

IKL:n Annala enempää kuin Susitaivalkaan eivät aktiivisesti 
osallistuneet siirtoväen yhteistyöryhmän toimintaan. 

Huhtikuussa 1940 perustettu siirtokarjalaisten keskusjäijestö 
Kaijalan Liitto saattoi esityksiä tehdessään nojautua eduskunnas¬ 
sa oleviin »omiin edustajiin». Useat kansanedustajista tulivat alus¬ 
ta lähtien aktiivisesti mukaan liiton toimintaan. Kun järjestö pe¬ 
rustettiin, sovittiin, että kaikki poliittiset ryhmät tulevat mukaan. 
Se edellytti, ettei mikään puolue lähtenyt hankkimaan »pisteitä» 
liiton avulla, vaan kaikki esitykset harkittiin ja tehtiin yhdessä. Lii¬ 
ton johto päätettiin miehittää siten, että siinä olisivat kaikki kol¬ 
me suurinta karjalaispuoluetta voimasuhteittensa mukaan edus¬ 
tettuina. Puheenjohtajan paikka kuului suurimmalle puolueelle 
Maalaisliitolle, ensimmäisen varapuheenjohtajan paikka sosiaali¬ 
demokraateille ja myöhemmin perustettu toisen varapuheenjoh¬ 
tajan paikka Kokoomukselle. Tätä periaatetta on johdonmukai¬ 
sesti noudatettuja se on osoittautunut hyväksi. Kun liitto on teh¬ 
nyt esityksiä, ne on siten tasapainotettu, että kaikki poliittiset kar- 
jalaisryhmät, ennen muuta mainitut kolme suurinta puoluetta, 
ovat voineet niihin yhtyä. Vain kerran tämä yhteinen ajtus oli vä¬ 
hällä kariutua, kun Karjalan Liiton vuosikokouksessa maaliskuun 
lopussa 1947 puheenjohtaja Emil Luukka heitettiin syijään ja uu¬ 
deksi puheenjohtajaksi valittiin Erkki Paavolainen. Kukaan ei voi¬ 
nut eikä voi kieltää Paavolaisen suuria ansioita Kaijalan Liiton toi¬ 
minnassa ja koko kaijalaisrintamalla. Mutta hänen valitsemisensa 
liiton johtoon ja Luukan heittäminen pois oli vastoin liittoa pe¬ 
rustettaessa tehtyä sopimusta. Kokouksen jälkeen syntyi kentällä 
valtava liikehdintä, ja toukokuun lopulla, vajaan kahden kuukau¬ 
den kuluttua, pidettiin uusi kokous. Se uhkasi saada repivän sä¬ 
vyn ja hajottaa koko karjalaisen rintaman. Silloin Erkki Paavolai- 

nen, kokousta seurattuaan, teki omat johtopäätöksensä: hän il¬ 
moitti eroavansa ja ehdotti tilalleen Emil Luukkaa. Hän sai valta¬ 
vat aplodit ehdotuksestaan, jonka kokous hyväksyi. Näin oli krii¬ 
si vältetty - eikä sen jälkeen ole yritettykään rikkoa hyvää sopimus¬ 
ta. Sitä on seurattava, vaikkei jäsenkirjoja tarvitsekaan tutkia. Kun 
vallitsevia voimasuhteita noudatetaan ja sen mukaan toimitaan, 
joukko pysyy koossa - kuten se on pysynyt pian viisikymmentä 
vuotta. 

Jokaisesta suuresta puolueesta on alusta lähtien ollut liiton 
työssä eräitä muita aktiivisempia, taitavia ja aikaansaavia siirtokar¬ 
jalaisia, jotka ovat uhranneet pääosan pastaan Karjalan Liiton hy¬ 
väksi. Näitä ovat erityisesti olleet Emil Luukka ja Erkki Paavolai¬ 
nen. Molemmat olivat Kannaksen kasvatteja, toinen oli syntynyt 
Kivennavalla, toinen Muolaassa. Ihmistyyppeinä he olivat hyvin 
kaukana toisistaan: Paavolainen oli syntynyt kauppiasperhee¬ 
seen, hän edusti karjalaista »aatelia», mikä kuvastui kaikessa hä¬ 
nen esiintymisessäänja toiminnassaan. Hän oli pidättyvänhän vai¬ 
kutti kaukaiselta, hänen puheensa oli harkittua, asiallista. Har¬ 
voin hän käytti karjalaista huumoria, sutkauksia ja hauskoja juttu¬ 
ja. Miten toisenlainen olikaan muolaalainen kunnankirjuri Luuk¬ 
ka: tosi kannakselainen leikinlaskija, juttujen kertoja, mies joka 
tuli toimeen kaikkien kanssa. »Ko myö ollaa vähemmistön tääl 
Länsi-Suomes, ei käyvä voimii mittelemmää, tehhää kauppa, sovi- 
taa.» Tämänlaiset sanonnat olivat Luukan elämänohjeita. 

Hänen koulutuksensa oli vähäistä: »Olen käynyt kotikylän kan¬ 
sakoulun ja lyhyen kunnankirjurikurssin, mutta olen jatkuvasti 
opiskellut elämänkoulussa», oli Luukan tapana sanoa, kun ihme¬ 
teltiin hänen suurta tietomääräänsä ja taitoaan hoitaa suuria asi¬ 
oita. 

Luukan luonnetta kuvastaa hyvin hänen kertomansa tarina, 
miten häntä kotikylässä neuvottiin, kun hän lähti kesällä 1936 en¬ 
simmäistä kertaa eduskuntaan. »Sie jouvut nyt paljo herroi kans 
tekemissii», sanoi vanha kylän talonpoika. »Et sie saa niitä seuroi 
kiertää, siu pittää männä mukkaa. Mut ko herrat haukkuut talon¬ 
poika, älä sie sano mittää, älä rupia hei kanssaa riitelemmää, hei- 
täi sie hiljaa. Mut ko oot talonpoikii kans ja hyö haukkuut herroi, 
hauku sie ja. Siilo sie pärjäät molempii kans.» Entisen lahjoitus- 
maatalonpojan elämisen viisaus käy tästä selvästi ilmi. Sitä eivät 
kaikki ymmärtäneet, mutta se perustuu historian koviin opetuk¬ 
siin. 

Hän joutui monta kertaa tiukkoihin paikkoihin, mutta luontai¬ 
sella älykkyydellään ja nokkeluudellaan hän selvisi vaikeistakin ti¬ 
lanteista. Kieltolaki kumottiin 1932 ja kun salakauppa haluttiin 
lopettaa, Alko laski kauppaan halpaa viinaa, joka sai nimekseen 
Karhuviina. Sen kulutus nousi äkkiä ja juuri ennen vuoden 1936 
vaaleja päätettiin nostaa sen hintaa kulutuksen nousun pysähdyt- 
tämiseksi tai jopa laskemiseksi. Luukka kertoi, että kun hän piti 
ensimmäisiä vaalipuheitaan, tilaisuuksiin tuli viinamäen miehiä, 
jotka olivat ennen sitä »nauttineet» ja olivat tomeraa poikaa. Eräs 
yritti panna Emilin tiukalle ja julisti: »Ne herrat aikovat nostaa 
Karhuviinan hintaa. Jos sie Emil pystyt estämään sen, saat meiltä 
ja meiän kylästä kaikki äänet.» Heti perään puuttui puheeseen 
eräs naapurin emäntä julistaen: »Jos sie Emil vastustat sen Karhu- 
viinan hinnan nostamista, et saa meilt etkä mei kyläst yhtää ään¬ 
tä.» 

Mitä tehdä kieltämättä hyvin hankalassa tilanteessa? Mutta 
Emilillä oli vastaus valmiina: »Kuuleha sie Mikko, jos ne herrat 
haluaat nostaa Karhuviinan hintaa, eihä myö sil mittää maheta. 
Jos ne ei saa nostaa hintaa, tiijät sie, mitä hyö tekkööt?» 

»Ehä mie tiijä.» 

»Kuule, ne alentaat rosenttii!» 

»Jos sie Emil saat aikaa sen, ettei rosenttii alenneta, nii miekii 
äänestä sinnuu.» 

Paavolainen analysoi Kaijalan Liiton tarkoitusta, mitä olisi teh¬ 
tävä siirtokaijalaisten hyväksi ja mitä voitaisiin tehdä, jotta tämä 
mieron tielle kodeistaan joutunut lahjakas, ahkera ja isänmaalli¬ 
nen väestö mahdollisimman nopeasti saavuttaisi joka suhteessa 
tasaveroisen aseman muiden suomalaisten kanssa. Paavolainen 
ajatteli, suunnitteli, kiijoitti ja puhui Karjalasta ja karjalaisuudes¬ 
ta. Hän oli monipuolisesti lahjakas Kannaksen poika. Ehkä hän 
hajotti liikaakin työtään ja harrastuksiaan: hän oli koulumies, 
nuorison kasvattaja, sanomalehtimies, poliitikko ja monilukuis¬ 
ten vapaiden järjestöjen johtomies. Hän oli peräänantamaton ja 
luja ajaessaan karjalaisuuden pyhää aatetta eteenpäin. 

Luukka oli enemmän käytännön mies, ei hän ollut erityinen 
puhuja eduskunnassa tai sen ulkopuolella eikä hänen kirjoituk¬ 
siaan juuri näkynyt. Mutta hän osasi ottaa ihmiset, hän osasi ajaa 
vaikeitakin asioita loppuun saakka. Luukka nimitettiin elokuussa 
1944 hallitukseen erityiseksi siirtoväen ministeriksi, jonka tehtä¬ 
viin kuuluivat sekä siirtoväen huoltoasiat että asutusasiat. Sen 

vuoksi hän oli sekä toinen sisäministeri että toinen maatalousmi¬ 
nisteri. Tämä oli hyvin tärkeä ja onnistunut järjestely, sillä Luu¬ 
kan nimittämisestä alkoi käytäntö, jota jatkettiin aina siihen saak¬ 
ka, kunnes sodan siirtoväen ongelma oli saatu käytännöllisesti 
katsoen ratkaistuksi 1950-luvun alkupuolella. 

Jo ennen Luukkaa hallituksessa oli ollut siirtokarjalaisten edus¬ 
tajia, ensin Toivo Ikonen Rangellin hallituksessa ja Linkomiehen 
hallituksen alkuaikana, hänen jälkeensä Väinö Kaasalainen tal¬ 
vesta 1944 elokuuhun samana vuonna, molemmat maalaisliitto¬ 
laisia. Kun Niukkanen ja Kekkonen olivat poliittisista syistä joutu¬ 
neet syijään hallituksesta, Kekkonen jo 1.12.1939 ja Niukkanen 
talvisodan jälkeen, ei näitä karjalaista väestöä edustavia voima- 
miehiä käytetty hallitustehtävissä. Hyviä miehiähän Ikonen ja 
Kaasalainenkin olivat. 

Luukan ministeriura alkoi elokuussa 1944 ja se oli jatkuvasti 
nouseva, hän oli viimeistä kertaa hallituksessa keväällä 1962ja toi¬ 
mi silloin pääministerin sijaisena eli kansanomaisesti sanottuna 
»varapääministerinä». 

Tultuaan ministeriksi Hackzellin hallitukseen elokuussa 1944 
Luukka joutui heti ehkä elämänsä erään vaikeimman ongelman 
eteen. Leningradin motti oli juuri purkautumassa ja saksalaiset 
olivat vetäytymässä Baltiasta. Inkeristä oli edellisenä vuonna siirty¬ 
nyt vapaaehtoisesti noin 65 000 inkeriläistä Suomeen. Puna-ar¬ 
meija uhkasi Viroa ja eräät suomalaiset - AKS:aa lähellä olevat 
heimojohtajat - olivat valmiit siirtämään vaikka koko Viron kan¬ 
san Suomeen pelastaakseen heimoveljemme hyökkäävän kom¬ 
munistivallan alta. He menivät Luukan luoja esittivät laatimansa 
suunnitelman, miten varattaisiin laivoja virolaisten kuljettami¬ 
seen yli Suomenlahden ja heidät sijoitettaisiin suomalaisen siirto¬ 
väen kanssa jäljelle jääneeseen Suomeen. Pojat olivat käyneet 
asiaa jo Virossa valmistelemassa. Eikö ministeristäkin ole oikein, 
että Suomi suurempana veljenä tarjoaa apuaan tässä heimollem¬ 
me vaarallisessa tilanteessa? he kysyivät. 

Luukka kuunteli kärsivällisesti poikien ehdotuksia, tuumi het¬ 
ken ja vastasi: »Ei kai myö, hyvät pojat, lähetä heitä kotoaan pois 
siirtämään!» 

Sillä oli asia ratkaistu. Talonpoikaisjärjellään Emil Luukka oi¬ 
valsi ongelman paremmin ja nopeammin kuin asiaa hänelle esi¬ 
telleet akateemisia tutkintoja suoritelleet tuomarit, tohtorit ja 
professorit. Olisipa siitäkin syntynyt soppa, jos sodan viime vai- 

heessa olisimme siirtäneet Suomeen vielä satoja tuhansia virolai¬ 
sia! 

Luukka joutui muutenkin erittäin vaikeissa oloissa syksystä 
1944 maaliskuuhun 1946 hoitelemaan siirtoväen oikeuksia järjes¬ 
televää lainsäädäntöä. Silloin oli presidenttinä Mannerheim, joka 
ei ollut erityisen suopea asutustoiminnalle. Pääministerinä oli 
J.K Paasikivi, joka suorastaan vastusti maan ottamista karjalaisille. 
Paasikivi pauhasi Luukalle usein: »Te karjalaiset teette minusta¬ 
kin keppikeijäläisen, kun sinä Luukka, otat minultakin pois Juko¬ 
lan tilan Keravalta! Kun menin syksyllä 1939 Moskovaan, te Viipu¬ 
rin asemalla lauloitte suurella sakilla Kuullos pyhä vala ... Ja mi¬ 
tään ei sitten vapaaehtoisesti luovuteta! Ei yhtään pitäjää, ei ulko¬ 
saarta, ei vedenalaista luotoakaan! Ja mikä oli lopputulos? Suuri 
tappio ja Karjalan menetys. Olisitte olleet silloin viisaampia, ei oli¬ 
si näin huonoa rauhaa ollut pakko hyväksyä.» 

Paasikiven asiantuntijana asutusasioissa oli tunnettu kokoo¬ 
muslainen professori Kyösti Haataja. Häneltä Paasikivi kysyi neu- 
vojaja yritti niitä myös noudattaa. Haataja oli maa-asioissa konser¬ 
vatiivi, hän oli kiinnostunut Hitlerin toteuttamasta perintöpolitii- 
kasta, jonka mukaan maatiloilla noudatettiin ns. yksinperimysjär- 
jestelmää. Hän kävi sodan aikana Saksassa tutustumassa tähän 
saksalaiseen perintöjärjestelmään ja sitä koskevaan lainsäädän¬ 
töön. Hän asennoitui yleensä siirtoväen asutukseen vähintäänkin 
nihkeästi ja liittyi siihen Jänneksen, Pihkaloiden ja muiden tuot¬ 
tajien ryhmään, joka vastusti varsinkin valmiin pellon käyttämistä 
karjalaisten asutukseen. 

Paasikivi uskoi siinä määrin Haatajaa maa-asioissa, että kun 
Teknilliseen korkeakouluun nimitettiin vuonna 1955 maanjako- 
tekniikan professori, jota virkaa hakivat tohtorit Lappi ja Viiala, ja 
asiantuntijoiden lausunnot jakautuivat (puolet piti Lappia päte- 
vämpänä kuin Viialaa ja puolet taas Viialaa pätevämpänä kuin 
Lappia), Haataja asetti Viialan ennen Lappia, minkä johdosta 
Paasikivi kovalla äänellä melkein huusi ennen presidentin istun¬ 
toa: »Kun kerran Haataja asettaa Viialan ensimmäiselle tilalle, ni¬ 
mitän Viialan, vaikka koko valtioneuvosto olisi Lapin kannalla.» 
Ja hän myös nimitti! 

Lappi teki heti valituksen väittäen, että kun Viiala oli tullut hoi¬ 
tamaan professuuria väliaikaisesti professori Kokkosen jälkeen, 
hän olisi vienyt tämän kirjastosta melkein valmiin maanjakotek- 
niikkaa käsittelevän teoksen ja julkaissut sen omalla nimellään. 

Seuraavan peijantain istunnossa Paasikivi oli närkästynyt, jopa 
huolissaan. »Jos se Viiala on minua petkuttanut, se on heti erotet¬ 
tava!» Tähän pääministeri Kekkonen vastasi lyhyesti: »Ei presi¬ 
dentin päätöstä voi peruuttaa.» Siihen se asia jäi, vaikka siitä kyl¬ 
lä puhuttiin vuosikausia. 

Kaikesta huolimatta Luukka onnistui erinomaisesti luotsaa¬ 
maan maanhankintalain ohi näiden »hirviöiden, skyllan ja kha- 
rybdiksen», Mannerheimin ja Paasikiven. Hän kuunteli vaieten 
Paasikiven purkauksiapa kun ukko hiukan rauhoittui, hän esitte¬ 
li asian - ja esitys päätettiin antaa. 

Luukka kertoi, että Mannerheimin kanssa hänellä oli erikois¬ 
laatuisia vaikeuksia. Kun tämä täyti 75 vuotta 4.6.1942 - jopa Hit¬ 
ler saapui Ruokolahden Immolan lentokentälle Mannerheimia 
onnittelemaanpa sotapojille tarjottiin valtion puolesta votkapau- 
kut - Suomen eduskunta kävi puhemiestensä Väinö Hakkilan, 
E.M. Tarkkasen ja Toivo Horellin välityksellä ilmoittamassa Mars¬ 
kille, että eduskunta lahjoittaa hänelle sen talon, missä hän asui 
Kaivopuistossa. Asiaan tuli kuitenkin pieni mutka. Talon omista¬ 
jalta ei ollut kysytty mitään,ja kun myöhemmin kysyttiin, omista¬ 
ja ei ollutkaan valmis myymään taloa. 

Tuli aika nolo tilanne, ja kun Marskille asiasta ilmoitettiin, tä¬ 
mä halusi saada oikean maatilan. Maatalousministeriön asutus¬ 
asiainosasto alkoi kovalla kiireellä etsiä sopivaa tilaa. Sen piti olla 
riittävän suuri, siellä piti olla hyvät metsästysmahdollisuudet, tilan 
piti sijaita järven rannalla ja suhteellisen lähellä Helsinkiä. Asu- 
tusputiikki ryhtyi työhön käskettyyn ja päätyi Lohjalla sijaitsevaan 
Kirkniemen kartanoonponka omisti tunnettu vapausaatteen aja¬ 
ja ja myöhäisaktivisti Kai Donner. Mutta nyt nousi esiin uusi mut¬ 
ka. Lohjalla oli asianomaisen maanlunastuslautakunnan pu¬ 
heenjohtajana todella aktiivinen asutusmies, maanmittausinsi- 
nööri Harald Harras - »Harald Hirmuinen», kuten hänen titte¬ 
linsä kuului. Harras katsoi, että hänen päätehtävänsä oli muodos¬ 
taa tiloja kaijalaiselle siirtoväelle eikä suurille herroille. Hän sa¬ 
noi, että tila on jo suunniteltu käytettäväksi asutukseen - ei siitä 
enää ylimääräisille riitä. 

Mannerheimin maansaantia varten oli säädettävä erikoislaki - 
totta kai ylipäällikkö oli tilan ansainnut siinä kuin hänen sotilaan- 
sakin -ja laissa määrättiin, paljonko hän saa maata. Mutta käytän¬ 
nössä hankaluudet jatkuivat pitkään. Kun keskustelin Harraksen 
kanssa, hän valitteli, että homma on mennyt muuten hyvin, kar- 

jalaiset ovat saaneet kymmeniä tiloja Kirkniemen kartanosta: on 
vain kaksi hankalaa tapausta, maansaajien puolelta eräs sinun su¬ 
kulaisesi, jolle ei näy mikään kelpaavan ja marsalkka Manner¬ 
heim, joka on niin konstikas maansaaja, että meinaa hermot 
mennä. Loppujen lopuksi molemmat, niin kotikyläni siirtokarja¬ 
lainen talonpoika kuin Mannerheim, saivat tilansa. Toinen heis¬ 
tä, Kaijalais-Pekka rakensi talonsa muutamassa vuodessa ja pani 
poikiensa kanssa sen hyvään kuntoon. Mutta Mannerheimiltä jäi 
tilan kunnostus kesken - erottuaan presidentin virasta maalis¬ 
kuun edussa 1946ja jouduttuaan muuttamaan ulkomaille terveyt¬ 
tään hoitamaan. Hän tunsi kyllä suurta mielenkiintoa Kirknie¬ 
men kartanoa kohtaan ja suunnitteli päärakennuksen suurta re¬ 
monttia. Piirustusluonnokset kulkivat monta kertaa Kirkniemen 
ja Sveitsin väliä. Mutta hänen aikansa loppui kesken. Hän ei enää 
itse ehtinyt nauttia kauniin tilan suomasta virkistyksestä, levosta ja 
rauhasta. Eduskunnan lahja jäi hiljalleen rappeutumaan, se jou¬ 
tui palvelemaan muita tarkoituksia. Vasta kesällä 1988 tämä arvo¬ 
kas historiallinen kartano julistettiin suojelukohteeksi. 

Luukalla on suuret ansiot myös siinä, että hän oli ajamassa lä¬ 
pi siirtoväen korvausobligaatioiden indeksitakuuta ja erityistä 
holding-jäijestelmää, jotka villin inflaation vuosina säilyttivät siir¬ 
toväen saamien korvauspapereiden reaaliarvon suhteellisen va¬ 
kaana. 

Luukka keskittyi 1940-luvulta lähtien aina uransa loppuun 
saakka työhön Kaijalan Liitossa sen puheenjohtajana ja myös sen 
varojen hankkijana. Hänellä oli poliittisesti hyvät suhteet joka 
suuntaan ja erityisesti hänen harrastuksensa kohdistui kunnalli¬ 
siin kysymyksiin. Olihan hän Kamalassa Muolaan kunnankirjuri - 
kuten kunnanjohtajia siihen aikaan vaatimattomasti kutsuttiin. 
Hän veti siirtoväen asioiden hallintoon mukaan kunnissa koulu¬ 
tuksensa saaneita miehiä ja naisia ja hänen aloitteestaan näitä 
kunnallismiehiä sijoitettiin mm. Karjalan palautuksen jälkeen jäl¬ 
leenrakennustyön johtotehtäviin kunnissa. Samoin syksystä 1944 
lähtien, kun siirtoväkikysymysten hallinto oli keskitetty sisäasiain¬ 
ministeriön siirtoväenasiainosastoon Luukka ministerinä. Karja¬ 
lan Liiton puheenjohtajana ja kansanedustajana pyrki aktiivises¬ 
ti myötävaikuttamaan siihen, että siirtokaijalaisten omat luotta¬ 
musmiehet hoitaisivat heitä koskevia asioita niin kentällä kuin 
ministeriö-ja keskusvirastoportaassa. 

Tämä Luukan ajatus oli varmasti oikeaan osunut ja se vaikutti 

merkittävällä tavalla siihen, että sodan siirtoväen ongelma saatiin 
Suomessa nopeasti ja hyvin ratkaistuksi. Emil Luukan toiminta 
kansanedustajana, ministerinä ja Kaijalan Liitossa osoitti, miten 
huomattaviin tuloksiin lahjakas kansan mies voi päästä suurissa 
valtakunnallisissa tehtävissä. Eräs Luukan mielilauseita oli: Jos et 
mitä tiedä, kysy viisaammiltasi. He eivät siitä loukkaannu, he jopa 
pitävät siitä, että heiltä kysytään. 

Toinen maalaisliittolainen kansanedustaja, joka keskittyi vuosi¬ 
na 1940-1950 siirtokarjalaisten kysymyksiin ja toimi aktiivisesti 
Karjalan Liitossa oli Juhani Leppälä, Uudellamaalla Nummen pi¬ 
täjässä syntynyt, alkuaan Lindequist. Niukkanen kiusoitteli Juha¬ 
ni Leppälää ja hämäläissyntyistä Arno Tuumaa, että on kahden¬ 
laisia karjalaisia: oikeat, saunan kautta tulleet ja kaijalaisiksi pyrki¬ 
vät »hattu päässä» Karjalaan tulleet. Tuuma oli syntynyt Lohjalla. 
Kun sekä Leppälä että Tuurna yhteisissä kokouksissa pyrkivät jos¬ 
kus innostumaan enemmän kuin varsinaiset karjalaiset, heille sii¬ 
tä vähän hymyiltiin. Leppälä oli koulutukseltaan kansakoulun¬ 
opettaja, mutta siirtyi jo varsin nuorena osuuskassajärjestön pal¬ 
velukseen ja oli useaan otteeseen eduskunnan jäsenenä, ensin 
ensimmäisessä eduskunnassa vuosina 1907-08, sitten 1919-21 ja 
vuodesta 1927 lähtien aina vuoteen 1951 saakka. 

Leppälä teki tuloksellisen elämäntyön paitsi Karjalan Liitossa 
ja eduskunnassa sekä osuuskassajäijestössä erityisesti siirtoväkeä 
sijoitettaessa Maatalousseurojen Keskusliiton asutusvaliokunnas- 
sa, joka vastasi niin pika-asutuslakia kuin maanhankintalakia to¬ 
teutettaessa tilojen kuntoonpanosta sekä kuivatus- ja tietöistä. 
Leppälä oli tässä valiokunnassa siirtomaanviljelijöitä edustavana 
jäsenenä. Hänellä oli aina eläkevuosiin saakka voimakas kanna¬ 
tus Sortavalan seudun ja Raja-Karjalan maaseutuväestön keskuu¬ 
dessa. 

Maalaisliiton johtomiehet Kekkonen ja Niukkanen olivat myös 
aktiivisesti myötävaikuttamassa siirtokarjalaisten ongelmien rat¬ 
kaisuissa. Kekkonen toimi joulukuussa 1939 muodostetusta Rytin 
hallituksesta poisjätettynä talvella 1940 perustetun Siirtoväen 
huollon keskuksen johtajana aina kevääseen 1943 saakka. Tässä 
tehtävässään hän toimi tarmokkaasti karjalaisen siirtoväen oi¬ 
keuksien puolesta, mutta joutui eräissä vaiheissa myös ristiriitoi¬ 
hin siirtoväen kanssa. 

Niukkanen oli karjalaiskysymyksiäjärjestettäessä voimakas »taus¬ 
tahahmo». Ryti ei pitänyt enempää Niukkasesta kuin Kekkosesta- 

kaan, hänen aikanaan nämä molemmat karjalaisten edustajat 
syijäytettiin hallitustehtävistä ja ministereiksi nimitettiin useita 
heitä heikompia miehiä. Mutta varsinkin Niukkanen esiintyi aina 
silloin, kun tarvittiin tavallista enemmän voimaa. Hän kuului 
kuolemaansa (1954) saakka Karjalan Liiton hallitukseen. Niuk¬ 
kanen ei erityisemmin »noteerannut» Luukkaa, joka nousi liian 
nopeasti ja liian korkealle. »Se o niitä Muolaa hölmöi» - millä ni¬ 
mellä muolaalaisia halveerattiin - Niukkanen nimitteli Luukkaa. 

Toiset Maalaisliiton edustajat olivat tavallisia »rivikansanedus¬ 
tajia», jotka luonnollisesti tekivät uutterasti työtä omien heimo- 
veljiensä hyväksi ja zyoivat osaltaan niitä asioita, joita yhdessä oli 
päätetty ajaa, mutta he eivät tulleet julkisuudessa erityisemmin 
esille. 

Kokoomuksen toinen huomattava siirtokarjalaisedustaja oli 
kaupunginjohtaja Tuuma. Hän toimi usean vuoden ajan Kama¬ 
lan Liiton toisena varapuheenjohtajana ja kiinnitti liiton työssä 
luonnollisesti päähuomion kaupunkilaissiirtoväen ongelmien rat¬ 
kaisemiseen. 

Sosiaalidemokraattien johtava persoonallisuus vuosina 1940-50 
siirtoväkipolitiikassa oli Jussi Raatikainen, syntyperältään keski¬ 
suomalainen, mutta toiminut vuodesta 1936 lähtien sosiaalide¬ 
mokraattisen lehden päätoimittajana Sortavalassa. Hän oli lahja¬ 
kas poliitikko, esiintymiskykyinen ja taitava asioiden hoitoja. Hän 
toimi vuodesta 1941 lähtien Karjalan Liiton ensimmäisenä vara¬ 
puheenjohtajana. Hän saavutti nopeasti yleisen luottamuksen 
karjalaisen siirtoväen keskuudessa ja oli useiden vuosien aikana 
tärkein yhdysmies liiton ja sosiaalidemokraattisen puolueen välil¬ 
lä. Hän kuului Fagerholmin ensimmäiseen hallitukseen vuosina 
1948-50ja toimi siinä ns. siirtoväen ministerinä, jolle kuuluivat si¬ 
säasiainministeriöstä ja maatalousministeriöstä siirtoväen asiat. 

Hyvällä syyllä voidaan sanoa, että Luukka, Paavolainen ja Raa¬ 
tikainen olivat ne johtavat henkilöt, jotka loivat perinteet Kama¬ 
lan Liitossa eri puolueiden väliselle yhteistyölle. He olivat jokai¬ 
nen tyypiltään erilaisia, mutta lahjakkaita, taitavia ja tarmokkaita 
asioiden hoitajia. He puolustivat siirtokaijalaisten oikeuksia, mut¬ 
ta eivät liioitelleet vaatimuksia eivätkä harjoittaneet puoluepropa¬ 
gandaa näiden kysymysten merkeissä. Näin he loivat sen lujan pe¬ 
rustan, jolle liiton toiminto on lähes viidenkymmenen vuoden ai¬ 
kana voinut nojautua. 

Sosiaalidemokraattien edustajisto pitkässä parlamentissa oli 

toinen huomattava vaikuttaja, lääkintöhallituksen pääjohtajaksi 
jo vuonna 1939 nimitetty viipurilainen lääkäri Oskar Reinikai¬ 
nen. Sen jälkeen kun hänet oli korkeaan virkaan nimitetty, hän 
jatkoi eduskunnassa kauden loppuun saakka, mutta ei voinut 
osallistua aktiivisesti enempää eduskuntatyöhön kuin siirtokarja¬ 
laisten ryhmän toimintaankaan. 

Kolmas sosiaalidemokraatti, jolla valtiovarainvaliokunnan jäse¬ 
nenä oli merkittävä asema siirtokaijalaisten ongelmia ratkaistaes¬ 
sa oli Yrjö Velling Kirvusta. Hän jäi kotipitäjässään Niukkasen var¬ 
joon, mutta tuli tunnetuksi päättävänä ja määrätietoisena kansan¬ 
edustajana. Hän uskalsi asettua sekä oman puolueensa johtoa et¬ 
tä yleistä mielipidettä vastaan. Niinpä ratkaistaessa 1930-luvulla 
eduskunnassa kysymystä Itä-Suomen raakasokeritehtaan sijoitus¬ 
paikasta kirvulainen Velling ei kannattanut oman pitäjänsä Saira- 
laa sijoituspaikaksi, vaan äänesti naapurikunnan Antrean puoles¬ 
ta. Velling osallistui aktiivisesti siirtoväen ryhmän työhön. 

Kuten edellä esitetystä luettelosta ilmenee, sosiaalidemokraat¬ 
tisten Viipurin läänin läntisestä vaalipiiristä valittujen kansan¬ 
edustajien joukossa oli yksi helsinkiläinen ja viisi vaalipiirin länti¬ 
seltä laidalta ja Vuoksenlaaksosta valittua. Näin vain puolet sosiaa¬ 
lidemokraattisista edustajista oli kotoisin luovutetulta alueelta. 
Muualta valittuja eivät siirtoväen ongelmat kiinnostaneet siinä 
määrin kuin niitä, jotka itse olivat kokeneet siirtoväen kohtaloita. 
Tämä ilmeni myös näiden edustajien osallistumisesta siirtoväkeä 
edustavan ryhmän toimintaan. Tästä huolimatta sosiaalidemo¬ 
kraattinen eduskuntaryhmä tuki siirtoväen ryhmää siirtokarjalai¬ 
sia koskevissa tärkeissä kysymyksissä. 

Vaikka erityistä siirtoväen ryhmää ei vielä syksyllä 1939 Mosko¬ 
van neuvottelujen aikana ollut muodostettu, Viipurin läänin kan- 
sanedustajien mielipide kyllä tuli riittävän selvästi ja voimakkaas¬ 
ti esille alueluovutuskysymyksissä. Ilmeisesti ei eri puolueita edus¬ 
tavien Viipurin läänin kummankaan vaalipiirin edustajien välillä 
ollut tässä suhteessa mitään erimielisyyksiä. 

Siirtoväki on asutettava 
- mutta me emme anna maata 


Siirtokarjalaisten keskusjärjestö järjestäytyi nopesti ja jo huh- 
ti-toukokuun vaihteessa 1940 se oli työ-ja taistelukuntoinen. Ti¬ 
lanteen kehitys osoitti, että voimakasta elintä tarvittiin välttämät¬ 
tä. Paavolainen johti käytännön työtä, mutta jo liikkeelle lähdet¬ 
täessä palkattiin toimistoon Väinö Kaasalainen, entinen kansan¬ 
edustaja, sittemmin myös ministeri ja kansanopiston johtaja, lii¬ 
ton propagandapäälliköksi. Hän ehti toimia liitossa vain muuta¬ 
mia kuukausia, sillä elokuun lopussa 1940 hän palasi kansanopis¬ 
totyöhön. 

Heti perustamisen jälkeen muodostettiin siirtoväen asutustoi¬ 
minnan hoitamista varten liittoon asutusjaosto. Sen puheenjoh¬ 
tajaksi tuli maanviljelijä E. Pusa ja jäseniksi kansanedustaja Matti 
Pitkänen (myös Itä-Kaijalan maataloustuottajien piiriliiton pu¬ 
heenjohtaja) sekä agronomit Paavo A. Viding (Itä-Suomen raa- 
kasokeritehtaan johtaja) ja E.R. Murole (Itä-Karjalan maanvilje¬ 
lysseuran sihteeri). Jaosto ei kuitenkaan ehtinyt aloittaa toimin¬ 
taansa, kun se jäljestettiin kesäkuun alussa uudelleen. Sen ni¬ 
meksi tuli nyt maatalousjaostoja sen kokoonpano muuttui siten, 
että Muroleen tilalle tuli Viipurin läänin maanviljelysseuran sih¬ 
teeri Väinö Huuhtanen ja sihteeriksi keväällä muodostetun Ete¬ 
lä-ja Itä-Karjalan maataloustuottajien yhteisen toimikunnan sih¬ 
teeri Johannes Virolainen. Luovutetulla alueella toimi ennen tal¬ 
visotaa kaksi MTKioon kuuluvaa tuottajien piiriliittoa, Etelä-Kar¬ 
jalan ja Itä-Karjalan piiriliitot. Itä-Karjalan toimisto sijaitsi Sortava¬ 
lassa ja sen alue menetettiin Uukuniemen ja Korpiselän pieniä 
jäljelle jääneitä alueita lukuun ottamatta kokonaan. Etelä-Karja¬ 
lan piiriliiton toimisto sijaitsi Viipurissa ja sen alueeseen kuului 
paitsi Karjalan kannas ja osa ns. Keski-Kaijalan kunnista myös 
Suomen puolelle jääneet Viipurin läänin Vuoksenlaaksoon ja Ky¬ 
menlaaksoon kuuluneet kunnat. Kun myös Etelä-Kaijalan liiton 
alueesta suurin osa menetettiin, liiton edustajat pitivät välttämät¬ 
tömänä, että sen toiminnan pääpaino kohdistettiin maatalous- 
siirtoväen aseman järjestämiseen. Tätä varten nämä piiriliitot 
muodostivat keväällä 1940 yhteisen toimikunnan, jonka tehtäväk¬ 
si tuli kaijalaisten talonpoikien asuttaminen sekä muiden maata- 

loussiirtoväen elinkysymysten seuraaminen ja esitysten tekemi¬ 
nen näistä kysymyksistä. Toimikunnan puheenjohtajaksi valittiin 
Etelä-Karjalan piiriliiton puheenjohtaja, maanviljelijä, myöhem¬ 
min kunnallisneuvos Tahvo Tahvola ja varapuheenjohtajaksi 
kansanedustaja Matti Pitkänen. Toimikunta valitsi huhtikuussa 
1940 minut sihteerikseen ja otin tehtävän vastaan toukokuussa 
1940. 

Toimipaikkani sijaitsi MTK:n talon ylimmässä kerroksessa Si¬ 
monkatu kuudessa. Varsin pian kuitenkin huomasin, että MTK 
asettui kautta linjan jarruttamaan, jopa vastustamaan, karjalais¬ 
ten talonpoikien nopeata asuttamista. Sen vuoksi siirryin jo kesä¬ 
kuun alussa 1940 työskentelemään Karjalan Liittoon, jonka toi¬ 
misto silloin sijaitsi Viipurilaisen osakunnan kerhohuoneessa. 

Maatalousjaosto joutui heti hyvin vaikeiden ongelmien eteen. 
Vaikka rauhanteon aikoihin kaikki yhdestä suusta vakuuttelivat 
ymmärtämystä ja myötätuntoa karjalaisia kohtaan, tilanne muut¬ 
tuikin aivan toiseksi, kun tuli tekojen aika. 

Maatalousjaoston tärkeimmät tehtävät olivat pika-asutustoi- 
minnan edistäminen karjalaisten asuttamiseksi mahdollisimman 
nopeasti ja siten, että karjalainen maatalousväestö pääsee talou¬ 
dellisesti itsenäiseen asemaan. Samalla jaoston oli kaikin voimin 
yritettävä jouduttaa menetetyn omaisuuden korvauskysymyksen 
ratkaisua niin, että korvaukset maksettaisiin täysimääräisinä ja sel¬ 
laisilla maksuvälineillä, jotka säilyttäisivät arvonsa. 

Maan hallitusta ei voitu syyttää viivyttelystä, sillä kun se oli pyy¬ 
tänyt professori T.M. Kivimäeltä ehdotusta siirtoväen asuttamista 
koskevaksi lainsäädännöksi, Kivimäki teki ehdotuksen muuta¬ 
massa päivässä ja hallituksen esitys siirtoväen pika-asutuslaiksi an¬ 
nettiin eduskunnalle huhtikuussa. 

Lakiesityksen lähetekeskustelu käytiin 30.4.1940. Siinä käytti 
puheenvuoron pääministeri Ryti, joka ehkä tarkoitti puheenvuo¬ 
ronsa karjalaisia ymmärtäväksi ja puoltavaksi, mutta erehtyi käyt¬ 
tämään puheensa alussa sanontaa, joka loukkasi syvästi siirtokar¬ 
jalaisia. 

Ryti lausui puheensa alussa näin: »Siirtoväellä ei ole mitään la- 
kipykäliin perustuvaa oikeutta vaatia ja saada korvauksia mene¬ 
tyksistään valtiolta tai Suomen muulta kansanosalta.» Vaikka Ry¬ 
ti puhettaan jatkaessaan lausui, että siirtoväellä on moraalinen oi¬ 
keus odottaa, että Suomen valtio ja kansa tekevät voitavansa kar¬ 
jalaisten auttamiseksi uuden elämän alkuun, hänen lausumansa 

siitä, ettei karjalaisilla ole mihinkään lakiin perustuvaa oikeutta, 
loukkasi ja ärsytti kotinsa ja kotiseutunsa juuri menettäneitä kar¬ 
jalaisia. He käsittivät Rytin puheen niin, että he olisivat menettä¬ 
neet kansalaisoikeutensa Karjalan mukana. Totta kai he katsoivat 
itsellään olevan oikeuden saada korvausta siitä omaisuudesta, jon¬ 
ka he olivat Karjalassa menettäneet isänmaan vapauden puolesta. 

Tämä Rytin sanonta oli suuri erehdys ja karjalaiset kantoivat 
pitkään kaunaa hänelle ja pelkäsivät, ettei Ryti ymmärrä siirtokar¬ 
jalaisten vaikeaa asemaa. Tämä pelko osoittautui kyllä suuressa 
määrin aiheelliseksi. 

Ryti yritti parantaa mainettaan siirtokarjalaisten keskuudessa, 
sillä kesäkuun 29. päivänä 1940 Kaivopuiston kallioille karjalais¬ 
ten sotaorpojen ammattikasvatuksen hyväksi jäljestetyssä juhlassa 
pääministeri Ryti piti juhlapuheen, jossa antoi tunnustuksen kar¬ 
jalaisille todetessaan: »Sodan kovissa koettelemuksissa on isän- 
maanrakkaus yksituumaisessa Suomen kansassa kohonnut kor¬ 
keimpaan kukoistukseensa. Mutta suurimpana kaikista esiintyi se 
teissä karjalaisissa silloin, kun teitte päätöksenne rauhanteon jäl¬ 
keenkin liittää kohtalonne isänmaan yhteiseen kohtaloon.» 

Tässä juhlassa V.A. Koskenniemi esitti ensimmäisen kerran kir¬ 
joittamansa runon, jolle hän oli antanut nimeksi »Kaijala». 

Olin itse mukana tuossa tilaisuudessa, joka pidettiin kauniina 
kesäiltana. Kaivopuiston kallioille oli saapunut runsaasti yleisöä ja 
edessä aukeni laaja meren ulappa, tunnelma oli herkkä ja Kos¬ 
kenniemen runo »Karjala» meni meidän karjalaisten sydämiin. 
Se kuvasi silloin erinomaisella tavalla sitä asemaa ja merkitystä, 
jonka menetetty Karjala oli saanut koko kansan mielissä. Meidän 
mielestämme runoilijamestarimme oli onnistunut erinomaisesti, 
hänen sanomansa ilmensi hienolla tavalla aikaa ja tunnelmaa: 

V.A. Koskenniemi: Karjala 

Oi Karjala, Sua vailla Suomen koti 
ois vailla ainoisinta armain taan! 

Miss’ Suomen aura kynti, säilä soti 
ja kannel viritteli kaikujaan 
ne kaikki kertoo, kuinka rinnallamme 
sa astuit uskollisin askelin 
ja kuinka yksin usein puolestamme 
sa torjuit käyrämiekan Bysantin. 

Sun laulupuusi kohos korkealle, 
kun soiton unhotti jo Suomi muu 
ja vuosisatain viestin maailmalle 
vei kerran runottares sulosuu. 

Nyt lauluttomiks muuttuu Suomen rannat 
ja kaiuttomiks maassa kantelet. 

Sa joka heimon ristinpuuta kannat 
et laula, valita, sa vaikenet. 

Oi Karjala, sa vanhin Väinön suvun, 
ken mittaa vaivat sinun vaiheissas, 
ken laskee taistojes ja tuskais luvun, 
sa ihmisyyden uljas sotilas, 
sen ihmisyyden, kahleittensa painoon 
jok’ uupuu eteen orjain tyrannein, 
sen ihmisyyden, joka turvan ainoon 
sai rinnas urhojen ja marttyyrein. 

Oi Kaijala, nyt Suomen sydämessä 
sa asut niinkuin koskaan ennen et, 
ja päiväin, viikkoin, vuotten vieriessä 
sa siellä kasvat vain ja suurenet, 
sun auras kyntää, miekkas lyö, ja siellä 
sa soitat lohdun suurta sanomaa: 
mik’ osamme lie elämämme tiellä, 
yks on ja jakamaton isänmaa! 

Eduskunnan maatalousvaliokunta antoi toukokuussa mietintön¬ 
sä. Maatalousvaliokunta teki eräitä muutoksia hallituksen esityk¬ 
seen. Niiden tarkoituksena oli lisätä uudisraivausta ja vähentää 
valmiin pellon käyttöä asutukseen. Lisäksi eräät valiokunnan jäse¬ 
net - Ruotsalaisen Kansanpuolueen ja Kokoomuksen edustajat - 
katsoivat, että siirtoväen asutus olisi suunnattava maan pohjois¬ 
osiin huomattavasti suuremmassa määrässä kuin hallitus oli esit¬ 
tänyt. Siirtoväen edustajat vastustivat tällaisia pyrkimyksiä, koska 
se olisi merkinnyt asutustoiminnan hidastumista ja siirtoviljelijöi- 
den sijoittamista paljon heikommille alueille kuin missä he olivat 
ennen Kamalassa maataan viljelleet. 

Kaijalan Liiton maatalousjaosto pääsi nyt vaikuttamaan lain sa¬ 
namuotoon ja antoi 30.5.1940 oman lausuntonsa asiasta. Se teki 

useita muutosehdotuksia maatalousvaliokunnan mietintöön. Jou¬ 
duin itse laatimaan tämän Karjalan Liiton lausunnon, jonka 
myös Etelä- ja Itä-Karjalan maataloustuottajain toimikunta alle¬ 
kirjoitti. Lausunto painatettiin ja jaettiin kaikille kansanedustajil¬ 
le sekä maan hallituksen jäsenille. Lisäksi liiton edustajat kävivät 
henkilökohtaisesti selvittämässä karjalaisen siirtoväen kantaa eri 
eduskuntaryhmien edustajille. 

Monet esittämämme muutosehdotukset olivat karjalaisten kan¬ 
nalta elintärkeitä. Lakiesityksen ensimmäiseen pykälään ehdo¬ 
timme muutosta, jonka mukaan perikunnille annetaan aina, mil¬ 
loin sen jäsenet haluavat, tila, johon voidaan antaa tiluksia enem¬ 
män kuin 15 hehtaaria maatalousmaata, ei kuitenkaan enempää 
kuin perikunta oli omistanut luovutetulla alueella. Tämä ehdo¬ 
tus tuli eduskunnassa hyväksytyksi. Toisaalta ehdotimme, että 
henkilölle, jolla oli suuri perhe ja jolla oli luovutetulla alueella 
asutustilan suurinta kokoa suurempi tila, annettaisiin nyt entisen 
tilan suuruinen tila. Tätä ehdotusta eduskunta ei hyväksynyt. 

Lakiesityksen neljänteen pykälään ehdotettiin muutos, jonka 
mukaan maansaajalle voitaisiin antaa myöhemmin lisää metsä¬ 
maata, jos hänen saamaansa tilaan ei voida antaa niin paljon met¬ 
sää kuin mitä hänellä oli luovutetulla alueella. Tämän muutok¬ 
sen perusteella olisivat varsinkin Laatokan Karjalan metsärikkai¬ 
den alueiden viljelijät saaneet uusiin tiloihinsa riittävästi metsä¬ 
maata, mutta valitettavasti eduskunta ei tätäkään ehdotusta hy¬ 
väksynyt. 

Tekemiemme muutosehdotusten tärkeimpiä oli lakiesityksen 
33. pykälään ehdottamamme lisäys, jonka mukaan asukkaat on si¬ 
joitettava ensi sijassa sellaisille alueille, jotka luonnonolosuhteil¬ 
lensa ja taloudellisten edellytystensä puolesta lähinnä vastaavat 
heidän entisiä asuinalueitaan. Eduskunta hyväksyi tämän lisäyk¬ 
sen. Lakiin tehty lisäys vaikutti ratkaisevasti siihen, mille alueille 
siirtomaanviljelijät sijoitettiin. Jos tätä lisäystä ei olisi tehty, karja¬ 
lainen maataloussiirtoväki olisi työnnetty kauas Pohjois-Suomen 
harvaan asutuille korpiseuduille, jotka eivät viljelyedellytyksiltään 
mitenkään vastanneet luovutetun Karjalan maatalousalueita. Lain¬ 
muutoksen merkitys kävi selvästi ilmi saman vuoden syksyllä, kun 
maatalousministeriö laati ehdotuksen maataloussiirtoväen sijoi¬ 
tussuunnitelmaksi. Sen mukaan huomattava määrä uusia tiloja 
olisi muodostettu Oulujoki-linjan pohjoispuolelle. Me siirtoväen 
edustajat maatalousministeriön neuvottelukunnassa asetuimme 

päättävästi tällaista suunnitelmaa vastustamaan lain 33. pykälään 
vedoten ja tuloksena oli, että liian pohjoiseen suunnitellut tilat 
poistettiin suunnitelmasta ja eteläisten läänien siirtotilojen lukua 
vastaavasti lisättiin. 

Karjalan Liiton maatalousjaosto piti kaqalaisen maataloussiir- 
toväen sijoittamista erittäin tärkeänä kysymyksenäpä me pystyim¬ 
me turvaamaan tämän väestön sijoittamisen pääosiltaan sellaisil¬ 
le alueille, jotka suurin piirtein vastasivat sen entisiä asuinalueita 
Kaijalan kannaksella ja Laatokan Karjalassa. 

Hallituksen esityksessä ja maatalousvaliokunnan siitä antamas¬ 
sa mietinnössä lähdettiin voimassa olleen asutuslain pohjalta, 
jonka mukaan asutustilojen asukkaat ovat varsin pitkälle mene¬ 
vien valtion holhoustoimenpiteiden alaisia. Me korostimme, että 
koska asutettavat karjalaiset olivat itsenäisiä viljelijöitä, heitä ei 
saanut asettaa liiallisen holhouksen alaisiksi, siihen ei ollut aihet¬ 
takaan, koska itsenäiset talonpojat pystyivät vastaamaan omista 
asioistaan. Samalla ehdotimme, että karjalainen viljelijä saisi käyt¬ 
tää osan valtiolta saamastaan menetetyn omaisuuden korvaus¬ 
summasta maatalousirtaimiston hankkimiseen eikä koko sum¬ 
maa tarvitsisi käyttää kiinteistön hinnan maksamiseen. Eduskun¬ 
ta otti vain osittain huomioon ehdotuksemme ja lievensi hol- 
housmääräyksiä. Sellaisen muutoksen kuitenkin saimme pika- 
asutuslakiin, että jos tilan saaja maksaa tilan kauppahinnan koko¬ 
naan, hän vapautuu heti kaikesta holhouksesta. 

Kaijalan Liittoja sen maatalousjaosto sai pika-asutuslakiin eräi¬ 
tä hyvin merkittäviä muutoksia ja parannuksia, mikä johtui suu¬ 
ressa määrin siitä, että eduskunnassa toimi aktiivisesti keväästä 
1940 lähtien ns. siirtoväen eduskuntaryhmä, jonka kanssa lähei¬ 
sessä yhteistyössä Karjalan Liitto työskenteli. Kun laki astui voi¬ 
maan 28.6.1940, me karjalaiset panimme siihen suuria toiveita, 
uskoimme, että jos eivät aivan kaikki niin ainakin kansan suuri 
enemmistö ymmärtäisi ja tukisi karjalaisia ja olisi valmis sijoitta¬ 
maan siirtoväen mahdollisimman nopeasti. 

Lain toimeenpanoasetusta valmisteltaessa pidimme edelleen 
tärkeänä, että karjalaisten viljelijöiden toimintavapauden rajoitta¬ 
mista tarkoittavat määräykset saisivat mahdollisimman lievän sa¬ 
namuodon eikä mitään sellaisia määräyksiä otettaisi asetukseen, 
joita laki ei nimenomaan määrää. Tässäkin pyrkimyksessä onnis¬ 
tuimme vain osittain. 

Lain toimeenpano alkoi kesällä 1940. Karjalan Liiton maata- 

lousjaosto seurasi erittäin valppaasti lain toimeenpanon valmiste¬ 
lujana kun maatalousministeriön asutusasiainosastoon asetettiin 
heinäkuun lopulla erityinen neuvottelukunta käsittelemään pi- 
ka-asutuslain toimeenpanoon liittyviä laajakantoisia kysymyksiä, 
maatalousjaosto saattoi käytännössä myötävaikuttaa jo asioiden 
valmisteluun. Neuvottelukuntaan nimitettiin kolme maatalous- 
siirtoväen edustajaa, kunnallisneuvos Juhani Leppälä, maanvilje¬ 
lijä Eno Pusa ja agronomi Johannes Virolainen. Tämän neuvotte¬ 
lukunnan kautta kaijalaisten mielipiteet tulivat aktiivisesti esille, 
mitä Karjalan Liiton perustavassa kokouksessa oli niin voimak¬ 
kaasti korostettu. 

Maatalousjaoston toiminta kohdistui kesän 1940 aikana aktiivi¬ 
sesti pika-asutustoimikuntiin asetettujen siirtoväen edustajien 
koulutukseen. Sitä varten jäljestettiin maan eri puolilla neuvotte¬ 
luja, joissa maatalousjaoston edustajat selostivat toimikuntien jä¬ 
senille pika-asutuslain tärkeitä kohtia ja korostivat kaijalaisen 
maatalousväestön näkökohtien tasapuolista huomioon ottamista 
kenttätyössä. 

Elokuun alussa 1940 laadittiin maatalousministeriön asutus¬ 
asiainosastossa alustava suunnitelma maataloussiirtoväen sijoitta¬ 
misesta maan eri osiin. Ministeriö pyysi suunnitelmasta Kaijalan 
Liiton lausunnon. 

Laajassa ja varsin yksityiskohtaisessa lausunnossaan maatalous- 
jaosto totesi ensin, että siirtoväki omisti luovutetussa Karjalassa 
yhteensä noin 300 000 ha maatalousmaata, josta peltoa noin 
260 000 ha, maatalouskelpoista maata suunnilleen saman verran 
kuin maatalousmaatakin, ja metsämaata noin 1,4 miljoonaa ha. 

Siirtoväelle olisi muodostettava yhteensä noin 36 000 tilaa, jois¬ 
ta 2 ha:n asuntotiloja 2500, 6 ha:n sekamuotoistiloja 9300, 8 ha:n 
viljelytiloja 1000, 10 ha:n viljelytiloja 7600, 15 ha:n viljelytiloja 
13 530 ja yli 15 ha:n viljelytiloja 2235. Näin muodostettaviin tiloi¬ 
hin tarvittiin maatalous- ja maatalouskelpoista maata yhteensä 
noin 380 000 haja metsämaata 6 peltohehtaarin sekamuotoisti- 
loille 40 km 3 :n lisäkasvun vuodessa tuottava ala ja 15 peltohehtaa¬ 
rin tiloille sekä sitä suuremmille viljelytiloille niin suuri metsäala 
tilaa kohden, että se tuottaisi 60-75 km 3 :n lisäkasvun vuodessa. 
Liiton ehdotus merkitsi sitä, ettei Kaijalan eräillä alueilla ollutta 
kääpiötila-asutusta pitäisi siirtää muualle maahan, eikä alle 5 pel¬ 
tohehtaarin tiloja pitäisi ollenkaan muodostaa, vaan viljelytilojen 
peltoalan pitäisi olla vähintään 8-10 hehtaaria. 

Tiloihin käytettävä maa olisi Karjalan Liiton lausunnon mu¬ 
kaan otettava ensi sijassa valtion ja yhteisöjen maistaja varsinais¬ 
ta talonpoikaismaanomistusta säästettävä. Liiton mielestä pääosa 
siirtomaanviljelijöistä olisi sijoitettava maan eteläisiin ja keskisiin 
osiin eikä pakolla olisi ketään vietävä linjan li, Haukipudas, Kii¬ 
minki, Yli-Kiiminki, Utajärvi, Säräisniemi, Paltamo, Ristijärvi, Sot¬ 
kamo, Kuhmo, Pielisjärvi pohjois-ja koillispuolelle. Liitolla ei kui¬ 
tenkaan ollut mitään sitä vastaan, jos siirtoviljelijät vapaaehtoises¬ 
ti halusivat hakeutua tämän rajan toiselle puolelle. 

Maatalousministeriö pyysi Karjalan Liiton lausunnon johdosta 
lausuntoa MTKilta, joka antamatta yksityiskohtaista lausuntoa ai¬ 
noastaan totesi, että laki määrää ne puitteet, joiden mukaan sijoi¬ 
tus on jäljestettävä. 

Karjalan Liiton lausunnon jälkeen maatalousministeriön neu¬ 
vottelukunta päätti laatia uuden ehdotuksen sijoitussuunnitel¬ 
maksi ja siinä noudattaa asutuksen pohjoisrajaa Karjalan Liiton 
esityksen mukaisesti. Se tarkoitti sitä, että Karjalan kannaksen 
kuntien siirtoviljelijöitä sijoitettaessa lähdettiin Helsingistä, ja sii¬ 
tä pohjoiseen, länteen ja itään siirryttäessä pyrittiin siirtokunnat 
sijoittamaan suunnilleen samoille etäisyyksille ja suunnilleen sii- 
näjäijestyksessä kuin ne Karjalassa olivat sijainneet Viipuriin näh¬ 
den. 

Laatokan Karjalan kuntia sijoitettaessa otettiiin keskukseksi Jy¬ 
väskylä ja siitä eri suuntiin siirryttäessä pidettiin perusteena kun¬ 
tien asemaa Sortavalaan nähden. 

Mutta asia ei ollutkaan tällä päätöksellä selvä. Uusi ehdotus val¬ 
mistui syyskuun puolivälissä ja joutui neuvottelukunnan uuteen 
käsittelyyn. Silloin siirtoväen edustajat havaitsivat, ettei tehtyä 
päätöstä Karjalan Liiton ehdotuksen mukaisesta sijoitussuunni¬ 
telmasta läheskään joka kohdassa ollut noudatettu. Maan eteläi¬ 
sistä lääneistä ehdotettiin otettavaksi asutusmaata huomattavasti 
vähemmän kuin liiton esityksessä oli edellytetty. Niinpä Uuden¬ 
maan, Turun ja Porin sekä Hämeen lääneistä oli yhteensä ehdo¬ 
tettu otettavaksi maata yli 60 000 hehtaaria vähemmän kuin Kar¬ 
jalan Liitto oli ehdottanut. Jos tämä olisi hyväksytty, se olisi mer¬ 
kinnyt tuhansien karjalaisviljelijöiden joutumista idän ja pohjoi¬ 
sen harvaan asutuille erämaaseuduille. 

Kokouksessa kävi ilmi, että asutusasiainosasto oli neuvottelu¬ 
kuntaa kuulematta antanut pika-asutustoimikunnille ohjeet, joi¬ 
den mukaan maanottoprosentit olivat huomattavasti alempia 

kuin mitä neuvottelukunta oli edellyttänyt. Samoin kävi yllättäen 
ilmi se, että ns. harrastelijamaanomistajia, jotka eivät asuneet ti¬ 
loillaan tai saivat pääosan toimeentuloaan muista ammateista 
kuin maataloudesta, oli kohdeltu samoin kuin varsinaisia viljeli¬ 
jöitä. Neuvottelukunta päätti korottaa luovutusprosentteja kautta 
linjan ja tehdä vielä erityiskorotuksen harrastelijoiden osalta. 

Korotus koski kuitenkin vain sellaisia tiloja, joilla oli maatalous- 
ja maatalouskelpoista maata vähintään 75 ha. 

Korotusprosentit olivat seuraavat: 


maatal.- ja maatal.- 
kelpoista maata 

ministeriön 

luovutus-% 


korotettu 

luovutus-% 

75-100 ha 

20 

75-100 ha 

21 



100-150 ha 

25 

150-400 ha 

25 

150-300 ha 

31 



300-500 ha 

38 

400-700 ha 

30 

500-700 ha 

45 



700-900 ha 

52 

yli 700 ha 

35 

yli 900 ha 

60 


Samalla nostettiin myös harrastelijaviljelijöiden luovutusprosent¬ 
teja ja päätettiin antaa siitä ohjeet pika-asutustoimikunnille. Tä¬ 
män jälkeen päätettiin, että Oulun läänistä vähennetään maata 
10 000 ha siitä, mitä asutusasiainosasto oli ehdottanut ja vastaava 
määrä otetaan suurilta tiloilta lähinnä Uudenmaan, Turun ja Po¬ 
rin sekä Hämeen lääneistä. 

Asutusasiainosaston alkuperäinen ehdotus olisi merkinnyt nel¬ 
jän kaijalaisen kunnan viljelijöiden siirtämistä po. eteläisistä lää¬ 
neistä pohjoisemmaksi, nyt näiden siirrettävien kuntien luku su¬ 
pistui kahteen. Joka tapauksessa lopullisessa sijoituksessa eräät 
kunnat joutuivat huomattavasti pohjoisemmaksi ja heikommille 
alueille kuin Karjalan Liitto oli omassa lausunnossaan ehdotta¬ 
nut. Näitä olivat erityisesti Vuoksenrannan, Metsäpirtin, Hiitolan, 
Jaakkiman ja Lumivaaran kuntien viljelijät. Karjalan Liitto esitti 
esim. Vuoksenrantaa Hämeen lääniin, mutta se joutui Kuopion 
lääniin, Hiitolaa Porin ympäristöön, mutta se joutui Vaasan lää¬ 
niin jne. 

Sijoituskysymys saatiin lopullisesti ratkaistuksi syyskuun lop- 

puun tultaessa, ja siitä annettiin virallinen tieto lokakuun alussa. 
Se ei läheskään joka suhteessa vastannut karjalaisten toiveita ja 
katsoimme, että eräiden kuntien osalta sijoitus oli ristiriidassa 
lain 33. pykälän kanssa. Karjalan Liittoja sen edustajat saivat siis 
asian käsittelyn aikana useita parannuksia suunnitelmaan, mutta 
toisaalta maanluovuttajien vastarinta oli jo silloin niin voimakas, 
että parempaan tulokseen ei päästy. 

Tiloja muodostettaessa Karjalan Liiton edustajat korostivat, et¬ 
tä kun lain mukaan tilojen suurin koko vastasi vain viittätoista 
hehtaaria maatalous-ja maatalouskelpoista maata, olisi sellaisille 
viljelijöille, jotka omistivat Kamalassa suuria metsäaloja, annettava 
enemmän metsämaata. Nämä ehdotukset pyrittiin ottamaan 
huomioon siten, että syrjäseuduille perustettiin yleensä vain suu¬ 
rinta kokoa olevia tiloja ja metsämaatakin annettiin ohjeiden ylä¬ 
rajaa vastaava määrä. Sitä ei kukaan kuitenkaan voi kieltää, että 
muodostettiin myös liian paljon liian pieniä tiloja. 

Valtiovalta yritti lisätä karjalaisten vapaaehtoista sijoittumista 
Oulun ja Lapin lääneihin antamalla sinne hakeutuville viljelijöil¬ 
le erityisetuja. Maa ja rakennuspuut sekä kasvava metsä eräin ra¬ 
joituksin päätettiin antaa näihin lääneihin asettuville siirtoviljeli- 
jöille ilmaiseksi. Tämä ei kuitenkaan sanottavassa määrin lisännyt 
pohjoisiin lääneihin hakeutuvien siirtoviljelijöiden määrää. 

Viranomaiset ottivat jo vuonna 1940 huomioon Karjalan Lii¬ 
ton esittämiä ehdotuksia ja kannanottoja. Se osoittaa, että valtio¬ 
valta antoi arvoa siirtoväkeä edustavalle vapaalle järjestölle ja tun¬ 
nusti sen kaijalaisen siirtoväen valtuuttamaksi edustajaksi käsitel¬ 
täessä tätä väestöä koskevia tärkeitä kysymyksiä. 

Ehkä tärkein vuoden 1940 aikana liitolta pyydetty lausunto oli 
edellä selostettu siirtoväen sijoitussuunnitelmaan liittyvä. Myö¬ 
hemmin syksyllä asutusasiainosasto pyysi Karjalan Liitolta lausun¬ 
toa samana vuonna perustetun Pellonraivaus Oy:n tekemistä eh¬ 
dotuksista. Tämä lähinnä Etelä-Suomen suurmaanomistajia edus¬ 
tava järjestö suunnitteli lakia, joka olisi määrännyt asutukseen 
käytettäville maatalouskelpoisille maille raivauspakon. Samalla 
yhtiö ehdotti, että pika-asutustoimikunnat inventoisivat kaiken 
valtakunnan alueella olevan raivauskelpoisen maan. 

Yhtiö oli perustettu lähinnä MTK;n puheenjohtajan professo¬ 
ri Jänneksen aloitteesta. Hän oli jyrkimpiä valmiin pellon käytön 
vastustajia ja erityisen innostunut uuden pellon raivaukseen, jol¬ 
loin etelän suuria tiloja ei olisi tarvinnut käyttää pika-asutukseen. 

Antamassaan lausunnossa Karjalan Liitto ei hyväksynyt raivauspa- 
kon määräämistä siirtoviljelijöille eikä myöskään asettunut kan¬ 
nattamaan sitä, että pika-asutustoimikunnat olisivat lähteneet 
maanlaajuisesti inventoimaan raivauskelpoisia maita. Sellaisen 
suuren tehtävän antaminen toimikunnille olisi hidastanut niiden 
varsinaista työtä, uusien tilojen muodostamista. 

Pellonraivaus Oy:n perustaminen oli eräs osa siitä jarrutukses¬ 
ta, johon eräät MT&n johtohenkilöt ryhtyivät keväällä 1940. Pel¬ 
lonraivaus Oy raivasi suuria alueita pelloksi ja oli siten osaltaan li¬ 
säämässä nyt kaikkien tuomitsemaa maatalouden ylituotantoa, 
kasvattamassa vilja-, voi- ja lihavuoria. Yhtiön toiminta-ajatus on 
sittemmin muuttunut ja se kuuluu tänään Perusyhtymä-nimisenä 
maan suurimpiin rakennusyrityksiin. 


Ryti syrjii siirtokarjalaisia 


Talvisodan puhjettua maahan muodostettiin uusi hallitus, jonka 
pääministeriksi tuli maan huomattavimpiin talous-ja pankkimie- 
hiin kuulunut pääjohtaja Risto Ryti. Hän ei ottanut hallitukseen¬ 
sa Viipurin läänin läntisestä vaalipiiristä valittua Urho Kekkosta, 
joka jäi hallituksen ulkopuolelle koko Rytin valtakaudeksi, joka 
päättyi kesällä 1944. 

Kekkosen poisjättäminen hallituksesta oli siirtokarjalaisten 
kannalta suuri menetys. Moskovan rauhanteon jälkeen Ryti muo¬ 
dosti toisen hallituksensa maaliskuun lopulla 1940. Kun Niukka- 
nen ja Hannula olivat vastustaneet rauhantekoa ja pyytäneet he¬ 
ti eroa hallituksesta, eroa ei heille myönnetty, mutta Ryti jätti hei¬ 
dät molemmat pois uudesta hallituksestaan. Niukkasen mukana 
hallituksesta jäi pois koko siirtoväen edustus. Maalaisliitto sai Ry¬ 
tin toiseen hallitukseen vain kolme ministeriä, Kukkosen opetus¬ 
ministeriksi, Heikkisen maatalousministeriksi ja Koiviston toisek¬ 
si maatalousministeriksi. Tiedossani ei ole, minkä vuoksi Ryti ei 
ottanut hallitukseensa, joka joutui keskeisesti hoitamaan vaikeita 
siirtoväkeä koskevia kysymyksiä, yhtään karjalaisen siirtoväen 
edustajaa. Se oli suuri virhe, sillä alusta lähtien siirtoväki tunsi 
epäluottamusta Rytiä kohtaan. Tämä johtui osaksi siitäkin, että 

Ryti oli pulakaudella 1930-luvun alussa johtanut kovaa ja kylmää 
rahapolitiikkaa, joka ajoi tuhansia talonpoikia konkurssiin ja pois 
tiloiltaan. Näitä tilansa menettäneitä talonpoikia oli myös luovu¬ 
tetussa Kamalassa. 

Ryti menetteli kumpaakin hallitustaan muodostaessaan varsin 
omavaltaisesti. Hän ei neuvotellut eduskuntaryhmien kanssa, 
vaan »noukki» hallitukseensa eri puolueista henkilöitä, joihin 
tunsi mieltymystä. Niukkasesta hän oli lausunut käsityksenään, 
»ettei Niukkasen moraaliin voinut luottaa». Tämä Rytin menette¬ 
ly herätti varsinkin maaliskuun lopussa 1940, kun hän muodosti 
toisen hallituksensa, Maalaisliitossa suurta tyytymättömyyttä. Myös 
eräät Sosiaalidemokraattisen Puolueen johtomiehet, mm. J.V. 
Keto, arvostelivat Rytiä siitä, että hän syrjäytti eduskuntaryhmät 
hallitusta muodostaessaan. Tanner sen sijaan puolusti Rytin me¬ 
nettelyä. Ryti oli ilmoittanut Kyösti Kalliolle, että hän suostui jat¬ 
kamaan pääministerinä vain sillä edellytyksellä, että sai itse va¬ 
paasti valita ministerit. 

Ryti puolusti menettelyään vetoamalla siihen, että hän otti hal¬ 
litukseensa ministereitä eri eduskuntaryhmistä, mutta näiden li¬ 
säksi tunnettuja »talouselämän edustajia» ja muita johtavia per¬ 
soonallisuuksia eduskunnan ulkopuolelta, joita siinä tilanteessa 
tarvittiin. Rytin syrjintä keväällä 1940 kohdistui paitsi siirtoväkeen 
myös koko Maalaisliiton eduskuntaryhmään. 

Hänellä ei ilmeisesti koskaan ollut erityisen hyvää käsitystä 
Maalaisliitosta ja sen politiikasta. Hänen sanomakseen on väitet¬ 
ty lausetta »Maalaisliitto on Kokoomuksen hansikas», jota Ryti oli¬ 
si käyttänyt 1920-luvulla ollessaan Edistyspuolueen kansanedusta¬ 
ja. 

Ryti vastusti jatkosodan aikana vuonna 1943 Tyko Reinikan tu¬ 
loa pääministeriksi, mutta nimitti Reinikan Linkomiehen halli¬ 
tuksen jäseneksi. Reinikka tuli tuomituksi sotasyyllisenä. Reinikka 
suhtautui hyvin myönteisesti siirtoväkeen ja nautti sen luottamus¬ 
ta. 

Mikä mahtoi olla syynä siihen, että Maalaisliitosta nimitettiin 
Rytin toiseen hallitukseen korvausasioita hoitamaan heinäkuussa 
1940 laitilalainen »säästöpankkimies» J.E. Pilppulajajo maalis¬ 
kuussa 1940 pika-asutusta hoitamaan eteläpohjalainen Juho Koi¬ 
visto Kurikasta? He olivat hyviä ja kokeneita miehiä molemmat, 
mutta kun heillä ei ollut omakohtaista Karjalan olojen tuntemus¬ 
ta, heidän asemansa muodostui erittäin vaikeaksi. 

Varsinkin korvausasioiden käsittely oli hankalaa Pilppulan ol¬ 
lessa toisena valtiovarainministerinä niistä hallituksessa vastaa¬ 
massa. Karjalaiset joutuivat hänen kanssaan jatkuvaan kiistaan. 
Hän oli kannattamassa erittäin huonoa korvauslakiesitystä edus¬ 
kunnassa. Täysi korvaus olisi maksettu vain 10 000 markkaan 
nousseesta vahingosta. Hän ei suostunut muuttamaan valtiova¬ 
rainministeriön antamia, meidän mielestämme täysin kohtuutto¬ 
mia ohjeita menetetyn omaisuuden arvioimiseksi. Karjalan Liitto 
jäljesti vuoden 1940 aikana varsinaisten kokoustensa lisäksi usei¬ 
ta ylimääräisiä kokouksia. Liitto teki niin korvausasioissa kuin 
asutusasioissakin näille kahdelle maalaisliittolaiselle ministerille 
esityksen toisensa perästä. Koivisto otti jossakin määrin huomi¬ 
oon esityksiämme, mutta Pilppula oli kylmä kuin kivi ja kuun te¬ 
li välinpitämättömän näköisenä. Eduskuntaryhmässä idettiin sen 
jälkeen nimittää kaikkia siirtokarjalaisiin välinpitämättömästi suh¬ 
tautuvia »säästöpankkimiehiksi» - Pilppula oli oman pitäjänsä 
johtavia säästöpankkimiehiä. 

Siirtoväen asema parani Rytin toisen hallituksen aikana mer¬ 
kittävästi, kun Heikkinen nimitettiin Kuopion läänin maaherrak¬ 
si heinäkuussa 1940 ja Kalliokoski tuli hänen tilalleen. Kalliokos¬ 
ki tunsi mielenkiintoa karjalaisten ongelmia kohtaan ja teki par¬ 
haansa niiden nopean ratkaisun hyväksi. Hän nautti siirtoväen 
luottamusta ja ollessaan suuren valiokunnan puheenjohtaja hän 
vaikutti ratkaisevalla tavalla siihen, että hallituksen kelvoton esitys 
korvauslaiksi sai siirtoväkeä tyydyttävän sisällön. Kun Rytin toises¬ 
sa hallituksessa oli alussa vain kolme maalaisliittolaista ministeriä, 
heidän lukunsa nousi heinäkuussa neljään. Vasta tammikuussa 
1941 muodostettuun Rangellin hallitukseen nimitettiin siirtokar¬ 
jalaisten edustaja. 

Tämä ensimmäinen karjalainen ministeri kevään 1940jälkeen 
oli maanviljelijä, kansanedustaja Toivo Ikonen Antreasta. Ran- 
gellkaan ei neuvotellut eduskuntaryhmien kanssa ministereitä va¬ 
litessaan ja Maalaisliitossa, varsinkin siirtoväen ryhmässä nimen¬ 
omaan Niukkanen oli tästä jatkuvasti tyytymätön. Ikonen oli mi¬ 
nisterinä aina kevättalvelle 1944 saakka, yli kolme vuotta. Kun 
omat olivat häneen tyytymättömiä, hänen tilalleen nimitettiin tal¬ 
vella 1944 Linkomiehen hallitukseen kansanopiston johtoja mais¬ 
teri Väinö Kaasalainen, joka oli Linkomiehen hallituksessa sen 
eroon saakka, elokuuhun 1944. 

Kallion kuolema nosti Rytin presidentiksi ja karjalaiset havaitsi- 

vat, että suuri muutos oli tapahtunut, kun presidentti vaihtui. Kal¬ 
lio kantoi koko ajan suurta huolta maasta ja karjalaisista ja hän 
sortui sodan ja raskaan rauhan painon alle. Ryti oli varmasti erit¬ 
täin lahjakas persoonallisuus ja pätevä talousmies. Mutta siirtovä¬ 
keen hän meidän mielestämme suhtautui kovin etäisesti ja vain 
yhden kerran osoitimme hänelle suosiotamme keväällä 1940 Kai¬ 
vopuiston kallioilla suuressa karjalaisten sotaorpojen juhlassa. 


Pika-asutuksen vastustajat 


Muste Moskovassa 12.3.1940 tehdyn rauhansopimuksen allekir¬ 
joituksista oli tuskin ehtinyt kuivua, kun Suomessa alkoi kiistely 
siitä, mihin »evakot», yli 400 000 henkeen nouseva siirtokarjalais¬ 
ten joukko, josta yli puolet maatalousväestöä, saataisiin sijoitetuk¬ 
si. Sehän oli ilman muuta selvää, että Suomeen heidät oli saatava 
sopimaan, mutta mieluummin naapurikuntaan ja naapurin maal¬ 
le. 

Kun Kivimäki oli laatinut ehdotuksen pika-asutuslaiksi, sanot¬ 
tiin: totta kai karjalaiset on asutettava, mutta Kivimäen ehdotus 
on aivan mahdoton. Jo keväällä alkoi vastustajien rintama muo¬ 
toutua. Siihen kuului erilaisia piirejä, ruotsalaisia maanomistajia, 
MTK:n eräät johtomiehet ja yleensä etelän suurten tilojen omis¬ 
tajat. 

Meistä karjalaisista oli yllättävää, että oma etujärjestömme, 
Maataloustuottajain Keskusliitto, ainakin sen virallinen johto, 
asettui tiukasti jarruttajien rintamaan. Se unohti vaikeuksiin jou¬ 
tuneet järjestönsä siirtoviljelijät ja alkoi aktiivisesti vastustaa hei¬ 
dän nopeata asuttamistaan. 

Ehkä ensimmäisiä tämän järjestön toimihenkilöiden esiintymi¬ 
siä oli järjestön myöhemmän toiminnanjohtajan Eero J. Korpe¬ 
lan esitelmä Agronomien yhdistyksen kevätkokouksessa 29.4.1940. 
Kokousselostuksen mukaan Korpela kertoi niistä suuntaviivoista, 
joille eduskunnan käsiteltävänä oleva pika-asutuslaki rakentui. 
Samalla hän esitti painavia huomautuksia lakiesityksen sisällöstä. 

Esitelmä aiheutti yli kaksi tuntia kestäneen keskustelun. Oltiin 
yksimielisiä siitä, että siirtoväen asuttamiskysymys oli kiireellinen 

ja välttämätön toimenpide, mutta toiselta puolen oli suotavaa, 
asian ollessa vielä suunnitteluasteella, että suunnitelmiin voitiin 
julkisuudessa suunnata myönteistä kritiikkiä, jotta vältyttäisiin 
kohtalokkailta virheiltä. 

Tämä oli sittemmin koko karjalaisen siirtoväen sijoittamisen ai¬ 
kana asutusta vastustavien maanomistajapiirien tuttu sävel: asia 
on kiireellisesti hoidettava, se on välttämätön toimenpide, mutta 
eihän sitä näin voi tehdä, meiltä ei saa ottaa maata! 

Vastustajat unohtivat tarkoituksellisesti, ettei karjalaisia voitu 
asuttaa ilman maata, maata tarvittiin ja sitä oli saatava nopeasti. 
Vaikka kaikki olivat sitä mieltä, että valtio oli ensisijainen maan¬ 
luovuttaja, oli toisaalta aivan selvää, että jos pääosa siirtoviljelijöi- 
tä sijoitetaan maan eteläosiin, oli myös yksityisiltä suurtiloilta otet¬ 
tava maata. 

Korpelan esitelmästä kävi ilmi vastustajien pääväite: jos asutuk¬ 
seen käytetään valmista peltoa, maan elintarvikehuolto vaaran¬ 
tuu, eräät menivät niin pitkälle, että puhuivat nälänhädästä. Jot¬ 
ta etelän suurtiloilta ei tarvitsisi ottaa peltoa, olisi siirtoviljelijöi- 
den pääosa sijoitettava maan itä-ja pohjoisosien laajoille viljely¬ 
kelpoisille soille. 

Agronomien yhdistyksen kevätkokous 1940 oli Korpelan kans¬ 
sa samaa mieltä siitä, että peltoja pitäisi säästää ja tilat olisi perus¬ 
tettava viljelykelpoisille alueille, silloin saataisiin peitetyksi se va¬ 
jaus, jonka Kaijalan peltojen menetys oli maalle aiheuttanut, kun 
noin 260 000 ha peltoa oli jäänyt itärajan taa. Kokous korosti lo¬ 
puksi, ettei sen tarkoituksena suinkaan ollut viedä karjalaisia vil¬ 
jelijöitä kauas korpiin ja vain syrjäisille seuduille. Kun kysymykses¬ 
sä oli poikkeuksellisen laajan ongelman ratkaisu, olisi suoritetta¬ 
va perusteellinen selvitys, jotta saataisiin tarkka tieto siitä, 

1. kuinka moni siirtoviljelijä haluaa saada maata, 

2. kuinka paljon maata pika-asutukseen tarvitaan ja kuinka 
paljon maata on maan eri osista saatavissa. 

Vasta kun tällainen perusteellinen selvitys olisi suoritettu, voi¬ 
taisiin lähteä toteuttamaan asutusta. 

Noin kuukauden kuluttua Korpelan pitämän esitelmän jäl¬ 
keen professori Rurik Pihkala piti kansantaloudellisen yhdistyk¬ 
sen kokouksessa 22.5.1940 esitelmän pika-asutuksen haitallisista 
vaikutuksista elintarviketuotantoon ja maataloutemme asemaan 
yleensä. Hän väitti, että viljan hehtaarisadot olisivat suurilla tiloil¬ 
la huomattavasti korkeampia kuin pienillä. 

Toisaalta Pihkala pelotteli asutuskeskusten väestöä sillä, että 
kun siirtoviljelijöillä oli yleensä keskimääräistä suuremmat per¬ 
heet, tulisi muodostettavilta pientiloilta huomattavasti vähem¬ 
män kauppaan ja kuluttajille tuotteita kuin suurilta. Karjalan Liit¬ 
to joutui torjumaan tällaisia kestämättömiä väitteitä. Kiijoittamas- 
sani vastineessa todistelin, etteivät suurtilojen hehtaarisadot yleen¬ 
sä ole suurempia kuin pienten. Mutta jos verrataan koko maan 
keskiarvoja, tulos muodostuu toiseksi, sillä suurtilojen pääosa 
sijaitsee etelässä, mutta pienet karjanpitotilat maan itä- ja poh¬ 
joisosissa. Etelässä sadot ovat parempia kuin pohjoisessa. Jos 
vertailu suoritetaan alueittain, tulokset muuttuvat aivan toisenlai¬ 
siksi. 

Esimerkkinä esitin tulokset Lounais-Suomen kirjanpitotiloilta 
vuodelta 1935: 


tilan koko 


hehtaarisato kiloja 



kev.vehnä 

ruis 

ohra 

peruna 

peltoa alle 10 ha 

2195 

1545 

1508 

18 996 

10-25 

2148 

1628 

1436 

17 453 

25-50 

2 040 

1704 

1378 

17 962 

50-100 

2104 

1822 

1373 

17 703 

yli 100 

2 203 

1550 

1309 

14621 


Esittämäni luvut osoittivat, että kevätvehnän ja rukiin hehtaarisa¬ 
dot erikokoisilla tiloilla olivat vuonna 1935 samalla tasolla, mut¬ 
ta ohran ja perunan pientiloilla selvästi korkeammat kuin suuril¬ 
la. 

Siinä kokouksessa 22.5.1940, missä professori Pihkala piti pika- 
asutussuunnitelmia jyrkästi kritisoivan esitelmänsä, oli läsnä myös 
lakiesityksen »isä» professori T.M. Kivimäki. Hän torjui pääosan 
Pihkalan väitteistä ja piti niitä liioiteltuina ja harhakuvina. Hän sa¬ 
noi käyttämässään puheenvuorossa, että tarkoituksena oli lakiesi¬ 
tystä valmisteltaessa saada vuoden 1940 aikana asuttavaan kun¬ 
toon jo 10 000 viljelystilaa. Tämän edellytyksenä kuitenkin oli, et¬ 
tä uusien tilojen paaluttamiseen olisi ryhdytty jo toukokuun puo¬ 
livälissä ja laki olisi valmistunut sitä ennen. Tämä kaikki olisi hä¬ 
nen mielestään voitu tehdä hyvällä tahdolla. Mutta kun lakiesityk¬ 
sen käsittely päättävissä elimissä siirtyy viikosta viikkoon, se mer- 

kitsee sitä, ettei lakiesitystä voida antaa ajoissa eduskunnalle. 

Pihkala sai kuitenkin runsaasti ymmärtäjiä ja kannattajia. Hä¬ 
nen ja Korpelan sekä vähän myöhemmin Jänneksen esittämä ar¬ 
vosteluja pelottelu sai osaltaan aikaan sen, ettei pika-asutus alus¬ 
ta lähtien edistynyt niin nopeasti kuin nimenomaan professori 
Kivimäki ja kaijalaiset olivat ajatelleet. 

Paine asutusta vastaan oli koko välirauhan ajan niin voimakas, 
että Kaijalan Liitto joutui lähes päivittäin torjumaan siirtoväen 
asutusta vastaan suunnattuja hyökkäyksiä ja oikomaan vastusta¬ 
jien esittämiä virheellisiä tietoja. Professori Pihkala oli eräs uuden 
pellon raivauksen voimakkaimpia kannattajia. Erityisesti hän oli 
innostunut Pohjois-Suomen hyvälaatuisten soiden raivaukseen ja 
osaltaan sai aikaan sen, että valtiolle hankittiin suuria kokeilualu¬ 
eita Lapin ja Oulun lääneistä. Siellä raivattiin laajoja alueita pel¬ 
loksi ja aloitettiin valtion varoilla niiden viljeleminen. Tiedossani 
ei ole, mikä niiden kohtalo mahtaa tänään olla, siirtokarjalaiset 
eivät niille alueille muuttaneet. 

Professori Ihamuotila on äskettäin selostanut tutkimusta, joka 
on tehty Sallan kuntaan vuoden 1944jälkeen perustetuista viides¬ 
täsadasta kylmästä tilasta. 1 Ne perustettiin Sallan kunnan luovute¬ 
tulta alueelta siirtynyttä maatalousväestöä varten. Niihin ei käytet¬ 
ty peltoa, vaan ne raivattiin kaikki korpeen. Siinä noudatettiin 
Pihkalan ja Jänneksen ohjeita eikä vanhaa peltoa tuhlattu aaria¬ 
kaan. Tilat saatiin rakennetuksi ja niiden uudet pellot raivatuksi 
1950-luvun loppuun mennessä. 

Kolmekymmentä vuotta myöhemmin lähes kolmannes perus¬ 
tetuista tiloista oli jo täysin autiona. Noin puolella tiloista asuttiin 
vielä ja vajaalla viidenneksellä tiloista tuotanto jatkui yhä. 

Tämä esimerkki osoittaa, ettei pellon raivaus pohjoisille alueil¬ 
le ollut edes omassa kunnassa onnistunut keino siirtoväen kysy¬ 
myksen ratkaisemiseksi. Tiloja on jäänyt myös etelässä asumatto¬ 
maksi, mutta jos karjalaista maataloussiirtoväkeä olisi viety suuria 
määriä pakolla pohjoisille alueille, olisi asutustoiminnan tulos 
varmaan ollut paljon huonompi kuin miksi se muodostui ensin 
vuosina 1940-41 ja sitten vuoden 1944 jälkeen, kun karjalaisten 
edustajat eivät hyväksyneet karjalaisen maataloussiirtoväen vien¬ 
tiä pohjoisen viljelykelpoisille syijäseuduille. 

Ruotsalainen Kansanpuolue asettui pika-asutuslain eduskunta¬ 
käsittelyn aikana vastustamaan lakiesitystä siinä muodossa kuin 
hallitus oli sen Kivimäen ehdotuksen pohjalta laatinut. Puolueel- 

la oli maatalousvaliokunnassa kaksi uusmaalaista edustajaa, maan¬ 
viljelijät Henrik Kullberg Itä-Uudeltamaalta, Ruotsinpyhtäältä, ja 
agronomi, maanviljelijä Uno Hilden Länsi-Uudeltamaalta, In- 
koosta. He esittivät valiokunnan mietintöön jättämässään vasta¬ 
lauseessa, että siirtomaanviljelijät olisi sijoitettava vain sellaisiin 
kuntiin, joiden kielisuhteet olisivat samat kuin Karjalassa. Silloin 
ruotsinkieliset ja kaksikieliset kunnat olisivat jääneet pika-asutuk- 
sen ulkopuolelle. Tätä ehdotusta eduskunta ei hyväksynyt. 

Kullberg oli näistä kahdesta edustajasta aktiivisempi. Hän kuu¬ 
lui maatalousministeriön asutusasiainosaston neuvotteluelimiin 
ja ruotsinkielisen maataloustuottajajäijestön puheenjohtajana 
hän puolusti 1940-luvulla menestyksellisesti ruotsinkielisten maan¬ 
omistajien oikeuksia. Hän toimi Tuomiojan hallituksessa syksyllä 
1953 toisena maatalousministerinä. 

Teoksessa Den ny a snabbkolonisationslagen hän arvosteli voimak¬ 
kain sanoin pika-asutusta ja totesi, ettei Suomessa Kaarle XI:n jäl¬ 
keen ole suoritettu niin radikaalia maanjakoa kuin oli tarkoitus 
tehdä pika-asutusta toimeenpantaessa. 2 

Hän arvosteli asutukseen otetun maan ja muun omaisuuden 
hinnoitteluperusteita, joiden mukaan hinnaksi oli määrättävä se 
arvo, joka luovutetulla omaisuudella oli katsottava olleen keski¬ 
määrin vuosina 1934-38. Hän huomautti kuitenkin samalla, että 
karjalaisille maksettiin korvaus menetetystä omaisuudesta ja sa¬ 
moin kannettava omaisuudenluovutusvero määrättiin vuosien 
1934-38 keskimääräisen arvon perusteella. 

Kullberg ei hyväksynyt myöskään sitä, että siirtoväen yhteismet¬ 
siä varten voitiin pika-asutuslain mukaan lunastaa alueita yksityis¬ 
metsistä. Hän sanoo tehneensä kaikkensa tämän estämiseksi, sil¬ 
lä hän ei pitänyt sitä oikeana eikä kohtuullisena. Mutta sosiaalide¬ 
mokraatit vastustivat valtion metsien liian suurta käyttöä ja maa¬ 
laisliittolaiset olivat valmiit käyttämään myös yksityisten omista¬ 
mia metsämaita karjalaisten asutukseen. 

Hän tuli kirjassaan siihen tulokseen, ettei pika-asutuslakia voi¬ 
da toteuttaa, sillä laki ei merkitse sopimusta maanomistajan ja 
asutettavan, vaan valtion ja asutettavan välillä. Hän pelkäsi, että 
jos lakia toteutetaan radikaalisti, seurauksena on suuri työttö¬ 
myys, joka kohdistuu ennen muuta suurten tilojen työläisiin. Sik¬ 
si Kullberg oli sitä mieltä - kuten suomenkielisetkin suurtilan¬ 
omistajat - että asutus olisi suunnattava pääasiassa viljelyskelpoi¬ 
sille alueille - olisi aloitettava suurisuuntainen uuden pellon rai- 

vaus, jotta valmis pelto voitaisiin säästää. Vain näin menetellen 
voimme vallata takaisin sen, minkä menetimme 12.3.1940ja vain 
siten kohotamme omavaraisuuttamme. 

Jos lähdetään toiselle tielle, totesi Kullberg, se johtaa niiden ar¬ 
vojen tuhoutumiseen, jotka vuosisatojen työ on luonut ja joita yh¬ 
teiskunnan on valvottava. Yhteiskunnan perusteita ei saa järkyt¬ 
tää, varsinkaan hätäaikoina. 

Kullberg ja Hilden eivät edustaneet vain ruotsinkielisiä maan¬ 
luovuttajia, he edustivat oman puolueensa, Ruotsalaisen Kansan¬ 
puolueen ja koko ruotsinkielisen vähemmistön kantaa pika-asu- 
tuksessa. Puolue lähti siitä, ettäjos ruotsinkielisiin ja sellaisiin kak¬ 
sikielisiin kuntiin, joiden enemmistö oli ruotsinkielisiä, sijoite¬ 
taan suomenkielisiä siirtokaijalaisia, kuntien kielisuhteet muut¬ 
tuvat. Sen vuoksi oli löydettävä keinoja, joilla voitaisiin estää siir¬ 
toväen asuttaminen näihin kuntiin. 

He onnistuivat jo eduskuntakäsittelyn aikana ajamaan pika- 
asutuslakiin määräyksen, jonka mukaan meren rannikolle ja ul¬ 
kosaaristoon kalastustuloja muodostettaessa oli otettava huomi¬ 
oon, etteivät alueelle tulevat uudet kalastajat vaikeuta siellä ole¬ 
vien entisten kalastajien toimeentuloa. Tällä määräyksellä kyet¬ 
tiin melkein kokonaan estämään kalastustulojen perustaminen. 
Lähes 1300 kalastajaperhettä anoi lain mukaan oikeutta saada ka- 
lastustila, mutta niitä muodostettiin sekä pika-asutuslain että 
myöhemmin maanhankintalain mukaan siirtokalastajille yhteen¬ 
sä vain nelisensataa. 

Yrittäessään suojella ruotsalaismaata kaijalaisasutukselta ja ko¬ 
rostaessaan uudisraivauksen merkitystä pellon luovutuksen sijas¬ 
ta Kullberg ja Hilden saivat jo maatalousvaliokunnassa kannatus¬ 
ta useilta Kokoomuksen edustajilta. Niinpä edustaja Kalle Soini, 
tunnettu karjanjalostusmies Tampereelta, sekä hänen ryhmäto- 
verinsa Hj. Pilkama Kuusankoskelta kannattivat uudisraivauslin- 
jaa. He olivat ruotsalaisten kanssa samaa mieltä siitä, että uudis- 
raivauspalkkioita olisi nostettava siitä, mitä hallitus oli esittänyt. 
Näin houkuteltaisiin siirtoviljelijöitä ottamaan vastaan tiloja, joil¬ 
la olisi runsaasti maatalouskelpoista maata ja saataisiin heitä siir¬ 
tymään pohjoiseen. Kun pellon raivauksesta maksettaisiin palk¬ 
kiota ja siirtoviljelijä suorittaisi itse raivaustyön, hän saisi omalla ti¬ 
lallaan tekemästään työstä valtiolta korvausta. 

Maatalousvaliokunta muutti hallituksen esitystä ja nosti rai- 
vauspalkkion 1000-3000 markasta hehtaaria kohden aina 5000 

markkaan saakka, jonka suuruinen palkkio maksettaisiin maan 
itä-ja pohjoisosissa. 

Eduskunnan uudisraivaajat saivat voimakasta tukea MTK:n 
johtokunnan puheenjohtajalta, professori Juho Jännekseltä. Hän 
oli jyrkimpiä valmiin pellon käytön vastustajia. Hän oli hyvin ak¬ 
tiivinen persoonallisuus, hän puhui ja kiijoitti pika-asutuksen vir¬ 
heistä. Hän julkaisi lukuisia artikkeleita ja pari kiijasta, joissa esit¬ 
ti argumenttejaan. Vuoden 1940 lopussa hän kirjasessaan Pika- 
asutus elintarviketilanteen kannalta suuntasi pääkritiikin valmiin 
pellon käyttöä vastaan. 3 Hän katsoi, että jos siirtoviljelijät asute¬ 
taan pääosiltaan maan etelä-ja länsiosiin, kauppaan tulevat vilja¬ 
määrät ja samoin kotieläintuotannon kokonaismäärät laskevat. 
Hän perusteli väitteitään vetoamalla siihen, että suurtilat myyvät 
hehtaaria kohden tuotteita enemmän kuin pienet. Näin onkin 
asianlaita, mutta ratkaisevaa ei ole tuotteiden myytävä määrä tilaa 
kohden, vaan tuotteiden kokonaismäärä, jossa ei ole sanottavia 
eroja eri suurten tilojen välillä. Kalataloustuotteita, nimen¬ 
omaan maitotaloustuotteita, pientilat tuottavat jopa enemmän 
kuin suuret. Vastineessani Jännekselle esitin kiijanpitotiloilta ti¬ 
laston, joka osoitti, että 5-20 peltohehtaarin tiloilla tuotettiin 
vuosina 1934-36 maitoa 845 l/ha, mutta yli 50 ha:n tiloilla vain 
440-680 litraa hehtaaria kohden. Jännes toisti syksyllä 1940 samo¬ 
ja argumenttejä kuin Pihkala esitti keväällä. 

Jännes arvosteli pika-asutuslakia myös sen vuoksi, että hänen 
mielestään karjalainen viljelijä hyötyy pika-asutuksessa sen vuoksi, 
että hän saa vaihtaa entisen Kamalassa sijainneen halvan pelton¬ 
sa etelästä saamaansa kalliiseen peltoon. Jos pellon todellinen 
hinta on noin 12 000 mk/haja karjalainen viljelijä saa sen 4000 
markalla hehtaaria kohden, hän hyötyy 8000 mk/ha eli 15 pelto¬ 
hehtaarin tilaa kohden 120 000 mk, esitti Jännes. 

Tätäkään väitettä en voinut hyväksyä, vaan huomautin, että ti¬ 
lanne oli useiden menetetyn Karjalan kuntien osalta aivan päin¬ 
vastainen: siirtoviljelijä saa menettämästään pellosta keskimäärin 
vain 2500-3000 mk/ha, mutta pika-asutustiloihin liitetyn pellon 
keskihinta on koko maassa noin 6300 mk/ha. Siirtoviljelijä kärsii 
suuria menetyksiä eikä suinkaan hyödy. Siksi me karjalaiset vaa¬ 
dimme, että hehtaariarvojen pitäisi olla samoja, kun samanarvois¬ 
ta peltoa arvioidaan korvauslain, pika-asutuslain ja omaisuuden- 
luovutusverolain mukaan. 

Jännes esitti kiijasensa lopuksi käsityksenään, että kaijalaisten 

maanviljelijöitten etujen mukaista olisi hidastaa pika-asutusta ja 
odottaa, kunnes puolueeton tutkimus osoittaisi, miten nykyisen 
suunnitelman mukaan toteutettu pika-asutus vaikuttaa kansanta¬ 
louteen ja yksityistalouteen. Tutkimus voisi olla niin perusteelli¬ 
nen, että se vakuuttaisi isänmaan etua ajattelevat karjalaisetkin! 

Arvostelin luonnollisesti aika kirpeästi tällaisia ehdotuksia, joi¬ 
den päätarkoituksena me kaijalaiset näimme halun hidastaa ja 
jarruttaa pika-asutusta, jonka toimeenpano alkoi heinäkuussa 
1940 mutta joka edistyi erittäin hitaasti. Marraskuussa valittiin vas¬ 
ta ensimmäiset 13 siirtolaisviljelijää omille tiloilleen. Kun MTK n 
puheenjohtaja ehdotti, että tämän hitaan myllyn pyöriminen py¬ 
säytettäisiin kokonaan, se herätti katkeruutta, jopa suuttumusta 
siirtoviljelijöissä. He kysyivät, minkä vuoksi viljelijöiden oman jär¬ 
jestön johto hylkäsi karjalaiset ammattiveljensä, ja puolustaessaan 
harvalukuisia yksityisiä suurten tilojen omistajia keksi verukkeen 
toisensa jälkeen hidastaakseen kärsimättömien siirtoviljelijöitten 
omien tilojen saantia. MTK järjesti kesän ja syksyn 1940 aikana 
kautta maan piiriliittojensa aloitteesta kansalaiskokouksia, joissa 
arvosteltiin pika-asutuslain toimeenpanoa ja tehtiin julkilausu¬ 
mia. Olin itse vuoden 1940 lopulla tällaisessa tuottajien suurko¬ 
kouksessa Vanhalla ylioppilastalolla. Silloin jo oli tiedossa, että 
asutukseen käytettäisiin valmista peltoa noin 200 000 ha, eli noin 
7 % maan silloisesta peltoalasta. Kun mainitussa kokouksessa 
MTKn edustajat korostivat, että pellon käyttö voisi johtaa koko 
maan nälänhätään, nousin puhujakorokkeelle ja vakuutin, että 
eiväthän kaijalaiset jätä saamiaan peltoja viljelemättä, vaan pane¬ 
vat syrjäiset ja uuvutetut pellot, joita he pääasiassa saivat, hyvin no¬ 
peasti tuottamaan. Ja jos he eivät voikaan myydä kaikkea tuotta¬ 
maansa, he käyttävät sitä oman perheen kulutukseen ja vastaavas¬ 
ti kaupasta vapautuu muille enemmän. Vetosin kokouksen osan¬ 
ottajiin ja pyysin, että he muistaisivat veljiään, karjalaisia talonpoi¬ 
kia ja heidän vaikeuksiaan. Silloin nousi eräs tunnettu etelän 
tuottaja puhumaan ja julisti: »Ei pitäisi nuoren miehen, jonka 
korvantaustat eivät vielä ole kuivuneet, puhua sellaista arvovaltais¬ 
ta asiantuntijaa kuin professori Jännestä vastaan, hän kyllä tuntee 
tämän asian!» 

Jännes oli ilmeisesti vakuuttunut siitä, että pika-asutuslain to¬ 
teuttaminen johtaisi Suomen maatalouden umpikujaan. Eräät 
oikeistolaiset kansanedustajat menivät vielä pitemmälle kuin Jän¬ 
nes, he vaativat »hullutuksen» lopettamista ja vertasivat siirtoväen 

asuttamista kieltolakiin, jonka toteuttaminen osoittautui mah¬ 
dottomaksi. Kansanedustaja Korvenoja todisteli eräässä yhteydes¬ 
sä - Jännekseen ja Pihkalaan yhtyen - että keskikokoiset ja suuret 
tilat pystyvät takaamaan asutuskeskusten elintarvikehuollon var¬ 
memmin kuin pienet ja ne pystyvät tekemään sen paljon halvem¬ 
malla. Tästä on hänen mielestään esimerkkejä kaikkialta maail¬ 
massa, myös Venäjältä. 


Vastikemaakysymys piha-asutuksessa 

Pika-asutustoiminnan alkaessa kesän loppupuolella 1940 siirtovil- 
jelijät alkoivat toivorikkaina odotella pääsyä omille tiloilleen. He¬ 
ti Moskovan rauhan jälkeen luultiin, että Kivimäen ehdotuksen 
mukaan uusien tilojen muodostaminen kävisi helposti ja nopeas¬ 
ti. Syksyyn tultaessa pika-asutustoimikunnat panivat kenttätyön 
käyntiin ja alussa näytti siltä, että jo syksyllä 1940 useat tuhannet 
siirtolaiset saisivat omat tilansa. Mutta silloin nousi eteen yllättäen 
aivan uusi ongelma. Joku viisas oli keksinyt, että pika-asutuslain 
22. pykälän 3. momentti tarjosi mahdollisuuden jarruttaa, jopa 
monessa tapauksessa pysäyttää asutustoiminta jonkin tilan osalta. 

Tämän lainkohdan mukaan voidaan kiinteistö, josta lunastet¬ 
tavaa aluetta vastaava alue on toisesta kiinteistöstä vapaaehtoises¬ 
ti luovutettu pika-asutukseen, valtioneuvoston suostumuksella va¬ 
pauttaa pakkolunastuksesta. 

Tätä keinoa käyttivät erityisesti ruotsalaiset maanomistajat ja 
yrittivät mainitun pykälän avulla vapautua luovuttamasta maata 
omista tiloistaan ja omista kunnistaan ostamalla muita tiloja 
muista kunnista ja luovuttamalla nämä maat omien tilojensa »vas¬ 
tikkeeksi». Näin syntyi yllättäen aivan uusi ongelma: kysymys siitä, 
mistä vastikemaa saatiin hankkia, kuinka pitkä aika sen hankki¬ 
miseen oli varattava ja miten muista kunnista hankitut vastiketilat 
vaikuttivat ruotsinkielisten kuntien ja ruotsienemmistöisten kak¬ 
sikielisten kuntien asutukseen. Voiko vastikemaiden hankkimi¬ 
nen estää kokonaan suomenkielisen väestön sijoittamisen ruotsa¬ 
laisalueelle vai ei? Tässä joukko kysymyksiä, joiden ratkaisu nosti 
esiin sellaisia pulmia, joita ei osattu pika-asutuslakia säädettäessä 
ollenkaan ottaa huomioon. 

Vähitellen kysymyksestä nousi suuri poliittinen kiista. Toisella 

puolella olivat ruotsinkieliset maanomistajat ja suuri osa eteläsuo¬ 
malaisia kartanonomistajia, toisella puolen siirtokaijalaiset viljeli¬ 
jät ja kalastajat. Poliittisesti jakautuminen kulki suurin piirtein si¬ 
ten, että Kokoomus ymmärsi ruotsalaisia, koska myös suomalaiset 
maanomistajat voivat käyttää lain 22. pykälän S. momenttia hy¬ 
väkseen säästääkseen omat tilansa ja toisaalta sosiaalidemokraatit 
kannattivat vastikemaan hankkimista, mutta halusivat rajoittaa 
vastikemaan hankintaoikeuden vain ruotsalaisalueelle. Maalais¬ 
liitto yhdessä karjalaisen siirtoväen kanssa vastusti vastikemaahan- 
kintaa eikä suostunut missään tapauksessa laajentamaan sen han- 
kintaoikeutta. 

Joka ajankohdalla on omat ongelmansa ja on vaikea käsittää, 
että tästä muodostui poliittisesti äärettömän kuuma kysymys syk¬ 
systä 1940 aina toukokuuhun 1941. 

Pika-asutuslaissa ei määritelty, milloin vastikemaa on pika-asu- 
tukseen tarjottava, vaan tämän määrääminen jäi riippumaan val¬ 
tioneuvoston päätöksestä. Lain toimeenpanopäätöksessä määrät- 
tiinkin, että vastikemaa on tarjottava neljän vuorokauden kulues¬ 
sa sen jälkeen kun alkukatselmus tilalla on pidetty. Ruotsalaisten 
vaatimuksesta tätä määräaikaa kuitenkin myöhemmin pidennet¬ 
tiin marraskuun viidenteentoista päivään 1940ja sen jälkeen vuo¬ 
den 1940 loppuun. Määräysten mukaan kiinteistön omistajalla 
oli oikeus tarjota vastikemaata seitsemän vuorokauden aikana 
sen jälkeen kun alkukatselmustoimitus oli pidetty. 

Vastikemaan hankinta-aikojen pidentäminen uhkasi viedä ko¬ 
ko pika-asutustoiminnan nimenomaan ruotsinkielisissä ja kaksi¬ 
kielisissä kunnissa umpikujaan. Kun pika-asutustoimikunnat suun- 
nittelivat tiloja jonkin luovutusvelvollisen maille, paaluttivat tilo¬ 
jen rajat, lukivat metsät ja tekivät muita valmistelutoimenpiteitä, 
maanomistaja saattoikin vasta toimituksen loppuvaiheessa ilmoit¬ 
taa, että hän hankkiikin vastikemaata. Silloin toimitus oli heti kes¬ 
keytettävä. Tilat jäivät muodostamatta, kun piti odottaa siihen 
saakka, kunnes valtioneuvosto olisi ratkaissut luovuttajan hake¬ 
muksen. Valtioneuvosto ei ryhtynyt syksyllä 1940 edes käsittele¬ 
mään sille tehtyjä lukuisia anomuksia, sillä Ruotsalaisen Kansan¬ 
puolueen edustajat ehdottivat, että vastikemaan hankinta-aikaa 
pidennettäisiin lakisääteisesti ja käyttöoikeutta laajennettaisiin. 
Tämä ehdotus kulki von Bornin ehdotuksen nimellä. 

Ehdotus tarkoitti lisämomentin hyväksymistä lain 22. pykälään. 

Lisämomentti oli sanamuodoltaan seuraava: 

Jos 22 §:n 1 momentissa mainitussa katselmuksessa on 
määrätty yksityisen omistajan kiinteistön viljellyn maan 
alasta enemmän kuin 15 % ja muun omistajan viljellyn 
maan alasta enemmän kuin 50 % luovutettavaksi, eikä 
kiinteistö ole rappio- tai keinottelutila, saakoon maan¬ 
omistaja, joka ei ole tehnyt anomusta maan vapautta¬ 
misesta pakkolunastuksesta 22 §:n nojalla, tai, jonka te¬ 
kemä sanotunlainen anomus on hylätty, ennen 1 päi¬ 
vää syyskuuta 1941 tarjota valtiolle edellämainitun pro¬ 
senttimäärän ylittävän alueen tai sen osan sijaan vastaa¬ 
van alueen, mikäli siitä voidaan muodostaa vähintään 
sekamuotoistila, luovutettavaksi pika-asutukseen 1 päi¬ 
vään marraskuuta 1941 mennessä, taikka milloin kat¬ 
selmusta ei ole aloitettu ennen 1 päivää elokuuta 1941, 
kahden kuukauden kuluessa siitä, kun luovutettava 
alue on katselmuksessa määrätty, ei kuitenkaan ennen 
1 päivää marraskuuta. Vastikemaaksi voidaan hyväksyä 
kahden tai useamman saman asutustoimikunnan alu¬ 
eella asuvan maan luovuttajan yhteisesti tarjoama alue, 
jos siitä voidaan muodostaa viljelys- tai sekamuotoistilo- 
ja. Valtioneuvosto voi määrätä, että vastikemaa, johon 
kuuluu pääasiallisesti viljelyskelpoista maata, on luovut¬ 
tajan toimesta saatettava viljelyskuntoon 1 päivään mar¬ 
raskuuta 1942 mennessä. 

Saadakseen käyttää edellä 1 mom. mainittua oikeut¬ 
ta tulee maanomistajan valtioneuvoston määräämän 
ajan kuluessa asianomaiselle pika-asutustoimikunnalle 
osoittaa olevansa oikeutettu 1 momentin perusteella vas- 
tikemaata taijoamaan sekä samalla kirjallisesti ilmoittaa 
vapautettavaksi haluamansa alueen suuruuden. 

Jos vastikemaa sijaitsee muussa kuin siinä kunnassa, 
missä vapautettava alue on, eikä se ole uudisviljelystä, 
vastaa maanhankkija siitä vuosina 1942ja 1943 makset¬ 
tavista kunnallis-ja kirkollisveroista. 

Ellei säädetyn ajan kuluessa ole hankittu sellaista vas- 
tikemaata, jonka valtioneuvosto, huomioonottaen maan 
arvon sekä luonnonolosuhteet ja taloudelliset edelly¬ 
tykset, voi hyväksyä, eikä pätevää syytä laiminlyöntiin 
voida katsoa olevan, on maanomistaja velvollinen val¬ 
tioneuvoston määräyksestä luovuttamaan pika-asutuk- 



seen maata enintään 10 % omistamansa tilan viljellyn 
maan määrästä sen lisäksi, mitä edellämainitussa katsel¬ 
muksessa on määrätty. 

Tämän pykälän säännökset eivät koske pika-asutus- 
lain perusteella valtiolle ostettuja alueita eikä alueita, 
joista viljelyssopimus uuden asukkaan kanssa tätä en¬ 
nen on tehty. 

Me kaijalaiset pidimme tätä von Bornin ehdotusta hyvin vaaralli¬ 
sena ja katsoimme, että sitä ei missään tapauksessa pitäisi hyväk¬ 
syä. Antamassani lausunnossa huomautin, että maanomistajalla 
oli jo lain mukaan oikeus elokuusta 1940 lähtien hankkia vastike- 
maata. Jos von Bornin ehdotus hyväksyttäisiin, se siirtäisi epämää¬ 
räiseen tulevaisuuteen pika-asutuslain toimeenpanon ruotsalais¬ 
alueilla. Jos ehdotus tulisi laiksi, voitiin pitää varmana, että kaikki 
ne maanomistajat, joiden viljellyistä maista oli määrätty tai suun¬ 
niteltu luovutettavaksi maata yli edellä mainittujen prosenttimää¬ 
rien, käyttäisivät hyväkseen nyt suunniteltujen säännösten suo¬ 
maa etua. Tämä merkitsisi sitä, että suurin osa jo tehdystä työstä 
menisi hukkaan. Kaikilla tällaisilla tiloilla olisi pidettävä uudet 
katselmukset, joissa jo paalutetuista tiloista olisi vähennettävä 
niin monta, että ei ylitettäisi edellä mainittuja viljellyn maan pro¬ 
senttimääriä. Koska uudet tilat oli muodostettu määrätyn kokoi¬ 
siksi, olisi monissa tapauksissa muodostetuista tiloista poistettava 
niin monta, että jäljelle jääviin tiloihin ei jäisi edes sitä prosentti¬ 
määrää, jota suunnitelluissa säännöksissä oli edellytetty. Esimerk¬ 
kinä mainittakoon, että jos esimerkiksi 100 ha viljeltyä maata kä¬ 
sittävästä yksityisen tilasta olisi määrätty luovutettavaksi 25 ha vil¬ 
jeltyä maata, ja siitä muodostettu esimerkiksi 2 viljelystilaa, joihin 
kumpaankin olisi tullut 12,5 ha viljeltyä maata, tilojen luvusta oli¬ 
si poistettava toinen tila, jolloin luovutusmäärä pakosta aleni 12,5 
%:iin. Näin olisi varmaan tapahtunut pitkin linjaa. Tiloihin suun¬ 
nitellut ja luetut metsät olisi tietenkin myös heti ollut jätettävä 
omistajan vapaaseen käyttöön. Siinä tapauksessa, että vastikemaa- 
ta ei olisikaan saatu hankituksi, olisi uudelleen palattava tilalle lu¬ 
nastustoimitusta jatkamaan. Metsät olisivat silloin ehkä sellaisessa 
kunnossa, että niitä ei enää voitaisikaan käyttää asutustilojen met¬ 
sämaiksi. Maat olisi joka tapauksessa uudelleen paalutettava ja 
metsät uudelleen luettava. Kaikki se suunnaton työ, joka tähän 
mennessä jo oli uhrattu täten poistettaviksi tulevien tilojen suun- 

nitteluun, paalutukseen ja arvioimiseen, olisi hukkaan heitettyä 
ja työn jatkamisen edellytykset edellä mainitusta syystä olisivat en¬ 
tisestään vaikeutuneet. 

Tähänastinen työ oli kohdistettu miltei yksinomaan ensisijais¬ 
ten luovutusvelvollisten maihin. Kun työtä huhtikuussa jatkettai¬ 
siin, olisi ryhdyttävä aivan päinvastaiseen menettelyyn eli ryhdyt¬ 
tävä suorittamaan katselmuksia pääasiassa yksityisten omistamilla 
keskikokoisilla ja sitä pienemmillä talonpoikaistiloilla, eli sellaisil¬ 
la tiloilla, joista viljeltyä maata ei otettaisi enempää kuin 15 %. Tä¬ 
mä olisi varmaan herättänyt kiusallista huomiota. Niistä tiloista, 
joilla työ saattaisi keväällä jossain muodossa jatkua, saataisiin ko¬ 
koon siksi vähän maata, arviolta noin 50 000 ha viljeltyä ja viljelys¬ 
kelpoista maata, että oli kyseenalaista, kannattiko siksi raskasta ja 
kallista koneistoa kuin pika-asutustoimintaa varten asetetut eri 
elimet olivat, lainkaan sinä vuonna pitää käynnissä. 

En jatka pitemmälle oman lausuntoni selostamista. Lausunto¬ 
ni vastasi Karjalan Liiton kielteistä kantaa suunnitelmille jatkaa 
vastiketilojen hankinta-aikaaja sellaisen lain säätämiselle, joka oi¬ 
keuttaisi tähän meidän mielestämme pika-asutuslain selvää kier¬ 
tämistä tarkoittavaan menettelyyn. Se, mitä edellä esitin osoittaa 
jo, että jos esitys olisi hyväksytty, asutuksen vastustajat olisivat saa¬ 
vuttaneet tarkoituksensa, heidän »hullutukseksi» nimittämänsä 
pika-asutuksen toimeenpano olisi todellakin loppunut. 

Mutta voimat vastikemaan käytön laajentamisen puolesta olivat 
suuret ja vaikutusvaltaiset. Hallitus pyysi tammikuussa 1941 von 
Bornin ehdotuksesta myös maatalousministeriön asutusasiain¬ 
osaston neuvottelukunnan lausuntoa. Tähän neuvottelukuntaan 
kuuluivat pika-asutustoiminnan johtaja Teittinen puheenjohtaja¬ 
na ja jäseninä maanluovuttajien edustajina professori Pihkala, 
kansanedustaja Kullberg ja pääjohtaja Ahla sekä maansaajien 
edustajina kansanedustaja Leppälä, maanviljelijä E. Pusa ja agro¬ 
nomi Virolainen. Se oli ylin pika-asutustoimintaan liittyviä laaja¬ 
kantoisia kysymyksiä käsittelevä asiantuntijaelin, eikä sitä aina¬ 
kaan voitu syyttää liiasta siirtoväkimyönteisyydestä. Neuvottelu¬ 
kunta tuli lausunnossaan siihen tulokseen, ettei von Bomin eh¬ 
dottamaa muutosta olisi tehtävä. Jos se tehtäisiin, se hidastaisi ar¬ 
vaamattoman suuressa määrin pika-asutustoimikuntien tärkeintä 
tehtävää, uusien tilojen muodostamista. 

Jokainen uusi tapaus, jossa vastikemaata tarjottaisiin, aiheuttai¬ 
si lisätyötä pika-asutustoimikunnalle, jonka oli suoritettava katsel- 

mukset vastikemaiksi taijotuilla alueilla sekä kirjoitettava katsel¬ 
musten perusteella lausuntonsa. Kun ottaa huomioon, että kaik¬ 
ki se aika, joka kului katselmuksiin ja aikaa vievien lausuntojen 
laatimiseen, muutoin olisi voitu käyttää varsinaiseen tilojen muo¬ 
dostamiseen, ymmärtää hyvin, että tämä jo sinänsä hidastuttaisi 
asutustyötä. Suurin viivytys asutustoiminnalle aiheutui kuitenkin 
siitä, että katselmustoimitukset oli keskeytettävä kaikilla vähänkin 
suuremmilla tiloilla, kunnes oli käynyt selville, haluaisiko maan¬ 
omistaja käyttää oikeuttaan vastikemaan hankintaan. Milloin vas- 
tikemaata taijottiin, katselmustoimitus olisi ollut keskeytettynä 
siihen asti, kunnes asia oli lopullisesti valtioneuvostossa ratkaistu, 
mikä merkitsi sitä, että tällaisilla tiloilla ei sinä vuonna (1941) voi¬ 
tu sanottavasti työskennellä. 

Neuvottelukunta päätyi tämän vuoksi siihen, ettei ollut mah¬ 
dollista tehdä ehdotusta sellaiseksi puheena olevan lain 22. pykä¬ 
läksi, joka olisi tehnyt mahdolliseksi pidentää vastikemaan han- 
kinta-aikaa hidastuttamatta tai vaikeuttamatta siirtoväen pika-asu- 
tustoimintaa. 

Tähän helmikuun puolivälissä annettuun lausuntoon yhtyivät 
kaikki neuvottelukunnan jäsenet Kullbergia lukuun ottamatta. 
Kullberg oli sitä mieltä, että von Bornin ehdotus olisi hyväksyttävä. 

Hallitus ei juuri välittänyt siirtokaijalaisten kannanotoista, vaik¬ 
ka kysymys oli heitä mitä kohtalokkaimmalla tavalla koskeva kysy¬ 
mys. Satoja tuhansia ihmisiä käsittävä maataloussiirtoväki saisi 
odottaa edelleen oman tilan saantia, kun presidentti ja tammi¬ 
kuun alussa 1941 muodostetun Rangellin hallituksen johto kuvit- 
teli, että vastikemaapykälällä voisi olla jotakin vaikutusta Ruotsiin 
päin - joka oli siinä tilanteessa kyseenalaista. Hallituksen into pi- 
ka-asutuslain muuttamiseksi oli niin suuri, ettei se kuunnellut 
edes asettamansa asiantuntijaelimen suuren enemmistön mieli¬ 
piteitä. 

Kaikki nämä mielipiteet kaikuivat maan hallituksessa kuuroille 
korville. Hallitus ja presidentti antoivat eduskunnalle lakiesityk¬ 
sen pika-asutuslain 22. pykälän muuttamiseksi Ruotsalaisen Kan¬ 
sanpuolueen vaatimalla tavalla. Jos olisi haluttu suojella ruotsa¬ 
laista maata, se olisi tietysti voitu tehdä siten, ettei koko toimintaa 
olisi ajettu umpikujaan. Paasikiven sodan jälkeen läpiajama kieli- 
pykälä oli paljon parempi keino suojella ruotsalaista maata, eikä 
se vaikuttanut alueen ulkopuolella siten kuin Rangellin hallituk¬ 
sen ajama pika-asutuslain muutos olisi vaikuttanut. 

Tämä vastikemaaseikkailu osoittaa, miten tämäkin kysymys oli 
ennen muuta poliittinen. Se ratkaistiin korkeimmalla poliittisel¬ 
la tasolla, ja kun päättäjillä oli omat tavoitteensa, ne ylittivät kaik¬ 
ki asiallisuuden ja kohtuuden vaatimukset. Siirtoväellä oli silloin 
hallituksessa oma edustajansa, mutta hänellä ei ollut juuri mitään 
mahdollisuutta saada siirtokarjalaisten ääntä kuuluviin. Tämä oli¬ 
kin yksi syy siihen, että luottamus ministeri Ikoseen alkoi hoijua. 

Täytyy yhä korostaa, että onneksi siirtokagalaisilla oli eduskun¬ 
nassa niin voimakas edustus, että se pystyi torjumaan tämän vaa¬ 
rallisen hyökkäyksen siirtoväen asuttamista vastaan. Kun myös so¬ 
siaalidemokraatit katsoivat, että ruotsalaismaan vapauttaminen 
suun taisi asutusta kauaksi pohjoiseen ja itään, mistä maa olisi en¬ 
si sijassa otettava valtion maasta, hekään eivät olleet innostuneita 
hallituksen lakiesityksestä. Lopputuloksena olikin, että pitkän ja 
kuuman taistelun jälkeen eduskunta hylkäsi hallituksen esityk¬ 
sen. Ruotsalaisen Kansanpuolueen edustaja, sisäministeri von 
Born, veti tappiosta poliittiset johtopäätökset ja erosi toukokuus¬ 
sa 1941 hallituksesta. Hänen tilalleen tuli Kokoomuksen Toivo 
Horelli. 

Vastikemaakysymyksen eduskunnassa saama siirtokarjalaisille 
myönteinen ratkaisu otettiin siirtoväen keskuudessa vastaan tyyty¬ 
väisin ja rauhoittunein mielin. Se osoitti, että vaikka maassa oli 
hallitus, joka ei pannut kovin suurta painoa siirtoväen ehdotuksil¬ 
le ja toiveille ja oli pitkin linjaa valmis jättämään siirtoväen teke¬ 
mät ehdotukset huomiotta muiden, sen mielestä valtakunnan 
kannalta paljon tärkeämpien näkökohtien vuoksi, eduskunnan 
suuri enemmistö ymmärsi karjalaisen siirtoväen ongelmia ja sen 
vaikean aseman. Tämä lisäsi siirtoväen luottamusta eduskuntaan 
ja piti karjalaiset pois rettelöinnin ja kapinoinnin tieltä. 

Siirtoväki oli tehnyt valintansa Suomen puolesta ja uskoi suu- 
rimpienkin vaikeuksien keskellä tehneensä oikeaan valinnan eikä 
missään vaiheessa menettänyt uskoaan. 


Karjalaiset ja suomenruotsalaiset 

Siirtoväen pika-asutuslakia toteutettaessa syntyi ikävä erimielisyys 
karjalaisen maataloussiirtoväen ja ruotsalaisten välillä erityisesti 
kalastajaväestön sijoittamisesta Etelä-Suomen, lähinnä Uuden- 

maan rannikkoalueelle. Ehkä juuri rannikon ja Suomenlahden 
ulkosaarten kalastajien kohtalo muodostui ruotsalaisten vastarin¬ 
nan vuoksi kaikkein vaikeimmaksi. Kun he eivät saaneet kalave¬ 
siä, heidän oli lopetettava entinen ammattinsa. He saivat poik¬ 
keustapauksissa kalastustuloja ja joutuivat, kuten edellä on jo vii¬ 
tattu, siirtymään muille aloille. On selvää, että tämä ärsytti sekä 
näitä kalastajia että Karjalan Liittoa ja siirtoväen kansanedustajia. 

Lähinnä Ruotsalaisen Kansanpuolueen voimakkaasti esille ot¬ 
tama vastikemaakysymys ja heidän tunnetun johtajansa, pernaja- 
laisen Ernst von Bornin ero hallituksesta keväällä 1941 osoitti, mi¬ 
ten tärkeänä ruotsinkielisen vähemmistön edustajat pitivät yhte¬ 
näisten ruotsinkielisten kuntien säilyttämistä. Ruotsalaisten yritys 
laajentaa vastikemaan hankkimismahdollisuuksia ja pidentää 
hankinta-aikaa kyllä epäonnistui, mutta he eivät myöhemmin¬ 
kään luopuneet itse ajatuksesta säästää ruotsalaista maata hankki¬ 
malla suomenkielisistä kunnista vastiketiloja. 

Kaijalainen siirtoväki piti tällaista toimintaa lain kiertämisenä 
ja yrityksenä väistää velvollisuutta osallistua sodan jälkeensä jättä¬ 
män taakan kantamiseen. Siksi eduskunnassa ja sanomalehdis¬ 
tössä käytiin vuosina 1940-41 kovaa keskustelua karjalaisen siirto¬ 
väen ja ruotsalaisten maanomistajien välillä. 

Sodan jälkeen vuonna 1945 säädettyyn maanhankintalakiin 
Paasikivi zgoi läpi erityisen kielipykälän, jonka mukaan ruotsin¬ 
kielisissä ja kaksikielisissä kunnissa, joissa ruotsi oli enemmistön 
kieli, kunnan kielisuhteet saivat asutuksen johdosta nousta enin¬ 
tään 2 %:lla. Tämä tietysti rajoitti suomenkielisten karjalaisten si¬ 
joittamista useisiin Uudenmaan rannikon sekä Turun ja Porin 
läänin eräisiin kuntiin. 

Karjalan Liitto yritti saada muutoksia maanhankintalain kieli- 
pykälään, mutta kaikki sen yritykset epäonnistuivat. Sen jälkeen 
Niukkanen ja Pusa tekivät liiton puolesta lakialoitteen Merikoivis- 
to-nimisen kunnan perustamisesta Pernajan kunnan alueelle. La¬ 
kialoitteen perusteluissa he huomauttivat, että mainitussa kun¬ 
nassa oli seitsemän suurmaanomistaja, jotka omistivat yhteensä 
yli 9000 ha maata ja lisäksi laajoja vesialueita. Näin muodostetta¬ 
vaan Pernajasta erotettavaan kuntaan voitaisiin sijoittaa sekä siir- 
tokalastajia että menetetyn Suomenlahden rannikon viljelijöitä. 

Asiaa käsiteltiin pitkään eduskunnassa, siitä kiisteltiin ja käytet¬ 
tiin kovia puheenvuoroja puolin ja toisin, mutta aloite hylättiin. 
Ruotsinkielinen väestö katsoi tämän aloitteen vääräksi, jopa sopi- 

tilattomaksi, koska siinä yritettiin jakaa vanha ruotsalaispitäjäja si¬ 
ten heikentää ruotsalaisen väestön perinteisiä asuinsijoja. 

Paasikivi tuki syksystä 1944 lähtien varauksetta ruotsalaisten 
vaatimuksia ja korosti usein, että sodan jälkeen vallinneissa poik¬ 
keuksellisen vaikeissa oloissa Ruotsi oli sittenkin ainoa maa, joka 
meitä ymmärsi ja auttoi. Ruotsin mielenkiinto Suomen asioihin 
on sitä pienempi, arveli Paasikivi, mitä pienemmäksi suomen¬ 
ruotsalaisen väestön vaikutusvalta laskee. Ruotsalainen kulttuuri 
perustuu sekä Uudellamaalla että Pohjanmaan rannikolla suu¬ 
ressa määrin maanomistukseen. Jos maata otetaan ruotsalaisilta 
pois, heidän kulttuurinsa pohja saattaa arvaamattoman suuressa 
määrin heikentyä, esitti Paasikivi. 

Me karjalaiset olimme 1940-ja vielä 1950-luvullakin toista miel¬ 
tä. Me arvostelimme ruotsalaisia itsekkyydestä, jopa tilanteen häi¬ 
käilemättömästä hyväksikäyttämisestä. Eduskunnassa palasimme 
kerran toisensa jälkeen kielipykälään, joka mielestämme oli vää¬ 
rä. Paasikivi katsoi tämän arvostelun kohdistuvan itseensä ja oli 
siitä kiukkuinen. Päiväkirjassaan hän lausuu minusta mm. näin: 
»Eduskunnassa hirmuisen laaja keskustelu välikysymyksestä, jon¬ 
ka vasemmistolaiset ovat tehneet maakysymyksestä. Monia kym¬ 
meniä lausuntoja. Ei mitään uutta. Ikäviä lausuntoja maalaisliitto¬ 
laisten puolelta maanhankintalain 92 §:stä (ruotsalaispykälä). Ei¬ 
vät ymmärrä mitään politiikasta. Maalaisliittolainen Annala, pap¬ 
pi, puhui aivan sopimattomia. (Papit ovat epäintelligenttiä vä¬ 
keä.) Myös toinen maalaisliittolainen, Virolainen, puhui ikäviä. 
Kovin on eduskunta heikkoja yksinkertainen.» 4 

Paasikiven tarkoittamassa puheenvuorossani arvostelin kielipy- 
kälää, mistä hän ei pitänyt. 

Paasikivi piti ikävinä sellaisia puheenvuoroja, joissa me karjalai¬ 
set vuosina 1945-50 arvostelimme ruotsalaisen maan suojelemis¬ 
ta karjalaisten asutukselta. Mutta meille kysymys oli myös hyvin 
vaikea, sillä mitä vähemmän etelästä saatiin maata, sitä pohjoi¬ 
semmaksi karjalaisia oli asutettava. 

Rytin ohella von Bomista tuli poliitikko, jota siirtoväki jatkuvas¬ 
ti epäili. Tämä ilmenee mm. siitä, että kun Moskovan välirauha 
solmittiin 19.9.1944, ja sisäministeri Ernst von Born piti vt. päämi¬ 
nisterinä rauhansopimuksen johdosta radiopuheen Suomen 
kansalle, karjalainen siirtoväki näki tässäkin yliolkaisuutta, jopa 
vähättelyä. Viipurista Helsinkiin siirtynyt Maakansan seuraaja Kar¬ 
jalan Sanomat kirjoitti seuraavana päivänä katkerana: 

»Von Bornin puhetta kuunnellessa tuntui karjalaisten 
mielissä kirvelyä muustakin syystä kuin Karjalan mene¬ 
tyksen johdosta. Karjalan luovutuksen mainitsemiseen 
ministeri ei tarvinnut monta sanaa, vaan tämä satojatu¬ 
hansia kohdannut kotien menetys tuli kuitatuksi äärim¬ 
mäisen lyhyesti ja arkisesti. Sen sijaan Porkkalan nie¬ 
melle löytyi kauniita muistosanoja, mm. vanhasta kult- 
tuuriseudusta. Niinpä ei kuulija voinutkaan vapautua 
vaikutelmasta kuin kaikki muut alueet olisivat Porkka¬ 
lan rinnalla toisarvoisia. Karjalaisen mieltä se kirpaisi: 
eivätkö meidän kotikunnaamme kulttuuriseutuja ol¬ 
leetkaan?» 5 

Saatetaan sanoa, että puheen sisältöjä sävy näissä kohdin johtui 
siitä, että Karjalan menetystä tiedettiin odottaa, mutta Porkkalan 
vuokraamista sen sijaan ei. Olkoon niin, mutta pieni katkeruu¬ 
den häivä kaijalaisten mieliin joka tapauksessa jäi. 

Ehkäpä ministeri itsekin huomasi särön puheessaan, sillä leh¬ 
dissä julkaistussa asussa kyseellinen korostus oli poistettu. 

»Muullakin tavalla Porkkala on edelleen hallitseva pu¬ 
heenaihe. Siitä on tehty melkeinpä suurempi kysymys 
kuin konsanaan Karjalan evakuoimisesta. 

Ei ole lehdissä viime päivinä kaiketikaan rivilläkään 
muistettu niitä satoja tuhansia karjalaisia, jotka vasta nyt 
syyskuun aikana ovat joutuneet liittymään muiden 
evakkojen joukkoon. Emme kadehdi Porkkalan väes¬ 
töä siitä huomiosta ja niistä järjestelyistä, joita se saa 
osakseen. Yhtä tuskallista ja murheellista sen on lähteä 
kodeistaan kuin meidänkin, mutta me toivomme, että 
karjalaisillekin riittäisi vastaavanlaista huomiota ja au- 
liutta!» 

Kiivas taistelu ruotsalaismaan suojelemiseksi siirtokarjalaisilta kyl¬ 
lä suurin piirtein onnistui 1940-ja 1950-luvuilla, vaikka 1950-lu- 
vulla jo eräät ruotsinkielisetkin maanomistajat alkoivat pitää sitä 
»Helsingin herrojen keksintönä». Mutta kun 1960-luvulla alkoi 
maan itä-, keski-ja pohjoisosien väestön »invaasio» etelään, eivät 
ruotsalaisalueetkaan tältä hyökkäykseltä säästyneet. 

Sellaiset ruotsinkielisen väestön »linnoitukset» kuin Espoo, 

Kirkkonummi, Helsingin maalaiskunta, Sipoo, Porvoon seutuja 
myös suuri osa läntisen Uudenmaan ruotsalaisalueita suomalais¬ 
tuivat muutamassa vuodessa. Silloin ei kukaan enää puhunut 
»kielipykälästä», jolla olisi estetty näiden alueiden teollistaminen 
ja suomalaisten työntekijöiden siirtyminen suurteollisuuden pal¬ 
velukseen. Mutta 1940-ja 1950-luvuilla ruotsalaisalueiden suoje¬ 
leminen näytti eräinä ajankohtina muodostuvan jopa tärkeäm¬ 
mäksi kuin karjalaisen siirtoväen nopea ja tehokas asuttaminen. 

Vähitellen Suomen kansan suuri enemmistö, me karjalaiset 
mukaan lukien, on omaksunut Paasikiven kannan Suomen ja 
Ruotsin välisistä suhteista. Vaikka Ruotsi on historiamme lähes 
kaikissa vaiheissa loppujen lopuksi hylännyt Suomen ja kieltäyty¬ 
nyt käyttämästä resurssejaan meidän puolestamme, Ruotsi sitten¬ 
kin on naapurimaistamme se, johon suhteemme kaikilla aloilla 
ovat läheisimmät ja luottamuksellisimmat. 

Ruotsalaismaan suojelu Suomessa on menettänyt suurimman 
osan merkityksestään, mutta kaksikielinen kulttuuri on Suomel¬ 
le rikkaus eikä rasitus. Tärkeintä on sopivilla toimenpiteillä turva¬ 
ta ruotsinkielisen kulttuurin elinvoima kansallisessa kulttuuris¬ 
samme. Siinä työssä - uskon - myös karjalaiset haluavat olla voi¬ 
miensa mukaan osallisena, vaikka vuosina 1940-50 kahden vä¬ 
hemmistön - karjalaisten ja ruotsalaisten - välit vaikuttivat tur¬ 
hankin tulehtuneilta. 


Pika-asutustoiminnan tulokset 

Pika-asutuslain toimeenpano alkoi heinäkuussa 1940ja sitä ehdit¬ 
tiin toteuttaa vzyaan vuoden ajan. Kesäkuussa 1941 sotatoimien 
uudelleen alkaessa lain toimeenpano keskeytyi, eikä sitä myö¬ 
hemmin enää jatkettu. Tiloja ehdittiin muodostaa yhteensä 
8422, joista viljelystiloja 5417, sekamuotoistiloja 603, kalastustilo- 
ja 68 ja asuntotiloja 2334. Niihin kuului peltoa 30 946 ha, niittyä 
7456 ha, maatalouskelpoista maata (joka voitiin raivata pelloksi, 
laitumeksi tai niityksi) 41120 haja metsämaata 128 911 ha sekä 
joutomaata 5421 ha, eli maata yhteensä noin 214 000 ha. 

Pika-asutukseen käytetylle maatalous-ja maatalouskelpoiselle 
maalle sekä metsämaalle oli määrättävä se hinta, joka sillä katsot¬ 
tiin olleen keskimäärin vuosina 1934-38 siihen tarkoitukseen 

käytettynä, johon se luovutettiin. Alueen omistajalla oli oikeus 
viedä pois alueella kasvaneet arvopuut, ja rakennuspuille, jotka 
jäivät tilan saajalle, määrättiin käypä hinta, joka ei kuitenkaan saa¬ 
nut olla korkeampi paikkakunnalla vuosina 1934-38 keskimää¬ 
rin vallinnutta hintaa. Alueen mukana pakkolunastettaville ra¬ 
kennuksille ja sadolle sekä rakennusaineille ja maatalousirtaimis- 
tolle määrättiin käypä hinta. Jos tila perustettiin valtion maalle 
Oulun tai Lapin lääniin, voitiin maa ja rakennuspuut antaa ilmai¬ 
seksi, ellei alueella kasvanut metsä ollut erityisen arvokas. Lain 
mukaan oli maata kullakin paikkakunnalla otettava ensi sijassa 
valtion omistamasta maasta. Valtion maiden jälkeen tulivat kysy¬ 
mykseen kuntien, seurakuntien, yhtiöiden ja muiden yhteisöjen 
maat ja vasta sen jälkeen yksityisten omistamat maat. Maiden ot¬ 
tamisessa pika-asutuslain tarkoituksiin oli näin ollen noudatetta¬ 
va seuraavaa järjestystä: 

1. valtion maat, 

2. evankelisluterilaisten ja kreikkalaiskatolisten seurakuntien 
papiston ja kanttoriurkurien virkatalot, 

3. edellä mainittujen seurakuntien maat, 

4. kuntien maat, 

5. yhtiöiden maat, 

6. muiden yhtymien maat, 

7. yksityisten henkilöiden omistamat maat. 

Yksityisten henkilöiden omistamista tiloista maan luovutus koh¬ 
distettiin ensi sijassa keinottelu-ja rappiotiloihin. Muista tiloista 
otettiin maata ensi sijassa niistä, joiden viljelijä sai pääosan toi¬ 
meentuloaan muusta ammatista kuin maataloudesta tai ei asunut 
tilaillaan ja suurista tiloista, joiden oli luovutettava suhteellisesti 
enemmän maata asutukseen kuin pienempien tilojen. 

Maatalousministeriön antamilla ohjeilla ei pakkolunastusta en¬ 
sinkään kohdistettu niihin varsinaisten maanviljelijöiden tiloihin, 
joiden peltoala oli alle 25 ha tai kokonaisala alle 100 ha. Pakko¬ 
lunastuksesta voitiin vapauttaa lisäksi tila, josta omistajan lapsille 
jaettuna ei riittänyt kullekin enempää kuin viljelystilan suurinta 
alaa (15 muunnettua peltohehtaaria) vastaava ala. 

Lain toimeenpanon ylin johto kuului maatalousministeriön 
asutusasiainosastolle, ja pika-asutustoimikunnat muodostivat itse 
tilat. Pika-asutustoimikuntaan kuului puheenjohtaja ja neljä jä- 

sentä. Puheenjohtajana toimi maanmittausinsinööri tai agrono¬ 
mi ja jäseninä agronomi ja metsänhoitaja, tai jollei näitä ollut käy¬ 
tettävissä, maanviljelysinsinööri, maatalousteknikko tai metsäta- 
lousneuvoja ja muina jäseninä asianomaisen kunnan asutuslauta¬ 
kunnan määräämä maanviljelijä ja asutettavan siirtoväen edusta¬ 
ja. Pika-asutustoimikunnan ratkaisuista voitiin valittaa tarkastus¬ 
oikeuteen, johon kuului puheenjohtaja ja viisi jäsentä. Puheen¬ 
johtoja oli asutustuomari ja jäseninä agronomi, maanmittousinsi- 
nööri ja metsänhoitoja sekä asianomaisen kunnan valitsema 
maanluovuttajien edustoja ja asutettavan siirtoväen edustoja. 

Tilojen raivaamisen ja rakentamisen johto ja valvonta kuului 
Maatalousseurojen Keskusliitolle. Sen tehtävänä oli laada tar¬ 
peelliset tie-, kuivatus-, raivaus- ja rakennussuunnitelmat sekä 
huolehtia siitä, että ne tulivat nopeasti ja asianmukaisesti toteute¬ 
tuiksi. 

Tilojen rakentaminen ja raivaaminen pantiin käyntiin, mutta 
siinä kohden ei ehditty saavuttaa erityisen huomattavia tuloksia 
ajan lyhyyden vuoksi. Mainittakoon kuitenkin, että syksyllä 1940 
ja keväällä 1941 saatiin Ruotsista useita satoja ns. lahjatoloja, jot¬ 
ka pystytettiin siirtoväen uusille tiloille lähinnä maan eteläosiin. 

Siirtoväen pika-asutuslain aiheuttamat kustannukset olivat vuo¬ 
den 1952 keskimääräisen rahan arvon mukaisiksi muunnettuina 
yhteensä noin 11 000 000 000 markkaa. 


Asutuskeskusten siirtoväen sijoittaminen 


Elintilan saaminen kaupunkilaisväestölle koki samanlaisia vai¬ 
keuksia kuin maatalousväestönkin sijoittaminen. Kaupunkilaiset 
pitivät tiukasti kiinni omastaan. Asuntoja oli erittäin vaikea saada. 
Siirtoväen edustajia saatiin jatkosodan jälkeen huoneenvuokra- 
lautakuntiin, mutta sosiaaliministeriö halusi poistaa nejo vuoden 
1947 loppuun mennessä. 

Siirtoväellä oli teoriassa etuoikeus asuntojen saantiin kaupun¬ 
geissa, mutta vain niillä, jotka olivat asuneet Karjalan menetetyis¬ 
sä kaupungeissa, kauppaloissa, asutuskeskuksissa toi niihin verrat¬ 
tavilla paikkakunnilla, kuitenkin vain sillä edellytyksellä, ettei ol- 

lut aikaisemmin saanut toimeentuloaan maataloudesta ja siirtyi 
ensimmäisen kerran asutuskeskukseen. Käytännössä etuoikeutta 
toteutettiin harvoin. 

Siirtoväen edustajilla huoneenvuokralautakunnissa ei ollut ää¬ 
nioikeutta. Sitä yritettiin eduskunnassa tehdyllä lakialoitteella 
saada aikaan, mutta aloite hylättiin vuoden 1947 valtiopäivillä. 

Vuonna 1947 arvioitiin, että asutuskeskusten suuren asuntopu¬ 
lan poistaminen - kun siirtoväkeä hakeutui niihin yhä kasvavassa 
määrin, kun osa maatalousväestöstä luopui tiloista eivätkä kalas¬ 
tajat saaneet kalastusmahdollisuuksia - olisi normaaleilla toimen¬ 
piteillä kestänyt lähes parikymmentä vuotta. Tämä johtikin sit¬ 
temmin Arava-järjestelmän toimeenpanoon, joka lievitti myös 
siirtoväen asuntojen saantia. 


Virheitä sattuu - maalaismaiseman 
pilaaminen 

Pika-asutustoiminnan ja sen jälkeen maanhankintalain tarkoituk¬ 
sena oli muodostaa kaijalaiselle maataloussiirtoväelle ja muille¬ 
kin maan saantiin oikeutetuille omia tiloja ja saada ne rakenne¬ 
tuksi mahdollisimman lyhyessä ajassa. Professori Kivimäkihän ku- 
vitteli, että kesällä 1940 jo noin 10 000 uutta tilaa saataisiin muo¬ 
dostetuksi ja rakennetuksi. Kova kiire oli kaikkea työtä liikkeelle¬ 
paneva voima. Tämä kävi ilmi myös siinä valtavassa rakennustoi¬ 
minnassa, johon ryhdyttiin ensin hyvin suppeassa määrin pika- 
asutuslakia sovellettaessa ja joka jatkui sittemmin kesästä 1945 
lähtien maanhankintalain mukaan. 

Pika-asutustoiminnan käynnistyttyä Suomen Arkkitehtiliitto 
kiinnitti asiaan huomiota ja ilmaisi huolensa siitä, ettei rakennus¬ 
ten suunnittelussa oteta riittävästi huomioon asemakaavallisia nä¬ 
kökohtia. Sitä varten olisi maatalousministeriön asutusasiainosas¬ 
toon asetettava yksi, tarvittaessa useampikin, asemakaava-asian¬ 
tuntija valvomaan ennen muuta asuntotilojen ja taajaan sijoitetta¬ 
vien isompienkin tilojen asemakaavallista suunnittelua ja anta¬ 
maan tarpeellisia neuvoja. 

Liitto huomautti 4.4.1941 maatalousministeriölle lähettämäs- 

sään kirjeessä, jonka olivat allekirjoittaneet liiton puheenjohtaja 
Otto I. Meurman ja sihteeri Hugo Harmia, ettei yksi henkilö eh¬ 
di puuttua niihin lukuisiin lohkomis-ja muihin toimituksiin, joil¬ 
la uusia tiloja muodostetaan, mutta hän voisi antamillaan yleisoh¬ 
jeilla vaikuttaa siihen, että suurimmat virheet vältettäisiin. Jos hä¬ 
nelle alistettaisiin esimerkiksi ne suunnitelmat, joissa yhteen tiivii¬ 
seen ryhmään sijoitetaan vähintään 10 tilaa, hän voisi antaa ohjei¬ 
ta, joita noudattamalla saataisiin kauniita tatamia. Virheiden 
kolaaminen jälkeenpäin vaatii erittäin suuria kustannuksia. 
Maaseudun uudet asutusalueet saataisiin näin edes osittain koho¬ 
tetuksi sille tasolle, jota maaseudun asujaimisto on oikeutettu val¬ 
tion toimenpiteiltä vaatimaan. 

Tässä Arkkitehtiliiton kirjelmässä ei puututa sanallakaan itse 
rakennusten suunnitteluun. Liitto kantaa huolta lähinnä ase- 
maavallisista näkökohdista. Sekin oli luonnollisesti tärkeä näkö¬ 
kohta, mutta vielä tärkeämpää olisi ollut itse rakennussuunnitte¬ 
lun kohottaminen riittävän korkealle tasolle. Nyt sekä asemakaa¬ 
vallinen suunnittelu että itse rakennusten suunnittelu sai aikaan 
tuloksia, jotka kauan jälkeenpäinkin ovat rumentaneet suomalai¬ 
sen maaseudun kasvoja. 

Maaseudun maisemaan tyyliltään sopimattomien rakennusten 
syntyminen johtui lähinnä siitä, että asutustoiminnan johdossa 
olleet rakennusalan asiantuntijat vaativat rakentajia noudatta¬ 
maan varsin tiukasti laadittuja tyyppipiirustuksia. Niistä ei saanut 
poiketa kuin aivan poikkeustapauksissa. Rakennustoimintaa ylim¬ 
pänä viranomaisena johtanut arkkitehti Lappi-Seppälä perusteli 
tyyppipiirustusten käyttämistä korostamalla: 

»Tyyppipiirustusten hyväksikäyttö on eräs maaseudun rakenta¬ 
mistoiminnan oleellisimpia ja samalla rationalisoiduimpia seik¬ 
koja. Suhteellisen pieni sekä tarkoituksenmukaisuuteen ja talou¬ 
dellisuuteen pyrkivä rakennusyksikkö voidaan helposti tyypitellä, 
jonka kautta aikaansaadaan jo suunnitelmien laadinnassa suurta 
suhteellisen kallispalkkaisen suunnittelijakunnan työn säästöä. 
Kun maaseudun rakennustoimintaan ylipäänsä on ollut tavatto¬ 
man vaikeata saada siirtymään päteviä arkkitehtivoimia, olisi niin 
suurisuuntaisen työn suorittaminen kuin on maanhankintalain 
mukainen rakentaminen - yksilöllisten, jokaista työtä varten erik¬ 
seen laadittujen piirustusten mukaisesti - suoranainen mahdot¬ 
tomuus. Rakennusten tyyppipiirustuksia suunniteltaessa on koe¬ 
tettu kerätä kaikki ne kokemukset, mitä aikaisemmista suunnitel- 

mistä on saatu. Näin on aikaansaatu se tyyppipiirustusten lähes 
sata piirustusta käsittävä kokoelma, joka on rakentajien käytettä¬ 
vissä.» 

Lappi-Seppälä myöntää, että »tätä kokoelmaa tarkasteltaessa 
näkee heti, että karu yksinkertaisuus, taloudellisuus ja tarkoituk¬ 
senmukaisuus ovat sanelleet suunnittelijan tehtävän. Samalla on 
kuitenkin myös havaittavissa pyrkimys suhteiden avulla aikaan¬ 
saada arkkitehtonisesti kauniita ja sopusuhtaisia luomuksia.» 

Täytyy sanoa, että tyyppirakennukset kyllä olivat monessa suh¬ 
teessa taloudellisia, karuja ja ehkä tarkoituksenmukaisiakin hin¬ 
taansa verrattuna, mutta niistä oli kaukana arkkitehtoninen kau¬ 
neus ja sopusuhtaisuus. Ne olivat päinvastoin rumia laatikoita, 
joita kohosi kautta maan, kummuille ja laaksoihin, missä ne kuu- 
tiomaisina, yleensä kaikki lähes samannäköisinä törröttivät ja pi¬ 
lasivat maiseman. Onneksi Lappi-Seppälä ei ollut innostunut ta¬ 
sakattoihin - siltä villitykseltä Suomen maaseutu säästyi asutusta¬ 
loja rakennettaessa 1940-ja 1950-luvuilla. Mutta muuten nuo töt- 
teröt seisovat vielä monin paikoin maisemaa pilaamassa. 

Eikö olisi ollut mahdollista antaa asukkaille oikeutta poiketa 
tyypeistä ja rakentaa hiukan vaihtelevammin? Silloin olisi ehkä 
voitu jossakin määrin säilyttää vanhantyylisiä talojaja maalaismai¬ 
semaa. Kun monet uudet kaijalaistalot rakennettiin aivan asu¬ 
mattomille alueille, sinne olisi pitänyt kehittää oma rakennus¬ 
tyyppi eikä vain kylmästi monistaa samanlaisia tyyppipiirustuksia 
joka paikkaan maiseman luonteesta ja talon sijainnista riippu¬ 
matta. Nyt ei näissä saman kaavan mukaan rakennetuissa taloissa 
todellakaan ollut jäljellä juuri mitään vanhasta kaijalaisesta talon¬ 
poikaisesta rakennustyylistä, ei kannakselaista tyyliä eikä varsin¬ 
kaan komeaa rajakarjalaista tyyliä, jonka pelastamiseen on ryh¬ 
dytty vasta paljon myöhemmin. Pika-asutusta samoin kuin maan¬ 
hankintalakia toteutettaessa rakennettiin näitä ikävännäköisiä 
tyyppitaloja jopa suurten kaupunkien, mm. Helsingin, liepeille 
sekä siirtoväelle että rintamamiehille. Virhe on vielä pitkään ko¬ 
ko kansan nähtävissä. 

Suomen arkkitehdit eivät ilmeisesti tunteneet vuosina 1940-45 
suurtakaan mielenkiintoa maaseuturakentamista kohtaan. Vasta 
asutustoiminnan jälkeen ilmestyivät matalat tasakattoiset »lättä¬ 
hatut» myös maaseudulle, eivätkä nekään olleet omiaan paranta¬ 
maan maisemia. Onneksi aivan viime vuosina on ryhdytty kiinnit¬ 
tämään näihin ongelmiin aivan erityistä huomiota. 

Siirtoväen asutustoiminta vuosina 

1945-50 

Kesällä 1941 keskeytynyttä pika-asutusta ei enää jatkettu jatkoso¬ 
dan päättymisen jälkeen. Kun sodan aikana oli annettu erityises¬ 
ti rintamalla taisteleville joukoille lupauksia maasta ja omista ti¬ 
loista, oli pitkän parlamentin säädettävä ennen hajaantumistaan 
uusi laki sodanjälkeistä asutustoimintaa varten. 

Uusi laki, joka sai nimekseen maanhankintalaki, vahvistettiin 
5.5.1945ja sen sisältö oli monessa kohdin suunnilleen sama kuin 
pika-asutuslain. Suurin ero oli siinä että siirtoväen lisäksi maataja- 
ettiin nyt rintamamiehille, tiloilta poisjoutuville työmiehille ja 
vuokramiehille. Vaikka lupaukset oli annettu sillä edellytyksellä, 
että Suomi saisi sodan jälkeen vanhat rajansa, lupaukset oli sodan 
jälkeen täytettävä. 

Silloisissa oloissa maansaantihakemuksia tehtiin yllättävän pal¬ 
jon, yhteensä noin 120 000, joista siirtoväen osuus oli noin 46 000 
eli vajaat 40 %. 

Siirtoväelle muodostettiin yhteensä noin 36 000 tilaa, joista 
noin 19 000 viljelystilaa, noin 7300 asuntoviljelystilaa, vain 451 ka- 
lastustilaa ja noin 9700 asuntotilaa ja asuntotonttia. 

Siirtoväki sai tiloihinsa maata yhteensä noin 1,1 miljoonaa heh¬ 
taaria, eli hiukan yli puolet siitä, mitä se oli Kaijalassa omistanut. 
Tästä oli peltoa noin 166 000 hehtaaria, raivattavaa maatalouskel- 
poista maata noin 125 000 hehtaaria ja loppu metsämaata. Vuo¬ 
teen 1950 mennessä siirtoväki oli rakentanut tiloilleen yhteensä 
noin 26 000 asuinrakennusta, noin 18 500 kotieläinrakennusta 
sekä noin 30 000 muuta rakennusta. Myös uuden pellon raivaus 
oli edistynyt, vaikka siitä ei ole käytettävissä yksityiskohtaisia luku¬ 
ja- 

Yhteenvetona voidaan todeta, että siirtoväen asutus jatkosodan 
jälkeen saatiin toteutetuksi nopeasti ja ilman suurempia epäon¬ 
nistumisia. Kielipykälä esti edelleen karjalaisen siirtoväen sijoitta¬ 
misen ruotsalaisalueelle lähes kokonaan, mutta kiista kieliasiasta¬ 
kin hiljeni vähitellen ja loppui 1960-luvulle tultaessa. Jo 1950-lu- 
vun puolivälissä sodan siirtoväen ongelma oli maatalousväestön 
osalta siirtynyt pois päiväjäijestyksestä. 

Kaikkien kaij alaisten kohtalonkysymys 
- menetetyn omaisuuden korvaus 

Ryti tarjoaa huoltoavustusta 

Maataloussiirtoväen asuttaminen oli keskeinen siirtoväkiongel- 
ma, mutta se koski vain osaa, tosin enemmistöä, siirtoväestä. 
Alueluovutuksen johdosta menetetyn omaisuuden korvauskysy¬ 
mys koski jokaista karjalaista siitä riippumatta, missä ammatissa 
hän työskenteli. Se koski yhtä hyvin kaupunkilaisia ja maalaisia, 
yrittäjiä kuin työmiehiäkin. Sen vuoksi se oli vieläkin tärkeämpi 
kuin asutuskysymys, se oli suorastaan kohtalonkysymys karjalaisel¬ 
le siirtoväelle. 

Pitkä kevät oli odotettu hallituksen lakiesitystä, mutta kun se 
annettiin eduskunnalle kesäkuun alussa 1940, havaittiin, ettei se 
ollutkaan mikään korvauslaki. Pääministeri Ryti sanoi 4.6.1940 
käydyssä lähetekeskustelussa käyttämässään puheenvuorossa, et¬ 
tei täyden korvauksen periaatetta ollut mahdollista sovelluttaa, 
vaan tasoituksen tarkoituksena tuli olla pääasiallisesti sosiaalinen 
apu. Siksi tasoitus (sodan ja alueluovutuksen aiheuttaman rasi¬ 
tuksen) ehdotettiin maksettavaksi siten, että ainoastaan pienim¬ 
mät vahingot korvattaisiin täysin, suuremmista vähän ja suurim¬ 
mista ainoastaan murto-osa, lausui pääministeri. 

Hallituksen esityksen perustelut olivat kaijalaisille murheellista 
luettavaa: 


»Siitä menetetystä omaisuudesta, joka jää korvauksen- 
alaiseksi omaisuudeksi, on korvaus maksettava omaisuu¬ 
den suuruudesta riippuen alenevan asteikon mukaan, 
siten että korvaus suoritetaan täysimääräisenä omaisuu¬ 
den arvon ollessa enintään 10 000 markkaa (nykyrahas¬ 
sa 100 mk), mutta sitä suuremmista omaisuuksista osa- 
määräisenä. Lisäksi on määrätty, että suurin yksityiselle 
henkilölle tai jakamattomalle kuolinpesälle suoritetta¬ 
va korvaus on 1 milj. markkaa ja muille korvaukseen oi¬ 
keutetuille 5 milj. markkaa. Korvausta laskettaessa on 
otettava lukuun myös jäljelle jäänyt omaisuus siten, et¬ 
tä 10 000 markkaa tai sitä suuremmasta korvausmääräs¬ 
tä on vähennettävä yhtä monta prosenttia kuin saa- 

daan, kun jäljelle jääneen netto-omaisuuden markka¬ 
määrä jaetaan 10 000:11a. Jos jäljelle jäänyt netto-omai¬ 
suus on 100 000 markkaa, on vähennys 10 %, mutta jos 
se on 1 milj. markkaa tai suurempi, on vähennys 100 %, 
joten mitään korvausta ei silloin suoriteta.» 

Ryti oli aivan oikeassa, kun hän piti tällaista esitystä »sosiaalisena 
apuna» eikä korvauksena. Lakiesityksen mukaan ei mitään kor¬ 
vausta suoriteta, jos korvauksenalaisen omaisuuden arvo oli 20 % 
tai sitä vähemmän jäljelle jääneen omaisuuden arvosta. Esityksen 
mukaan näistä mitättömistä korvauksista suoritettaisiin vain 3000 
markkaa (nykyrahassa 30 mk) ja loppu viiden vuoden aikana lu¬ 
nastettavissa 4 %:n obligaatioissa. 

Hallitus katsoi, ettei luovutetulle alueelle jääneestä julkisten 
yhdyskuntien (kuntien ja seurakuntien) samoin kuin yhdistysten, 
seurojen, säätiöiden sekä opetus-ja armeliaisuuslaitosten ja mui¬ 
den sellaisten omaisuudesta suoritettaisi korvausta kuin siltä osin 
kuin niiden jäljelle jäänyt omaisuus ei riittäisi niiden sitoumuk¬ 
siin. Poikkeuksena olisivat vain ne kunnat ja seurakunnat, joiden 
aluetta ei ollut kokonaan luovutettu. Niiden osalta valtioneuvos¬ 
to voisi myöntää harkintansa mukaan korvausta enintään 50 % 
omaisuuden arvosta. 

Puheessaan Ryti keskittyi arvostelemaan siirtokarjalaisia siitä, 
että kuntien hoitokunnissa siihen mennessä tehdyissä menetetyn 
omaisuuden korvausselvittelyissä oli päädytty aivan kohtuutto¬ 
miin arvoihin. Hän vertasi niitä ennen sotaa kannetun omaisuus¬ 
veron pohjana olleisiin arvoihin ja tuli siihen tulokseen, että arvi¬ 
ot olivat mahdottomia. Esimerkiksi Kurkijoen kunnassa verotuk¬ 
sen alainen omaisuus oli vuonna 1937 noin 58 miljoonaa mark¬ 
kaa, mutta hoitokunta arvioi menetysten arvon 751 miljoonaksi 
markaksi, siis yli kymmenkertaiseksi. Tällaiset arviot olivat Rytin 
mukaan täysin mielivaltaisia, eikä niiden perusteella voida kor¬ 
vauskysymystä ratkaista. 

Kun Reinikan komitea oli ehdottanut, että korvauksiin käytet¬ 
täisiin myös valtion omaisuutta, ensi sijassa metsiä, Ryti torjui täl¬ 
laiset ehdotukset ja katsoi, että valtio tarvitsi kipeästi niitä tuloja, 
joita sen metsät antoivat. 

Ryti maalaili synkin värein Suomen taloudellisen tulevaisuu¬ 
den näkymiä ja korosti, ettei taloutemme kestäisi suurempien 
korvausten suorittamista siirtokaijalaisille. 

Tämä oli jo toinen kerta keväällä 1940, ku.n Ryti piti eduskun¬ 
nassa karjalaisia loukkaavan puheen. Siinä hän osoitti edelleen 
suurta ymmärtämättömyyttä, jopa ylimielisyyttä karjalaisia koh¬ 
taan, kylmä talousmies siinä teilasi kokonaisen kansanosan. 

Puhuessaan omaisuuden verotusarvoista ja verratessaan niitä 
kuntien selvitysten osoittamiin menetetyn omaisuuden arvoihin 
hän yritti saattaa karjalaiset kunnallismiehet epäluotettaviksi mie¬ 
hiksi, jotka yrittivät käyttää syntynyttä tilannetta hyväkseen ja saa¬ 
da kohtuuttomia korvauksia. 

Pääministerin puhe oli epäpsykologinen, se osoitti, ettei etevä¬ 
kään pankkimies tajua syntyneen tilanteen vaatimuksia, jos hä¬ 
neltä puuttuu kyky ymmärtää tavallisten ihmisten ajatuksia ja tun¬ 
teita. Alueluovutuksen synnyttämään tilanteeseen sisältyi muuta¬ 
kin kuin kylmiä etulaskelmia, se oli ennen muuta syvästi inhimil¬ 
linen ongelma, jota markat eivät yksin ratkaisseet, olihan kysymys 
lähes puoleen miljoonaan nousseen kansanosan elämästä. Oli 
suorastaan typerää Rytin vihjailla, että siirtokarjalaiset yrittäisivät 
hyötyä. 

Eduskunnassa on hyvin harvoin käyty niin pitkää ja ongelman 
eri puolia valottavaa lähetekeskustelua kuin korvauslain lähete- 
keskustelu oli 4.-5. päivinä kesäkuuta 1940. Puheenvuoroja käy¬ 
tettiin yhteensä 26, eikä niistä yhdessäkään asetuttu kannatta¬ 
maan hallituksen esitystä. 

On selvää, että siirtoväen omat edustajat olivat aktiivisimpia pu¬ 
heenvuorojen käyttäjiä ja heidän arvostelunsa oli kerta kaikkiaan 
esityksen joka suhteessa tyrmäävä. Mutta myös muiden alueiden 
edustajat tuomitsivat hallituksen esityksen paitsi epäoikeuden¬ 
mukaiseksi myös harkitsemattomaksi ja sisäpoliittisesti vaaralli¬ 
seksi. Kun hallitus aikoo panna sodan aiheuttamat menetykset 
yksipuolisesti siirtoväen kannettavaksi, ei ole ihme, jos sodan ai¬ 
kana syntynyt luja yksimielisyys nopeasti menetetään ja Suomen 
kansa sortuu sisäisiin ristiriitoihin, mistä 1920-luku taijosi riittä¬ 
västi esimerkkejä. Hallitus ei ollut tätä ajatellut antaessaan edus¬ 
kunnalle esityksen, joka ei saanut minkään ryhmän eikä yhden¬ 
kään edustajan kannatusta. Pienimmän korvauksen kannalla oli¬ 
vat hallituksessa olleen pääministeri ja valtiovarainministeri Pek¬ 
kalan lisäksi Tanner ja Walden. 

Kokoomuksen kansanedustaja Linkomies - keväästä 1943 syk¬ 
syyn 1944 saakka pääministerinä - arvosteli puheenvuorossaan 
hallituksen menettelyä, tarkoittaen tällä myös Rytiä. Hän ei hy- 

väksynyt vihjailua siitä, että siirtokaijalaiset yrittäisivät saada me¬ 
netyksistään kohtuuttomia korvauksia. Kysymystä ei saanut hä¬ 
nen mielestään käsitellä sosiaalisena huoltokysymyksenä, se oli 
korvauskysymys ja periaatteessa kaikkien olisi pitänyt saada täysi 
korvaus niin pitkälle kuin se suinkin oli mahdollista. Linkomies 
korosti - aivan samoin kuin karjalaisetkin edustajat - että omai- 
suutensa menettäneen väestön oli vakuututtava siitä, että valtio¬ 
valta oli tehnyt kaikkensa korvatakseen vahingot, joita he ilman 
omaa syytään, mutta valtiovallan harjoittaman politiikan johdos¬ 
ta olivat kärsineet. 

Kohdistaessaan arvostelunsa hallitukseen ja sen pääministeriin 
Linkomies lopetti puheensa toteamalla, että oikeudenmukaisen 
ratkaisun löytämiseksi ei riitä yksinomaan rahataloudellinen vas¬ 
tuuntunto, huolenpito valtion finansseista, vaan siinä vaaditaan 
ennen muuta poliittista vastuuntuntoa. Linkomies, samoin kuin 
useimmat muutkin puhujat, korosti, ettei hallituksen esitystä voi¬ 
da hyväksyä, eikä se taijonnut edes pohjaa oikeudenmukaisen 
lain säätämiselle. 

Useimmat puhujat totesivat, että esityksen hyväksyminen sälyt¬ 
täisi koko kansaa kohdanneen onnettomuuden seuraukset täysin 
syyttömien, kovia kokeneiden karjalaisten kannettavaksi. Eräät 
puhujat kuvailivat siirtokarjalaisten synkkiä kohtaloita, jos esitys 
hyväksyttäisiin. Karjalainen talonpoikaisluokka häviäisi, koska 
siirtoviljelijät eivät pystyisi hankkimaan mitättömillä korvauksilla 
uusia tiloja, kaupunkikiinteistöjen omistajat menettäisivät omai- 
suutensa ja jos hankkisivat uusia kiinteistöjä, ylivelkautuisivat ja 
ajautuisivat konkurssiin. Karjalaiset kansanedustajat arvostelivat 
kovin sanoin myös sitä, että hallitus ei halunnut maksaa kunnille, 
seurakunnille ja vapaille järjestöille varsinaista korvausta, vaan ai¬ 
noastaan niiden velkoja, jos jäljelle jäänyt omaisuus ei siihen riit¬ 
tänyt. 

Varsinkin kreikkalaiskatolisen kirkon asema oli alueluovutuk¬ 
sen johdosta muodostunut niin vaikeaksi, että sen oli pakko saa¬ 
da korvausta yleisistä varoista. 

Ryti seurasi lähetekeskustelua, mutta ei vastannut arvosteluun. 
Valtiovarainministeri Mauno Pekkala käytti pari lyhyttä vastaus- 
puheenvuoroa ja selvensi hallituksen esityksen eräitä tulkinnan¬ 
varaisia kohtia. Pekkala viittasi myös Niukkasen hallituksen esitys¬ 
tä arvostelleeseen puheenvuoroon sanomalla, että jos edellinen 
hallitus olisi noudattanut hänen politiikkaansa (Niukkanen kan- 

nätti Iänsivaltojen avun hyväksymistä), nyt tuskin meillä olisi pal¬ 
jonkaan tasaamista. Niukkanen vastasi Pekkalalle samalla mitalla 
sanoen: »Ministeri Pekkala oli niitä ministereitä, jotka paniikki- 
tunnelma oli eniten vallannut. Hän oli juuri niitä, joka oli valmis 
hyväksymään melkein minkälaiset alueluovutukset tahansa.» 

Kekkonen käytti keskustelun lopussa pitkän puheenvuoron 
siirtoväen oikeudesta saada menetyksistään korvaus Suomen laki¬ 
en mukaan. Samalla hän »potkaisi» Pekkalaa toteamalla: »Kun 
kuunteli herra valtiovarainministerin vastausta edustaja Niukka- 
selle, tuli pakostakin mieleen ajatus, kuinka antautuminen, kapi- 
tulaatio, alkaa ilmeisesti olla yhtä ihailtua kuin sotilaittemme teot 
viime talvena.» Muuten ei sananvaihtoa syntynytkään hallituksen 
ja edustajien välillä. Hallitus kuunteli, korvat punoittaen, yli puo¬ 
luerajojen siihen kohdistettua arvostelua, mutta se ei Pekkalan 
paria heittoa lukuun ottamatta osallistunut varsinaiseen keskuste¬ 
luun. 

Lähetekeskustelun jälkeen oli selvää, ettei hallituksen esitystä 
hyväksyttäisi, kysymys oli vain siitä, kuinka paljon paremmaksi 
karjalaisten kannalta esitys valtiovarainvaliokunnassa ja ratkaise¬ 
vassa eduskunnan toisessa käsittelyssä saataisiin. 

Valtiovarainvaliokunta ehdotti hallituksen esitykseen suhteelli¬ 
sen vähäisiä muutoksia. Täyden korvauksen yläraja nostettiin 
10 000 markasta 80 000 markkaan, rahana maksettava korvaus 
3000 markasta 5000 markkaan ja arvioimislautakuntaan tulisi 
mukaan myös siirtoväen edustaja. Valiokunnan Ruotsalaisen 
Kansanpuolueen edustaja Hästbacka vastusti valiokunnan teke¬ 
miä parannusehdotuksia ja kannatti hallituksen esitystä. Kun va¬ 
liokunta toisin kuin hallitus katsoi, että sotavahinkolait olisi pidet¬ 
tävä voimassa ja sen perusteella korvattava omien puolustusvoi¬ 
mien aiheuttamat vahingot, valiokunnan toinenkin Ruotsalaisen 
Kansanpuolueen edustaja Furuhjelm yhtyi Hästbackaan siinä, et¬ 
tei muutosta pitäisi tehdä. 

Sen sijaan puolueen huomattava edustaja Ralf Törngren - vuo¬ 
sina 1944-60 moninkertainen ministeri ja vuonna 1954 päämi¬ 
nisteri - kannatti valiokunnan tekemiä parannusehdotuksia ja 
katsoi, että laki olisi laadittava oikeudenmukaiseksi karjalaisen 
siirtoväen kannalta. 

Valiokunnan maalaisliittolaiset jäsenet Tarkkanen, Leppälä, 
Huittinen, Lohi, Pilppula jajunes liittivät mietintöön laajan vas¬ 
talauseen, joka lähti aivan toiselta pohjalta kuin hallituksen esitys. 

Siinä ehdotettiin, että menetyksistä suoritettaisiin täysi korvaus ai¬ 
na 500 000 markkaan saakka, että yksityiselle ja jakamattomalle 
kuolinpesälle suoritettava korvaus olisi enintään 2 miljoonaa 
markkaa sekä muulle korvauksen saajalle 10 miljoonaa markkaa. 

Vastalause perustui edustaja Niukkasen tekemään aloittee¬ 
seen, jonka perussisältö taas oli Reinikan komitean esityksen mu¬ 
kainen. Tähän vastalauseeseen yhtyivät valiokunnan Kokoomuk¬ 
sen edustajat Moilanen, Soini ja Honka sekä IKL:n Annala. 

Oli selvää, ettei valtiovarainvaliokunnan ehdotus tyydyttänyt 
siirtoväkeä. He panivatkin nyt toivonsa suureen valiokuntaan. Vii¬ 
me aikoina eduskunnan työmuotojen kehittämisestä ja uudista¬ 
misesta puhuttaessa on ehdotettu, että suuri valiokunta olisi tar¬ 
peettomana lopetettava. Sodan aikana ja sodan jälkeen suuri va¬ 
liokunta oli juuri se elin, joka tarjosi viimeisen mahdollisuuden 
etsiä ja löytää sovitteluratkaisu tärkeissä kysymyksissä, joita käsitel¬ 
täessä erimielisyydet vielä ammattivaliokunnan jälkeenkin olivat 
suuret. Suuri valiokunta asetti silloin jaoston valmistelemaan 
kompromissia, joka ottaisi tasapuolisesti huomioon eri tahojen 
näkökohdat. Niin tapahtui myös korvauslain osalta. Vasta suures¬ 
sa valiokunnassa saatiin aikaan ehdotus, joka otti huomioon aina¬ 
kin tyydyttävässä määrin karjalaisen siirtoväen näkökohdat. 

Valtiovarainvaliokunnan mietintö pani lakiesityksen ensim¬ 
mäisessä käsittelyssä käyntiin pitkän keskustelun, jonka aikana 
toistettiin jo lähetekeskustelussa esitettyjä kannanottoja. Merkit¬ 
tävin oli pääministeri Rytin puheenvuoro. Hän avasi keskustelun 
ja lyhyessä puheenvuorossaan ilmoitti, että kun hallitus oli va¬ 
kuuttunut siitä, että eduskunta ja suuri valiokunta käsittelevät näi¬ 
tä kysymyksiä asiallisessa, rakentavassa hengessä pitäen silmämää- 
ränään vain yhteistä hyvää, hallituksella ei ollut mitään muuta 
ambitiota kuin että asia saataisiin ratkaistuksi parhaalla mahdol¬ 
lisella tavalla. Tämä pääministerin puheenvuoro tulkittiin niin, 
että hallitus antoi lopultakin eduskunnalle vapaat kädet laatia sel¬ 
lainen korvauslaki, joka tyydyttäisi myös siirtokarjalaisia. Tämä oli 
jyrkkänä ja kylmänä tunnetulta pankkimieheltä suuri myönnytys. 
Se merkitsi käytännössä sitä, että Niukkasen tekemä lakialoite tu¬ 
li suuren valiokunnan käsittelyssä määräämään pääasiallisesti uu¬ 
den korvauslain sisällön. Ryti alkoi heinäkuun lopussa tajuta rat¬ 
kaisun poliittisen merkityksen ja otti sen huomioon. 

Lakiesityksen ensimmäisessä käsittelyssä sosiaalidemokraatit 
katsoivat, että valtiovarainvaliokunta oli tehnyt hallituksen esityk- 

seen niin paljon parannuksia, että 60-70 % siirtoväestä saisi täy¬ 
den korvauksen tai lähes täyden korvauksen. He katsoivat, että 
suurimmalla osalla siirtoväkeä ei ollut korvattavaa omaisuutta 
juuri yli 100 000 markan. Sen sijaan maalaisliittolaiset, kokoo¬ 
muslaiset ja muut porvaripuolueiden edustajat vaativat, että täysi¬ 
määräisenä korvattavan omaisuuden rajaa olisi nostettava 300 000— 
500 000 markkaan. 

Valtiovarainministeri Pekkala käytti ensimmäisessä käsittelyssä 
pari kiukkuista puheenvuoroa, joissa hän arvosteli valtiovarainva¬ 
liokunnan lakiesitykseen tekemiä »huononnuksia». Hän katsoi, 
että valiokunnan tekemät muutokset nostaisivat korvattavaa sum¬ 
maa noin 4,1 miljardista markasta ainakin 1,7 miljardilla markal¬ 
la, todennäköisesti enemmänkin, ehkä noin 3 miljardilla markal¬ 
la, eikä näin suurta rahamäärää ole mistään löydettävissä. Pekka¬ 
la arvosteli ankarasti maalaisliittolaisten ja muiden porvariedusta- 
jien vastalausetta, jonka toteuttaminen nostaisi kokonaiskorvauk¬ 
sen 8,5 miljardiin markkaan vastalauseen allekirjoittajien mu¬ 
kaan, mutta todellisuudessa, väitti Pekkala, valtiovarainministeri¬ 
ön laskelmien mukaan vähintään 12,5 miljardiin markkaan, kol¬ 
me kertaa suuremmaksi kuin hallituksen esitys. 

Samanaikaisesti kuin siirtoväen kansanedustajat yrittivät tehdä 
kaikkensa Rytin hallituksen kehnon lakiesityksen parantamiseksi, 
Karjalan Liitto toimi hyvin aktiivisesti omalta osaltaan. Liitossa ih¬ 
meteltiin sitä, että hallitus esitystä antaessaan syrjäytti niin täydel¬ 
lisesti Reinikan komitean mietinnön, ettei siitä sanallakaan edes 
mainittu hallituksen esityksen perusteluissa. Kun oli selvää, että 
hallituksen esitys herättäisi suurta levottomuutta siirtoväen kes¬ 
kuudessa, Karjalan Liitto saattoi kesäkuun 3. päivänä 1940 voi¬ 
makkaan kannanoton julkisuuteen. Siinä korostettiin: 

»Hallituksen esitys laiksi sodan johdosta menetyn 
omaisuuden korvaamisesta on aiheuttanut suurta pet¬ 
tymystä ja kiihtymystä kaikkensa menettäneiden karja¬ 
laisten keskuudessa. Karjalaiset taistelivat sodassa en¬ 
simmäisillä linjoilla raskain veriuhrein kotiseutunsa ja 
isänmaansa vapauden puolesta. Sen lunnaiksi he jätti¬ 
vät kotinsa, isiltä perityn maan sekä toimeentulonsa ja 
katkaisivat kaikki siteensä esivanhempiensa perintöön. 
Suurempaa alttiutta isänmaan yhteisen asian puolesta 
on enää vaikea ajatella.» 

Julkilausumassa viitataan siihen, että karjalaiset olivat toivorikkai¬ 
na odottaneet pääsyä tasaveroisina muiden kanssa isänmaatam¬ 
me jälleenrakentamaan, mutta hallituksen korvauslakiesitys murs¬ 
kasi nämä toiveet, se lupasi vain pienen murto-osan suuruisen 
korvauksen menetetyn omaisuuden arvosta. Jos hallituksen esitys 
tulisi laiksi, se tekisi karjalaisista köyhälistöä, joka edelleen jäisi 
valtion huollon varaan. 

Tässä kesäkuun kolmannen päivän vetoomuksessa liitto kui¬ 
tenkin uskoi, että hallituksen esitystä kokattaisiin niin, että kor¬ 
vauskysymys saisi oikeudenmukaisen ratkaisun. 

Tilanne oli kentällä karjalaisen siirtoväen keskuudessa muo¬ 
dostunut niin hermostuneeksi, jopa kiihtyneeksi, että liiton halli¬ 
tus palasi asiaan jo saman kuun yhdeksäntenä päivänä. Silloin 
Kaijalan Liiton hallitus kehotti karjalaisia rauhallisuuteen ja luot¬ 
tavaisin mielin odottamaan asian ratkaisua. Liitossa oli edellisinä 
päivinä käynyt lukuisia lähetystöjä ilmaisemassa siirtoväen petty¬ 
mystä, levottomuutta ja ärtymystä hallituksen huonon esityksen 
johdosta. Karjalan Liiton hallitus lohdutti kenttäänsä ilmoitta¬ 
malla, että asiasta oli valmisteilla uusija oikeudenmukaisella poh¬ 
jalla oleva esitys, joka karjalaisten kansanedustajien oli tarkoitus 
jättää eduskunnalle. Siksi liitto uskalsi vakuuttaa - vaikkei siitä 
luonnollisesti ollut siinä vaiheessa mitään varmuutta: Asiamme 
on oikea, sen täytyy voittaa, eikä hetkellisten vastoinkäymisten saa 
antaa karjalaisia masentaa! 

Liiton lähetystö kävi 9.6.1940 presidentti Kallion luona ilmaise¬ 
massa maan korkeimmalle johdolle karjalaisten huolestumisen 
ja pettymyksen. Lähetystö vakuutti, että siirtokarjalaiset halusivat 
työskennellä yhdessä valtiovallan kanssa, mutta asutus-ja korvaus¬ 
kysymysten viipymistä emme ymmärrä ja ratkaisujen lykkäytymi¬ 
nen koituisi tuhoisaksi koko maalle. Presidentti sanoi täysin ym¬ 
märtävänsä karjalaisten levottomuuden ja painotti siirtoväkeä 
koskevien ongelmien ratkaisun suurta merkitystä koko maalle. 

Karjalan Liitto oli jatkuvasti kiinteässä ja luottamuksellisessa yh¬ 
teistyössä siirtoväen kansanedustajien kanssa, ja eduskunnalle jä¬ 
tettiin määräajassa lakialoite, joka vastasi siirtoväen toiveita. Lii¬ 
ton asiantuntijat olivat mukana tätä aloitetta laatimassa ja liiton 
edustajat pitivät yhteyttä kaikkiin eduskuntaryhmiin sekä olivat 
asiantuntijoina esitystä valiokunnissa käsiteltäessä. 

Oikeus voittaa 


Lakiesityksen ensimmäinen käsittely osoitti, että vihdoinkin alkoi 
näyttää siltä, että karjalaisten kansanedustzyien esittämiä näkö¬ 
kohtia otettiin eduskunnassa yli puoluerajojen huomioon. Nyt 
pantiin toivo suureen valiokuntaan. Sen puheenjohtajana toimi 
kesä-heinäkuussa 1940 Viljami Kalliokoski (Halsualta), johon 
karjalaiset luottivat. Hän siirtyi ministeriksi vasta sen jälkeen, kun 
hänen johtamansa suuri valiokunta oli laatinut lopullisen lakiesi¬ 
tyksen korvauslaiksi. 

Esitellessään suuren valiokunnan mietintöä eduskunnassa 29.7.1940 
Kalliokoski huomautti, että valiokunta teki valtiovarainvaliokun¬ 
nan ehdotukseen huomattavan määrän muutoksia, jotka eivät ol¬ 
leet vain muodollista, vaan myös asiallista laatua. Samalla Kallio¬ 
koski kertoi, että valiokunta runsaan kahden viikon aikana, ja var¬ 
sinkin sen jaosto, oli joutunut tiiviisti tekemään työtä ja ponniste¬ 
lemaan. »Henkilökohtaisesti olen tuskin koskaan ottanut osaa 
yhtä vaikeasti ratkaistavaan, yhtä paljon ponnistuksia ja aherrusta 
kysyvään työhön kuin se, jonka suuri valiokunta tämän asian yh¬ 
teydessä on suorittanut. On myös myönnettävä, että sellaisen rat¬ 
kaisun löytäminen, jonka pohjalla olisi voitu saada aikaan edes 
jonkinlainen yksimielisyys, on ollut vaikea, niin vaikea, että se on 
pitkän aikaa työn alussa näyttänyt mahdottomalta. 

»Kun jaosto kuitenkin pääsi ratkaisuun, jonka suuri valiokunta 
lähes sellaisenaan hyväksyi, se johtui siitä, että kaikilla oli yhtei¬ 
nen lähtökohta: siirtoväen oikeuden tunnustaminen. On käsitet¬ 
ty, että Suomen kansa on velvollinen yhteisvastuullisesti niiden 
kanssa, jotka sodan johdosta kaiken omaisuutensa menettivät, 
vastaamaan heidän tappioistaan ja korvaamaan heidän menetyk- 
sensä», korosti Kalliokoski. 

»Toinen lähtökohta», jatkoi suuren valiokunnan puheenjohta¬ 
ja, »on ollut pyrkimys saada korvaukset sellaisiksi, että uuden elä¬ 
män alkaminen niiden turvin olisi mahdollista. Se väliaikaisuu¬ 
den tila, joka siirtoväen elämässä nyt vallitsee, on saatava mahdol¬ 
lisimman pian loppumaan. On koetettava luoda edellytykset 
omintakeiselle yritteliäisyydelle ja mahdollisuudet alkaa uudel¬ 
leen itsenäinen elämä ja elinkeino. Se ei ole vain siirtoväen edun, 
se on Suomen kansan edun mukainen. 

»Suuri valiokunta oli selvillä siitä, että se väliaikaisuus, joka siir¬ 
toväen elämässä nyt vallitsee, ei ainoastaan alenna heitä, ei vain 

327 



kuluta heidän henkisiä voimiaan ja hävitä heidän taitoaan ja tah¬ 
toaan täyttää myöhemmässä elämässään velvollisuutensa, se on 
kansakunnalle taloudellisesti kallista ja vaikeuttaa normaalin elä¬ 
män palauttamista kansamme keskuudessa. Väliaikaisuus tulee 
kalliiksi ja lainsäätäjällä on velvollisuus pyrkiä lopettamaan se 
mahdollisimman pian. 

»Jos korvaukset ovat liian niukat, ettei elinkeinon uudelleen 
aloittaminen niiden turvin käy mahdolliseksi, suurin osa siirto¬ 
väestä jää jatkuvasti yhteiskunnan huollon varaan, joka tulee pal¬ 
jon kalliimmaksi kuin jonkin verran runsaammat korvaukset. Sik¬ 
si suuri valiokunta on lisännyt huomattavasti korvausten mää¬ 
rää.» 

Miten osuvasti tavallinen kansanmies, kouluakäymätön talon¬ 
poika kaukaa Keski-Pohjanmaan syrjäpitäjästä, Halsualta, pystyy 
esittämään karjalaisten korvauskysymyksen keskeisimmän sisäl¬ 
lön ja merkityksen. Samaa ei voi sanoa silloisesta pääministeristä, 
korkeasti oppineesta talous-ja pankkimiehestä, jolta vei pitkän ai¬ 
kaa, ennen kuin hän vähitellen alkoi tajuta, mistä oli kysymys. 

Kalliokoskelle on annettava suuri tunnustus siitä, että hän tasa¬ 
puolisena ja taitavana valiokunnan ja sen jaoston puheenjohtaja¬ 
na sekä sydänjuuriaan myöten oikeudenmukaisena kansanedus¬ 
tajana myötävaikutti siihen, että asian eduskuntakäsittelyn viime 
vaiheessa suuressa valiokunnassa löydettiin ratkaisu, joka laukaisi 
sen kriisin, joka Rytin ja hänen johtamansa hallituksen toimin¬ 
nan johdosta oli syntymässä ja osittain jo syntynyt karjalaisen siir¬ 
toväen ja hallitusvallan välillä. 

Yhdeksän kaksipalstaista pöytäkirjan sivua käsittävässä puheen¬ 
vuorossaan Kalliokoski selvitti perusteellisesti suuren valiokun¬ 
nan tekemät muutokset valtiovarainvaliokunnan mietintöön. Tä¬ 
män perusteella suuresta valiokunnasta tuli heinäkuun lopulla 
1940 eduskuntaan toiseen käsittelyyn sekä muodoltaan että sisäl¬ 
löltään aivan toinen lakiesitys kuin se, jonka hallitus antoi ja jota 
pääministeri kovin sanoin puolusti kesäkuun alussa. 

Tärkein muutos oli luonnollisesti se, että täysimääräisen kor¬ 
vauksen yläraja nostettiin 80 000 markasta 320 000 markkaan eli 
siihen, jota Reinikan komitea ehdotti. Suuri valiokunta teki muu¬ 
toksia lähes jokaiseen lakiesityksen 31. pykälään. Korvaukseen oi¬ 
keutetuiksi tulivat nyt myös aatteelliset yhdistykset ja opetus- sekä 
armeliaisuusjäijestöt, joille voitiin harkinnan mukaan myöntää 
korvausta enintään 50 % menetyksen arvosta. Kun kreikkalaiska- 

tolisen kirkon korvausongelmat muodostuivat aivan erikoislaa¬ 
tuisiksi - menettihän tämä kirkko noin 75 % alueestaan - suuri 
valiokunta ehdotti, että sitä varten säädettäisiin eri laki. 

Rahassa maksettavien korvausten määrä nostettiin valtiovarain¬ 
valiokunnan ehdottamasta 5000 markasta 10 000 markkaan ja 
korvausten maksamiseen käytettäisiin omaisuudenluovutusveron 
tuoton lisäksi kolmen miljardin markan arvosta valtion nimetyil¬ 
le henkilöille asetettuja obligaatioita, joiden korko olisi 2,5 % ja 
lunastusaika 25 vuotta. Korvausten kokonaismäärä nousisi suu¬ 
ren valiokunnan arvioiden mukaan noin 9-9,3 miljardiin mark¬ 
kaan. Korvausta määrättäessä ei jäljelle jäänyttä omaisuutta otet¬ 
taisi huomioon, koska se vain sekoittaisi koko korvausongelman 
ratkaisun. 

Kalliokoski ilmoitti samalla, että hänen johtamansa valiokunta 
tiedusteli ennen ratkaisevien muutosten tekoa sekä pääministe¬ 
rin että valtiovarainministerin mielipidettä, eikä näillä ollut huo¬ 
mauttamista. Näin ollen hallitus heinäkuun lopulla 1940 peräytyi 
kylmästä ja kohtuuttomasta asenteestaan, jota se ajoi kesäkuussa 
väellä ja voimalla. Useat siirtoväen edustajat lausuivat tunnustuk¬ 
sen suurelle valiokunnalle ja sen puheenjohtajalle, vaikka esitys ei 
täysin vastannutkaan kaijalaisten toiveita. Karjalaisten tyytyväisyy¬ 
den toi esille edustaja Tuurna lausuessaan: 

»Käyty sota ja sen uhraukset ovat ikimuistoisia osoituk¬ 
sia väkevästä puolustustahdostamme. Suuren valiokun¬ 
nan mietintö on Suomen kansan oikeudentunnon il¬ 
maus. Kuten oli vaara, on nyt vahinkokin yhdessä kan¬ 
nettava. Karjalaisena kansanedustajana sekä monien 
puolesta, jotka jännittyneinä, toiset toivottomina, toiset 
valtiovaltaan luottaen, ovat tämän asian käsittelyä odot¬ 
taneet ja joiden elämän edellytykset tyystin riippuvat 
heidän omaisuutensa korvausperusteista, rohkenen esiin¬ 
tuoda tunnustukseni suuren valiokunnan puheenjoh¬ 
tajalle jajäsenille, jakamattomasti puolueisiin katsomat¬ 
ta, siitä ratkaisevasta asenteesta, jonka suuri valiokunta 
tässä kansanvallan voimaa koetelleessa kysymyksessä on 
omaksunut.» 

Voidaan sanoa, että siirtokaijalaisten päättäväinen esiintyminen, 
yhtenäisen rintaman säilyminen joka vaiheessa ja sen poliittis- 

ten edustajien ja kentän tiivis yhteistyö olivat merkittävällä ta¬ 
valla myötävaikuttamassa siihen, että tulos oli vähintään tyydyttä¬ 
vä. 

Lain saama sanamuoto tyydytti ja rauhoitti myös kaxjalaisen 
siirtoväen kenttää. Sen luottamus eduskuntaa kohtaan vahvistui 
ja se totesi, että sen ääni kuului ja otettiin huomioon suomalaisen 
kansanvallan päättävissä elimissä. 

Menetetyn omaisuuden korvauslakia käsiteltiin kesällä 1940 
hävityn sodan luomissa poikkeuksellisen vaikeissa oloissa. Maan 
ulkopoliittinen asema oli erittäin vaikea ja epävarma, ja maata 
johti enemmistöhallitus, joka ei täysin käsittänyt sodan jälkeen 
syntyneen sisäpoliittisen tilanteen vakavuutta. Suomen eduskun¬ 
ta otti silloin asiat omiin käsiinsä. Se muutti ratkaisevasti hallituk¬ 
sen siirtoväen kannalta huonoa esitystä ja sai eduskunnassa ai¬ 
kaan yhteistyön yli puoluerajojen. Eduskunta tajusi hallitusta sel¬ 
keämmin, miten tärkeätä oli pyrkiä oikeudenmukaisesti tasoitta¬ 
maan sodan jälkeensä jättämää taakkaa ja onnistui tässä pyrki¬ 
myksessään varsin hyvin. Tämä oli osoitus Suomen parlamentaa- 
ris-demokraattisen jäijestelmän voimasta. 

Rytin johtama hallitus oli talvisodan aikana ja Moskovan rau¬ 
hanteon yhteydessä syrjäyttänyt eduskunnan, mutta nyt eduskun¬ 
ta otti uudestaan paikkansa suomalaisen kansanvallan ylimpänä 
elimenä. Niin Cajanderin hallitus syksyllä 1939 kuin Rytin hallitus 
maaliskuussa 1940 pelkäsi eduskuntaa eikä tuonut riittävän ajois¬ 
sa ja riittävän selkeästi eduskunnan tietoon syntynyttä kriisiä Suo¬ 
men ja Neuvostoliiton välillä. Joutuu yhä kysymään, olisiko pääs¬ 
ty parempaan tulokseen, jos hallitus olisi edusta lähtien pitänyt 
eduskunnan tapausten kehityksestä tietoisena ja yhdessä sen 
kanssa hakenut ratkaisuja. 

Suuren valiokunnan yksimielinen esitys tuli eduskunnassa lä¬ 
hes yksimielisesti hyväksytyksi ja kolmas käsittely oli sen jälkeen 
vain loppupisteen merkitseminen pitkälle taistelulle, joka ehti 
kestää maaliskuusta 1940 aina elokuun 2. päivään saakka. Kol¬ 
mannessa käsittelyssä esiintyi vielä - monen mielestä yllättäen - 
pääministeri. Hänellä ei kuitenkaan ollut enää mitään uutta esi- 
tettävänään. Hän käsitteli samoja »yleistaloudellisia realiteetteja» 
kuin lähetekeskustelussa käyttämässään puheenvuorossa. Hän 
huomautti puheensa aluksi, että tuskin milloinkaan on tapahtu¬ 
nut, että ankaran sodan jälkeen, joka lisäksi on päättynyt alueluo¬ 
vutuksiin, siviiliväestön kärsimät vahingot on voitu korvata. Hän 

vetosi uudelleen hallituksen linjaan, joka oli ensi sijassa taloudel¬ 
linen ja sosiaalinen. Mutta eduskunnan valiokunnat ovat olleet 
toista mieltä ja myös eduskunta näyttää olevan toista mieltä, se on 
päätymässä ratkaisuun, joka on taloudellisesti heikompi kuin hal¬ 
lituksen esitys, mutta poliittisesti parempi. Hänen puheenvuoros¬ 
taan ei käynyt ilmi, minkä vuoksi hän sen vielä lain kolmannessa 
käsittelyssä piti, sillä puheenvuoronsa lopuksi hän esitti toivo¬ 
muksen - vaikka eduskunta oli täysin poikennut hallituksen lin¬ 
jasta - että tärkeintä oli lain syntyminen mahdollisimman suuren 
yksimielisyyden merkeissä eikä kenelläkään ole syytä korostaa eri¬ 
mielisyyksiä. Tässä puheenvuorossaan hän näki Suomen talous¬ 
elämän kehitysmahdollisuudet valoisampina kuin pari kuukautta 
aikaisemmin lähetekeskustelussa käyttämässään puheenvuoros¬ 
sa. Karjalaiselle siirtoväelle suoritettavien korvausten vaikutus 
maan taloudelliseen kehitykseen riippui paljon siitä, missä mää¬ 
rin korvauksensaajat onnistuivat saamansa korvauksen turvin 
luomaan itselleen pysyviä tuotanto-ja työmahdollisuuksia. Hei¬ 
dän uutteruutensa, taitonsa, yritteliäisyytensä ja lannistumatto- 
muutensa antoivat tässä suhteessa kumminkin varsin hyviä toivei¬ 
ta, korosti pääministeri antaen siten tunnustusta siirtokarjalaisel¬ 
le väestölle. 

Ryti oli kärsinyt selvän tappion eduskunnassa, jonka laatima la¬ 
ki oli aivan muuta kuin hallituksen esitys. Eräs kansanedustaja sa¬ 
noikin, että eduskunnan hyväksymän lain ja hallituksen esityksen 
erot olivat niin suuret, ettei niille parhaalla tahdollakaan löydä 
yhteistä juuri muuta kuin lain nimen - sitä eduskunta ei muutta¬ 
nut, lähes kaiken muun se muutti. 

Mutta Ryti nieli tappionsa eikä ryhtynyt ainakaan tässä asiassa 
enää kamppailemaan eduskunnan tahtoa vastaan. 

Karjalan Liiton toiminnanjohtaja kansanedustoja Paavolainen 
totesi, että valmistuneen lain sekä hyviä että huonoja puolia oli 
eduskunnassa käydyssä keskustelussa liioiteltu. Lain saama muo¬ 
to takasi kuitenkin sen, että sen kautto estettiin koko Karjalan hei¬ 
moa uhannut tuho. Yhteiskuntamme oli vähällä joutua siihen ti¬ 
laan, että sen keskuudessa ympäri maan siroteltuna asuva puolen 
miljoonan suuruinen kansanosa tyytymättömänä, jopa katkera¬ 
na, olisi ollut heikentämässä koko valtiorakennettamme. Kun 
karjalaisilta ei nyt, lain saatua oikeudenmukaisen muodon, ku¬ 
kaan kieltänyt oikeutta saada korvausta menetetystä omaisuudes¬ 
ta, heidän luottamuksensa valtiovaltaan ja yhteiskuntajärjestel- 

mämme oikeudenmukaisuuteen voitiin palauttaa. Tämä oli kor¬ 
vauslailla saavutettu arvokkain voitto, arveli Paavolainen. 

Hänenkin sanansa vaikuttavat nyt jälkeenpäin liioittelulta mut¬ 
ta kesällä 1940 ne olivat täyttä totta. Paavolainen varoitti siirtovä¬ 
keä odottamasta, että korvausten suorittaminen voitaisiin pian 
aloittaa, koska vahinkojen arvioiminen vei oman aikansa ja jo ha¬ 
kemusten jättämiseen oli varattu kolmen kuukauden aika. Sen 
vuoksi hän arveli, että korkeintaan seuraavana keväänä voitiin 
odottaa ensimmäisiä korvauksia siirtoväelle. Toisaalta hän oli tyy¬ 
tyväinen siihen, että hallitukseen oli heinäkuun lopussa nimitet¬ 
ty ensimmäistä kertaa »korvausministeri», kun toiseksi valtiova¬ 
rainministeriksi oli nimitetty maalaisliittolainen kansanedustaja 
Pilppula. Tämän johdosta Paavolainen totesi: 

»Se osoittaa, että hallitus puolestaan on tahtonut kiin¬ 
nittää korvauskysymyksen toimeenpanoon ansaittua 
huomiota ja pyrkiä kaikella vakavuudella sen ratkai¬ 
suun. Minä puolestani toivotan kaikkea menestystä sille 
keskuudessamme tunnetulle miehelle, jonka tehtäväk¬ 
si on jätetty tämän erinomaisen tärkeän, mutta samalla 
arkaluontoisen ja vaikean tehtävän suorittaminen.» 

Ei Paavolainen elokuun alussa 1940 arvannut, että siirtoväki jou¬ 
tuisi Pilppulan kanssa jatkuvasti kiistelemään, sillä hän ei ottanut 
meidän ehdotuksiamme huomioon, kun hänen johtamansa val¬ 
tiovarainministeriö antoi ohjeita menetetyn omaisuuden arvioi¬ 
misesta. Paavolainen kiinnitti puheenvuoronsa lopussa huomio¬ 
ta siihen, että lain sanamuoto oli useissa kohdin tulkinnanvarai¬ 
nen. Hän uskoi kuitenkin, että uusi ministeri pitäisi huolen siitä, 
että laki saisi tapahtuneen nimityksen kautta oikeudenmukaisen 
täytäntöönpanijan ja karjalaiskysymyksen suuren yhteiskunnalli¬ 
sen sekä poliittisen merkityksen ymmärtävän henkilön. Tämä 
johtavan kaijalaispoliitikon toive ei valitettavasti toteutunut. 


Miksi hallitus ei noudata lakia 1 ? 

Korvauslain toimeenpanoa varten viranomaiset ryhtyivät valmis¬ 
telemaan ohjeita jo alkusyksystä 1940, mutta toiminta edistyi hy- 

vin hitaasti. Valtiovarainministeriön ja Karjalan Liiton välillä syn¬ 
tyi heti kova kiista siitä, millä perusteella menetetty omaisuus oli¬ 
si eri omaisuuslajien osalta arvioitava. Liitto pyrki siihen, että kor¬ 
vauksista päättäviin elimiin saataisiin riittävä kaijalaisten edustus, 
jolloin olisi käytettävissä asiantuntemusta ja päästäisiin siirtoväen 
osalta mahdollisimman tasapuolisiin ja oikeudenmukaisiin tu¬ 
loksiin. Liitto julkaisi korvauslomakkeiden täyttämisohjeita, jotka 
painettiin ja niistä otettiin 20 000 kappaleen suuruinen painos. 
Liiton toimistoja sen alaiset paikalliset ohjaajat antoivat neuvoja 
korvauslomakkeiden täyttämistä varten. 

Hallituksen esitys lähti siitä, ettei arvioimislautakuntiin nimite¬ 
tä ollenkaan siirtoväen edustajia, mutta eduskunta muutti tässä¬ 
kin esitystä, joten siirtoväki sai omat edustajansa arvioimislauta¬ 
kuntiin. 

Vaikka taistelu korvauslaista päättyikin kaijalaisen siirtoväen 
kannalta merkittävään voittoon ja karjalainen kenttä rauhoittui, 
levottomuus kaijalaisten keskuudessa lisääntyi syksyllä 1940 uu¬ 
destaan. Kummankin karjalaisen siirtoväen kannalta keskeisen 
tärkeän lain toimeenpano edistyi ärsyttävän hitaasti, ja varsinkin 
korvauslakia toteutettaessa Karjalan Liitto ja siirtoväen edustajat 
pyrittiin lain toimeenpanossa tarkoituksellisesti sivuuttamaan. 
Toisaalta tämä lisäsi Karjalan Liiton aktiivisuutta. Nähtiin taas 
kerran, että lain täytäntöönpanijat pystyvät aika pitkälle mitätöi¬ 
mään lain perustarkoituksen. 

Valtiovarainministeriön virkamiehet olivat ilmeisesti saaneet 
molemmilta valtiovarainministereiltä - Pekkalalta ja Pilppulalta - 
ohjeet säästää korvauksia maksettaessa valtion varoja niin pitkäl¬ 
le kuin mahdollista. Karjalan Liitto jäljesti vastalausekokouksia, 
teki aloitteita ja lähetti lähetystöjä ministerien ja virkamiesten pu¬ 
heille. Mutta yleisesti voi sanoa, ettei syksyllä 1940 vuoden lop¬ 
puun mentäessä ollut saatu juuri mitään parannuksia tehtyihin 
suunnitelmiin eikä siirtoväen edustajia otettu sellaisiin valmiste¬ 
luelimiin, joilla oli ratkaisuvaltaa nimenomaan korvauskysymys¬ 
ten osalta. 

Vuoden 1941 alkukuukaudet eivät juuri tuoneet parannusta ti¬ 
lanteeseen, vaikka Rytin hallituksen tilalle tuli tammikuun alussa 
Rangellin hallitus, johon nimitettiin myös siirtoväen edustaja, 
kansanedustaja Toivo Ikonen. Tyytymättömyys oli keväällä 1941 
kasvanut niin uhkaavaksi, että Karjalan Liitto järjesti ylimääräisen 
liittokokouksen 25.-26.5.1941. Korvauskysymys tuli tässä kokouk- 

sessa voimakkaana esille. Niukkanen ilmoitti silloin, että kun hal¬ 
lituksen esityksen mukaan maksettavien korvausten kokonais¬ 
määrä olisi ollut vain noin 4 miljardia markkaa, se arvioimislauta- 
kuntien alustavien selvitysten mukaan nousisi noin 15 miljardiin 
markkaan. Puheessaan Niukkanen arvosteli ankarasti korvaus- 
lain toimeenpanoa ja väitti, että hallitus pyrki samaan tulokseen 
kuin alkuperäisellä esityksellään antamalla lain soveltamisohjeita, 
jotka eivät vastanneet hyväksyttyä lakia. 

Hän kiinnitti erityistä huomiota valtiovarainministeriön 24.9.1940 
antamiin ohjeisiin menetettyjen maatalouskiinteistöjen arvioimi¬ 
sesta ja totesi, että ne olivat kautta linjan - maapohjan, metsän, ra¬ 
kennusten ja koneiden osalta - selvästi ristiriidassa korvauslain 
kanssa. Näissä ohjeissa ministeriö määräsi mm., että pellon hinta 
saadaan kertomalla veroperusteina vuosien 1934-38 käytetty ve¬ 
rotettava puhdas tuotto luvulla 20 ja näin lasketusta määrästä vä¬ 
hennetään harkinnan mukaan 2000-3000 markkaa hehtaaria 
kohden. Käytännössä tämä ohje johti siihen, että korvaushinnak- 
si peltohehtaaria kohden tuli eräissä kunnissa vain noin 2000 
mk/haja harvoissa kunnissa 3000 mk/ha, vaikka raivauskustan- 
nukset po. vuosina olivat 3000-5000 mk/ha. Pika-asutuksessa pel¬ 
lon arvoksi tuli 5000-7000 mk/ha. Myös rakennusten arvioimis- 
ohjeet johtivat liian alhaisiin arvoihin, sillä ministeriö määräsi, et¬ 
tä peltoalan suuruuden mukaan oli maatalousrakennusten käy¬ 
väksi arvoksi määrättävä 2500-7000 mk peltohehtaaria kohden. 
Näin esimerkiksi 10 peltohehtaarin tilan maatalousrakennusten 
arvoksi tuli vain 45 000 markkaa, joka oli todellista arvoa huomat¬ 
tavasti pienempi. 

Luovutetulla alueella sijainneiden maatalouskiinteistöjen arvi¬ 
oimiseksi Karjalan Liitto kokosi tietoja kiinteistöjen hinnoista se¬ 
kä pellon raivauskustannuksista pitäjittäin. Liitto teki valtiova¬ 
rainministeriölle varsin yksityiskohtaisen ehdotuksen, jonka mu¬ 
kaan maatalousmaan hinta olisi arvioitava. Metsän ja rakennus¬ 
ten hinnan selville saamiseksi ehdotettiin käytettäväksi paikallis¬ 
ten ammattimiesten ja asiantuntijoiden apua sekä pika-asutustoi- 
mikuntien olosuhteiltaan vastaavilla alueilla määräämiä hintoja. 

Pilppulajäi pois hallituksesta tammikuun alussa 1941 ja hänen 
tilalleen tuli korvausministeriksi entinen hallituksen asutusminis- 
teri, kurikkalainen Juho Koivisto, joka otti hiukan enemmän 
huomioon kaijalaisten esitykset kuin Pilppula. 

Niukkanen kertoi puheessaan, että karjalaiset kansanedustajat 

olivat useaan kertaan käyneet neuvottelemassa korvausohjeista 
sekä pääministerin että korvausasioita hoitavan Koiviston kanssa. 
Tulokset olivat olleet laihoja, kuten Niukkanen huomautti. Hel¬ 
mikuussa Koivisto oli ilmoittanut, ettäkaijalaisen talonpojan rae- 
nettämää peltoa ei saanut hinnoittaa 2500 mk/ha halvemmaksi 
ja vihdoin 4.4.1941 Koivisto lupasi, että Pilppulan 24.9.1940 anta¬ 
mat ohjeet maatalouskiinteistöjen arvioimisesta kumottaisiin ja 
annettaisiin uudet ohjeet. Ne eivät kuitenkaan paljon muutta¬ 
neet käytäntöä ja ne annettiin niin myöhään, että monet arvioi- 
mislautakunnat olivat jo saaneet työnsä valmiiksi. 

Keväällä ja alkukesästä lähtien monet arvioimislautakunnat oli¬ 
sivat voineet aloittaa korvausten maksamisen, mutta silloin tilan¬ 
ne oli jo muuttunut. Niukkanen ei korvauskysymyksestä touko¬ 
kuun lopussa 1941 puhuessaan ollut vielä uudesta tilanteesta tie¬ 
toinen, emmekä me kukaan kokouksen osanottajista. Sen vuok¬ 
si Niukkasen johtopäätökset olivat: Meidän karjalaisten kansan¬ 
edustajien asema ja tehtävä oli aivan erikoislaatuinen. Meille oli 
selvää, että edessämme oli pitkä ja sitkeä oikeustaistelu Kaijalan 
onnettoman, mutta niin suurenmoisen kansan perusoikeuksien 
puolesta kuukausi kuukaudelta yhä viileämmäksi käyviä muuta 
Suomea edustavia mielipiteitä vastaan. 

Niukkasen puheenvuoro toukokuun suurkokouksessa 1941 
kuvasteli sitä levotonta tunnelmaa, joka siirtoväen keskuudessa 
silloin vallitsi. Kuukausi kuukaudelta tilanne näytti vain kiristy¬ 
vän, suuret asiat eivät menneet eteenpäin ja karjalaiset tunsivat 
olonsa ja elämänsä vaikeaksi ja vaivautuneeksi. 


Korvauskysymyksen myöhemmät vaiheet 

Poikkeuksellisina vuosina 1939-44 Suomen tilanne muuttui lä¬ 
hes jatkuvasti. Juuri kun kuumin kamppailu korvauksista alkoi lä¬ 
hestyä loppuaan ja keväällä 1941 olisi voitu aloittaa korvausten 
maksaminen, tilanne muuttui täydellisesti, korvausten käsittely 
pysäytettiin eikä niiden maksamista toteutettu. Menikö taistelu 
korvausten oikeudenmukaisuuden puolesta hukkaan? Ei varmas¬ 
tikaan. Tämä taistelu osoitti toisaalta karjalaisen siirtoväen yh¬ 
teenliittymisen voiman, toisaalta Suomen parlamentaaris-demo- 
kraattisen järjestelmän toimivuuden vaikeissakin oloissa. Valtio- 

vallan ei tarvinnut ryhtyä maksamaan hallituksen mielestä suuria, 
jopa kohtuuttomia korvauksia, eikä siirtoväen ottaa vastaan me- 
nettämästään omaisuudesta mielestään riittämättömiä korvauk¬ 
sia. Nyt kesällä 1941 karjalaiset saivat täyden korvauksen, kun 
omat joukot valloittivat koko Karjalan sen vanhoja rajoja myöten 
takaisin. 

Kesällä 1940 aikaansaatua korvauslakia ei tämän vuoksi ryhdyt¬ 
tykään toteuttamaan, kun ratkaistavaksi tulivat vielä suuremmat 
kysymykset, ennen muuta väestön palauttaminen kotiseudulle ja 
maakunnan jälleenrakentaminen. 

Kun menetetty Karjala oli saatu takaisin, säädettiin uusi kor¬ 
vauslaki, joka vahvistettiin elokuun 13. päivänä 1942. Sen mu¬ 
kaan korvattiin sodan aiheuttamat vahingot, jotka olivat synty¬ 
neet syksyn 1939 ja toukokuun 31. päivän 1942 välisenä aikana. 
Vahingot arvioitiin vuoden 1939 lopussa vallinneen hintatason 
mukaan ja täyden korvauksen yläraja oli 500 000 markkaa. Tä¬ 
män lain säätäminen »pitkässä parlamentissa» ei aiheuttanut sel¬ 
laisia kiistoja, joita olisi voitu verratakaan pari vuotta aikaisemmin 
käytyyn kamppailuun. Enintään 20 000 markkaa korvauksesta 
maksettiin rahassa ja sen yli menevä osa 8 tai 25 vuoden aikana 
kuoletettavilla obligaatioilla, joiden korko oli 4 %. 

Korvauksia maksettiin rahassa lähes 1,5 miljardia markkaa ja 
obligaatioissa lyhyempiaikaisina noin 6 miljardia markkaa ja pi¬ 
tempiaikaisina noin 2,2 miljardia markkaa. Kun valtion saatavia 
oli pidätetty noin 800 miljoonaa markkaa, oli korvausten määrä 
noin 10,5 miljardia markkaa. 

Kaijalan lopullinen luovutus syksyllä 1944 nosti taas kerran 
esille alueluovutuksen johdosta menetetyn omaisuuden korvaus¬ 
kysymyksen. Pitkä parlamentti joutui talvella 1945 ennen hajau¬ 
tumistaan säätämään vielä kolmannen korvauslain, joka sai ni¬ 
mekseen »toinen korvauslaki». Ensimmäinen oli talvisodan kor¬ 
vauslaki, mutta kun sitä ei ehditty toteuttaa, on ensimmäisenä 
korvauslakina pidetty elokuussa 1942 säädettyä lakia, ja 5.5.1945 
vahvistettua lakia kutsutaan toiseksi korvauslaiksi. Eduskunnalla 
oli näin ollen jo riittävästi rutiinia, kun se käsitteli kolmatta kertaa 
oikeastaan samaa kysymystä. Tilanne oli talvella 1945 paljon vai¬ 
keampi kuin viittä vuotta aikaisemmin, kun Rytin hallitus aikoi 
panna sodan aiheuttamat vahingot yksipuolisesti karjalaisen siir¬ 
toväen kannettavaksi. Mutta tämä laki saatiin aikaan varsin suu¬ 
ren yksimielisyyden vallitessa ja sillä korvattiin luovutetulla ja 

■vuokratulla alueella 31.5.1944 jälkeen sattuneet vahingot, jotka 
aiheutuivat sodasta ja evakuoimisesta. 

Korvaustaulukko oli täyden korvauksen alarajan kohdalta sa¬ 
ma kuin ensimmäisessä korvauslaissa, eli 500 000 markkaan saak¬ 
ka annettiin täysi korvaus. Sen jälkeen korvaus aleni jyrkemmin 
kuin ensimmäisen korvauslain mukaan, 32 miljoonan markan yli 
menevästä omaisuudesta korvattiin ensimmäisen korvauslain 
mukaan 50 %, mutta toisen korvauslain mukaan vain 10 %. 

Toisen korvauslain mukaan suurin yksityiselle henkilölle mak¬ 
settava korvaus oli 3 miljoonaa markkaa ja muulle korvaukseen 
oikeutetulle enintään 3 miljoonaa markkaa kutakin osakasta 
kohden, ei kuitenkaan enempää kuin 15 miljoonaa markkaa. 

Samoin kuin ensimmäisen korvauslain mukaan myös toisen 
korvauslain mukaan maksettiin rahassa 20 000 markkaa ja ylime¬ 
nevä osa obligaatioina, joiden lunastusaika oli 10 vuotta (1946-1955) 
ja korko 4 % sekä holding-osuustodisteina. Obligaatioiden arvo 
sidottiin toisen korvauslain mukaan rahan arvon vaihteluihin si¬ 
ten, että niiden arvo nousija laski kotimaisten tavaroiden tukku- 
hintaindeksin mukaan. Tämä ns. »kultareunaisten» obligaatioi¬ 
den saaminen oli siirtoväelle suuri voitto, sillä inflaatio lähti jo 
syksyllä 1944 voimakkaasti liikkeelle, mutta kaijalaisten korvaus- 
papereiden arvo säilyi - kunhan he ymmärsivät tehdä kaikkensa, 
että olisivat pystyneet pitämään omissa käsissään korvauspaperit 
mahdollisimman pitkään. 

Holding-yhteisön osuustodistukset oikeuttivat saamaan osuu¬ 
den korvausosakkeiden hallintoyhteisön voitosta. Tämä yhteisö 
hoiti korvaukseen oikeutetuille kuuluvia osakkeita, joita suuryhti¬ 
öt luovuttivat omaisuudenluovutusveronsa maksuksi. Sitä mukaa 
kuin yhtiöt lunastivat takaisin osakkeitaan tai niitä muulla tavalla 
muutettiin rahaksi, hallintoyhteisö kuoletti osuustodistuksiaan. 
Vuoden 1956 aikana yhteisö suoritti viimeisen kuoletuserän, ja 
yhtymä lopetti silloin toimintansa. 

Siirtoväen eduskuntaryhmälle on annettava tunnustus siitä, et¬ 
tä sen jäsenten suuri kokemus ja taitavuus auttoi talvella 1945 saa¬ 
maan aikaan sellaisen korvauslain, joka teki siirtokarjalaisille oi¬ 
keutta ilman, että sen saavuttamiseksi tarvitsi käydä sellaista kuu¬ 
maa ja katkeraa kamppailua kuin keväällä ja kesällä 1940. 

Toisen korvauslain mukaan maksettiin kunnille, kuntayhtymil¬ 
le, seurakunnille ja muille uskonnollisille yhdyskunnille sekä 
luostareille samoin kuin aatteellisille yhdistyksille, opetus-, taide, 

armeliaisuus- yms. laitoksille sekä säätiöille korvausta valtioneu¬ 
voston harkinnan mukaan. Sellaisille kunnille ja kuntayhtymille, 
joiden alue menetettiin kokonaan, ei yleensä maksettu korvaus¬ 
ta enempää kuin velkojen maksu edellytti. Sen sijaan muille edel¬ 
lä mainituille yhteisöille - erityisesti myös kreikkalaiskatoliselle 
kirkolle - myönnettiin yleensä korvausta samojen perusteiden 
mukaan kuin yksityisille henkilöille. 

Syyskuussa 1944 luovutetun alueen vahingot arvioitiin varsin 
nopeasti vuosina 1945-46, ja korvaukset maksettiin vuoden 1948 
loppuun mennessä. Näistä korvauksista maksettiin rahassa noin 
4 miljardia markkaa, korvausobligaatioina noin 16,8 miljardia 
markkaa, holding-osuustodistuksina noin 5,2 miljardia markkaa 
sekä kunnille noin 33S miljoonaa markkaa. Samanaikaisesti oli 
maansaajilta pidätetty velkasitoumuksia noin 6,9 miljardia mark¬ 
kaa. Yhteensä korvauksia oli maksettu noin 33,5 miljardia mark¬ 
kaa vuoden 1953 alkuun mennessä. Korvausobligaatioiden in¬ 
deksikorotukseen oli arvioitu vuoden 1953 alussa käytettävän yh¬ 
teensä noin 61 miljardia markkaa, joten toisen korvauslain koko¬ 
naismenot olivat valtiolle yhteensä noin 99,4 miljardia, siis lähes 
100 miljardia markkaa. 

VIII 


Otamme omamme, 
meille kuuluvan 
Kaijalan, takaisin 


Tyytymättömät kaijalaiset 


Kovien taistelujen vuosi 1940 lähestyi loppuaan. Vuoden aikana 
eduskunta oli saanut valmiiksi lait, joiden perusteella pantiin 
käyntiin työ maataloussiirtoväen pysyväksi sijoittamiseksi sekä 
korvausten maksamiseksi menetetystä omaisuudesta. 

Mutta sekä pika-asutuksen toimeenpano että korvausten mak¬ 
saminen vain viipyivät viikosta viikkoon ja kuukaudesta kuukau¬ 
teen. Karjalan Liitto yritti kaikkensa asioiden kiirehtimiseksi. Se 
jäljesti syyskuussa ylimääräisen liittokokouksen, se myötävaikutti 
siihen, että karjalaiset kansanedustajat tekivät pika-asutuskysy- 
myksestä Rytin hallitukselle vuoden 1940 lopulla välikysymyksen, 
johon vasta tammikuun alussa 1941 muodostettu Rangellin hal¬ 
litus vastasi. Vielä keväällä 1941 toukokuun lopussa Karjalan Liit¬ 
to joutui kutsumaan koolle ylimääräisen suurkokouksen, jossa 
taas kerran käytiin läpi kaikki tärkeimmät siirtoväen kysymykset, 
jotka asutus-ja korvauskysymysten ohella olivat: siirtoväen sijoitta¬ 
misen kokonaisohjelman laatiminen ja hallinnon keskittäminen, 
siirtoväen huolto, siirretyn työväestön asema, teollisuuden ja lii¬ 
ke-elämän elvyttäminen sekä yhteiskunnalliset ja seurakunnalli¬ 
set kysymykset. 

Tässä kokouksessa, jossa oli mukana 46 siirtokuntaa, 21 seura¬ 
kuntaa, 26 karjalaista keskusjärjestöä, 36 Karjala-seuraaja 18 kar¬ 
jalaista aseveliyhdistystä, tuli ensimmäisen kerran harvinaisen voi¬ 
makkaana esiin kentän tyytymättömyys valtiovaltaa kohtaan sen 
vuoksi, että maan hallitus oli selvästi jarrutellut siirtoväen elinky¬ 
symysten ratkaisua. 



Kokouksen laaja päätöslauselma saatettiin pääministeri Ran- 
gellin ja hallituksen siirtoväkiasioita hoitaneiden ministereiden 
tietoon ja esitettiin harvinaisen tiukkasanaisia vaatimuksia. Asioi¬ 
hin oli pantava vauhtia, sillä karjalaisen siirtoväen kärsivällisyys al¬ 
koi loppua! 

Pääministerille esitettiin mm., että vasta noin kymmenesosa 
siirtoviljelijöistä oli saanut oman tilan, kukaan ei ollut vielä saanut 
korvausta menetetystä omaisuudesta, useat tuhannet siirtokarja¬ 
laiset olivat yhä vailla itsenäisen toimeentulon mahdollisuuksia, 
yleinen mielipide muuttui päivä päivältä vastahakoisemmaksi 
karjalaisia kohtaan eikä karjalaisia kohdeltu tasaveroisina mui¬ 
den kansalaisten kanssa. 

Tämän vuoksi kokouksen lähetystö esitti pääministerille ja hä¬ 
nen johtamalleen hallitukselle vakavan vetoomuksen. Valtioval¬ 
lan oli omalta osaltaan tehtävä kaikkensa, jotta karjalaiset pääsisi¬ 
vät mahdollisimman pian omatoimiseen työhön yhteisen isän¬ 
maan hyväksi. Lopuksi lähetystö jopa uhmaten korosti: Karjalai¬ 
set jatkavat kaikkia laillisia keinoja käyttäen oikeustaisteluaan, 
kunnes tasapuolinen ratkaisu elinkysymyksissämme on saavutet¬ 
tu. 

Tässä tiukkasävyisessä vetoomuksessa oli kuitenkin merkille¬ 
pantavaa, että vaatimusten päätavoite oli, että karjalaiset halusivat 
työpaikkoja ja he halusivat jatkaa niin pian kuin mahdollista itse¬ 
näistä yrittäjätoimintaa niin maatilataloudessa kuin muilla aloilla. 
Karjalaiset eivät vaatineet valtion apua, huoltoapua ja holhousta, 
ainoa mahdollisuus oli päästä itsenäisesti vastaamaan omasta ja 
perheen toimeentulosta. 

Ennen toukokuun suurkokousta olin liiton maatalousjaoston 
toimeksiannosta laatinut artikkelin, jossa käsittelin samoja ongel¬ 
mia, jotka tulivat esille toukokuun suurkokouksessa: 

»Karjalan luovutuksesta on kulunut vähän yli vuosi. Vii¬ 
me vuoden maaliskuussa kansamme oli yksimielinen 
siitä, että siirtoväki on mahdollisimman nopeasti saata¬ 
va sijoitetuksi tuottavaan työhön ja karjalaisten on pääs¬ 
tävä joka suhteessa tasa-arvoiseen asemaan toisten Suo¬ 
men kansalaisten kanssa. Suuren yksimielisyyden valli¬ 
tessa säädettiin lait, joiden puitteissa jälleenrakennus¬ 
työn ja karjalaisen siirtoväen sijoittamisen pitää tapah¬ 
tua. Suomen kansalla oli vuosi sitten sellainen käsitys, 

että vaikea aika ja yhteisen taakan kantaminen vaatii 
kansaltamme kieltäymyksiä ja uhrauksia, mikään uhri 
ei ole liian suuri, jotta maa ja kansa pelastuvat. 

»Valitettavasti kuluneen vuoden aikana on havaittu, 
että niissä piireissä, jotka joutuvat luopumaan osasta 
omaisuuttaan karjalaisten elinkysymyksiä ratkaistaessa 
onkin asetuttu tarvittavia kiireellisiä toimenpiteitä vas¬ 
tustamaan. Tätä osoittaa mm. se, että karjalaisen maata¬ 
lousväestön asuttaminen pika-asutuslain mukaan on 
edistynyt erittäin hitaasti. Tämäjohtuu siitä tiukasta vas¬ 
tarinnasta, mitä erityisesti muutamat sadat suurmaan¬ 
omistajat harjoittavat. Jo lakia säädettäessä yritettiin saa¬ 
da määräykset sellaisiksi, että pääosa karjalaista maata- 
loussiirtoväkeä olisi viety Itä- ja Pohjois-Suomen asu¬ 
mattomiin korpiin. Silloin olisi Etelä-Suomen suurtilat 
voitu säästää. Karjalan Liiton aloitteesta saatiin lakiin 
kuitenkin selvä pykälä siitä, että uudet tilat on sijoitetta¬ 
va sellaisille alueille, mitkä vastaavat siirtoviljelijöiden 
entisiä olosuhteita. 

»Kun lakien edellyttämiä uhrauksia vastustetaan, 
nousee mieleen helposti ajatus, että uhraukset on teh¬ 
tävä yksinomaan karjalaisten vuoksi. Valittaen ovat kar¬ 
jalaiset panneet merkille, että sellaisissakin kansalaispii¬ 
reissä, joilta odottaisi ymmärtämystä siihen, että on ky¬ 
symys kansamme yhteisestä asiasta, lasketaan markoissa 
ja hehtaareissa tehtäviä uhrauksia karjalaisten vuoksi. 

»Tilanne ei voi jatkua tällaisena», korostin. »Karja¬ 
laisten on saatava osakseen ymmärtämystä. Koko kan¬ 
san on muistettava, mitä maaliskuussa 1940 tapahtui. 
Meidän kaikkien suomalaisten on pyrittävä vaikutta¬ 
maan yleiseen mielipiteeseen, jotta oikea henki kan¬ 
samme keskuudessa säilyisi, karjalaisen siirtoväen vai¬ 
keata asemaa ymmärrettäisiin ja koko kansa yhdistäisi 
voimansa ongelmien ratkaisemiseksi.» 

Syyskuusta 1940 lähtien vastasin Yleisradion avaamassa siirtoväen 
tunnissa kerran viikossa siirtoväen kysymyksiin. Kirjeitä tuli joka 
viikko satoja. Vain yksi kirje osoitti, että usko alkoi loppua. Eräs 
Laatokan Karjalasta siirtynyt, silloin Pohjois-Hämeeseen sijoitettu 
mies kirjoitti huhtikuussa 1941: »Minun mittani kuohuu jo yli, 


341 



olen vuoden ajan kuunnellut niitä 'syntejä’, joita me karjalaiset 
siirtolaiset olemme tälle maalle aiheuttaneet. Minä en enääjaksa. 
Ilmoittakaa, hyvät Karjalan Liiton edustajat, miten saan perheeni 
takaisin kotikuntaani ja kotikylääni. Ei se elämä siellä voi sen in¬ 
hottavampaa olla kuin täällä!» 

Vastasin hänelle, että liitto auttaa häntä ja hänen perhettään, 
paluu Karjalaan ei ole mahdollista eikä se myöskään olisi ratkai¬ 
su hänen ongelmiinsa. 


Tilanne muuttuu - murheet unohtuvat, 
pääsemme kotiin 

Ei siirtoväen suurkokous toukokuun lopulla tilannetta juuri mik¬ 
sikään muuttanut. Mutta vajaan kuukauden kuluttua alkoi todel¬ 
la tapahtua. Kesäkuun 18. päivänä 1941 sain sisäasiainministeriöl¬ 
tä määräyskiijan, jonka olivat allekiijoittaneet ministeri Toivo 
Horelli ja toimistopäällikkö Aarne Tarasti. Tällä päätöksellä 
minut määrättiin Siirtoväen huollon keskuksen edustajana järjes¬ 
tämään ja valvomaan Lappeenrannan seudulla olevan armeija- 
kunnan alueella alkavaa väestön, karjan ja omaisuuden evakuoi¬ 
mista. 

Tarasti soitti minulle, ja menin ministeriöön keskustelemaan 
ministeri Horellin ja Tarastin kanssa. Ministeri oli hyvällä tuulel¬ 
la ja sanoi, että nyt tuntuu hyvältä, eiköhän sodan kulku meidän 
osaltamme muutu ja jos muuttuu, se kyllä tapahtuu nopeasti. 

Sain tässä neuvottelussa kehotuksen matkustaa jo samana ilta¬ 
na Lappeenrantaan ja ottaa siellä yhteyttä armeijakunnan ilma- 
suojelupäällikköön. Siitä se sitten alkoi. Seuraavana päivänä tapa- 
sin Lappeenrannassa armeijakunnan komentajan kenraali Laati¬ 
kaisen, sen paksun papan, kuten Kotilainen häntä nimitti marsal¬ 
kalle soittaessaan. Tapasin nyt ensimmäisen kerran maaliskuun 
1940jälkeen myös vuorineuvos, everstiluutnantti V.A. Kotilaisen. 
Hän oli talvisodan aikana reservimajuri, nyt hänen kauluslaattan¬ 
sa olivat everstin laatat, mutta niissä oli toistaiseksi vain kaksi ruu¬ 
suketta kummassakin laatassa. 

Tavallisesti asioita hyvin tuntevat sotilaat kertoivat, että Marskil- 

la oli tarkoitus nostaa Kotilainen majurista suoraan everstiksi, 
mutta joku hankala protokollaupseeri oli päässyt väliin - nyt tuli 
yhtä ruusuketta vähemmän everstin laattoihin. Samana syksynä 
tulivat puuttuvat ruusukkeet ja Kotilaisesta täyseversti. 

Kotilainen toimi silloin ylipäällikön henkilökohtaisena edusta¬ 
jana sillä alueella, joka ulottui Virolahdelta Moskovan rauhan ra¬ 
jaa pitkin Parikkalaan saakka, ja hänen tehtävänään oli Marskin 
edustajana seurata evakuoimisen edistymistä ja raportoida siitä 
marsalkalle. 

Kotilainen esitteli minut Laatikaiselle, joka oli leppoisa, hyvän¬ 
tahtoinen pyylevä herrasmies. Kotilainen otti suoraan yhteyttä 
alueella olleisiin sotilasviranomaisiin, ja havaitsin, että nämä kaik¬ 
ki suhtautuivat häneen suurella kunnioituksella. Kun hän tiesi, 
että olin jo talvisodan aikana joutunut tekemisiin evakuoin tikysy- 
mysten kanssa, hän otti minut eräänlaiseksi »adjutantikseen». Yh¬ 
dessä me kiertelimme Imatran, Lappeenrannan, Luumäen ja 
Ylämaan rajoittamilla alueillaja seurasimme tilanteen kehittymis¬ 
tä. Minun tehtäviini kuului evakuoimisen valmisteluja Kotilaisen 
kanssa matkustaessani sainkin suoria yhteyksiä sekä alueen polii¬ 
siviranomaisiin että evakuoimisesta vastaaviin sotilasviranomai¬ 
siin. 

Jo kesäkuun 16. päivänä oli aloitettu väestön ja omaisuuden 
evakuoiminen noin 20-30 kilometrin levyisellä vyöhykkeellä, jo¬ 
ka ulottui Suomenlahden rannikolta aina Ilomantsiin saakka. Se 
oli minulle tuttua työtä, mutta keskustelu Kotilaisen kanssa taijo- 
si paljon mielenkiintoisempia tietoja kuin evakuoiminen. Hän 
kertoi avoimesti, että tämä evakuoiminen oli vain varotoimenpi¬ 
de siltä varalta, että tällä uudella rajalla alkaa pian »paukkua». 
Hän soitti komentajien esikunnista suoraan marsalkalle kertoen 
tähän tapaan: »Soitan täältä paksun papan luota ja olen korosta¬ 
nut hänelle, että kun meillä nyt ovat joukot, jotka ovat joka asias¬ 
sa täsmällisiä, olen täällä painottanut, että koneiston on oltava 
kunnossa, kun kello alkaa käydä.» 

Minulle hän jatkuvasti korosti, että »akseli» (Berliinin-Roo- 
man) jatkuu sitten Tokioon saakka, se on erinomainen asia. Kaik¬ 
ki näyttää hyvältä, tuumi herra vuorineuvos, ja kun koneisto on vi¬ 
ritetty valmiiksi, kyllä se siitä sujuu. 

Olin luonnollisesti kuullut yhtä ja toista sodan valmisteluista, 
mutta vasta Kotilaiselta kuulin 19.-20. päivinä kesäkuuta, miten 
lähellä sodan aloittaminen Neuvostoliittoa vastaan oli. 

Totta kai olin itsekin innostunut, kun kerrankin näytti siltä, et¬ 
tä olimme menossa voittajan puolelle, tähän saakka olimme 
yleensä valinneet väärän puolen. 

Sotatoimiyksikköjen esikunnissa vallitsi myös optimistinen mie¬ 
liala. Jo ennen juhannusta kyseltiin, mitä tässä oikein viivytellään. 
Monet upseerit olivat intoa täynnä. Eräs vapaussodan veteraani 
kertoi meille nuoremmille pari päivää ennen juhannusta: »Hei¬ 
näntekoon emme Karjalaan ehdi, mutta loppukesällä kyllä. Siksi 
on viikatteet tahkottava terävään kuntoon, että niillä pystyy niittä¬ 
mään kuloutunutta heinää.» 

Saksan maine oli silloin niin korkealla, että kun pieni Suomi oli 
talvisodassa kamppaillut yksin jättiläistä vastaan, nyt oli takuumie- 
henämme sellaiset voimat, ettei tarvinnut enää pelätä. 

Evakuoiminen oli alkanut 16.6., ja viikossa väki oli siirretty pois 
kapeilta järvikannaksilta. Kotilainen oli hyvin tyytyväinen minun 
työhöni, mutta kotialueella oli nimenomaan Imatran seudun 
evakkojen vastaanotto ollut vähän tylyä. Kuultuaan tästä Kotilai¬ 
nen soitti suoraan Mannerheimille ja kertoi, että se nuori luut¬ 
nantti Virolainen on hoitanut erinomaisesti työnsä, mutta samaa 
ei voi sanoa tohtori Kekkosesta, joka vastasi vastaanotosta. Tähän 
Marski oli tuuminut: »Erotetaan se Kekkonen ja pannaan hänen 
tilalleen se nuori luutnantti.» Kotilaisen kerrottua tästä minulle 
sanoin, ettei se ollut Kekkosen syy, jos jossakin kunnassa siirtovä¬ 
ki otettiin huonosti vastaan - ja tähän asia jäi. 

Hitlerin hyökkäys alkoi 22.6.1941 kello 2.30 yöllä. Olin silloin 
Kotilaisen mukana Laatikaisen esikunnassa, joka sijaitsi Luu- 
mäellä Kotkaniemessä Svinhufvudin talossa. Kuulimme aamuvar¬ 
haisella hetkellä radiosta, kun Hitler kireällä äänellään paasasi, 
että sotaretki itään oli alkanut ja julisti: »Kylki kyljessä suomalais¬ 
ten toverien kanssa seisovat Narvikin valloittajat Pohjoisen Jääme¬ 
ren äärellä. Saksalaiset divisioonat Noijan valloittajan johtamana 
samoin kuin suomalaiset vapaussankarit oman marsalkkansa joh¬ 
tamana suojaavat Suomen aluetta.» 

En tiennyt silloin, että Hider ilmoitti omilla valtuuksillaan suo¬ 
malaisten olevan hänen rinnallaan, millä hän veti meidät mu¬ 
kaan hyökkäykseensä, mutta minussa nousi karjalaisena elävänä 
toivo: nyt saamme meiltä vääryydellä riistetyn maan takaisin - ja 
se on pääasia. 

Minä en suinkaan ollut ajatuksineni yksin. Kansa oli innoissaan 
eikä sen toiveilla ollut mitään rajoja. Osoituksena lainaan eräästä 

puolueettomasta talousjulkaisusta kilvoituksen, jossa kirjoittaja 
kuvaa tilannetta maassa tähän tapaan.: 1 

»Maaottelumarssi, jossa yli 1,5 miljoonaa suomalaista 
osoitti kuntonsa, muuttui sotaretkeksi. Sama viholli¬ 
nen, joka runsaan puolen vuosituhannen kuluessa ly¬ 
hyin väliajoin on yhteensä noin 100 vuotta hävittäen, 
murskaten ja murhaten käynyt sotia pientä kansaamme 
vastaan - niinkuin tasavallan presidentti lausui radio- 
puheessaan kesäkuun 26. päivänä - loukkasi röyhkeäs¬ 
ti rajojemme koskemattomuutta kohta kun Saksa kesä¬ 
kuun 22. päivänä klo 3 ap oli aloittanut sotatoimet Neu¬ 
vostoliittoa vastaan. Huolimatta Moskovan pakkorau- 
han kohtuuttomuudesta oli kansamme halunnut elää 
rauhassa, korvatakseen sitkeällä työllä vuosien 1939-40 
menetykset. Mutta kun Neuvostoliitto kesäkuun 25 p:nä 
laajoin pommihyökkäyksin lopullisesti aloitti sotatoi¬ 
met, ei meillä ollut muuta mahdollisuutta kuin puolus¬ 
tautua kaikin käytettävissä olevin sotilaallisin keinoin. 
Siten vain vajaat 1,5 vuotta rauhan teon jälkeen olemme 
jälleen keskellä sotaa. 

»Mutta kuinka toisenlainen olikaan tilanne nyt kuin 
talvella 1939-40? Silloin saimme ypöyksin ottaa vastaan 
itäisen naapurijättiläisen rynnistyksen. Vaikka tämä yh¬ 
disti kansamme lujaksi kokonaisuudeksi, joka yhtenä 
miehenä nousi vainolaista vastaan sisäiset erimielisyy¬ 
det unohtaen, oli ylivoima liian suuri. Moskovan rauha 
raskaine ehtoineenkin antoi hengähdystauon, joka 
käytettiin hyvin, vaikka elimmekin veitsenterällä viholli¬ 
sen vaaniessa tilaisuutta kansamme lopulliseen tuhoa¬ 
miseen. Näin puolustustaistelussamme meillä on ehkä 
paremmat mahdollisuudet onnistua kuin ehkä milloin¬ 
kaan ennen - lausui Ryti mainitussa puheessaan kesäl¬ 
lä 1941. Oma armeijamme on hyvin varustettuja sen 
rinnalla taistelevat Saksan ensiluokkaiset, monissa voi¬ 
tokkaissa taisteluissa karaistut sotavoimat nerokkaiden 
päälliköidensä johtamina. 2 

Tämä kuvaa hyvin niitä tunnelmia, jotka vallitsivat kesä-ja heinä¬ 
kuussa 1941. Kun venäläiset alkoivat pommittaa Helsinkiä kesä- 

kuun 25. päivän aamuna, ihmiset suhtautuivat siihen välinpitä¬ 
mättömästi, jopa vähätellen. 

»Saattavathan nuo surmanlinnut jonkin aikaa lennellä, 
mikäli itse turmalta säästyvät, mutta pitkään ne eivät 
Suomessa lentele. Jos kotirintamamme säilytti talviso¬ 
dan aikana luottamuksen tulevaisuuteen, nyt kansa on 
aivan horjumaton. Puhukoon Moskova miten uhkaa¬ 
vaa kieltä tahansa, tätä maata ja kansaa suojelevat kor¬ 
keammat voimat. Ei täällä menehdytty isonvihankaan 
kiroissa, vaikka vuosikausia kestäneen sodan jälkeen 
kansastamme oli jäljellä vain noin 300 000 henkeä. Ras¬ 
kaitta uhreitta ei vapaustaistelua nytkään saada lop¬ 
puun viedyksi, mutta meitä lohduttaa varmuus sen on¬ 
nellisesta tuloksesta.» 

Tästä puolueettoman aikakauslehden kirjoituksesta ilmenee sil¬ 
loin vallinnut palava usko voittoon, kesäkuun lopussa 1941 alka¬ 
neen sodan lopputulos oli tavalliselle suomalaiselle päivänselvä. 
Me voitamme, koska meillä on hyvin varustettu armeija, olemme 
yksimielisiä, meillä on liittolaisena Saksan voitokkaissa taisteluissa 
karaistuneet sotavoimat nerokkaiden päälliköiden johtamina ja 
meillä on suojanamme korkeimmat voimat. 

Hitlerin aloittaessa hyökkäyksensä kesäkuun 22. päivän aamul¬ 
la Suomen kansa olisi ollut valmis liittymään häneen heti, oltiin 
kärsimättömiä, jopa levottomia kun hallitus viivytteli. Hallitus 
odotteli, että venäläiset olisivat aloittaneet hyökkäyksen, kuten he 
tekivät 30.11.1939. Nyt venäläiset kyllä tekivät pommihyökkäyksiä 
niille Suomen alueille, joita saksalaiset joukot käyttivät pohjoises¬ 
sa tukikohtinaan, joista he hyökkäsivät Neuvostoliittoon. Heillä 
oli silloin syytä pommittaa Suomen alueita ja suomalaisten seli¬ 
tyksiltä, että Neuvostoliitto olisi ilman aihetta hyökännyt Suomen 
kimppuun, puuttui nyt todellisuuspohja. Me lähdimme liikkeel¬ 
le aivan liian herkästi - ja innoissamme ylitimme vanhat rajat. 

Silloin kesäkuussa 1941 todellakin kansakunnan toimia ohjasi¬ 
vat voimakkaat tunteet, joiden varassa ei milloinkaan pitäisi teh¬ 
dä ulkopoliittisia ratkaisuja. Me teimme. 

Epilogi 

Talvisodan puhkeamisesta on ensi vuoden marraskuun viimeise¬ 
nä päivänä kulunut jo viisikymmentä vuotta. Suurella osalla Suo¬ 
men kansaa ei ole siitä juuri mitään käsitystä. Myös kesäkuussa 
1941 alkaneen jatkosodan päättymisestä Moskovan välirauhaan 
19.9.1944 on yli neljä vuosikymmentä. Näitä kaukaisia tapahtu¬ 
mia voidaan nyt tarkastella puolin ja toisin asiallisesti, tosiasiat 
esille ottaen, liioittelematta ja kiihtymättä. 

Neuvostoliitossa on kuluvan vuoden aikana käyty avointa kes¬ 
kustelua talvisodan aloittamisesta. Kun Suomea aikaisemmin syy¬ 
tettiin hyökkäyksestä, nyt myönnetään, että he itse aloittivat so¬ 
dan ja siitä syytetään Stalinia. 

Meillä on myös täysi syy ottaa tarkastelun alaiseksi kesäkuu 
1941 ja ne ratkaisut, jotka johtivat suomalaiset joukot yli vanhojen 
rajojen ja kauas Itä-Karjalaan suurten uhrausten hinnalla. Vaikka 
Mannerheim ei lähtenytkään Leningradia valloittamaan, suoma¬ 
laiset joukot hyökkäsivät myös Leningradin suunnalla rajan yli ja 
miehittivät syksystä 1941 kesäkuuhun 1944 saakka lähellä Lenin¬ 
gradia olevia alueita. Olemme tähän asti yrittäneet selittää, että 
meidän hyökkäyksemine syynä olivat kesäkuun lopussa 1941 ta¬ 
pahtuneet Neuvostoliiton ilmahyökkäykset. Se ei tänään enää yk¬ 
sin riitä selitykseksi. 

Me voimme lohduttautua sillä, että talvisota oli meidän hyök- 
käyksemme perussyy. Ilman talvisotaa ei kesäkuu 1941 olisi muo¬ 
dostunut siksi innostuksen ja uhman ajaksi, joksi se muodostui. 
Kansan sieluun oli jäänyt niin voimakkaita paineita, että kun tu¬ 
li ensimmäinen tilaisuus, ne purkautuivat. Siitä huolimatta mei¬ 
dän hyökkäyksemme kesällä 1941 oli virhe, ja vielä suurempi vir¬ 
he oli vanhojen rajojen ylittäminen sekä tunkeutuminen vieraan 
valtakunnan alueelle, kuten tapahtui niin Itä-Karjalassa kuin Kar¬ 
jalan kannaksellakin. 

Kysyttiinkö kansakunnan päättävältä elimeltä, eduskunnalta, 
mitään, ennen kuin tällaiset ratkaisut tehtiin? Ei varmastikaan sa¬ 
naakaan kysytty. 

Tapahtunutta ei voi muuttaa, mutta me olemme ottaneet op¬ 
pia vuosien 1939-44 kokemuksista. 

Tekemistämme virheistä olemme maksaneet kovan hinnan ja 



kaikkein kalleimman hinnan ovat maksaneet karjalaiset, tuo vuo¬ 
sisatojen ajan itärajan seuduilla asunut heimo, joka kautta histo¬ 
rian on saanut ottaa vastaan kovimmat kolhut ja olla Suomen 
kohtaloissa sijaiskärsijänä. 

Niin kansana kuin karjalaisina voimme tänään varsin tyytyväi¬ 
sin mielin sanoa, että olemme kestäneet kärsimykset ja menetyk¬ 
set sortumatta. Sodan jälkeen olemme ensimmäisenä rakenta¬ 
neet luottamuksen ja hyvän yhteistyön Suomen ja Neuvostoliiton 
välillä. Samalla olemme ratkaisseet erinomaisella tavalla sodan 
siirtoväen ongelman. Meidän kansainvälinen asemamme on 
1980-luvun lopulla vahvempi kuin milloinkaan ja meillä on hyvät 
edellytykset omalta osaltamme edistää idän ja lännen kanssa yh¬ 
tyneen Euroopan rakentamista. Se Eurooppa ulottuu Adandlta 
Uralille, ja vaikuttaa siltä, että siitä on vihdoinkin tulossa realiteet¬ 
ti. 

Karjalaisten osalta toistan Genetz-Jänneksen sanat hänen upe¬ 
asta runostaan Karjala: 

Siel’ elää kansa niin sitkeä, kuin vaahteran latva nuori, 

se paljon saanut on itkeä, mut’ vankkana on kuin vuori. 

Se orjana ollut on ounaan herran, se vaivaa nähnyt on toisen 

verran 

kuin Suomi muu. 

Mut’ hilpeä ja murtumaton se vieläkin on! 

Talvisodan takia yli 400 000 karjalaista joutui jättämään kotin¬ 
sa ja lähtemään evakkotielle. Keväällä 1941 osa väestöstä 
palasi kotiseuduilleen ja ryhtyi taas innolla rakentamaan Kar¬ 
jalaa, mutta Neuvostoliiton suurhyökkäys kesäkuussa 1944 
lopetti kerralla jälleenrakennustyön, ja uusi lähtö oli vielä ras¬ 
kaampi kuin edellinen. 

Talvisodasta puhuttiin maailmalla "Suomen ihmeenä”. Kar¬ 
jalaisen siirtoväen sijoittuminen suomalaiseen yhteiskuntaan 
ilman suuria järkytyksiä oli tähän ihmeeseen verrattava ta¬ 
pahtuma. 

Johannes Virolainen oli mukana keskeisillä paikoilla kaikis¬ 
sa siirtokarjalaisten elämän vaiheissa noina raskaina vuosina 
ja vuodesta 1945 karjalaisten valitsemana kansanedustajana 
eduskunnassa. Itse Viipurin maalaiskunnassa syntyneenä 
hän jos kukaan on mies paikallaan kertomaan heimonsa 
koettelemuksista. 

Teoksessa on mielenkiintoinen katsaus karjalaisten histo¬ 
riaan sekä Ruotsi-Suomen ja Novgorod-Venäjä-Neuvostolii- 
ton rajaselkkauksiin Pähkinäsaaren rauhasta 1323 lähtien. 
Eniten huomiota saavat Moskovan alueneuvottelut syksyllä 
1939. Oliko J.K. Paasikivi oikeassa arvellessaan, että Stalinin 
ehdottamiin aluevaihtoihin olisi pitänyt suostua? 

Tohtori Virolaisen pohdinnot Suomen valtiomiesten rooleis¬ 
ta näinä koko Suomen kohtalonhetkinä ovat suorasukaisen 
persoonallisia. Lukija tutustuu uudesta näkökulmasta esimer¬ 
kiksi K.J. Stählbergin, marsalkka Mannerheimin, Lauri Ing¬ 
manin, Väinö Tannerin, Juho Niukkasen, Risto Rytin ja Emil 
Luukan tekemiin ratkaisuihin. 

Talvisodan takia yli 400 000 karjalaista joutui jättämään kotin¬ 
sa ja lähtemään evakkotielle. Keväällä 1941 osa väestöstä 
palasi kotiseuduilleen ja ryhtyi taas innolla rakentamaan Kar¬ 
jalaa, mutta Neuvostoliiton suurhyökkäys kesäkuussa 1944 
lopetti kerralla jälleenrakennustyön, ja uusi lähtö oli vielä ras¬ 
kaampi kuin edellinen. 

Talvisodasta puhuttiin maailmalla "Suomen ihmeenä”. Kar¬ 
jalaisen siirtoväen sijoittuminen suomalaiseen yhteiskuntaan 
ilman suuria järkytyksiä oli tähän ihmeeseen verrattava ta¬ 
pahtuma. 

Johannes Virolainen oli mukana keskeisillä paikoilla kaikis¬ 
sa siirtokarjalaisten elämän vaiheissa noina raskaina vuosina 
ja vuodesta 1945 karjalaisten valitsemana kansanedustajana 
eduskunnassa. Itse Viipurin maalaiskunnassa syntyneenä 
hän jos kukaan on mies paikallaan kertomaan heimonsa 
koettelemuksista. 

Teoksessa on mielenkiintoinen katsaus karjalaisten histo¬ 
riaan sekä Ruotsi-Suomen ja Novgorod-Venäjä-Neuvostolii- 
ton rajaselkkauksiin Pähkinäsaaren rauhasta 1323 lähtien. 
Eniten huomiota saavat Moskovan alueneuvottelut syksyllä 
1939. Oliko J.K. Paasikivi oikeassa arvellessaan, että Stalinin 
ehdottamiin aluevaihtoihin olisi pitänyt suostua? 

Tohtori Virolaisen pohdinnot Suomen valtiomiesten rooleis¬ 
ta näinä koko Suomen kohtalonhetkinä ovat suorasukaisen 
persoonallisia. Lukija tutustuu uudesta näkökulmasta esimer¬ 
kiksi K.J. Stählbergin, marsalkka Mannerheimin, Lauri Ing¬ 
manin, Väinö Tannerin, Juho Niukkasen, Risto Rytin ja Emil 
Luukan tekemiin ratkaisuihin. 


Talvisodan takia yli 400 000 karjalaista joutui jättämään kotin¬ 
sa ja lähtemään evakkotielle. Keväällä 1941 osa väestöstä 
palasi kotiseuduilleen ja ryhtyi taas innolla rakentamaan Kar¬ 
jalaa, mutta Neuvostoliiton suurhyökkäys kesäkuussa 1944 
lopetti kerralla jälleenrakennustyön, ja uusi lähtö oli vielä ras¬ 
kaampi kuin edellinen. 

Talvisodasta puhuttiin maailmalla "Suomen ihmeenä”. Kar¬ 
jalaisen siirtoväen sijoittuminen suomalaiseen yhteiskuntaan 
ilman suuria järkytyksiä oli tähän ihmeeseen verrattava ta¬ 
pahtuma. 

Johannes Virolainen oli mukana keskeisillä paikoilla kaikis¬ 
sa siirtokarjalaisten elämän vaiheissa noina raskaina vuosina 
ja vuodesta 1945 karjalaisten valitsemana kansanedustajana 
eduskunnassa. Itse Viipurin maalaiskunnassa syntyneenä 
hän jos kukaan on mies paikallaan kertomaan heimonsa 
koettelemuksista. 

Teoksessa on mielenkiintoinen katsaus karjalaisten histo¬ 
riaan sekä Ruotsi-Suomen ja Novgorod-Venäjä-Neuvostolii- 
ton rajaselkkauksiin Pähkinäsaaren rauhasta 1323 lähtien. 
Eniten huomiota saavat Moskovan alueneuvottelut syksyllä 
1939. Oliko J.K. Paasikivi oikeassa arvellessaan, että Stalinin 
ehdottamiin aluevaihtoihin olisi pitänyt suostua? 

Tohtori Virolaisen pohdinnot Suomen valtiomiesten rooleis¬ 
ta näinä koko Suomen kohtalonhetkinä ovat suorasukaisen 
persoonallisia. Lukija tutustuu uudesta näkökulmasta esimer¬ 
kiksi K.J. Stählbergin, marsalkka Mannerheimin, Lauri Ing¬ 
manin, Väinö Tannerin, Juho Niukkasen, Risto Rytin ja Emil 
Luukan tekemiin ratkaisuihin. 



